
PRAENOTIONES 

IN  TUS  EGCLESIASTICUM 


PRAEFATIO  o 


Jus  licciesiasticum,  sive  Canonicum,  sive  Sacrum  (nara 
haec  verba  idem  sonant )  est  complexio  earum  legum, 
quibus  Ecclesia  regitur.  Jus  Ecclesiasticum  ratione  Ob- 
jecti  dividitur  in  Publieum,  et  Privatum.  Cum  enim 
Ecclesia  societas  sit ,  quae  instar  aliarum  societatum 
Magistratu  et  Populo  constat,  hinc  Jus  Publicum  comple- 
ctitur  eas  leges,  quibus  divinae  hujus  societatis,  et  eorum 
qui  in  ea  potestatem  gerunt,  jura  et  officia  determinantur; 
Jus  vero  Privatum  iis  legibus  conlinetur,  quae  jura  et 
officia  Privatorum  definiunt. 

Veleres  Canonistae,  in  tradendo  Jure  Canonico,  Jus 
Publicum  Ecclesiasticum  a  Privato  non  separabant,  sed 
in  singulis  arguraentis  ita  versabantur,  nihil  nt  praeter- 
mitterent  eorum,  quae  ad  reni  facerent,  sive  ea  ad  Jus 
Publicum,  sive  ad  Privatum  pertinerent.  Sed  postquam 
Joannes  Adaraus  Ickstatt  in  opusculo  «  De  stuclio  Juris 
ordine  atqne  melhodo  menlifica  imtituendo,  Inglosladii 
MDCCXLVII  » ;   et    paulo    post    Joannes    Neporaucenus 

v(*)  Anteposita  editioni  Lauretanae  anni  MDCCCXLIV. 


Endres  in  dissertatione  «  De  necessario  Jurisprudentiae 
naturalis  cum  ecclesiastica  nexu,  Wirceburgi  MDCCLI  » 
eam  exponendi  Juris  Canonici  rationem  ad  erudiendos 
auditores  minus  aptam  praedicarunt,  putantes  Jus  Publicum 
a  Privato  in  scholis  secernendum  esse;  Antonius  Schrnidt 
S.  J.  eisdem  morem  gessit,  et  anno  MDCCLXXI  Institu- 
iiones  Juris  Publici  Ecclesiastici  seorsum  a  Jure  Privato 
edidit,  ejusque  exemplum  nonnulli  scriptores  seculi  sunt. 
Id  vero  non  omnibus  probatum  est.  Cum  cnim,  scripsit 
Zechius  in  Praecognitis  Juris  Canonici  lib.  IV,  audito- 
rum  nostrorum  intersit ,  utriusque  hujus  Juris  Publici  et 
Privali  notitiam  simul  unaque  opera  haurire;  liinc  sicut 
in  ipso  corpore  Juris  materiae  istae  inter  se  permistae 
sunt;  ita  urgens  causa  hucusque  non  apparuil  7  ut  in 
publicis  scholis  ab  iuvicem  separentur.  Veruntamen  con- 
traria  sententia  vicit,  sive  quod  novarum  rerum  plerique 
sunt  cupidi,  sive  quod  visum  est  ad  faciliorem  uberio- 
remque  Juris  Publici  Ecclesiastici  cognitionem  id  quairi 
maxime  conducere.  Zallinger  in  Prolegomenis  ad  Institu- 
tiones  Juris  Ecclesiastici  cap.  8  fatetur,  se  vel  invitum 
in  hanc  sententiam  adductum  esse  ea  de  causa;  quia, 
inquit,  non  pauci  extitere^  qui  obtentu  cmendandae 
methodi  rcm  ipsam  in  pejus  mutarunt,  Sacrumque  Jus 
corruperunt  locis  plurimis:  idcirco  necessitatem  mihi 
ante  annos  decem  impositam  credidi ,  ut  Publicam 
Jurisprudentiae  Canonicae  partem  a  Privato  Jure,  in 
quo  praelegendo  versabar  maxime,  segregatam  ederem; 
ut  hac  etiam,  parle  nitil  deessct  iis,  qui  ingenio  atquc  otio 
abundarftdfi  cum  Juri  Sacro  dant  operam. 


III 

Quibus  de  causis  Summus  Ponlifex  Leo  XII  Constitu- 
tutione  edita  Qtiod  divina  Sapinttia.  qua  rationem  stu- 
diorum  in  tota  ditione  ecclesiastica  moderatus  est, 
peculiarem  cathedram  Institulionum  Juris  Publici  Eccle- 
siastici  in  magnis  Lyceis  Romano  et  Bononiensi  constituit. 

Oua  Constitutione  promulgata,  cum  animadvertissem 
Italorum  exlitisse  neminem,  qui  Juris  Publici  Ecclesiastici 
Institutiones  in  scholarum  usura  edidisset,  huic  operi 
manus  admovere  coepi,  et  has  Institutiones ,  videlicet 
prima  Juris  Publici  Ecclesiastici  elementa  conscripsi„  et 
sunt  veluti  pars  dogmatica  Juris  Caiionici,  eaque  nuper 
edidi  in  gratiam  adolescentium,  qui  in  Auximano  Yen. 
Seminario  et  Nobili  Collegio  Campana  instituuntur. 

Nunc  earumdem  Institutionum  haec  altera  editio  in 
lucem  prodit  multis  in  locis  aucta,  eaque  in  tres  libros 
distributa,  quorum 

I.  De  Statu  Ecclesiae. 
II.  De  Ecclesiae  Rectoribus. 

III.  De  Personis  et  Rebus  potestati  Ecclesiae  sub- 
jectis. 

Veruntamen  operae  pretium  duxi  de  Jure  Canonico 
generatim,  de  Fontibus  ejusdem  Juris,  deque  Sacrorum 
Canonum  CoIIectionibus  notiones  aliquas  praeponere,  qui- 
bus  ad  haec  studia  rite  colenda  tironum  mentes  imbui  et 
praeparari  omnino  debent. 

Cum  in  hoc  opus  incumberem,  mihi  semper  versala 
sunt  ante  oculos  ea  verba  Jusliniani  Inst.  de  J.  et  J.  §. 
2:  Jura  iia  videntur  possc  tradi  commodimmv,  st  primo 
lcvi  ac   mnplici    via^    post    deinde    diligcntissima    atque 


IV 

cxactissima  interprelatione  singula  tradantur:  alioquin  si 
statim  ab  initio  rudem  adhuc,  et  infirmum  animum 
studiosi  multitudine  ac  varietate  rerum  oneraverimus, 
duorum  alterum  aut  desertorem  studiorum  efficiemus, 
aut  cum  magno  labore^  saepe  etiam  cum  diffidentiaj, 
quae  plerumque  juvenes  avertitj,  serius  ad  id  perducemus> 
ad  quod  leniore  via  ductus,  sine  magno  labore,  et  sine 
idla  diffidentia  maturius  perduci  potuisset. 

Auximi  IV  Nonas  Octobres  An.  MDCCCXLIV. 


PR4EN0T10NES 

Ift  JUS  CANONICUM 

I, 

DE  JURE  CANONICO  GENERATIM 

§.  1. 

DE  NOMINE  JURIS  CANONICI 

Canon  graeca  yox  est,  quae  proprie  denotat  normam, 
seu  regulam ,  qua  lineae  in  mechanicis  artibus  dirigun- 
tur.  At  Scriptorum  usu  ea  vox  translata  est  ad  regulas 
morum ,  legesque  significandas ;  quamobrem  L.  1  ff.  de 
legib.  generatim  lex  definitur  Canon  seu  regula  justi  et 
injusti.  Modestum  hoc  Canonis  nomen  Ecclesia  quoque 
adoptavit,  ut  fidei,  morum,  et  disciplinae  leges  significa- 
ret ;  quin  et  Apostolus  ipse  non  semel  in  eadem  signifi- 
catione  nomen  Canonis  usurpavit.  Hinc  factum  est ,  ut 
libri  veteris  novique  teslamenti,  qui  divinitus  datas  cre- 
dendi  agendique  regulas  continent,  Canonici  dicti  sint ; 
et  Ecclesiae  Conslitutiones ,  quibus  fidei  morumque  re- 
gulae  explicantur,  vel  novae  disciplinae  leges  conduntur, 
univcrsim   Canones  audierunt.    Et  quamquam  apud  Scri- 

ptores  invaluerit,  ut  solae  disciplinae  regulae  Canones 
vocarentur,  Tridentina  tamen  Synodus  antiquum  morem 
sequuta,  suas  fidei  definitiones  nomine  Canonum  insigni- 
vit.  Cum  igitur  fulei ,  morum ,  et  disciplinae  regulae , 
quibus  christiani  homines  ad  aeternam  salutem  dirigun- 
tur,  peculiari  quadam  ratione  Canones  nuncupentur,  me- 
rito  jus  illud,  quo  hae  regulae  continentur,  Jus  Canoni- 
cum  dictum  est. 

DE  JURIS  CANONICI  DEFINITIONE  ET  ORJECTO 

Itaque  Jus  Canonicum  deliniri  potest  Complexio  cano- 
num  sive  legum  fidem ,  moreSj  et  disciplinam  spectan- 
tium,  quae  ab  ecclesiastica  potestate  christianis  vel  prae- 
scriplaej  vcl  propositae  sunt.  In  primis  itaque  Jus  Cano- 
nicum  definitur  Collcctio  canonum  sive  legum,  quod  est 
loco  generis,  et  commune  cum  aliis  juribus ;  ita  jus  ci- 
vile ,  vel  municipale  est  collectio  legum ,  quas  Civitates 
sibi  constituerunt.  Additum  est  canonum  SIVE  LEGUM 
ad  rem  uberius  explanandam,  ut  videlicet  significaretur5 
canones  non  meras  regulas  esse ,  quarum  vis  omnis  in 
suadendo,  et  monendo  posita  sit,  sed  leges  proprie  dictas, 
quibus  oportet  obtemperare.  Praeterea  dictum  est  fidem, 
mores  >  et  disciplinam  spcctantium ,  ex  quo  intelligitur , 
tria  haec  objectum  esse,  in  quo  Jus  Canonicum  versatur. 
Onmes  ({uippe  canones  aut  de  dogmatibus  iidei ,  aut  de 
morum  praeceptis ,  aut  de  legibus  disciplinae  conscripti 
suut. 


3.    II.    DE    JUR.    CAN.    DEFIN.    ET    OB.IECTO  6 

Sequitur  quae  ab  ecclesiastica  potcstate,  quibus  ex  ver- 
bis  discimus,  quemadmodum  Jus  Canonicum  non  solum 
ratione  objeeti,  verum  etiam  ratione  potestatis.,  unde  ma- 
nat,  ab  aliis  juribus  differat.  Illud  enim  vero  ab  Ecclesia 
conditum  est ,  scilicet  ab  iis ,  qui  jus  imperandi  in  Ec- 
clesia  ab  ipso  Christo  acceperunt.  Ouam  sane  ob  causam 
dici  consuevit  tum  Jus  Ecclesiasticum  ,  videlicet  ab  Ec- 
clesiae  Rectoribus  constitutum,  tum  etiam  Jus  Pontificium, 
quod  canones  bene  multi  a  Summis  Pontificibus  Prima- 
tum  Ecclesiae  gerentibus  sanciti  sunt.  Per  illud  verbum 
christianis  Juris  Canonici  subjectum  designatur.  Soli  ete- 
nim  christiani  Ecclesiastico  Juri  subjiciuutur ,  quatenus 
per  baptismi  Sacramentum  in  Ecclesiae  societatem  recepti, 
ejus  partes  et  membra  evaserunt.  Quid  mihi,  inquit  Apo- 
stolus  1  Cor.  c.  5,  v.  1 2,  de  iisy  qui  foris  sunty  jndicare  ? 
Igitur  Judaei,  Gentiles,  et  Turcae  legibus  mere  ecclesia- 
sticis  non  ligantur,  quia  nomen  christianae  militiae  non 
dederunt ;  at  obligantur  haeretici,  schismatici,  excommu- 
nicati,  et  apostatae,  propterea  quod  character  Sacramenti, 
quo  insigniti  sunt,  et  obligationes  characteri  adnexae  his 
criminibus  non  delentur. 

Denique  posteriora  haec  verba  vel  praescriptae ,  vel 
propositae  sunt  addenda  duximus,  eo  quod  earum  legum, 
quibus  Jus  Canonicum  constat,  alias  Ecclesia  praescribit, 
alias  lantummodo  proponit.  Prioris  generis  illae  sunt, 
quas  ecclesiastica  potestas  pro  ratione  locorum,  temporum, 
et  personarum  condit ,  quas  ut  praescribere ,  sic  etiam 
mutare,  et  abrogare  potest,  quae  leges  ecclesiasticae  po- 
sitivae    dici    solent.    Alterius    generis   sunt ,   quae  a  jure 

naturali,  aut  divino  promanant ;  Ecclesia  vero  auctoritale 
sua  proponit,  vel  explicat.  Ita  Constitutiones  de  rebus 
lidei  et  morum  5  quamquam  ecclesiasticae  nominentur  3 
propterea  quod  ab  ecclesiastica  auctoritate  propositae,  et 
addita  etiam  poena  sancitae  fuerint,  nihilo  tamen  secius 
ad  jus  naturale  et  divinum  earum  origo  referenda  est5 
manentque  perpetuae,  et  stabiles ;  qua  de  re  infra  dicen- 
dum  erit. 

S-   3. 

DE  DISCRIMINE  THEOLOGIAM  INTER 
ET  JUS  CANONICUM 

Fidei  morumque  tractatio  tum  ad  dogmaticam,  et  mo- 
ralem  Theologiam,  tum  ad  Jus  Canonicum  pertinet.  Ve- 
runtamen  res  aliter  a  Theologia,  aliter  ab  Ecclesiastico 
Jure  spectatur.  Namque  Theologia  dogmatica  de  fide, 
rebusque  divinis  universim  disserit,  ut  statuat  regulam 
credendi ,  atque  hinc  studium  omne  et  operam  collocat 
in  demonstrando  quid  contra  fidem  pugnet,  quantum  et 
quatenus  opinio  quaevis  sanae  el  catholicae  doctrinae 
congruat ,  vel  adversetur.  At  Jus  Canonicum  res  fidei 
respicit ,  ut  ex  eis  agendi  regulam  hauriat ,  cum  multae 
sint  disciplinae  leges ,  quae  a  fidei  regulis  ita  pendent , 
ut  credendi  regula  regulam  agendi  constituat.  Ad  mores 
autem  quod  attinet ,  Theologia  moralis ,  ait  Schwarz  in 
Inst.  Jur.  pub.  univ.  instr.  1  §.  3,  motivo  generali  bo- 
nitalis  atque  malitiae;  versatur  circa  virtutes  omneS;  ae 
vitia  :  spectat  primario ,  ac  praecipuc  forum  intemum , 

ct  Iractat  actiones  quaslibet  sive  respcctum  habeant  ad 
Civitatem^  sivc  non.  Sed  Jus  Canonicum  rationem  liabet 
officiorum,  quae  in  ecclesiastica  societate  praestanda  sunt, 
ut  fideles  pie  honesteque  conversentur ;  et  idcirco  respicit 
fideles  ratione  habita  ad  communitatem  ecclesiasticara , 
forumque  externum  maxime  intuetur.  Praeterea  Canones, 
recte  observante  Gersonio  in  Recommendatione  Licentian- 
dorum  in  Decreto ,  non  sunt  nisi  conclusiones  cx  prin- 
cipiis  tkcologicis  _,  id  est  ex  Evangelio .,  et  aliis  libris 
canonicis  elicitae  vel  illatae ,  vel  etiam  determinationcs 
loci  y  temporis  >  modi  y  quo  jus  divinum  obscrvandum 
praescribitur. 

Deniquc  Jus  Canonicum  divinis  legibus  sive  fidem , 
sive  morem  spectantibus  addit  ecclesiasticas  leges ,  sive 
poenas,  quibus  improbi  homines  in  officio  contineantur : 
qua  de  causa  extant  tituli  de  haeresi ,  de  apostasia ,  de 
simonia,  de  adulterio,  de  perjurio,  de  furtis  et  similibus. 
Uno  verbo  Theologia  tota  est  in  rebus  fulei  et  rnorum 
universim  investigandis  ,  illustrandis  ,  et  propugnandis  ; 
Jus  Canonicum  in  iis  custodiendis ,  propagandis  ,  et  in 
usum  actumquc  perducendis  :  quaniobrem  jure  merito  a 
Boetio  ,  et  Alvaro  Pelagio  Theologia  rectrix  et  practica 
nuncupatur. 

s.  *■ 

DE  DISCRIMINE  1NTER  JUS  CIVILE  ATQUE  JUS 
CANONICUM,  ET  HUJUS  PRAESTANTIA 

Tria  sunl,  quibus  ntrumque  Jus  inler  se  diiTert,  vide- 
licet  origo,  objcctum^  et  fnis.  Primo  quidem  differt  ori- 

(jine  ;  namqne ,  «t  inquit  Zallinger  de  Jure  naturae  pu- 
blico  lib.  111  cap.  VI  §.  223  ,  Origo  imperii  cimlis  est 
a  Deo  ut  auclore  naturae ,  neque  naturae  ordinem,  ac 
limites  transcendit :  origo  imperii  ecclesiastici  a  Deo  est 
ut  collatore  gratiae  supernaturalis,  proindeque  longe  al- 
tioris  ordims ,  quam  ut  cum  utta  re  temporali  in  com- 
pnralione.m  venire ,  aut  pretio  comparari  possit.  DifTert 
objecto ,  propterea  qnod  jus  ecclesiasticum  spiritualia  et 
sacra  modeiatur;  civile  politica  et  temporalia.  Differt 
denique  fine,  quia  jus  ecclesiasticum  aeternam  hominum 
beatitndinem  praecipue  spectat ;  civile  vero  temporalem 
tantummodo  felicitatem.  Ex  qua  triplici  diflerentia  pro- 
ditur  etiam  triplex  causa ,  quamobrem  Jus  Canonicum 
longe  multumque  juri  civili  antecellit.  Igitur  Jus  Canoni- 
cum  excellit  1 .°  ratione  potestatis  unde  manat.  Praeclare 
Fortun.  Garcia  de  ullimo  fine  utriusq.  jur.  num.  72  : 
Prima  est  exccllenlia  causac  efjicientis ;  nam  Summus 
Pontifex  majorem  habet  jurisdiclionem,  et  excellentiorem 
quam  ipse  Imperator.  Itaquc  dignitas  supremi  Pontificis 
est  multo  clarior  et  eminentior  dignitate  Imperatoris  > 
quod  a  Deo  supcr  omnem  animam  constitutus  est,  unde 
idem  etiam  Imperator  ei  subjicitur.  At  constat ,  quod 
leges  supcriorum  digniores  sint  legibus  inferiorum.  2.°  ra- 
tione  objecli :  Tanto  altiores ,  eleganter  scripsit  Baldus 
lib.  1  consil.  464,  sunt  Canones,  quanto  caeli  sunt  al- 
tiorcs  tcrra,  quia  tantum  distant  Canoncs  a  lcgibus  mundi, 
quantum  pcrpetuum  a  corruptibili ,  et  sacra  a  profanis. 
3.°  denique  ralione  fiuis,  quod  haec  duo  jura,  ut  verbis 
ular    laudali    Garcia    cit.    oper.    num.   19,  se  habent  ut 

anima  et  corpus?  cum  jus  civile  intcndat  in  communc 
bonum,  secundum  quod  convenit  humanae  societati ;  jus 
vero  canonicum  non  solum  secundum  quod  convenit  hu- 
manae  societati  civiliter ,  sed  eiiam  secundum  fincm  in 
Deum  intendendoy  et  aliam  vitam  cxpcctando. 

Attamen  nemo  putet,  se  plurimum  posse  in  canonica 
jurisprudentia  proficere  et  valere,  nisi  civilis  juris  studio 
operam  quoque  dederit.  Nam  utraque  haec  jura  inter  se 
nexa,  copulataque  sunt,  ut  alterum  alteri  auxilium  prae- 
stet ;  quamobrem  Lucius  III  cap.  1  de  nov.  oper.  nunc. : 
Sicut,  inquit,  leges  non  dedignantur  sacros  canoncs  imi- 
tariy  ita  ct  sacrorum  statuta  canonum  Principum  consti- 
iutionibus  adjuvantur. 

DE  JURIS  CANONICl  AMPLITUDINE 
ET  NECESSITATE 

Juris  Canonici  ampliludo  ex  magnitudine ,  et  copia 
rerum  ,  de  quibus  agit ,  comprobatur.  Triplex  est  ipsius 
objectum ,  videlicet  personae  j  re$>  et  judicia.  Primum 
itaque  agentibus  de  personis  ?  sese  objicit  universa  liie- 
rarchia  ecclesiastica  secundum  gradus  suos  >  a  Pontifice 
usque  ad  iniimum  gradum  clericorum,  tum  saecularium, 
lum  regularium,  horum  dignitales,  oflicia,  munera,  jura, 
dotes,  modi  acquirendi  praelaturas.,  easque  amittendi.  Ad 
alterum  objectuiu  ,  quod  de  rebus  est ,  pertinent  Sacra- 
menla,  vestes,  et  vasa  sacra,  ritus  et  caeremouiae5  tem- 
pla,  cappellae,  monasteria,  et  domus  religiosae,  coemeteria. 

bona  ecclesiastica,  decimae,  dotes  Ecclesiarum,  et  hujus- 
modi,  alque  horum  omnium  privilegia,  immunitates,  et 
administraliones.  Ad  tertium  denique  objectum  ,  in  quo 
de  judiciis  tractatio  est,  spectant  ea  omnia,  quae  de  po- 
testate  ecclesiaslica  tum  judiciaria ,  tum  coercitiva ,  de 
foro  competenti,  de  norma  exercendorum  judiciorum,  item- 
que  de  delictis,  et  criminibus,  deque  poenis,  et  censuris 
ecclesiasticis  disputari  possunt.  Igitur  jus  canonicum  objc- 
cto  suo  amplissimum  est,  et  varietale  rerum  jucundis- 
simum. 

At  vero  Juris  canonici  scientia  necessaria  est  primo 
quidem  clericis.  Hi  enim  juris  discendi  necessitatc  adstricti 
sunt ,  tum  ratione  praecepti ,  tum  ratione  muneris  cleri- 
calis.  Nulli  Saccrdotum  Uccat  canones  ignorarc ,  edixit 
Caelestinus  Pontifex  epist.  3  cap.  1 ,  compluresque  sunt 
ecclesiasticae  leges,  quibus  clerici  jubentur  canonum  sibi 
scientiam  comparare.  Deinde  ratione  muneris  debent  per- 
spectos  habere  canones,  praescrtim  in  iis^  quac  ad  mu- 
ncra  sua  ritc  pracstanda  necessaria  suul  >  ut  aedificcnt 
cunctos  tam  fidei  scientia ,  quam  opcrum  disciplina  ■>  ut 
habemns  ex:  Concilio  Toletano  III  can.  23.  Deinde  ne 
laicis  quidem ,  potissimum  illis ,  qui  causas  dicunt  aut 
judicant,  sacrorum  cauonum  scientia  negligenda  est,  pro- 
pterea  quod  tanta  est  ulriusque  juris  connexio,  ut  in  ne- 
gotiis  et  causis  civilibus,  ubi  alterum  jus  aut  nihil,  aut 
obscure  adjuodum  aliquid  conslituit,  per  alteium  jus  ex- 
plicari ,  et  suppleri  debeat.  Praelerea  multae  sunt  leges 
in  jure  civili  a  sacris  canonibus  emendatae ,  quas  nec 
advocatis  laicis  fas  est  ignorare.  Denique  omnes,  (jui  in 

foro  versantur  ?  agendorum  judiciorum  rationem ,  quam 
sacri  canones  tradiderunt,  cognitam  habere  debent,  quae 
utpote  planior  et  simplicior,  communi  omnium  Tribuna- 
lium  nsu  recepta  est. 

S-  6. 

DE    JURE  ECCLESIASTICO  PUBLICO  ET  PRIVATO 

Quid  est  societas  hominum  sine  imperio  ?  Est  corpus 
sine  commissuris,  sine  nervis,  sine  ullis  conjunctionibus, 
sine  vinculis  ,  sine  capite ,  quod  nec  stare ,  nec  percipi 
ullo  modo  potcst.  Igitur  ad  constituendam ,  conservan- 
damque  societatem  necessaria  est  auctoritas  Magistratus , 
qui  praesit,  qui  regat,  qui  stabiliat  leges,  qui  controver- 
sias  dirimat ,  qui  castiget  improbos  3  qui  tueatur  bonos , 
omnesque  in  officio  contineat. 

At  vero  Magistratuum  definita  sunt  jura ,  et  oilicia 
secundum  naturani,  formam,  et  finem  societatis,  et  secun- 
dum  leges ,  quas  Juris  publici  Scriptores  vulgo  funda- 
mentahs  appellant.  Ea  vero  jura,  et  officia  publica  di- 
cuntur ,  propterea  quod  communem  alicujus  populi  aut 
civitatis  utilitatem  spectant ,  eorumque  jurium  et  ofiicio- 
rum  complexus  Jus  publicum  vocatur.  Ouapropter  Scri- 
ptores  in  hoc  jure  tradendo  primum  agunt  de  slructura 
et  constitutione  societatis,  deinceps  de  singulis  juribus  et 
ofliciis  eorum,  qui  imperium  in  ea  gerunt. 

Jam  vero  Ecclesia  societas  est  ab  ipso  Christo  consli- 
tuta ,  quae  Magistratu  et  populo  constal ,  ideoque  in  ea 
sunt    qui  regunt  et  imperant  ?  et  (jui  reguntur  et  parent. 

Est  igitur  Jus  quoque  publicum  ecclesiasticum,  sunt  Ma- 
gistratui  ecclesiastico  sua  jura  et  oflicia,  et  proinde  jus 
istud  ita  definiri  solet :  Jus  publicum  ccclesiasticum  est , 
quod  totius  Ecclesiae ,  ejusque  Rectorum  jara  et  offtcia 
determinat.  Itaque  Canonistae  tractationem  Juris  publici 
ecclesiastici  ita  assumunt,  ut  primo  edisserant  de  divina 
Ecclesiae  origine  et  fundatione ,  de  potestate  divinitus 
eidem  tradita,  de  Rectoribus  ab  ipso  Christo  constitutis, 
deque  rebus  eorum  potestati  subjectis ;  deinde  transeunt 
ad  explananda  eorumdem  Rectorum  jura  et  officia,  eaque 
aptis  argumentis  confirmanda.  Hujus  vero  sacrae  socie- 
tatis  tabulae,  sive  leges  fundamentales  sunt  Sacra  Scri- 
ptiira,  et  Traditio,  utriusque  vero  interpres  Ecclesia  est, 
quam  audire  omnino  debemus. 

Sed  jam  de  Jure  privato  dicendum  est.  Ut  illi,  qui 
Magislratum  non  gerunt,  privatae  personae  vel  privati 
dicuntur,  sic  jura  quibus  in  societate  fruuntur,  et  ofiicia 
quae  praestare  debent ,  privata  vocantur ,  ex  iisque  Jus 
privatum  conficitur.  Id  pariter  in  Jure  canonico  receptum 
est ,  et  Jus  privatum  ecclesiasticum  definitur :  complexio 
earum  legum ,  quibus  christiani  populi  jura  et  officia 
determinantur. 

Justinianus  §.  ult.Instit.  de  Just.  et  Jur.  ait;  Hujus  studii  dtiae 
sunt  positiones,  publicum  et  privatum.  Publicum  jus  est,  quod 
ad  statum  rei  romanae  spectal;  privatum  quod  ad  singulorum 
utilitatem  pertinet.  Dicendum  cst  igitur  de  jure  privato.  Itaque 
animadvcrtit  Franciscus  Schmier  dc  Jurisp.  pubt.  Imp.  Romano- 
germanici  Sect.  1  §.  t:  Jmtinianus  Jus  civile  Jiomanorum  di- 
tsiviin  pubUcum  et  primtum,  et  relicto  publico,  privatum  dum- 

taxat  tractavit;  quo  satis  ostendit  jus  unum  sine  altero  con- 
ststere,  atque  adeo  haec  membra  dividentia  veras  esse  species 
Jurisprudentiae  civilis,  nec  unam  ad  alterius  integritatem  neces- 
sario  desiderari  posse....  Utraque  ergo  cum  objectum  separatum 
habcat,  et  unaquaeque  speciali  difftcultate  circumsepta  sit,  est 
scparata  scientia  separatim  a  Jurisperitis  discutienda. 

Verum  ad  id  uberius  explicandum,  in  quo  Jus  Ecclesiasticum 
publicum  et  privatum  dijferunt  inter  se,  accomodata  videtur  ea 
Juris  divisio  in  constituens  et  constitutum:  quam  apud  quosdam 
Auctores  praesertim  veteres  legimus.  Jus  conslituens  vocant  jus 
constituendarum  legum,  Jus  vero  constitutum  ipsas  leges  consti- 
tutas.  Qua  posita  partitione  Juris,  dicimus  nihil  aliud  esse  Jus 
publicum  Ecclesiasticum,  quam  Jus  constituens,  quandoquidem 
de  hoc  uno  in  Jure  publico  disseritur,  scilicet  quae  quantaque  Ec~ 
clesiae  sit  constituendi  leges,  imperandique  potestas:  neque  iti- 
dem  quidquam  aliud  esse  Jus  privatum  quam  Jus  constitutum, 
quatenus  jus  privatum  versatur  in  recensendis,  illustrandisque 
Canonibus  sive  legibus,  quas  Ecclesia  constituit.  Uno  vcrbo,  Jus 
publicum  Ecclesiasticum  tradit  quid  Ecclesia  possit  constituere; 
Jus  vero  privatum  quid  Ecclesia  constituerit. 

DE  JURISPRUDENTIA  ECCLESIASTICA 

Cum  omnes  ferme  leges,  egregie  ilixit  Zallwein  in 
princ.  jur.  eccl.  tom.  1  q.  2  cap.  3  ,  sint  rcgulae  ge- 
nerales,  et  impossibile  sit  legem  ferre  ita  claram^  quae 
nulla  egeat  interpretatione ,  aut  ita  universalem ,  ut  ad 
omnes  casus  in  sacris  occurrentes^  quos  nullus  Legislator 
praevidere  potcst,  applicari  et  cxtendi  valcaty  opus  crit 
quadam  prudentiaj,  qua  mediante  lcges  non  solum  rccle 
iutelligantur ,  sed  ct  ad  actiones  hominum  sapientcr  ap~ 

plicentur^  ct  ad  casus  in  legibus  non  expressos  justa  in- 
terpretatione  extendantur.  Haec  itaque  prudentia  expli- 
candi  applicandique  juris  solet  jurisprudentia  vocari , 
atque  adeo  definiri :  Facultas  sive  habitus  ecclesiasticas 
leges  intcrpretandi,  easque  rite  ad  occurrentes  casus  ap- 
plicandi.  Itaque  jurisprudentiae  ecclesiaslicae  duae  sunt 
veluti  partes ,  quarum  una  leges  ecclesiasticas  scienter 
interpretatur,  altera  easdem  leges  ad  facta,  sive  ut  vulgo 
ajunt ,  ad  casus  obvenientes  applicat.  Prima  jurispruden- 
tiae  pars,  quae  in  rectam  interpretationem  legum  incum- 
bit ,  ardua  est ,  multarumque  rerum  periliam  postulal ; 
altera  pars  quae  in  applicandis  legibus  versatur,  expedita 
et  facilis  est,  statim  ac  ex  apta  legis  interpretatione  mens 
Legislatoris  comperta  fuerit. 

Igitur  interprctatio  est  alicujm  legis  obscurac  vel  am- 
biguae  explanalio;  hinc  Cicero  lib.  1  de  div.  ait :  quia 
crant  multa  obscuray  multa  ambigua^  explanaliones  adhi- 
bitae  sunt  interpretum.  Recta  vero  hujusmodi  legum  in- 
terpretatio  ex  verbis  et  probabilibus  conjecturis  erueuda 
est.  Quod  pertinet  ad  verba  ,  isthaec  accipieuda  sunt  in 
significatione  propria,  et  usitata  ;  sic  enim  putandum  est 
a  Legislatore  adhibita  fuisse,  ut  facile  ab  omnibus  intel- 
ligerentur.  Sed  ratio  temporum  habenda  est,  quandoqui- 
dem  sunt  aliqua  vocabula,  quae  antiquis  temporibus  aliud 
significabant ,  aliud  modo  significant.  Exemplo  esse  pos- 
sunt  isthaec  vocabula  :  dioeccsis,  parochia^  viaticumj  et 
alia ,  quorum  antiquae  significationes  in  alias  miUalae 
sunt.  Yim  et  potestatem  hujusmodi  vciborum,  habita  ra- 
tione  temporum,  explicarunt  Albaspinaeus,  Balutius,  Ca- 
rolus   Fresnius,  alii({ue. 


§.    VII.    DE    JURISPR.    ECCLESIASTICA  13 

Conjecturis  autem  ad  percipiendam  Legislatoris  mentem 
opus  est,  si  verba  sint  flexiloqua,  non  connexa,  involuta, 
aut  si  partes  orationis  sibi  invicem  repugnare  videantur. 
Tura  enira  occasio,  sive  ratio,  ob  quam  lex  condita  fuit, 
et  adjuncta  personarum ,  locorum ,  ac  temporum  investi- 
ganda  sunt,  ex  quibus  lux  aliqua  effulgebit,  ut  possimus 
in  mentem  Legislatoris,  sensumque  legis  penetrare. 

Verum  de  his  non  attinet  plura  dicere,  atque  ad  rem 
nostram  satis  erit  haec,  quae  sequuntur,  adnotare. 

Quadruplex  interpretatio  legis  est,  authentica>  usualis, 
judicialis,  et  doctrinalis, 

Authentica  est,  quae  fit  a  Legislatore,  vel  ejus  Suc- 
cessore,  et  authentica  apud  Jurisconsultos  dicitur,  quia 
indubitatam  et  legitimam  auctoritatem  habet.  Haec  enim 
interpretatio  instar  legis  retinenda  est,  eo  quod  ab  ipso 
Legislatore  proficiscitur ,  ab  eaque  recedere  licet  nemini. 

Usualis  est  legis  dubiae  per  usum,  sive  consuetudinem 
facta  interpretatio.  Consuetudo  enim,  ex  cap.  Dilectus  8 
de  consuet. ,  optima  est  legum  interpres :  et  ex  leg.  37 
ff.  de  legib. :  Si  de  interpretatione  legis  quaeratur ,  in 
primis  inspiciendum  est,  quo  jure  civitas  retro  in  hujus- 
modi  casibus  usa  est.  Optima  enim  legum  interpres 
consuetudo;  et  leg.  38  ff.  eod.  edicitur:  In  ambiguita- 
tibuS;  quae  ex  legibus  proficiscuntur,  consuetudinemy  aut 
rcrum  perpetuo  similiter  judicatarum  aucloritatem  ,  vim 
legis  obtinere.  Tridenlina  Synodus  sess.  24  cap.  1  de 
refor.  matrim.  decrevit,  irritum,  nullumque  matrimonium 
fore,  quod  ubicumque  decretum  illud  publicatura  esset, 
aliter  quam  praesente   Parocho }  vel  alio  Sacerdote  de 

ipsius  Parochi  seu  Ordinarii  licentia  _,  et  duobus ,  vel 
tribus  tcstibus  contraheretur.  Decretum  singulari  modo 
uominat  Parochum ;  sed  cum  duo  esse  Parochi  possint , 
alter  sponsi ,  et  alter  sponsae ,  dubitatum  est  ,  quisnam 
Parochus  adhibendus,  sponsine,  an  sponsae,  an  utriusque. 
Itaque  opus  erat  interpretatione.  Jam  vero  alterutrum 
Parochum  rite  adhiberi  consuetudo  interpretata  est ;  nam- 
que  coram  Parocho  sive  sponsi  ,  sive  sponsae  celebrari 
matrimonia  coepta  sunt,  eaque  rata  et  legitima  haberi; 
quam  deinde  interpretationem  decreta  Apostolicae  Sedis 
approbaverunt.  Sed  postquam  consuetudo  legitime  prae- 
scripta  est ,  interpretatio  non  eget  Legislatoris  approba- 
tione,  et  loco  legis  est,  siquidem  utriusque  juris  auctori- 
tate  nititur. 

Interpretatio  judicialis  est,  qnae  fit  a  judice,  dum  in 
ferenda  sententia  jus  allegat,  illudque  interpretatur.  Sed 
hujusmodi  interpretatio  perinde  ac  sententia,  et  res  judi- 
cata  inter  solos  litigantes  jus  facit,  aliis  vero  nec  nocet, 
nec  prodest  1.  2  Cod.  quibus  rcs  judicata  non  noceat , 
et  c.  17  de  sent.  et  re  judicat. ,  nisi  causae  sint  con- 
nexae  ;  quibus  de  rebus  late  disserunt  Doctores  ad  tilu- 
lum  Decretalium  de  sententia  et  re  judicata. 

Doctrinalis  denique  interpretatio  est ,  quae  fit  a  Juris- 
peritis «,  aliisque  viris  doctis ,  qui  legibus  canonibusque 
interpretandis  operam  navant.  Horum  interpretationes  tan- 
tum  valent,  quantum  probant  rationes  et  argumenta,  quae 
ab  ipsis  afferuntur.,  et  aliter  sentire  integrum  est  uni- 
cuique. 

Pius  IV.   in  sua  Constilutione  Benedictus  Deus  omnia, 

quae  a  Tridentina  Synodo  acta,  statuta,  et  definita  fue- 
rant,  confirmavit,  et  simul  gravissimas  poenas  constituit 
in  eos ,  qui  ausi  fuissent  ullos  commentarios ,  glossas  y 
adnotationes ,  scholia ,  ullumque  omnino  interpretationis 
genus  super  ipsius  Concilii  decretis  quocumque  modo  edere. 
Deinde  animadvertens,  ut  ipse  ait,  parum  esse  jura  con- 
dere^  nisi  sint  qui  ea  executioni  demandari  faciant,  alia 
Constitutione  edita  Alias  nonnullas,  octo  Cardinales  de- 
legit,  qui  sedulam  navarent  operam,  ut  Concilii  Triden- 
tini  decreta  ab  omnibus,  ad  quos  pertinerent,  accuratis- 
sime  servarentur.  Hinc  ortum  habuit  Congregatio ,  quae 
primum  dicta  est  Cardinalium  Concilii  Tridentini,  eique 
Sixtus  V.  Constitutione  Immensa  potestatem  insuper  fecit 
ejusdem  Concilii  Decrcta  de  reformatione  interpretandi , 
Nobis  tamen  consultis,  ut  Pontifex  ibidem  ait,  ita  scilicet 
ut  de  quacumque  interpretatione  Romanus  Pontifex  con- 
suli  omnino  deberet.  Tunc  itaque  Congregatio  Cardina- 
lium  Concilii  Tridentini  Interpretum  vocari  coepta  est, 
ejusque  vero  interpretationes ,  et  responsa  Declarationes 
appellantur. 

Canonistae  disputant  quaenam  hujusmodi  Declarationi- 
bus  vis  et  auctoritas  tribuenda  sit  ?  Qua  de  re  in  primis 
videndum  est,  utrum  Declaratio  ad  privatam  quaestionem, 
sive  litem  dirimendam,  an  vero  ad  dubiam  legem  gene- 
ratim  interpretandam  edita  fuerit.  Namque  Cardinales  in 
ea  Congregatione  vel  privatorum  causas  judicant ,  vel 
leges  generatim  interpretantur. 

JaVn  vero  Declarationes ,  quibus  privalorum  lites ,  et 
controver-siae  dirimuntur,  quamquam  <>b  singularem  Car- 

dinalium  prudentiara  atque  doctrinam  plnrimi  faciendae 
sint,  non  videntur  tamen  eam  vim  habere,  ut  inferiores 
judices  adigant  ad  idera  in  similibus  causis  judicandum, 
tum  quia  Cardinales  non  inlerpretum,  sed  judicum  per- 
sonam  agunt,  judices  vero  inter  solos  litigatores  jus  fa- 
ciunt,  tum  quia  in  privatis  quaestionibus  peculiaria  facti 
adjuncta  saepius  in  causa  sunt,  cur  ita  judicetur.  Quapro- 
pter  Cardinalis  De  Luca  in  Annotat.  Concil.  Trid.  disc. 
1  num.  11  ait,  crroneum  esse  in  particularibus  Decla- 
rationibus  cum  consueta  caeca  fide  vim  constituerey  cum 
illae ,  quae  singulos  y  vel  particulares  concernunt  casus , 
ex  eorum  particulari  qualitate,  et  circumstantiis  manare 
soleant ,  ideoque  alteri  divcrsas  circumstantias  habenti 
non  semper  sunt  applicabiles,  cum  diversimode  ob  diver- 
sam  facti  qualitatem  saepius  decernere  congruat. 

Declarationes  vero,  quae  ab  eadem  Congregatione  edun- 
tur,  quaeque  proprie  in  legura  interpretatione  versantur, 
authenticas  et  legitimas  esse  affirmaraus.  Authentica  enim 
et  legitima  interpretatio  est ,  quae  fit  a  Legislalore ,  vel 
ab  alio  ex  ipsius  Legislatoris  auctoritate.  Jam  yero  in- 
terpretationes  Congregationis  Concilii  hujusmodi  auctori- 
tate  nituntur.  Siquidera  Trid.  Synodus  sess.  25  de  reci- 
piendis  et  observandis  Decretis  Concilii  ait,  se  confidere, 
difficultates  et  dubitationes  omnes,  quae  occurrerint,  per 
Romanum  Pontificem  sublatum  iri,  commodiore  quacum- 
que  ratione  ei  visum  fuerit.  Romani  vero  Pontifices  istud 
munus  interpretandi  decreta ,  quae  ad  disciplinam ,  mo- 
rumque  formationem  pertinent,  eidem  Congregationi  'detu- 
lerunt.    Ejus  ergo  Congregationis  interpretationes  authen- 

ticae  et  legitimae  sunt.  Ouin  immo  cum  fiant  consulto 
Pontifice,  sunt  profecto  ipsius  Pontificis  propriae  ;  nam- 
que,  ut  ait  Imperator  1.  1  C.  de  veter.  jur.  enucleand., 
omnia  nostra  facimus^  quibus  nostram  impertimur  aucto- 
ritatem. 

Quae  quidem  Declarationes  ut  vim  habeant ,  solemni 
promulgatione  non  egent,  quia  jus  novum  non  constituunt, 
sed  jam  constitutum  interpretantur ;  quam  interpretatio- 
nem,  sunt  verba  Auth.  de  muliere  raptum  passa  §.  fin. 
collat.  9,  non  in  futuris  tantummodo  casibuS;  verum  in 
praeteritis  etiam  valere  sancimuSj,  tanquam  si  nostra  lex 
ab  initio  cum  interpretatione  tali  promulgata  fuisset  a 
Nobis. 

Aliqui  Canonistae ,  inter  quos  Van  Espen  p.  1  Jur. 
Eccl.  univ.  tit.  22  cap.  5 ,  et  Gibert  Prolegomenorum 
in  corpus  Juris  Canonici  per  regulas  ordine  naturali 
digesti  parte  priore  tit.  23  contendunt ,  Declarationes 
Congregationis  Concilii,  aliarumque  Congregationum  Car- 
dinalium  mere  doctrinales  esse ,  non  legitimas ,  non  au- 
thenticas,  neque  proinde  ullam  vim  legis  habere,  quorum 
argumenta  refellit  P.  Rupprecht  in  Notis  historicis  in 
universum  Jus  Canonicum  tit.  2  de  Constitut.  cap.  7. 
Vide  etiam  Fagnanum  in  cap.  Quoniam  num.  6  et  seqq. 
de  Constit. 

DE  CANONUM  DIYISIONE 

Canones  in  duas  classes  dividi  vulgo  solent;  in  prima 
classe    dogmatici ,    in    altera    disciplinares    recensenlur : 

oranis  quippe  christianorura  vita  duabus  regulis,  nimirum 
credendi  regula,  et  regula  agendi  continetur ;  ac  proinde 
credendi  regula  a  canonibus  dogmaticis,  a  disciplinaribus 
autem  agendi  regula  exhibetur.  Veruntamen  cum  de  re- 
gula  agendi  sermo  est ,  qui  distincte  atque  explicate  lo- 
quuntur,  canones  morum  a  canonibus  disciplinae  separant, 
atque  adeo,  quemadmodum  triplex  est  juris  canonici  obje- 
ctum,  nempe  fides,  mores,  et  disciplina,  quod  superiori 
capite  docuimus,  sic  quoque  canones  trifariam  dividunt, 
videlicet  in  canones  fidei,  in  canones  morum,  in  canones 
disciplinae.  Operae  pretium  est  de  his  tribus  canonum 
speciebus  aliquid  enucleate  dicere ;  namque  cognitio  na- 
turae,  atque  indolis  singulorum  canonum  non  modo  valde 
juvat,  sed  necessaria  omnino  est  ad  ea  dilucide  recteque 
percipienda,  quae  universim  de  vi  et  auctoritate  canonum 
dicenda  sunt. 

S-  9. 

DE  CANONIBUS  FIDEI 

Canones  Fidei  sunt,  in  quibus  aliquid  credendum  pro- 
ponitur.  Itaque  ipsorura  objectura  est  veritas  aliqua  divi- 
nitus  revelata ,  quam  fideles  debent  firmiter  credere  et 
profiteri.  Plures  hujus  generis  canones  a  priscis  Juris 
Canonici  collecloribus  congesti  sunt ,  eosque  Gratianus 
sequutus  est ,  ac  proinde  quae  catholica  fides  de  unitate 
Dei,  et  Personarum  trinilate,  de  Dei  praescientia  et  prae- 
destinatione ,  de  Angelorum  et  hominura  creatione ,  de 
primi  hominis  lapsu,  de  Christo  unico  raediatore,  de 
Sacraraentis   et  eorum  effectibus ,  de  auctoritate  et  infal- 

libitate  S.  Scripturae ,  de  unitate  Ecclesiae ,  de  Primatu 
Romani  Pontificis,  de  animarum  immortalitate  et  corpo- 
rum  resurreeiione,  de  aeternae  vitae  praemiis  et  suppliciis, 
haec  inquam  aliaque  id  genus  multa  in  suum  Decretum 
inseruit.  At  vero  non  omnes  canones ,  in  quibus  veritas 
aliqua  enunciatur,  continuo  dogmatici  habendi  sunt;  dog- 
maticos  enim  dicimus,  qui  catholicae  fidei  regulam  sive 
dogmata  tradunt ,  omnesque  fideles  ad  credendum  ita 
obstringunt,  ut  haereticus  sit,  qui  constanter  firmiterque 
non  assentiatur.  Duo  igitur  desiderantur ,  ut  canon  dog- 
maticus  habeatur.  Primum  est  divina  revelatio,  ut  nimi- 
rum  quod  canone  docetur ,  in  verbo  Dei  sive  scripto , 
sive  tradito  contineatur,  cum  fides  catholica  auctoritati 
solius  Dei  innitatur.  Alterum  est  Ecclesiae  propositio , 
ut  videlicet  illud  ipsum,  quod  canone  docetur,  tum  Ec- 
ciesia  proposuerit,  tum  etiam  jusserit  ab  omnibus  et  sin- 
gulis  fidelibus  pro  veritate  catholica  teneri.  Ad  rem  Mel- 
chior  Canus  de  locis  theol.  lib.  5  cap.  5  quaest.  4 :  Sum- 
morum  Pontificum,  Conciliorumque  doclrina  si  toti  Ec- 
clesiae  proponatur ,  si  cum  obligatione  etiam  credendi 
proponatur^  tum  vero  de  fidei  causa  judicium  est. 

%   10. 
DE  NOTIS  CANONUM  DOGMATICORUM 

Veronius  in  regula  fidei  catholicae  §.  2  rem  eamdem 
exponens  ita  loquitur:  Duo  debent  conjunctim  adesse  y 
quo  doctrina  aliqua  sit  fidei  caholicaej,  alterum  ut  sit 
revelata  a  Deo  per    Prophetas,    Apostolos,  seu  Auctores 

canonicoiy  alterum  ut  sit  proposita  ab  Ecclesia.  Si  utrum- 
que  adsit  alicui  doctrinae^  illa  fide  divina  calholica  est 
credenda:  si  alterum  desit,  seu  revelatio^  seu  propositio 
Ecclesiae^  non  est  fide  divina  catholica  credenda.  Sed 
secundum  adesse  non  potest^  quin  primum  reperiatur; 
quia  cum  Chrisius  Ecclesiae  promiserit  assistentiam  Spiritus 
S.j,  qui  doceat  eam  ducatque  in  omnem  veritatcm,  haec 
numquam,  stante  Dei  promissione,  quae  semper  obtinety 
docet  aliquid  esse  revelatumj,  quod  non  sit  revelatum. 
Igitur  ad  canonem  dogmaticum  internoscendum,  non  opus 
est  ut  inquiramus,  an  doctrina  canonis  divinitus  revelata 
sitj  sed  satis  si  compertum  habeamus,  doctrinam  canonis 
ab  Ecclesia  tamquam  fidei  dogma  propositam  esse. 

At  vero  canones  quandoque  de  rebus  fidei  aliquid  af- 
lirmant,  aut  negant,  quin  satis*  appareat,  utrum  ea  sim- 
plex  sit  aut  aftirmatio  aut  negatio,  an  vera  dogmatis  fidei 
propositio.  Igitur  necesse  est  aliquas  regulas  in  promptu 
habere ,  quibus  simplex  aflirmatio  aut  negatio  a  certa 
dogmatis  propositione  secernere,  et  internoscere  possimus. 

Ouatuor  hujusmodi  regulas  Melchior  Canus  cit.  loc. 
exhibuit,  quas  Theologi  et  Canonistae  summa  consensione 
amplexi  sunt.  Eas  Canus  profert  hisce  verbis; 

Prima,  et  ea  quidcm  manifesta^  si  contrarium  asse- 
rentes  pro  haereticis  judicentur.  Cujus  rei  exempla  habes 
cap.  damnamus  de  Sum.  Trin.  et  cap.  unic.  de  Sum. 
Trin.  in  6,  et  Clement.  unic.  de  sum.  Trin.  §.   1. 

Altera  nota  cst,  cum  in  hanc  formam  Synodus  decre- 
ta  praescribit:  si  oms  hoc  aut  illud  senserit,  ana- 
thema  sit:  qualia  permulta  sunt  in  Concilio  Tolelano  I. 
et  in  Synodo  Tridcnlina. 

Tertia  est,  si  in  eos  qui  contradiccerint,  excommuni- 
cationis  sententia  ipso  jure  feratur.  Exemplum  est  de 
haereticis  cap.  cidi  christus,  et  cap.  ad  abolendam. 

Quarta  est0  si  quidquamy  aut  expresse  et  proprie  a  fi- 
delibus  firmiter  credcndum^  aut  tamquam  dogma  fidei  ca- 
tholicae  accipiendum  dicatur,  vel  aliis  similibus  verbis 
aliquid  esse  Evangelio^  doctrinaeve  Apostolorum  contra- 
rium.  Dicatur,  inquam^  non  ex  opinione^  sed  certo  et 
firmo  decreto. 

S-  11. 

DE  EXPOSITIONE  EARUMDEM  NOTARUM 

Sed  operae  pretium  est  easdem  regulas  breviter  ex- 
planare.  Itaque  prima  regula  admodum  perspicua  est : 
ubi  enim  canones  volunt,  eos  qui  contra  senserint,  pro 
haereticis  haberi,  nullum  dubium  relinquitur,  quin  dog- 
matici  censeri  debeant.  Profecto  fieri  non  potest,  quin  cano- 
nes  dogmatici  sint,  quibus  turpis  haeresis  nota  adversus 
dissentientes  inusta  est,  quandoquidem  nemo  potest  haere- 
ticus  esse,  nisi  qui  catholico  dogmati  contradixerit. 

Secunda  et  tertia  regula  hoc  modo  intelligi  debent, 
nempe  canones,  in  quibus  anathema,  vel  excoramunicationis 
poena  in  dissentientes  constituta  est,  tura  denique  dogma- 
ticos  esse,  si  in  eis  de  rebus  fidei  agatur;  quandoquidem 
etiam  canones,  qui  ad  fidem  non  pertinent,  eadera  excora- 
raunicalionis  poena  vel  anatheraate  sanciri  solent.  Ita 
canones  Concilii  Romani  sub  Gregorio  II.  lati  sunt  in 
hunc  raoduin:  Si  quis  commatrem  spiritualem  duxerit  in 

conjugio;  anathema  sit:  si  quis  consobrinam  suam  duxertt 
in  conjugioj  anathema  sit. 

Denique  quarta  regula  eos  canones  spectat,  in  qui- 
bus  etiamsi  agatur  de  rebus  fidei,  nulla  tamen  inusta  est 
haeresis  nota,  nec  anathema,  nec  poena  excommunicationis 
constituta  adversus  eos,  qui  dissenserint.  Itaque  hi  cano- 
nes  dogmatici  erunt,  si  talibus  verbis  propositi  sint,  quae 
non  opinionem,  sed  certum  exploratumque  judicium  exhi- 
beant.  Licet  enim  opinio  Durandiy  ait  Melchior  Canus  cit. 
loc,  reprobetur  cap.  GAUDEMUS  DE  DIVORTIIS, 
sed  qui  dixit:  VERUM  ABSONUM  EOC  VIDETUR, 
ET  INIMICUM  FIDEI  CHRISTIANAE:  noluit  hae- 
reseos  illos  condemnare.  Verbum  enim  VIDETUR  ju- 
diciorum  infirmat  certitudinem.  Practcrea,  auctore  eodem 
Cano,  etiamsi  verba  canonis  absolula  sint,  planeque  et 
omnino  quidquam  affirment  vel  ncgcnt,  adhuc  tamen  ipsius 
canonis  scopus  investigandus  est,  ut  certo  intclligamus, 
an  doctrina  canonis  simpliciter  asscratur,  an  etiam  ceu 
fidei  dogma  proponalur.  Nuda  enim  verba  corticem 
canonis  rcpracscntant;  scopus  autem  ipius  naturam  atque 
indolcm  manifestat.  Igitur,  constilutio  ecclesiastica^  sive 
canon  dogmaticus  erit,  si  cerlum  cxpoloratumque  sit> 
data  opera  condilum  fuisscj,  ut  amputatis  disscnsionibus 
catholica  veritas  docerelur,  vel  ut  haereses  obortae  supre- 
mo  judicio  damnarenlur. 

Porro  autem  quae  in  Conciliorum  aut  Pontificum  de- 
cretis  vel  explicandi  gratia  inducuntur,  vcl  ut  objcclioni 
respondeatur^,  vel  etiam  obiter  et  in  transcursu  praeter 
institutum  praecipuum^  de  quo  erat  potissimum  controver- 

sia,  ea  non  pertinent  ad  fidem,  hoc  est  non  snnt  catho- 
licae  fidei  jadicia.  Hactenus  Melehior  Canus. 

DE  CANONIBUS  MORUM 

Quemadmodum  dogmatici  canones  regulam  eorum  sta- 
luunt,  quae  firmiter  in  rebus  fidei  tenenda  sunt,  ita  ca- 
nones  morum  ea  spectant,  quae  in  humanis  actibus  pro- 
pter  se  honesta  sunt,  vel  turpia,  adeoque  vel  agenda, 
vel  omitlenda.  Versantur  itaque  in  proponendis  expli- 
candisque  praeceptis  naturalibus,  quibus  mores  hominum 
informantur.  Plures  ejus  generis  canones  in  Decreto  Gra- 
tiani  legimus,  plures  etiam  in  titulis  Decretalium,  quales 
sunt  de  pactis,  de  jurejurando,  de  homicidio,  de  adulte- 
riis,  de  furtis,  de  usuris,  de  injuriis  aliisque  id  genus, 
quibus  moralia  praecepta  illustrantur.  Haec  autem  morum 
praecepta  a  naturali  lumine  profecta,  per  legem  evange- 
licam  integra  sui  perfectione  et  complemento  donata  sunt ; 
nam  Christus  Jesus  non  venit  solvere  legem,  sed  adim- 
plere:  quamobrem  Gratianus  in  princ.  dist.  1  scribere 
non  dubitavit,  Jus  naturale  in  Evangelio  contineri. 

At  vero  Ecclesia  in  tradendis  canonibus  morum  errare 
non  polest.  Namque  Christus  pollicitus  est,  Spiritum 
Sanctum  docturum  Ecclesiam  omnem  vcritatem,  quae 
scilicet  esset  ad  consequendam  salutem  necessaria.  Atqui 
ad  eam  consequendam  necessariae  sunt  non  modo  veri- 
tates  fidei,  sed  etiam  morum :  igitur  fieri  non  potest,  ut 
Ecclesia  errando  id  doceat  vel  praescribat  quod  turpe 
est,  vel  reprobet  quod  honestum  est. 

Itaque  canones  nioruni,  cnm  quidquid  jubent,  bonum 
sit  per  sese,  et  quidquid  prohibent,  malum  et  turpe  sit, 
perpetuo  firmi  stabilesque  manent ,  eisque  ab  omnibus 
omnium  ordinum,  et  omnium  temporum,  atque  aetatum, 
et  locorum  hominibus  parendum  est. 

S-    13. 

DE  CANONIBUS  ECCLESIASTICAE   DISCIPLINAE 

Jam  dictum  est  ,  et  dicendum  est  saepius ,  tria  esse 
canonum  genera ;  alii  enim  sunt  canones  fidei ,  alii  mo- 
rum ,  alii  denique  disciplinae ,  quoniam  potestas  Petro  , 
Apostolis,  eorumque  Successoribus  a  Christo  tradita  haec 
tria  complectitur ,  fidem ,  mores ,  et  disciplinam.  Ergo 
canones,  qui  neque  ad  fidem,  neque  ad  mores  pertinent, 
ad  disciplinam  pertinebunt. 

At  vero  disciplinae  canones  ad  puritatem  fidei ,  hone- 
statem  morum ,  divinique  cultus  sanciitatem  tuendam  fe- 
runtur,  quos  proinde  firmissimum  fidei,  morum,  et  reli- 
gionis  praesidium  et  propugnaculum  jure  dixeris.  Nam- 
que  hujusmodi  canones  versantur 

1.°  In  tutela  fidei  et  morum ,  quatenus  gravissimas 
poenas  constiluunt  in  eos,  qui  in  fide  vel  moribus  deli- 
querint.  Huc  pertinent  censurae,  aliaeque  poenae  eccle- 
siasticae  adversus  haereticos,  simoniacos,  sortilegos,  ho- 
micidas,  adulteros  et  hujusmodi. 

2.°  In  determinandis  praeceptis  divinis  et  naturalibus; 
dum  scilicet  tempus  aut  modum  ad  ea  observanda  prae- 
finiunt,  quotiescumque  nec  modus,  nec  tempus  in  praece- 

pto  fuerit  praefinitum ;  cujus  generis  sunt  canones  de 
observantia  diei  dominieae ,  de  confessione ,  et  comniu- 
nione  paschali. 

3.°  In  regenda  societate  ecclesiastica ;  neque  enim 
omnia ,  quae  ad  eam  gubernandam  opus  erant ,  jus  na- 
turale  et  divinum  constituerunt ;  proindeque  Antistitibus 
Ecclesiae  tradita  a  Christo  fuit  ferendarum  legum  pote- 
stas.  Hinc  canones  de  electionibus,  de  institutionibus,  de 
vita  et  honestate  clericorum ,  de  judiciis ,  deque  ceteris 
similibus. 

Haec  autem  tria,  quae  indicavimus,  disciplinae  capita, 
ad  disciplinam  externam  _,  sive  ad  politiam  Ecclesiae 
pertinere  dicuntur;  ea  sunt  enira,  quibus  regitur  externa 
Ecclesiae  societas,  et  in  oflicio  continetur. 

Sed  aliud  est  disciplinae  genus,  quam  disciplinam  li- 
turgicam  vocant ,  eaque  in  ordinandis  religionis  actibus 
versatur.  Hujus  generis  sunt  canones  de  administratione 
Sacramentorum,  de  diebus  festis,  de  publicis  precibus  et 
supplicationibus,  de  locis  sacris  et  religiosis,  deque  sacris 
ritibus  et  caeremoniis. 

Aliqui  tertium  addunt  disciplinae  genus,  quam  dicunt 
disciplinam  dogmaticam^  et  dogmati  adnexam.  Dogmati- 
cam  vocant ,  quae  originera  suam  ipsi  Christo  acceptam 
refert  \  uti  materia  et  forma  Sacramentoruni ,  itemque 
forma  ecclesiastici  regiminis,  sive  ecclesiastica  hieraichia 
divinitus  instituta.  Adnexam  vero  dogmati  appellant,  quae 
cum  dogmate  ita  connectitur ,  ut  aboleri  nequeat ,  quin 
simid  de  veritate  dogmatis  detrahatur.  Talis  est  disci- 
plina,  qua  sanctissimam  Eucharistiam  colimus  et  venera- 

mur;    ea    siquidera    tolli    nequit   sine    raaxima   catholici 
dogmatis  injuria. 

Verura  disciplina,  quae  dogmatica  dicitur,  proprie  ad 
Jus  divinurn  pertinet,  quod  prorsus  est  immutabile;  adne- 
xa  vero  dogmati,  firma  immotaque  et  ipsa  manere  debet, 
sed  tantum  in  eo ,  quod  ejus  substantiam  attingit ;  quod 
enira  ad  modum  altinet,  an  ex.  gr.  unica,  an  trina  fle- 
xione  genuum  Eucharistia  veneranda  sit,  ad  Ecclesiam 
spectat  cognoscere  et  decernere. 

CAPUT  II. 

DE  FONTIBUS  JURIS  CtNONICI 
§•  14. 

DE  FONTIUM  JURIS  CANONICI  DEFINITIONE  ET  NUMERO 

Fons  proprie  locus  est,  ex  quo  aliquid  fluit;  et  quem- 
admodum  omnia  jura  ab  aliquo  legislatore  fluunt,  sic 
etiam  quot  sunt  vel  fuerunt  in  Ecclesia  legislatores,  tot 
Juris  ecclesiastici  fontes  habendi  erunt.  Ouatuor  igitur  sunt 
ecclesiastici  Juris  fontes,  quandoquidem  quatuor  legum 
ecclesiasticarum  latores  agnoscimus,  neque  plures,  neque 
pauciores,  nempe  Christus  Jesus  ipsius  Ecclesiae  fundator 
et  legislator,  dein  Apostoli  potestate  ab  ipso  Christo 
accepta,  tum  Summi  Pontifices,  denique  Episcopi  in  Con- 
ciliis  congregati. 

At  vero  Canonistae  latiori  sensu  fontes  appellant  ea 
loca,  in  quibus  Jus  ipsum  invenitur,  propterea  quod  et 
jura,  et  juris  momenta,  argumentaque  et  rationes  ab  his 
locis  veluti  fontibus  hauriantur.  Sicut  igitur  ea,  quae 
Christus  Dominus  docuit  et  praecepit,  quaeve  Aposloli 
tradiderunt,  in  Sacra  Scriptura  vel  Traditione  servantur; 
quae  vero  a  Summis  Pontificibus,  aut  ab  Episcopis 
sancita  sunt,  in  Constitutionibus  Summorum  Pontificum 
et  in  Canouibus  Conciliorum  generalium  continentur,  sic 
quatuor    numerant    ecclesiastici    Juris    fontes,    nempe    5. 

Scripturam^  Traditionem,  Constitutiones  Summorum  Pon- 
tifieumy  et  Canones  Conciliorum  generalium. 

Praeterea  aliquibus  placet  hisce  quatuor  fontibus  tres 
alios  adjicere,  nempe  Jus  natwrale,  Scripta  Sanctorum 
Patrunij  et  Jus  civile^  siquidem  ex  iis  etiam  argumenta 
sumuntur,  quae   in  Jure  Canonico  auctoritatem  habent. 

Nos  de  omnibus  illis  fontibus,  nequid  praetermittere 
videamur,  deque  singuloruni  usu  et  auctoritate  dicturi  su- 
mus  :  eos  enim  compertos  exploratosque  habere  valde  iis 
proderit,   qui  volunt  in  hac  facultate  proficere. 


DE  SACRA  SCRIPTURA 

DE  LIBRIS  SACRARUM  SCRIPTURARUM 

Generalis  Sacrae  Scripturae  divisio  est  in  vetus  et 
novum  Testamentum.  Vetus  eos  complectitur  libros,  qui 
ad  legem  a  Moyse  promulgatam,  et  ad  Judaeorum  Syna- 
gogam  spectant.  Novum  autem  eos  conlinet ,  qui  ad 
legem  Christi  Domini,  atque  ad  Ecclesiam  pertinent. 

Ecclesia  Calholica  septuaginta  duos  libros  pro  Sacris 
et  Divinis  recipit,  videlicet  quadraginta  quinque  veteris, 
et  viginti  septem  novi  Testamenti,  quos  Tiidentina  Sy- 
nodus  recenset  omnes  nominatim  sess.  IV  in  decreto  de 
Canonicis  Scripturis,  ila  subjicens:    Siquis   autem    libros 

ipsos  integros  cum  omnibus  suis  partibusy  prout  in  Ec- 
clcsia  Catholica  legi  consueverunt,  et  in  veteri  vulgata 
latina  editione  habenlur^  pro  Sacris  et  Canonicis  non 
susccperitj  anathema  sit.  Deinde  declarat  et  statuit,  ut  haec 
ipsa  vetus  et  vulgata  editio,  quae  longo  tot  saeculorum 
usu  ipsa  Ecclesia  probata  est  in  publicis  lectionibus^  dit- 
putationibus,  praedicalionibus^  et  exposilionibus  pro  au- 
thentica  habeatur^  et  ut  nemo  illam  rejicere  quovis 
praetextu  audeat  vel  praesumat. 

5.   16. 

DE  USU  ET  AUCTORITATE  VETERIS  TESTAMENT! 
IN  JURE  CANONICO 

Vetus  Testameutum  tribus  praeceptorum  generibus  con- 
stat,  moralibuS;  caeremonialibus,  et  judicialibus.  Certum 
vero  exploratumque  est  praecepta  moralia  in  veteri  Te- 
stamento  tradita  semper  vigere,  quoniam  praecepta  sunt 
ipsius  juris  naturalis  prorsus  immutabilia,  quae  proinde 
Christus  non  sustulit,  sed  clarius  evolvit  confirmavitque. 
Praecepta  vero  caeremonialia,  quae  divinum  cultum,  sa- 
crificia,  sacrosque  ritus  moderabantur,  quo  etiam  specta- 
bant  ea,  quae  ad  publicum  Synagogae  statum,  ejusque 
Sacerdotium  pertinebant;  et  judicialia  quae  civilem  He- 
braeorum  politiam  constituebant,  jam  irrita  facta  sunt: 
caeremonialia  quidem,  quando  Sacerdotium  translatum  est, 
et  novum  Testamentum  morte  Testatoris  obsignatum;  judi- 
cialia  vero,  postquam  respublica  Hebraeorum  sine  ulla  re- 
stitutionis  spe  omnino  desiit. 

Quae  cura  ita  se  habeant,  videndum  est,  nura  ex  ab- 
rogatis  veteris  Testamenti  praeceptis  caeremonialibus  et 
judicialibus,  argumentum  in  canonica  jurisprudentia  vali- 
dum  atque  eificax  sumi  possit;  nam  quod  attinet  ad 
praecepta  moralia,  nemo  certe  dubitat,  quin  ex  eis  argu- 
menta  firmissima  ducantur. 

Jam  vero  cum  utrumque  Testamentum  inter  se  nexura 
jugatumque  sit ,  tum  quia  alterum  alterius  umbra  et  si- 
mulacrum  fuit ,  tum  quia  alterum  alteri  suffectum  est , 
Canonistae  sine  ulla  controversia  sentiunt,  argumenta  ex 
veteri  Testamento  deprompta  non  parura  valere  ad  multa 
ecclesiasticae  jurisprudentiae  capila  illustranda,  et  amplius 
confirmanda.  Sed  praesertim  ex  statu  publico  Synagogae, 
ejusque  Sacerdolio  ad  statura  Ecclesiae,  nostrumque  Sa- 
cerdoliurn  potest  argumentum  duci;  quandoquidem  Sancti 
Patres  hoc  argumento  saepius  usi  sunt.  Sic  pro  diguitale 
Levitarum  et  Sacerdotum  novae  legis  argumentatur  S. 
Leo  M.  serra.  8  passion.  Dom.  cap.  8  ,  sic  pro  conti- 
nentia  Clericorum,  sacroque  caelibatu  S.  Hieronymus  con- 
tra  Jovinian.  lib.  1  num.  34,  sic  alii  Patres,  et  passim 
S.  Cyprianus  in  suis  epistolis.  Itaque  dogma  de  distin- 
ctione  inter  Clericos  et  Laicos  ex  Lege  veteri  mirifice 
confirmatur  instituto  argumento  a  pari,  ut  ajunt,  vel  etiam 
a  fortiori;  quare  Schmetlerer  Introduct.  in  Jus  Can.  diss. 
II  cap.  2  §.  37:  Si  eadem ,  inquit ,  aut  major  ratio 
adhuc  pugnat  pro  Lcge  nova^  quam  oblinuit  pro  Testa- 
mento  veteri,  bene  ab  hoc  ad  illam  argumentaberis.  Sic 
etiam  in  quaestionibus  explicandis  solvendisque ,  recte 
utiraur  Testamento  veteri.   Si  quae  sunt  quaestiones  con- 

troversae,  ait  Zallwein  de  Princ.  Jurisprud.  Eccles.  tom. 
I  quaest.  2  cap.  2,  quae  nec  ex  Scriptura  nec  ex  Tra- 
ditione  decidi  possunt ,  et  una  ex  sententiis  controversis 
habeat  pro  se  ingentem  probabilitatem^  haud  inepte,  licet 
non  convincenter ,  ex  antiquo  ad  novum  argumentaberis 
Testamentum;  si  eadem  vel  major  pugnet  ratio.  Et  hinc 
argumentum^  quo  Catholici  a  privilegio  fori  et  immnni- 
tatis  Sacerdotibus  in  antiqua  Lege  competente ,  ad  Cle- 
ricorum  immunitatem  in  Lege  nova  argumentantur ,  inter 
Catholicos  non  est  ineptum^  non  tamen  convincens. 

Veruntaraen  non  ex  omnibus,  quae  in  veteri  Testamento 
scripta  sunt,  licet  argumenta  promere.  Eniravero  quaedam 
in  eo  sunt,  quae  consumraato  Christi  morte  humanae 
redemptionis  mysterio  ita  interciderunt,  ut  sine  peccato 
usurpari  amplius  nequeant  \  quaedam  etiam  uon  praescri- 
pta,  ueque  imperata,  sed  tantummodo  pennissa  aut  tole- 
rata ,  quaedam  denique  solius  gentis  illius  regimini  con- 
sentanea  fuerunt.  Horum  itaque  nullus  usus,  nulla  aucto- 
ritas  est  in  Jure  Canonico ,  nec  esse  potest.  His  igitur 
omissis,  ex  reliquis  veteris  Testamenti  locis  argumenta 
petenda  erunt.  Ex  quibus  insuper  Ecclesia  Aposlolorum 
vestigiis  insistens,  ex  praeceptis  caeremonialibus  nonnullos 
ritus  adoptavit,  qui  divino  cultui  plus  decoris  afferunt, 
cujusmodi  sunt  templorum  dedicatio,  sacrae  vestes,  thus, 
lampades,  cantus,  et  alia  ejusdem  generis;  ex  judicialibus 
vero  deprompsit  cap.  I  de  homicidio  ,  cap.  I  et  II  de 
adulterio  et  stupro,  cap.  I  de  furtis,  cap.  I.  II.  III.  IV. 
et  V.  de  injuriis,  et  hujusmodi  alia.  Si  quis  vero,  quod 
Protestantes  faciunt,  aliquem  Hebraeorum  ritum,  vel  aliud 

disciplinae  caput,  quod  Ecclesia  accepit,  tamquam  super- 
stitiosum ,  iniquum ,  aut  malum  irrideat  et  condemnet , 
auctorilate  ipsius  Testamenti  veteris  falsa  criminalio  facile 
propulsabitur ,  cum  Deus  Hebraeorum  genti  praescribere 
nihil  potuerit,  quod  malum  esset,  aut  aliquam  supersti- 
tionem  vel  impietatem  contineret. 

Porro  Judaeorum  leges  in  corpus  Juris  Canonici  rece- 
ptae,  et,  ut  ajunt,  canonizatae,  non  tamquam  leges  divinae, 
sed  tamquam  leges  ecclesiasticae,  sive  auctoritate  ecclesia- 
stica  receptae  coofirmataeque  habendae  sunt :  nam ,  ut 
optime  scripsit  Zalhvein  tom.  I  Princip.  Jur.  Eccles. , 
leges  islae  non  habent  vim  obligandi  vi  institutionis  di- 
vinae,  quae  cessavit^,  sed  vi  auctoriiatis  Ecclesiae  eas  li- 
bere  adoptantis :  et  proinde  Ecclesia  potest  easdem  rela- 
xare,  atque  etiam  penitus  abrogare. 

Diximus  Ecclesiam  posse  eas  leges  relaxare.  Hoc  loco  tirones 
monendi  sunt,  quotiescumque  in  sacris  canonibus  legerint  Ec- 
clesiam  posse-Ecclesiam  potuisse ,  nomine  Eeclesiae  non  totam 
fidelium  congregationem  intelligi,  sed  tantummodo  Ecclesiae 
Pastores  ct  Rectores,  quibus  solis  omnis  ecclesiastica  potestas 
tributa  fuit.  Hac  significatione  Ecclesiae  nomen  usurpatum  est 
ab  ipso  Christo,  dum  Matlli.  cap.  XVIII  inquit:  Si  eos  non 
audierit,  dic  Ecclesiae;  quae  verba  explicans  S.  Joannes  Chry- 
sostomus  ait:  Dic  Ecclesiae,  idest  Ecclesiae  Praelatis.  Eodem 
sensu  saepe  adhibitum  est  a  Concilio  Tridenlino,  veluti  cum 
sess.  XXIV  can.  4  ait:  Si  quis  dixerit,  Ecclesiam  non  potuisse 
constituere  impedimenta  matrimonium  dirimentia,  anathema  sit. 

s.  17. 

DE  USU  ET  AUCTORITATE  NOVI  TESTAMENTI 

Juris  Ecclesiastici  et  publici  et  privati,  fons  primus  et 
praecipuus  est  novum  Testamentum :  Sane ,  inquit  Zal- 
linger  in  Inst.  Jur.  Eccl.  cap.  V,  quae  ad  Jus  Ecclesia- 
sticum  publicum  pertinent ,  de  fundatione  Ecclesiae ,  de 
instiiutione  potestatis  hierarchicae,  de  sacro  imperio  Apo- 
slolis  atque  in  primis  S.  Petro  a  Christo  collato ,  de 
gesto  ab  iisdem  imperio  circa  res  omnes  ad  Religionem., 

et   Ecclesiae   gubernationem   spectantes ea  omnia  ex 

S.  Scripturis  novi  Testamenti  luculenter  sumuntur.  Et 
de  jure  privato  vix  tractari  quidquam  potest,  quin  idem 
ex  Sacris  Litteris  erui,  confirmari,  et  illustrari  queat. 

At  vero  videndum  est  quis  usus?  quantaque  sit  vis  et 
pondus  argumentorum,  quae  ex  novo  Testamento  depro- 
muntur.  Oua  super  re  dislinguendus  inprimis  est  duplex 
S.  Litterarum  sensus,  nempe  litteralis^  et  mysticus.  Sen- 
sus  litteralis  est  5  quera  verba  ipsa  ex  usitato  loquendi 
modo  praeferunt,  sive  proprie^  sive  metaphorice  accipian- 
tur.  Diximus  sive  proprie,  sive  metaphorice  accipiantur, 
quandoquidem  scriptores  sacri  sine  ulla  controversia  te- 
nent ,  sensum  verborum  sive  naturalem  ?  sive  metaphori- 
cum ,  ad  sensum  litteralem  revocandum  esse ,  quatenus 
metaphorae  sub  notione^  ut  ajunt,  imaginaria  satis  aperte 
indicant,  quid  vere  proprieque  significare  voluerint.  Itaque 
cum  Cliristus  Joan.  X  ait,  alias  habeo  ovcs,  quas  oportct 
me  adducere^  et  fiet  unum  ovilc  ct  unus  paslor,  perspi- 
cuum  est  nomine  ovium  eos  intelligi ,  qui  ad   Ecclesiam 

adducendi  eran',  et  noraine  ovffis  Ecclesiam  ipsam  desi- 
gnari. 

Sensus  mysticus  seu  spiritualis  est,  cura  verba  praeter 
litteralera  sensum,  quem  habent,  ad  aliud  quidpiara  signi- 
ficanduin  adhibentur.  Sensus  vero  raysticus  in  allegoricum^ 
analogicum^  et  tropologicum  dividitur,  de  quibus  late  dis- 
putant  Theologi. 

Jam  vero  quamquara  viri  docti  ac  pii,  praesertim  ad 
fidei  morumque  praecepta  illustranda ,  S.  Scripturarum 
sensibus  spiritualihus  et  mysticis  utantur ;  certae  tamen 
amtoritatis  argumenta  haberida  non  sunt ,  praeterguam 
ilfoj  quae  ex  litterali  Scripturae  sensu  ducuntur.  Ratio 
manifesta  est,  quam  affert  Bellarminus  lib.  III  de  Verbo 
Dei  cap.  3  :  Concenit ,  inquit  9  inler  nos  ct  adrersarios 
ex  solo  littcrali  sensu  peti  clebere  argumenta  efficacia. 
Nam  eum  scnsum ,  qui  ex  verbis  immediate  colligitur } 
certum  est  sensum  esse  Spiritus  Sancti;  at  sensus  mystici 
et  spirituales  varii  sunt ,  et  licet  aedificent ,  cum  non 
sunt  contra  fidem  et  bonos  mores }  tamen  non  semper 
conslat  an  sint  a  Spiritu  Sancto  inlenti. 

Quia  vero  S.  Scripturarum  sensus  non  ita  seraper 
apertus  est ,  ut  cuivis  legenti  pateat ,  hinc  ante  oculos 
perpetuo  constiUiendum  est  id,  quod  maxima  sapientia  et 
aequitate  Tridentina  Synodus  decrevit  sess.  IV :  Ncmo 
suae  prudentiac  innixus  in  rebus  fidei  et  morum  y  ad 
aedificationem  doctrinae  christianae  pertinentium^  S.  Scri- 
pturam  ad  suos  sensus  contorquens,  contra  cum  sensum  y 
quem  tenuit  ct  tenel  S.  Mater  EccJesia^  cujus  est  judi- 
care  de  vero  sensu^  et  interpretatione  Scripturarum  San- 

ctarunij  aut  etiam  contra  unanimem  consensum  Patrum^ 
ipsam  Scripturam  Sacram  interpretari  audeat. 

Summum  igitur  judicium  de  vero  divinae  Scripturae  sensu 
penes  Ecclesiam  est;  nomine  vero  Ecclesiae  non  modo  Fide- 
lium  omnium  concio  intelligitur,  verum  etiam  generale  Conci- 
lium  et  Apostolica  Sedes:  qua  de  re  legendus  est  Melchior 
Canus  cle  Locis  theologicis  lib.  12  cap.  6.  Praeterea  nemini  Ii- 
cet  contra  eum  sensum,  quem  Patres  omnes  concordissime  con- 
stantissimeque  tenuerunt,  Sacras  litteras  interprelari.  Verum 
quae  sit,  quantaque  Sanctorum  Patrum  auctoritas  in  Sacrarum 
litterarum  intelligentia,  dicemus  infra  §.  42. 

DE  DIVINIS  ET  APOSTOLICIS  1NST1TUTIS 

Evangelia  nonnisi  doctrinam  ipsius  Christi  continent , 
sed  reliqui  novi  Testamenti  libri  praecepta  tum  divina , 
tum  apostolica  complectuntur.  Haec  praeceptorum  divisio 
apertissime  significata  est  a  S.  Paulo  ep.  I  ad  Corinth. 
7  v.  10  dum  ait:  Praecipio  non  egO;  sed  Dominus-  et 
v.   12:  Ego  dico^  non  Dominus. 

Jam  vero  praecepla  novae  Legis ,  quae  Christus  in 
Evangelio  tradidit,  aut  quae  Apostoli  caelitus  afflati  pro- 
posuerunt ,  cum  vere  et  proprie  divina  sint  ,  nulli  nec 
derogationi  nec  abrogationi  obnoxia  sunt,  sed  perpetua 
et  inviolata  manere  debent.  At  vero  praecepla,  quae  Apo- 
stoli  tamquam  Rectores  Ecclesiarum  ediderunt,  quamquam 
in  S.  litteris  contineantur ,  cum  tamen  proprie  humana 
et    ecclesiastica    sint ,    haec    ab    Ecclesia   sive   a   Summo 

Pontifice  possunt,  ut  reliquae  ecclesiasticae  leges,  immu- 
tari,  relaxari,  atque  etiam  contrariis  legibus  vel  moribus 
abrogari.  Hinc  inlelligi  potest,  cur  factum  sit,  ut  electio- 
num  sacrarum  forma,  abstinentia  a  sanguine  et  suffocato, 
agapae ,  mulierum  in  templis  velationes ,  aliaque  plura 
Apostolorum  instituta ,  vel  sensim  deleta ,  vel  alii  ritus 
moresque  in  eorum  locum  substituti.  Sic  etiam  Pontifices 
ex.  gr.  in  aliquibus  irregularitatibus  dispensant,  quamvis 
quae  snnt  de  irregularitatibus  constitutae  leges  ex  episto- 
lis  S.  Pauli  potissimum  proficiscantur.  Sed  Episcopi  ea- 
dem  apostolica  instituta  immutandi  aut  relaxandi  potestate 
omnino  carent;  quandoquidem  apostolica  instituta  ad  ge- 
neralem  Ecclesiae  disciplinam  pertinent. 

Si  vero  regula  certa  petatur,  qua  instituta  divina  ab 
apostolicis  internosci  possint,  haec  generatim  tenenda  est, 
nimirum,  quae  in  epistolis  et  reliquis  Apostolorum  libris 
continenlur^  omnia  et  singula  pro  divinis  habcnda  sunt^ 
nisi  cx  verbiS;  aut  ex  subjecta  materia  luculenter  appa- 
reaty  eadem  ab  Apostolis  tamquam  Ecclesiarum  Reclori- 
bus  profecta  esse.  Primum  itaque  verba  consideranda  sunt, 
u t  videamus,  an  Apostolus  suo,  an  Christi  nomine  locu- 
tus  sit.  Si  nihil  cerlum  ex  verbis  cognosci  possit,  tunc 
subjecta  materia  spectari  debet :  si  enim  quod  traditur 
ad  fidem  vcl  mores  pertineat ,  vel  ejusmodi  sit ,  ut  hu- 
manam  potestalem  superet }  veluti  Sacramentorum  insti- 
tutio ,  divinum  erit  ct  immulabile ;  si  vero  ad  discipli- 
nam  spcctct,  non  tcmcre  aposlolicum  institulum,  esse  di- 
xerh. 

$.   19. 
DE  DIVINIS  ET  HUMANIS  TRADITIONIBUS 

Alter  Juris  sacri  fons  est  Tradilio,  quo  nomine  inlel- 
ligitur  doctrina  seu  institutio  non  scripta,  sed  verbis  tra- 
dita.  Vocatur  autem  doctrina  non  scripta,  ait  Bellarminus 
de  Verbo  Dei  non  scripto  cap.  2,  non  quia  nusquam 
scripta  sit,  sed  quia  non  est  scripta  a  primo  auctore. 
Exemplo  sit  baptismus  parvulorum.  Parvulos  baptizandos, 
vocatur  traditio  apostolica  non  scripta,  quia  non  inveni- 
tur  hoc  scriptum  in  ullo  apostolico  libro^  tametsi  scri- 
ptum  est  in  libris  fere  omnium  Patrum. 

Traditiones  vero  divinae  sunt,  vel  humanae.  Illae  Deum 
auctorem  habent,  quae,  ut  docet  Tridentina  Synodus  sess. 
IV  in  decr.  de  S.  Script.  ipsius  Christi  ore  ab  Apostolis 
acceptae^  aut  ab  ipsis  Apostolis,  Spiritu  Sancto  dictante^ 
quasi  per  manus  traditae  ad  nos  usque  pervenerunt, 
Humanae  sunt,  quae  ab  ipsis  Apostolis,  aut  ab  eorum 
Successoribus  originem  duxere ;  et  proinde  in  apostolicas_, 
et  ecclesiasticas  dividuntur.  Inter  divinas  et  humanas  tra- 
ditiones  sunt  qui  traditiones  divino-apostolicas  inlerjiciunt. 
Qua  in  re  sibi  videntur  Concilii  Tridentini  decretum 
sequi,  in  quo  traditiones  oretenus  a  Christo  acceptae 
distinguuntur  ab  iis,  quas  Spiritus  Sanctus  Apostolis 
dictavit.  Verum  hujus  generis  traditiones,  divinae,  non 
humanae  dicendae  sunt. 

Veras,  probatasque  traditiones  in  Ecclesia  esse,  tum 
divinas,  tum  bumanas  certum  est.  Et  quidem  traditioni- 
bus  apostolicis  et  ecclesiasticis  Protestantes  ipsi  non  ma- 
gnopere  adversantur,  cum  quisque  facile  inlelligat,  prima 
Ecclesiae  aetate  fieri  prorsus  debuisse,  ut  multa  de  sacris 
ritibus,  deque  ecclesiastica  disciplina  ab  Apostolis  eorum- 
que  Successoribus  traderentur.  Sed  divinis  traditionibus 
inferre  belium  ausi  sunt,  contendentes,  solam  Scripturam 
unicam  esse  et  absolutissimam  fidei  morumque  regulam; 
quorum  baeresim  Tridentina  Synodus  sess.  IV  anatbema- 
te  confixil. 

De  hac  catholica  veritalc  Theologi  plura  dalmnl.  Ad  rem 
noslram  niliil  altinct  longius  progredi. 

§.   20. 
DE   USU  ET  AUCTORITATE  TRADITIONUM 

Quotiescumque  igitur  de  fide  et  moribus,  de  sacris 
ritibus,  deque  ecclesiastica  disciplina  in  Jure  Canonico 
disceptatur,  non  modo  ex  S.  litteris,  verum  etiam  ex 
Traditione  validissima  argumenta  petuntur.  Horum  argu- 
menlorum  vis  el  auctorilas  varia  est  pro  varia  origine 
traditionum  :  alia  est  enim  auctoritas  traditionis  quae  a 
Deo,  et  alia  illius  quae  ab  homine  ortum  babuit. 

Ceterum  ad  internoscendas  divinas  traditiones  ab  huma- 
nhj  tum  ipsa  traditionis  materia  inspicienda,  tum  SS. 
Palrum,  in  primisque  Ecclesiae  sentenlia  exquirenda.  Hinc 
quatuor  rcgulae  traduntur,  videlicet 

I.  Traditio  divina  est,  si  ejas  materia  ad  fidem  per- 
tineat,  quia  fides  solum  Deum  auctorem  habet. 

II.  Pariter  traditio  divina  esty  si  sit  earum  rerum,  quae 
humanam  potestatem  superant,  qualis  ex.  gr.  eH  materia 
et  forma  Sacramentorum^  quia  Sacramenta  a  solo  Deo 
institui  potuerunt. 

III.  Sic  eliam  traditio  divina  est,  si  quod  praccipit 
aut  statuity  id  consentientes  inter  se  Palres  lamquam 
oretenus  a  Christo  vel  a  Spiritu  Sancto  dictatum,  Apo- 
stolos  tradidisse  testentur,  aut  id  generatim  a/firment, 
ad  praeceptum  divinum,  sive  ad  divinam  institutionem 
perlinere:  quandoquidem  SS.  Patres  sunt  legitimi  tesles 
divinarum  traditionum. 

IV.  Quidquid  denique  Ecclesia  tamquam  divinitus 
traditum  observat  aut  docet,  nec  in  S.  litteris  extat, 
minime  dubitandum  est,  quin  sit  divinae  traditioni  tri- 
buendum:  neque  enim  Ecclesia  Calholica  hisce  in  rebus 
errare  potest. 

At  vero  traditiones  divinae  non  secns  ac  ipsum  Dei 
verbum  scriptum  suscipiendae  sunt:  ipsa  siquidem  naturalis 
ralio  persuadet,  Deo  credendum  parendumque  esse,  sive 
ejus  verbum  per  schedani,  sive  per  vivam  internuncii 
vocem  promulgetur,  cuni  ratio  credendi  alque  obtempe- 
randi  non  sit  littera,  sed  auctoritas  loquentis,  nihilque 
intersit,  utrum  scripto,  an  viva  voce  voluntas  Dei  sciatur, 
dummodo  certo  sciatur.  Itaque  tradiliones  divinae  im- 
mutabiles  omnino  sunt,  nullique  potestati  humanae  obno- 
xiae.  Sed  traditiones  humanae,  non  secus  ac  humanae 
leges  et  instituta,  servandae  sunt,  sic  tamen  ut  mutari 
ab  Ecclesia,  justisque  de  causis  abrogari  possint. 

DE  CONSUETUDINE 

Ad  traditionem  Canonistae  solent  adjungere  consuctudi- 
nem,  non  quod  existiment,  quamdam  partem  traditionis 
esse,  sed  quod  utraque  ad  jus  non  scriptum  pertineat, 
quandoquidem  hoc  jus  ex  traditione  et  consuetudine  con- 
ficitur.  Consuetudo  autem  est  jus  inductum  populorum 
moribus  et  usu  diuturno  cum  expresso  vel  tacito  Legislato- 
ris  consensu.  Consuetudo  dividitur  I  in  eam,  quara  vo- 
cant  secundum  legem,  quae  proprie  consuetudo  non  est, 
sed  potius  scriptis  legibus  obtemperatio.  De  hac  consue- 
tudine  Gratianus  canone  3  §.  Leges,  dist.  4:  Leges,  inquit, 
constituuntur  cum  promulgantur,  frmantur  vero  cum  mo- 
ribus  utcntium  approbantur:  quae  verba  non  ita  accipienda 
sunt,  quasi  acceptatio  populi  ad  vim  et  firmitatem  legum 
pertineat,  sed,  quemadraodum  Fagnanus  in  cap.  1  de  treg.  et 
pac.  cum  aliis  Doctoribus  docle  recteque  interpretatur,  ea 
verba  ad  prmitatem  factl,  non  juris  referuntur.  Dividitur 
II  in  consuetudinem,  quae  praeter  jus  appellatur,  quae 
scilicet  juri  scripto  non  adversatur,  sed  ipsa  jus  novum 
constituit.  Ad  hanc  consuetudinem  spectat  Canon  5  dist.  1 
Consuetudo  est  jus  quoddam  moribus  constitutum,  quod 
pro  lege  suscipilur,  cum  dcficit  lex.  Denique  III  dividitur 
in  consuetudmem,  quae  dicitur  contra  jus,  per  quam 
aut  lex  non  recipitur,  aut  recepta,  contrariis  actibus 
eliditur,  de  qua  consuetudine  haec   breviter    significamus. 

Itaque    consuetudo    contra   jus    habet    vim    abrogandi 
legem  ipsam,    idque    si    non    expresso,    saltem    legali    et 

juridico  Legislatoris  consensu,  propterea  quod  jus  ci- 
vile  et  sacri  canones  eara  vim  potestatemque  consuetudini 
tribuerunt.  Namque  Justinianus  L.  32  §.  1  ff.  de  legib., 
rectissime^  inquit,  illud  receptum  est,  ut  leges  non  solum 
suffragio  Legislatoris?  sed  etiam  tacito  consensu  omnium 
per  desuetudinem  abrogentur:  et  Gregorius  IX  cap.  11 
de  consuetud.  ait:  Licet  etiam  longaevae  consuetudinis 
non  sit  vilis  auctoritas,  non  tamen  est  usque  adeo 
nalitura,  ut  vel  juri  positivo  debeat  praejudicium  ge- 
nerarey  nisi  fuerit  rationabilis  et  legitime  praescripta. 
Igitur  si  ratione  nitatur,  longoque  usu  praescripta  fuerit, 
legem  abrogat.  Consuetudo  vero  rationabilis  est  si  neque 
juri  naturali  repugnet,  neque  divino.  Praeterea  necesse 
est,  ut  a  jure  non  fuerit  reprobata.  Ouae  autem  consue- 
tudines  a  jure  canonico  veluti  non  rationabiles  reprobentur, 
eas  recenset  et  explicat  Pirrhing  in  libros  Decretalium  1. 
1   tit.  3  sect.   2  §.   2. 

Altera  consuetudinis  conditio  est^  ut  sit  legitime 
praescripta  per  tempus  lege  defmitum.  Qua  super  re  id 
primum  animadverlimus,  legem  quae  initio  non  recipitur 
sine  ullo  temporis  spatio  abrogari,  quando  scilicet  Le- 
gislator  novit  legem  ipsam  non  servari,  attamen  tacet; 
lunc  etenim  post  paucos  contra  legem  actus  3  quibus 
cum  facile  potuisset,  minime  obslitit5  censetur  legem  ipsam, 
quia  communitali  displicebat?  revocasse.  Ubi  vero  lex  initio 
non  recipitur,  ignorante  Legislatore?  nonnisi  spatio  decem 
annorum  aboletur?  eo  quod  cap.  9  et  11  de  consuelud. 
generalim  vis  legalis  longae  consuetudiui  tribuitur,  et 
decem  anni  longum  tempus  in  jure   dicuntur    leg.   Super 

longi  Cod.  de  praescript.  longi  terapor.  Tum  vero  con- 
sensum  Legislatoris  lex  ipsa  supplet ;  namque,  ut  ait 
Petrus  Gibert  in  Corpus  Juris  Canonici  tora.  1  part. 
poster.,  consensus  lege  datus  est  gencralis,  et  cadit  in 
quasvis  consuetudines  Legislatori  etiam  ignotas. 

Veruntamen  aliqua  sunt,  eaque  non  parvi  momenti  in 
medium  proferenda,  atque  illud  in  primis  dicendum  est, 
in  controversiis  de  jurisdictione  ecclesiastica ,  cum  jura 
utrinque  incerta  sunt ,  Concilia  et  Pontifices  semper  iis 
causam  adjudicasse,  qui  consuetudine  antiqua  nitehantur. 
Praeclare  enim  Faustinus  Legatus  Romanae  Ecclesiae  in 
Concilio  Carthaginensi  anno  419.  dixit :  quia  et  aliqua 
ordine  et  canone  tenentur ,  aliqua  consuetudine  firman- 
tur.  Et  in  Concilio  Chalcedonensi  act.  13.  cum  Anasta- 
sius  Episcopus  Nicaenus  contenderet  Ecclesiam  Basilino- 
poleos  sihi  suhjectam  esse,  judices  cognitores  ab  eo  pelie- 
runtj  qua  ratione  id  probare  vellet,  an  secundum  Cano- 
nes  y  an  ex  consuetudine  aliqua.  Itaque  cum  Meletius 
Lycopolitanus  non  duhitasset  in  Aegypti  Ecclesiis ,  quae 
ex  antiqua  consuetudine  Patriarchae  Alexandrino  pare- 
bant,  jurisdictionem  exercere,  Concilium  Nicaenum  I.  ei 
restitit,  eaque  de  re  Canonem  sextum  edidit ,  qui  est: 
AiUiqua  consuetudo  servetur  per  Aegyptum_,  Lybiam  et 
Pentapolim,  ita  ut  Alexandrinus  Episcopus  horum  omnium 
habeat  potestatcm.  Et  in  Concilio  Ephesino  cum  disqui- 
sitio  fieret,  an  sacrae  ordinationes  in  Ecclesiis  Cypri  ad 
Patriarcham  Anliochenum  spectarent,  Sancta  Synodus  ita 
decrevit :  Si  non  est  vetus  mos,  quod  Episcopus  Antio- 
chenus  ordinet  in  fypro.  sicut  libellis  el  propriis  vocibus 

docuerunt  religiosissimi  viri,  qui  ad  Sanctam  Synodum 
accesserunl ,  habeant  jus  suum  intactum  ct  inviolatum , 
qui  sanclis  in  Cypro  Ecclesiis  praesunt  secundum  Cano- 
nes  SS.  Patrum  et  vetcrem  consuetudinem  per  se  ipsos 
ordinationes  religiosissimorum  Episcoporum  facientes.  In 
fine  vero  ejusdem  decreti  generatim  edicitur :  Placuit 
igitur  sanctae  Synodo,  ut  unicuique  Provinciae  pura  et 
inviolata  _,  quae  jam  inde  ab  initio  habuit ,  sua  jura 
serventur  juxta  veterem  consuetudinem. 

Jam  vero  haec  vis  et  auctoritas  ,  quae  antiquae  con- 
suetudini  tribuitur,  est  rationi  et  juri  maxime  consenta- 
nea.  Ubi  enim  ita  obscurata  et  circumfusa  tenebris  sunt 
omnia,  ut  a  quo  Ecclesia  fundata,  qui  limites  constituti, 
quae  auctoritas  concessa,  et  alia  id  genus  sciri  non  pos- 
sunt  5  rectissime  statulum  est ,  antiquam  consuetudinem 
ratam  et  firmam  servari  oportere ,  non  quod  consuetudo 
sit  causa  jurisdictionis,  sed  quod  signum  est,  omnia,  ut 
nunc  sunt,  ita  fuisse  ab  initio,  vel  postmodum  legitime 
constituta.  Atque  huc  spectat  regula  juris  45.  in  sexto  : 
Inspicimus  in  obscuris  quocl  est  verisimilius ;  et  notissima 
regula  65  :  In  pari  causa  potior  est  condilio  possidentis. 

Sequitur  alia  quaestio ,  an  scilicet  per  consueludinem 
jurisdictio  quoque  ecclesiastica  acquiii  possit.  Hactenus 
enim  diclum  est,  consueludinem  valere  ad  jurisdictionem 
retinendam ,  nunc  vero  quaeritur  an  etiam  ad  acquiren- 
dam  valeat,  et  videlicet  an  ex  facultatibus,  quae  ad  so- 
lum  Suminum  Pontificem  jure  communi  pertinent  ex.  gr. 
relaxandi  aliqua  impedimenta  publica  malrimonium  diri- 
mentia,  concedendi  veniam  aetalis  ad  Ordines  et  Benefi- 

cia ,  et  alias  hujusmodi ,  eas  Episcopi  exercere  legilirne 
possint,  quando  constat  eorum  Praedecessores  easdem 
exercere  diuturno  tempore  consuevisse.  Hac  de  re  inter 
Theologos  et  Canonistas  disputatum  est,  cum  olim  aliquot 
Galliarum  Episcopi,  freti  antiqua  consuetudine  et  usu  suo 
rum  Praedecessorum,  publica  impedimenta  quarti  atque 
etiam  tertii  gradus  consanguinitatis  et  aflinitatis  matrimo- 
nium  contrahendum  dirimentia  relaxabant.  In  hac  vero 
quaeslione  pro  Episcopis  steterunt  Gibertus  suarum  Con- 
sultationum  tom.  12.  consult.  59.  de  matrimonio,  Pontas 
in  suo  Dictionario  casuum  conscientiae  verbo  Dispensatio 
matrimonii  casu  35.,  Van-Espen  Jur.  eccl.  universi  part. 
2.  tit.  14.  cap.  1.  n.  12.,  Natalis  Alexander  Theolog. 
dogmat.  et  moral.  lib.  II.  de  matrimonio  cap.  4.  art. 
13.,  aliique.  Jam  vero  Natalis  Alexander  cit.  loco  re- 
gula  11.  et  12.  Cum ,  ait,  ab  Ecclesia  universa  >  sive 
ab  iliius  Capite  Romano  Pontifice  sint  instituta  impedi- 
menta  matrimonium  dirimentia ,  clispensatio  super  eis 
communi  jure  ad  Caput  universalis  Ecclesiae  Romanum 
Pontifcem^  non  ad  Episcopum  pertinet^  ut  colligitur  ex 
cap.  Coi  inferior  de  majorit.^  et  obed.,  Conciliaque 
Provincialia  plurima,  Rilualia  Ecclesiarum ,  Auctores 
omnes  id  confirmant,  et  auctoritatem  dispensandi  compe- 
tere  negant  Episcopis^  cum  publicum  impedimentum  est., 
vel  dc  contrahendo  matrimonio  agitur.  Si  tamen  antiqua 
sit  ct  legitimc  praescripta  Dioecesis  consuctudo^  ut  Epi- 
scopus  in  quarto  gradu  etiam  de  contrahendo  certis  in 
casibus  dispenset,  quia  ejus  Decessores  hac  usi  sunt  ab 
antiquo  ad  hanc  usque  diem  facultate^  quae  a  Sede  Apo- 

stolica  concessa  creditur^  quod  in  quibusdam  Galliarum 
Dioecesibus  fieri  novimus^  de  his  dispensationibus  hand 
movenda  lis  est ;  siquidem  consuetudo  lcgitime  praescri- 
pta  juri  positivo  praejudicat^  ususque  longaevi  non  lcvis 
est  auctoritaSy  ut  dicitur  cap.  Cum  consuetudo  ,  et  cap. 
Cum  tanto  de  consuet. 

Verum  haec  opinio,  quae  consuetudini  tantam  vim  tri- 
buit  3  quamvis  a  Natali  Alexandro  moderate  admodum 
proposita  fuerit,  multos  tamen  Doctores  invenit,  qui  con- 
tra  sentirent.  Rigantius  tom.  IV.  Commentarior.  in  regul. 
cancellar.  in  notis  ad  regul.  49.  num.  1.  et  2.  multa 
congessit,  et  sacrarum  congregationum  responsa,  et  Do- 
ctorum  testimonia,  quibus  ostenderet,  nunquam  Episcopis 
licere  publica  impedimenta  matrimonium  dirimentia  au- 
ctoritate  propria  relaxare.  Ad  eamdem  sententiam  confir- 
mandam  Cabassutius  in  theor.  et  prax.  Jur.  Canonic. 
lib.  III.  cap.  27.  n.  6.  affert  canones  Conciliorum  Tu- 
ronensis  et  Tolosani,  et  animadvertit  in  conflictu  opinio- 
num  eam  vim  consuetudinis  saltem  in  dubium  vocari 
merito  posse ;  ideoque  concludit :  Sane  istae  ab  Episco- 
pis  concessae  dispensationes  pro  contrahendis  conjugiis 
aut  nuUitatem  aut  incertitudinem  causant  Sacramenti. 
At  vero  in  re  sacramcntaria  unanimes  docent  Theologi^ 
non  esse  licitum  quidquam  incerti  adhibere.  Benedictus 
vero  XIV.  de  Synodo  Dioecesana  lib.  IX.  cap.  2.  iisdem 
ferme  argumentis  usus  est  ad  eam  consuetudinem  refel- 
lendam.  Ad  eos  autem,  qui  objiciunt,  consuetudinem  rite 
praescriptam  juri  communi  derogare,  etiam  dato^  respon- 
det,  in  aliquam   Dioecesim  irrepsisse   consuetudinem.    dc 

qua  contenditur,  ut  per  eam  collatum  dicamus  Episcopo 
legitimum  jus  auferendi  impedimenta  a  Conciliis  Oecu- 
menicis  aut  a  Summis  Pontificibus  inducta  ^  diligenter 
prius  examinandum  esty  an  ea  consuetudo  omnes  habue- 
rit  conditiones  necessarias,  ut  potuerit  praevalere  legi 
Episcopo  inhibenti ,  ne  superioris  statutum  infringere , 
aut  quoquo  modo  relaxare  praesumat.  Quin  immo  cum 
talis  consuetudo  non  solum  tendat  ad  abrogandam  lc- 
gem  >  verum  etiam  ad  tollenda  et  minuenda  jura  uni 
competentia  Bomano  Pontifici;  praeter  ceteras  conditioties 
necesse  est ,  ut  centum  ad  minus  annorum  spalio  sine 
utla  interruptione  perseveraverit.  Quocirca  citatus  Van- 
Espen  Jur.  Eccl.  univer.  part.  2.  tit.  14.  cap.  1.  n. 
11.  ut  Episcopo  Leodiensi  auctoritatem  astruat  dispen- 
sandi  in  terlio  et  quarto,  et  in  tertio  hinc  inde  co)isait- 
guinitatis  j  seu  afjinitatis  gra&u  y  eamque  ex  legitima 
comueludine  ab  eo  acquisitam  evincatj  ejusmodi  consue- 
tudinem  contendit  esse  inimemorabilem.  Ad  conswludi- 
nem  quoque ,  cujus  inilii  memoria  non  extel }  conftigit 
Auctor  Collationum  Parisieiisium  lom.  III.  collat.  2. 
§.  2.  Verum  posiremo  et  potissimum  considerandum  est_, 
an  per  eam  consuetudinem^  si  qua  inoleverttj  dirumpatur 
nervus  Ecclesiasticae  disciplinae  :  in  quo  eventu  nuit- 
quam  per  eam  advcrsits  legem  praescribi  declaravit  In- 
nocehtius  III.  in  cap.  Cum  inter  de  consuet.  Num  porro 
praedicta  consuetudo  ejusmodi  inficiatur  citio^potiusquam 
a  hobiSy  praestat  audire  a  Gallicano  Auctore  Cabassutio 
in  Thcor.  et  Prax.  Jur.  Canonic.  lib.  III.  cap.  27.  n. 
6.  Ibi  aulem  Cabassutius  permulta  eaque  gravissima  de- 

trimenta  recenset,  quae  ad  vigorem  Ecclesiasticae  disci- 
plinae  labefactandum  ex  bujusmodi  consuetudine  profici- 
scuntur.  His  igitur  de  causis  Benedicto  XIV ,  aliisque 
Doctoribus  visum  est  Episcopis  non  licere  praetextu  vei 
ratione  consuetudinis  etiam  immemorabilis  ullum  impedi- 
mentum  relaxare. 

Quoniam  vero  quaestio ,  quam  initio  posuimus ,  non 
solum  spectat  facultatem  impedimenta  matrimonii  rela- 
xandi,  sed  generatim  eas  facullates ,  quae  jure  communi 
ad  Summum  Pontificem  pertinent,  reliquum  est  ut  dica- 
mus  earumdem  facultatum  quas  et  quatenus  Episcopi  per 
consuetudinem  acquirere  valeant.  Qua  de  re ,  duae  sunt 
Doctorum  sententiae.  Prioris  sententiae  patroni  sic  ajunt : 
potestates ,  quae  ad  Summum  Ponfificem  jure  communi 
pertinent ,  certum  est  ad  ipsum  pertinere ,  quia  suprema 
in  universa  Ecclesia  poteslas  est:  atqui  facultates  et  jura 
supremae  potestatis  praescribi  minime  possunt :  Contra 
Papam  ,  ait  Suarez  in  Defens.  fid.  catholic.  1.  IV.  cap. 
34.  n.  18.,  nemo  praescribere  potest  in  his ,  quae  ad 
mpremam  ejus  potestatem  pertinent.  Nam  ul  recte  dixit 
Innocentius  capite  secundo  dc  postulat.    Praelat. :    Quia 

PAPA  CIRCA  SPIRITUALEII  POTESTATEM  OMNIA  POTEST  ,  ET 
PLENITUDINEM  POTESTATIS  HABET,  NULLUS  POTEST  QUAERERE 
POSSESSIONEtt  ,     QUAE    EI    PRAEJUDICET  ,    CUtf    EAM    HABEAT    A 

Domino  tantum.  Idcmque  docuit  Glossa  in  cap.  Cum 
nobis  de  pracscript.,  ubi  Panormitanus  n.  11.  ct  12. 
eam  valde  commendat,  et  in  cap.  Si  diligenti  eode  n 
titulo  n.  11.  Igitur  si  bos  Doctores  audiamus ,  omnis 
consuetudo  etiam  iinmemorabilis,  si  apostolico  privilegio, 

de  quo  plane  eonstet ,  non  fulciatur ,  omni  vi  et  effectu 
caret. 

Altera  vero  sententia ,  quae  plurimos  habet  auctores 
haec  est :  consuetudine  immemorabili  facultates  ad  Ro- 
manum  Pontificem  jure  communi  pertinentes  acquiri  posse, 
cum  in  ea  privilegium  apostolicum  interfuisse  jure  prae- 
sumatur.  Majus  difficultatis  momentum  3  ait  Benedictus 
XIV.  de  Synod.  Dioeces.  lib.  XIII.  cap.  8.  n.  21.,  ver- 
tilur  circa  privilegia  pracsumpta ,  hoc  est  ex  immemo- 
rabili  consuetudine  petita.  Aliqui  enim . ,  quorum  agmen 
ducit  Ostiensis  in  cap.  Cum  contingat  de  for.  competen. 
vim  hanc  immemorabili  inesse  pernegant.  Contra  vero 
alii  docent :  ita  post  Archidiaconum  docet  Joannes  An- 
dreas  in  cap.  Cum  Episcopus  sub  num.  1.  de  Offic. 
Ordinarii  in  6#J,  hisque  assentitur  Fagnanus  in  cap. 
Nullus  n.  22.  de  Parochiis.  Porro  haec  opinio  in  an- 
tecedenti  decreto  anni  1721.,  ac  in  successivis  nostris 
Apostolicis  Constitutionibus  fuit  comprobata;  inest  quippe 
immemorabili  consuctudini  ipsa  etiam  Apostolica  aucto- 
ritas,  quoniam  is,  qui  ejusdem  praesidio  fultitur,  potest 
quodcumque  prkilcgium  apostolicum  allcgare.  Decretum 
autem  an.  1721.  est  hujusmodi.  Proposito  dubio  selectae 
Congregationi  EE.  Cardinalium  et  Praesulum ,  an  ad 
tramites  sacrorum  Canonum^  sacrique  praesertim  Concilii 
Tridentini  possit  inferior  Praelatus  territorium  separa- 
lum ■■  _,  et  jurisdictioncm  ordinariam  et  quasi  episcopalem 
in  Clerum  et  popidum  cum  ipsius  Episcopi  exclusione 
iu  (diquo  spcciali  loco  acquirere  per  quadragcnariam 
praescriptionem  cum  titulo  colorato ,  eadem   Congregatio 

cunctis  suffragiis  ita  rescripsit :  Unanimiter  respondemus 
non  posse  :  sed  pro  acquisitione  territorii  separati,  prae- 
dictaeque  jurisdictionis  omnino  requiri  aut  clarum  et 
undequaque  subsistens  apostolicum  privilegium ,  aut  con- 
suetudinem  immemorabilem  cum  suis  omnibus  requisitis 
rite  probatam ,  per  quam  apostolicum  privilegium  de 
jure  praesumi  valeat.  Quod  quidem  decretum  a  Clemente 
XI  probatum  confirmatumque,  deinceps  in  ejus  Bullarium 
relatum  est.  Ex  quibus  apertissime  liquet  in  consuetudine 
immemorabili  cum  suis  omnibus  requisitis  rite  probata 
eamdem  aeque  ac  aposiolico  privilegio  claro  et  undequa- 
que  subsistente  vim  et  efficacitatem  inesse ,  proindeque 
consuetudinem  immemorabilem  per  se  valere  ad  facultates, 
de  quibus  agimus  ?  adquirendas ;  reliquas  vero  consuetu- 
dines  sine  privilegio  Apostolico  nullius  momenti  esse. 
Est  autem,  ait  Benedictus  XIV  in  sua  Constitutione  33. 
Bullarii  tom.  2.,  de  essentia  immemorabilis  consuetudi- 
nis  y  ut  nihil  contra  eam  auditum  unquam ,  vel  dictum 
aut  factum  fuerit. 

Hic  vero  nonnulli  auctores  contendunt  in  iis  quoque 
disceptationibus ,  quae  inter  Sacerdotium  et  Imperium 
existere  quandoque  solent  ?  immemorabilis  consuetudinis 
rationem  habendam  esse ;  idque  putant  ad  concordiam 
utriusque  potestatis  vel  maxime  conducere.  Ouae  vero 
sint  hac  de  re  Doctorum  sententiae ,  quibusve  rationum 
momentis  unaquaeque  earum  nitatur,  breviter  accurateque 
exponit  De  Marca  in  Opere  de  Concordia  Sacerd.  et  Im- 
perii  lib.  III  cap.  9.  num.  6,,  ubi  ita  disserit :  Novo 
jure    Decretalium    addita    est    alia   exceptio ,   nempe  ut 

inutiles  habeantur  omnes  consuetudines^  quae  aliquo  pa- 
cto  libertatem  et  immunitatem  ecclesiasticam  violant,  idett 
quae  Principibus  laicis  poteslatem  quamdam  in  res  aut 
personas  ecclesiasticas  indulgent,  quia  cum  rerum  spiri- 
tualium  tractandarum  sint  incapaces ,  ratione  destituta 
censetur  conmetudo ,  quae  rerum  conditionem  evertit , 
adeoque  nullo  tempore  etiam  immemoriali  vires  obtinere 
potP?t,  ut  docent  plerique  juris  Canonici  Interpretes. 

Itaque  De  Marca,  vir  ingenuus.,  aperte  fatetur,  plerosque 
Doctores  in  ea  sententia  esse.  Sed  prosequitur :  Hac 
difficultate  se  quidam  expediunt,  adhibita  dislinctione , 
ita  ut  immunitas  omnino,  et  in  universum  abrogari  non 
possitj  vel  adeo  restringi  ut  maxima  ordini  Ecclcsiastico 
fiat  injuridj  sed  in  quibusdam  arliculis  ei  derogari  pos- 
sit  consuetudinc  quadam  mixtay  quae  ex  Clericorum  et 
laicorum  consensu  proficiscatur,  ut  recte  observat  Covar- 
ruvias.  Ob  quarn  rationem  se  forensem  Gallorum  usum 
non  damnare  profitetur  de  conveniendis  Clericis  coram 
judice  saeculari  in  actionibus  realibus.  Alii  vero  hunc 
nodum  ita  solvunt.  Fatentur  ex  possessione  imnwmorabiii 
nec  prcescriplioniSj,  nec  consuetudinis  titulo  rerum  spiri- 
tualium  administrationem  laicis  acquiri  posse;  attamen 
ex  consuetudine  praescripta  per  possessionem  illam  im- 
memorabilem  instrui  probationem  privilegii  a  Summo 
Pontifice  concessi.  Itaque  ajunt  in  hac  specie  sufficore  , 
ut  aflegetur  titulus^  idest  privilegium  a  Superiore  indul- 
tum:  Ejus  enim  probatio  sola  possessione  centenaria,  vel 
immemorabili  conficietur,  etiamsi  nulla  exhibeatur  privi- 
legii  tabula.  Morosiores  requirunt  ad  summum  probatio- 

nem  famae ,  quae  doceat  privilegium  illud  concessum 
fuim ,  quamvis  haec  conditio  a  multis  necessaria  non 
esse  dicatur.  In  eum  autem  finem  requiritur  privilegii 
allegatio;  ut  constet ,  aut  saltem  censeatur  laico  idonei- 
tatenij  vel  capacilatem  rei  ecclesiasticae  tractandae  in- 
dulta  n  f'ASse  a  Summo  Pontifice. 

Hac  tle  re  satius  videtur  nobis  aliqua  animadvertere  , 
quam  disputaie.  In  primis  itaque  animadvertimus  eam 
consuetudinem,  quae  mixta  appellatur,  nihil  firmitatis  et 
roboris  acquirere  ex  consensu  Clericorum ,  cum  agatur 
de  immunitate  Ecclesiastica ,  seu  de  privilegiis  Ordiuis 
Clericalis,  quibus  per  Canones  non  licet  renunciare.  Nam 
immunitas  Clericorum  a  foro  saeculari ,  seu  privilegium 
fori,  ut  ait  Innocentius  III.  in  cap.  Si  diligenti  de  foro 
competen.,  non  est  beneficium  hoc  personale ,  cui  renun- 
ciari  valeatj  sed  potius  toti  Collegio  ecclesiastico  publice 
est  indultum,  cui  privatorum  pactio  derogare  non  potest. 
Idem  ante  Innocentium  III  decretum  fuerat  a  Conciliis 
Toletano  tertio  cap.  13.,  et  Carthaginensi  tertio  cap.  9. 
Ob  eamdem  rationem  non  licet  Clericis  privilegio  Cano- 
nis  renunciare ,  ■  uti  Clemens  III.  Archiepiscopo  Bracha- 
rensi  respondit  cap.  Contingit  de  senten.  excommunic. : 
cum  ille  canon^  ait ,  non  tam  in  favorem  Clerici  ordi- 
mtij  quam  in  fgtiorem  ordinis  clericalis  fuerit  pronnd- 
gatus ;  ideo  et  volumus,  ct  mandamus^  ut  id  de  cetero 
proh ibeas  attentari. 

Secundo  loco  animadvertimus  in  iis ,  quae  neque  na- 
turali  jure  neque  divino  continentur ,  ,consuetudinem  im- 
memorabilem   ea   vi  praeditam  esse ,  quam  ei  De  Marca 

tribuit,  idque  ob  privilegium  apostolicuin,  quod  initio  in- 
terfuisse  praesumitur ,  dummodo  hujusmodi  consuetudo 
rite  praescripta,  et  praesertim  cum  aliqua  fama  et  opi- 
nione  privilegii  conjuncta  fuerit,  quo  magis  magisque  le- 
gitima  ejus  origo  confirmetur. 

Tertio  denique  animadvertimus,  si  qua  hisce  de  rebus 
controversia  inter  utramque  potestatem  oriatur,  sciri  opor- 
tere,  quinam  legitimi  judices  habendi  sint.  Auctor  Com- 
mentarii  De  finibus  utriusgue  potestatis  cap.  13.  num. 
12.  et  seqq.  tria  causarum  genera  distinguit.  Ait  enim  : 
vel  quaeritur  de  juribus^  quae  ad  solam  Ecclesiam  per- 
tinere  eonstat  ex  divinis  oraculis^  et  ex  traditione;  vel 
dissidium  est  eirca  eas  res  mixtas^  quas  vetus  possessio 
vindicavit  Ecclesiae  vel  Imperio  •  ve!  demum  ambigitur 
utri  Parlium   res  debealur^  quae  in  controversiam  venit. 

Si  de  primo  causarum  gcnere  agatur^  audire  oportet 
Ecclesiam _,  cui  soli  divinitus  commissa  est  juris  divini 
interprctatio;  et  tunc  Rex^  velut  ovis  et  filius  Eeclesiae., 
fidem  habere  eidem  debct,  ne  secus  agendo  terminos  sibi 
divinitus  constitutos  temere  mutet. 

Si  vero  vetus  Possessio  rerum  mixtarum  fuerit  vio- 
tata,  postulant  jusliliae  leges  sua  possidenti  servari  jura. 

Denique  si  dubium  sit^  ntri  Parlium  sit  causa  adju- 
dicanda^  neque  finiri  quaestio  possit  vel  jure  divino,  vel 
ex  possessione;  tunc  oportebit  mutuis  consultationibus^  ac 
aequa  compositione  omnem  controversiam  tollere,  eo  sal- 
tem  modo,  quo  cum  aliis  summis  Imperantibus  fit.  Neque 
enim  decet  causam  Ecclesiae  esse  deteriorem  quam  a/te- 
rius  Principis. 

Yide  Benedictuiu  XIV  de  Synod.  Dioeces.  lib.  IX.  cap.  9. 
Franciscum  Suarez  in  defensione  fidei  catholicae  lib.  IX.  cap. 
34  n.  17,  Commentarium  de  finibus  utriusque  polestatis  cap. 
XII  et  XIII,  De  Marca  cit.  loco,  Covarruvias  practic.  quaestion. 
cap.  7  §.  5,  aliosque  a  dictis  auctoribus  citatos. 


DE  CON8TITUTIONIBU8  8UH0RUS  PONTIFICUJ 

§.  22. 

DE  VARIIS  SUMMORUM  PONTIFICUM 

CONSTITUTIONIBUS 

Surami  Pontifices ,  quam  a  Christo  ipso  potestatem 
acceperunt,  eam  praesertim  in  snis  Constitutionibus  ex- 
plicarnnt,  ex  iisque  tamquam  ex  uberrimo  fonte  maxima 
Juris  Canonici  pars  confecta  est.  Constitutionum  nomine 
intelliguntur  definitiones ,  decreta ,  epistolae  decretales, 
rescripla ,  et  generatim  ordinationes  et  regnlae  omnes , 
quae  a  Pontificibus  tamquam  totins  Ecclesiae  Rectoribus 
conduntur. 

Harum  Constitutionum  duplex  est  genus :  nam  vel 
dogmaticae  sunt,  vel  disciplinares.  Dogmaticae  sunt,  quae 
ad  fidem  et  mores  \  Disciplinares ,  qnae  ad  ritus  et  di- 
sciplinam  sacrorum,  externainque  politiam  Ecclesiae  per- 
tinent.  De  Constitutionibus  dogmaticis  nihil  modo  dicturi 
sumus :  quae  enim  sit  auctoritas  Summorum  Pontificum 
in  fidei  morumque  causis  defmiendis,  an  eorum  judicium 

Christiani  omnes  seqni  debeant,  sitqne  irreformabile,  op- 
portnnior  dabitnr  in  Jnre  Publico  disserendi  locus.  Nunc 
de  iis  tanluramodo  legibus  sermo  erit,  quae  ad  Religionis 
cultum,  omnemque  disciplinam  spectant. 

§.  23. 

DE  US.U  ET  AUCTORITATE   CONSTITUTIONUM 

SUMMORUM  PONTIFICUM 

In  omni  societate  aliquis  sit  oportet ,  qui  jura  el  of- 
ficia  singulorum  ordinum,  actiones,  res,  negotia,  judicia- 
que  aequis  legibus  moderetur,  jubendo  ea  quae  facienda 
sunt ,  et  contraria  prohibendo.  Elenim  sine  legibus  oec 
domus  ulla,  nec  civitas,  nec  gens,  nec  hominum  univer- 
sum  genus  stare  potest.  lis  vero  ferendarum  legum  pote- 
stas  est,  qui  regendae,  gubernandae,  adrainistrandaeque 
societati  praepositi  sunt.  Atqui  Summo  Pontifici  in  B. 
Petro  pascendij  regcndij  el  gubernandi  universalem  Ec- 
cleziam  a  D.  N.  Jesu  Christo  plena  potestas  tradila 
est ,  quod  Florentina  Synodus  defraivit ;  Pontifices  ergo 
acceptam  a  Christo  potestatem  tenent  jubendarum  legum, 
quibus  universa  Ecclesia  obtemperare,  easque  sequi  omni- 
no  debet. 

Proinde  hujusmodi  leges  ad  Jus  commune  ecclesiasti- 
cum  pertinent,  ex  iisque  pars  polior  Juris  Canonici  con- 
fecta  esl ,  ita  ut  in  cultu  sacrorum ,  in  cura  christiani 
populi,  in  administratione  rerum  ecclesiasticarum,  in  ju- 
diciis ,  in  universa  denique  ecclesiastica  disciplina  maxi- 
mum  usum  auctoritalemque  habeant. 

Priscis  temporibus  Constitutiones  Summorum  Pontificum  Au- 
ctoritates  nominabantur,  quo  significaretur  summam  debere  apud 
omnes  esse  earum  vim  auctoritatemque.  Acta  Synodi  Palestinae, 
quae  Victore  I  Pontifice  celebrata  est,  sic  incipiunt,  Papa  Victor 
llomanae  Urbis  Episcopus  direxit  auctoritatem  ad  Theophilum 
Caesariensem.  Cum  multitudo  illa  convenit,  Theophilus  Episcopus 
protulit  auctoritalem  ad  se  missam  Papae  Victoris.  Teste  Coun- 
stantio,  in  pervetusta  canonum  collectione  non  alio  quam  Au- 
ctoritalh  nomine  inscribuntur  Epislolae  Decrelales:  Aucloritas 
Siricii  ad  Himmerium- Auctoritas  Innocentii  ad  Victricium.  Et 
Zosimus  ep.  I  ad  Episcopos  Galliae,  cum  decrevisset,  ut  qui  e 
Gallia  aut  Romam  aut  alio  se  conferebant,  litteras  formatas  a 
Metropolitano  Arelatensi  acceptas  exbibere  deberent,  addit: 
Quam  Auctoritatem  ubique  nos  misisse  manifestum  est,  ut  cunctis 
regionibus  innolescat  id,  quod  statuimus,  omnimodis  esse  ser- 
vandum. 

Interdum  Ponlifices  Maximi  in  suis  Constitutionibus  solent 
Apostolicae  Sedis  jura  dignitatemque  tueri.  Quaeritur  itaque  an 
Pontificibus  in  causa  propria  credendum  sit?  Absit,  inquit  Au- 
ctor,  in  quem  nulla  assentationis  suspicio  cadit,  nempe  Auctor 
Defens.  Declarat.  Cleri  Gallicani  part.  2  lib.  15  cap.  6,  absit 
istud;  (  ul  eis  non  credamus  )  jiari  enim  jure  dixerint , 
ne  Episcopis  quidem  aut  Presbyteris  esse  adhibendam  fidem, 
cum  Sacerdotii  sui  honorem  praedicant ,  quod  contra  est;  nam 
quibus  Deus  singularem  honoris  dignitatisque  praerogativam 
contulit,  iisdem  inspirat  verum  de  sua  potestate  sensum,  ut  ea 
in  Domino,  cum  res  poposcerit,  libere  et  confidenter  utantur, 
fiatque  illud,  quod  ait  Paulus  i  ad  Cor.  2  v.  12  ACCEPIMUS 
SPIRITUM,  QUl  EX  DEO  EST,  UT  SCIAMUS  QUAE  A  DEO 
DOXATA  SUNT  NOBJS.  Quod  quidem  hic  semcl  dicere  placuit, 
ut  lemerariam,  ac  pessimam  rcsponsionem  coiifutarem:  vrofiteor- 
que  mc  de  Sedis  Apostolicae  majestate  Romanorum  Pontificum 
doctrinae  et  (raditioni  credifurum. 

§.  24. 
DE   HARUM  CONSTITUTIONUM  PROMULGATIONE 

Est  tritum  sermone  proverbium,  legem  sive  civilem^ 
sive  ecclesiasticam,  non  obligare ,  nisi  fuerit  sufficienter 
promulgata.  Quod  verissimum  est ;  ipsa  enim  naturalis 
ratio  persuadet,  legem  non  promulgatam,  ne  legem  qui- 
dem  pulandam  esse. 

Verum  in  disceptationem  vocatur,  an  sit  aliqua  pro- 
mulgationis  faciendae  praescripta  forma  ?  Justinianus  No- 
vella  LXYI  constituit5  ut  novae  leges  non  modo  in  urbe 
principe,  sed  eliam  in  singulis  provinciis  promulgarentur. 
Sed  ea  Novella  ex  iis  legibus  est,  quas  positivas  vocant : 
id  enim  statuit ,  quod  aliter ,  si  latori  legis  placuisset , 
stalui  poteral.  Neque  enim  natura  legis  5  sive  naturalis 
ratio  exigit  in  singulis  provinciis  leges  promulgari :  satis 
est  si  ita  promulgentur,  ut  ad  eorum  notitiam.,  pro  qui- 
bus  latae  fuerint ,  pervenire  possint.  Egregie  Cardinalis 
Gotti  Tractatu  V  de  leg.  quaest.  6  dub.  4  num.  1  in 
hanc  sententiam  ita  scribit :  Speclato  solo  jure  naturali, 
lex  tam  civilis,  quam  ecclesiastica^  ut  subditos  obligct^ 
non  requirit  determinatum  protnulgationis  modutn ,  sed 
satis  est  ea  promidgatio ,  quae  necessaria  ct  sufficiens 
cst  j  ut  lex  morali  et  humano  modo  devenire  possit  iti 
notitiam  subdilorum,  sive  sit  lex  ImperialiSj  sive  Pon- 
tificia,  sivc  publica  voce  praeconis^  sive  per  affixionan^ 
sivc  hoc  fial  in  Curia  tantum  s  sive  in  pluribus  locis. 
Et  ratio  cst  ,  quia  ex  natura  rci ,  ut  lex  obligct ,  noti 
rcquirit  aliquam  determinatam  solemmtatcm,  quae  obscr- 

vari  debeat;  secl  solum  quocl  sufficienter  proponatur  Com- 
munitati  modo ,  quo  mediate  vel  immediate ,  simul  vel 
successive  in  omnium  notitiam  deveniat. 

Huc  accedit  judicium  et  auctoritas  Inuocentii  III ,  qui 
cap.  1  de  Postulat.  Praelat.  Decano  et  Capitulo  Seno- 
nensi  scripsit,  non  esse  necessarium>  cum  Constitutio  so- 
lemniter  cditur  aut  publice  promulgatur,  ipsius  notitiam 
singulorum  auribus  per  speciale  mandatum  vel  litteras 
inculcare-  sed  id  solum  sufficit;  ut  ad  ejus  observantiam 
teneatur^  qui  noverit  eam  solemniler  cditam^  aut  publice 
promulgatam. 

Quae  ciim  ila  sint ,  plerique  Doctores  jure  ac  merito 
contendunt ,  promulgationem  Constitutionum  ecclesiastica- 
rum  solemniter  Romae  factam  satis  esse,  ut  omnes  ubivis 
gentiura  Christiani  ad  eas  servandas  obstringantur. 

Verum  Auctor  Principiorum  Juris  Publ.  Eccl.  Cathol. 
cap.  V.  §.  49  huic  sententiae  contradicit  his  verbis : 
Cum  Romcij  ubi  conduntur  Papales  Constitutiones ,  im- 
mense  distet  ab  Ecclesiis  Indiae,  Africae ,  Americae , 
ac  Septenirionis ,  ad  ocidum  patet  promulgationem  Ro- 
mae  dumtaxat  factam ,  ut  \it  solemnis  esset \-y  ex  ipsa 
natura  rci  ei  disproportione  locorum  haud  sufficere^  sed 
requiri  ut  fiat  in  singulis  Dioecesibus  ,  imo  Paroeciis. 
Et  in  subjecta  nota  sic  addit :  Neque  hoc  dependet  a 
voluntalc  legislatoris ;  cjus  enim  placitum  nequit  sup- 
plere  defectum  naturalem  disproportionis. 

Huic  autem  argumento    responsio    est,    neminem    adeo 

ineptum  esse,  qui  putet  leges  ecclesiasticas,  quo  die  Romae 

1  solemniter  promulgantur,  eodem  die  ipso    gentibus  etiam 

remotissimis  obtemperandi  necessitatem  inferre.  In  hoc 
siquidem  esset  naturalis  disproportio,  ut  eisdem  verbis 
utamur.  Sed  ea  disproportio  tollitur,  cum  dicimus  ec- 
clesiastica  lege  solemniter  Romae  promulgata  obligari 
neminem,  qui  legem  ignoret:  sive,  ut  ait  Pontifex  c.  1 
de  concess.  praeben.  in  6^  Lex  seu  Conslilutio^  et  man- 
datum  nullos  obstringunt  ^  nisi  postquam  ad  notitiam 
pervenerint  eorundem^  aul  nisi  post  tempuSj  intra  quod 
ignorare  minime  debuissent.  Itaque  pro  niajori  vel  mi- 
nori  ab  Urbe  distantia,  brevius  tempus  aut  longius  a 
die  promulgationis  elabi  debet ,  antequam  christianus 
populus  promulgata  lege  tenealur,  donec  scilicet  lex  ipsa 
non  rumoribus  incertis,  sed  sufficienti  certitudine  innotuerit. 
Quamobrem  inscii,  dummodo  culpabilis  ignorantia  absit, 
lege  non  obliganlur.  Ita  Innocentius  I  ad  Exuperium 
Episcopnm  Tolosauum  (  can.  2  dist.  82  )  ignoscendum 
duxit  Clericis,  qui  in  Diaconii  ministerio,  vel  officio  Pre- 
sbyterii  positi,  ab  uxoribus  non  abstinuerant,  ubi  tamen 
probaretur  novam  Siricii  Constitutionem  in  eorum  lJro- 
vincias  non  commeasse. 

Vide  Franciscum  Antonium  Zaccaria  in  suis  disserta- 
tionibus  latinis  Fulginiae  editis  lom.  II.  dissert.  11  De 
varia  Ecclesiae  praesertim  latinae  in  promulgandis  sacris 
Coiistitutionibus  disciplina, 

Praestat  admonere  tirones,  lotam  quaestionem  de  promulgatio- 
ne  romana  super  legibus  disciplinae  versari ;  nam  Constitutiones 
dogmalicae  de  fide  et  moribus  promulgatione  non  indigent,  cuni 
leges  non  sint,  sed  ipsa  fidei  morumque  doetrina  uberius  ex- 
plicala  et  fidelibus  proposita;  in  quo   Doctores  ulriusque    sen- 

tentiae  consentiunt.  Sic  Tournelius  in  suis  praelect.  theolog. 
tract.  de  leg.  cap.  V  sect.  4  hanc  propositionem  probandam 
sunipsit,  nempe:  Leges  Pontificiae  non  ante  obligant,  quam  in 
singulis  Provinciis  promulgatae  fuerint:  sed  eodem  loco  fatetur 
et  profilelur:  Quod  senwl  ad  fidem  pertinere  declaratum  est, 
ubique  bonum,  ubique  necessario  tenendum  utverbum  Dei .  unde 
ei  adhaerendum  est,  statim  ac  certo  cognoscitur,  sive  promulga- 
tionis  via,  sive  alia  qaacumque  ratione  cognoscatur.  Et  Cabas- 
sutius  Juris  Canon.  Theor.  et  Prax.  lib.  1  cap.  4  nmn.  6  tradit, 
decretis  fidei  ligari  quicumque  privatim  illorum  habent  sufficicn- 
tem  notitiam,   quamvis  heque  in  Provinciis  promulgato,   neque 

publice  recepta    fuerint et   qui  in    Provincia   dissita    certo 

sciret,  unum  aliquod  fidei  decretum  fuisse  Romae  ad  valvas 
Apostolorum  publicatum,  hoc  ipso  illi  acquiescere  sufficienler 
teneretur. 

S-   25. 
DE  ACCEPTATIONE  LEGUM    ECCLESIASTICARUM 

Sunt  aliqui  Canonistae  auctoritatem  Episcoporum  ni- 
mium  extollentes,  qui  docent  unicuiqne  Episcopo  inlegrum 
esse  novas  Summorum  Pontificum  Constitutiones  expen- 
dere,  et  cognoscere  utrum  suis  Dioecesibus  utiles  an  noxiae 
futurae  sint,  ut  exinde  possint  utiles  acceplare,  et  noxias 
non  admittere.  Namque  ajunt  Supremam  Primatus  pote- 
statem  ita  exercendam  esse,  niliil  ut  detrahat  de  illa 
potestate ,  quam  Episcopi  divinitus  acceperunt,  eamque 
potestatem  ita  exlollunl,  ut  Episcopos  ferme  Pontifici 
pares  faciant;  quapropter  Febronius  affirmare  non  dubitavit 
leges  papales  non  obligare,  nisi  ab  EccHesiis  acceptentur. 
Sic  nullum  locum  praetermitlunt  convellendi  Primatus 
jurisdictionis,  si  fieri  possit. 

Primatus  enim  jurisdictionis  (  quod  supra  dictum  est, 
et  dicendum  est  saepius  ),  ex  defmitione  Concilii  Floren- 
tini,  est  plena  potestas  a  D.  N.  Jesu  Christo  Petro 
ejusque  Snccessoribus  tradita  pascendi^  regendi,  et  guber- 
nandi  aniversalem  Ecclesiam.  At  quomodo  Pontifex  plena 
cum  polestate  pascet,  reget  gubernabitque  Ecclesiam,  si 
nequeat  leges  imponere,  praescribere,  jubere,   vetare? 

Sed  Pontifex,  inquiunt,  leges  ferre  potest;  Episcoporum 
est  vero  perspicere,  an  leges  ipsae  proprio  gregi  con- 
veniant.  At  vero  si  acceptatio  Episcoporum  postuletur, 
antequam  lex  obligandi  vim  habeat,  illud  semper  con- 
sequitur  potestatem  Primatus  aut  nullam  esse,  aut  meri, 
ut  ajunt,  directorii,  quia  Pontifex  non  legein  proprie 
conderet,  sed  proponeret:  Episcopi  vero  vel  acceptarent, 
vel  non  admitterent. 

At  vero  Zalhvein  et  quidam  alii  Canonistae  sentiunt, 
fas  profecto  Episcopis  ( Episcopis,  inquam,  non  populo ) 
esse  Pontificum  leges  expendere,  easque  non  promulgare, 
quotiescumque  probe  noverint  gregibus  suis  inutiles,  vel 
noxias  fore,  non  quod  potestatem  ferendarum  legum,  qui- 
bus  christianus  populus  obligetur,  in  Pontifice  non  agno- 
scant,  sed  quod  ea  sit  Summorum  Pontificura  voluntas, 
ut  suae  leges  non  promulgentur,  si  Episcopis  videantur 
plus  obesse  posse,  quam  prodesse.  Ad  quam  sententiam 
confirmandam  proferunt  cap.  1  de  Constit.  in  6  cap.  5 
de  Rescriptis,  cap.  6  de  Praebendis,  cap.  10  de  Foro 
compet.  Yerum  ea  omnia  Ioca  alio  omnino  spectant. 
Siquidem  cap.  1  de  Conslit.  in  6  tantummodo  decernit, 
spcciales  consuctudincs    et    statuta    rationabilia    locorum 

per  novas  Constitutiones  non  tolliy  nisi  icl  apertis  verbis 
exprimatur:  cetera  vero  capita  ad  rescripta  Ponlificum, 
non  ad  novas  leges  pertinent. 

At  subdunt:  si  Romanorum  Antistitum  Constitutiones 
Ecclesiis  suis  vel  minus  accommodatas,  vel  noxias  etiam 
pro  variis  locorum  rationibus  Episcopi  judicent,  numquid 
eas  recipere  debent  et  promulgare? 

Responsionem  dabimus  eisdem  verbis  Benedicti  XIV 
de  Syn.  Dioeces.  lib.  IX  cap.  8:  Nonnunquam^  ait,  ex- 
perientia  demonstrat  aliquod  ex  hujusmodi  genercdibus 
statutisj  licet  plerisque  Provinciis  ac  Dioecesibus  utile  at- 
que  proficuunij  alicui  tamen  Provinciae  aut  Dioecesi  op- 
portunum  non  esse ;  id  quod  Legislatori  compertum  mnon 
eraty  cum  ipse  peculiares  omnes  locorum  res,  atque  ra- 
tiones  perspectas  habere  nequeat,  quemadmodum  fatetur 
Pontifex  in  c.  1  de  Const.  in  6.  In  his  itaque  rerum 
circumstantiis  Episcopus  intelligens,  Apostolicae  Sedis  le- 
gem  in  Dioecesi  sua  noxium  aliquem  effectum  producere 
posse>  non  modo  suas  Romano  Pontfici  rationes  reprae- 
sentare  non  prohibetur^  quin  potius  acl  icl  omnino  tenetur. 
Neque  Romani  Pontifices  unquam  renuerunt  inferiorum 
rationibus  aitrcs  praebere;  et}  quoties  has  satis  validas 
esse  agnoverunt;  minime  recusarunt  aliquas  Provincias 
aut  Dioeceses  a  gcncralium  Constitutionum  suarum  lege 
eximere. 

S-  26. 
DE   PLACITO  REGIO 

Aliqni  Canonistae  contendunl,  Summis  Principibus  jus 
esse  Constitutibnes  ecclesiasticas  sive  a  Summo  Ponti- 
fice,  sive  ab  Episcopis  conditas,  antequam  promulgentur, 
publicae  utilitatis  causa  inspiciendi,  atque  adeo  promul- 
gandas  non  esse,  nisi  Principes  ipsi  permiseriut.  Quae 
quidem  permissio  Placitum  -  Placitum  regium  -  Exequa- 
tur  -  regium  Pareatur,  aliisque  hujusmodi  vocabulis  nomi- 
nari  solel.  Illud  autem  jus  derivant  ex  jure  majestatico  in- 
spiciendi  et  cavendi,  ne  quid  Respublica  detrimenti  capiat, 
propterea  quod  ajunt  fieri  posse,  ut  Constitutiones  ec- 
clesiasticae  aliquid  conlineant ,  quod  juribus  Imperii 
detrahat,  aul  civili  societati  nocere  possit. 

Si  Placiti  originem  quaeras,  ejus  initium  repetendum 
est  a  schismate  omnium,  quae  hactenus  Ecclesiam  Dei 
turbarunt,  leterrimo  atque  Iongissimo,  quod  ab  Urbano 
YI  ad  Concilium  Constantiense  perduravit.  Namque 
Urbanus  VI,  ne  occasione  schismatis  fraudes  impune  ad- 
mitterenlur,  cohcessit,  ut  legimus  in  Constitutione  secunda 
Martini  V,  quibusdam  Praelatis^  quod  in  eoram  civitati- 
bus  et  Dioeccsibus  non  posset  fieri  exequulio  aliqua- 
rum  litterarum  apostolicarum  _,  nisi  prius  hujusmodi 
littcrae  Praelatis  ipsis^  vel  eorum  O/ficialibus  ad  hoc 
deputalis  exhiberentur,  et  per  ipsos  approbatae  forent. 
Principes  quoque,  ne  populi  a  Pseudopontificibus  deci- 
perentur,  in  Bullas,  et  Constilutiones  omnes  studiose 
inquirere  coeperunt. 


§.    XXVI.    DE    PLACITO    REGIO  63 

At  vero  cessante  causa,  non  cessavit  eflectus;  extincto  sci- 
licet  schismate,  Placitum  non  evanuit,  sed  apud  imilias 
nationes  a  potestate  civili  retentum  est3  el  gradatim  am- 
plificatum.  Prirrium  nempe,  ut  ait  Oiiva  de  for.  eedesiast. 
part.  1  quaest.  22  num.  19,  ad  rescripta  gratiae  et 
justitiae  privatis  data  adhiberi  Placitum  coeptum  est\ 
postea  extensum  ad  decreta  di^ciplinae,  demum  ad  Bullas 
etiam   dogmaticas. 

De  jure  inspiciendi  cavendique,  quo  Placitum  regimn 
niti  autumant,  generatim  animadvertimus,  jus  istud  certis 
finibus  coerceri,  quos  egredi  non  potest.  Namque,  ut  ait 
Puffendorfius  de  Jur.  INat.  et  Gent.  lib.  YII  cap.  1  §. 
7  et  8,  homo  jus  hahet  utendi  omnibus  mediis  quae 
sana  ratio  ad  ipsias  conservationem  necessaria  diclitat 
adversus  omnes _,  a  quihus  ipsi  periculum  imminere 
itidem  sana  ratio  suggerit.  Igitur  si  quis  cautionem 
suam  ulterius,  quam  ratio  sana  admittit,  cxtcndcrit,  sine 
duhio  in  legem  naturalem  peccahit.  Ergo  lex  naturae 
vetat  in  aliorum  actiones  inquirere  ea  de  causa  quod 
nocere  possunt:  neque  unquam  Ecciesia  jus  sibi  vin- 
dicavit  Summorum  Principum  leges ,  antequam  ede- 
rentur,  inspiciendi  probandique  ob  eam  tantummodo  ratio- 
nem,  quod  aliquod  ex  eis  detrimentum  capere  posset. 
Igitur  necesse  est,  justam  quoque  esse  cau^am  timendi, 
ne  futurum  sit,  ut  detrimentum  aliquod  inferatur.  Quid 
porro  mali  ab  ecclesiasticis  Constitutionibus  Respublica 
timere  potest  ?  Enimvero  Constitutiones  dogmaticae3  quae 
fidei  morumque  doctrinam  proponunt,  tantum  abest  ut 
Reipublicae  noceant,  ut  nihil   magis    possit    ei    prodesse; 


64  CAP.    II.    DE    FONTIBUS    JURIS    CANOMCI 

siquidem  Religio  maximum  est  propugnaculum  et  praesidium 
Reipublicae.  Sic  etiam  Constitutiones,  quae  ad  disciplinam 
pertinent,  pro  salubri  regimine  Ecclesiae,  ut  ait  Zypaeus 
in  Analys.  Jur.  Pontif.  lib.  1  tit.  de  Constitut.,  maturis 
et  repetitis  deliberalionibus  ad  tollendos  abusus  cum  ma- 
gno  decore  domus  Dei,  ineremento politiae  ecclesiasticae , 
et  augmento  justitiae  saecidaris  promulgantur;  et  Ecclesia 
nihil  habet  antiquius,  quam  ut  jura  civilis  potestatis 
inviolata  ubique  maneant. 

Verum  illud  gravissimum  accedit,  quod  hujusmodi 
Placito  libertas  Magisterii  et  Regiminis  ecclesiastici  divi- 
nitus  Ecclesiae  concrediti  apprime  laeditur;  et  si  Ecclesia 
ad  majora  praecavenda  mala  sustinet  et  tolerat,  non 
tamen  consentit  neque  approbat. 

Pro  Placito  regio  scripserunt  Felicianus  Oliva,  apud 
Lusitanos  canonum  doctor,  de  Foro  Eccl.  p.  1  q.  22, 
Franciscus  Salgado  de  Supplicatione  ad  Sanctissimum^ 
itemque  de  Regia  Protectione^  Didacus  Covarruvias  in 
quaest.  practic.  q.  35,  qui  tamen  omnes  jus  illud  qui- 
busdam  terminis  et  modis  circumscripserunt.  Sed  Van- 
Espenius  omnem  modum  et  terminum  transivit,  ita  ut 
Zalhvein  in  princip.  jur.  Eccles.  tom.  1  q.  4  cap.  2, 
dixerit:  Hortamur  catholicos ,  ut  hunc  auctorem  caute 
Icgant;  qui  sane  excessivus  est  in  exlcnsione  hujus 
Placiti  regii;  et  jure  optimo  illis  scriptoribus  annumerari 
meretury  qui  muscas  captant,  de  umbra  disputant^  interesse 
politicum  etiam  imaginarium  ante  oculos  habent,  atque 
hac  ratione  potestatem  ecclesiasticam  ferme  ad  incitas 
redigunt:  e  contra  poliiicam  ultra  suos  fines  quam  longis- 
sime  extendunt. 

Pro  sententia  nostra  vide  Zallinger  Jur.  eccl.  publ.  I. 
V  §.  401,  et  Antifebronium  vindicatum  tom.  IV  diss. 
12  cap.  2  num.  3^  apud  quos  invenies  etiam  argumenta 
contraria  docte  periteque  confutata. 

§.   27. 
DE   RESCRIPTIS 

Ecclesiasticis  Constitutionibus  adjungimus  Suramorum 
Pontificum  Rescripta,  quae  sunt  speciales  quaedam  Con- 
stitutiones,  quibus  ipsi  Pontifices  interdum  motu  proprio, 
plerumque  tamen  vel  de  jure  ambiguo  consulti,  vel  pre- 
cibus  permoti  ad  certas  personas  rescribunt.  Ea  quae 
Pontifex  scriptis  mandat,  cum  de  jure  respondet,  Rescri- 
pta  justitiae;  cum  precibus  indulget,  Rescripta  gratiae 
dicuntur.  Igitur  rescriptis  justitiae  jus  dubium  explicatur, 
quaestiones  propositae  dissolvuntur,  vel  ad  alicujus  petitio- 
nem  judex  delegatur.  Rescriplis  gratiae  beneficium,  privi- 
legium,  aut  gratia  quaecumque  conceditur. 

Rescripta  vero  pro  varia  negotiorum  gravitate,  vel  per 
simplicem  Scripturam,  vel  per  Bullas  aut  Brevia  expe- 
diuntur. 

%   28. 
DE  AUCTORITATE  ET  USU  RESCRIPTORUM 

In  Jure  civili  regula  fuisse  videtur,  rescripta  tantum 
jus  facere  in  iis  causis  et  personis,  pro  quibus  edita  sunt; 
nisi  in  Codices  publica  auctoritate  redigerentur,  aut  aliquid 

amplius  continerent,  quod  eis  vim  legis  generalis.  con- 
ciliaret;  quod  Joannes  Gotthofredus  multis  probat  in  lib. 
IX  Cod.  Theod.  de  diversis  rescriptis.  At  in  Jure  Cano- 
nico  plerique  putant  rescripta  justitiae,  quibus  peculiares 
quaestiones  deciduntur,  vim  legis  generalis  habere,  quamvis 
nec  auctoritate  publica  in  Codicem  relata  sint,  nec  aliud 
contineant,  ex  quo  compertum  sit  Pontifkem  voluisse 
generalem  legem  condere.  Sane  Innocentius  III  c.  19  de 
sent.j  et  re  jud.  sic  edixit:  In  causis,  quae  Summi  Ponti- 
ficis  judicio  deciduntur,  et  ordo  juris  et  vigor  aequitalis 
est  subtiliter  observandus^  cum  in  similibus  casibus  ceteri 
teneantur  similiter  judicare;  nisi  forte  cum  aliquid, 
causa  necessitatis  aut  utilitatis  inspecta^  dispensative 
duxerit  statucndum.  Ex  quibus  verbis  duae  conditiones 
desiderantur ,  ut  inferiores  judices  secundum  rescripta 
vel  decisionem  Pontificis  sententiam  ferre  debeant.  Prima 
est,  ut  casus  sit  omnino  similis.  Ad  rem  Card.  De  Lu- 
ca  in  Annot.  ad  Conc.  Trid.  discursu  I  num.  12:  Cum 
illae  decisiones,  quae  singulos  vel  particulares  concernunt 
casusy  ex  eorum  particulari  quaiitate  et  circumstantiis 
manare  soleant^  ideoque  alteri  diversas  circumstantias 
habenti  non  sempcr  sunt  applicabilcs,  cum  diversimode 
ob  diversam  facti  qualitatem  sacpius  deccrnere  congruat, 
quod  vulgus  male  concipit,  atque  contrarietatem  appellat. 
Altera  est,  ut  Pontifex  prorsus  rescribat  aut  decidat , 
et  non  dispensando  quidquam  statuat,  siquidem  manifes- 
lum  est  dispensationes  hujusmodi  in  iis  tantum  eventibus 
et  personis  valere,  pro  quibus  concessae  fuerunt. 

Haec  autem  sententia,  quamvis  inter    Juris   interpretes 

communior  sit,  suos  tamen  adversarios  experta  est  ob 
eam  causam,  quod  Pontifex  non  ea  mente  judicium 
profert,  ut  Jus  novum  constituat,  sed  jam  constitutum 
applicet,  ideoque  non  Legislatoris,  sed  judicis  munere 
fungitur.  Huc  accedit  etiam,  quod  jus  inter  privatos 
dictum,  privatam  utilitatem,  non  bonum  publicum  respi- 
ciat,  et  praeterea  publica  promulgatione  careat,  quae  duo 
ad  naturam  legis  maxime  desiderantur. 

Veruntamen  in  medio  relicta  quaestione,  illud  apud 
omnes  certum  est,  epistolas  sive  rescripta  Pontificis  legem 
dubiam  interpretantis  Jus  commune  constituere,  etiamsi  ad 
privatam  consultationem  data  fuerint;  tunc  enim  Pontifex 
Legislatoris  personam  gerit.  Hinc  Innocentius  III,  c.  9 
de  voto  sic  statuit:  Ex  consultatione ,  quam  ad  inquisi- 
tionem  tuam  super  negotium  Cruce  signatorum  olim 
edidimuSj  viam  invenisti  ad  alias  quaesliones^  et  utrum, 
quod  in  ea  dicitur^  Jus  constituat  generale.  Ad  hoc 
igitur  respondemus^  quod  in  consultatione  nostra  Jus 
editur.  Et  Justinianus  in  L.  Si  imperiali  Cod.  de  legibus: 
Dcpnimus,  inquit,  omnem  Imperatorum  legum  interpre- 
tationem  sive  in  precibus,  sive  in  judiciiSj  sive  alio  quo- 
cumque  modo  factam^  ratam  et  indubitaiam  haberi. 

Rescripta  gratiae  a  die  datae  vim  exerunt ;  ex  quo 
illud  consequitur,  quod  si  duo  litteras  ad  idem  benefi- 
cium  impetraverint,  ex  tempore  datae,  ceteris  paribus,  ju- 
dicandum  sit  uter  praeferri  debeat.  Verum  aliqua  rescri- 
pta  gratiae  ita  comparata  sunt,  ut  executorem  postulent: 
quo  casu  a  tempore  executionis  vigorem  obtinent.  Sic  ex 
L.  5  Cod.  de  temp.  in  integ.  restilutionis  venia  a  Principe 

concessa,  ex  eo  die  quo  indulgentia  Principis  in  judicio 
competenti  fuit  intimata ,  et  administratio  rei  propriae 
permissa  vim  suam  consequitur. 

Rescripta  justitiae  a  die  factae  insinuationis  generatim 
valere  incipiunt ;  insinuari  autem  tanidiu  possunt,  quam- 
diu  durat  actio  aut  exceptio ,  ob  quam  impetrata  sunt. 
At  qui  per  annum  insinuationem  neglexit,  et  interim  adver- 
sarius  ejus  aliud  rescriptum  consequutus  est ,  rescriptum 
prius  expirat.  Nam  Innocentius  III  c.  23  de  Rescr.  sic 
respondit :  Si  quis  nostras  litteras  impetrans  y  intra  an- 
num,  postquam  copiam  judicum  habucrit^  ex  malitia  vel 
negligentia  postpomerit  uti  eis^  auctorilate  posteriorum 
litterarum  valeat  conveniri  y  licet  in  ipsis  nulla  de  prio- 
ribus  menlio  habeatur. 

§.    29. 
DE  RESCRIPTIS  VITIOSIS  RATIONE  PERSONARIM 

Rescripta  vim  non  habent,  nisi  vitiis  expertia  sint. 
Triplici  autem  vitio  laborare  rescripta  possunt ,  videlicet 
vitio  personarum,  quae  inabiles  sint  vel  concedendis  vel 
obtinendis  rescriptis ;  vitio  precum  ?  quae  veritatem  sup- 
primant,  vel  falsitatem  contineant;  et  vitio  formae,  quae 
legitime  exarata  non  fuerit. 

In  primis  itaque  de  persona  concedentis  et  impetrantis 
videndum  est.  Rescripta  concedere  potest  qui  suprema 
potestate  pollet,  iisque  tantum  in  rebus  quae  ipsius  im- 
perio  subjiciuntur.  Ex  quo  intelligitur  soli  Pontifici  in 
rebus    spiritualibus    et    ecclesiasticis,     Principibus   autem 

Supremis  in  temporalibus  rescribendi  auctoritatem  inesse, 
eorumque  rescripta  seu  justitiae  seu  gratiae  inutilia  esse, 
si  propriae  potestatis  limites  egrediantur.  Sic  natalium 
restitutio  per  rescriptum  Principis  impetrata  ad  effectus 
civiles  facit,  ad  officia  et  beneficia  ecclesiastica  nullum 
momentum  habet. 

Rescripta  consequi  quisque  potest  sive  pro  se,  sive 
pro  alia  persona  ;  et  quidem  rescripta  gratiae  pro  per- 
sona  etiam  non  mandante,  imo  penitus  ignorante,  utiliter 
impetrantur.  At  rescriptum  ad  lites  irritum  est  ,  si  pro 
alio  petatur  sine  speciali  ipsius  mandato ,  nisi  pro  iis 
personis  petatur,  a  quibus  non  debet  de  jure  exigi  man- 
datum ,  quales  ex.  gr.  sunt  parentes  et  tutores  ( c.  28 
de  rescript.).  Praeterea  nullam  ex  rescriptis  utilitatem 
ferre  possunt  haeretici,  et  majori  excommunicatione  irre- 
titi,  eliamsi  non  vitandi  et  occulti  sint.  Quamobrera  ad 
cautelam  solvi  ab  excommunicatione  ii  solent ,  quibus  a 
Summo  Pontifice  gratia  aut  privilegium  impertitur.  Ouae 
tamen  absolutio  tantummodo  efficit,  ut  illud  peculiare  re- 
scriptum  effectu  suo  non  careat. 

§■   30. 
DE  VITIO  PRECUM 

Ex  vitio  precum  irrita  rescripta  sunt,  si  veritas  secun- 
dum  Curiae  stylum  et  Juris  regulas  exponenda  reliceatur, 
aut  falsa  sint  quae  narrantur.  Rescriptis  enim  haec  sem- 
per  conditio ,  etiamsi  expressa  non  sit ,  inesse  censetur , 
si  preces  veritate  nitantur.  Ubi  aliquid  reticitum  esl  quod 

exponi  oportuisset ,  rescriptum  subreptitium  dicitur ;  si 
quid  falsi  narratum  est ,  obreptitium  appellatur.  Interim 
ad  rem  praesentem  nihil  interest  utrum  subreptio  inter- 
fuerit  an  obreptio,  sed  magni  interest,  an  obreptio  vel 
subreptio  ex  dolo  et  malitia ,  an  ex  sola  ignorantia  et 
simplicitate  contigerit.  Itaque  Pontifex  (c.  20  de  rescript.) 
tres  regulas  statuit. 

Prima  est :  Qui  fraude  vel  malitia  fahhatem  expri- 
munt ,  aut  supprimunt  veritatem _,  in  suae  perversitatis 
poenam  nullum  ex  iis  Ulteris  commodum  consequantur. 
Haec  aiHem  regula  tum  rescripta  gratiae,  tum  etiam  ju- 
stitiae  complectilur  :  utraque  enim  ex  communi  sententia 
nulla  sunt  atque  irrita,  etiamsi  suppressio  veri,  vel  nar- 
ratio  falsi  praecipua  causa  non  extiterit,  quamobrem  re- 
scriptum  concessum  fuit.  Rescripta  tamen  ad  lites  non 
ipso  jure  sunt  irrita,  sed  ope  exceptionis  irrita  fieri  pos- 
sunt.  Vide  Fagnanum  in  cap.  Ceterum  de  Rescript. 
num.  9. 

Secunda  regula  est :  Qui  ex  ignorantia  vel  simplici- 
tate  litleras  impetrant^  distinguendum  est x  quae  falsitas 
suggesta  fuerit  _,  vel  quae  veritas  sit  suppressa :  nam  si 
talis  expressa  sit  falsitas  y  vel  veritas  occultata ,  quae 
quamvis  fuisset  tacita  vel  expressa,  Pontifex  nihilominus 
saltem  in  forma  communi  litteras  dedisset  >  Delegalus 
non  sequens  formam  in  litteris  ipsis  appositam ,,  secun- 
dum  ordinem  juris  in  causa  procedat.  Igitur  utile  rescri- 
plum  erit ,  ubi  ex  ignorantia  vel  simplicitale  falsum  ex- 
positum ,  aut  verum  silentio  praetermissum  concessioni 
causam    non    dedit;    nullam   namque  poenam  simplicitas 

et  ignorantia  meretur.  Illud  tamen  Pontifex  admonuit  in 
executione  decreti,  non  secundum  formam  in  ipsis  litteris 
appositam }  sed  secundum  juris  ordinem  procedendum : 
quo  significatur  hujusmodi  decreta  in  substantialibus ,  ut 
ajunt,  consistere  ;  in  reliquis  autem  juri  communi  accom- 
modanda  esse :  ex.  gr.  si  judex  delegatus  fuerit,  ut  de 
plano  et  appellatione  remota  procedat  3  delegatio  judicis 
valet,  sed  judici  procedendum  erit  juris  ordine  servato. 

Tertia  regula  est :  Si  per  falsitatis  expressionem ,  vel 
suppressionem  veritatis  litterae  fuerint  impetratae ,  qua 
tacita  vel  expressa  nullas  prorsus  Utteras  Pontifex  de- 
disset  y  a  Delegato  non  est  aliquatenus  procedendum. 
Haec  regula  superioris  appendix  et  explicatio  est.  Quaeri 
enim  poterat ,  quidnam  judicandum ,  ubi  subreptio  vel 
obreptio ,  etiamsi  ignorantiae  vel  simplicitati  tribuenda 
esset,  attamen  rescripti  causa  extiterat  ?  Igitur  rescriptum 
hujusmodi  prorsus  irritum  habendum  est,  quandoquidem 
deficiente  causa,  quae  ad  rescribendum  Pontificem  movit, 
ipsius  Principis  voluntas  defuit,  ex  qua  rescriptorum  vis 
omnino  pendet. 

%  31. 
DE  VITIO  FORMAE 

Tertio  tandem  modo  rescripta  irrita  sunt  vitio  formae, 
si  nimirum  in  eorum  expeditione  vel  desint  characteres 
veritatis,  vel  notae  falsitatis  inveniantur.  Veritatis  chara- 
cteres  habentur,  si  rescriptum  exaratum  sit  secundum  eas 
solemnitates ,    quae    ex    jure   et  stylo  Guriae  servari  de- 

bent ;  quales  sunt  salutationes ,  sigilla  3  filum  ,  charta , 
forma  litterarum ,  subscriptio ,  data ,  aliaque  id  genus. 
Falsitatis  vero  notae  sunt:  1.°  Si  rescripta  in  loco  su- 
specto  abrasa  aut  vitiata  appareant ;  locus  autem  suspe- 
ctus  est,  quo  substantialis,  ut  ajunt,  rescripti  pars  con- 
tinetur ,  ubi  nimirum  Pontifex  declarat  quid  ,  quantum , 
quibus  modis  et  conditionibus  rescribat.  2.°  Si  gravis 
et  manifestus  error  latinitatis  occurrat.  Quibus  litteris 
nostrisj  ait  Pontifex  c.  11  de  rescript.,  cum  manifcstum 
continent  in  constructione  peccatum ,  fidem  te  nolumus 
adhibere.  In  quem  locum  sic  babet  Glossa  :  Patet  quod 
vitium  latinitatis  viliat  rescriptum.  Sed  propter  modicum 
defcctum  vel  errorem  ,  qui  vel  scriptori ,  vel  nimiae  oc- 
cupationi  tribui  potesl ,  rescriplum  non  vitiatur.  Hinc 
Honorius  III  c.  11  de  fide  instrument.  respondit :  Quia 
rescriptum  apostoiicum ,  pro  eo  quod  in  hac  diclione 
SPGLIARUNT  haec  figura  0  deerat,  asseritur  vitiosum; 
mandamus  quatenus  hoc  non  obstante  in  negotio  ipso 
praevia  ralione  procedas.  3.°  Si  jus  tertio  quaesiuuu 
adimatur ;  nam  regulae  de  jure  quaesito  non  tollendo 
derogare  Poniifex  non  censetur,  quamvis  rescriptum  edi- 
derit  motu  proprio,  et  ex  certa  scientia,  aut  de  plenitu- 
dine  potestatis ,  cum  derogatione  Constitutionibus  aposto- 
licis  et  Regulis  Ganeellariae,  etiam  cum  clausula  Quorum 
tenorem  etc. ,  aliisque  generalibus  derogationibus.  Sed 
prorsus  opus  esi ,  ut  ipsi  regulae  de  jure  quaesito  non 
tollendo  expressis  verbis  derogetur ,  quo  casu  derogatio 
prodest ,  si  de  publica  causa  agatur ,  in  qua  jus  terlii 
juri  publico  postponitur.    At  si  de  causis  privatis  agere- 

tiir,  plures  Doctores  dubitant  utrum  Pontifex  sine  causa 
possit  jus  quaesitum  auferre ,  et  idcirco  rescripta  hujus- 
modi  ?  siqua  Pontifex  forte  dederit  ?  eo  animo  dedisse 
videtur,  ut  effectum  consequerentur,  si?  et  quatenus  prae- 
judicium  tertii  vitari  posset.  4.°  Si  clausulis  derogatoriis 
non  sint  munita.  Itaque  si  rescriptum  juri  communi  con- 
trarium  sit  ,  ipsius  juris  mentio  et  derogatio  postulatur , 
ut  appareat,  Pontifici  rescribenti  et  contrarii  juris  scien- 
tiam  ,  et  voluntatem  derogandi  non  defuisse.  Ouapropter 
Constitutiones  generales  a  rescriptis  in  hoc  differunt , 
quod  Pontifex  Constitutionem  condendo  posteriorem,  prio- 
rem  .  quamvis  de  ipsa  mentionem  non  faciat ,  revocare 
noscatur  ( cap.  Licet  de  Const.  in  6);  sed  rescripta  data 
contra  legem  non  valent ,  nisi  in  ipsis  fiat  mentio  de 
legcj  ut  notat  Glossa  in  idem  caput  ad  verbum  noscatur. 
Sed  quaestio  est  an  derogatio  generalis  Contrariis  qui- 
buscumque  non  obsiantibus  sufficiat,  an  spe*cifica  deroga- 
tione  opus  sit  5  ex.  gr.  Non  obstante  Constitutione  Con- 
cilii  Lateranensis.  Oua  in  re  praemittendum  est,  usque 
ad  saeculum  XIII  eum  morem  in  Romana  Ecclesia  vi- 
guisse ,  ut  in  rescriptis  aliisque  Constitutionibus  3  quae 
juri  communi  aut  Conciliis  generalibus  adversarentur, 
clausula  specialis  derogationis  nunquam  aut  raro  adhi- 
beretur,  quod  Passerinus  demonstrat  ad  caput  Licet  de 
Const.  in  6.  Sed  postquam  Innocentius  III  in  Concilio 
generali  Lateranensi  statuit,  ne  quis  ultra  duas  diaetas 
exlra  suam  Dioecesim  per  litteras  apostolicas  ad  judi- 
cium  trahi  possct,  nisi  de  assensu  partium  fiterint  impe- 
tralac,  vel  expressam  de  ipsa  Coristitutione  fecerint  men- 

tionem ;  et  Honorius  III  in  cap.  Ex  parte  de  Cappellis 
Monach.  apostolicas  litteras  non  ratas  habuit  ob  eam 
causam ,  quod  obviarent  Lateranensi  Concilio ,  de  quo 
nulla  esset  mentio  in  litteris  antedictis ,  tum  primum 
controversia  orta  est,  quam  supra  proposuimus.  At  vero 
textus  Innocentii  III,  et  Honorii  III  adeo  perspicui  sunt, 
ut  interpretes  accuratiores  existiment,  derogationem  ex- 
pressam  et  specialem  desiderari ,  ubi  rescripta  a  gene- 
ralis  Concilii  decreto  aliena  sint :  ceteris  autem  Cano- 
nibus  et  Constitutionibus  Summorum  Pontificum  necesse 
non  esse,  ut  speciatim  derogetur,  sed  generalem  deroga- 
tionem  satis  haberi,  siquidem  dicti  textus  de  solis  Con- 
ciliis  verba  faciunt:  excipiendas  tamen  esse  regulas  Can- 
cellariae,  quibus  ex  regula  71  nunquam  derogatum  cen- 
setur  per  quaecumque  verba  et  decreta  derogatoria ,  ir- 
ritanlia,  universalia,  et  amplissima,  nisi  ipsarum  mentio 
disertis  verbis'  habealur. 

Verum  decreta  Concilii  Tridentini  specialem  deroga- 
tionem  non  postulant ;  cum  enim  Concilium  ipsum ,  ut 
inquit  Benedictus  XIV  de  Syn.  Dioeces.  lib.  XIII  cap. 
24  num.  23,  perspicue  declaraverit,  sess.  25  cap.  fin. , 
ornnia  et  singula  sub  quibuscumqnc  clausulis  et  verbis, 
quae  de  morum  reforinatione  atque  ecclesiastica  disciplina 
in  eo  statuta  fuerunt,  ita  statuta  et  decreta  intelligi  de- 
here,  ut  in  his  salva  semper  auctorilas  Sedis  Apostolicae 
et  sit  et  esse  intelligatur ;  hoc  satis  est  ut  removeatur 
necessilas  expressae  derogationis ,  proindeque  sufficiat  ad 
hdCy  ut  derogatwm  censeatur  oppositae  conciliari  sanctio- 
ni,  si  Pontifex  aliquid  ipsi  contrarium  indulserit,    aut 

decreverit ,  supplicemque  libellum,  seu  alias  archetypum 
litterarum  apostolicarum  exemplar  sua  ipse  manu  si- 
gnaverit ,  juxta  defimtionem  editam  a  S.  Pio  V  per 
schedulam  sui  inolus  proprii  relatam  a  Garcia  de  bene- 
ficiis  part.  4  cap.   5  num.  32  et  33. 

§.  32. 
DE  EXECUTIONE  ET  CESSATIONE  RESCRIPTORUM 

Rescripta  Apostolicae  Sedis  nonnisi  viris  in  ecclesia- 
stica  dignitate  constitntis ,  vel  Canonicis  ecclesiarnm  ca- 
thedralium  exeqnenda  committi  solent.  Anteqnam  vero 
execntor  rem  commissam  ad  exitnm  dedncat ,  inqnirat 
oportet  nnm  preces  veritate  nitantnr.  Quamohrem  rescri- 
ptnm  exeqni  non  debet,  si  obreptionein,  ant  snbreptionem, 
aut  alind  in  eo  vitium  compererit. 

Pluribus  vero  modis  rescripta  cessant. 

1.°  Rescripta  jnstitiae  concedentis  morte  expirant ,  si 
res  adhuc  integra  sit;  res  autem  per  litis  contestationem, 
aut  saltem  per  citationem  integra  esse  desinit.  Yerum 
rescripta  gratiae ,  etiamsi  res  adhuc  fuerit  integra ,  per 
obitnm  concedentis  non  expirant  ( c.  16  de  R.  /.,  et 
c.  9  de  Offic.  Delcg.  in  6  ). 

2.°  Rescripta  cessant  lapsu  temporis  praefiniti.  In 
rescrisptis  justitiae  terminus  ad  finiendam  causain,  si  in 
rescripto  praefinitus  non  sit ,  judicis  delegali  arbitrio 
praefiniri  poterit.  Si  vero  dies  praefinila  sit,  delegatus 
intra  eam  diem  munere  suo  fungi  debet,  ne  jurisdictio 
sibi  commissa  evanescat  ( c.  24  de  Ojf.    Judic    Deleg. ). 

Sed  quia  termiaus  in  comraodum  partium  constituitur, 
ideo  potest  ipsarum  consensu  prorogari  (  cap.  4  eodem ). 

3.°  Rescripta  gratiae  ad  vitam  Pontificis  concessa 
intelligunlur,  si  hanc  clausulam  praeferant  ad  Beneplacitum 
Nostrum:  non  item  rescripta,  quibus  adjecta  clausula  ad 
Beneplacitum  Sedis  Apostolicae,  quia  Sedes  non  moritur 
(  c.  5  de  Rescript  in  6  ).  Universim  vero  si  rescripta 
gratiae  nullo  temporis  spatio  alligata  sint,  perpetua 
habentur,  videlicet  duratura  ad  ejus  vitam,  qui  rescriptum 
consequutus  est.  At  rescripta  justitiae  haeredibus  et  suc- 
cessoribus  etiam  prosunt;  nam  rescripta  gratiae  personam, 
rescripta  justitiae  causam  praecipue  spectant. 

4.°  Rescripta  cessant  morte  ejus,  cui  executio  rescripti 
raandata  fuit;  si  tamen  industria  et  fides  personae  electa 
sit,  idque  intelligitur,  ubi  res  committitur  per  haec  verba 
Fidei  ct  diligentiae  tuae  committimus  -  discretioni  tuae 
mandamus  -  super  quibus  conscientiam  tuam  oneramus  - 
per  te  expcdiri  mandamus  -  ut  personaliter  exequaris,  et 
similia.  Si  vero  delegatio  non  personae,  sed  dignitatis 
intuitu  facta  sit,  ut  si  dicalur  Vicario  Capitulari,  vel 
Ordinario  Parisicnsi,  tum  potestas  exequendi  rescripti 
transit  ad  successores,  cum  dignitas  non  intereat. 

De  rescriptis  satis  dictum  est,  qua  in  re  fortasse  etiam  plus 
versali  sumus,  quam  opus  esset.  Si  quis  tamen  aliquid  amplius 
scire  desiderat ,  videre  poterit  Gonzalez,  Pirhing,  Schmier, 
aliosve  Interpretes  Decretalium  ad  lib.  1  tit.  4  de  Rescriptis. 

M   CONCILIIS 

§•   33. 
DE  CONCILIORUM  DEFINITIONE 

Concilium,  si  vim  nominis  spectes,  est  hominum 
multitudo  in  unum  locum  ad  consulendum  congregata. 
Itaque  Concilii  noraine  in  re  ecclesiastica  venit  conventus 
catholicorum  Antistitum  ad  negotia  fidei,  morum^  et 
disciplinae  tractanda  rite  legitimeque  celebraius.  Ex  qua 
definitione  consequitur  1.°  a  solis  Ecclesiae  Antistitibus 
ecclesiaslica  Concilia  celebrari,  non  item  a  laicis,  quibus 
nullum  sufFragii  jus  in  Synodis  esse  polest;  namque 
potestas  clavium  in  solos  Antistites  divinitus  collata  est. 
Sane  in  Concilio  Apostolorum  de  controversia  legalium  ha- 
bito  tacuit  omnis  multitudo,  et  Apostoli  atque  Seniores 
sententiam  dixerunt.  Consequitur  2.°  non  omnem  coetum 
Episcoporum  legitimum  Concilium  esse,  sed  illum  tantum, 
quo  debita  Concilii  habendi  forma  servata   sit. 

Id  vero  totum  quod  servandum  est ,  ut  Concilium 
rite  habeatur,  ad  tria  praecipue  capita  revocatur,  nem- 
pe  ad  convocationem^  ad  celebrationem^  et  ad  confirma- 
tionem,  de  quibus  pertractabimus. 

S-   34. 
DE  CONCILIORUM  GENERALIUM  CONVOCATIONE 

Ad  Concilia  generalia  universi  chrisliani  orbis  Epis- 
copi  vocari  debent.  At  necesse  non  est,  ut  onmes  omnino 

conveniant:  nnlliim  qnippe  Concilinm  hactenus  celehratum 
est,  cui  universi  Episcopi  interfuerint.  Itaque  sufficit 
aliquot  ex  diversis  Ecclesiae  provinciis  Episcopos  con- 
venire,  ita  quidem  ut  eorum  conventus,  inspectis  locorum 
personarum,  et  temporum  adjunclis,  Concilium  generale 
dici  possit. 

Jus  vero  generalem  Synodum  indicendi  ad  eum  tan- 
tummodo  pertinet,  cujus  est  judicare  de  ipsius  convoca- 
tionis  legilima  causa;  quique  jubere  potest  Episcopos  in 
in  unum  locum  venire  et  convenire,  imo  et  permanere, 
donec  coetus  legitime  dimittatur.  Jam  vero  iilud  judi- 
cium  et  ea  potestas  unius  Romani  Pontificis  est,  cum 
ipse  unus  a  Christo  sit  Princeps  et  Caput  totius  Eccle- 
siae  constitutus,  et  Episcopi  omnes  ejus  dicto  audientes 
esse  deheant. 

Itaque  in  Concilii  Chalcedonensis  act.  1  Lucentius 
Asculanus  Episcopus  S.  Leonis  Magni  Legatus  illud 
Dioscoro  Alexandrino  Patriarchae  crimini  verlit,  quod 
Synodum  ausus  est  facere  sim  auctoritate  Sedis  Aposto- 
licae,  quod  nunquam  licuit,  aut  factum  est.  Et  S.  Theo- 
dorus  Sludita  ad  S.  Leonem  III  ita  scribebat  ep.  33 
lib.  1:  Orlhodoxam  Synodum  absque  cognitione  Vestra 
cogere  non  potuerunt. 

Atque  hoc  quidem  Romani  Pontificis  jus  semper 
catholici  omnes  agnoverunt,  factoque  comprobatum  est; 
namque  omnia  generalia  Concilia  auctoritate  ipsius  Ro- 
mani  Pontificis  convocata  fuerunt.  Quod  si  scriptores 
aliqui  memoriae  tradiderunt  antiquissima  Concilia  Orien- 
talia  ab  Imperatoribus  indicta  fuisse,  id    omnino   factum 

est  ex  Surami  Pontificis  sententia  et  consensu,  cujus 
quidem  rei  apud  Bellarminum,  aliosque  Theologos  per- 
spicua  testimonia  reperiuntur.  Quapropter  ea  Concilia 
ideo  legitima  sunt  habita,  quod  Imperatoris  consilium 
Summi  Pontifices  probarunt ,  miseruntque  Legatos.,  qui 
Synodis  praesiderent.  Porro  haec  utriusque  potestatis 
ecclesiasticae  et  civilis  consensio  Synodorum  celebrationi 
mirum  in  modum  favebat,  tum  quia  paupertati  Episco- 
porum  sic  quodamraodo  consulebatnr,  iis  enim  tractoriae 
ita  dictae  epislolae  dabantur,  ut  eis  vehicula  et  annona 
publicis  impensis  suppeditaretur,  tum  etiam  quia  indictae 
Synodi  Imperatorum  tutela  munitae  placalius  celebraban- 
tur,  earumque  decreta  expeditiorem  habebant  exitum.  Ita- 
que  auctoritas  convocandae  generalis  Synodi  ad  Pontificem 
pertinebat,  exterius  autem  praesidium  ad  Imperatorem: 
illa  ad  Pontificem  spectat  ratione  Primatus  jurisdictio- 
nis  in  universam  Ecclesiam;  hoc  vero  ad  Imperatorem 
ratione  officii,  quod  ipsi  incumbit  Ecclesiae  defendendae. 


Bellarminus  lib.  I  de  Conc.  cap.  14  ad  secundum  et  tertium 
dubium  respondet,  in  nullo  casu  sine  Pontificis  auctoritate  pos- 
se  convocari  verum  et  perfectum  Concilium,  de  quo  hic  nos 
disputamus,  quod  videlicet  auctoritatem  habet  definiendi  quae- 
stiones  fidei.  Praecipua  enim  auctoritas  est  in  Capite,  sive  in 
Petro,  cui  imperatum  est,  ut  confirmet  fratres  suos,  et  ideo 
etiam  pro  eo  Dominus  oravit,  ne  deficeret  fides  ejus  (  Luc.  22  ). 
Poterit  tamen  in  illis  duobus  casibus  ( nempe  quando  Papa 
non  debeat  illud  indicere,  eo  quod  sit  haereticus  vel  schi.ona- 
ticus,  et  quando  non  possct  illud  indicere,  eo  quod  esset  ca- 
ptivus  apud  infideles,   vel   mortuus,   vel   insanus   effcctus,   aut 

renunciasset )  congregari  Concilium  imperfectum,  quod  sufficiet 
ad  providendum  Ecclesiae  de  Capite.  Ecclesia  enim  sine  dubio 
habet  auctoritatem  providendi  sibi  de  Capite,  quamvis  non  pos- 
sit  sine  Capite  statuere  de  multis,  de  quibus  potest  cum  Capite, 
ut  recte  docet  Cajetanus  in  opusculo  de  jwtestate  Papae  cap. 
15  et  16;  et  multo  ante  Presbyteri  Romanae  Ecclesiae  in  epi- 
stola  ad  Cyprianum,  quae  est  septima  lib.  2  in  operibus  Cy- 
priani.  Porro  Concilium  istud  imperfectum  fieri  poterit,  si  vel 
indicatur  a  Collegio  Cardinalium,  vel  ipsi  per  se  Episcopi  in 
locum  unum  conveniant.  Idem  dicito  de  Pontifice  dubio. 

§.   35.  <* 

DE   CONCILIORUM  GENERALIUM  CELEBRATIONE 

Convocationem  sequitnr  celebratio.  De  celebratione  au- 
tem  tria  quaerenda  sunt.  Primo  quidem  cuinam  Conciliis 
generalibus  praesidendi  jus  sit ;  deinde  quibusnam  sit 
jus  suffragii  ferendi ;  et  denique  quaenam  sit  forma  sive 
ratio  in  Conciliis  habendis  observanda. 

Jam  vero  ad  illud ,  quod  primo  loco  propositum  est, 
respondemus  jus  praesidendi  Conciliis  generalibus  ad  eum 
pertinere,  qui  ceteris  auctoritate  praestat.  Sic  videmus  in 
conventibus  omnibus  eum,  qui  potestate  major  est,  ceteris 
jure  suo  praeesse.  Cum  itaque  Summus  Pontifex  propter 
Primatum ,  quem  a  Christo  accepit ,  reliquis  Episcopis 
potestale  antecellat,  plane  consequitur,  jus  sive  per  se 
sive  per  suos  Legatos  generalibus  Conciliis  praesidendi 
ad  Primatem  Ecclesiae  pertinere.  Quo  etiam  spectat  jus 
proponendi  ea,  de  quibus  in  Conciliis  agendum  erit,  prio- 
risque  sententiae  dicendae :  cujus  quidem  rei  in  Concilio 

Hierosolymitano   (  act.  15  )  Apostolorum  exemplum  et  nor- 
mam  habemns. 

Quod  vero  ad  secundam  quaestionem  attinet,  tenendum 
est,  potestatem  sufFragii  decisivi  ferendi  seu  definiendi 
solis  Episcopis  divinitus  concessam  esse.  Cum  enim  jus 
definiendi  ea,  quae  credenda,  quaeve  agenda  sunt,  a  po- 
testate  pascendi  regendique  proficiscatur ,  ii  tantum ,  qui 
jure  divino  Pastores  et  Doctores  in  Ecclesia  constituti 
sunt,  eodem  jure  divino  sufiragium  ferunt,  propositasque 
quaestiones  definiunt.  Hujusmodi  vero  sunt  Episcopi  soli, 
quibus  dictum  est :  Altendite  vobis,  ct  universo  grcgi,  in 
quo  vas  Spiritus  Sanctus  posuit  Episcopos  rcgcre  Eccle- 
siam  Dei.  Quapropter  Episcopi  in  Conciliis  generalibus 
non  consiliarii ,  non  consultores ,  sed  veri  judices  sunt : 
atque  adeo  praeclare  dictum  est  a  Bellarmino  de  Con- 
ciliis  Ecclesiae  lib.  I  cap.  18,  consessum  Episcopcrum 
in  Conciliis  legitimis  esse  verum  judieum  consessum. 

Praeter  Episcopos  solent  insuper  Cardinales  non  Epi- 
scopi,  Abbates,  et  Praepositi  generales  Ordinum  Regula- 
rium  suffragium  ferre,  quippe  qui  jurisdictione  quasi  epi- 
scopali  potiuntur.  Sed  ex  rnera  Ecclesiae  concessione  et 
privilegio  id  factum  est,  ut  quam  facultatem  vi  characte- 
ris  non  habent,  eamdem  vi  diguitatis  ob-inerent. 

Principes  insuper  et  Imperatores  vel  per  se  vel  per 
suos  Legatos  adesse  Conciliis  generalibus  consueverunt , 
non  quidem  tamquam  judices ,  ut  vel  de  fidei  dogmati- 
bus,  vel  de  rebus  ecclesiasticis  sententiam  dicerent:  Xefas 
est  enhn ,  ajebat  Theodosius  junior  in  epist.  ad  Ephesi- 
nam  Synodum ,    qui    SS.  Episcoporum   catalogo    adscri- 

ptus  non  est,  illum  ecclesiasticis  negoliis  et  consultatio- 
nibus  sese  imniscere ;  sed  ut  Patrum  securitati  prospi- 
cerent,  tumultus  compescerent,  et  Conciliorum  definitiones 
atque  decreta  sua  auctoritate  tuerentur. 

Quin  etiam  interdura  constat  presbvteros  et  diaconos 
Conciliis  generalibus  interfuisse ,  praesertim  ut  adversus 
haereticos  disputarent.  Oua  de  re  dignus  in  primis  rae- 
raoratu  est  Athanasius ,  qui  adhuc  diaconus  in  Nicaena 
Synodo  adversus  Arianos  disputavit. 

Tandem  et  legitime  absentes  Episcopi  procuratores  suos 
ad  Concilia  mittunt.  Hisce  procuratoribus  facultatem  fe- 
rendi  suffragii  mere  consultivi  Pius  IV  impertivit. 

Tertio  denique  loco  quaerebatur ,  quaenam  sit  forma  , 
sive  modus  in  Conciliis  habendis  observandus.  Jam  vero 
canonica  celebrandi  Concilii  forma  in  eo  posita  est : 
1.°  Ut  sit  libertas  in  judiciis  *?  acta  enira  per  vim  et 
metum  ipso  jure  sunt  irrita.  Hinc  Concilium  Ephesinum 
II,  in  quo  sententia  a  Dioscoro  arte,  minis,  et  terroribus 
extorta  est,  Synodus  praedatoria,  latrocinalis,  et  latroci- 
nium  appellatur.  2.°  Fiaus  omnis  abesse  debet :  qua  de 
re  Patres  Ariininenses  sic  loquentes  inducit  Hieronymus 
adversus  Luciferianos  :  Putavimus  sensum  congruere  cum 
verbis ,  nec  in  Ecclesia  Dei ,  ubi  simplicitas ,  ubi  pura 
confessio  est,  aliud  in  corde  clausum  esse,  aliud  in  labiis 
proferri  timuimus.  Decepit  nos  bona  de  malis  aestimatio. 
3.°  Sufficiens  examen :  sic  enira  legimus  in  Concilio 
Apostolorum  magnam  disquisitionem  factam  esse.  Neque 
enim  Ecclesiae  fiunt  novae  revelationes,  sed  Deus  pollicilus 
est  eidem  Ecclesiae  praesidium  suum,  ne  unquam  in  ve- 

ritatibus  fidei  investigandis  atque  definiendis  in  errorem 
laberetur.  At  vero  postquam  Conciiium  definivit  ,  nullus 
dubitandi  locus  relinquitur,  quin  Concilium  in  suis  defi- 
nitionibus  diligenliam  et  sufficiens  examen  adhibuerit. 
Nam,  ut  optime  disserit  Melchior  Canus  lib.  V  de  loc. 
theol.  cap.  5  quaest.  3  ,  Deus  suaviter  omnia  disponit , 
simulque  prospicit  et  finem  et  media  ad  finem  necessaria. 
Quod  si  semel  haercticis  hanc  licentiam  permiltimuSj  ut 
in  quaestionem  vocent,  num  Ecclesiae  judices  eam  diligen- 
tiam  et  curam  adhibuerint ,  qua  opus  erat,  ut  quaestio 
via  et  ratione  finiretur^  ecquis  adeo  caecus  est  qui  non 
videat ,  omnia  mox  Pontificum  Conciliorumque  judicia 
labefactari  ? 

§.   36. 
DE  CONCILIORUM  GENERALIUM  CONFIRMATIONE 

Eugenius  IV  in  decreto  super  unione  Jacobitarum : 
Suscipitj  ait,  sancta  Romana  Ecclesia  omnes  universales 
Synodos  auctoritate  Romani  Pontificis  legitime  congrega- 
tas9  ac  celebrataS;  et  confirmatas.  Non  dixit  congregatas 
ac  celebratas,  sed  etiam  confirmatas,  ut  ostenderet  Cou- 
cilia  generalia ,  nisi  a  Romano  Pontifice  confirmentur , 
illegilima  esse,  idest  vacua  pondere  et  auctoritate.  Itaque 
ad  robur ,  ad  firmitatem  ,  et  complementum  Conciliorum 
necesse  est ,  ut  iis  ,  quae  definita  decretaque  a  Conciliis 
fuerunt,  Pontifex  suo  assensu  accedat,  eaque  rata  habeat, 
suaque  auctoritate  confirmet. 

Cujus  quidem  confmnationis  necessitas  ex  ipsa  Conci- 

liorum  generalium  notione  demonstratur.  Namque  gene- 
ralia  Concilia  idcirco  habentur ,  non  modo  ut  ea  decer- 
nantur ,  quae  ad  Ecclesiae  gubernationem  spectant ,  sed 
praesertim  ut  de  fidei  morumque  quaestionibus  judicetur. 
Jam  vero  judicium  Episcoporum  de  fidei  morumque  quae- 
siionibus,  etiamsi  ii  in  Concilium  convenerint,  non  adeo 
exploratae  auctoritatis  est ,  ui  errori  obnoxium  esse  ne 
queat ;  ideoque  haereticus  non  erit,  qui  illud  in  dubita- 
tionem  vocet ,  vel  etiam  ab  eo  dissentiat.  Oua  super  re 
Cajetanus,  Turrecremala,  Canus,  aliique  nobilissimi  scri- 
ptores  mirifice  consentiunt.  Ut  igitur  hujusmodi  Episco- 
porum  judicium  ad  catholicum  dogma  pertineat,  necesse 
omnino  est,  ut  a  Romano  Pontifice  confirmetur. 

Sed  ajunt  Episcopos,  dum  in  generale  Concilium  con- 
gregati  sunt,  errare  non  posse,  proplerea  quod  Ecclesiam 
repraesentant,  quae  est  columna  et  firmamentnm  veritatiz. 
Verum  Ecclesia  Christi  una  est  sub  uno  visibili  Capite, 
et  idcirco  ad  ipsius  integritatem  unio  membrorum  cum 
Capite  postulatur.  Ubi  itaque  haec  unio  desit ,  Ecclesia 
non  erit ;  hinc  a  S.  Ambrosio  Enarralione  in  psal.  40 
n.  30  sapientissime  dictum  est :  ubi  petrus,  ibi  ecclesia. 

Multa  sunt  alia  argumenta,  quae  hanc  sententiam  aper- 
tissime  comprobant;  sed  paucis  contenti  erimus.  Jam  vero 
Concilia  generalia  hactenus  celebrata  confinnationem  eo- 
runi ,  qnae  definita  gestaque  fuerant ,  a  Summis  Pontifi- 
cibus  petierunt.  Non  id  profecto  egissent,  nisi  necessarium 
existimassent.  Patres  Nicaenae  Synodi  in  epistola  ad  Sil- 
vestrum  Papam  Quidquid,  ajunt,  constituinm*,  precamur 
ul   Vesiri  oris  consortio  Gonfirmetur.    Et  Silvester  eidem 

Synodo  rescribens :  Conprmo ,  inquit ,  pgoque  ad  doctri- 
nam  vestram  reclamantes  de  unitate  Trinitalis.  Et  Patres 
Concilii  Chalcedonensis  acta  ipsa  ad  S.  Leonem  Magnum 
mittentes  (  Mittimns ),  inquiunt,  ad  eorum,  quae  a  nobis 
gesta  sunt,  prmitatem. 

Et  cum  essent  in  Oriente ,  qui  Acta  Chalcedonensis 
Concilii  ob  eam  causam  non  reciperent,  quod,  ut  ajebant, 
a  Romano  Pontifice  confirmata  non  fuerant ,  Marcianus 
Imperator  a  Leone  ipso  magnopere  postulavit,  ut  litteras 
miiteret,  per  quas,  inquit,  omnibus  Ecclesiis  et  populis 
manifestum  pat,  in  sancta  Synodo  peracta  a  Tua  Bea- 
liludine  rata  haberi. 

Denique  totius  Ecclesiae  consensus  haec  omnia ,  quae 
dicta  sunt,  manifeste  declarat.  Namque  Ecclesia  Calholica 
ea  tantum  Concilia  taraquam  legitima  recipit,  quae  Sum- 
mi  Pontifices  probaverunt;  ea  contra  rejicit  tamquam  il- 
Jegitima,  quae  ab  ipsis  Pontificibus  reprobata  fuisse  no- 
scuntur. 

Cabassutius  Notitia  ecclesiastica  saeculi  XVI  in  Concil.  Tri- 
dent.  num  95:  Constans  est  catholicorum  persuasio,  posse  er- 
rori  succumbere  Concilia  quantumvis  numerosa,  nisi  approbatione 
supremi  totius  Ecclcsiae  Capitis,  ac  Petri  sucessoris  muniantur , 
cui  Christus  ipse  promisit ;  SUPER  HANC  PETRAM  AEDIFI- 
CABO  ECCLESIAM  MEAM,  ET  PORTAE  INFERl  NON  PRAE- 
VALEBUNT  ADVEUSUS  EAM.  Matth.  16;  et  Luc.  22:  EGO 
ROGAVI  PIIO  TE,  UT  NON  DEFICIAT  FIDES  TUA.  Nec 
suffcicntcr  adest  totum  Ecclesiae  corpus,  si  reiiquis  membris 
caput  ipsum  non  concurrat,  vel  suffragctur.  Idcirco  Damasus 
Pontifcx  in  romano  praesidcns  Concilio  Ariminensem  synodum 
multo   Nicaena   numerosiorem   damnavit,    qua   pcrfidia    ariana 

confirmabatur.  De  qua  haec  ipsemet  ad  Illyrici  Episcopos  scribit: 
«  nenue  enim  praejudicium  aliquod  fieri  potuit  per  numerum  Ari- 
mini  congregatum:  quando  neque  romanus  Episcopus,  cujus  ante 

omnia  decebat  eos  expectare  decretum talibus  praebuit  con- 

sensum  ».  Eodem  spectat  altera  ista  ejusdem  Damasi  ad  Stepha- 
num,  et  concilium  africanum  scribentis  epistola:  «  nostis,  syno- 
dum  sine  ejus  (loquitur  de  romana  cathedraj  auctoritate  fieri, 
non  esse  catholicum:  neque  ulla  unquam  concilia  rata  leguntur, 
quae  non  sint  fulta  apostolica  auctoritate  ».  Atque  ante  Damasi 
tempora  Julius  Pontifex  in  sua  ad  orientalcs  Episcopos  epistola, 
quam  integram  refert  Athanasius  (  Apol.  2,  et  exparte  Socrates 
lib.  2  cap.  17,  et  Sozomenus  lib.  3  cap.  10  )  diserte  asserit , 
fuisse  a  sanctis  Apostolis  traditum,  deinde  in  magna  (  hoc  est 
Nicaena  synodo  )  declaratum,  non  posse  ullam  convocari  synodum 
inconsulto,  axit  invito  romano  Pontifi.ce. 

De  confirmatione  Conciliorum  gcneralium  agunt  Petrus  Bal- 
lerini  De  potestate  Summ.  Pontificum,  et  Conciliorum  generalium 
cap.  2,  3  et  4,  et  Ioanncs  Baptista  Bartholi  Institution.  Juris 
Canonici  cap.  XXII,  et  XXIII. 

§•   37. 
DE  CONCILIIS    PARTICUIARIBUS 

Scriptores  praesertim  veteres  solebant  parliculares  Sy- 
nodos  bifariara  partiri ,  in  provinciales ,  et  dioecesanas. 
Sed  provincialium  Synodorum  nomine  lum  nationales  ? 
ftim  provinciales  intelligebant.  Nos  itaque  majoris  perspi- 
cuitatis  gratia  Concilia  particularia  dividimus  in  nalio- 
nalia,  provincialia,  et  dioecesana. 

Nationalia  sunt ,  quae  a  Patriarchis  vel  Primatibus 
alicujus    regni    vel    nationis ,    convocatis  totius  regni  vel 

nationis  Episcopis  ,  celebrantur.  Haec  quandoque  univer- 
salia  seu  plenaria  dicta  sunt ,  non  simpliciter  quidem , 
sed  comparate  ad  iilud  regnum  vel  nationem,  ubi  habita 
fuerunt.  Sic  Africana  Synodus  vocata  est  plenaria  a  S. 
Augustino,  non  simpliciter  quidem,  sed  comparate  ad  to- 
tam  Africara. 

Romani  etiam  Pontifices  Metropolitas  et  Episcopos  Ita- 
liae  ad  Synodos  convocare  consueverunt:  recteque  obser- 
vat  Bellarminus  lib.  de  Clericis  cap.  16,  quod  primis 
sexcentis  vel  octingentis  annis  Summi  Pontifices  ad  gra- 
viora  negotia  dijadicanda  cogebant  Concilia  nationalia 
Episcoporum  Italiae. 

Concilia  provincialia  ea  sunt,  ad  quae  Metropolita 
omnes  suae  provinciae  ecclesiasticae  Episcopos  convocat. 
Nicaena  Synodus  can.  4  jussit,  Concilia  provincialia  sin- 
gulis  annis ,  et  Tridentina  Synodus  sess.  24  cap.  2  de 
reform.  saltem  tertio  quoque  anno  celebrari. 

In  Conciliis  provincialibus  et  nationalibus  graviores 
causae  de  fide  et  disciplina  ecclesiastica  quondam  age- 
bantur.  Si  causa  fidei  est ,  inquiunt  Patres  Concilii  To- 
letani  IV  can.  3 ,  aut  alia ,  Ecclesiae  generalis  totius 
Hispaniae  et  Galliae  Synodus  convocetur.  Verura  omnes 
majores  causae  Summis  Pontificibus  reservatae  fuerunt ; 
qua  de  re  in  Jure  publico  ecclesiastico  dicturi  sumus. 
Nunc  itaque  nationalia  et  provincialia  Concilia  non  am- 
plius  in  pertractandis  fulei  et  morum,  aliisque  majoribus 
causis  versantur ,  sed  tantummodo  in  iis  negotiis ,  quae 
ad  rcctam  nationis  vel  provinciae  administrationem  per- 
tinent. 

Denique  dioecesana  Concilia  sunt,  quae  ab  unoquoque 
Episcopo  celebrantur.  Quinam  ad  hasce  Synodos  vocandi, 
quaenam  res  in  iis  tractandae,  quaenam  formae  et  solem- 
nitates  adhibendae,  multa  eruditionis  et  doctrinae  copia 
explicat  Benedictus  XIV  in  opere  De  Synodo  Dioecesana. 

Conslitutiones  in  Synodo  dioecesana  latae  statim  pro- 
mulgantur ;  neque  enim  opus  est,  «t  ante  earum  promul- 
gationem  a  Summo  Pontifice,  vel  a  Sacra  Congregatione 
Concilii  approbentur.  Contra  vero  Concilia  provincialia 
ad  eamdem  Sacram  Congregationem ,  vel  ad  Summum 
Pontificem  ipsum  ante  promulgationem  mittenda  sunt , 
quod  Sixtus  V  constituit. 

Si  quis  desiderat  cognitam  liabere  liistoriam  Conciliorum, 
eorumque  decreta,  et  canones,  videat  Carolum  Richard  in  Ana- 
lysi  Conciliorun  generalium,  et  particalarium,  et  Joseph  Biner 
in  Apparatu  eruditionis  ad  jurisprudentiam  praesertim  cccle- 
siasticam. 

§.   38. 
DE   AUCTORITATE  CONCILIORUM 

Concilia  generalia  auctoritate  Summi  Pontificis  confir- 
mata  in  fidei  morumque  defmitionibus  errare  non  pos- 
sunt ,  ita  ut  haereticus  habendus  sit ,  qui  ejusmodi  defi- 
nitionibus  non  asseniiatur ,  vel  etiam  de  iis  pertinaciter 
dubitet.  Judicium  enim  Episcoporum  5  qui  cum  Romano 
Pontifice  consentiunt,  judicium  Ecclesiae  est,  quae  in  fidei 
morumque  doclrina  nulli  plane  errori  obnoxia  esse  polest. 

Praeterea  jus  ferendarum  legum  in  Conciliis  genera- 
libus  residet.  Itaque  leges  3  sive  diseiplinae  canones  ab 
iisdem  Conciliis  constituti  ad  universam  Ecclesiam  perti- 
nent,  et  ab  omnibns  servandi  sunt. 

Verum  quod  atlinet  ad  Concilia  particularia ,  quando 
ex  veteri  disciplina  de  rebus  dogmaticis  judicabant,  eo- 
rum  judicia  probabilem  fidem  faciebant,  non  vero  certam 
et  falli  nesciam.  Ubi  vero  auctoritate  Summi  Pontificis 
confirmabantur,  tum  certam  et  irifallibilrm,  ut  ajunt,  au- 
ctoritatem  consequebantur.  Itaque  eadem  decreta  vix  edita 
ad  Summum  Ponlificem  probanda  mittebantur,  quod  osten- 
dit  Thomassinus  diss.  IX  in  Concilia.  Sic  errores  Hel- 
vidii  3  Pelagii ,  et  Priscilliani  in  Conciliis  provincialibus 
Thelensi,  Africanis,  et  Toletano  condemnati  sunt,  et  eo- 
rumdem  Conciliorum  irnformabih  judicium  habitum  est, 
postquam  conflrmatio  Aposiolicae  Sedis  accessit. 

Decreta  vero,  sive  disciplinae  canones  a  particularibus 
Conciliis  conditi  vel  nationem,  vei  provinciam,  vel  dioe- 
cesim  afficiunt,  prout  Concilia  vel  nationalia,  vel  provin- 
cialia  ,  vel  dioecesana  fuerint ,  quandoquidem  eorumdem 
Episcoporum  potestas  suarum  dioecesium  finibus  conti- 
netur. 

Plerique  Theologi  et  Canonistae  disputant,  iitrura  Concilinm 
generale  sit  superius  Pontifice,  an  inferius?  Hac  de  re  satis 
raulta  dicta  sunt  in  utramque  partem,  quae  omnia  referre  nimis 
longum  esset:  pauca  tamen  brevissime  indicabimus.  Nostra  itaque 
sententia  est,  potestatem  Concilii  generalis  inferiorem  esse 
potestate  Summi  Ponlificis.  Enimvero  potestas  Conciliorum  ge- 
neralium   supcrior   csset,  vel   ratione   auctoritatis   episcvpalis, 

vel  ratione  collectionis>  vel  ratione  repraesentationis.  Sed  talis 
non  est  ratione  auctoritatis  episcopalis,  quia  episcopalis  juris- 
diclio  finibus  dioecesium,  quibus  praefecti  sunt,  circuinscribitur, 
ex  indole  vero  et  forma  hierarchiae  divinitus  institutae  Summo 
Poiitifici  subiacet.  Non  ratione  colleclionis,  nam  nihilo  plus 
Episcopi  possunt  in  unum  collecti,  quam  possint  sejuncti ; 
materialis  enim  in  unum  locum  congregatio  distinctas  inter  se 
poteslates  non  conjungit,  neque  extra  suos  limites  protrahit. 
Non  denique  ratione  repraesentationis,  nam  ex  senlentia  S.  Am- 
brosii,  quem  supra  laudavimus:  Ubi  Petrus,  ibi  Ecclesia;  adeo- 
que  si  Episcopi  in  Concilio  collecli  cum  Summo  Ponlifice  in- 
telligantur,  tum  quidem  Ecclesiam  universam  repraesentant; 
sed  Pontifex  in  eo  casu  neque  supra  Concilium  est,  neque 
infra  Concilium,  sed  in  Concilio,  uti  caput  in  corpore,  quod 
in  se  collectionem  illam  distinctarum  potestatum  tamquam  in 
commune  cenlrum  unilalis  conjungit  atque  copulat.  At  si  E- 
piscopi  sine  Romano  Poniifice,  vel  citra  ejus  auctorilatem 
collecti  intelligantur,  convenlum  facere  possunt,  Concilium 
generale  et  legitimum  nullo  modo.  Ecquod  enim  Concilium  ge- 
nerale  et  legitimum  sine  Romano  Pontifice,  qui  nobilissima  est, 
et  polissima  Ecclesiae  pars?  Aul  quomodo  polerunt  diversarum 
Ecclesiarum  Episcopi  congrcgati  Ecclcsiam  universam,  quae 
una  est,  sine  suo  Capite  repraesentare? 

Praeterca  sunt  alia  firmissima  argumenta,  quae  Pontifici  fa- 
vent.  Christus  siquidem  claves  regni  Caelorum,  supremae  po- 
testatis  indicia,  Pelro  tradidit,  eique  concredidit  oves  et  agnos, 
lidelcs  ncmpe  et  Pastores  sine  ulla  dispersam  inter  et  congre- 
gatam  Ecclesiam  distinctione:  ex  quo  perspicuum  est,  Summos 
Pontifices  Pelri  Succssores  tum  Episcopis  dispersis,  tum  eisdem 
congregalis  superiores  esse.  Et  profecto  si  Episcopis  singulis, 
quod  cx  fide  catholica  profitemur,  Pontifex  divino  jure  superior 
est,  non  minus  in  Conciliis,  quam  extra  Concilium  superior 
eril,  nam  et  in  Concilio  et  extra  Concilium  semper  praeest 
Primatu  jurisdictionis. 

Denique,  ut  cetera  omittam,  ad  annnm  usqiie  1395  nemini 
in  mentem  venit  Pontifieem  Maximum  generali  Concilio  subesse; 
eaque  nova  opinio  ex  medio  schism-atis  incendio  orta  est.  Rem 
narrat  Petrus  Ballerini  in  Iib.  de  potest.  eccl.  Sum.  Pontif.,  et 
Concil,  gen.  cap.  5  §.  3,  recteque  animadvertit,  ipsam  quidem 
novitatem  opinionis,  que  in  tota  antiquitate  nulla  congrua  au- 
ctoritate,  nullo  exempto  fulcitur,  satis  per  se  ipsius  opinionis 
fahitatem.  detegere.  Profecto  catliolicae  veritatis  regula  est,  cer- 
tumque  criterium,  quod  a  Patribus  in  omni  de  religione  con- 
troversia  perpetuo  usurpatum  his  verbis  Tertullianus  complexus 
est,  id  esse  dominicum  et  verum,  quocl  sit  prius  traditum;  id 
autem  extraneum  et  falsum,  quod  est  posterius  immissum. 


W  JURE  HITURILI 
S-  39. 

DE  VARIIS  JURIS  NATURAE  PRAECEPTIS 

Nemo  dubitat,  quin  sibi  a  Deo  legem  in  animo  in- 
sitam  esse  sentiat  qua  bonum  a  malo,  honeslum  a  tur- 
pij  juslum  ab  injusto  possit  secernere  ( Catechis.  Piom. 
de  Decal.  observatione).  Haec  aute>£  naturae  lex  est,  sive 
Jus  naturale,  quam  legem  auctor  Deus  humanis  men- 
libus  impressit  eonsignavitque ,  perque  rationis  lumen 
quid  agendum,  quidve  fugiendnm  sit  manifestat,  et  quasi 
promulgat,  eique  legi  universum  genus  hominum  perpetuo 
parere  voluit. 

Sed  non  omnia  hnjus  Juris  praecepta  sunt  eadera 
evidentia  homini  coraperta  et  explorata.  Prima  quklera, 
et  generalia  principia  confestira  percipiuntur,  vehiti  Bo- 
num  est  faciendum^  malum  est  fugiendum  -  Deus  est 
colendus  -  Qttod  tibi  non  vis  fieri^  alteri  non  est  facien- 
dum.  Sirat  etiara  qaedam  praecepta,  quae  facili  et  perspi- 
cua  argumentatione  ex  primis  principiis  eliciuntur,  et 
quasi  naturaliter  fluunt,  qualia    sunt    Decalogi   praecepta. 

Sed  niulta  sunt  moralia  praecepta  a  primis  principiis 
valde  reniota,  quorum  cognitio  ardua  prorsus  est  et  difli- 
Cillima.  Quapropter  homo,  qui  solam  rationem  ducem 
sequitur,  non  raodo  in  conclusionihus  remotis,  sed  etiam 
in  proximiorihus  saepe  fallitur,  propterea  quod  humanae 
rationis  lumen  ex  primi  hominis  lahe  non  illud  quidem 
delelum  est3  sed  tenehris  adeo  circumfusura,  ut  mens 
facillime  in  errores  turpissimos  labatur.  Hujus  rei  testes 
sunt  universi  gentiles  philosophi,  qui  etsi  ingenio  et 
studio  plurimum  valerent,  gravissirae  taraen  in  multis 
erraverunt,  quae  ad  Jus  naturae  pertinebant.  Neque  feli- 
ciores  extiterunt  recentiores  philosophi,  qui,  sola  ratione 
duce,  se  sapere  et  intelligere  plus  quara  ceteros  arbitrati 
sunt,  ii  scilicet  philosophiam  raoralem  tot  perfuderunt 
erroribus,  pravisque  opinionibus,  ut  fundamenta  morura 
ipsiusque  societatis  humanae  labefactarent. 

NuIIa  igitur  acies  humanae  mentis  tanta  est,  quae 
onmia  praecepia  moruin  perspicere  possit,  nisi  divinum 
revelationis  lumen  accedat:  proindeque  necesse  omnino 
est  revelationem,  caelestera  hanc  vitae  ducera  et  officiorum 
magistram  sequi,  sine  qua  hcmo  numquara  poterit  ad 
veram  Juris  uaturalis  intelligentiam  pervenire. 

S-   40. 

DE  USU  ET  AUCTORITATE  JURIS  NATURALIS 
IN  JURISPRUDENTIA  CANONICA 

Duo  in  usu  juris  naturalis  errores  vitandi  sunt;  alter 
eorum  est,  qui  argumenta  jaris  naturalis  ab  ecclesiastica 
jusisprndentia  ita  removent,  ac  si  utraque  discipliua  sibi 
esset  adversa:  alter  eorum  est,  qui  plus  aequo  rationi 
tribuunt,  dum  omnia  indiscriminatim  ex  naturali  jure 
defmiunt.  In  primo  errore  illi  versati  sunt,  qui  in  pactis 
et  obligationibus  interpretandis,  m  hominum  oihciis  ex- 
ponendis,  in  explicandis  legibus  quae  a  jure  naturali  de- 
promplae  sunt,  nullam  ejusdem  juris  naturalis  rationem 
habuerunt.  In  alterum  errorem,  et  eum  quidem  pernicio- 
sissimum  delapsi  sunt  in  primis  Protestantes,  qui  in 
jurisprudentia  canonica  universa  primum  et  potissimum 
locum  juri  naturali  tribuerunt,  eo  sane  consilio,  ut  sacrum 
Ecclesiae  regimen  et  hierarchiam  omnino  destruerent. 
Igilur  haec  vitia  declinabimus ,  si  regulas  sequentes 
adhibeamus. 

Prima  est:  In  j\ire  publico  ccclctia?tico,  uhi  de  si  i  \ 
seu  constitutione,  ct  potestate  Ecclesiae  quaestio  ».•/, 
7nill us  cst  usvs  juris  naturaltSj  sed  juris  divini  positi- 
vi.  Debuit  sane  Deus  ordinem  aliquem,  ac  propterea  re- 
gimen  in  Ecclesia  instituere,-  quandoquidem  quae  a  Deo 
sunt,  ordinata  sunt:  qualem  autem  regiminis  formam 
instituerit,  cum  ea  res  ex  divina  voluntate  >endeat;  oon 
ex  principiis  juris  naturalis  defmienda  est,  sed  ex  Litteris 

Sacris  et  Traditione;  quibus  ex  fontibus,  quid  Deus 
voluerit  et  constiluerit,  intelligitur.  Ad  rera  Endres  in 
dissert.  de  necessario  jurisprndentiae  naturalis  cum  eccle- 
siastica  nexu  et  usu  cap.  3  §.  7  inquit:  Ineaute,  dicam^ 
el  inepte  prorsus  agere  ii  omnes  deprehenduntur^  qui 
an  constitutum  sit  in  Ecclesia  a  Christo  ejusdem  Conditore 
quoddam  regimen^  et  cui,  aut  quibus  id  commissum  sit, 
ex  solo  jure  naturali.,  et  recta  ratione  deducere ,  in- 
deque  unice  vel  jus  circa  Sacra  Regibus  atque  Princi- 
pibus  adscriberey  vel  certam  quamdam  regiminis^  si 
quod  constitutum  a  Deo  cum  catholicis  admittunty  for- 
mam  praescribere  conanlur.  Siculi  regimen  ipsum  ac 
potestas  ex  solo  arbitratu  divino  pendebat;  ita  idem 
quoque  dicendum  de  forma  ejusdem  regiminis  y  quae 
itidem  nec  juri  naturali  subjecta^  nec  alia  esse  potuit, 
quam  qualem  illam  Christus  supremus  Ecclesiae  et  regi- 
minis  ejusdem  Conditor  esse  voluit. 

Secunda  est:  Posita  natura,  et  fine,  ex  gr.  alicujus 
Ordinis  hicrarchici,  recte  possumus  vim  potestatis  eidem 
Ordinis  convenientem  ex  ratione  et  jure  naturali  inferre. 
Ita  cum  certum  sit,  Primatum  Summi  Pontificis  institu- 
tum  esse  servendae  unitatis  causa,  jnre  riteque  infertur, 
oranem  eam  potestatem  ex  Christi  institutione  et  jure 
divino  Ponlifici  tributam  fuisse,  qua  ad  unitatem  effica- 
citer  conservandam  opus  erat,  quia  Deus,  qui  nec  impo- 
tens  nec  improvidus  est,  dum  finem  voluit,  media  quoque 
contulit  obtinendo  fini  idonea. 

Tertia  est:  /.-  omnibus  iis  quae  ad  praecepla  morum 
et  justitiam  naturalem  pertincnt,  si  leges  positivae  defi- 

cianty  jus  naturale  erit  lex,  ad  quam  jiidicia  et  ne- 
gatia  dirigenda  erunt.  Itaque  argumento  leg.  fin.  ff.  de 
Jurisdict.  recte  concluditur,  deficiente  jure  geniium,  lites 
inter  Principes  Summos  ex  naturali  jure  definiendas 
esse. 

Quarta  est:  Cum  Ecclesia  nihil  possit  in  divinis  et 
naturalibus  legibus  derogare^  immutare,  dispensare,  cogni- 
tio  juris  naturalis  non  modo  utilis,  sed  necessaria  est  ad 
cognoscendum,  quae  leges  sint  naturales  et  proinde  im- 
mutabiles;  quae  vero  positivae  adeoque  derogationi,  immu- 
tationij  el  dispensationi  obnoxiae.  Hinc  Antonius  Schmidt 
Institut.  Juris  Eccl.  par.  I  cap.  7  Atque,  inquit^  hoc 
ipsum  est,  cur  intersit  quam  maxime  nosse,  an  ex  ipso 
jure  naturae  descendant,  an  ex  sola  auctoritate  ecclesiasti- 
ca.  Huc  spectat  can.  2  dist.  14,  in  quo  haec  leguntur: 
Sicut  quaedam  sunt,  quae  nulla  possunt  ratione  conmlliy 
ita  multa  sunt^  quae  aut  pro  consideratione  aetatum, 
aut  pro  necessitate  rerum  oporteat  temperari. 

Denique  jus  naturae  maxime  valet  ad  legum  aequita- 
tem  demonstrandam,  atque  ad  easdem  leges  rite  recteque 
interpretandas. 

Qui  verae  solidaeque  Juris  naturalis  doctrinae  cupidus  est, 
is  auctores  et  magistros  habeat  Jacobum  Zallinger  in  Institu- 
tionibus  Juris  naturae  privati  et  publici,  et  in  primis  Igna- 
tium  Schwarz  in  Institutionibus  juris  publici  universi  naturae 
et  gentium. 

DE  SGRIPTIS  SISCTORUS  ECCLESUE  PATRUM 
S-  41. 

DE  NOMINE  ET  DIGNITATE  SANCTORUM 
ECCLESIAE   PATRUM 

Ecclesiae  Patres  vocamus  antiquos  eosque  insignes  Scri- 
ptores  Ecclesiasticos,  qui  post  Aposlolos  et  Evangelistas 
singulari  providentia  Dei  Ecclesiae  dati  fuerunt,  quique, 
ut  ait  Vincentius  Lirinensis  in  suo  Commonitorio,  in  fide 
et  communione  catholica  sancte,  sapienttr,  et  constanter 
viventes ,  docentes  _,  et  permanentes  vel  mori  in  Christo 
fideliter.  vel  occidi  pro  Ckristo  fdieiter  merueriint.  Patres 
idcirco  dicti,  tum  propler  antiquitatem,  ex  qua  vox  Pa- 
trum  Eccleside  ducta  est,  tum  propter  doctrinae  praestan- 
tiam  exemplaque  virtulnm,  qnibus  permultos  in  Jesu  Chri- 
sto  filios  genuerunt.  TdlibUs  Patribus,  inquit  S.  Augusti- 
nus  lib.  2  contra  Julianum,  post  Apostolos  sancta  Ecclesia 
plantaioribus  ,  rigatoribus ,  aedificatoribus ,  pastoribus , 
nutritoribus  crevit  •  et  hi3  quod  invenerunt  in  Ecclesia^ 
tenuerunt  •  quod  didieerunt,  doeuerunt ;  quod  a  patribus 
acceperunty  hoe  filiis  tradiderunt.  Ipsi  itaque  sunt  Sacra- 
rum  Scriptnrarum  interpretes,  Traditionis  testes  atque 
custodes,  Praedicatores  fidei,  Praeceptores  mornm,  Magi- 
stri  canonum  ,  adeoque  ex  eorum  scriptis ,  tamquam  ex 
fonte  quodam  puriori,  doctrinam  Ecclesiae  disciplinamque 
haurire  possumus. 

suamque  canoniim  collectionem  adornavit,  non  temponim 
ant  nnmerorum  serie  retenta,  sed  cunctis  per  materias 
in  quinquaginta  titulos  distributis  ;  agens  primo  de  Epi- 
scopis,  postea  de  Presbyleris,  Diaconis,  Hypodiaconis,  ac 
reliquis  inferioribus  Clericis,  poslmodum  de  Monachis,  et 
postremo  de  Laicis.  Paulo  post  idem  ad  Episcopalum 
Constantinopolitanum  evectus  leges  plures  praesertim  ex 
Justiniani  Codice  depromptas,  servato  eodem  ordine  rerum, 
collectioni  suae  adjecit,  unde  extitit  priraa  origo  Nomo- 
canonum,  idest  collectionum,  in  quibus  canones  ecclesiaslici 
cum  legibus  imperialibus  conjunguntur. 

At  saeculo  septimo  nova  ingensque  canonum  congeries 
nata  est,  cum  Trullana  Synodus  praeter  102  canones 
ab  se  constitutos  multa  alia  Synodorum,  patrumque  decre- 
ta  comprobaverit.  Quibus  omnibus  Photius,  qui  graeci 
schismatis  vel  auctor  vel  pars  magna  fuit,  adjecit  canones 
Concilii  Nicaeni  II,  itemque  canones  in  duobus  conciliabulis 
ipso  duce  constitutos,  suumque  Nomocanonem  concinnavit, 
qui  apud  graecos  semper  habitus  est  in  summo  honore 
et  pretio.  De  minoribus  graecorum  collectionibus  nihil  expe- 
dit  serraonem  instituere.  Unum  illud  monendum  est,  col- 
lectiones  Joannis  Scholastici,  et  Photii  non  esse  omni 
suspicione  et  vitio  vacuas;  uterque  enim  in  Sedem  Constan- 
tinopolitanae  Ecclesiae  invasit,  uterque  sehismati  favit,  et 
ad  captandam  Imperatorum  gratiam,  non  tam  Ecclesiae  re- 
gulis,  quam  legihus  imperialibus  ecclesiasticam  disciplinam 
communivit.  Ad  haec  in  prirais  Pholius  praeter  Trullanos 
canones,  quorum  plures  Ecclesia  improbavit,  alios  congessit 
canones,  qui  fuerunt  ad  proinovendum  schisma  constituti. 

9 

§.  50. 
DE  COLLECTIONIBUS  LATINIS 

Sexto  ineunte  saeculo  Dionysius  cognomento  Exiguus, 
doctrina  et  pietate  maximus,  collectioni  canonum  in  usum 
latinae  Ecclesiae  operam  dedit.  In  ea  enim  50  canones 
Apostolorum,  tum  canones  graecos  in  graeco  Codice, 
quo  Patres  Concilii  Chalcedonensis  usi  sunt,  descriptos, 
et  elegantius  latine  redditos;  tum  canones  ipsius  Concilii 
Chalcedonensh,  o.misso  ultimo  de  aequalibus  privilegiis 
Episcoporum  Romani  et  Constantinopolitani  a  lalinis 
numquam  recepto;  tnm  etiam  Sardicenses,  et  denique  ex 
latinis  130  canones  Africanos,  parlim  ex  Concilio 
Carthaginiensi.  quod  anno  419  celebratum  est,  partim 
in  veteribus  Africanis  Synodis  conditos,  vel  confirmatos 
congessit.  Hanc  novam  et  accuratiorem  canonum  collec- 
tionem,  hortante  Stephano  Episcopo  Salonitano,  Dionysius 
aggressus  est,  propterea  quod  graecorum  canonum  lati- 
na  versio  (  Iatina  inquam  versio,  non  latinae  Ecclesiae 
Codex,  seu  canonum  latinae  Ecclesiae  collectio  )  obscuri- 
tate  et  confusione  laboraret.  Simillimum  vero  est,  priscam 
graecorum  canonum  latinam  versionem  eam  e^se,  qnae 
ab  Henrico  Justello,  et  Guillelmo  Voello  in  Bibliotheca 
Juris  Canonici  vulgata  est;  eam  tamen  diligentius  reco- 
gnitam  et  emendatam  Fratres  Ballerini  in  appendice  ad 
opera  S.  Leonis  Magni  ediderunt.  Deinde  vero  Dionysius 
Romanorurn  Pontificum  Decretales  a  Siricio  usque  ad 
Anastasium  II  addidit;  quare  Codex  iste  Dionysianum  dua- 
bns  partibus  constat,  qnarum  altera  Conciliorum  canones, 

altera  vero  Pontificum  Decretales  coraplectitnr.  Hujusmodi 
collectio  privata  auctoritate  confecta  est^  sed  taraen  ab 
Ecclesia  Romana  recepta  probataque  fuit,  cum  praesertim 
Adrianus  I  collectionem  ipsam  monumentis  quibusdam 
auctam  Carolo  Magno  Romae  versanti  dono  dederit.  Neque 
enim  fit  verisimile,  ut  observat  Joannes  Baptista  Bartoli 
Jur.  Can.  Instit.  cap.  47,  Pontificem  Summnm  canonum 
Codicem  quem  non  ipse  omnino  probaret,  pcr  Gallias 
aliasque  rcgiones  dividgari  voluisse. 

An  vero  latinae  Ecclesiae  Codex  aliquis  ante  Diony- 
sianam  colleclionem  extilerit;  quis  ejus  auctor:  quosnam 
canones  complexus  fuerit ;  num  adhuc  supersit ;  res 
parum  explorata  est.  Id  unum  probabile  est,  aliquem 
Codicem  in  Romana  Ecclesia  extitisse;  tum  quia  in 
Concilio  Chalcedonensi  ad  unum  Codicem  Legati  Pontificis, 
ad  alium  Graeci  provocaverunt,  quod  manifesto  argumento 
est,  utrique  Ecclesiae  suum  Codicem  fuisse;  tum  quia 
Siricius  Pontifex  in  ep.  ad  Imerium  Episcopum  Tarra- 
conensem  Slatuta,  inquit,  Scdis  Apostolicae^  vel  canonum 
vcncrabilia  dcfniita  nulli  Saccrdotum  Domini  ignorare 
sit  liberum.  Quod  frustra  Pontifex  jussisset,  nisi  Codex  in 
promptu  fuisset,  ex  quo  Sacerdotes  sacrorum  canonum  no- 
titiam  haurire  potuissent.  Nec  illud  obstare  videtur,  quod 
Innocentius  I  in  ep.  ad  Theophilum  conscripserit:  Alium 
enim  canonem  (  praeter  Nicaenos  )  Romana  non  admittit 
Ecclcsia;  et  in  ep.  ad  Clerum  Costantinopolitanum:  Quod 
ad  canonum  observationes  attinet,  solis  illis  parendum 
essc  dicimus  qui  Nicacae  definiti  sunt^  quos  solos  sectari 
ct  agnosccre  debct    Ecclcsia    catholica.    His    cuim    verbis 

significare  tantuni  voluit,  canones  omnes  rejiciendos  esse, 
qui  Nicaenis  adversarentur,  quemadmodum  ipsemet  Inno- 
centius  sententiam  suam  declaravit,  ita  subdens:  Si  autem 
alii  proferantury  qui  a  Nicaenis  canonibus  dissentiant^ 
ii  ab  Episcopis  catholicis  rejiciantur.  * 

Christophorus  Justellus  Codicem  edidit  sub  hoc  titulo 
«  Codex  canonum  Ecclesiae  universae  »;  et  illum  esse 
jactavit,  quo  Concilium  Chalcedonense  usus  est,  quique 
ante  Concilium  ipsum  non  solum  in  Occidcntali  Ecclesia, 
verum  etiam  in  Orientali  auctoritatem  ol)linebat.  Quesnel- 
lus  in  appendice  operum  S.  Leonis  Magni  alium  Codicem 
protulit,  quo  Romanam  Ecclesiam  ante  Dionysium  Exi- 
gmim  usam  esse  contendit.  Sed  utrique  Codici  nec  auctori- 
tas  nec  fides  ulla  ab  eruditis  tributa  est.  De  his  omnibus 
fuse  tractarunt  Fratres  Ballerini  de  antiquis  collectionibus 
canonum  part.  I  cap.  1  n.  7  et  seqq.  Coustantius  in 
praef.  ad  ep.  Rom.  Pontif.  et  Joannes  Bartoli  Jur. 
Can.  Instit.  cap.  46. 

Non  erit  abs  re  commemorare,  eumdem  Christophorum 
Juslellum  edidisse  Codicem,  cui  titulus  « Codex  canonum 
Ecclesiae  Africanae  »,  in  quo ,  ut  ait  Coustantius  cit. 
loco,  nil  praestat  minusy  quam  qaod  pollicetur.  Crederes 
enim  in  eo  contineri  canones  prorsus  omneS;  quos  habuere 
in  usu  Africani  Patres.  Alios  vero  nullos  exhibet ,  nisi 
quos  Carthaginiensis  Synodus  anno  419  vel  ipsa  condidit^ 
vel  a  superioribus  Conciliis  intra  Aurelii  Episcopi  Car- 
thaginiensis  tempora  conditos  recitari  sibi  jussit.  Atque 
hos  canones  ne  ad  eum  quidem  repraesentat  modum,  quo 
menmratae  Synodi  actis  inserti  erant^  sed  quo  Dionysius 

Exiguus  collectioni  suae  inserendos  duxit.  Verbo  dicam^ 
purum  putum  est  Dionysianae  collectionis  segmentum. 
Collectioni  Dionysii  Exigui  additamenta  facta  sunt  tuni 
in  priori ,  tura  in  posteriori  parte  per  studiosum  quem- 
piam  liominem  adhuc  ignotum,  non  vero  per  ipsum 
Pontificem  Adrianum,  quamvis  ea  collectio  sic  aucta 
soleat  Adriana  vocari.  Passim  etiara  vocata  est  Codex 
Canonum\  quam  rem  docte  illustrat  Petrus  Coustantius 
in  dicta  praef.  num.   131. 

§:  51. 
DE  COLLEGTIONE  ISIDORI  MERCATORIS 

Collectio  canonum,  quae  Isidori  Mercatoris  vel  Pec- 
catoris  vulgo  dicitur,  ineunte  saeculo  IX  prodiit.  Haec 
autem  collectio  post  praefationem  exhibet  ordinem  celebran- 
di  Concilii,  dein  50  priores  Canones  Apostolorum,  tum 
epistolas  priorum  Pontificum  a  S.  Clemente  usque  ad 
Silvestrum,  mox  decreta  Nicaeni,  et  aliorum  Conciliorum 
sive  graecorum  sive  latinorum  in  certas  classes  distributa, 
postremo  reliquas  Summorum  Pontificum  Decretales  epi- 
stolas   usque  ad  S.  Gregorium  Magnura. 

Quis  fuerit  Isidorus  iste  Peccator,  sive  Mercator,  adhuc 
ignotura  est.  Illud  vero  certum,  Isidorianam  collectionem 
tantum  auctoritatis  apud  omnes  consequutam  esse,  quanta 
veris  sincerisque  canonibus  et  Decrelalibus  deberetur; 
neque  solum  in  totam  Occidentalein  Ecclesiara  ?  sed  in 
Orientaleni  quoque  penetravit ;  quandoquidera  Nicephorus 
Hist.  Eccl.  lib.   4  cap.  39  litteras   Antheri,    el   Callixti 

9* 

meraorat ,  licet  per  errorem  pro  Callixlo  nominet  Caele- 
stinum.  Hinc  Theologi  omnes,  et  Canonistae,  et  Concilia 
ipsa  Decretalibus ,  aliisque  documentis  Isidorianae  colle- 
ctionis  usa  sunt ,  ut  fateri  quisque  debeat ,  per  annos 
fere  septingentos ,  aut  non  multo  secus ,  neminem  unum 
invenlum  esse,  qui  eadem  monuraenta  supposita  el  eraen- 
tita  suspicaretur.  At  priraus  omnium ,  qui  tranquillam 
Isidori  possessionera  turbavit,  Cardinalis  Cusanus  fuit  in 
Concordantia  Catholica  lib.  III  cap.  2.  Vixit  autem  Cu- 
sanus  medio  fere  saeculo  XV ;  quainobrem  Centuriatores 
Magdeburgenses ,  qui  sexto  decimo  saeculo  scripserunt , 
neutiquara  gloriari  possunt,  ejus  collectionis  iinposturara 
se  priraos  omniura  detexisse.  Tum  a  permultis  catholicis, 
aliisque  viris  eruditis  diligentius  in  eam  collectionera  in- 
quisitum  est,  et  argumenta  ad  probandam  suppositionem 
adeo  firma  allata  sunt,  ut  nemo  jam  de  fallacia  Isidori 
ambigere  jure  possit.  Praecipua  argumenta  sunt:  1.°  Scri- 
ptorum  veterum  silentium ;  nam  Isidorianae  collectionis 
monumentorum ,  et  polissimum  Decretalium  epistolarum , 
quae  parlim  ad  fideles  omnes,  partim  ad  omnes  Germa- 
niae,  ltaliae,  Galliae,  aliarumque  Ecclesiarum  Episcopos 
inscriptae  sunt,  non  meminerunt  octo  priora  Oecuraenica 
Concilia,  non  veteres  Patres  et  Scriptores,  non  Dionysius 
Exiguus  diligentissimus  Collector ,  non  denique  ceteri , 
quorum  intererat  in  controversiis  exorlis  eas  litteras  pro- 
ducere ,  si  extitissent.  2.°  Plura  Scripturarum  loca  in 
Decretalibus  trium  priorum  saeculorum  leguntur  ex  ver- 
sione  S.  Hieronymi ,  quae  nondum  edita  erat.  Similiter 
S.  Isidoro  Hispalensi  Episcopo  tribuitur  collectio  ex  To- 

letanis  Conciliis  octo,  a  quinto  ad  decimum  tertium  ,  et 
ex  Concilio  Bracarensi  adornata ,  quae  post  ipsius  mor- 
tem  celebrata  fuerunt.  3.°  Conficta  nomina  Archiflami- 
num,  priorum  Flaminum;  voces  Primatuum,  Archiepisco- 
porum,  Apocrysariorum,  quae  ab  aetale  et  usu  veterum 
Pontificum  alienae  sunt.  Contra  vero  de  persecutionibus , 
de  consolatione  martyrum,  de  rebus,  et  statu  eorum  tem- 
porum  omnino  siletur.  4.°  Falsae  consulares  notae  eisdem 
epistolis  affixae,  quae  Consules  referunt,  qui  in  consula- 
ribus  fastis  nunquam  fuere,  aut  non  ea  certe  aetate,  quae 
cum  aetate  earumdem  epistolarum  concordet.  5.°  Denique 
sermo  rudis  et  barbarus  a  priorum  saeculorum  nitore 
prorsus  alienus ,  et  idem  semper  stilus ,  idem  orationis 
numerus ,  et  eadem  verborum  dispositio  in  tot  epistolis , 
quae  ab  auctoribus  diversae  plane  indolis,  aetatis  ac  mo- 
rum  conscriptae  fuisse  dicuntur. 

Non  omnia  tamen  suae  collectionis  monumenta  Isidorus 
confixit  ingenio  suo,  sed  quatuor  monumentorum  generi- 
bus  usus  est:  1.°  genuinis  atque  sinceris }  quales  sunt 
Decretales  epistolae  ex  Dionysiano  Codice  desumptae : 
2.°  supposititiiS;  quae  ipse  fabricatus  est,  ut  sunt  episto- 
lae  fere  omnes  Summorum  Pontificum  a  S.  Clemente 
usque  ad  Siricium ,  multae  etiam  a  Siricio  usque  ad  S. 
Gregorium  Magnum ,  tum  gesta  Romanae  Synodi  sub 
Julio  I,  acta  quoque  Romanarum  Synodorum  quintae  et 
sextae  sub  Symmacho  :  3.°  apocryphis,  quae  ab  aliis  ante 
Isidorum  procusa  ipse  tamen  in  suam  collectionem  retulit, 
uti  epitomen  Concilii  Rom.  II  sub  S.  Silvestro,  quod 
Silvestri    Constitutum    appellant :    4.°   interpolatis ,  quae 

videlicet  suis  additamentis  corrupit.  Nam  si  qnae  monn- 
menta  in  genuinis  snis  fontibus  breviora  sunt,  apnd  Mer- 
catorem  vero  auctiora ;  ideo  quidqnid  additamenti  acces- 
sit,  id  ejnsdem  Mercatoris  opera  suppositnm  ailirmare 
licebit.  Ita  adjectitia  sunt  duo  postrema  capita  epistolae 
Vigilii  Papae  ad  Profuturum,  quae  ob  mendosam  lectio- 
nem  ad  Euterium  inscribitur ;  siquidem  ea  duo  capita  a 
sinceris  Hispanicae  collectionis  Codicibus  absunt,  et  apud 
Mercatorem  reperiuntur.  Legendi  Fratres  Ballerini  de  an- 
tiquis  collectionibus  canonum  part.  3  cap.  6  §.  5  ,  ubi 
omnia  Isidoriani  Codicis  documenta  tum  sincera ,  tum 
spuria ,  tiim  interpolata  eruditissime  diligenterque  discre- 
verunt.  Jacobus  autera  Merlinus  Parisiis  an.  1523  Isi- 
dorianara  collectionem,  cui  tamen  multa  additamenta  facta 
fuerant ,  typis  evulgavit :  quae  editio  sequentibus  Colle- 
ctionibus  Conciliorum  inserta  est. 

§.  52. 
DE   REBUS  NOTANDIS  IN  COLLECTIONE  ISIDORI 

De  hac  collectione  generatim  animadvertimus:  1.°  nihil 
prorsus  in  ea  contra  fidem  ,  bonosque  raores  contineri ; 
secus  enim  ab  universa  Ecclesia  septem  fere  saeculis 
recepta,  usuque  probata  non  fuisset :  2.°  insciis  Romanis 
Pontificibus  falsas  Decretales ,  et  alia  monumenta  fuisse 
confecta.  Nam  Leo  IV ,  qui  anno  847  ad  Petri  Cathe- 
dram  evectus  est ,  ad  Britanniae  Episcopos  rescribens , 
non  alias  Decretales  et  canones  agnovit  praeter  eos,  qui 
apud    Dionysium    Exiguum  extabant   ( can.  1   dist.   20), 

quod  manifestura  indiciura  est ,  adulterina  Isidori  monu- 
menta  Romae  cognita  non  fuisse ,  aut  saltem  non  rece- 
pta.  3.°  Privilegia  Summi  Pontificis  illa  collectione , 
veluti  fundamento,  non  inniti,  quod  sumraa  injuria  recen- 
tiores  haeretici  dixerunt.  Etenim  Pontificis  jura  non  tali 
auxilio  indigebant,  cum  a  Deo  ipso  collata  sint.  Praeci- 
puus  autem  Mercatoris  scopus  duplex  fuit ,  alter  Episco- 
porum  inderanitati  consulendi,  alter  stabiliendi  Priraates, 
quos  Patriarchis  exaequat ;  quae  duo  fuse  et  erudite  de- 
raonstrat  Carolus  Blascus  iu  suo  Comraentario  de  colle- 
ctione  canonum  Isidori  Mercatoris.  4.°  Vanas  et  injustas 
esse  eorum  querelas,  qui  per  collectionera  Isidori  subla- 
tam  putant  antiqnam  Ecclesiae  disciplinara  ,  et  insuetam 
planeque  novam  introductam.  Nara  pleraque  Isidori  mo- 
numenta  ex  canonibus  Conciliorum,  ex  Romanorum  Pon- 
tificum  sinceris  Constitutionibus,  ex  sententiis  Sanctorum 
Patrum  excerpta  sunt.  Cetera  vero  eam  plerumque  disci- 
plinam  exhibent,  quae  jam  obtinuerat.  Praeterea,  ut  Bal- 
lerini  Fratres  citato  opere  animadvertunt ,  stultus  plane 
fuisset  impostofy  si  sperasset  suam  cottectionem  acceptum 
iri  ab  hominibus.,  quae  novam  omnino  discipUnam  a  sui 
quoque  saeculi  moribus  et  consuetudinibus  abhorrentem 
contineret.  Quod  si  quaecumque  contra  consuetudinem 
ingeruntur ,  etiamsi  bona  et  utilia  sint ,  ipsa  novitate 
j)erturbare  solent ;  multo  magis  de  iis  timendum  erat _, 
quibus  disciplinam  per  se  optimam\,  et  sanctioribus  ful- 
tam  legibus  _,  longoque  usu  ab  hominibus  receptam  qui- 
spiam  evertere  et  immutare  contenderet.  Nulli  autem 
tumultuSy  damores  nulli  auditi  sunt  ob  inductas  Decrer 

tales  apocryphaSy  nisi  in  ea  parte,  quae  ad  Episcoporum 
causas  et  judicia  pertinet :  de  quibus  aliqua  apud  Hinc- 
marum  leguntur  >  et  in  epistolis  Nicolai  I.  At  in  his 
ipsis  causis  atque  judiciis ,  quod  in  pseudo  -  epistolis  ac 
Synodis  Isidorianis  traditur^  non  erat  omnino  novum. 
o.°  Denique  disciplinam ,  qnae  ab  Isidoriana  collectione 
praefertur,  anctoritatem  ecclesiasticae  legis  obtinuisse,  non 
in  vini  ejnsdem  collectionis,  qnae  privata  anctoritate  con- 
fecta  est,  et  plerisqne  monnmentis  partim  confictis,  partim 
inlerpolalis  constat,  sed  in  vim  tnm  praecedentium,  tnm 
snbseqnentinm  Constilntionnm  ecclesiasticarum,  qnibus  ea- 
dem  disciplina  inducta  et  confirmata  est ,  tum  etiam  in 
vim  consueludinis,  quae  in  rebus  disciplinaribus  multum 
valet.  Totam  hanc  rem  concludam  verbis  Petri  Ballerini 
in  vindiciis  auctoritatis  Pontificiae  contra  opus  Justini 
Febronii  cap.  5 :  Neque  causetur  ignorantia  falsarum 
Decretalium^  quae  omnes  diutius  occupabat ;  nam  prae- 
tcrquamquod  fere  omnia,  quae  Pseudo-Isidoro  tribuuntur, 
anteriorem^  ut  indicavimus.,  habent  originem^  nonne  in 
materia  disciplinae  jus  novum _,  etiamsi  quibusdam  in 
capitibus  errore  aliquo  inductum  ac  propagatum ,  cum 
legitima  potestate  proprio  jure  receptum  et  approbatum 
esty  non  ex  ignorantia,  sed  ex  auctoritate  approbantium^ 
nec  non  ex  ipsa  consuetudine  legitima  praescribente  vim 
legis  acquireret,  dum  nihil  contra  divinum^  aut  naturale 
jus  receptum  aut  approbatum  sit? 

Doctissimi  Fratres  Ballerini,  editioni  Operum  S.  Leonis  Ma- 
gni  integro  volumine  adjecto,  recensendis  illustrandisque  vete- 


§.   LII.   DE  REB.  NOTAND.  IN  COLLECT.  ISIDORI       123 

ribus  ad  Gratianuin  usque  collectionibus  dederunt  operam,  eam- 
que  provinciam  magno  studio  et  eruditione  obierunt.  Ea  igitur, 
quae  ad  veteres  canonum  collectiones,  earumque  Collectores 
pertinent,  ibidem  bene  digesta  explicataque  continentur. 

S-  53. 
DE  GRATIANI  DECRETO 

Sunt  et  aliae  collecliones  canonum,  veluti  Collectio 
5.  Martini  Episcopi  Bracarensis^  Breviarium  et  Collectio 
Cresconii  9  Collectio  Beginonis ,  Volumen  decretorum 
Burchardi  Wormatiensisj  Decretum  et  Panormia  seu 
Panomia  Ivonis  CarnotensiSj  quibus  omissis  ad  colle- 
ctionem  Gratiani  properamus.  Itaque  Gratianus  monachus 
Benedictinus  circa  annum  11 51  celeberrimam  collectionem 
omnium  dilissimam  evulgavit,  in  qua  certis  propositis 
quaestionibus  canones  aliaque  monumenta,  quae  inter  se 
dissidere  videbantur,  in  concordiam  studuit  revocare.  Hinc 
ejus  collectio  Concordia  discordantium  canonum  vocata 
est,  quamvis  vulgo  Decretum  Gratiant  dici  soleat.  Totum 
opus  in  tres  partes  dividitur,  quarum  prima  dislinctio- 
nibus  constat  centum  et  una?  et  quaelibet  dislinctio  plu- 
res  canones  seu  capita  complectitur:  quamobrem  canones 
hujus  partis  alleganlur  tribus  modis,  vel  expresso  numero 
canonis,  ex.  gr.  canm  5  dist.  61,  hoc  est  canone  quinto, 
distinctione  sexagesima  prima;  vel  expresso  primo  ejus- 
dem  canonis  vocabulo,  ex.  gr.  can.  Miramnr  dist.  61, 
hoc  est  canone,  cujus  initium  Mirarur ,  distinctione  se- 
xagesima  prima;  vel  denique  expresso  tum  numero  ca- 
nonis,  tum  prima  ejusdem   voce,  ex.  gr.    can.  Miramur 

5  dist.  61,  videlicet  canone  Miramur  quinto,  distinctio- 
ne  sexagesima  priraa. 

In  prioribus  viginti  distinctionibus  de  origine,  auctori- 
tate  variisque  speciebus  ac  principiis  Juris  Ecclesiastici; 
in  reliquis  distinctionibus  de  Clericis,  eorumque  statibus 
et  officis  praesertira  agitur. 

In  secunda  Decreti  parte  (  quae  in  causas  36,  et 
unaquaeque  causa  in  plures  qiiaestiories,  quaestio  auteni 
in  canones  tributa  est)  praecipue  expommtur  quae  ad 
judicia  ecclesiastica  perlinent.  In  hac  parte  allegantur 
vel  priora  canonis  seu  capitis  verba,  vel  ejus  numerus, 
et  praeterea  causa,  et  quaestio,  uti  can.  2  caus.  8  q.  2, 
hoc  est  canone  secundo,  causa  octava,  quaestione  secunda. 
In  hac  secunda  parte  ad  causam  trigesimam  tertiam 
quaestione  tertia  extat  Traciatus  de  poenitentia  in  distin- 
ctiones  septem  divisus;  quare  hujus  distinctionis  canones 
citantur,  aut  expresso  numero,  aut  voce  initiali  canonis, 
et  numero  dislinctionis  de  poenitentia  e.  g.  can.  Lacrymae 
2  dist.  1   de  poenit. 

Tertiae  autem  partis  eadem  est  quae  primae  divisio 
in  distinctiones,  et  canones,  in  eaque  de  rebus  et  ritibus 
sacris  tractalur,  quara  ob  causara  de  comecralionc  inscri- 
pla  est.  Citantur  itaque  canones  per  priora  ipsorum  ver- 
ba,  vcl  nuraeruin,  addito  nuraero  distinclionis,  quemad- 
niodum  canones  primae  partis;  sed  ut  canones  utriusque 
partis  discernantur,  locis  ex  tertia  parte  laudatis  addi 
solet  de  conSecratione_,  sicuti  can.  1  dist.  1  de  comecrat. 
Haec  partitio  Decreti  in  tres  praecipuas  partes  de  per- 
sonis,  de  judiciis,  de  rebus  ecclesiaslicis  apta  et  ordinata 

foret;  sed  tamen  materia  proposita  saepius  et  sine  causa 
interrumpitur;  ideoque  Antonius  Augustinus  affirmare 
non  dubitavit:  Si  apucl  Gratianum  arlem  rcquiras,  et  ordi- 
nem  docendi^  frustra  laboraveris.  Nec  solum  ordo  seu 
filus  orationis  in  Gratiani  opere  desideralur,  sed,  quod 
magis  est,  multis  erroribus  scatet,  quorum  praecipua 
genera  expressit  Antonius  Augustinus  lib.  I  dialog.  1 
de  emend.  Gratian.  Sacpe,  inquit,  erratum  esse  video  in 
nominibus  hominum,  urbium,  provinciarum ,  Conciliorum, 
ct  aliarum  rerum.  Saepe  falsae  sunt  inscriptiones,  et 
quae  Conciliorum  sunt ,  Pontificum  Maximorum  esse 
dicuntur,  et  quae  sunt  unius  Episcopi  inferioriS;  Romano 
Pontifici  aut  Concilio  generali  vel  provinciali  tribuuntur. 
Multa  Greqorii,  Ambrosii,  Augustini,  vel  Hieronymi 
verba  esse  dicuntur ,  quae  aut  nusquam  extant,  aut 
aliena  sunt.  Illa  quoque  ipsa,  quae  inscriptiones  veras 
habent;  non  recte  referuntur. 

$.  54. 
DE  EMENDATIONE  GRATIANI 

Itaque  plures  viri  docti  ad  detegendos  Gratiani  erro- 
res,  atque  emendandos  animum  adjecerunt.  In  primis 
Contius  capita  sive  canones  numeris  distinxit:  Ante  Con- 
tianam  enim  editionem  certum  est,  ait  Antonius  Augus- 
tinus  cit.  lib.  dialog.  18  capitum  numeris  nullum  Gra- 
tiani  volumen  fuisse  distinctum.  Multas  praeterea  notas 
addidit,  quibus  falsae  inscriptiones  a  veris  et  sincera 
monumenta    ab    apocryphis    secernerentur.    At    pontifices 

ipsi  Pius  IV,  Pius  V,  et  Gregorius  XIII  novam  et  casti- 
gatiorem    Gratiani    emendationem    aggressi  sunt,  eamque 
provinciam    seleclis    quibusdam    viris,    quos    Correctores 
Romanos    vocant,    demandarunt.    Jam    vero    Correctores 
Romani,  conquisilis   undique   praesidiis,   permulta  in  ca- 
nonum  inscriptionibus,  et  in  textu,  et  in  glossis  emenda- 
runt.  Primum    itaque  veras    inscriptiones,   seu    auctorum 
citationes,  ubi  error  evidens  erat,  restituerunt;  ubi  autem 
de  vero    canonis   auctore   dubitatio    orta   est,   quod   idem 
caput  apud  plures  auctores  inventum  fuit,  aut  aliqua  ca- 
pitis  pars  comperta  est  ejus  auctoris  qui  citabatur,  aliqua 
vero    minime,    aut    verba    valde  mutata,    subjectis    notis 
indicarunt,  et  in  margine  ea  loca   descripserunt,   ubi  ea- 
dem  capita  haberentur.    Circa  emendationem  textus  haec 
ratio   reservata   est,  ut  inilia   capitum  ob  usitatas  Docto- 
rum  citationes  non  mutarentur,  quandoquidem  ante  Con- 
tium,  ut  supra  monui,  canones  seu   capita   numeris   dis- 
tincta  non  erant,  adeoque  per   verba  initialia   citabantur. 
Verunlamen  a    Correctoribus  ubi  initia    capitura   ab   ori- 
ginali  discreparent,  in   margine  aut  in    notationibus   ger- 
mana   leclio    indicata   est.    Hanc    quoque    glossae    ipsius 
rationem  habuerunt,  nihil  ut  in  textu  sit   mutatum,   ubi 
mutatio  ipsa  impeditura  erat,  quominus  quid  sibi  auctor 
glossae  voluisset,    aniraadverti    posset,   sed   eodem    modo 
aut    margine,   aut  in    notatione    mendum  est    indicatum. 
Ubi  vero    haec    non    obstabant,    nonnulla  in    ipso    textu 
emendarunt,  nonnulla  etiam  aliquando  addiderunt,  et  ali- 
quando   detraxerunt,    earuraque    rautationum  in    subjectis 
notis  identidem  ralionem  allulerunt;  saepe  tamen  in  genere 

monuerunt  aliquid  emendatum  esse,  et  aliqnando  mutatio- 
num  mentionem  nullam  fecerunt.  Denique  quod  ad  glossas 
pertinet ,  quae  in  illis  errata  paulo  majoris  ponderis 
obrepserunt,  ea  in  margine  notarunt,  et  quid  catholice 
senliendum  esset,  ostendenrat.  Haec  autem  Romana  Cor- 
rectio  qua  par  erat  diligenlia  et  studio  peracta  est;  sed 
tamen  in  opere  vastae  adeo  molis,  et  humanam  pene 
effugienlis  diligentiam,  mirum  non  est,  si  novi  errores 
tractu  temporis  detecti  sint,  quod  Correctores  ipsi  viderant; 
namque  in  praefatione  Decreti  professi  sunt,  non  in  totnm, 
sed  magnam  jam  partcm  suum  unicuiquc  tributum  esse. 
Hinc  Gregorius  XIIT,  quamquam  jure  caverit,  ne  quisque 
pro  lihidine  sua  Decretum,  tanta  maturitate  diligentiaque 
emendatum,  iterum  emendare  ac  typis  suhjicere  praesu- 
meret,  permisit  tamen,  ut  viri  eruditi  in  expendendis 
Gratiani  monumentis  operam  suam  collocarent. 

De  mendis  Gratiani  vide  Antonium   Augustinum  de  emenda- 

tione  Gratiani,  et  Carolnm  Sebastianum  Berardi  in  praestantis- 
simo  opere,  quod  inscribitur  Gratiani  Canones  genuini  ab  apo- 
crypkis  discreti,  corrupti  ad  emendatiorum  Codicum  fidem  exa- 
cti,  di/ficiliores  commoda  interprelalione  iltustrati. 

DE  AUCTORITATE  DECRETI  GRATIANI 

Sed  quaeritur,  an  Gratiani  collectio  authentica  haheri 
queat,  et  proinde  quidquid  in  ea  continetur,  ecclesiasticae 
legis  vim  haheat.  Hac  in  re  illud  in  primis  tenendum 
est,  Gratiani  Decretum  non  publica  aucloritale,  sed  pri- 

vafo    ipsius    Gratiani    arbitrio    confectum    esse,    ideoque 
nullam  ex  CoIIectore  Iegalem  auctoritatem  obtinuisse.  Re- 
stat  igitur,  ut,  si  quam  auctoritatem  habeat,  eidem  postmo- 
dum   approbalione    publica    accesserit.    Videndum    itaque 
an  hoc  Decretum  receptum  approbatumque   sit.    Tres  in- 
venio    sententias.    Prima    generatim    affirmat ,    tum  quod 
Gratiani    Decretum ,    cum   primum  prodiit ,  in  scholis  et 
in    foro   assidue  susceptum  et  adhibitum  fuit ,  tum  quod 
Eugenius  III,  et  Gregorius  XIII    publicam    auctoritatem 
eidem  Decreto  tribuerunt.  Altera  sententia  omnino  negat, 
propterea    quod  scholarum  et  fori  usus  praestantiam  De- 
creti  commendat,  nullam  tamen  auctoritaiem  adjungit,  eo 
vel  magis  quod  adulterata ,  spuria ,  aliaque  mendosa  ca- 
pita,  quibus  Decretum  hoc  scatet,  nondum  comperta  erant; 
idcirco    credendum    non   est  scholas  et  forum ,  imo  vero 
Romanos    quoque    Pontifices    ea    voluntate    Decreto    usos 
esse ,  ut  omnibus    indiscriminatim    ih    eo    congestis    vim 
legis  ecclesiasticae  tribuerent,  cum  nihil  magis  obsit  con- 
sensui ,    quani    error.    Sed    neque   de  legali  approbatione 
Decreti    satis    liquet.    Nam    de  Eugenii  III  approbatione 
unus  et  solus  Trithemius  testis  est,  sed  ejus  testimonium 
a  criticis  plane  rejicitur,  propterea  quod  scriptores  ceteri, 
aut  Gratiani  aequales    aut    aetate    inferiores,    Eugenianae 
approbationis    non    meminerint ,    nec    illius  certum  docu- 
mentum    ullum    afferatur.    Nec   quisquam  persuadere  sibi 
poterit,  eam  approbationem,  si  extitisset,  non  divulgatam, 
non  ulli  Gratiani  exemplari  praefixam  ,  sed  omnino  sup- 
pressam    fuisse.    Similiter  Gregorius  XIII  in  suis  litteris 
declaravit ,    curasse    se ,   ut  Gratiani  Decrelum  a  mendis 

Nemo  taracn  ex  his  concludat,  totura  id,  quod  quivis 
Sanctorum  Patrum  litteris  consignavit,  ita  retinendum  esse, 
ut  contra  sentire  aut  agere  nunquam  liceat.  Nam  singuli 
Ecclesiae  Patres  afllatu  Spiritus  Sancti ,  sicut  Prophelae 
et  Apostoli,  non  regebantur,  proindeque  aliquibus  in  re- 
bus  errare  potuerunt. 

S-  42. 
DE  USU  ET  AUCTORITATE  SANCTORUM  PATRUM 

Itaque  Sanctorum  Patrum  scriptis  ita  utendum  est,  ut 
non  eis  majorem  praeter  quam  habent  auctoritatem  tri- 
buamus.  Qua  super  re  damus  regulas  quae  sequuntur. 

Prima  est :  In  rebas ,  quae  ad  fidem  et  mores  perti- 
nent  j,  unius  etiam  >  alleriusve  Patris  auctorhati  magna 
fides  habcnda  est ;  major  etiam^  si  plures  Patres  idem 
omnino  sentiant.  Si  quid  vero  consentientes  inter  se  Pa- 
trcs  aut  divinis  Lilteris  expressum^  aut  divinitus  tradi- 
tum  esse  doccant^  eorum  dictis  sine  idla  dubitatione  cre- 
dendum  est,  neque  licet  dissentire.  Quamvis  enim  singuli 
SS.  Patres  falli  potuerint  ut  homines ,  dum  tamen  ad 
unum  omnes  in  eadem  sententia  conspirant,  expertes  omnis 
erroris  censendi  sunt.  Namque ,  ut  refert  Vincentius  Li- 
rinensis ,  Concilio  Ephcsino  divinitus  placuit  nihil  aliud 
postcris  crcdcndum  dccernere ,  nisi  quod  sacra  sibi  con- 
sentiens  55.  Patrum  tenuissct  auctoritas ;  et  Concilium 
Lateranense  sub  Innocentio  III  can.  13  haec  habet:  Quac 
omnes  conscnticntcs  Ecclcsiae  Patres  rcspuunt^  ca  catho- 
lica    ct   apostolica  Ecclcsia  rcspucre  dicit ;  ct  quac  crc- 

dunt,  credit.  Denique  Concilium  Tridentinum  sess.  4  in 
Decreto  de  editione  et  Sacrorum  Librorum  usu  sub  poena 
anathematis  sancivit,  ne  quis  Scripturam  Sacram  contra 
unanimem  Sanctorum  Patrum  sensum  interpretari  audeat. 

Secunda  est :  In  neqotiis  et  causis ,  quae  ad  discipli- 
nam  spectant ,  legibus  ah  Ecclcsin  constitutis  standum 
esf ,  non  scriptis  SS.  Pafrum.  Neque  enini  SS.  Patres 
aut  leges  ferre,  aut  latis  Iegibus  derogare  potuerunt,  pro- 
pterea  quod  ad  condenda ,  vel  abroganda  jura  doctrina 
et  sanctitas  non  sufficiunt ,  sed  potestas  necessaria  est , 
qua  SS.  Patres  destituebantur.  Sapienter  itaque  Gratianus 
in  principio  dist.  20  nos  admonuit,  cum  de  legibus  di- 
sciplinae  constitupndis  vel  controversiis  definiendis  agitur, 
magis  obtemperandutn  es^e  SummorJim  Pontificum  decre- 
tis,  quam  SS.  Patruin  sententiis:  niliilque  obest,  ut  scite 
animadvertil  Joannes  Baptista  Bartoli  Enstit.  Jur.  Can. 
cap.  42,  quosdam  ex  Sanctis  Patribus  confra  scnsisse, 
cum  saepe  incidant  tempora,  ut  quod  olim  Ecclesiae  neque 
necessariunij  neque  utile  esse  crederetur,  id  postmodum 
maxime  profuturum  e*sc  videatur ;  quam  ob  cansam 
i])sas  quoque  Ecclesiae.  leges  interdum  mutari  oporlef. 

Tertia  est:  In  neqotits  rel  controvcrsiis  ecclesiasticae 
disciplinae,  in  quibus  neque  Pontificcs  Summi,  ncquc 
Concilia  quidquam  constituerunt,  Sanctorum  Patrum 
srntpntiac  pro  leqibus,  quas  scquamur,  nobis  erunt.  Hanc 
regulam  accepimus  a  S.  Leone  IV,  qui  in  epistola  ad 
Episcopos  Britanniae,  cum  Summorum  Pontificum  decre- 
ta,  Conciliornmqne  canones  enumerasset,  per  quos,  ut  ait, 
judicant  Episcopi.  ct  per  quos  Episcopi  simul   ct  Cleri- 

ci  judicantur,  ita  subdit:  Si  tale  emerserit,  vel  conli- 
gerit  inusitatum  negotium,  quod  minime  possit  per  istos 
finiri,  tunc  si  illorum  quorum  meministis  dicta,  Hiero- 
nymi,  Augustini^  hidori^  vel  ceterorum  similitcr  San- 
ctoram  Doctorum  repcrta  fuerint^  magnanimiter  sunt 
retinenda  ac  promulganda. 

Itaque  SS.  Palrum  scripta  in  rebus  disciplinae  sunt 
Juris  Canonici  fons  subsidiarius  quatenus  ubicumque  sacri 
canones  silent,  scripta  SS.  Patrum  subsidio  veniunt,  et 
locum  auctoritatemque  ecclesiasticae  legis  obtinent.  Ex  quo 
factum  est,  ut  qui  colligendis  sacris  canonibus  dederunt 
operam,  hi  multas  SS.  Patrum  sententias  suo  quisque 
canonum  Codici  inseruerint. 

Joannes  Barbeyracus,  Dallaeus,  et  alii  Calvinistae  Sanctorum 
Fatrum  doctrinam  carpere  conati  sunt,  sed  fruslra  laborarunt; 
vide  Lexicon  tlieologicmn  D.  Bergier  verb.  Ecclesiae  Patres, 
Juris  Ecclesiaslici  praelectiones  Vincentii  Lupoli  toni.  1  cap. 
13,  et  disputationeui  Liberati  Fassonii  de  worali  Patrum  do- 
ctrina. 

%  43. 
DE  JURE  CIVILI  FEFi  CANONES  RECEPTO 

Postremum  denique  Juris  Canonici  fontem  appellamus 
Jus  civile  Romanorum,  tum  quia  mulla  ex  romanis  legibus, 
el    praesertim    ex   Codicibus  Theodosiano^  et  Justinianeo 

sumpta  fuerunt,  et  in  Jus  Canonicum  translata,  tum  quia 
in  negotiis  et  causis  ecclesiasticis,  de  quibus  in  ipso  Jure 
Canonico  nihil  proditum  est,  perscrutari  Juris  civilis 
regulas,  easque  sequi  debemus.  Si  quis  enim  S.  Gregorii 
Magni  epistolarum  libros  perlegat,  is  profecto  cognoscet, 
S.  Pontificem  civilibus  Romauorum  legibus  saepius  usum 
fuisse,  easdemque  civiles  leges  Episcopis,  aliisque  judicibus 
ecclesiasticis  proposuisse,  quibus  in  exercendis  judiciis  ute- 
rentur.  Oua  de  re  potissimum  legenda  est  ejusdem  Ponli- 
ficis  epistola  ad  Joannem  Defensorem  in  Hispaniam  euntem 
conscripta,  in  qua  illum  edocens  quemadmodum  in  eccle- 
siasticis  controversiis  se  gerere  deberet,  quas  ei  regulas 
dedit,  eas  omnes  ex  civili  Romanorum  Jure  deprompsit. 
S.  Gregorii  Magni  exemplum  alii  Pontifices  imitati  sunt . 
Quapropter  Lucius  III  c.  1  de  novi  oper.  nunciat.  in 
controversia  inter  duas  Ecclesias  exorta  ob  capellae  cu- 
jusdam  aedificationem,  cum  Episcopo  Patavino  judici  de- 
legato  dubium  vidcretur,  utrum  canonico  proccdi  posset 
judicio,  cum  nihil  cle  nunciatione  novi  operis  esset  in 
canonibus  definitum,  ita  rescripsit:  Sicut  humanae  leges 
non  dedignantur  sacros  canones  imitari,  ita  et  sacro- 
rum  statula  canonum  Principum  constitutionibus  adju- 
vantur.  Ubi  Glossa  ad  verbum  adjuvantur  haec  habel: 
In  causa  ecclesiastica  leges  possumus  allegare,  ut,  si  ca- 
nones  dcficiant,  possit  judicari  secundum  leges.  Et  Abbas 
in  idem  caput  num.  3  iuquit:  Causa  Ecclesiae  debet  de- 
cidi  per  jus  civile  in  defectum  canonum.  Hinc  sentenlia 
contra  leges  civiles,  vel  sacros  canones  ab  judice  eccle- 
siastico  lata  ipso  jure  nulla  est,  ut  habetur  c.  1   de  sen- 

lent.  et  re  judicata:  Sententia  conlra  leges,  canonesve 
prolala,  licet  non  sit  appellatione  smpensOy  non  potest 
tamen  subsistere  ipso  jure. 


DE  REGULIS  1N  USU  JURIS  CIVILIS  OBSERVANDIS 

Nemo  tamen  existimet  in  oranibus  cansis  ecclesiasti- 
cis  fas  esse  civilinm  legum  anctoritate  uti;  in  qnibnsdam 
enim  cansis  omnino  non  licet.  Qnando  igilnr  id  fieri 
possit,  explicandnm  est. 

Sed  in  primis  praemonere  oportet,  nonnullas  civiles 
leges  a  sacris  canonibus  probatas  fuisse,  alias  vero  cor- 
rectas,  ceteras  silenlio  praetermissas. 

Cognationem  legalem,  ait  Benedictus  XIV  de  Synod. 
Dioec.  lib.  IX  cap.  10,  et  quae  ex  ea  ad  nuptias  pro- 
fluunt  obslacula,  eo  prorsus  modo,  quo  a  Jure  civili  sta- 
tuta  fucrantj  universim  recepit  approbavitque  Nicolaus 
I  in  responsione  ad  consulta  Bulgarorum  c.  2^  cujus 
responsionis  fragmenta  refcruntur  in  c.  ita  diligere  30 
quacst.  3,  ct  in  c.  unic.  cle  cognat.  legal.  Quamobrcm 
si  quaestio  incidat  sive  in  tribunali  ecclcsiasticoy  sive 
in  SynodO;  an  in  hoc  vcl  illo  casu  adsit  impcdimentum 
cognationis  legalis^  necessario  rccurrendum  erit  ad  leges 
civilcS;  atque  ad  earumdem  normam  controversia  deci- 
denda.  Sic  etiara  in  Corpus  Juris  Canonici  relatae  sunt 
leges  civiles  de  impedimento  cognationis  spiritualis,  deque 
experimento  triennali  iu  causa  impotentiae;  et  secundus  De- 
cretalium  liber,  qui  ad  judicia  ecclesiastica  pertinet,  ma- 

8* 

gnara  partem  ex  jure  civili  descriptus  esse  videtnr.  Divi- 
sio  etiam  status  horainum  in  liberos  et  servos,  legitimos 
et  illegitimos,  puberes  et  impuberes,  minores  et  majores, 
raultaeque  aliae  Romanorum  leges  ab  Ecclesia  probatae 
susceptaeque  fuerum. 

Contra  vero  ab  Ecclesia  correctae  reprobataeque  Ro- 
manorum  leges,  quae  concubinatum,  divortium,  infideli- 
tatem  in  sponsalibus,  consobrinorum  nuptias,  usuras 
proprie  dictas,  praescriptiones  cum  mala  fide,  occisionem 
adulteri  a  marito  vel  patre  factam  probaverunl.  Praeterea 
alia  multa,  quae  in  jure  civili  minus  pie  et  religiose 
constituta  videbantur,  Ecclesia  mitigavit  emendavitque. 
Sic  viduam,  quae  intra  annum  luclus  ad  secundas  nuptias 
transit,  omni  infamia  carere  voluit;  matrimonia  filiorum- 
familias  et  servorum  sine  consensu  parentum  vel  domino- 
rum  conlracta  valere,  seu  vera  rataque  esse  statuit;  decla- 
ravit  fdiis  quoque  ill  egitimis  alinienla  a  patribus  deberi; 
jusjurandura  adjectum  contractibus,  quos  sola  humana 
lex  irritat,  servari  jussit.  Confer  P.  Gallum  Cartier 
lnstitut.  Jurisprudentiae  Canonico-Civilis  cap.  IV  §.  2, 
et  Henricum  Canisium  de  Differentiis  Juris  Canonici,  et 
Civilis. 

Jam  vero  nemo  est  qui  non  intelligat,  leges  civiles, 
quas  Ecclesia  probavit  et  recepit,  a  nobis  probandas  esse 
recipiendasque;  improbandas  vero  atque  rejiciendas,  quas 
ipsa  iniprobavit  vel  correxit. 

Quid  vero  sentiendum  esl  de  iis  legibus,  quas  Ecclesia 
nec  approbavit  nec  improbavit,  sed  silentio  praeteiivit? 
Ejusmodi  l<'g<'*>  ait    Benedictus    XIV    de  Synod.  Dioec. 

lib.  IX  cap.  143  ti  rem  spectent  mere  profanam,  nec 
ulla  ex  parte  sacris  canonibus  adversentur,  tacite  appro- 
balae  videntur  in  c.  1  de  novi  oper.  nunciat.  Itaque  ut 
hanc  regulam  adhibere  recte  possimus,  animadvertamus 
oportet,  quae  res  mere  profanae,  quae  contra  spirituales 
et  ecclesiasticae  dicendae  sint.  Itaque  ubicumque  Jus 
Canonicum  de  aliqua  re  aut  nihil,  aut  obscure  statuit, 
ejus  supplendi  vel  interpretandi  causa,  si  res  mere  pro- 
fana  sit,  ad  jus  civile;  si  spiritualis  aut  ecclesiastica  sit, 
ad  scripta  Sanclorum  Patrum  confugiendum  erit. 

Recentiores  Canonistae,  apertis  explicatisque  Juris  Canonici 
fonlibus,  solent  ejusdera  Juris  Adminicula  subjungere;  quae 
quidem,  ut  ait  Josephus  Schell  in  Institulionibus  Juris  Eccle- 
siastici  P.  Mauri  de  Schenkt  sect.  1  cap.  4  §.  73,  legum  ec- 
clesiasticarum  rationem  sufjicientem  haud  continent,  nec  earum 
propne  fontes  sunt;  at  in  cognitionem  principiorum  inducunt, 
usum  eorum  expeditiorem ,  et  notitiam  Juris  Ecclesiastici  plenio- 
rem  reddunt  et  solidiorem.  Inter  haec  recenset  Historiani  Ec- 
clesiasticam,  Historiam  Juris,  Criticara  Sacram,  Chronologiam, 
et  Geographiam,  itemque  Theologiam  Dogmaticam,  quam,  ut 
optime  ait,  insigne  esse  jurisprudentiae  ecclesiasticae  adjumen- 
tum  nemo  inficiabitur ,  qui  perpenderit,  eadem  fere  esse  utrius- 
que  disciplinae  principia,  leges  plures  pendere  ex  dogmatibus, 
ex.  gr.  de  Liturgia,  S.  Ordine,  Hierarchia,  Matrimonio  etc.  , 
et  rationem,  ne  aberret,  ad  revelationis  normam  perpetuo  esse 
dirigendam. 

Haec  itaque  magna  et  multa  adjumenta  comparare  sibi  debet, 
qui  universum  Jus  Canonicum  publicnm  et  piivatum,  ejusque 
principia  bene  provisa  explorataque  habere  cupit.  Xon  vero 
negaraus  tam  magnifico  scientiarum  apparatu  cum  non  indige- 
re,  qui  studio  Juris  Canonici  ideo  vacat,  ut  tantumuiodo  di- 
scat  forenses  causas  apud  judices  traclarc. 

CAPUT  III. 

DB  COLLECTIONIBUS  SACRORirrt  CANONll 

§■  45. 
DE  COLLECTIONIBUS  GENEMTIM 

Canones  Conciliorum,  et  Summorum  Pontificum  decre- 
ta  diversis  temporibus  et  locis  constituta  Codicem  in 
unum  colligi  coepta  sunt,  unde  Colleciiones  Canonurn 
prodierunt.  Hujusmodi  collectionum  utilitas  maxima  fuit, 
propterea  quod  canones,  qui  in  multis  voluminibus  fusi 
atque  dispersi  habebantur,  collectione  apta  sub  uno  as- 
pectu  positi  sunt;  ipsaque  collectiouis  species  legentis  ani- 
mum  regit,  et  continuo  quasi  filo  a  primis  rerum  initi- 
is  ad  finem  usque  perducit.  De  collectionibus  haec  gene- 
ratim  monenda  sunt:  1.°  In  causa  fidei  nulla  esse  potest 
inter  Ecclesias  differentia  juxta  vulgatissimum  illud  Ter- 
tulliani:  regila  fidei  una  oumno  est,  sola,  ddiobilis, 
et  irreformabilis.  At  maneute  commiinione  ecclesiastica, 
varia  potest  esse  disciplina  Ecclesiarum.  Quod  enim  neque 
contra  fidem,  neque  contra  honos  mores  injungitur, 
indifferenter  habendum  est>  ut  inquit  Augustiniis  dist.  12 
c.  11.  Hinc  peculiares  quaedain  Ecclesiae,  veluti  Orientalis, 
Africana ,  Hispanica,  suas  canonum  collectiones  habue- 
runt,  in  quas  praeter  canones  generales,  illi  quoque  con- 
gesii  simt,  quos  Ecclesia  quaevis  sibi  proprios  constitue- 
rat.   2.°  Sola    canonum  in   unum  Codicem  dispositio  vel 

collectio  nullam  eisdem  canonibus  auctoritatem  addit; 
atque  inde  canones  in  unum  Codicera  privata  auctoritate 
collecti  non  aliam  auctorilatem  ohtinent,  praeter  eam, 
quam  acceperunt  ex  fontibus,  unde  desumpti  sunt.  Itaque 
ut  canones  ratione  collectionis  vim  aliquam  consequantur, 
oportet  colleclionem  ipsam  publica  auctoritate  aliqua  aut 
confectam,  aut  saltem  probatam  esse.  Quapropter  collec- 
tiones  sacrorum  canonum  ficleles  singulos  obstringunt,  si 
Ecclesiae  universalis  auctoritate  congestae  fuerint,  aut 
receptae;  fideles  autem  unius  vel  alterius  Ecclesiae  con- 
stringunt,  si  unius  tanlum  vel  alterius  Ecclesiae  auctori- 
tate  Codex  confectus  fuerit,  vel  comprobatus.  3.°  CoIIee- 
tiones,  seu  canones  apocryphi  vel  supposititii  nominantur, 
qui  auctoribus  adscribuntur  ad  quos  non  pertinent,  aut 
qui  adulterati,  corrupti,  vel  conficli  plane  sunt,  ex  quibus 
proinde  nihil  certi  hauriri  potest. 

S-  46. 
DE  CONSTITUTIONIBUS  APOSTOLICIS 

Antequam  Canonistae  de  collectionibus  in  specie  dis- 
serant,  in  quaeslionem  vocare  solent,  an  Conslitutiohes 
Apostolicac  Apostolis  ipsis  tribuendae  sint,  atque  adeo 
an  aliquis  Codex  canonura  primis  Ecclesiae  saeculis 
extilerit.  De  his  nonnihil  dicendum  est.  In  his  Constitu- 
tionibus  raulta  sunt,  quae  Apostolorura  doctrinae  adver- 
santur.  Nam  de  Filii  et  Spiritus  Sancti  divinitate  raale 
sentiunt,  quartas  et  ulteriores  nuptias  conderanant,  an- 
cillis  permitlunt  ut  hbidini  dominorum  infidelium  pareant, 

baptismum  ab  haereticis  collatum  iterari  jubent,  atque 
alia  id  genus  proferunt,  praeler  errores  bene  multos  cum 
historieos,  tum  chronologicos,  quos  silentio  praetermit- 
timus.  Igitur  Constituliones  hujusmodi,  quales  ad  nos 
pervenerunt,  nec  Apostolis ,  nec  S.  Clementi  Romano 
adscribi  possunt. 

Verumtamen  de  ipsarum  origine  et  fatis  res  parum 
comperta  est.  S.  Epiphanius^  qui  floruit  quarto  exeunte 
saeculo,  Apostolicas  Constitutiones  cilat,  commendatque: 
Qui  libefj  ut  ipse  scribit  haeresi  70  contra  Audianos, 
tametsi  dubiae  apud  multos  fidei  sil,  uou  est  tamen 
improbandus.  Nam  in  eo^  quae  ad  Ecc/esiae  disciplinam 
attinentj  omnia  comprehenduntur,  neque  quidquam  aul 
in  fide  ac  catholica  professione  depravatumj  aut  Ecclesiae 
administrationi  ac  decretis  contrarium  continet.  Duo 
itaque  ex  hoc  Epiphanii  loco  colliguntur.  Primum  est  S. 
Epiphanii  aetate  librum  aliquem  nomine  Constitutionura 
Apostolicarum  extitisse,  in  quo  nihil  a  fide  catholica,  aut 
ab  Ecclesiae  disciplina  alienum  inveniebatur.  Alterum  est 
hujusmodi  Conslitutiones  aut  injuria  temporum  periisse, 
aut  eas,  quas  habemus,  diversas  ab  iis  esse,  et  ex  integro 
confectas^  aut  saltem  si  unae  et  eaedem  sunt,  atque  illae, 
quarum  testimonia  S.  Epiphanius  refert,  post  ipsius  Epi- 
phanii  tempora  ab  haereticis  corruplas  interpolatasque 
fuisse,  quod  cognoscimus  etiam  ex  locis  ab  eodem  Epi- 
plianio  laudalis,  qui  aut  in  illis  Constitutionibus  non 
extant,  aut  aliam  sententiam  exhibent.  Ouod  vero  attinet 
ad  auctorem,  ac  tempus,  quo  primum  prodierint,  non 
una  eruditorum    sententia.    Probabilius    senlire     videntur, 

qui  has  Constitutiones  III  ant  IV  saeculo  vulgatas  fnisse 
existimant,  eo  quod  Patres  prioruni  saeculorum,  et  in 
primis  S.  Justinus  Martyr,  S.  Irenaeus,  Clemens  Ale- 
xandrinus,  Tertullianus,  Origines,  aliique  hisce  Constitu- 
tionibus,  data  licet  occasione,  numquam  usi  sunt,  usuri 
certe,  si  extitissent;  nisi  forte  dicere  velimus  illarum 
nunquara  meminisse ,  quia  apocryphae  habebantur.  At 
quaecumque  fuerit  hujusmodi  silentii  causa,  illud  continuo 
sequitur,  minime  audiendos  esse,  qui  Apostolos  aut  S. 
Clementem  earumdem  auctores  praedicaverunt.  Haec 
enucleanda  putavimus,  ut  manifestum  sit,  nullam  certani 
exploratamque  aucloritatera  his  Constitutionibus  tribuen- 
dam  esse. 

DE  CANONIBUS  APOSTOLORUM 

Postremo  capiti  libri  octavi  Apostolicarum  Constitu- 
tionum  collectio  quaedam  canonum  subjicitur,  qui  Aposto- 
lorum  vulgo  dicuntur ,  eaque  collectio  ab  eodem  S. 
Clemente  facta  fuisse  perhibetur.  De  hisce  vero  canonibus 
rectum  judicium  proferre  difBcilius  sane  esl,  cum  sententias 
invicem  pugnantes  offendamus.  Eos  canones  Apostolicos 
vocant  Constantinus  Imperator ,  Synodus  Constantino- 
politana  sub  Nectario,  Concilium  Ephesinum,  Theodosius 
et  Justinianus,  quod  observat  De  Marca  de  Concord. 
Sacerd.  et  Imp.  lib.  3  cap.  2.  Sed  oninium  niaxime  S. 
Joannes  Damascenus  lib.  IV  de  fide  orth.  cap.  17  non 
dubitavit,     canones    Apostolicos    tamquam    ab     Apostolis 

constiiutos  in  Sacrarum  Scripturarum  canonem  referre; 
namque  ita  scribit:  Jam  vero  novi   Testamenti    libri  isti 

sunt.  Quatuor  Evangelia Canones  denique  sanctomm 

Apostolorum  per  Clementem  concinnati.  Inter  recentiores 
autem  Turrianus,  auctor  e  Soc.  Jesu,  singulari  libro  adver- 
sus  Magdeburgenses  Centuriatores  canones  eos  omnes  pro 
veris  et  genuinis  tuetur,  eisdemque  Apostolicam  auctori- 
tatem  tum  permultis  testimoniis  velerum  Conciliorum  et 
Sanctorum  Patrum,  tum  rationibus  et  argumentis  vindi- 
care  conatur. 

Contra  vero  plures  erudilione  et  doctrina  praestantes 
viri  sentiunt,  eam  collectionem  neque  Apostolis,  neque  S. 
Clementi  adscribi  posse:  quod  tribus  maxime  argumentis 
comprobatur.  Primum  est,  tum  quia  Eusebius  Caesariensis, 
S.  Hieronjmus,  et  ceteri,  qui  in  conservanda  ecclesiasti- 
corum  scriptorum  memoria  diligentissime  versati  sunt, 
nullam  eorum  canonum  mentionem  faciant,  tum  quia  nec 
Victor  Pontifex  in  controversia  de  Paschate  celebrando, 
nec  S.  Cyprianus  in  controversia  de  baptismate  haereti- 
corum  his  canonibus  uspiam  usi  sunt:  eos  autem,  si  A- 
postoloruin  fuissent,  nec  poterant  ignorare,  nec  in  medium 
proferre  omisissent ,  quandoquidem  illa  controversiarum 
capila  perspicue  dilucideque  eisdem  canonibus  explicata 
definitaque  reperiebantur.  Secundum  est,  quod  multa  in 
iis  sunt,  quae  cum  aetate  Apostolorum  componi  nulla 
ralione  possunt.  In  iis  enim  canonibus  mentio  est  de 
Cantoribus,  Lectoribus,  de  annuis  Conciliis  Metropolitanis; 
de  divisione  Parochiarum,  de  bonorum  Ecclesiae  a  bonis 
Epi^-opi    distinctione,    deque  aliis  id   genus,   quae    cerle 

Apostolorum  ac  S.  Clementis  aetate  recentiora  sunt.  Ter- 
tium  denique  et  potissimum  argumentum  est,  quod  habe- 
ant  quaedam  tum  Apostolorum  disciplinae,  tum  catholicae 
doctrinae  omnino  contraria.  Nam  (  ut  aliqua  memorem  ) 
Apostolicae  doctrinae  repugnant  canon  17,  quo  ille  dum- 
taxat  bigamus  dicitur,  qui  post  baptismum  duas  uxo- 
res  duxerit;  et  canon  66,  qui  clericum  sabbato  jejunantem 
deponi,  Iaicum  vero  praecipit  excommunicari.  Doctrinam 
vero  a  veritate  calholica  alienam  tradunt  canones  46  et 
47,  in  quibus  baptisma  ab  haereticis  collatum  plane 
rejicitur,  irritumque  declaratur;  itemque  canon  74,  quo 
libri  Sapientiae,  Tobiae,  et  Judith  a  canone  divinarum 
Scriplurarum  vel  expunguntur,  vel  omittuntur. 

S-  48. 

DE  CANONUM  APOSTOLORUM  ORJGINE  NUMERO 
ATOUE  USU 

Itaque  cum  hujusmodi  canones  Apostolici  aut  dici, 
aut  haberi  saltem  singuli  non  possint,  duo  modo  quae- 
renda  sunt  1.°  quis  eorum  auctor  extiterit;  2.°  an  et 
quinam  ex  iisdem  canonibus  auctoritatem  in  Ecclesia 
obtinuerint.  Jam  vero  quod  ad  originem  spectat,  Difficih 
est,  ait  De  Marca  de  Concord.  Sacerd.  et  Imp.  bb.  III 
cap.  2,  in  tam  alto  veterum  scriptorum  silentio  tempus 
hujus  collectionis  indagare  _,  quam  tamen  certum  est 
Concilii  Nicaeni  tempota  anteccstisse.  Erudili  consenliunt 
disciplinae  antiquissimae  lineamenta  his  canonibus    conli- 

neri.  Ex  his  itaque  perspectum  exploratumque  est,  non 
novae  disciplinae  genus  esse  ordinationes  Episcoporum, 
Presbyterorum,  et  aliorum  Clericorum,  non  novum  esse 
dogma  de  oblatione  et  sacrificio  Missae,  de  discrimine 
inter  Clericos  et  Laieos,  de  potestate  Episcopi  in  Clerum, 
de  cura  rerura  ecclesiasticarum  ab  eodem  Episcopo 
gerenda ,  de  excommunicatione ,  et  de  aliis  id  genus 
plurimis ,  quae  tamquam  omnino  nova  ab  aliquibus 
haereticis  improbantur.  Dallaeus,  calvinianus  homo,  cum 
probe  inlelligeret  quanlum  horum  canonum  antiquitas 
Calvinianorum  causae  obesset,  eos  quinlo  adulto  saeculo 
in  lucem  prodiisse,  at<|iie  a  graeco  eoque  haeretico  homine 
conficlos  fuisse  conlendit.  Sed  Dallaei  opinio  a  Guillelmo 
Beveregio  refutata  est  ?  qui  eos  canones  aut  labente 
secundo  Ecclesiae  saeculo,  aut  tertio  ineunte  conditos 
fuisse  apertissime  demonslravit.  Hodie  igitur  omnibus 
persuasum  est,  canones  Apostolicos  partim  ex  sanctissimis 
regulis,  quas  Apostoli  Ecclesiis  tradiderunt,  parlim  ex 
consuetudine  Ecclesiarum ,  partim  ex  decretis  Synodorum, 
quae  primis  saeculis  in  Oriente  celebratae  fuerunt, 
conflatos  esse .  Cui  quidem  sententiae  valde  favet  di- 
versa  ipsorum  canonum  partitio,  cum  modo  plures,  et 
modo  pauciores,  alibi  50,  alibi  demum  85  apud 
Collectores  antiquos  inveniantur.  Id  enim  manifeste 
demonstrat,  eam  collectionem  totam  simul  uno  tem- 
pore,  atque  ab  uno  auctore  confectam  non  esse  ?  sed 
plures  diversis  tum  temporibus,  tum  Iocis  additiones 
accepisse.  Fralres  Ballerini  in  tom.  III  oper.  S.  Leonis 
de  collect.  canon,  parl.   I  cap.    1    haec    habeut:    Certum 

est,  nullum  corpus  sine  statis  legibus  rcgi,  atque  con- 
sistere  unquam  posse.  Hinc  Apostolos  regendae  Ecciesiae 
certas  regulas  seu  canoncs  praefixisse  dubitari  nequit. 
Has  autem  rcgulas,  quas  illi  vcrbo  tradiderunt  Ecclesiis, 
subinde  scripto  fuisse  coUectasy  ct  Canonum  Apstolorum 
titulo  praenotatas  satis  credibile  est.  Ncque  propterea 
credimus;  omnia,  quae  in  ipsis  canonibus  eontinentur, 
Apostolis  referenda.  Solent  quippe  hujusmodi  opcra^  ut 
scite  animadvertit  P.  Coustantius ,  licet  variis  incre- 
fnentis  augcantur^  ejus  nomcn  in  epigraphe  retinere, 
quo  primum  auctore  coepta  et  conslitula  fuerunt. 

Verum  de  numero  et  anctoritafe  istorum  canonum 
maxima  lalinam  inter  et  graecam  Ecclesiam  discrepantia 
sententiarum  est.  Nam  Ecclesia  graeca,  saltem  post 
Trullanam  Synodum ,  canones  85  omnes  et  integros 
accepit;  eosque  tamquam  ab  Apostolis  editos  eximia 
quadam  veneralione  coluisse  compertum  est.  Latina  autem 
Ecclesia  50  priores  canones  tantum  recepit,  eosque 
in  causis  judicandis  adhibuit,  ita  tamen,  nihil  ut  de 
eorum  origine  decerneret. 

DE  COLLECTIONIBUS  ECCLESIAE  GRAECAE 

Sed  jam  proferamus  oportet  collectiones  canonum,  quae 
diversis  temporibus  ac  locis  prodierunt.  Ac  primo  quidem 
ante  Concilium  Chalcedonense  propriam  collectionem  ca- 
nonura  Orientali  Ecclesiae  fuisse  ex  ipsius  Concilii  actis 
certum  exploratumque  est.  Namque  act.  i  haec  habenlur: 

5.  Synodus  dixit:  Sacri  Canones  legantur,  et  commentariis 
inserantur :  sumptoque  libro  Actius  Archidiaconus ,  et 
Primicerius  magnae  Ecclesiae  legit  canonem  &3  -  Si  quis 
Episcopus  etc,  item  alium  canonem  84-5/  quis  Presby- 
tcr,  aut  Diaconus  etc.  Similiter  act.  11  gloriosissimi  judi- 
ces  dixerunt:  Canones  relegantur:  Leontius  Reverendissi- 
mus  Episcopus  Magnesiae  e  Codice  relegit  regulam  95 
-Si  quis  Episcopus  etc.  Idem  ex  eodem  Codice  legit  re- 
gulam  96-5«  quis  Episcopus  etc.  Porro  autem  series  illa 
lHunerum,  sub  qua  canones  distincti  et  laudati  sunt,  per- 
spicue  demonstrat,  unam  certarn  eo  tempore  fuisse  colle- 
ctionem  canonum;  idque  mirifice  coniirmatur  ex  illis  ver- 
bk-sumptoque  libro  legit  canonem  -  e  Codice  relegit  -  e 
Codice  lcgit,  quibus  peculiaris  liber  designatur.  Quo  autem 
auctore  et  tempore  Codex  ille  prodierit,  incertum  est. 
Haec  autem  collectio  canones  166  complectebatur,  hoc 
ordine  et  numero  digestos,  videlicet  20  ex  Synodo  Ni- 
caena,  25  ex  Ancyrana,  14  ex  Neocaesariensi,  20  ex 
Grangreusi,  25  ex  Antiochena,  et  59  ex  Laodicena,  et 
denique  3  ex  Constantinopolitana,  quod  didicimus  ex 
Dionysio  Exiguo,  qui  eam  ipsam  Patrum  Chalcedonen- 
sium  colleclionem  Iatine  interpretalus  est,  et  in  suam  col- 
lectionem  transtulit:  et  quamquara  Dionysius  eorumdem 
canonum  numerum  unitate  minuat,  id  tamen  factum  est, 
quod  Ancyranos  canones  quartum  et  quintum  in  unuiu 
tantum  numerum  congessit. 

Iluic  collectioni  canones  Apostolorum,  Sardicenses,  E- 
phesinos,  Chalcedonenses,  et  denique  oclo  et  sexaginla  ex 
epistolis  S.  Basilii  educlos  adjecit  Joannes    Scholaslicus, 

expurgatum  et  correctum  exhiberetur,  sed  nullum  prorsus 
verbum  fecit,  ex  quo  constaret,  illud  etiam  auctoritate 
legali  donavisse.  Emendatum  igitur  a  Gregorio  XIII  fuit, 
non  approbatum,  nec  authenticum  declaratum.  De  hac 
sententia  Benedictus  XIV  ita  scribit  de  Syn.  Dioec.  lib. 
VII  cap.  15  n.  6:  Gratiani  Decretum, quantumvis  plu- 
ries  Romanorum  Pontificum  cura  emendatum  fuisse  non 
ignoretur ,  vim  et  pondus  legis  non  habet ;  quin  imo 
inter  omnes  receptum  est ,  quidquid  in  ipso  continetur  , 
tantum  auctoritatis  habere,  quantum  ex  se  habuisset,  si 
nnnquam  in  Gratiani  collectione  insertum  foret.  Fallunt 
itaque,  vel  falluntur,  qui  in  vulgus  spargunt ,  Pontifices 
omni  studio  curavisse ,  ut  Decretum  Gratiani ,  tamquam 
Codex  authenticus  ab  omnibus  reciperetur,  ut  nimirum 
eo  pacto  Isidorianis  Decretalibus  Pontificiae  auctoritati 
faventibus  pondus  et  robur  adjiceretur. 

Tertia  denique  sententia  tradit ,  Decretum  integrum 
authenticum  esse ,  quatenus  nempe  omnes  canones  etiam 
ex  spurio  fonte  desumpti  auctoritate  pollent ,  dummodo 
usu  et  praxi  in  vim  legis  assumptos  fuisse  comperiatur. 
Hujus  sententiae  patroni  rei  exemplum  sumunt  ex  capite 
3  caus.  3  q.  1  ;  quamquam  enim,  ut  ajunt,  illud  caput 
ex  fonte  spurio,  nempe  ex  conficta  Joannis  Pontificis 
epistola  consarcinatum  sit,  ex  praxi  tamen  et  usu  vim 
legis  consequutttm  est.  Ouid  tamen  inde?  Num  si  unum, 
aut  alterum  licet  spurium  canonem  ustis  recepit  in  legem, 
colligi  jure  poterit,  alios  qtioque  canones  indiscriminatim 
receptos  fuisse  ?  Relinquitur  ergo ,  ut  secunda  sententia 
ceteris  potior  habenda  sit. 

10 

Multa  sunt  Decreti  capita,  quae  sub  Paleae  inscriptione 
referuntur.  Aliqui  putant ,  res  levioris  rnomenti  et  atiti- 
quatas  illis  capitibus  contineri :  alii  rentur  aliena  manu 
accessisse  :  alii  alia  commenti  sunt :  sed  illud  vero  simi- 
lius  est,  Paleas  adjectiones  esse  posteriori  manu  factas , 
et  in  margine  primum  descriptas  ?  quas  deinde  librario- 
rum  quidam  omiserunt ,  quidam  in  contextu  posuerunt. 
Nam  Romani  Correctores  observant,  in  vetustis  Gra- 
tiani  exemplaribus  paucas  admodum  Paleas ,  nec  omnes 
in  omnibus,  nec  eodem  ordine  reperiri. 

S-   56. 

DE  ALIIS  DECRETALIUM  COLLECTIONIBUS 
A  GRATIANO  AD  GREGORIUM  IX 

A  Decreto  Gratiani  ad  compilationem  usque  Decreta- 
lium  Gregorii  IX  aliae  canonum  collectiones  prodierunt. 
Sunt  autem  quinque,  inter  quas  prima  recensetur  collectio 
Bemardi  Circa  Papiensis  Praepositi ,  dein  Episcopi  Fa- 
ventini,  quam  anno  1190  evulgavit.  Passim  dicitur  Prima 
Decretalium  Collectio ,  sed  eam  auctor  insignivit  hoc 
titulo  «  Breviarium  Extravagantium  »?  hoc  est  decreto- 
rum,  quae  extra  Gratiani  opus  vagabantur.  At  in  ea  col- 
lectione  praeter  decreta,  quae  Gratiani  diligentiam  effuge- 
rant,  Constitutiones  etiam  Summorum  Pontificum  post 
Gratianum  editae  usque  ad  Caelestinum  III 5  et  canones 
Concilii  Lateranensis  III  continentur.  In  quinque  libros 
tributa  est ,  et  libri  singuli  in  titulos ;  primus  liber  agit 
de  constitutionibus,  de  rescriptis,  de  judicibus  et  eorum 

ofliciis ;  alter  de  judiciis ;  tertius  de  vita  et  honestate 
Clericorum ,  rebusque  ecclesiasticis  \  quartus  de  sponsali- 
bus  ,  et  matrimonio ;  quintus  de  accusationibus ,  deque 
delictis ,  et  poenis*.  Itaque  collectio  Papiensis  fuit  veluti 
archetypus,  ad  cujus  exemplum  reliquae  collectiones  ador- 
natae  sunt. 

Papiensem  paulo  post  imitati  sunt  Gibertus  Abbas^  et 
Alanus  Episcopus  Antissiodorensis,  qui  canones  a  Papiensi 
omissos ,  aliosque  dein  editos  collegerunt.  Sed  utriusque 
collectio  periit ,  atque  ex  earum  ruinis  novam  collectio- 
nem  congessit  Joannes  Galensis ,  sen  Valensis ,  qui  tum 
superiorum  Pontificum,  tum  Caelestini  III  Constitutiones 
complexus  est.  Haec  Secunda  Collectio  dicitur. 

Post  Caelestinum  III,  Innocentius  III  utriusque  juris 
ac  theologiae  peritissimus  opera  Bernardi  Constantinopo- 
litani  tertiam  Decretalium  collectionem  conficiendam  cu- 
ravit,  in  qua  duodecim  ipsius  Pontificis  decreta  prioribus 
Pontificatus  annis  edita  continerentur ,  quam  deinde  per 
Petrum  Beneventanum  correctam  idem  Pontifex  vulgavii. 
Huic  collectioni  paulo  post  quarta  accessit  ejusdem  ln- 
nocentii  III  auspiciis ,  partim  quidem  ex  posterioribus 
ipsius  Ponlificis  Decretalibus ,  partim  vero  ex  canonibus 
Concilii  Lateranensis  IV  adornata.  Quinta  denique  col- 
lectio  Honorii  III  Decretales  complectitur  ejusdem  Pon- 
tificis  jussu  concinnata ,  et  promulgala.  Quatuor  priores 
collectiones  Antonius  Auguslinus ,  quintam  Innocentius 
Cironius  typis  ediderunt ,  notisque  illustrarunt.  Priores 
duae  collectiones  nullain  aucloritatem  publicam  consequutae 
sunt,  posterioribus  tribus  Pontifices  ipsarum  auctores  vim 
legis  tribuerunt. 

DE  COLLECTIONE  GREGORII  IX 

Ex  quinque  Decretalium  collectiouibus ,  aliisque  novis 
Constitutionibus  collectionem  suam  Gregorius  IX  deduxit, 
quam  vulgari  nomine  Decretales  Gregorii  IX  vocamus. 
Ea  in  re  Pontifex  usus  est  opera  S.  Raymundi  de  Pen- 
nafort,  viri  pietate  et  multiplici  eruditione  praestantissimi. 
Earumdem  quinque  collectionum  ordinem  Raymundus  se- 
quutus  est,  adeoque  rem  totam  in  libros  quinque  distri- 
buit ,  singulisque  libris  eosdem  fere  titulos  subjecit.  In 
collo  candis  vero  sub  quolibet  titulo  canonibus ,  rationem 
teinporis  habuit,  ut  primo  loco  ea  capita  exhiberet,  quae 
ex  prioribus  quinque  colleclionibus  selegit ;  deinde  non- 
nulla  alia,  quae  exlra  eas  collectiones  vagabantur,  postre- 
mo  loco  Decretales  Gregorii  IX  tamquam  recentiores  in 
suam  collectionem  inseruit.  Duo  autem  hoc  loco  monenda 
sunt.  Alterum  est ,  collectionem  hanc  aulhenticam  esse , 
ideoque  orania  et  singula  generalis  legis  auctoritate  pol- 
lere,  sive  a  Concilio  generali  vel  parliculari,  sive  a  Sum- 
mo  Pontifice  5  sive  a  S.  Patre ,  sive  ab  alio  quocumque 
scriptore  vel  fonte  hausta  sint.  Haec  enim  collectio  au- 
cloritate  Gregorii  IX  confecta  et  publicata  est,  ut  merito 
Pontifex  omnia  sua  fecerit,  quibus  suam  auctoritatem  im- 
perlitus  est  ( L.  1.  fT.  de  vet.  Jur.  enucl).  Alterum  est, 
antiquis  Decretalibus ,  quas  Gregorius  IX  missas  fecit, 
vim  legum  ecclesiaslicarum  detractam  esse,  cum  Pontifex 
ipse  eas  solas  Decretales  in  posterum  vigere  voluerit , 
quae    in    suam    colleclionem    translatae    fuerant ,    ceteras 

omnes  ex  industria  praeteriens ,  quae  temporibus  minus 
accommodatae  visae  sunt.  Antiqnae  tamen  Decretalium 
collectiones  valde  uliles,  et  prope  necessariae  sunt  ad  eas 
Decretales  intelligendas ,  qnae  in  Gregoriana  collectione 
receptae  sunt ,  propterea  quod  Raymundns  ex  potestate 
sibi  facta  inutilia  et  superflua  resecandi,  nonnulla  capita 
adeo  praecidit,  et  mntila  nobis  exhibuit,  ut  ea  rite  per- 
cipi  neqneant ,  nisi  in  antiquis  collectionibus  integram 
Decretalem  perlegamus. 

In  allegandis  capitibus  Decretalium  Gregorii  IX  in- 
dicantur  vel  prima  verba  capitis,  ex.  gr.  cap.  Venera- 
bilem  de  elect.^  vel  numerus  capitis,  uti  cap.  I  de  Cle- 
ricis  conjug.,  vel  priraa  verba  capitis  et  simul  numerus 
hoc  modo,  cap.  Tua  nos  26  de  Sponsal.  et  Matr.  A 
quibusdam  Canonistis  addi  solet  vocabulum  extra  ex. 
gr.  cap.  Cum  pridem  de  Pactis  extra,  ut  nempe  signi- 
ficetur  caput  illud  extra  Gratiani  Decretum  reperiri.  Sed 
haec  allegandi  ratio  in  desuetudinem  fere  abiit. 

§.  58. 

DE  SEXTO  DECRETALIUM,  DE  CLEMENTINIS 
ET  EXTRAVAGANTIBUS 

Post  editas  Gregorianas  Decretales,  cum  novae  a  Ro- 
manis  Pontificibus  Decretales  prodiissent,  et  Concilia  duo 
Lugdunensia  sub  Innocentio  IV,  et  Gregorio  X  celebrata 
mullos  canones  condidissent,  Ronifacius  VIII  ex  iisdem 
Decretalibus  et  canonibus  novam  collectionem  ordinavit. 
Haec  non  secus  atque  Gregoriana  quinque    libris,  et  eo- 

dem  titulorum  ordine  digesta  est,  et  vulgo  Sextus.  De- 
cretalium  vocatur,  veluti  quinque  librorum  Gregorianae 
collectionis  appendix  quaedam  et  complementum.  Ab  ipso 
Bonifacio  publicata,  et  legali  auctoritate  munita  est.  Ejus 
capita  sic  allegantur:  cap.  Quicumque,  cle  Haeret.  in  6, 
hoc  est,  capile,  quod  incipit  Quicumque,  de  haereticis 
in  Sexto  Decretaliura. 

Paulo  post  alia  collectio  subsequuta  est.  quae  Clemen- 
tinarum  nomine  venit,  propterea  quod  Sumraus  Ponlifex 
Clemens  V  ex  canonibus  Concilii  Viennensis,  cui  ipse 
praefuit,  et  ex  nonnullis  Conslitutionibus  ab  se  editis 
conficiendam  curavit.  In  hac  etiam  collectione  ordo  De- 
cretalium  Gregorii  IX  servalus  est.  Sed  Clemens  morte 
praereplus  collectionem  suam  edere  non  potuit.  Eam  ita- 
que  Joannes  XXII  ejus  Successor  in  publicam  luceni 
protulit.  Citantur  ejus  capita  hoc  modo:  cap.  Etsi^  de 
Rescripl.  ex  Clcment.,  hoc  est,  capite  Etsi,  de  Rescri- 
ptis  ex  Clementinis;  vel  Clement.  Si  furiosi  de  Relig. 
domib.)  nempe  Clementina  Si  furiosi  de  religiosis  do- 
mibus. 

Reliquae  sunt  duae  aliae  Decretalium  collectiones,  qua- 
ruin  altera  Extravagantium  Joannis  XXII,  altera  Ex- 
travagantium  Communium  appellatur.  Prior  viginti  tan- 
tnm  Decretales  unius  Joannis  XXII,  altera  non  unius, 
sed  viginti  quinque  Pontificum  Decretales  ab  Urbano  IV 
( si  vera  inscriptio  sit  cap.  1  de  simon. )  usque  ad  Sixtum 
IV  complectitur.  Prior  ob  exiguum  Decretalium  nume- 
rum  unico  libro,  sive  14  titulis,  sine  librorum  distin- 
ctione  absolvitur,  altera    io    quinque    libros    distribuitur. 

Utraque  incertum  auctorem  habet,  neque  etiam  comper- 
tum  est  qua  auctoritale  utraque  promulgata,  ac  in  Cor- 
pus  Juris  Canonici  relata  sit.  Verumtamen  hujusmodi 
Extravagantes  praeterquam  quod  communi  usu  receptae 
fuerint,  ex  propria  origine,  videlicet  a  Summis  Pontifi- 
cibus,  ex  quibus  singulae  prodierunt,  vim  legalem  sorti- 
tae  sunt.  Extravagantes  Joannis  XXII  sic  allegantur: 
Exlrav.  Cum  inter  nonnullos  Joannis  XXII  de  verbor. 
signifc:  extravagantes  vero  communes  ita  citantur :  Ex- 
trav.  Rem  non  novam  de  dol.  et  contumac.  inter  com- 
mun. 

Itaque  ex  quinque  hujusmodi  colleclionibus ,  nempe 
Decretalium  Gregorii  IX,  Sexti  Decretalium,  et  duarum 
Extravagantium  Corpus  Juris  Ecclesiastici  conflatum 
est;  nam  quemadmodum  Jus  Civile  Romanorum  ubique 
pene  gentium  pro  jure  communi  habetur  3  ut  nimirum^ 
Jure  patrio  consuetudinario  deficiente,  causae  civiles^  et 
reipublicae  negotia  ex  illo  dirigantur,  et  si  quid  in  lege 
patria,  aut  consuetudine  dubii  occurrat,  ex  Jure  Romano 
dilucidationem  accipiat;  ita  quoque  causae  ecclesiasticaej 
ac  exterior  Ecclesiae  politia  Jure  Canonico,  tamquam 
Jure  communi  diriguntur ,  dirimuntur  et  deciduntur, 
et  si  quid  difficultatis  in  Jure  Ecclesiastico  particularij, 
aut  consuetudinario  occurral,  ex  illo  interpretationem 
accipere  debct,  ut  inquit  Van-Espen  in  tract.  hist.  ca- 
non.  par.  8  cap.  3  §.  1.  Nam  quod  ad  speciales  lo- 
corum  consuetudines  et  statuta  pertinet  ,  celebris  est 
Constitutio  Bonifacii  VIII  in  cap.  Licet  de  Constil.  in  6 
ibi:  Quia  Romanus  Pontifex  locorum  specialium  consuc- 

tudines  et  statuta,  cum  sint  faeti,  et  in  facto  consistant, 
potest  probabiliter  ignorare;  ipsis,  dum  tamen  sint  ratio- 
nabilia,  per  Constitutionem  a  se  noviter  editam,  nisi 
expresse  caveatur  in  ipsa,  non  intelligitur  in  aliquo 
derogare.  Quo  ex  capite  Bohemerus  perperam  colligit, 
Jus  Pontificium  etiam  in  foris  catholicorum  subsidiarium 
esse,  adeoque  tum  denique  incipere  auctoritatem  et  vim 
legis  habere  cum  jus  patrium  vel  consuetudo  defuerit. 
Haec  sententia,  ut  praeclare  animadvertit  Zallwein  de 
Princ.  Jur.  Eccl.  lib  II  q.  4  cap.  1  §.  3.  falso  inniti- 
tur  suppositOy  aut  subvertit  statum  quaestionis.  Id  facile 
damus,  quod  Decretales  eatenus  habuerint  auctoritatem 
et  usum^  quatenus  non  adversabantur  juribus  ct  consue- 
tudinibus  particularibus,  propter  communem  regulam, 
quod  legcs  particulares  derogent  universalibus;  sed  quis 
inde  inferre  auserit:  ergo  Jus  universale  habet  vim  Ju- 
ris  mere  subsidiarii?  Sane  consecutio  pessima,  ex  qua 
tdterius  consequi  necessum  foret,  quod  nullum  Jus  com- 
mune  et  universale  sustineat  vices  Juris  principaliS;  cum 
nulla  detur  respublica^  nulJa  provincia^  quae  non  regatur 
quibusdam  juribus^  et  consuetudinibus  particularibus.  Quis 
haec  aequo  animo  sustineat?  Manet  ergo  Jus  Ecclcsiasli- 
cum  Decretalium  in  sua  possessione ,  et  illis^  qui  Jus 
particulare  contrarium  practendunt,  incumbet  probatio. 

$.   59. 

DE  RUBRICIS,  SOMMARIIS,  ET  GLOSSIS 

In  Corpore  Juris  Canonici  praeter  capita,  sive  canones 
occnrnint  etiam  Rubricae,  Summaria,  et  Glossae.  Ru- 
bricae  sunt  tiluloruin  inscriptiones ,  ducto  nomine  a  lit- 
teris  rubris,  quibus  olim  scribebantur.  Rifariam  divi- 
dunlur,  videlicet  in  praeceptivas,  et  non  praeceptivas. 
Praeceptivae  dicuntur,  quae  sensum  perfectum  exhibent, 
ex.  gr.  ne  Sede  vacante  aliquid  innovetur.  Hujusmodi 
rubricae  allegari  possunt  dispositive ,  sicut  Canonistae 
loquuntur;  hoc  est  vim  legis  habent,  utpote  quae  a  Le- 
gislatore  profectae,  vel  confirmatae  sunt.  Contra  vero 
rubricae  Gratianei  Decreti,  quia  vel  a  Gratiano,  vel  ab 
alio  privato  liomine  confectae  fuerunt,  auctoritate  legis 
destituuntur.  Rubricae  non  praeceplivae  vocantur,  quae 
perfectum  sensum  non  habent,  sive  quae  nihil  praecipiunt 
aut  vetant,  ex.  gr.  de  Constitulionibus,  de  Testamentis,, 
et  id  genus  aliae,  quae  idcirco  tamquam  leges  haberi 
non  possunt^  quia  nihil  certi  praefmiunt.  Attamen  allegari 
possunt  declaralivc,  quatenus  declarando  canoni  omnino 
valent,  si  verba  ejusdem  canonis  ambigua  sint.  Sic  Glossa 
in  cap.  Cum  Monasterium,  ad  haec  canonis  verba  « 
Postalationi  eonon  praebuisti  assensum  »  infert  eo  in 
casu  non  meram  postulationem,  sed  electionem  celebratam 
fuisse,  propterea  quod  canon  sub  rubrica  de  electione, 
et  non  de  posvdatione  recensetur. 

Summaria  sunt    breves    illae    periodi,    quibus    canones 

sub  titulis,  seu  rubricis  singulis  inclusi  summatim.  expo- 
nuntur,  eorumque  sententiae  sub  uno  veluti  aspeclu  po- 
nuntur.  Haec  Summaria  maximo  in  pretio  habenda  sunt, 
et  canonibus  interpretandis  valde  prosunt.  Attamen  legis 
vi  carent,  quod  a  privatis  seriptoribus  adjecta  sint. 

Glossarum  nomine  intelligimus  illas  canonum  interpre- 
tationes  seu  commentaria,  quibus  aut  sententiae,  aut  verba 
canonum  exponuntur.  In  Corpore  ipsius  Juris  ad  marginem 
textus  collocantur,  sed  privatorum  opera  exaratae  sunt, 
nec  unquam  pro  lege  approbatae;  quamobrem  tamquam 
privatae  interpretum  explanationes  habendae  sunt. 

§.  60. 
DE  JURE  NOVISSIMO 

Jus  novissimum  vocamus  regulas  omnes  ecclesiaslicas, 
quae  post  recensitas  adhuc  collectiones  a  legitima  potestate 
constitutae  sunl.  Praemonendum  est,  in  Corpore  Juris 
Canonici  neque  ullas  Pontificum  Conslitutiones  post  Six- 
tum  IV  inveniri,  neque  etiam  ullos  canones  Conciliorum, 
sive  provincialium  a  Gregorio  IX  ad  nostram  usque 
aetatem,  sive  generalium  post  Yiennense  celebralorum 
eodem  Corpore  Juris  contineri.  Igitur  Jus  novissimum 
conficitur  1.°  ex  canonibus  Conciliorum,  qui  in  Corpore 
Juris  comraunis  non  extant:  2.°  Constitutionibus  Sum- 
morum  Pontificum  post  Sixlum  IV  editis:  3.°  ex  Regulis 
Cancellariae.  His  nonnulli  Canonistae  addunt  Concordala 
seu  pacla  inter  Apostolicam  Sedem,  et  varias  nationes 
conventa. 

Jam  vero  canones  Conciliorum  et  Decrelalium  Ponti- 
ficum,  quae  post  Sixtum  IV  prodierunt,  in  novam  colle- 
ctionem  cogere  primus  omnium  Gregorius  XIII  meditatus 
est;  sed,  nondum  opere  absoluto,  supremum  diem  obivit. 
Tum  Sixtus  V  in  idem  opus  incubuit,  sed  eo  quoque  mor- 
tuo,  opus  sub  Clemente  VIII  confectum,  et  typis  editum 
est  sub  titulo  «  Liber  Septimus  Decretalium  Clementis 
VIII  >>,  quasi  post  Sextum  Decretalium  Bonifacii  VIII 
subjiciendus.  Veruntamen  obortis  difficultatibus,  quas  late 
commemorat  Fagnanus  in  cap.  Cum  venissent  de  judic, 
suppressa  fuit,  ut  ipsius  Fagnani  verbis  utamur,  hujus 
voluminis  publicatio  miris  elucrubata  laboribus  et  vigiliis^ 
et  Praesulum^  Gymnasiorum^  totiusque  Ecclesiae  vocibus 
efflagitata. 

Eodem  ferme  tempore  Petrus  Matthaeus  Juris  Consultus 
Lugdunensis  ex  Decretalibus  a  Sixto  IV  ad  Sixtum  V 
editis  novam  collectionem  privato  studio  composuil,  quam 
anno  1590  evulgavit.  Hoc  opus  in  aliquibus  Corporis 
Juris  editionibus  post  Extravagantes  Communes  adjectum 
est  sub  titulo  «  Liber  Septimus  Decretalium  Constitutio- 
num  Apostolicarum  adjectus  ad  plenam  et  perfectam  Juris 
Apostolici  cognitionem».  Sed  hujusmodi  Codex  publica 
auctoritate  caret.  In  eo  quoque  vitia  non  desunt,  et  multa 
utilia  desiderantur. 

Sub  eodem  Sixto  V,  Laertius  Cherubiuus  ad  colligen- 
das  Pontificum  Conslituliones  sua  studia  contulit,  et  quot- 
quot  invenire  poluit  extra  Corpus  Juris  vagantes  a  S. 
Leone  Magno  ad  ipsum  Sixtum  V,  servato  temporis  ordine, 
in  unum  volumen  redegit,  quod  Bullarium  appellavit.  Opus 

deinde  suum  novis  adhibitis  curis  multuni  auxit^  sed  non 
perfecit.  Hinc  ejus  filius  Angelus  Maria  Cherubinus  plures 
alias  Constitutiones  adjecit  usque  ad  Innocentium  X,  et 
Bullarium  magnum  quatuor  voluminibus  compactum  typis 
romanis  edidit  anno  1638.  Huic  deinde  quintum  volumen 
accessit,  quo  Angelus  a  Lantusca,  et  Paulus  a  Roma 
Constitutioues  Urbani  VIII,  et  posteriorum  Pontificum 
usque  ad  Clementem  X  complexi  sunt.  Sed  omnium  am- 
plissimum  et  praestantissimum  est  Bullarium  Magnum  ab 
Hieronymo  Mainardi  editum  Romae,  et  in  quatuordecim 
tomos  distributum.  In  eo  Constitutiones  Summorum  Pon- 
tificum  a  Leone  Magno  ad  Clementem  XII  continentur. 
Constitutiones  etiam  Benedicti  XIV  tomis  quatuor  com- 
prehensae  in  publicam  lucem  prodierunt.  Solae  Consti- 
tutiones  posteriorum  Pontificum  nondum  uno  volumine 
collectae  sunt. 

Hae  vero  Bullarum  collecliones  privatorum  hominum 
opera  confectae  sunt.  Similiter  in  Conciliorum  aclis  et 
canonibus  colligendis  operam  tum  laboriosam,  tum  utilem 
plures  viri  docti  contulerunt.  Alque  alii  quidem  unius 
nationis  aut  provinciae  Concilia,  alii  vero  omnia  ubivis 
genlium  celebrata  collegerunt.  Omnium  autem  praestantis- 
sima  est  Conciliorura  collectio,  curante  Nicolao  Colleti 
Venetiis  edila,  cujus  supplementura  dedit  Dominicus 
Mansi  Lucae  anno  17  48. 

Regulae  Cancellariae  sunt  leges  quaedam,  seu  regulae 
nuni.  72,  quibus  Cancellariae  Apostolicae  negolia  expe- 
diuntur.  Hae  vero  a  caeteris  Constitutionibus  diflerunt, 
quod  morle  cujusque  Pontificis  vim  suam  amittunt,  donec 

a  novo  Pontifice    confirmentur.  De   his    praecipue   sermo 
est  in  tractatu  de  Beneficiis. 

Ad  Concordata  quod  attinet,  Apostolica  Sedes  cum 
multis  Nationibus  et  Regnis  Concordata  de  negotiis 
Ecclesiasticis  inivit.  -  Cura  Romanus  Pontifex,  ut  prae- 
clare  scripsit  Augustinus  De  Roschovany  in  suo  libro  de 
Primatu  Romani  Pontificis  §.  84,  vi  Primatus  supremam 
omnium  Ecclesiarum  sollicitudinem  gerat,  ad  augmentum 
boni  Religionis  et  Ecclesiae  Catholicae  semper  vigilare 
et  curare  debet,  ut  cum  Civilibus  Guberniis  de  securitate 
et  libertate  Ecclesiae,  de  jurisdictione  et  disciplina,  de 
privilegiis  et  immunitatibus  amicabiliter  tractet,  et  pacta 
ineat  legibus  Ecclesiae  conformia.  Verbo,  jus  Concordata 
ineundi  arctissime  cohaeret  cum  natura  Primatus,  et 
universalis  inspectionis  Ecclesiae.  Concordata  porro  hoc 
etiam  nomine  gravissimi  sunt  tum  pro  Ecclesia,  tum  pro 
Civitate  momenti,  quod  dum  per  illa  nexus  utriusque 
insigniter  emicat,  e  re  utriusque  pariter  sit5  ut  eadem  in 
vim  legum    fundamentalium   assumantur. 

Veruntamen  acerrimi  Concordatorum  hostes  extiterunt, 
qui  ea  vehementer  insectati  sunt  tamquam  liberlati  po- 
pulorum  infensa,  atque  excogitata  ad  Romanorum  Ponti- 
ficum  explendam  cupiditatem  qua  ardent  ubique  terra- 
rum  et  gentium  dominandi;  quae  quidem  ex  magno  et 
pervicacissimo  in  Sedem  Apostolicam  odio  profecta  esse, 
quisque  sanus  intelligit.  Alii  autem  (  utrum  vero,  an 
simulato  in  Ecclesiam  studio,  Deus  scit )  improbant  Con- 
cordata  prorsus  omnia,  propterea  quod  existimant  in 
Concordatis  faciendis  aliquod    semper  vulnus  Hierarchiae 

Ecclesiasticae  divinitus  constitutae  inferri,  perinde  .  ac  si 
Ecclesia  de  divinis  rebus  transigere  unquam  consuevisset. 
Adversus  hujusmodi  errores  vide  eumdem  Roschovany 
citato  loco. 

Interim  vero  nostra  praesertim  aetate  a  Nationibus  et 
summis  Principibus  Europae  fere  omnibus  Concordata 
inita  sirat,  quod  Ecclesiae  et  Imperio  felix  faustumque 
extitit.  Haec  autem  Concordata  rationem  habent  non  privi- 
legii,  sed  pacti,  estque  illud  pactum  non  temporarium 
vel  personale,  sed  reale  ac  perpeluum,  quod  religiose  ob- 
servandum  est. 

Febronio  temere  affirmanli ,  Praetendit  Curia  (  sic 
Apostolicam  Sedem  nominat )  Concordatis  se  non  ligari, 
respondet  Auctor  Febronii  abbreviati  cum  notis  tom.  III. 
§.14  Francofurti  et  Lipsiae  17  85.  «  Ubi  probatio?  hoc 
((  per  se  et  simpliciter  dictum  falsissimum  est:  audiantur 
«  solum  ipsi  Summi  Pontifices  Innocentius  X,  Clemens 
«  VII,  Paulus  V,  Gregorius  XIII,  dein  distinguatur  inter 
«  Potestatem  Summi  Pontificis,  et  usum  Patestatis9  prout 
((  monet  Germaniae  Canonisla  D.  Barthel  Dissert.  Gene- 
((  ral.  de  Concord.  cap.  3.  sect.  2.  num.  3.  et  5.  Ubi 
«  ait:  cum  utilitas  communis  evidentissima^  pula^  sl  mo- 
k  derua  disciplina  in  graves,  communes  et  constautes 
a  abusus  patenter  degeneraret  elc.  aut  exlraordinaria 
((  gravissima  flagilaret  Ecclesiae  necessitas^  ex  Plcnitudinc 
«  Potestatisy  dominante  C/iarilate  ct  prudentia  duce,  a 
((  Summo  Ponlifce  provideri  posse.,  atque  Jwc  sensu  e- 
«•  jusdem  Potestatem^  gcneralcm  superintendentiam,  ct 
d  i)  perium  supremum,  veluti  essenliale  divinitus  coneessi 

s  primatus  reservatum,  per  concordata  inabdicabile ,  we/ 
«  potius  sub  concordatis  nunquam  comprehenswn ,  coar- 
«  ctalumque  fuisse^  inficiari  ego  non  ausim.  Plenitudo 
«  enim  Potestatis  Pontificiae  ex  jure  divino  respicit  bo- 
«  num  commune  Ecclesiae:  ergo  quomodocumque  pacisca- 
«  tur  Summus  Ponlifex,  non  potest  excludere  hanc  con- 
«  ditionem,  nisi  aliud  exigat  commune  bonum  Ecclesiae: 
«  atque  in  ordinc  ad  hoc  ipsum  condita  erectaque  sunt 
«  Concordata:  medium  vero  desinit  esse  tale,  dum  evi- 
«  dcnter  fini  intento  adversatur.  Vides  hic  distingui  in- 
«  ler  Potestatem  et  usum  Potcstatis,  hunc  in  Pontifice 
((  ligari  per  Concordata,  Potestatem  non  ligari,  atque  in 
«  hoc  sensu  loquuntur  et  intelligendi  sunt,  vel  potius  cora- 
((  binari  debent  Pontifices  et  alii,  qui  dicunt  se  concor- 
((  datis    ligari,  et  alii   ex  adverso  se  non  ligari  ». 


Jfr<:j> 


14, 

PRAENOTIONES 

IN   JUS   GANONIGUM 


CAPUT  I. 

DE  JURE  CANONIGO  GENERATIM 

§.     1.  De  nomine  Juris  Canonici. 

§.     2.  De  Jnris  Canonici  definitione  et  objecto. 

§.  3.  De  discrimine  Theologiam  inter  et  Jns  Canonicum. 

§.     4.  De  discrimine  inter  Jus  Civile  atque  Jus  Canoni- 

cum. 

§.  5.  De  Juris  Canonici  amplitudine  et  necessitaie. 
§.     6.  De  Jure  Canonico  publico  et  privato. 
§.     7.  De  Jurisprudentia  Ecclesiastica. 
§.     8.  De  Canonum  divisione. 
§.     9.  De  Canonibus  Fidei. 

§.  10.  De  Notis  Canonum  dogmalicorum. 

§.  11.  De  expositione  earumdem  Notarum. 

§.  12.  De  Canonibus  morum. 

§.  13.  De  Canonibus  ecclesiasticae  disciplinae. 

CAPUT  II. 

DE  FONTIBUS  JURIS  CANONICl 
§.  14.  De  Fontium  Juris  Canonici  definitione  et  numero. 

DE    SACRA    SCRIPTCRA 

§.  15.  De  Libris  Sacrarum  Scripturaruin. 

11 


146 

§.  16.  De  usu  et    auctoritate  veteris  Testamenti   in  Jure 

Canonico. 
§.  17.  De  usu  et  auctoritate  novi  Testaraenti. 
§.  18.  De  divinis  et  apostolicis  Institutis. 

DE    TRADITIONIBUS 

§.  19.  De  divinis  et    humanis  Traditionibus. 
§.  20.  De  usu  et  auctoritate  Traditionum. 
§.  21.  De  Consuetudine. 

DE    CONSTITUTIONIBUS    SUMMORUM    PONTIFICUM 

§.  22.  De  variis  Summorum  Pontificum  Constilutionibus. 

§.  23.  De  usu    et    auctoritate  Constitutionum  Summorum 

Pontilicum. 

§.  24.  De  harum  Constitutionum  promulgatione. 

§.  2.j.  De  acceptatione  legum  ecclesiasticarum. 

§s  26.  De  Placito  Piegio. 

§.  27.  De  Rescriptis. 

§.  28.  De  auctoritate  et  usu  Rescriptorum. 

§.  29.  De  Rescriptis  vitiosis  ralione  personarum. 

§.  30.  De  vitio  precum. 

§.  31.  De  vitio  formae. 

§.  32.  De  executione  et  cessatione  Rescriptorum. 

DE    CONCILIIS 

§.  33.  De  Conciliorum  definitione. 

§.  34.  De  Conciliorum  generalium  convocatione. 

§.  3o.  De  Conciliorum  generalium  celehratione. 

§.  36.  De  Conciliorum  generalium  confirraatione. 

§.  37.  De  Conciliis  particularihus. 

S>  38.  De  auctoritale  Concilioruin. 


147 

DE    JURE    NATURALI 

§.   39.  De  variis  juris  naturae  praeceptis. 
§.   40.  De  usu  et  auctoritate  juris   naturalis  in  jurispru- 
dentia  canonica. 

DE    SCRIPTIS    SANCTORUM    ECCLESIAE    PATRUM 

§.  41.  De  uomine  et  dignitate  Sanctorum  Ecclesiae  Palrum. 
§.  42.  De  usu  et  auctoritale  Sanctorum  Patrum. 

DE    JURE   CIVILI 

§.  43.  De  jure  civili  per  Canones  recepto. 

§.  44.  De  regulis  in  usu  Juris  civilis  observandis. 

CAPUT  III. 

DE  COLLECTIONIBUS  SACRORUM  CANONUM 

§.   45.  De  Collectionibus  generatim. 

§.  46.  De  Constitutionibus  Apostolicis. 

§.  47.  De  Canonibus  Apostolorura. 

§.  48.  De  Canonum  Apostolorura,  origine,  nuraero,  atquc 

usu. 
§.  49.  De  Collectionibus  Ecclesiae  Graecae. 
§.  50.  De  Collectionibus  Latinis. 
§.  51.  De  Collectione  Isidori  Mercatoris. 
§.   52.  De  rebus  notandis  in  collectione  Isidoii* 
§.  53.  De  Gratiani  Decreto. 
§.  54.  De  emcndatione  Graliani. 
§.  55.  De  aucloritate  Decreti  Gratiani. 
§.  56.  De  aliis  Decretalium  Collectionibus  a  Gratiano  ad 

Gregorium  IX, 


1 


57.  De  Collectione  Gregorii  IX. 

58.  De  sexto  Decretalium,  de  Clementinis,  et  Extrava- 

gantibus. 

59.  De  Rubricis,  Summariis,  et  Glossis. 

60.  De  Jure  novissimo. 


'6© 


149 

IIVDEX 

RERUM  PRAECIPUARUM  IN  PRAENOTMIBUS 

NUMERUS  1NDICAT  PAGINAM 

B. 
Bullarium,  seu  Bullarum  Collectiones  139  et  140. 

C. 
Canones.  Lnde  sic  dicti?  1  et  2.  Canonum  divisio  17. 
Canones   fidei   seu    dogmatici    18.    Eorum   internoscendorum 

regulae  19  et  20.  Earumdem  regularum  expositio  20. 
Canones  morum  23. 
Canones  disciplinae  24. 

Canones    Apostoloruni.    An    Apostolis   tribuendi  107  et  108. 
An  ab  Ecclesia  recepti  109.  Eorum  origo,  numerus  atque 
usus  109  et  seqq. 
Canones  Apostolici  vid.  Collectiones  Canonum. 
Collectiones  Sacrorum  Canonum.  Earum  utilitas  104.  Et  usus  104. 
Collectiones  Ecclesiae  Graecae.  Quando  incoeperint  111.  Ca- 
nones,  quibus  constant  112  et  113.  Earum  auctoritas  113. 
Collectiones  Latinae.  Collectio  Bionysii  Exiguill4.  Ejusdem 
Canones  ibid.    An    ulla   ante   Dionysium    extiterit    115  et 
seqq. 
Collectio  Isidori  Mercatoris  117.  In  suspicionem  adducta  120 
et  seqq.  Ejus  Canones    sinceri,    apocryphi,  et    inlerpolali 
119.  Injustae  in  eum  accusationes  120. 
Concilium  Generale  fons  Juris  Canonici.  Ejus  definitio  77.  Qui- 
nam  convocandi  sintetaquo?  77  et  seqq.  Occasione  schi- 
smatis  vel  Sedis  vacantis  a    quo    indicendum  79.  Jus   fe- 
rendi  suffragii  81.   Ratio  cjus  celebrandi  82.  Jus  cjusdem 


150 

Concilii  gencralis  confirmandi  83  et  seqq.  Ejusdem  aucto- 

ritas  88.  An  Concilium  generale  sit  superius  Pontifice  89. 

Concilia  particularia.  Eorum  divisio  8G.  Eorum  auctoritas  87. 

Concordata,  et  eorum  vis  142. 

Constitutiones  Summorum  Pontificum  fons  Juris  Canonici.  Ea- 
rum  definitio  et  divisio  53.  Earumdem  usus  et  auctoritas 
in  Jure  Canonico  54.  Fides  eisdem  adhibenda  in  tuendis 
juribus  Apostolicae  Sedis  55. 
Constitutionum  Apostolicae  Sedis  promulgatio  56.  Quaenam 
sit  forma  promulgalionis  56  et  57.  An  sufficiat  promul- 
gaiio  Romae  facta  57  et  58.  An  necessaria  sit  Episcopo- 
rum  acceplatio  59  et  seqq. 

Conslitutiones  Apostolicae.  Earum  auctor  105  et  106,  Et  auctori- 
tas  106  et  107. 

Consuetudo.  Ejus  definitio  et  divisio  40.  Ejus  vis  ad  leges 
abrogandas  ibid.  Conditiones  ad  id  necessariae  40  et  41. 
An  per  consuetudinem  juvisdictio  quoque  ecclesiastica 
acquiri  possit  43.  Episcopi  quasnam  facultates  per  con- 
suctudinem  acquirere  valeant  47.  An  consuetudinis  ralio 
sit  habenda  in  disceptationibus  inler  Sacerdotium  ct  Im- 
periuin  49  et  seqq.  Quinam  legitimi  judices  in  hisce  di- 
sceplationibus  habendi  52. 
D. 

Declarationes.  Congregationis   Cardinalium    Concilii    Tridcntini 
interpretum  Declaraliones  14  ct  15.  Earumdem  vis  et  aucto- 
ritas  15  et  seqq. 
Declarationes  aliarum   Congrcgationum   Cardinalium,  cariim- 
que  vis  et  auclorilas  17. 

Decretales.  Decretales  ante  Gregorium  IX.  130.  Earum  aucto- 
rilas  131.  Decrctales  Grcgorii  IX.  132.  Aucloritas  et  mo- 
dus  allegandi  133.  Decrctalium  liber  sextus,  Clementinae? 
et  Extravagantes  133.  Modus  allegandi,  et  auctoritas  134 
et  135. 
Decrctalium  libcr  scplimus.  Ejus  aucloiitas  139, 


151 

Derogatio.  Quando  necessaria  ad    validitatem    Rescriptorum,  et 

Constitutionum  Apostolicarum  72  et  73. 
Disciplina.  Disciplina  externa  sive  Politia  ecclesiastica  24.  Li- 

turgica  25.  Dogmatica  et  dogmati  annexa  ibid. 
Dispensatio.  Dispensatio  super  legibus  seu  inslitutis  Apostolo- 

rum  35  et  36. 
Dionysius  Exiguus  vid.  Collectiones  Sacr.  Canonum. 

G. 
Glossae.  Quid?  138.  Earum  auctoritas  ibid. 
Gratiani  Decretum.  Ejus  divisio,  et  modus    allegandi    Canones 

123  et   seqq.  Ejus   menda   et   correctioncs  125    et   seqq. 

Ejusdem  aucloritas  127  et  seqq. 
I. 
Interpretatio.  Ejus  definitio  12.   Recta    interpretandi    ratio  13. 

Interpretalio    Authentica    13.    Usualis    13.    Judicialis    11. 

Doctrinalis  14. 
Interpretatio  Decretorum  Concilii  Tridentini  15  et  seqq. 
Jnstituta.  Instituta  Divina  et  Apostolica   35.  Eorum    discrimen 

35    et   36.  Isidorus   Mercator   vid.  Collectiones   Canonum 

Latinae. 
Jurisprudentia.   Jurisprudenlia    ecclesiastica.    Ejus   definitio   et 

partes  12. 
Jus  Canonicum.  Ejus  definitio  2.    Ejus   objectum  ibid.  Discri- 

men    inter   Theologiam    et   Jus   Canonicum   4.    Et  inter 

Jus  civile  et   Jus   Canonicum  5.  Juris  Canonici   praeslan- 

lia  5  et  seqq.  Ejusdcm  amplitudo  et  necessitas  7  et  8.  Jus 

Canonicum  publicum    et    privatum    9.  Utriusque   defmitio 

9  et  10.  Juris  Canonici  fontes  27.  Eorum  definitio  27.  Et 

numerus  27  et  28.  Ejusdem  adminicula  seu  adjumenla  103. 
Tus  naturae.    Ejus   praecepta  91   et  92.    Usus  et  aucloritas  in 

Jurisprudenlia  Canonica  93  et  seqq. 
Jus  civile.  Ejus  usus  in    Jure    Canonico  99.    Leges    civilcs    a!> 

Ecclesia  probatae,  aut  correctac,  et  nec  probatae  nec  coi- 

rectae  101   et  seqq. 
Jus  novissimum  138. 


152 

P. 

Sancti  Patres.  Quinam  dicuntur?  96.  Eorura  auctoritas  et  usus 

in  Jure  Canonico  97   et  seqq. 
Placitum  regium.  Ejus  origo  62.  An  ejus  usus    sit   justus    63 

et  seqq. 
Promulgatio.   Vid.   Constitutionum    Apostolicae    Sedis   promul- 

gatio. 

R. 
Regulae  Cancellariae  140  et  seqq. 
Rescripta.  Eorum  definitio  et  divisio  65.  Eorumdem  auctoritas 

et  usus  65  et  seqq.  Rescripta  vitiosa  ratione   personarum 

68.  Ratione  precum  69.  Ratione  formae  71.  Rescriptorum 

executio  et  cessatio  75. 
Rubricae.  Earum  auctoritas  137. 

S. 
Sacra  Scriptura  fons  Juris  Canonici.    Sacrarura   Scripturarum, 

sive  novi  et  veteris    Testamenti   libri    28.  Veteris    Testa- 

menti  usus  et  auctoritas  in  Jure    Canonico    29.  Novi  Te- 

stamenti  usus  et  auctoritas  33. 
Summaria  137. 

T. 
Traditio  fons  Juris  Canonici.  Ejus  definitio  37.  Divisio  in  Di- 

vinam,  Apostolicam    et  Ecclesiasticam  37.  Usus  et  aucto- 

ritas  Traditionum  in  Jure  Canonico  38  et  seqq. 


«33Z2>^N£233=. 


JOANNIS  CARDIMLIS  SOGLIA 

EPISCOPI  AUXIMANI  ET  CINGULANI 

INSTITUTIONUM 

JURIS  PUBLICI  EGCLESIASTIGI 
TOMUS  SECUNDOS 

EDITIO  TERTIA  AB  IPSO  AUCTORE  RECOGMTA    ET  AUCTA 


MUTINAE    1850 


PROSTANT    MUTINAE    ET    REGII    LEPIDI    APUD    EDITORES 
NICOLAUM    ZANICHELLI     ET    SOC. 
STEPIIANUM    CALDERINI    ET     SOC 


CUM    .TURE    PROPRIETATIS    JUXTA    EDICTVM    LATUM 
MUTINAE    DIE     19     DECEMBRIS     1840 


EX    TYPOGRAPHEO    MONETI    ET    SOC. 


INSTITUTIONUM 

JURIS  PUBLICI  EGCLESIASTICI 
LIBRI  TRES 


JIIRIS  PUBLICI  ECCLESIASTICl 

PROEMIUM 


Jus  publicum  ecclesiasticum  est,  quod  totius  Ecclesiae, 
ejusque  Rectorum  jiira  et  officia  determinat;  privatum 
autem,  quod  christiani  populi  jura  et  officia  complectitur: 
de  qua  defmilione  dictum  satis  est  in  praenotionibus  §.  6. 
Hinc  vero  facile  intelligilur  jura  publica  ad  eas  tantum 
societates  pertinere,  quae  stant  per  se  ipsae,  nec  domina- 
tioni  cnjusquam  parent,  et  ideo  Status  appellantnr:  Status 
quippe  dicitur,  ait  Puffendorfius  de  habit.  Relig.  Christ. 
§.  11,  ejusmodi  conjunctio  plurium  hominum,  quac 
imperio  per  homincs  administrato^  sibi  proprio,  ct  aliun- 
dc  non  depcndcnte  continetur.  Itaque  societatibus,  quae 
in  alterius  ditione  et  potestate  manent,  nulla  sunt  jura 
publiCa;  cum  enim  ejusmodi  societates  sub  imperio  sint, 
in  privatorum  numero  habentur. 

Nobis  ig  i  { u  Jus  publicum  ecclesiasticum  tradituris, 
primum  omnium  est  de  Statu  Ecclesiae  singillatim  dis- 
serendum.  Verum  quo  magis  rerum  tractandarum  divisio 
perspicua  sit,  operae  pretium  est  animadvcrtere,  tria  esse 
de  Statu  Ecclesiae  apud  omnes  Catlwlicos  certa  et  explorata. 

Primura  est :  Ecclesiam  a  Christo  fundatam  Statum  esse, 
sive  ut  ajunt  Societalem  inaequalem^  in  qua  scilicet  alii 
sunt  aliis  potestate  et  ordine  inaequales,  propterea  quod 
aliquorum  est  praeesse  et  imperare,  aliorura  vero  obtem- 
perare  et  subjectos  esse,  eamque  a  civili  societate  omnino 
distinctam  esse,  ab  eaque  minime  dependentem. 

Alterum  est:  Ecclesiasticam  potestatem  non  toti  Eccle- 
siae  a  Christo  traditam,  sed  certis  designatisque  personis, 
nempe  Petro,  et  Apostolis,  eorumque  Successoribus. 

Tertium  denique  est:  Eidem  potestati  ea  omnia  divino 
jure  obnoxia  esse,  quae  ad  cultura  Dei,  et  aniinarura 
salutem  perlinent. 

Verum  haec  tria  catholicae  doctrinae  capita  adversarios 
habent  Protestantes,  Richeristas,  et  Regalislas. 

Protestantes  contendunt,  Christum  Ecclesiae  suae  nullam 
imperandi  potestatem  dedisse,  sed  eam  fundasse  instar 
Collegii,  seu,  societatis  aequalis,  in  qua  Socii  omnes  sunt 
inter  se  pares  et  aequales,  quatenus  nemo  alteri  praestat 
imperio  et  potestate,  proindeque  Ecclesiara,  uti  Collegia 
et  caeteras  societates  aequales,  posse  pactiones  quasdam 
inire,  statuta  condere,  docere,  monere,  non  vero  leges 
ferre,  jus  dicere,  condemnare,  punire;  et  praeterea  illius 
Principis  in  cujus  territorio  est ,  surarao  imperio  potcs- 
tatique  subjectam  esse. 

Richeristae  non  usque  eo  Ecclesiam  deprimunt,  attamen 
asseverare  non  dubitant,  potestatem  rcgendi  gubernandique 
non  Petro,  et  Apostolis,  eorumque  Successoribus,  adeoque 
nec  Pontifici  et  Episcopis,  sed  universo  populo  christiano 
diviuitus  datam  esse. 

Regalistae  denique  ( sic  dicti,  propterea  quod  regibus, 
sive  potestati  civili,  nimium  favent )  juribus  Ecclesiae  ita 
detrahunt,  ut  res,  si  non  spirituales,  at  certe  spirilualibus 
adnexas,  et  disciplinam  externam  eidem  potestati  civili 
subjiciant. 

Contra  tres  hujsmodi  errores  tribus  dislinctis  libris 
disputabimus,  quorum 

I.  De  Slatu  Ecclesiae. 

II.  De  Rectoribus  Ecclesiae,  eorumque  juribus  et  of- 

ficiis. 

III.  De  Personis  et  rebus  potestati  Ecclesiae  subjectis. 
Nolim  vero  quemquam  existimare,  nos  tractandis  contro- 

versiis ,  non  Institulionil)us  tradendis  operam  daturos ; 
eorum  enim  omnium,  quae  ad  Juris  ecclcsiastici  publici 
Institutiones  pertinent?  hic  simpiicem  et  dilucidara  exposi- 
tionem  bcnevolus  lector  inveniet.  Pugna])imus  quidem 
pro  sententiis  nostris,  veruntamen  admodum  parce,  et 
quantum  ratio  Institutionum  patitur. 


LIBER  L 

DE   STATU   ECCLESIAE 


Prima  Juris  puhlici  ecclesiastici  quaestio,  qua  veluti 
fundamento  Jus  ipsum  nititur,  haec  est,  an  Ecclesia  sit 
Societas  inacqualis,  sive  Status. 

Nos  affirmamus  Ecclesiam  Statum  csse,  multaque  sunt 
argumenta,  eaque  firmissima  et  ipsa  luce  clariora,  quibus 
tueri  sententiam  nostram  possumus,  secLea  quae  sequunlur 
satis  esse  existimamus. 

Sic  itaque  argumentamur.  Ex  definitione  Puffendorfii 
Socictas  inaequalis;  sive  Status^  est  consociatio  plurium 
hominum,  quae  imperio  per  homines  administrato,  sibi 
proprioj,  et  aliunde  non  dependente  continetur.  Atqui  ex 
institutione  Christi  Ecclesia  est  consociatio  hominum,  quae 
per  homines,  hoc  est  per  Petrum  et  Apostolos,  eorumque 
Successores  administratur  cum  imperio  sihi  proprio,  nec 
aliunde  dependente;  Ergo  Ecclesia  est  Societas  inaequalis 
sive  Status. 

Minorem  propositionem  toto  hoc  lihro  prohaturi  sumus, 
planum  faciendo  1.°  Ecclesiae  administrationem  Petro  et 
Apostolis,  eorumque  Successorihus  a  Christo  fuisse  traditam 
cum  potestate  imperandi:  2.°  eamdem  imperandi  potestatem 
ipsius  Ecclesiae  propriam  esse,  nec  aliunde  dependentem  : 

deinde    argumenta,    quae  a  Protestantibus    contra    objici 
solent,  breviter  diluemus. 

Protestantes  jam  ab  initio  reformationis  omnem  Ecclesiae 
potestatem  labefaetare  conati  sunt,  eamque  in  suos  Principes 
transtulerunt,  ut  iis  adularentur,  quorum  auxilio  atque  auctori- 
tate  indigebant.  Id  aulem  jure  factum  fuisse  Puffendorfius  con- 
tendit,  in  eamque  sententiam  librum  edidit  de  habitu  religionis 
christianae  ad  vitam  civilem,  quo  distinctionem  societatum  in 
aequales  et  inaequales  a  se  excogitatam  in  medium  protulit. 
Quam  quidem  opinionem  tamquam  a  coelo  delapsam  Protestantes 
omnes  susceperunt,  ejusque  auctorem  summis  laudibus  celebra- 
runt.  Nemo,  inquit  Pfaffius  pag.  199  edit.  Tubing.,  ante  Puffen- 
dorfium  fuit,  qui  Jus  ecclesiasticum  Protestantium  certis  regulis 
fundamentalibus  superstrueret :  hic  primus  fuit,  qui  Ecclesiam 
nonnisi  Societatem,  et  Collegiujn  aequale  in  civitate  esse  docuit, 
tradidit,  et  commonstravit.  Itaque  pretium  operae  duximus 
Societatis  inaequalis  definitionem  a  Puffendorfio  accipere  ejusque 
ipsissima  verba  retinere,  ut  adversus  eos,  qui  nobis  adversarii 
sunt,  propriis  eorum  armis  pugnaremus. 


11 
CAPUT  I. 


S.  i. 

DE  ECCLESIAE  ADMINISTRATIONE  PETRO 
ET  APOSTOLIS  TRADITA 

Administrationem  Ecclesiae  Petro  et  Apostolis,  eorum- 
que  successoribus  a  Christo  traditam  fuisse ,  apertissime 
demonstrant  Christi  ipsius  verba  ad  Apostolos ,  Joannis 
XX  ,11:  Sicut  misit  me  Pater ,  et  ego  mitlo  vos :  et 
Matth.  XXVIII  ,18:  Data  est  mihi  omnis  potestas  in 
coelo  et  in  terra.  Euntes  ergo  doccte  omnes  gentes  bap- 
tizantes  eos ,  docenies  eos  servare  omnia  quaecumque 
mandavi  vobis.  Quibus  sane  verbis  Apostoli  missi  sunt 
ad  fundandam  ubique  gentium  Ecclesiam,  eamque  admi- 
nistrandam;  fundatur  siquidem  Ecclesia,  dum  Evangelium 
annunciatur,  atque  ii,  qui  credunt,  Baptismatc  abluti  in 
Christianorum  Societatem  cooptantur :  adminislratur  vero 
dum  fideles  in  doctrina  tradita  et  observantia  praecepto- 
rum  continentur. 

Ad  eamdem  Ecclesiae  administrationem  pertinent  haec 
Christi  verba  ad  eosdem  Apostolos,  Matlh.  XVIII  15: 
Amen  dico  vobis :  quaecumque  ligaveritis  supcr  terram 
erunt  ligata  et  in  coelo;  et  quaecumque  solveritis  super 
terram  erunt  soluta  et  in  coelo.  Quid  enim  est  istud 
ligare  et  solvere  ?  Num  funibus  et  vinculis  ?  Absit  ab 
homine  sanae  mentis  hujusmodi  rem  opinari.  Itaque  sen- 

sus  eorum  verborum  moraiis  est,  et  ligari  homines  di- 
cuntur  praeceptis ,  legibus ,  sententiis  ,  votis  ,  juramentis 
etc.  ;  solvuntur  autem  absolutionibus ,  dispensationibus , 
legum  abrogationibus  etc.  Ergo  Apostolis  concredita  est 
totius  Ecclesiae  administratio  cum  potestate  ligandi  et 
solvendi,  videlicet  jubendi,  vetandi,  dispensandi,  absol- 
vendi,  et  agendi  reliqua,  quae  sunt  hujusmodi. 

Allata  Christi  verba :  Sicut  misit  me  Pater ,  et  ego 
mitto  vos....  Euntes  docete  omnes  gentes....  Quaecumque 
ligaveritis  super  terram ,  erunt  ligata  et  in  coelis ,  et 
quaecumque  solveritis  super  terram ,  erunt  soluta  et  in 
coelis,  Petro  pariter  et  caeteris  Apostolis  dicta  sunt ;  ideo- 
que  Petrus  et  Apostoli  pares  erant  in  potestate  Aposto- 
latus,  sive  ut  ait  S.  Cyprianus  in  libro  de  Unitate  Ec- 
clesiae :  Hoc  erant  utique  et  caeteri  Apostoli,  quod  fuit 
PclruS;  pari  consortio  praediti  honoriSj,  et  potestatis. 
Sed,  salva  Apostolatus  potestate,  caeteris  Apostolis  praela- 
tus  est  Petrus.  Nam  iwi  Petro  a  Christo  dictum  est:  Tu  es 
Pctrus  et  super  hanc  petram  aedificabo  Ecclesiam  meam... 
Et  tibi  dabo  claves  regni  coelorumy  et  quodcumque  liga- 
veris  super  terram  ctc.  Quibus  verbis  significatur,  Petrum 
in  Ecclesia  futurum ,  quod  est  fundamentura  in  domo , 
super  quo  scilicet  tota  domus  innilitur,  eique  promiltun- 
tur  claves  coelorura ,  quae  sunt  supreraae  potestalis  in- 
dicia.  Naraque  traditio  Ciavium  ex  usu  loquendi  Scri- 
pturae  largitionem  supreraae  potestatis  significat.  Ita  apud 
Isaiara  XXII  v.  22  suprema  potestas  sacerdotalis  Elia- 
cimo  proraissa  est  his  verbis:  Dabo  clavem  domus  David 
super  humcrum  ejus^  ct  aperietj  et  nemo  erit  qui  clan- 

dat  y  et  claudet  y  et  nemo  erit ,  qui  aperiat.  Et  apud 
Lucam  XI  v.  52  Christus :  Vae  vobis  ,  inquit ,  legis 
peritiSy  quia  tulistis  clavem  scientiae,  hoc  est?  qui  vobis 
summani  interpretandi  Scripturas  auctoritatem  assumitis. 
Et  eadem  loquendi  formula  occurrit  in  Apocalypsi  III 
v.  7,  qua  supremum  Christi  imperium  in  regno  Dei  si- 
gnificatur. 

Praeterea  (Joann.  XXI  15,  16,  17)  Christus  prae- 
sentibus  reliquis  Apostolis  unum  Petrum  ter  interrogat: 
Simon  Joannis  diligis  me  plus  his  ?  Et  trinae  interroga- 
tioni  cum  Petrus  respondisset:  Domine  tu  scis,  quia  amo 
te  y  Christus  ter  subdit :  Pasce  agnos  meos  ,  pasce  oves 
meas.  Quid  porro  sibi  vult  isthaec  iterata  de  amore  in- 
terrogatio ,  istud  iteratum  pascendi  gregis  mandatum  ? 
Quid  magnifica  verba  non  ad  Jacobum  ,  non  ad  Joan- 
nem,  non  ad  alterum  ex  praesentibus  Apostolis,  sed  ad 
unum  Petrum :  Pasce  agnos  meos  9  pasce  oves  meas  ? 
Jam  vero  cui  dicitur  pasce,  is  constituitur  Pastor :  cui 
dicitur  pasce  agnos  meos  ,  pasce  oves  meas  ,  is  consti- 
tuitur  Pastor  universalis ,  Pastor  totius  gregis ,  Paslor 
fidelium  et  Pastorum.  Ad  rem  S.  Bruno  Astensis  homi- 
lia  in  vigilia  festi  S.  Petri  ait :  Prius  agnos ,  deinde 
oves  ei  commisit^  quia  non  solum  Pastorem^  sed  Pasto- 
rem  Pastorum  eum  conslituit.  Pascit  igitur  Petrus  agnos, 
pascit  et  oves :  pascit  filios ,  pascit  et  matres :  regit  et 
subditos  et  Praelatos.  Omnium  igitur  Pastor  est ,  quia 
praeter  agnos  et  oves  in  Ecclesia  nihil  est.  Petrus  itaque 
Aposlolorum  Princeps  constilutus,  et  Primatum  non  modo 
honoris ,  sed  etiam  jurisdictionis ,  hoc  est,  curam  totius 

Ecclesiae    suprema    cnm    potestate    conjunctam    ab.  ipso 
Christo  accepit. 

Hoc  dogma  de  Primatu  divinitus  constituto  ex  una- 
nimi  Sanctorum  Patrum  consensu  et  perpetua  Ecclesiae 
doctrina  confirmatur.  Cum  nimis  longum  esset  omnes 
Sanctorum  Patrum  sententias  in  medium  proferre ,  nos 
aliquas  tantummodo  adnotabimus.  Apud  Origenem  in  cap. 
G  ep.  ad  Romanos  legitur :  Petro  Summa  rerum  de 
pascendis  ovibus  tradita,  et  super  ipsum,  veluti  petram, 
fundata  Ecclesia.  Apud  S.  Cyrillum  catechesi  II  et  XI 
legitur :  Petrus  Apostolorum  Summus  et  Princeps.  Apud 
S.  Ephrem  Syrum  serm.  de  compunct.  Petrus  vocatur 
Princeps  ac  vertex  Apostolorum.  Apud  S.  Gregorium 
Nyssenum  serm.  2  de  S.  Stephano  Petrus  dicitur  Apo- 
stolici  chori  Princeps  et  Coriphaeus.  S.  Augustinus  lib. 
II  de  Baptismo  tom.  IX  col.  97  edit.  Venetae  de  Petro 
dicit :  In  quo  Primatus  Apostolorum  tam  excellenti  gra- 
tia  praeeminct.  S.  Ambrosius  lib.  X  in  Lucam  de  Petro 
scribens  ait :  Quis  enim  nescit  illum  Apostolatus  Prin- 
cipatum  cuilibet  Episcopatui  praeferendum  ?  S.  Chrysos- 
tomus  hom.  V  de  Petro  inquit :  Ecclesiae  Praefectura 
per  universum  mundum  traditur. 

Anostoli  ipsi,  quamquam  plurimis  donis  et  ingenti  potestate 
aucti  essent,  attamen ,  ait  De  Marca  in  dissert.  de  singulari 
Primatu  Petri  num.  5,  majestatem  ejus  (Pctri),  uti  Capitis  a 
Christo  constituti,  duobus  vraecipue  modis  colere  debebant. 

Primus  modus  colendae  in  Petro  Primatus  dignitatis  versa- 
batur  in  communione  cum  Capite  retinenda.  Quae  communionis 
necessitas  dupliciter  spectari  yoterat;  vet  habita  ratione  Aposto- 

lorum ,  qui  ex  officio  ad  communioncm  cum  Petro ,  ut  Capite  , 
conservandam  tenebantur;  vel  etiam  ratione  habita  Ecclesiarum . 
quas  per  provincias  ipsi  instituebant,  ea  lege,  ut  Petrum  tam- 
quam  Ecclesiae  Caput  respicerent,  ejusque  regimini  subjicerentur. 
Isthaec ,  quam  observavi ,  necessitas  verbis  Christi  praescripta 
est.  Etenim ,  ut  Ecclesiae  unitatem  solidaret ,  uwi  claves  tradi- 
dit ,  ut  docent  veteres  superius  laudati ;  et  super  Petrum  aedi- 
ficandae  Ecclesiae  petram  dictum ,  totius  aedificii  compagem 
imposuit.  Quare  nullus  coetus  poterat  esse  legitimus ,  nullus 
Ecclesiae  Pastor  admitti,  qui  a  Petro,  id  est,  ab  ejus  commu- 
nione  discederet.  Constantiaju  fidei  Ecclesiae  quidem  suae  Chri- 
stus  solemni  formula  pollicetur ,  adeo  ut  inferorum  vires  eam 
expugnare  non  possint ;  sed  illi  Ecclesiae  hoc  privilegium  spo- 
pondit ,  quae  aedificata  esset  super  petram ,  quae  fundamento 
illo  niteretur 

Secundus  modus  colendi  Primatus  is  erat ,  ut  causas  com- 
munes  ad  universalis  Ecclesiae  disciplinam  pertinentes  Apostoli 
ad  eum,  tamquam  ad  Collegii  et  Ecclesiae  Principem,  discutien- 
das  referrent.  Quod  factum  a  Paulo  in  quaestione  de  rituum 
judaicorum  usu  a  gentilibus  ad  fidem  conversis  retinendo. 

De  Primatu  S.  Petri  agunt  Bellarminus  de  Rom.  Ponlifice 
lib.  i  cap.  12  et  13,  Mamachius  orig.  et  antiquit.  christ. 
Jib.  4  par.  2  cap.  1  §.  4,  Ballerinius  de  vi  et  ratione  Prima- 
tus  Rom.  Pont.  cap.  9  num.  5,  et  Theologi  passim. 

S-   2. 

DE  POTESTATE   EIDEM  PETRO  ET  APOSTOLIS 

CONCESSA 

Videndum  modo  est  qualis  ciuantaque  potestas  Petro 
et  Apostolis  tiibuta  faerit  ad  Ecclesiam  adminishandam. 
Tritum  est  sermone  adagium:  qui  vult  finew  mdt  media. 

Cum  itaque  finis  Ecclesiae  sit  cultus  Dei  et  salus  ani- 
marum ,  minime  dubitandum  est  5  quin  Christus  omnem 
eis  potestatem  dederit5  quae  ad  finem  obtinendum  perti- 
neret.  Eos  proinde  duplici  potestate  auxit  ordinis,  et 
jurisdictionis.  Prima  ad  ministerium  sacrum,  altera  ad 
regimen  Ecclesiae  pertinet.  Hanc  duplicem  potestatem  non- 
nulli  Canonistae,  atque  etiam  Theologi  partiuntur  ac  di- 
vidunt  in  potestatem  ministerii ,  magisterii 5  et  imperii. 
Potestas  ministerii  Sacramenta,  resque  sacras  administrat. 
Potestas  magisterii  res  fidei  et  morum  docet  atque  de- 
finit.  Potestas  denique  imperii  ad  Ecclesiae  gubernatio- 
nem  spectat,  conjunctamque  auctoritatem  habet  condenda- 
rum  legum,  judicandi,  poenisque  coercendi.  At  nos  vete- 
rem  et  usitatam  divisionem  sequimur 5  et  potestatem  Ec- 
clesiasticam  partimur  in  potestatem  ordinis,  et  jurisdi- 
ctionis;  quandoquidem  haec  divisio  ad  naturam  potestatis 
Ecclesiasticae  explicandam  aptior  esse  videtur.  De  potestate 
vero  magisterii  opportunus  erit  dicendi  locus,  ubi  de  ju- 
ribus  et  officiis  Summorum  Pontificum  seorsim  agentes 
ostendemus  quod  et  quale  docendi  munus  Summi  Pontifi- 
ces  in  universa  Ecclesia,  et  Episcopi  in  sua  quisque 
Dioecesi  acceperint. 

DE  POTESTATE  ORDINIS 

Potestas  ordinis  est5  qua  Sacrificium  offertur5  Sacra- 
menta  administrantur  5  sacrae  functiones  peraguntur.  De 
divina  potestatis  hujus  instilutione  nullum  ambigendi  lo- 
cum  Tridentina  Synodus  reliquit  sess.  23  de  Sacramento 

Ordinis  capite  1  :  Si  quis  dixerit  non  esse  in  novo 
Testamento  Sacerdotium  visibile  et  externum ,  vel  non 
esse  potestatem  aliquam  consecrandi ,  et  offerendi  verum 
CorpiiS;  et  Sanguinem  Domini^  et  pcccata  remittendi  ct 
rctinendi anathema  sit. 

Potestas  ordinis  per  sacram  ordinationem  confertur, 
neque  amitti  potest,  nec  auferri,  quia  character,  unde 
profluit,  deleri  nequit,  sed  perpetuo  inhaeret  ita,  ut  qui 
sacerdos  semel  fuit ,  laicus  rursus  fieri  non  possit.  Hinc 
S.  Augustinus  libro  II  adversus  Parmenianum  cap.  13 
de  Clericis  in  schismate  Donatistarum  charactere  ordinis 
insignitis  ait :  Non  sunt  iterum  ordinandi ,  sed  sicut  in 
eis  Baptisma,  ita  Ordinatio  mansit  integra. 

Vocatur  autem  potestas  ordinis  ?  propterea  quod  per 
diversos  Ministrorum  ordines  sive  gradus  distributa  est, 
inter  quos  Episcopi  principem  locum  tenent.  Qua  de  re 
Concilium  Tridentinum  sess.  23  can.  6  definivit:  Si  quis 
dixerity  in  Ecclesia  catholica  non  esse  Hierarchiam  di 
vina  ordinatione  institutamy  quae  consiat  cx  Episcopis, 
Presbyteris,  et  Ministris,  anathema  sit. 

Quicumque  ad  Hierarchiam  ordinis  pertincnt,  communi  vo- 
cabulo  appellanlur  Clerici ;  ceteri  vero  qui  in  Ecclesia  sunt , 
Laici  dieuntur:  quae  quidem  personarum  divisio  divino  ex  jure 
proficiscitur.  In  primis  enim  Apostoli  distinguunt  Fideles  in 
Gregem,  et  Episcopwn :  aliquando  etiam  in  Ministros,  et  Fide- 
les.  Non  utuntur  quidem  nominibus  Clericorum ,  et  Laicorum ; 
at  res  ipsa  diserte  proponitur,  eaquc  nomina  usurpari  deinde 
coepta  sunt  ad  rem  melius  significandam:  praeterea  cum  pote- 
stas  conficiendae  Eucharistiae ,  et  Saerificii  offerendi,  sive  al- 

terius  sacri  muneris  obeundi  non  aliis  a  Christo  eoncessa  fue- 
rit,  nisi  iis,  qui  in  Sacerdotium  consecrarentur,  dubitare  non 
licet,  quin  ii,  qui  ad  sacra  facienda  divino  jure  selecli  sunt, 
eodem  quoque  jure  a  ceteris  omnibus  potestate  et  ordine  di- 
stinguantur. 

s.  4. 

DE  POTESTATE     JURISDICTIONIS 

De  potestate  ordinis  nihil  attinet  plura  dicere.  Sed 
uberius  ac  fusius  de  potestate  Jurisdictionis  disputandum 
est.  Jurisdictio  defmitur  potestas  juris  dicendi.  Verum 
in  Jure  Canonico  nomen  jurisdictionis  latius  accipitur, 
eoque  intelligitur  omnis  ea  imperii  potestas,  qua  Ecclesia 
regitur  et  gubematur.  Protestantes ,  ut  diximus ,  conten- 
dunt  totam  Ecclesiae  potestatem  in  docendo  et  monendo, 
nequaquam  in  imperando  sitam  esse;  quo  posito  inferunt 
a  Societatibus  inaequalibus  Ecclesiam  longe  abesse,  eo 
quod  imperium  non  habeat,  sine  quo  Societas  inaequalis 
nec  esse ,  nec  concipi  potest.  Sed  quaerimus  quid  est 
imperare  ?  Profecto  est  leges  imponere ,  scilicet  jubere , 
vetare,  jus  dicere,  poenisque  coercere.  Ergo  Ecclesia  ira- 
perat ,  sive  imperium  habet ;  etenim  jure  divino  potest 
leges  ferre ,  judicare ,  et  punire ;  id  quod  distincte  ac- 
curateque  probandum  sumimus. 

Jurisdictionis  potestas  confertur  per  legitimam  missionem , 
quae  definiri  solet:  Legitima  assignatio  subditorum ;  sive  ut 
aliis  placet:  Deputatio  legitima  ad  exerccndum  munus  spiri- 
tuale,  sine  qua  quivis  actus  jurisdictionis  nullus  et  irritus  est. 

Nonnulli  interpretes  Juris  Canonici  rali  sunt,  ad  assequen- 

dam  utramque  potestatem  ordinis  et  jurisdictionis,  in  antiqua 
Ecclesiae  disciplina  solam  ordinationem  satis  fuisse,  et  recen- 
tiori  tantum  aevo  duplicem  et  distinctum  modum  utriusque 
potestatis  conferendae  adhibitum  esse,  ut  nimirum  praeter  or- 
dinationem  singularis  etiam  missio,  seu  assignatio  gregis  re- 
quireretur.  Quae  quidem  opinio,  si  eo  sensu  explicetur,  ut  vi- 
delicet  veteri  Ecclesiae  more  et  instituto  potestas  jurisdictionis 
in  certam  plebem  simul  fere  cum  ordinatione  traderetur,  re- 
darguenda  non  erit.  Sed  fatendum  est '  duos  sempcr  fuisse 
distinctos  actus  ordinationem,  et  missionem,  quatenus  is  or- 
dinabatur,  qui  secundum  canones  ad  aliquam  Ecclesiam  regen- 
dara  electus  fuerat.  Qua  de  re  habemus  gravissimum  judicium 
Tridentinae  Synodi,  quae  ad  legitimos  Ecclesiae  Ministros  con- 
stituendos  ordinationem ,  et  missionem  necessariam  definivit 
can.  7  sess.  23 :  Si  quis  dixerit  eos,  qui  mc  ab  ecclesiastica, 
et  canonica  potestate  rite  Ordinati  ,  nec  missi  sunt ,  legitimos 
esse  Verbi ,  et  Sacramentorum  Ministros ,  anathema  sit.  Hanc 
autem  legitimam  missionem  requiri  etiam  in  foro  interno,  seu 
poenitentiali,  idem  Concilium  declaravit  cap.  6  sess.  14:  Quo- 
niam  igitur  natura  et  ratio  judicii  illud  exposcit,  ut  sententia 
in  subditos  dumtaxat  feratur ,  persuasum  semper  in  Ecclesia 
Dei  fuit ,  et  verissimum  esse  Synodus  haec  confirmat ,  nullius 
momenti  absolutionem  eam  esse  debere ,  quam  Sacerdos  in  eum 
profert,  in  quem  ordinariam ,  aut  subdelegatam  non  habet  ju- 
risdictionem. 

s.  5. 

DE  POTESTATE  LEGUM  FERENDARUM 

Plura  sunt  argumenta ,  quibus  apertissime  demonstra- 
lur?  esse  in  Ecclesia  condendarum  legum  potestatem. 
Primum  argumentum  ducitur  ex  jure  ligandi,  et  solvcndi, 
quod  Christus  Apostolis  tribuit  illis  verbis:  QuaeGumque 


20  LIB.  I.  CAP.  I.  DE  STATU  ECCLESIAE 

ligaveritis  super  terram ,  erunt  ligata  et  in  coelis ;  et 
quaecumque  sokerilis  super  terram ,  erunt  soluta  et  in 
coelis.  Enimvero  ligare  et  solvere  non  physice  acci- 
piendum  est,  sed  moraliter  ,  et  significat  morale  vincu- 
lum  ,  seu  obligationem ,  quae  alicui  imponitur ,  agendi 
quidpiam  vel  non  agendi ;  quod  vere  et  proprie  est  le- 
gem  constituere.  Igitur  in  jure  ligandi  et  solvendi  pote- 
stas  legum  ferendarum  continetur.  Praeterea  potestas  cla- 
vium^et  ea  Christi  verba  Matth.  18  v.  17.  -  Si  Ecclc- 
siam  non  audierit,  sit  tibi  sicut  ethnicus  et  publicanus, 
potestatem  ferendarum  legum  satis  indicant. 

Accedit  factum  Apostolorum.  Hi  sanctissimi  Viri  divi- 
nitus  instituti,  et  ab  omni  cupiditate  dominandi  prorsus 
remoti,  dum  etiam  Imperatores  et  magistratus  civiles  in- 
fensi  erant  christiano  nomini ,  hanc  sibi  potestatem  vin- 
dicarunt,  quotiescumque  id  Ecclesiae  necessitas  vel  utilitas 
postulabant.  Ad  vitandam  offensionem  Judaeorum  Act. 
1 5  tulerunt  legem  de  abstinentia  a  sanguine  el  suffocalo, 
eamque  onus  appellarunt,  scribentes  per  manus  eorum  etc. 
De  qua  epistola  synodica  praeclare  Chrysostomus  hom. 
33  in  acta  :  Potuissent  ccrtc,  inquit,  multo  plura  prac- 
ciperc  >  et  absque    litteris ,  sed  epistclam  mittunt  ita  ut 

sil  Jvx  scripta vide  brevem  cpislolam  nihil  abundans 

liabcrej  neque  cpicJicremata,  nequc  syllogismos ,  scd  im- 
perium.  Eadem  potestas  elucet  in  diversis  S.  Pauli  epi- 
stolis :  Laudo  vos ,  quod  praecepta  mea  teneatis  ( I  Co- 
rinth.  cap.  11).  Scitis  quac  praecepta  dederim  vobis 
(I  ad  Thess.  4 ).  Et  passim  in  Apostolorum  epistolis 
legimus  sancitas  leges  de  dotibus  Episcoporum,  de  biga- 

mis  non  ordinandis ,  de  neophytis  non  evehendis ,  de 
modo  judicandi  Presbyleros,  de  connubiis,  deque  aliis  id 
genus  multis ,  quae  ad  externam  Ecclesiae  disciplinam 
spectant. 

Successores  etiam  Apostolorum  ubique  et  semper  ea 
potestate  usi  sunt.  Nimis  longum  esset  canones,  hoc  est, 
leges  ac  decreta,  sive  a  Conciliis  generalibus  et  particu- 
laribus ,  sive  a  Summis  Pontificibus  condita  et  promul- 
gata  recensere ,  ex  quibus  Corpus  Juris  Canonici  confla- 
tum  est. 

Ipsi  summi  Principes  hanc  nativam  propriamque  Ec- 
clesiae  potestatem  agnoverunt.  Si  civiles  leges,  inquit 
Justinianus  in  praef.  Nov.  127,  quarum  potestatem  no- 
bis  Deus  pro  sua  in  homines  benignitatc  credidit^,  fir- 
mas  ab  hominibus  custodiri  ad  obedientium  securitatem 
studemus;  quanto  plus  studii  adhibere  debemus  circa 
sacrorum  canonum^  ct  divinarum  legum  custodiam^  quae 
mper  salute  animarum  nostrarum  definitae  sunt?  Et 
cap.  1:  Si  enim  illa^  quae  a  laicis  peccantur,  genera- 
lcs  leges  non  concedunt  extra  inquisilionem  et  vindi- 
ctam  manercy  quomodo  a  5.  Apostolis  et  Patribus  super 
omnium  hominum  salute  canonica  statula  despici  patie- 
mur? 

Ea  proinde  est  vis  et  potestas  legum  ecclesiasticarum, 

ut  iis,  quos  respiciunt,  obtemperandi  necessitatem  impo- 

nant.    Nam    illis    Christi    verbis  ( Lucae  16)   -  Qui  vos 

auditj,  me  audit ;  qui  vos  spcrnit,  me  spernit  -  apertis- 

sime    significatur ,    Rectoribus    Ecclesiae   perinde  ae  ipsi 

Deo  oblemperandum  esse.  Audire  enim  est  obedire,  obtem- 

9* 


22  LIB.  I.  CAP.  I.  DE  STATU  ECCLESIAE 

perare.  Paulus  quoque  monet  in  epistola  ad  Hehraeos 
13  v.  17:  Obedite  Praepositis  vestris,  et  subjacete  eis : 
ipsi  enim  pervigilant ,  quasi  rationem  pro  animabus  ve- 
stris  reddituri.  Itaque  in  Apostolorum  actis  VI  v.  4 
legimus :  Perambulabat  ( Paulus )  Syriam  et  Ciliciam 
confirmans  Ecclesias^  praecipiens  custodire  praecepta  Apo- 
stolorumy  et  Seniorum.  Quibus  verbis  sicut  praecipiendi 
potestas  in  Apostolis,  sic  obtemperandi  obligatio  in  fide- 
libus  evidentissime  demonstratur.  Quapropter  Tridentina 
Synodus  obligationem  parendi  Ecclesiae  legibus ,  veluti 
dogma  fidei  definivit  sess.  7  can.  8,  sess.  13  can.  9, 
sess.  14  can.  8. 

Yide  Eman.  Gonzalez  in  Commentariis  Decretalium  ad  cap. 
1  tit.  2  de  Constitutionibus,  Mart.  Gerbert  de  legilima  eccle- 
siastica  potestate  circa  Sacra  lib.  1  cap.  III  §.  2,  et  Ansel. 
Molitor  in  dissertatione  de  potestate  Ecclesiae  legislativa. 

DE  POTESTATE  JUDICANDI 

Dubitari  non  potest,  ait  Concilium  Cameracense  anno 
1565,  quin  existat  ecclesiasticum  forum  duplex,  CLA- 
VIUM  nomine  a  Christo  Domino  designatum,  unum 
Sacramenti  Poenitentiae,  quod  proprie  conscientiam  spe- 
ctaty  in  quo  reus  ex  sua  ipsius  confessione  ligatur,  aut 
solvitur;  alterum  jurisdictionis ,  externaeque  politiae  y 
in  quo  reus  convincitur  per  tcstes^  judicatur^  damnaiury 
punilurque.    Non    est    hujus   loci  ea  persequi ,  quae    ad 

forum  internum  pertinent.  Nobis  agendum  est  de  pote- 
state  jndicandi  in  foro  externo,  quae  potestas  in  cogno- 
scendis,  et  definiendis  causis  ecclesiasticis  etiam  crimina- 
libus  versatur. 

Minime  sane  dubitandum  est,  quin  causae  ecclesiasli- 
cae,  quae  nimirnm  ad  fidem,  mores,  et  disciplinam  spe- 
ctant ,  foro  ecclesiastico  addictae  sint ;  etenim  negotia 
ecclesiasticay  ex  Vigilio  P.  ep.  15,  Episcoporum  judicio 
reservata  sunt,  idque  juxta  ecclesiasticum  morem,  juxta 
paternas  traditionesy  juxta  omnem  auctoritalem  evange- 
licaey  apostolicaeque  doctrinae.  De  quaestione  Antiochiae 
orta ,  an  circumcisio  aeternae  saluti  consequendae  neces- 
saria  esset,  Apostoli  in  concilium  congregati  sententiam 
pronunciarunt  his  verbis  :  Visum  est  Spiritui  Sancto ,  et 
nobis-,  quibus  quidem  verbis  praesentiam  Sancti  Spiritus, 
divinamque  judicandi  potestatem,  qua  praediti  erant,  de- 
clararunt.  Erant  illi  divinilus  creali  judices  ejusmodi 
controversiarum  de  religioney  neque  liberum  idcirco  An- 
tiochenis  erat,  utrum  ad  eos  litem  suam  deferre  vellent, 
nec  ne:  verum  jus  ipsum  divinum  jubebat  eos  ad  Apo- 
stolorum  tribunal  accedere,  nt  ipse  Moshemius  verissime 
tradidit  de  rebus  christ.  ante  Constantinum  M.  saec.  1 
§.  56.  Apostoli  seorsum  etiam  in  causis  ecclesiasticis 
judicarunt ,  et  Paulus  exercendi  judicii  normam  Timo- 
theum  docuit.  Eadem  potestate  Ecclesiae  Antistites  per- 
petuo  usi  sunt ,  quorum  judiciis  religiosi  Principes  ,  qui 
imperium  tenuerunt,  obsequentes  maxime  fuerunt;  tanlum 
abfuit,  ut  ullam  majestati  suae  injuriam  fieri  arbitraren- 
tur.  Hinc  Basilius  Imperator    ad  Synodum  Oecumenicam 

VIII  inquit :  Non  est  datum  laicis^  aut  iis^  qui  civili- 
bus  officiis  mancipantur,  secundum  canonem  dicendi  quid- 

piam   penitus    de  ecclesiasticis  causis quantaccumquc 

enim  religionis  et  sapientiae  laicus  existat ,  vel  etiamsi 
universa  virtule  interius  polleat^  donec  laicus  est>  ovis  est. 
Materia  vero  judiciorum  ecclesiasticorum  sunt  1.°  causae 
spirituales  de  fide,  de  moribus,  de  Sacramentis,  de  sacris 
ritibus,  aliisque  ad  religionem  pertinentibus  :  2.°  causae 
ecclesiasticae,  quae  ad  Ecclesiae  gubernationem.,  sive  po- 
litiam  spectant,  veluti  de  electionibus,  de  institutionibus, 
de  juribus  et  ofliciis  clericorum,  et  hujusmodi :  3.°  cau- 
sae  spiritualibus  adnexae ,  et  mixtae  :  4.°  causae  Cleri- 
corum  ratione  immunitatis  a  foro  laico :  5.°  denique 
causae  criminales ,  sive  de  criminibus  ecclesiasticis.  Ve- 
runtamen  hujusmodi  causae  omnes  cur,  et  qualenus  ad 
ecclesiasticum  forum  perlinent,  singillatim  videbimus  libro 
tertio. 

Sed  hic  silenlio  praelerire  non  debemus  opinionem 
eorum ,  qui  distinctionem  fori  ecclesiastici  criminalis  a 
foro  poenitentiali  non  semper  in  Ecclesia  extitisse  autu- 
manl,  sed  demum  undecimo,  et  duodecimo  saeculo  indu- 
ctam  esse.  Licet  enim  Episcopi,  ait  Van-Espen  Jur.  Eccl. 
par.  3  cap  1  ,  in  peccala  inquirerent  >  testes  audirent  _, 
ccnsuris  aliisque  canonicis  poenis  conlra  peccatores  pro- 
ccdcrent ,  tamen  hacc  omnia  unice  ad  ipsius  peccatoris 
rcconciliationem  tendcbant ;  imo  omnia ,  quae  Episcopi 
circa  crimina  excrccbant0  cum  Poenitcntiae  Sacramento 
conneclcbantur j  alquc  ad  ipsum  forum  intcrnum  Poeni- 
tcnliac,  sive  anleccdcnter^  sive  conscquentcr  reduccbanlur. 

At  vero  quantum  haec  opinio  a  veritate  abhorreat  co- 
gnosci  facile  poterit,  si  animadvertanius  a  primis  saeculis 
in  Ecclesia  fuisse  exlernum  forum ,  in  quo  accusationes 
recipi  non  poterant,  uisi  sub  certo  numero  testium.  S.  Pau- 
.  lus  ep.  I  cap.  5  v.  19,  ad  Timotheum  Episcopum  scri- 
bens,  hanc  legem  judicialem  constituit :  Adversus  presby- 
tcrum  accusationcm  noli  recipere }  nisi  sub  duobus,  aut 
tribus  testibus:  quae  quidem  lex  ad  forum  internura  non 
refertur.  S.  Cyprianus  in  epist.  55  n.  10  ad  Cornelium 
Pontificera  data  (apud  Constant.  col.  172)  narrat,  Car- 
thagineni  venisse  Privatum  haereticum  in  Lambesitana 
ante  multos  fere  annos  ob  multa  et  gravia  delicta  no- 
naginta  Episcoporum  sententia  condcmnalum^  eumdemque, 
cum  ibidem  in  Concilio  vellet  iterum  causara  agere, 
admissum  non  fuisse.  Deinde  refert  de  pseudoepiscopo 
Fortunato ,  et  sociis  Carthagine  coudemnatis.  Haec  ad 
annum  252  gesta  sunt.  Ex  Canonibus  Apostolorum,  qui 
tertio  aut  forte  quarlo  Ecclesiae  saeculo  editi  sunt,  Epi- 
scopus  accusatus  semel  et  iterum  a  Synodo  vocandus  est, 
antequam  adversus  eum  sententia  proferatur.  Ita  Euty- 
chen  ,  Dioscorum ,  atque  alios  semel ,  iterum  ,  ac  tertio 
vocatos  fuisse  constat  ex  aclis  Concilii  Constantinopoli- 
tani ,  Chalcedonensis  ,  aliorumque  Conciliorum ;  et  quod 
Ecclesiasticae  lenilatis  propriuni  est,  Nestorius  quarta 
etiara  vice  a  Concilio  Ephesino  citatus  est.  Pro  dignitate 
personarum  certus  nuraerus  judicura  postulabatur ,  quod 
Concilio  I  Carthaginiensi  c.  11  cautum  est.  A  senlentia 
judicis  inferioris  ad  superioreni  judicem  appcllare  licebat, 
quod  ex  vulgatis   canonibus   de    appettqtione    nianifoslura 

est.  Denique  non  modo  praesentes  rei,  sed  etiam  absen- 
tes  et  contumaces  poenis  mulctabantur.  S.  Cyrillus  in  ep. 
ad  Clerura  et  populum  Alexandrinum  aftirmat,  Nestorium, 
qui  vocatus  ad  Synodum  non  venerat,  depositionis  poena 
mulctatum  fuisse.  Similiter  Dioscorus  a  Concilio  Chalce- 
donensi  absens  damnatus  est ,  postquam  tertio  inutiliter 
vocatus  fuerat. 

Cum  itaque  jam  a  prima  Ecclesiae  aetate  habeamus 
accusatores,  testes,  citationes?  judices  designatos,  senten- 
tiam,  executionem  sententiae,  et  appellationem,  satis  su- 
perque  apparet,  haec  exterioris  fori  acta  cum  foro  poeni- 
tentiali  nihil  omnino  commune  habuisse.  Igitur  Ecclesia 
pro  causis  criminalibus  dijudicandis  jugiter  habuit  exter- 
num  forum  criminale  a  foro  poenitentiali  distinctum  pror- 
sus  ac  separatum ,  et  si  quid  a  saeculo  undecimo  inno- 
vatum  est,  id  omne  ad  formam  et  solemnitates  judicii 
tantummodo  spectat. 

Vide  Zallingcr  in  Instit.  Juris  ccclesiastici  ad  Iib.  II  Decre- 
talium  tit.  1  §.  22  et  seqq. ,  ubi  argumenta  omnia,  quae  con- 
tra  opponi  solent,  diluuntur. 

Multa  quoque  Baronius  in  annal.  ad  an.  57  num.  24  et  seqq. 
de  judiciali  Ecclesiae  potestate  disputat. 

s.  7. 

DE  POTESTATE  PUNIENDI 

Potestas  cocrcitiva  in  plectendis  delictis ,  pravisque 
moribus  corrigendis  versatur.  Jam  vero  sine  jure  coer- 
cendi ,  nihil  efiicax  est  polestas  condendi  leges  3  et  judi- 

candi.  Quid  enim  prodesset  potestas  jubendi  vel  vetandi, 
si  ii,  qui  legibus  parere  detrectant,  coerceri  et  puniri  non 
possint?  Qiiid  juvat  judicia  exercere,  si  sententiam  exequi 
non  possis?  Sane  si  judex  es,  ait  S.  Augustinus  in  serm. 
164  de  verbis  Apostolorum  cap.  5,  si  judicandi  pote- 
statem  accepisti  ecclesiastica  regula,  si  apud  te  accusatur, 
si  veris  documentis  testibusque  e&nwncitur,  cocrce,  cor- 
ripe^  excommunica  9  degrada ;  sic  vigilet  tolerantia  >  ut 
non  dormiat  disciplina.  Hanc  vero  potestatem  coercendi 
legum  violatores,  et  criminum  reos,  sibi  divinitus  colla- 
tam  fuisse  Apostolus  saepius  denunciat.  Namque  in  II  ad 
Corinth.  XIII  v.  10  :  Ideo,  inquit,  haec  absens  scribo,  ut 
non  praesens  durius .  agam  secundum  potestatem ,  quam 
Dominus  ( non  prorogatio  fidelium,  vel  gratia  Principis ) 
dedit  mihi.  Itemque  X.  v.  6  :  In  promptu  se  habere , 
ait,  idcisci  omnem  inobedientiam  ex  potestate ,  quam 
dedit  nobis  Dominus.  Et  II  ad  Thess.  3  v.  14:  Si  quis^, 
ait,  non  obedit  verbo  nostro  per  epistolam,  Imnc  notate^ 
et  ne  commisceamini  cum  illo. 

Basnagius  ex  numero  Protestantium  annotat.  polit.  eccl.  toni. 
2  diss.  4  de  Ecclesiae  tribunali:  Tribunal ,  inquit,  Ecclesiae , 
quod  jubente  Deo  erectum  fuisse....  facile  largimur . . . .  neque 
a  Principum  voluntate  Ecclesiae  tribunal ,  sed  ab  ipso  Chrislo 
originem  ducit  praecipiente ,  ut  haereticus  pertinax  abjiciatur , 
quae  lex  ignorante  magistratu  lata  est.  Sub  imperatoribus  sane 
ethnicis  flagitiosos  censuris  Ecclesia  suis  vexabat ,  qnam  liquet 
id  juris  sibi  proprium  fuisse,  nec  a  terrenis  potestatibus  com- 

municatum annis  pene   tercentis   dum   Imperatorcs   clhnici 

rerum  potiebantur,  Ecclesia  absque  magistratu  disciplinam  exer- 
cebat,  ac  haerclicos,  et  flagitiosos  a  socictate  sua  rcjiciebat. 

DE  POENIS  ECCLESIASTICIS 

Sicuti  Ecclesia  duplex  forum  obtinet,  internum  nimi- 
rum  seu  poenitentiale,  atque  externum,  sic  etiam  diversis 
poenis  in  peccatores  et  reos  animadvertit.  Praecipuae 
autem  sunt  poenae  spiritiiales}qime  proprie  censurae  di- 
cuntur,  nempe  excommunicatio,  suspensio,  et  interdictum ; 
eaeque  medicinales  sunt,  videlicet  ad  correctionem  et 
emendationem  adhibitae.  Praeterea  Ecclesia  poenis  vin- 
dicativis  utitur,  quae  ad  punitionem  seu  vindictam  cri- 
minis  pertinent,  quales  sunt  deposilio,  degradatio,  suspen- 
sio  perpetua,  detrusio  ad  communionem  laicam,  aliaeque 
ejusdem  generis.  His  addi  possunt  corporales  poenae , 
quas  ab  antiquis  Osque  temporibus  Ecclesia  adhibuit,  ve- 
luti  ictus  fustium  aut  flagellorura ,  detrusio  in  Monaste- 
rium  aut  in  carcerem ,  mulcta  pecuniaria  etc.  De  hoc 
poenarum  genere  haec  habet  Claudius  Fleury  in  suis 
Inst.  Jur.  Eccl.  part.  3  cap.  18:  Posterioris  gcncris 
poenae ,  quae  coactionem  quamdam  involvunt ,  pariter 
antiquis  auctoritatibus  nituntur.  Nam  ab  omni  tempore 
Ecclcsia  pcccatoribus  poenitentibus  eleemosynas^  jejunia^ 
aliasque  afflktationes  corporis  imperavity  impoenitentibus 
absolutionem  denegavitj  eosque^  si  diu  haererent  in  vitio^ 
neque  ad  poenitentiam  vel  sathfactionem  proni  essent , 
excommunicavit.  Augustinus  fustigationis  per  Episcopos 
exercitae ,  ad  exemplum  dominorum  qui  servos^,  paren- 
tum  qui  libcros,  magislrorum  qui  discipulos  casligarcnt, 
mcminit.  Ex  quo  infcrrc  licet,  Episcopos  virgas  cxpcdi- 

visse  in  terga  juniorum  Clericorum.  Abbates  pcr  modum 
paternae  ac  domcsticae  castigationis  monachos  virgis  ce- 
ciderunt ;  unde  flagellationes  voluntariae  ortae  viden- 
tur.  Carceres  ad  tempus^  vel  perpetui  in  poenis  canonicis 
numerantur ,  quia  Presbyteri  ct  cetcri  Clerici  ob  crimina 
depositi  claustris  commendali  suntj  ut  reliquum  temporis 
transigerent  in  poenitentia ,  memoriaque  crxminis  simul 
ex  vulgi  ocxdis  removeretur. 

Potestatem ,  quam  Judices  Ecclesiastici  habent ,  cor- 
porales  poenas  infligendi  agnovit  confirmavitque  Triden- 
tina  Synodus  sess.  25  cap.  3  de  reform.  Siricius  P.  ep. 
1  cap.  6  apud  Coustantium ,  Monachos  et  Moniales ,  a 
quihus  crimen  in  castitatem  admissum  fuerit?  in  ergastuUs 
includi  jubet ;  et  Concilium  Toletanum  III  cap.  6  apud 
Labbaeum  tom.  VII  perpeluo  etiam  damnalionis  erga- 
slulo  retineri  vult  Presbyterum ,  qui  causam  sanguinis 
agitaverit.  Clericos  vero  atrociorum  quorumdam  criminum 
reos,  et  legitime  convictos  Caelestinus  III  in  cap.  cum 
ab  homine  10  de  judiciis  degradari  jussit ,  seu  Curiae 
saeculari  puniendos  tradi. 

Qualis  sit  poenanun  ecclesiasticarum  vis  atque  natura  ma- 
gnopcrc  disputatur.  Sunt  cnim  qui  doccnt  potestatcm  coerciti- 
vam  diviuilus  Ecclesiae  collalam  poenis  tantummodo  spiritua- 
libus  contineri,  non  autem  corporalibus  sive  temporalibus,  adeo- 
que  jure  suo  posse  christianos  hortari,  objurgare,  movcre  gradu 
ecclcsiastico,  Sacramentonim  usu  arcere  ,  atque  etiam  ab  ec- 
clcsiaslica  communione  pci;"tus  segrcgarc;  vcrum  si  bacc  omnia 
parum  proficcrent,  graviori  msque  remcdiis  ad  improbos  in  of- 
ficio  contincndos  opus  ess       Ecclcsiac  quidem  licere  Principum 

ac  Magistratuum  civilium  implorare  auctoritatem ,  qua  impro- 
borum  hominum  contumacia  frangatur,  sed  ipsam  sibi  infiigen- 
dae  poenae  temporalis  potestatem  «llam  arrogare  non  posse. 
Enimvero,  ut  ajunt,  potestas  omnis  ecclesiastica  spiritualis 
est;  illudque  usurpant  S.  Chrysostomi  dictum  in  hom.  4  de 
verbis  Isaiae :  Regi  corpora  commissa  sunt,  Sacerdoti  animae ; 
rex  maculas  corporum  remittit ,  Sacerdos  autem  maculas  pec- 
catorum:  ille  cogit,  hic  exhortatur :  ille  necessitatc,  hic  libera 
voluntate:  ille  habet  arma  sensibilia ,  hic  arma  spiritualia. 
Proferunt  etiam  caput  10  de  judiciis,  ubi  Caelestinus  III  aperte 
fassus  est,  summum  coercitionis  genus,  quo  uti  Ecclesia  potcst, 
excommunicationem  esse,  ac  nihil  praeterea  habere,  quod  ultra 
faciat.  Si  Clericus,  inquit,  in  quocumque  ordine  constitutus,  in 
furto,  vel  homicidio,  vel  perjurio,  seu  alio  crimine  ftterit  de- 
prehensus  legitime  ,  atque  convictus,  ab  ecclesiastico  judice  de- 
poncndus  est.  Quod  si  depositus  incorrigibilis  fuerit ,  excom- 
municari  debet ,  deinde  contumacia  crescente ,  anathematis  mu- 
crone  feriri;  postmodum  vero ,  si  in  profundum  malorum  ve- 
niens,  contempserit ,  cum  Ecclesia  non  habeat  ultra  quid  faciat, 
ne  possit  esse  ultra  pcrditio  plurimorum ,  per  saecularem  com- 
primendus  cst  potestatem ,  ita  quod  ei  deputctur  exilium ,  vel 
alia  legitima  poena  inferatur. 

Contra  vero  doctores  alii  omnino  putant,  nullum  esse  poenae 
genus,  quo  Ecclesia  jure  suo  in  sontes  animadvertere  non 
possit,  quapropter  bona  temporalia,  famam,  jura  tum  mune- 
rum ,  tum  succcssionum ,  vitam  ipsam  eeclesiasticae  potestati 
subjiciunt;  neque  enim  esset,  inquit  Joannes  de  Dicastillo  tract. 
de  cens.  disp.  i,  satis  Ecclesiae  provisum,  si  careret  potestate 
puniendi  poena  temporali;  et  Pirrhing  Jur.  eccl.  lib.  5  tit.  7 
sect.  3  num.  92  potestatem  etiam  poena  mortis  haereticos  af- 
ficiendi  Ecclesiae  tribuit,  quia  alias,  ut  subdit,  non  potest  re- 
bellcs  inobedienteft  coercere ,  et  eorum  delicta  vindicare ,  neque- 
membra  putrida ,  atque  noxia  toti  corpori  resccarc ,  ut  probat 
Beflarminus   lib.  3  de  Laicis   cap.  2!  et  22,   non   tamen   Ec- 

clesia  solet  exercere ,  et  exequi  hanc  potestatem  per  judices  et 
ministros  ecclesiasticos,  sed  laicos,  et  mediante  eorum  temporali 
potestate,  quia  id  decentius  est,  et  pietati  Ecclesiae  conformius. 

Nimis  longum  esset  pro  gravitate  rei  de  hac  quaestione  dis- 
serere.  Veruntamen  sententia  prior  magis  Ecclesiae  mansuetu- 
dini  consentanea  videtur.  Sequimur  proinde  eorum  judicium, 
qui  corporalem  gladium  ab  Ecclesia  removent,  quo  vel  corpus 
perimitur,  aut  sanguis  funditur.  Nicolaus  pontifex  Albino  Ar- 
chiepiscopo  can.  inter  haec  caus.  33  q.  2  ita  scribit:  Ecclesia 
gladium  non  habet,  nisi  spiritualem,  non  occidit,  sed  vivificat. 
Unde  tritum  illud  sermone  adagium:  Ecclesia  abhorret  a  san- 
guine.  Sed  mitiores  poenas  licet  temporales,  et  corporis  altli- 
ctivas,  veluti  detrusionem  in  Monasterium,  carceres,  verbera- 
tiones,  aliasque  id  genus  citra  sanguinis  effusionem  infligere 
jure  suo  Ecclesia  potest,  quod  supra  diximus. 

At  vero  iis,  qui  ad  verum  imperium  jus  etiam  vitae,  necis- 
que  desiderant,  respondet  Zallwein  tom.  IV  princ  jur.  eccles. 
pag.  86  his  verbis:  Dicant  hi  nobis  quare  potestas  imperii 
necessario  jure  gladii,  vitae,  et  necis  debeat  esse  armata.  Quid 
si  Dominus  Deus,  qui  solus  est  auctor  vitae  et  necis,  sibi  soli 
jus  gladii  reservasset,  de  cetero  autem  imperium  aliis  mediis 
compulsoriis  armasset,  et  in  zmperantes  cetera  omnia  jura  alias 
majestati  adnexa  transtulisset?  Dicant  nobis  quare  solum  jus 
vitae  et  necis  jiotestatem  imperii  constituat?  Si  dicant  quod 
hoc  solum  sit  medium,  quo  homines  in  suo  oflicio  contineri,  et 
ipsa  respublica  contra  injustos  aggressores  conservari  valet  et 
debet,  replicamus,  ne  quidem  hoc  ipsum  remedium  esse  suf- 
ficiens  ad  hominum  malitiam  coercendam.  An  non  dantur  homi- 
nes  facinorosi,  fures,  raptores,  homicidae,  qui  ne  quidempoenam 
mortis  curant  ?  Dein  si  id  ad  conservandum  statum  necessarium 
esse  dicamus,  omnes  profecto  respublicae  minorcs  cessabunt  esse 
respublicae ,  quia  necessario  debent  succumbere  civitatibus  ma- 
joribus  praepotentia  pracvalentibus  hoc  ipso ,  quod  e/]icacibus 
rcsislendi  remediis  destituantur.   Suscipit  crgo  potestas  imperii 

majus ,  et  minus ,  nec  consistit  in  indivisibili.  Quarc  crgo  illc 
non  deberet  habere  potestatem  imperii ,  qui  habet  jus  ferendi 
leges ,  dictandi  poenas ,  sola  mortis  jwena  excepta ,  ejiciendi , 
proscribendi  e  communitate ,  omnibusque  juribus  ad  cives ,  et 
membra  rcipublicae  pertinenlibus  privandi  ? 

DE  POTESTATIS  ECGLESIASTICAE 
UT  A.JUNT  INDEPENDENTIA 

Reliquum  est,  ut  probemus  potestatem?  quam  Petro  et 
Apostolis ,  eorumque  successoribus  Christus  tradidit ,  ab 
omni  polestatis  civilis  dominatione  solutam ,  expeditam , 
et  liberam ,  sive,  ut  scholae  loquuntur ,  independentem 
esse.  Gujus  quidem  veritatis  tot  sunt  tantaque  certissima 
argumenta,  ut  si  persequi  singula  vellemus,  Iongius  quam 
ratio  inslitutionum  postulat ,  oratio  nostra  progrederetur. 
Priusquam  vero  aliquid  eorum  proferamus ,  quibus  sen- 
tentia  catholica  apertissime  demoristratur,  praestat  animad- 
verlere  sacrarum  rerum  administrationem  ad  civile  im- 
perium  non  perlinere  cx  natura  rei,  sive  ex  jure  nalu- 
rae,  tum  quia  instituta  imperia  non  sunt  propter  religio- 
nem ,  tum  quia  jus  naturae  est  lex ,  norma ,  et  regula 
earum  rerum,  quae  ad  unum  ordiuem  naturalem  spectant. 
De  quo  consentiunt  vel  ipsi  Protestantes;  siquidem  Hor- 
nius  de  Civit.  lib.  II  cap.  5  inquit :  A  sacrorum  regi- 
mine  ut  actione  imblica  privatum  quidem  arceri }  non- 
dum  tamen  patere  rationem^  quae  illud  Principi  asserat. 
Hugo  Grotius  in  tractatu  de  Imperio  Summarum  pote- 
slalum  in  Sacra  cap.   2  §.  3  :   Ut  idem,  ait,  sit  Rex  et 

Sacerdos  non  est  ex  eo  genere  naturalium ,  quae  alitcr 
se  habere  non  possunt.  Idem  sentit  Boehmerus  in  Intro- 
ductione  ad  Jus  publicum  lib.  II  cap.  5  §.  2,  Besoldus 
in  politicis  lib.  II  cap.  3  §.  3  n.  14  et  19 ,  aliique 
plures. 

Igitur  oleum  et  operam  perdunt?  qui  rationibus  ex  na- 
turali  jure  petitis  probaturos  se  autumant,  administratio- 
nem  rerum  sacrarum  sub  imperio  laicorum  Principum 
esse.  Si  veritatem  invenire  desiderant ,  in  jure  divino 
eam  quaerere  debent,  quandoquidem  ecclesiasticae  guber- 
nationis  ratio,  quae  ab  una  voluntate  Dei  pendebat,  non 
aliter  nobis  cognita  perspectaque  esse  potest,  nisi  ex  ta- 
bulis  divinae  fundationis  Ecclesiae,  ex  Sacra  nempe  Scri- 
ptura,  et  Traditione.  Praeclare  S.  Thomas  p.  1  q.  101 
art.  1  :  In  his  quae  sunt  supra  naturam  soli  auctoritati 
creditur^  et  quae  ex  sola  Dei  voluntate  proveniunt  supra 
omne  debitum  naturae ,  nobis  innotescere  non  possunt  > 
nisi  quatenus  revelata  sunt. 

Sed  jam  ad  propositum  veniamus.  Bellarminus  lib.  I. 
de  Rom.  Pontifice  cap.  7  ita  recte  argumentatur :  JRegi- 
men  Ecclesiae  supernaturale  est.,  nemini  igitur  convenit, 
nisi  cui  Deus  commisit.  Legimus  autem  in  Scripturis 
commissum  Apostolis ,  et  Episcopis  eorum  successoribus. 
Nam  de  Petro  Apostolo  dictum  est :  pasce  oves  mcas, 
Joan.  ult. ,  et  de  Episcopis  dicitur  act.  20,,  quos  posuit 
Deus  Episcopos  regere  Ecclesiam  Dei.  De  Regibus  nihil 
hujusmodi  unquam  legimus.  Et  eodem  loco  ex  verbis 
Apostoli  1  ad  Corinth.  12,  et  ad  Ephes.  4:  Deus  in 
Ecclesia  posuit  primum  Aposlolos,  deincle  prophelas,  tum 

pastores ,  et  doclores ;  sic  ratiocinatur :  Si  primi  sunt 
Apostoli ,  qui  Episcopi  fuerunt  9  et  quibus  Episcopi  suc- 
cedunt,  certe  primi  non  sunt  reges,  et  Principes  saeculi; 
imo  ut  recte  annotavit  Damascenus  in  secunda  oratione 
pro  imaginibus  ?  Apostolus  reges  non  solum  non  posuit 
primo  loco,  sed  nec  ullo  alio>  ut  indicaret  non  esse  re- 
ges  Ecclesiae  magistratus,  sed  tantum  saeculi. 

Et  Joannes  Georgius  de  Eckart  in  dissertatione  de  Jure 
Principis  Catholici  circa  sacra  subditorum  suorum  prote- 
stantium,  quae  est  in  Thesauro  Juris  ecclesiastici  tom.  IV: 
De  iiS;  inquit,  quae  Dei  sunt,  homines  aliter  disponere 
non  possunt,  quam  si  Deus  talem  iis  facultatem  concedat. 
Causae  tamcn,  resque  fidei  ac  religionis  vel  maxime  Dei 
sunt ;  disponi  ergov  decerni^  et  de  iis  judicari  ab  aliis 
non  potestj  quam  quibus  eam  potestatem  Deus  concessit ; 
Deus  vero  talem  potestatem  certis  dumtaxat  hominibus _, 
non  Principibus _,  et  non  passim  toti  populo  christiano 
concessit.  Nam  Deus  alios  constituit  Apostolos ,  alios 
ProphetaSy  alios  Evangelistas^  alios  Pastoresy  et  Doctores 
in  aedificationem  mystici  corporis  sui,  quod  est  Ecclesia; 
alios  vcro  constituit  velut  oves,  et  agnos,  qui  pcr  Pasto- 
reSj,  et  Doctores  suos  pascerentur,  et  ad  quos  attenderent 
pastores ,  ne  circumferrentur  omni  vento  doctrinae  per 
aslutiam  hominum.  Paslores  aulem  soli  disponunt  >  soli 
judicant ,  soli  discernunt  quid  ovibus  accommodum  sit , 
quid  non  sit ;  oves  enim  aequali  cum  pastoribus  potestate 
donatas  contendere ,  quid  aliud  est ,  quam  discrimen  a 
Christo  pastores  inter  ct  oves  positum  lollere ,  ac  quae 
ille  distinxit  commiscere  ac  confundere  ?  Principes  igitur 

ct  magistratus  si  tamquam  oves  in  Chrisli  grege  haben- 
tur  y  sicuti  vere  sunt  oves^  una  cum  pastoribus  non  ju- 
dicanty  non  decretorie  circa  spiritualia  disponunt ;  Chri- 
stus  enim  sicuti  antiquam  regum  potestatem  jure  sic 
dicto  gentium  concessam  non  sustulit^  aut  imminuit,  ita 
neque  eis  novam }  et  spiritualem  oves  suas  pascendi  po- 
testatem  annexuit.  Nil  quoque  aliud  nova  in  lege  de 
Principum  potestate  revelatum  est>  quam  ut  dentur  Cae- 
sari  quae  sunt  Caesaris  >  ut  tributa  solvantur ,  ut  pro 
rcgibus  orctur^  ut  tam  regi,  quam  omnibus  ab  eo  dele- 
gatis  obtemperetur ?  ac  dcnique  ut  omnis  potestas  a  Deo 
promanare,  et  quilibet  magistratus  non  frustra  gladium 
porlare ,  sed  in  ea  re  minister  Dei  esse  cognoscatur. 
Jam  ubi  reges  nominatim  jubentur  de  Christi  Ecclesia 
disponcre^  vel  in  causis  fidci,  et  rebus  religionis  quidquam 
sibi  jurisdictionis  arrogare  ?  Nec  erant  ulli  reges  cliri- 
stiani  ab  initio ,  quibus  ullam  potestatem  Christus  com- 
miserit;  imo  per  annos  propcmodum  tcrcentos  fuit  admi- 
nistrata  Ecclesia ,  et  quidem  quam  feliciter  >  quam  pro- 
spere,  insignia,  quae  tot  intcr  tantasque  di/ficultates  fecit, 
docent  incremenla.  Attamen  pcnes  Impcratores  >  penes 
regcs,  penes  Principes^  penes  civilem  magistratum  potestas 
haec  esse  non  potuitj  eo  quod  quicumque  fere  illis  teni" 
poribus  respublicas  gessere^  pagani  et  conjuratissimi  chri- 
stiani  nominis  hostcs  extiterint.  Externum  regimcn  totum 
sub  id  tcmpus  crat  pastorum^  non  regum.  Innumera  non 
localia  solum  Concilia ,  sed  et  nationalia  in  causa  Bap- 
tismi,  PaschatiS;  Montani  coegerc  Praesulcs,  non  reges; 
dispcnsationcs  homicidis.  et  mocchis  conccsserc  Pontificcs, 

non  reges ;  sacro  anathematis  fulmine  percussi  sunt  He- 
terodoxi  a  Praesulibus^  non  a  Principibus.  Electi  sunt, 
depositi  sunt  Episcopi  cum  Paulo  Samosateno,  et  aliis ; 
sed  a  quibus  ?  A  pastoribusy  non  regibus.  Rem  paucis : 
extcrnum  regimen  totum  illa  tempestate  erat  Pontificum 
non  regum ;  Praesulum  eratj,  Pastorum  erat,  non  Prin- 
cipum. 

Neque  postquam  animum  christianam  ad  religioncm 
adjecerunt  Principes ,  Christique  legem  complexi  sunt , 
pristinum  jus  est  Episcopis  abrogatum ;  posteriores  nam- 
que  sub  Constantino  Episcopi  successerunt  in  vicem  et 
eadem  jura  Apostolorum  >  sacra  di7*igebant  ea  dignitate 
ac  potestate,  quae  a  Christoy  et  ab  Apostolis  in  ipsos  ut 
Chrisli  Vicarios  et  Apostolorum  successores  propagata  erat ; 
num  autem  Episcopi  a  tempore  Constantini  clesiere  Apo- 
stolorum  esse  successores?  Num  regni  coelorum  claves 
asservare  desierunt?  An  saltem  tot  annorum ,  tot  saecu- 
lorum  pracscriptio  conlemni  potest  ?  An  christianis  Prin- 
cipibus  competit  potcstatem^  jura^  ct  libertatcm  Ecclesiae 
arctius  premere^  quam  esset  a  Principibus  ethnicis  factum? 
Aut  an  plane  traducem  potestatis  hujus  Apostolicae  in 
Episcopis  abrupere?  aut  abrumpcre  potuere  Constantinus^ 
ejusdemque  successores  Impcratorcs  chrisliani?  Imo  vero 
Sacerdotum^  et  Episcoporum  reveriti  polius  sunt  aucto- 
rilalem,  corum  vocem  audiverunt^  sententias  secuti  sunt, 
sacrasque  lcges  receperunt.  Constanlinus  M.  christianorum 
Fmpcratorum  princeps^  tcsle  Euscbio  lib.  3  de  vita  Con- 
stantini  cap.  10  in  Concilio  Nicaeno  non  prius  asscdit , 
quam  Episcopi,  ut  sederet^  annuisscnt:  finito  dein  Con- 

cilio  scripsit  epistolam  ad  Alexandrinam  Ecclesiam  apud 
Socratem  lib.  1  cap.  9:  Nam  quod,  ait,  tercentis  pla- 
cuit  Episcopis,  nihil  aliud  existimandum  est,  quam  Dei 
sententia,  praeserlim  cum  in  tantorum  virorum  menti- 
bus  insidens  Spiritus  Sanctus,  divinam  voluntatem  ape- 
ruit.  Judicium  porro  de  Episcopis  instituere  idem  Con- 
stantinus  exhorruit,  teste  Ruffmo  lib.  1  Hist.  cap.  2  ibi: 
Vos  a  Deo  nobis  dati  estis  Dii,  et  conveniens  non  est, 
ut  homo  judicet  Deos;  sed  illc  solus,  de  quo  scriptum 
est:  Deus  stetit  in  Synagoga  Deorum;  in  medio  autem 
Deus  judicat.  Praeclarissimis  hisce  Imperatoris  Constan- 
tini  vestigiis  institere  magni  nominis  Caesares,  Valenti- 
nianus  senior,  Theodosius  junior,  Marcianus;  Theodo- 
ricus  ipse,  ariana  licet  lue  afllatus.  in  quarta  Synodo 
Romana  sub  Papa  Symmacho  habita,  sibi  judicium  in 
Episcopos  non  arrogavit;  sed  postquam  a  plurimis  Epi- 
scopis  audiisset,  Papam  Symmachum  ob  praerogativam 
suae  Sedis  non  posse  compelli,  ut  minorum  judicio  se 
submitteret,  reposuit  in  Synodali  esse  arbitrio  in  tanto 
negotio  sequenda  praescribere,  nec  aliquid  ad  se  praeter 
reverentiam  de  ecclesiasticis  negotiis  pertinere.  Posteriora 
quod  attinet  tempora,  a  christianis  et  orthodoxis  Impe- 
ratoribus,  Regibus,  et  Principibus,  verum  Ecclesiae  re- 
gimen  circa  spiritualia,  sacra  jurisdictio,  verumque  jus 
in  substantia,  et  legitimum  spiritualis  imperii  exercitium 
Pontificibus  et  Episcopis  nunquam  extitit  controversum, 
imo  vero  passim  agnitum;  atque  cum  hujus  rei  luculen- 
tissima  testimonia  et  exempla  ex  legibus  tam  civilibus 
i>t  publicis,  quam  sacris  ex  Canonibusv  ex  historiis  pro- 

3* 

fanis  et  ecclesiasticis  suppetant,  prostentqne  obvia,  supcr- 
fluum  est  prolixioribus  allegationibus  immorari. 

Ex  his  omnibus  perspicuum  est,  civile  imperium  nulla 
administrandae  Ecclesiae  potestate  praeditum  esse,  adeo- 
que  reges,  ut  ait  Damascenus  in  orat.  1  de  Imaginib., 
his  de  rebus  (Ecclesiae  nempe  )  nihil  posse  statuere,  atque 
decernere,  omnemque  ecclesiasticam  potestatem  a  civili 
imperio  penilus  distinctam,  eique  minime  obnoxiam,  ad 
solos  Ecclesiae  Antistites  divinitus  pertinere.  Christus  ipse 
Matth.  22  21,  Marci  12  17,  Lucae  20  25  hanc  legem 
fundamentalem  edixit:  Reddite  quae  sunt  Caesaris^  Ce- 
sariy  et  quae  sunt  Dei  Deoy  secundum  quam  relicta  sum- 
mis  Principibus  integra  rerum  profanarum  cura  et  ad- 
ministratione,  ea  qnae  ad  religionem  et  salutem  anima- 
rum  spectant,  ad  Ecclesiae  principatum  revocavit.  Merito 
itaque  ac  jure  Gelasius  in  epistola  ad  Anastasium  Im- 
peratorem:  Duo  sunt,  Imperator  Auguste,  quibus  prin- 
cipaliter  mundus  hic  regitur^  sacerdotalis  auctoritasy  et 
regalis  potestas.  Utraque  principalis^,  suprema  utraque, 
neque  in  officio  suo  alteri  obnoxia  est.  Et  Osius  Epi- 
scopus  Cordubensis  ad  Constantium  Imperatorem:  Desine, 
quaesoy  eX  meminerisy  te  mortalem  esse,  reformida  diem 
judiciij  serva  te  in  illum  dicm  purum,  nec  te  immisceas 
ecclesiasticiS;  ncque  nobis  in  hoc  genere  praccipe,  sed 
potius  ea  a  nobis  disce.  Tibi  Deus  imperium  commisity 
nobis  quae  sunt  Ecclesiae  concredidit;  et  quemadmodum 
qui  tuum  imperium  malignis  oculis  carpit,  contradicit 
ordinationi  divinae,  ita  et  tu  cave,  quae  sunt  Ecclesiae 
ad  te  trahenS;  magno  crimini  obnoxius  fias.  Date,  scri- 

ptum  est,  quae  sunt  Caesaris  Caesari^  et  quae  sunt  Dei 
Deo.  Neque  igitur  fas  est  nobis  in  terris  imperium  te- 
nere^  neque  tu  thymiamatum^  et  sacrorum  potestatem 
habes  Imperator. 

Ad  rem  nostram  Joannes  Nepomucenus  Endres  in  disserta- 
tione  canonica  „  De  necessario  Jurisprudentiae  naturalis  cum 
ecclesiaslica  nexu  „  cap.  III  §.  1  ait:  Ecclesiam  a  Christo 
institutam  esse  tamquam  perfectam  quamdam  rempublicam  sa- 
cram  a  civili  distinctam ,  suis  uti  legibus,  ita  et  Magistratibus 
quoque  ac  subditis^  imperantibus  nimirum  atque  parentibiis  tn- 
structam,  quae  propterea  reipublicae  cujusdam  catholicae  et 
universalis ,  sed  sacrae  speciem  prae  se  ferat.  Licet  enim  Ec- 
clesia  territorium  distinctum  non  habeat,  sed  potius  in  regnis 
et  territoriis,  salvis  regum  et  summorum  magistratuum  ju- 
ribus,  subsistat,  constat  tamen  ex  Sacra  Scriptura,  et  conti- 
nua  Traditione ,  veluti  bino  polari  Religionis  revelatae  indice , 
existere  in  eadem  summum  quoddam  Imperium  circa  ea ,  quae 
ad  Religionem  et  salutem  aeternam  fidelium  pertinent ,  divina 
auctoritate  per  omnes  sui  partes ,  potestatem  videlicet  legislato- 
riam,  judiciariam  et  coercitivam,  constitutum,  atque  a  Christo 
communicatum,  a  nullo  alio  dependens,  quod  per  varios  magi- 
stratus  sibi  invicem  hierarchice  subordinatos  exercetur. 

Vide  Jac.  Antonii  Zallinger  Institut.  Juris  ccclesiastici  pu- 
blici  et  privati  cap.  XI,  Dissertationem  de  Censura  Principii 
de  variis  Potestantium  hypothesibus  in  re  tanti  momenti,  quae 
dissertatio  reperitur  in  thesauro  Juris  ecclesiastici  tom.  III,  et 
Gregorii  Zallwein  Principia  Juris  ecclesiastici  tom.  IV  q.  1 
cap.  3  et  4. 

CONCLUSIO 

Quibus  omnibus  positis ,  unius  argumenti  conclusione 
tota  haec  causa  comprehenditur.  Conclusio  autem  sic  est, 

Status ,  sive  societas  inaequalis  est  conjunctio  plurium 
hominum^  quae  imperio  per  homines  administrato  _,  sibi 
propriO;  et  aliunde  non  dependenle  continetur.  Haec  de- 
finitio  ab  ipsis  Protestantibus  sumpta  est,  quod  hujus 
libri  initio  diximus.  Atqui  Eeclesia  est  conjunctio  plurium 
hominum,  quae  imperio  per  Apostolos,  eorumque  succes- 
sores  administrato  ,  sibi  proprio ,  et  aliunde  non  depen- 
dente  continetur,  quemadmodum  toto  hoc  libro  demon- 
stratum  est.  Ergo  Ecclesia  est  Status,  sive  societas  inae- 
qualis. 

Canisius  Ecclesiam  definivit,  cunctoram  Christi  fidelium  vi- 
sibilem  congregationem ,  quae  sub  uno  capite  suo  Christo,  uno- 
que  vices  ejus  in  terris  gerente  Pontifice  Maximo  regitur ,  ac 
in  unitate  conservatur.  Bellarminus  vero  ita  definivit:  Ecclesia 
cst  coetus  hominum  ejusdem  christianae  fidei  professione ,  et 
eorumdem  Sacramentorum  communione  colligatus,  sub  regimine 
legitimorum  Pastorum,  et  praecipue  unius  Christi  in  terris  Vi- 
carii  Romani  Pontificis.  In  utraque  definitione  Ecclesia  dicitur 
fidelium  congregatio,  vel  coetus  hominum,  quae  verba  sunt  loco 
generis ;  quod  enim  Ecclesia  hominum  consociatio  sit,  id  cum 
aliis  hominum  societatibus  commune  habet:  reliqua  autem  verba 
tenent  locum  differentiae,  quia  omne  illud  explicant,  in  quo 
Ecclcsia  ab  aliis  societatibus  distinguitur. 

Nonnulli  Canonistae  his,  vel  aliis  idem  significantibus  verbis 
Ecclesiam  definiunt ;  Coetus  hominum  christianam  Religioncm 
colentium  sub  legitimis  Pastoribus ,  nulla  dc  Summo  Pontificc 
mentione  facta.  Ajunt  enim  primatnm  Pontificis  ad  determi- 
nandam  ecclesiastici  regiminis  formam,  minime  vero  ad  natu- 
ram  Ecclesiae  constituendam  pertinere.  Verum  animadvertendum 
est  nullam  sine  aliqua  regiminis  forma  Societatem  consistere, 
et  ex  varia  regiminis  forma  Societates  ipsas  differre  inter  se, 

ita  ut  alicujus  Societatis  natura  intelligi  plane  nequeat,  nisi 
ejus  regiminis  forma  simul  cognila  perspectaque  habeatur.  Ita- 
que  ea  definitio:  coetus  hominum  christianam  Religionem  colen- 
tium  sub  legitimis  Pastoribus ,  ad  Ecclesias  particulares ,  quae 
a  suis  Episcopis  reguntur ,  fortasse  poterit  accommodari :  sed 
Ecclesiae  Catholicae  universae,  quae  ita  a  Christo  instituta  est, 
ut  non  modo  ab  Episcopis,  sed  potissimum  a  Summo  Pontifice, 
uno  Capite,  et  unitatis  centro  regeretur,  naturam  minime  ex- 
plicat.  Igitur  mulila  et  manca  est.  Similem  Ecclesiae  defini- 
tionem  praeter  ceteros  proponit  Febronius,  qui  a  Mamachio 
refellitur  epistola  2  ad  Febronium  §.  2  et  3. 

S-  10- 

DE  ARGUMENTIS  PROTESTANTIUM 
I.  EX  SACRIS  LITTERIS 

Ecclesiam  esse  ex  eo  genere  societatum,  qtias  inae- 
quales  Scholae  appellant,  ubi  nempe  alii  sunt  qui  «m- 
perium,  et  illud  quidem  summum  atque  independens  exer- 
cent,  et  alii  quornm  omnis  gloria  in  obediendo  sita  est, 
Protestantes  omnino  pernegant,  et  hanc  veritatem  catho- 
licam  magno  impetu  adoriuntur.  Multa  quidem  pro  suo 
quisque  ingenio  in  medium  protulerunt,  quae  referre 
omnia ,  neque  operae  pretium  est ,  neque  nostri  instituti 
ratio  patitur.  Id  vero  egregie  docteque  praestitit  P.  Igna- 
tius  Schwarz  Instit.  Juris  publ.  univer.  part.  1  tit.  3 
instruct.  2  et  3.  Tria  tamen  praecipua  sunt  eorum  ar- 
gumenta,  quibus  putant  catholicam  doctrinam  evertere  se 
posse,  quorura  unum  ex  Sacris  Litteris,  alterum  ex  na- 
tura  Religionis,  tertium  ex  indole  Rerumpublicarum  de- 

sumunt  j  quae  argumenta  Justus  Henningius  Boehmerus 
in  Instit.  Jur.  Ecclesiast.  ad  methodum  Decretalium  lib. 
I  tit.  1  §.  5  his  verbis  complexus  est :  Sicut  alia  Col- 
legia  in  civitatibus  societates  aequales  sunt ,  ita  etiam 
Ecclesia  tum  ex  mente  Salvatoris  et  praxi  Apostolorum, 
tum  ex  natura  Religionis  imperium  respuentis^  tum  ex 
Rerumpublicarum  indole ,  quae  non  admittunt  Statum 
in  Statu. 

Quod  ad  primum  argumentum  attinet,  Protestantes 
pernegant,  vestigium  ullum  potestatis  imperiique  ecclesia- 
stici  in  libris  novi  Testamenli  reperiri ;  imo  vero  con- 
stare  ex  iisdem  libris  affirmant,  Christum  vetuisse  Mini- 
stros  Ecclesiae  quidquam  exercere  imperii  et  potestatis. 
Tota  isthaec  controversia  in  verborum  interpretatione  ver- 
satur ;  namque  ea  Sacrarum  Litterarum  Ioca,  quibus  nos 
ad  probandam  Ecclesiae  potestatem  utiraur,  Protestantes 
interpretationibus  arbitrariis  et  commentitiis  in  alienum 
sensum  detorquent.  Qua  super  re  si  de  singulis  Sacrarum 
Litterarum  locis ,  deque  eorum  vera  rectaque  interpreta- 
tione  disserere  aggrederemur,  nimis  oratio  nostra  praeter 
instituti  nostri  rationem  in  longius  duceretur;  id  vero 
doctissimi  Theologi  et  Canonistae  plena  manu  praesti- 
terunt. 

Sed  Boehmerus  ad  praxim  Apostolorum  provocat, 
idque  non  immerito,  propterea  quod  minime  dubitandum 
est,  quin  Apostoli  omniura  Christi  verborum  sensum  pe- 
nitus  cognitum,  planeque  exploratum  habuerint.  Itaque 
Apostolorum  dicta ,  factaque  inspiciamus.  Jam  vero  si 
acta    Apostolorum  eorumque  epistolas  legimus ,  ecce  tibi 

Paulus  ( act.  XV  41 ) ,  qui  perambulat  Syriam  et  Cili- 
ciam  confirmans  Ecclesias^  praecipiens  custodire  praecepta 
Apostolorum ,  et  Seniorum :  Et  iterum  ( act.  XVI  4 ) 
ipse  et  Timotheus,  cum  pertransirent  civitates^  tradcbant 
eis  custodire  dogmata^  quae  erant  decreta  ab  Apastolis, 
et  SenioribuS;  qui  erant  Hierosolymis :  Et  idem  Paulus 
I  ad  Thessalonicen.  IV  v  2  :  Scitis  quae  praecepta  de- 
derim  vobis:  Et  II  ad  eosdem  III  v.  14:  Quod  si  quis 
non  obedit  verbo  nostro  per  epistolam ,  hunc  notate  :  Et 
tandem,  ut  alia  omittam,  II  ad  Corinth.  XIII  v.  10  : 
Ideo  haec  dbsens  scribo ,  ut  non  praesens  durius  agam 
secundum  potestatem,  quam  Dominus  dedit  mihi. 

Hanc  vero  potestatem  divinitus  sibi  traditam  non  so- 
lum  scriptis ,  verum  etiam  factis  Apostoli  confirmarunt. 
Namque  Concilia  celebrarunt,  de  fide  et  moribus  decreta 
ediderunt,  leges  disciplinae  tulerunt,  latasque  abroganmt, 
Pastores  et  Ministros  in  diversis  Hierarchiae  gradibus 
instituerunt,  in  reos  et  contumaces  animadverterunt. 

Quae  quidem  omnia  adeo  certa ,  aperta ,  et  manifesta 
sunt,  ut  Moshemius  non  ignobilis  inter  Theologos  Pro- 
testantes  in  Institutionibus  Historiae  Christianae  Majo- 
ribus  non  sit  ausus  negare,  in  Sacris  Litteris  commemo- 
rari  potestatem,  quam  Christus  Apostolis  dedit,  quamque 
ipsi  exercuerunt;  veruntaraen  addidit,  eara  potestatem  in 
Ecclesiae  primordiis  necessariam ,  vita  functis  x\postolis, 
extinctam  esse.  Sed  nullum  argumentum  aflert,  cur  id 
afiirmet  \  eaque  opinio  manifeste  contraria  est  Sacris  Lit- 
teris,  et  rationi.  Et  primo  quidem  Sacris  Litteris  cum 
Christus  ipse  significaverit,  potestatem  Apostolis  traditam 

perpetuo  duraturam  esse.  Nam  Apostolos  ad  gentes.  mis- 
surus,  postquam  ( Matth.  XXVIII  18  20)  magnificis  iis 
verbis  dicere  exorsus  est :  Data  est  mihi  omnis  potestas 
in  caeloy  et  in  terra.  Euntes  ergo  etc.  \  statim  subjecit; 
Et  ecce  vobiscum  sum  omnibus  diebus  usque  ad  consum- 
mationem  saeculi.  Praeterea  Sacrae  Litterae  jubent,  non 
modo  Apostolis,  verum  etiam  suis  Praepositis  unumquem- 
que  obedire  et  subjectum  esse ,  ex  quo  perspicuum  est , 
Ecclesiae  Praepositis  potestatera  esse  imperandi.  Ita  Paulus 
ad  Hebr.  XIII  17:  Obedite,  inquit,  Praepositis  vestriS; 
et  subjacete  eis :  Et  act.  XX  28 :  Attendite  vobis  et 
universo  gregi>  in  quo  vos  Spiritus  Sanctus  posuit  Epi- 
scopos  regere  Ecclesiam  Dei ,  hoc  est ,  moderari  et  gu- 
bernare.  Denique  ratio  ipsa  opinionem  Moshemii  coarguit 
et  refellit.  Si  enim  Apostolorum  aetate  necessaria  erat 
potestas ,  qua  Ecclesia  regeretur ,  ea  vel  maxime  neces- 
saria  fuit  sublatis  Apostolis,  quia  par  est  utriusque  tem- 
poris  ratio ,  ne  scilicet  Ecclesia  sine  certa  gubernatione 
et  imperio  relinqueretur;  ex  quo  maxima  rerum  confusio 
orta  esset,  nec  diu  stare  potuisset. 

§.  11. 

II.  EX  NATURA  RELIGIONIS 

Secundo  loco  Protestantes  objiciunt,  eam  esse  indolem 
Religionis ,  ut  imperium  omnino  respuat ,  et  nemini  in 
negotio  Religionis  vim  ullam  inferendam  esse.  Verum  in 
hoc  argumento  nomen  Religionis  ambigue  positum  est , 
et  duas  res  significare  potest,  scilicet  Religionem  vel  su- 

sceptam ,  vel  suscipiendam.  Itaque  illi ,  qui  Religioncm 
veram  nondnm  siiscepemnt ,  probe  distinguendi  ab  iis 
sunt ,  qui  jam  Religioni  et  Ecclesiae  nomen  dederunt. 
Religio,  ut  ajunt,  natarali  libertate  gaudct,  non  ea  tamen, 
ut  de  Deo  rebusque  divinis  quidquid  libuerit  sentire  liceat ; 
imo  vero  homines  ad  veram  Religionem  investigandam 
et  amplectendam  naturali  divinoque  jure  lenentur.  Sed 
Religio  libera  dicitur ,  quatenus  ad  eam  suscipiendam 
nemo  invitus  compelli  debet ,  nec  vero  potest :  neque 
enim  Catholici  coactivam  vim  Ecclesiae  tribuunt  in  eos? 
qui  foris  sunt.  Quicl  mihi  cle  iis  >  qui  foris  sunt^  judi- 
care ,  inquiebat  S.  Paulus  I  ad  Corinth.  5 ;  et  Conci- 
lium  Tridentinum  sess.  14  cap.  2  declarat,  Ecclesiam 
in  neminem  judicium  exercere^  qui  non  prius  in  ipsam 
per  Baptismi  januam  fuerit  ingressus.  At  vero  adversus 
eos,  qui  jam  in  Ecclesiam  cooptati  sunt,  vis  et  imperium 
adhiberi  potest  ad  eos  in  officio  contineudos. 

Igitur  si  Religionis  vocabulum  sic  accipiatur,  ut  eos 
respiciat ,  qui  fidem  nondum  susceperunt ,  fatendum  est  3 
neininem  vi  et  coactione  ad  Ecclesiam  ducendum  esse, 
sed  verbi  praedicatione  et  persuasione ,  sive,  ut  ait  S. 
Rernardus  serm.  66  in  Cantic. ,  fidem  suadendam ,  non 
imperandam.  Veruntamen  in  eos5  qui  per  Raptismum  ad 
societatem  ecclesiasticam  pertinent,  Ecclesia  jure  suo  po- 
testatem  exercet  ad  conservandam  unitatem  v  pietatem  0 
ordinem,  honeslatem,  ad  malos  cohibendos  castigandosque. 

S.  Thomas  2  2  q.  10  art.  1:  Infidelium  quidam  sunt ,  qui 
nunquam   susceperunt   fidem ,   sicut  gentiles  et  judaei ,  et  tales 

nullo  modo  sunt  ad  fidem  compellendi  ut  ipsi  credant .,  quia 
credere  voluntatis  est.  Sunt  tamen  compellendi  a  fidelibus  ,  si 
adsit  facultas ,  ut  fidem  non  impediant  vel  blasphemiis ,  vel 
malis  persuasionibus,  vel  etiam  apertis  persecutionibus.  Et  pro- 
pter  hoc  fideles  Ckristi  frequenter  contra  infideles  bellum  movent, 
non  quidem  uf  eos  ad  credendum  cogant ,  quia  si  etiam  eos 
vicissent ,  et  captivos  haberent ,  in  eorum  libertate  relinquerent 
an  credere  vellent;  sed  propter  hoc,  ut  eos  compellant  ne  fidem 
Christi  impediant. 

Alii  vero  sunt  infideles ,  qui  quandoque  fidem  susceperunt , 
sicut  haeretici ,  et  quicumque  apostatae ;  et  tales  sunt  etiam 
corporaliter  compellendi ,  ut  impleant  quod  promiserunt,  et  te- 
neant  quod  semel  susceperunt. 

Et  ibidem  ad  3:  Sicut  voverc  est  voluntatis ,  reddere  autem 
necessitatis  ;  ita  accipere  fidem  est  voluntatis ,  sed  tenere  eam 
acceptam  est  necessitatis :  et  ideo  haeretici  sunt  compellendi,  ut 
fidem  teneant. 

Yide  Suarezium  de  Fide  sess.  3  disp.  20 ,  Bellarminum  de 
laicis  lib.  3  cap.  21  et  22,  De  Castro  de  justa  haereticorum 
punilionc,  et  Nalalem  Alexandrum  diss.  3  in  canonem  3.  Con- 
cilii  Lateranensis  IV  hist.  eccles.  saec.  XIII  et  XIV. 


§•   12. 
III.  EX  INDOLE  RERDMPUBLICARUM 

Tertio  denique  opponunt,  potcstatem  civilis  Imperii  ex 
omnium  gentium  consensu  summam  esse :  ex  quo  illud 
inferunt,  quod  potestas  Ecclesiae  nec  sit,  nec  summa  esse 
possit,  ideo  quod  duo  in  eadem  civitate  Imperia  summa, 
quemadmodum  in  eodem  corpore  duo  capita ,  omnino 
repugnant.    Addunt ,  maximam  rerum  confusionem  oritu- 

ram ,  si  Status  veluti  in   Statu    constituatur ,    et    duabus 
inter  se  dissitis  potestatibus  iidera  cives  subjiciantur. 

At  vero  respondemus ,  in  uno  eodemque  genere  duas 
summas  potestales  esse  non  posse ,  in  alio  atque  alio 
genere  plane  posse.  Igitur  non  repugnat,  duos  Status  sive 
duo  Imperia  summa  in  eadem  civitate  esse ,  si  utraque 
potestas  diversi  ordinis  sit ,  neque  ad  unum  eumdemque 
finem  conlendat,  et  objecto,  et  mediis  plane  diversis  di- 
stinctisque  concludatur.  Jam  vero  Ecclesia ,  et  civilis 
Respublica  fme,  objecto,  et  mediis  distinctae  sunt;  altera 
enim  vitae  hujus  tranquillitatem  spectat,  altera  felicitatem 
hominum  sempiternam ;  altera  civilibus  rebus  praeest , 
altera  religiosis ;  utraque  proinde  potestate  sua  propria , 
suoque  in  genere  summa  potitur.  Quamobrem  Respublica 
civilis,  et  ecclesiastica  non  Status  in  Statu,  sed  Status 
in  civitate  una  duo  sunt,  et  diversi  omnino  generis  atque 
naturae,  adeoque  omnis  pugna  tollitur  alque  rerum  con- 
fusio  ex  finis  objectique  diversitate.  Imo  vero  mirifica 
inter  utramque  potestatem  concordia  esse  potest,  et  prae- 
sertim  ab  ecclesiastica  potestate  maximum  praesidium 
potestati  civili  comparatur ,  cum  nihil  Religione  fortius 
sit  ad  cives  in  officio  continendos. 

Wolfius,  quem  Protestantes  Philosophiae  naturalis  principem 
post  Leibnitium  nominant  ct  existimant,  haec  ingenuc  fatctur 
part.  8  jur.  natur.  §.  955:  Qui  absurdum  putant  jus  circa 
sacra  separatum  ab  imperio  civili,  quasi  respublica  in  rcpublica 
fingatur ,  judicium  omnino  praeciiiitant ,  ncc  absurditatem  dc- 
monstrare  valent.  Sane  in  Rcpublica  Hebraeorum  jus  circa  sacra 
erat  penes  Pontificem  maximumj  imperium  civile  pencs  lleycm. 


48  LIB.  I.  CAP.  I.   DE  STATU  ECCLESIAE 

et  uterque  jus  suum  habebat  jueno  jure ,  ac  indepcndenter  ab 
alio:  ecquis  vero  dixerit  hoc  institutum  fuisse  absurdum,  etiamsi 
seponas,  quod  fuerit  divinum? 

Vide  Zailwein  tom.  3  quaest.  11  cap.  5  §.  10. 

LIBER  IL 

DE  RECTORIBUS  ECCLESIAE 

EORUHQUB  IURIBUS  ET  OFFICIIS 

Aherum  Institutionum  Juris  publici  ecclesiastici  librum 
scribendum  sumimus ,  ubi  de  Romano  Ponlifice ,  qui  in 
B.  Petri  Apostolorura  Principis  locum,  atque  de  Episco- 
pis ,  qui  in  locum  Apostolorum  succedunt ,  deque  eorum 
juribus  et  officiis  disseremus.  Sed  ante  eorum  opinio  re- 
fellenda  est,  qui  tradunt  ecclesiasticam  potestatem  omnem 
non  Petro  et  Apostolis,  tamquam  certis  designatisque  per- 
sonis,  sed  toti  Ecclesiae  fuisse  traditam. 


CAPUT  I. 

DE  ROUANO  PONTIFICE  EJUSQIIE  IDJUTORIBUS 

DE  ERRORIBUS  RICHERII 

Edmundus  Ricberius  in  lib.  de  eccl.  et  polit.  potestate 
sic  tradit :  Deum  ct  naturam  prhis  atque  immedialius 
ad  totum  suppositum ,  quam  ad  aliquam  partem  suppo- 
siti,  quamvis  nobilissimam,  intendere^  eamque  ob  causam 
facultatem  videndi  e.  g.  datam  esse  lwmini^  ut  per  ocu- 

lum,  tamquam  organum  et  ministrum  hominis  exercere- 
tur.  Nam  oculus  per  et  propter  hominem  existit.  Inde 
concludit,  1.°  Christum  fundando  Ecclesiam  prius  et  im- 
mediatius  claves,  seu  jurisdictionem  toti  dedisse  Ecclesiae, 
quam  Petro:  2.°  Papam  et  Episcopos  nonnisi  ministros 
esse ,  ut  jurisdictionem  illam  exerceant  nomine  et  con- 
sensu  totius  corporis.  Richerii  errorem  amplexati  sunt 
Jansenistae ;  sic  inter  damnatas  Quesnellii  propositiones 
nonagesima  haec  est :  Ecclesia  potestatem  excommunican- 
di  habetj  ut  eam  exerceat  per  primos  Pastores  de  con- 
sensu  saltem  praesumpto  ipsius  corporis.  Hi  omnes  ante- 
signanum  habent  Lutherum  lib.  de  Captiv.  Babyl. ,  in 
quo  affirmavit  neque  Pontifici ,  neque  Episcopis  ullara  , 
nisi  ex  fidelium  consensu,  potestatem  esse.  Itaque  Eccle- 
siae  regimen  democraticum  effingunt,  ubi  tota  potestas  est 
penes  multitudinem,  a  qua  Pastoribus  ceu  ministris  com- 
municatur,  ut  ipsius  nomine  et  consensu  exerceatur. 

Nonnulli  scriptores  catholici  docuerunt,  claves  ecclesia- 
sticae  potestatis  a  Christo  iramediate  traditas  Ecclesiae 
fuisse.  Sed  horum  sententia  a  Richerii  erroribus  omnino 
discrepat.  Richerius  Ecclesiae  nomine  totam  multitudinem 
fideiium  intelligit ,  illi  Pontificem  tantum  et  Episcopos. 
Potcstas  clavium,  inquit  Habert  de  Hierarch.  Eccl.  cap. 
5  §.  5  q.  2,  data  est  Ecclesiae ,  hoc  cst ,  Pontifici  et 
EpiscopiS;  et  his  quidem  cum  subordinatione  ad  Ponti- 
ficem  Pelri  Successorem. 

Doctrina  Edmundi  Richerii  non  solum  ecclesiasticac,  scrt 
etiam  civili  potestati  infensissima  est,  ita  ut  post  cditum  ejus 
libellum,  fere  omnes  utriusque  potestatis  hostes  Hicherium  du- 

cem  sequuti  sint;  quod  observat  Joan.  Baptista  Faure  initio 
dissertationis  adversus  Richeristas  in  tom.  12  Thesauri  Theol. 
F.  A.  Zachariae. 

Si  Richerius  affirmasset,  potestatem  ecclesiasticam  Apo- 
stolis  eorumque  Successoribus ,  non  ipsorum  gratia ,  sed 
primo  et  principaliter  ob  totius  Ecclesiae  utilitatem  et 
commodum  a  Christo  collatam  fuisse,  quemadmodum  non 
corpus  propter  caput,  sed  caput  in  bonum  corporis  con- 
stituitur,  nemo  omnium  Catholicorum  contradixisset.  Sed 
vehementer  erravit,  dum  docuit,  potestatem  ecclesiasticam 
non  modo  in  bonum  Ecclesiae,  sed  etiam  eidem  corpori 
Ecclesiae  datam  esse,  in  eaque  uti  primo  et  immediato 
Subjecto  residere ,  a  quo  Pontifici  et  Episcopis ,  veluti 
christianae  plebis  ministris  et  instrumentis,  communicelur. 
Itaque  ejus  Iibellum  de  ecclesiastica  et  politica  potestate 
Synodus  provincialis  Senonensis  jure  meritoque  damna- 
vit,  quod  maltas  contineret  propositiones,  expositioneSj, 
et  allegationes  falsas,  erroneasy  scandalosas,  schismaticaSj, 
ety  ut  sonanty  haereticas.  Simili  censura  a  Concilio  pro- 
vinciali  Aquensi  notatus  est,  ut  scilicet  continens  pro- 
positioneSj,  allegalioneSj  et  doctrinas  falsas,  scandalosas, 
schismaticaS;  hacreticas,  et  impietatem  gravemque  errorem 
sapientes.  Facultas  ipsa  Sorbonica  Richerium  ob  eam 
causam  de  graduT  Syndici  theologicae  Facultatis  dejecit, 
quod  narrat  Spondanus  ad  ann.  1612  his  verbis :  Idem- 
que  Richerius  auctoritate  rcgia,  ct  decreto  Facultatis 
depositus  est  a  Syndicatu  cjusdem  FacultatiS;  quem  ge- 
rebat.  Fuerunt  etiam  multij  qui  conlra  eumdcm  libel- 
lum    scripserunt;   plenissimc    confuiavit    Andreas  Duval- 

lius  insignis  Doctor  SorbonicuSj,  et  Regius  Theologiae 
Professor  in  Universitate  Parisiensi  Primarius.  Idem 
praestitit  etiam  Veith  in  opere,  quod  inscribilur  -  Richerii 
systema  confutatum  -.  His  condemnationibus  Concilium 
Constantiense  jam  praeiverat,  hanc  Wicleffi  propositionem 
ordine  37  condemnando :  Nec  Papa  est  proximus  ct 
immediatus  Vicarius  Christi.  Haec  siquidem  est  ipsissima 
Richeristarum  sententia.  Sed  demum  Richerius  ipse  de- 
clarationibus  editis  errorem  cognovit  et  reprobavit,  seque 
doctrinam  suam,  seu  potius  haeresim,  ex  putridis  Lulhe- 
ri  et  Calvini  fontibus  hausisse  professus  est :  quamquam 
an  in  sua  retractatione  constans,  an  varius  fuerit,  nihil 
facit  ad  rem  praesenlem,  in  qua  non  de  sincera  et  con- 
stanti  emendatione  Richerii ,  sed  de  ipsius  doctrina  dis- 
putamus. 

Sed  jam  doctrina  catholica  exponenda  est.  Igitur  af- 
firmamus,  omnem  potestatem  ecclesiasticam  S.  Petro  et 
Apostolis,  iisque  solis  divinitus  tributam  fuisse,  ideoque 
duos  hujus  potestatis  gradus  divino  jure  constitutos  agno- 
scimus ,  quorum  primum  tenet  Summus  Pontifex ,  et  al- 
terum  Episcopi :  Summus  quidem  Pontifex  tamquam  S. 
Petri  Successor,  Episcopi  vero  tamquam  Successores  Apo- 
stolorum.  De  quibus  seorsim  distincteque  tractandum  est. 

Quidara  opinantur  Parochos  a  Christo  institutos  fuisse,  eo- 
rumque  divinam  originera  repetunt  a  septuaginta  duobus  Disci- 
pulis,  quos  ipse  Christus  elegit,  et  idcirco  praeter  Pontificera 
et  Episcopos  terlium  constituunt  in  Hierarchia  jurisdictionis 
gradum,  in  quo  Parochos  Iocandos  esse  jure  divino  existimant. 
Vcrum   haec  opinia  de  divina  Parochorum  institutione  a  cclc- 

berrimis  Theologis  et  Ganonistis  jamdiu  profligata  est.  Parochi 
quidem  institutionis  divinae  sunt,  quod  ad  characterem  ordinis 
attinet,  propterea  quod  in  ordinis  Hierarchia  divinitus  consti- 
tuta,  praeter  Episcopos,  Sacerdotes  etiam  et  Ministri  positi 
sunt.  At  nullum  in  Scriplura  aut  in  Traditione  testimonium 
reperitur,  quo  demonstrari  possit,  Parochos  a  Christo  institutos 
fuisse.  Hinc  S.  Thomas  2  2  q.  188  art.  4  ad  5  ait:  Dicen- 
dum,  quod  formam  septuaginta  duorum  Discipulorum  non  solum 
tenent  Presbyteri  Curati ,  sed  quicumque  alii  minoris  ordinis , 
qui  Episcopis  in  eorum  ofpcio  subserviunt.  Non  enim  legitur } 
quod  septuaginta  duobus  Discipulis  Dominus  aliquas  determi- 
natas  Parochias  assignaret,  sed  quod  mittebat  eos  binos  ante  fa- 
ciem  suam  in  omnem  civitatem  et  locum,  quo  erat  ipse  venturus. 
De  hoc  argumento  late  disserit  cl.  Joannes  Devoti  Institut. 
Canonic.  Iib.  I  tit.  3  sect.  10  §.  87,  itemque  Petrus  Paludanus 
de  caus.  iinmed.  Eccles.  potesc.  art.  2  conclus.  3. 

DE  ROMANO  PONTIFICE  S.  PETRI  SUCCESSORE 

Primatus  est  ad  pascendam  regendamque  Ecclesiam 
institutus.  Quod  autem  totius  communiiatis  bonnm  et 
regimen  spectat3  id  sane  oportet  in  eadem  communitate 
fixum  et  perpetuum  esse.  Ergo  moriente  Petro,  Primatus 
extingui  non  debuit,  sed  omnino  manere  atque  perseve- 
rare  9  utpote  qui  non  in  commodum  ipsius  Petri ,  sed 
propter  unam  atque  perpetuo  mansuram  Ecclesiam  con- 
stitutus  est.  Ex  quo  fit  9  ut  perpetuitas  Primatus ,  non 
secus  atque  ipsius  institutio,  ab  jure  divino  proficiscatur. 
Sed  Primatus  perpetuitas  Successorem,  in  quem  transeat, 
omnino  postulat ;  atque  adeo  ex  ipso  jure  divind  et  Christi 

institutione  aliquis  sit  oportet,  qui  mortuo  Petro  in  Ee- 
clesiae  Primatum  succedat.  Succedit  autem  Romanus  Pon- 
tifex ;  quod  multis  argumentis  comprobatur. 

l.°  Quidem  ratione  successionis.  Successor  enim  et 
heres  spiritualis  potestatis  semper  in  Ecclesia  habitus  est, 
qui  in  eam  Sedem  conscendit,  quam  alter  aut  morte,  aut 
abdicatione  spontanea  vel  coacta  vacuam  reliquerit.  At 
Petrus  Antiochenam  Sedem  deserens,  secumque  Primatum 
gerens  3  ad  Romanam  Sedem  se  translulit,  in  eaque  su- 
premum  diem  obiit,  et  Ecclesiae  Primatum  deposuit.  Unus 
ergo  Romanus  Pontifex,  qui  in  Cathedram  S.  Petri  suc- 
cedit5  legitimus  heres  est  ac  Petri  Successor,  atque  adeo 
in  Romanum  Ponlificem  jus  omne  Primatus  transmigra- 
vit.  Petrum  autem  advenisse  Romam ,  ibique  et  Sedem 
collocasse 3  et  ad  obitum  usque  tenuisse ,  testis  est  ipse 
Petrus,  qui  epist.  1  cap.  ult.  v.  13  ita  scribit;  Salutat 
vos  Ecclesicij,  quac  cst  in  Babylone  collecta.  Neque  enim 
Babylonis  nomine  Babylonem  Chaldaeorum  intelligere  vo- 
luit ,  quae  ante  eam  epistolam  exaratam  eversa  fuerat  3 
neque  Babylonem  Aegypti ,  quae  obscurus  plane  locus 
tunc  erat5  nec  urbis  nomine  dignus,  sed  Romam  signifi- 
care  voluit,  quae  etiam  in  Apocal.  cap.  XVII  v.  5  Ba- 
bylon  appellalur.  Id  sane  docet  Papias  Apostolorum  Di- 
scipulus;  id  S.  Hieronymus  de  Viris  illustribus  cap.  8: 
PclruSj  inquiens,  in  epistola  prima  sub  nomine  Baby- 
lonis  ftguraliter  Romam  significat;  id  Beda  in  eamdem 
epislolam  cap.  5  dum  ait:  Babylonem  typice  Romam 
dicity  videlicct  propter  confusionem  muUiplicis  idolatriac; 
id  denique  Interprctes  plcrique  omnes;  qua  de  re  confer 

Calmetura  in  dissertatione  De  itinere  Romano  S.  Petri, 
et  Fogginium  in  opere  De  Romano  Divi  Petri  itinere , 
cxerc.  10.  Quae  qnidem  veritas  tot  tantisque  luculentis 
veterum  Patrum  ac  scriptorum  monumentis  evincitur,  ut 
ob  consensum  scriptorum  ne  ipsi  quidem  Protestantes, 
saltem  doctiores,  eam  rem  in  dubium  revocaverint.  Atque 
adeo  Pearsonius  inter  juniores  heterodoxos  clarissimus 
diss.  I  de  successione  primorum  Romae  Episcoporum  cap. 
6  et  7  demonstrat,  nunquam  non  habitum  pro  certo,  Ro- 
manam  Sedem  a  Petro  institutam^  et  Romanos  Ponti- 
fices  Petri  Successores  esse^  ita  ut  de  Petri  in  Urbem 
adventu  et  obitu  ambigi  non  possit,  quin  omnia  huma- 
nae  fidei  et  auctoritatis  fundamenta  convellantur. 

2.°  Ex  consensu  totius  Ecclesiae :  omnes  enim  Epi- 
scopi  per  orbem  dispersi ,  et  universa  Christi  Ecclesia 
omni  tempore  professa  est ,  Romanos  Episcopos  legitime 
electos,  Successores  S.  Petri  habendos  esse;  ipsique  Ro- 
mani  Pontifices  potestate  Primatus ,  ejusque  juribus  et 
praerogativis ,  cum  supra  fideles ,  tum  supra  Episcopos 
ipsosque  Patriarchas ,  contradicente  nemine ,  usi  sunt. 
Nicolaus  I  in  epistola  ad  Michaelem  Orientis  Imperato- 
rem  octo  Patriarchas  Constantinopolitanos  recenset,  qui  a 
Romanis  Pontificibus  Patriarchatu  exauctorati  fuerunt. 
Mittimus  testimonia  Patrum ,  quos  magno  numero  tum 
graecos  ,  tum  latinos  in  medium  profert  Bellarminus  de 
Rom.  Pont.  cap.  XV  et  XVI. 

3.°  Denique  ex  Conciliorum  auctoritate.  Concilium  Oe- 
cumenicum  VII  epistolam  Adriani  ad  Tarasium  approbat, 
in  qua  haec  habentur  de  Ecclesia  Romana:  Cujus  Sedes 

per  totum  terrarum  orbem  Primatum  obtinens  lucet , 
omniumgue  Ecclesiarum  Cuput  existit.  Concilia  Latera- 
nense  III,  et  Lugdunense  I  Sedem  Petri  raatrem  et  raa- 
gistram  universalis  Ecclesiae,  Romanum  Pontificem  Christi 
Vicarium,  Successorem  Petri,  et  Rectorem  universae  Ec- 
clesiae  appellarunt.  Verum  ad  rem  nostram  satis  superque 
sit  dogmatica  Concilii  Florentini  definitio ,  quam  graeci 
et  latini  Patres  his  verbis  proposuerunt :  Dcfinimus  S. 
Apostolicam  Sedem,  et  Romanum  Pontificem  in  univer- 
sum  orbem  tenere  Primatum^  et  ipsum  Successorem  esse 
B.  Petri  Principis  Apostolorum^  et  verum  Christi  Vica- 
riurn,  totiusque  Ecclesiae  Caput,  et  Christianorum  pa- 
trem  et  doctorem  existere;  et  ipsi  in  B.  Petro  pascendi, 
regendi,  et  gubernandi  universalem  Ecclesiam  a  D.  N. 
J.  Christo  plenam  potestatem  traditam  esse^  quemadmo- 
dum  etiam  in  gestis  Oecumenicorum  Conciliorum,  et  in 
sacris  canonibus  continetur. 

Confer  Petrum  Ballerinium  De  vi  et  ratione  Primatus  Ro- 
manorum  Pontificum,  Ennodium  Faventinum  De  Romani  Pon- 
tificis  Primatu,  et  Auctorem  Operis,  quod  inscribitur  «  Quis 
est  Petrus?  Sive  qualis  Petri  Primatus  »  Ratisbonae  1791. 

DE  FINE  PRIMATUS 

Cum  de  fme  Primatus  quaeritnr,  non  ea  quaestio  in- 
stituitur ,  cur  Petro  potius ,  quam  alteri  cuidam  Aposto- 
lorum  Primatus  concessus  sit?  Ejus  quidem  concessionis 
causam  SS.  Patres  adscribnnt  vel  ordini  vocationis,  quia 

Petrus  oranium  primus  rebus  omnibus  se  abdicavit  \  vel 
eximiae  ejus  fidei ,  quia  primus  in  Christo  divinitatem 
agnovit  et  confessus  est ;  vel  ferventi  amori,  quia  Chri- 
stum  plus  ceteris  diligebat.  Sed  quaestio  proposita  est ; 
quid  fuit  causae,  cur  Primatum  Christus  instituerit?  Jam 
vero  Primatum  a  Christo  institutum  esse ,  ut  catholicae 
Ecclesiae  unitas  formaretur ,  sartaque  tecta  custodiretur , 
ex  perpetua  et  luculenta  SS.  Patrum  traditione  certum 
est.  Irenaei,  Hieronymi,  Leonis  Magni,  aliorumque  Patrum 
testimonia  longum  esset  referre,  eaque  legi  poterunt  apud 
Petrum  Ballerini  in  aureo  libro  De  vi  et  ratione  Pri- 
matus  cap.  13.  Quamobrem  Catechismus  Romanus  ad 
art.  9.  Symboli  §.19  praeclare  et  verissime  tradidit : 
Fuit  illa  omnium  Patrum  ratio  et  sententia  consentienSj, 
Jwc  visibile  Caput  ( Roraanum  Pontificem )  ad  unitatem 
JEcclesiae  constituendam  et  conservandam  necessarium 
fuisse.  Sane  Christus  Dominus  non  plures,  sed  unam 
Ecclesiam  constituit;  primaque  et  potior  Ecclesiae  prae- 
rogativa  in  unitate  posita  est,  quod  Synodus  Constanti- 
nopolitana  I  in  Symbolo  Fidei  definivit.  Nulla  autem 
unitas  esse  potest,  aut  excogitari?  nisi  unus  et  certus  sit 
Episcopus  ?  cui  reliqui  Pastores  et  fideles  adhaerere  et 
subesse  teneantur.  Itaque  Christus,  ait  Cyprianus  lib.  de 
Unit. ,  ut  unitalem  manifestaret  _,  unam  Cathedram  con- 
stituit,  et  unitatis  ejusdem  originem  ab  uno  incipientem 

sua  auctoritate    disposuit et  Primatus  Petro  da- 

tur-j,  ut  una  Christi  Ecclesia^  et  Cathedra  una  monstre- 
tur.  Et  Optatus  Milevitanus  lib.  2  contra  Parmenianum: 
Negare  non  potes  Petro    Cathedram  Episcopalem   primo 


58    LIB.  II.  C.  I.  DE  R.  PONTIFIGE  EJUSQ.  ADJUTORIBUS 

collatam,;  in  qua  una  Cathedra  unitas  ab  omnibus  .serva- 
rctur,  nc  ceteri  Apostoli  singulas  sibi  quisque  defenderent. 
Haec  aiitera  iraitas  potissimura  sita  est  in  unitate  fidei 
et  unitate  caritatis  seu  communionis.  Primo  quidem  in 
unitate  fidei ,  quatenus  fideles  omnes  per  ejusdem  fidei 
professionem  Ecclesiam  unam  efficiunt.  Ad  rem  antiquus 
Auctor  Commentarii  in  Psal.  23  ?  Hieronymi  operibus 
olim  inserti:  Ecclesia>  ait,  cx  pluribus  personis  con- 
gregaturj,  et  tamen  una  dicitur  propter  unitatem  fidci. 
Secundo  autem  propter  unitatem  caritatis  seu  comraunio- 
nis ,  quo  nomine  venit  specialis  quaedam  caritas  3  qua 
fideles  debent  non  solum  colere  et  diligere  Episcopos 
suos ,  sed  eis  praecipue  consentire  atque  obtemperare , 
singuli  autem  Episcopi  et  fideles  communicare  et  subesse 
debent  Summo  Pontifici5  qui  catholicae  unitatis  et  com- 
munionis  centrum  est  et  origo.  Hinc  Bossuetus  in  expo- 
sitione  doctrinae  cathol.  cap.  24  egregie  scripsit,  aucto- 
ritatem  Episcopatus  statuere  unitatem  in  Ecclesiis  parti- 
cularibus ,  Primatum  vero  5.  Petri  esse  centrum  com- 
mune  totius  unitatis  catholicae. 


Ex  his  colligere  poteris,  unitatem  fidei  et  communionis  cum 
Summo  Capite  Romano  Pontifice  penitus  necessariam  esse:  ac 
inaniter  profiteri  scse  communioni  catholicac  adhaerere,  qui  a 
Romano  Pontifice  propter  haeresim,  vel  propter  schisma  dis- 
scntiunt.  Cum  Miletius,  Vitalis,  et  Paulinus  de  Episcopatu  An- 
tiocheno  contenderent,  S.  Hieronymus  ad  Damasum  litteras 
dedit,  ut  vcrum  Episcopum  internosceret:  Ego,  inquit,  clamito : 
Si  quis  Cathedrae  Petri  jungitur ,  meus  est.  Miletius ,  Vitalis , 
Paulinus   tibi   haerere   se  dicunt.  Possim  credere ,  si  hoc  unus 

assereret :  nunc  autem  aut  duo  mentiuntur3  aut  omnes;  idcirco 
Beatitudinem  tuam  obtestor  3  ut  mihi  litteris  tuis  3  apucl  quem 
in  Syria  debeam  communicare3  significes. 

De  lioc  argumcnlo  legendum  est  praeclarum  opus  De  schi- 
smate,  quod  gallice  primo  editum  est,  tum  italicc  rcdditum  pro- 
diit  anno  1718  sine  nomine  auctoris  et  Ioci. 

§■    16. 
DE  NEXU  PRIMATUS  CUM  ROMANA  SEDE 

Quamquam  catholicis  omnibns  certum  exploratumque 
sit,  Romanos  Pontiiices  divino  jure  in  Primatum  S.  Petri 
succedere,  quia  Christus  Primatum  ipsum  perpetuo  in 
Successoribus  Petri  permansurura  instituit :  quaestio  ta- 
men  est ;  quonam  jure,  divino  ne,  an  humano  Supremus 
Pontificatus  Romanae  Sedi  adnexus  sit,  et  idcirco  an 
praerogativa  Primalus  ipsius  a  Romana  Sede  evelli ,  et 
in  aliam  Sedem  transferri  possit?  Putant  aliqui  conve- 
niens  fuisse,  et  forte  etiam  necessarium  ad  omnem  remo- 
vendam  dubitationem  super  legitimo  Successore  S.  Petri, 
ut  Sedes.  aliqua  parlicularis  pro  suis  Successoribus  a 
Petro  eligeretur,  tamquam  medium  quoddam,  quo  Pri- 
matus  praerogativa  in  certos  Successores  transiret ;  sed 
in  Petri  polestate  fuisse  quam  mallet  Sedem  eligere ,  et 
ideo  Petri  voluntate  factum  esse,  ut  Romae  potius,  quam 
alio  in  loco  suam  Sedem  ad  mortem  usque  collocaverit. 
Quemadmodura  ergo  ( sic  enim  argumentantur )  ex  facto 
Petri,  quod  humanum  est,  Primatus  universae  Ecclesiae 
in  Romana  Sede  relictus  fuit,  sic  poterit  ex  dispensatione 
humana,  nempe  Ecclesiae,  iterum  ab  ca  Sede  separari. 

Aliqui  contra  affirmant ,  Romanam  Sedem  electam  et 
Successoribus  Petri  constitutam  fuisse,  non  ex  unius  Petri, 
sed  etiara  ipsius  Christi  voluntate ;  ex  quo  consequitur , 
Primatura  eidera  Sedi  divino  jure  ita  adnexum  esse,  ut 
nulla  auctorilate  humana  possit  ab  eadem  separari.  Ad 
hanc  tuendam  sententiam  mirifice  faciunt  illa  SS.  Patrum 
et  Conciliorum  dicta ,  in  quibus  de  Sede  Romana  adeo 
praeclara  praedicantur,  ut  semper  eam  asserant  ab  ipso 
Salvatore  nostro  Primatum  obtinuisse,  nec  non  disponenle 
Domino  Ecclesiarura  oranium  matrem  et  magistram  extare. 
Quis  enim  ignorat  celebre  illud  Gelasii  dictum  in  Con- 
cilio  Romano:  Sancta  Romana  Ecclesia  mdlis  sijnodicis 
constitutis  ceteris  Ecclesiis  praelcta  est>  sed  evangelica 
voce  Domini  et  Salvatoris  nostri  Primatum  obtinuit 
(Apud  Mansium  Conciliorum  edit.  tom.  VIII  col.  147)? 
Et  aute  Gelasium  S.  Leo  ep.  120  ad  Theodoretum  scri- 
pserat  de  Sede  Romana  his  verbis:  Ceteris  Dominus 
statuit  praesidere.  Ac  denique,  ut  cetera  omittara5  in 
Concilio  Lateranensi  IV  Sedes  Romana  praenunciatur, 
unam  eam  esse ,  quae  disponenie  Domino  super  omnes 
alias  ordinariae  potestatis  obtinet  principatum  >  utpote 
mater  universorum  Christi  fidelium  et  magistra. 

Hac  de  re  legendus  est  Benedictus  XIV  de  Syn.  Dioeces.  lib. 
11  cap.  1,  Ballerinius  Vindic.  auctorit.  Pontif.  cap.  8  §.  2, 
Dissertatio  Augusloduni  edita  an.  1782,  cui  titulus  Epistola 
Sillasipi  a  lapide^  an  summus  Pontificatus  a  Romana  Ecclesia 
avelli,  et  alio  transferri  possit ,  et  Auctor  Febronii  abbreviati 
cum  notis  tom.  1  §.  3,  ex  quo  facere  non  possum  quin  aliquot 
argumcnta   sumain,    et   hoc  loco  in  niediutu  proferam,  quibus 

sententia  nostra  mirura  in  modum  confirmatur.  Sunt  autem 
hujusmodi:  1.°  Iluic  Sedi  non  aliquod  Concilium ,  non  alii 
homines,  sed  solus  Petrus,  et  quidem  si  non  speciali  praecepto, 
saltem  instinctu  divino  Primatum  adnexuit.  2.°  Sedes  Prima- 
tus  tot  inter  procellas  mirabiliter  conservata  fuit ,  ut  nec  Pa- 
gani  nec  haeretici  contra  eam  praevalere  potuerint,  dum  e  con- 
tra  omnes  aliae  Ecclesiae  apostolicae,  et  Sedes  Patriarchales  ab 
haeresibus  et  infidelitate  absorptas  esse  videmus.  3.°  Romana 
Ecclesia  ultra  mille  septingentos  annos  in  quieta  possessione 
Primatus  fuit,  et  a  primis  usque  temporibus  nullum  Concilium, 
nullus  S.  Pater,  nullus  Impcrator  vel  cogitavit,  vel  dixit  Pri- 
matum  hunc  a  Romana  Secle  ad  aliam  transferri  posse ,  quod 
silentium  et  possessio  contrariam  sententiam  de  auferibilitate 
faciunt  omnino  incredibilem  et  temerariam.  4.°  ln  aliis  Ec- 
clesiis,  ad  quas  forte  transferretur  Primatus,  deficeret  Aposto- 
licitas,  idest,  non  foret  Apostolica,  tum  quia  ab  Apostolis  neque 
fundata ,  neque  a  Petro  immediate  gubernata  fuisset ,  sicque 
regrediendo  a  saeculo  ad  saeculum,  usque  ad  Petrum  perveniri 
non  posset,  in  quo  tamen  praecipuum  argumentum  contra  hae- 
reticos  posuerunt  SS.  Patres  Irenaeus,  Cyprianus,  Augustinus, 
traditionem  Apostolicae  doctrinae  pcr  continuam  seriem  Roma- 
norum  Pontificum  demonstrantes ,  dum  aliae  Ecclesiae  vel  in- 
certam,  vel  saltem  non  apostolicam  habebant  originem.  5.°  Per 
talem  translationem  periret  ipsa  traditio  Patrum ,  qui  dicunt , 
ideo  Primatum  in  Romana  Ecclesia  haerere ,  quia  haec  a  S. 
Petro  fundata,  et  usque  ad  mortem  suam  gubernata  fuit,  atque 
ab  eodem  depositum  doctrinae  tenet ,  atque  custodit.  G.°  Talis 
translatio  foret  causa  schismatum ,  et  fomcs  litium  nunquam 
finiendarum. 

DE  POTESTATE  SUMMI  PONTIFICIS 

Euiinentem  Primatus  dignitalem  nonnulli  scriptores  im- 
minuere,  et  propemodum  destruere  conati  sunt,  excogitata 
distinctione  mediatae  et  immediatae  potestatis :  siquidem 
tradiderunt,  potestatem  Priraatus  non  esse  immediatam 
seu  ordinariara,  ita  ut  ad  Roraanum  Pontificem,  tamquam 
ordinarium  Pastorem,  cura  et  regimen  singularium  ovium 
pertineat;  sed  potestatem  eam  tantummodo  mcdiatam  seu 
extraordinariam  esse,  quatenus  tota  vis  Primatus  posita 
est  in  supplenda  aliorum  negligentia,  et  aliud  nihil  potest 
in  aliena  Dioecesi ,  nisi  extraordinario  casu ,  ubi  salus 
et  unitas  Ecclesiae  periclitetur.  Quae  quidem  opinio  con- 
traria  est  tum  verbo  Dei,  quandoquidera  ab  ipso  Christo 
totus  grex,  hoc  est,  fideles  oranes  et  Episcopi  Petro  im- 
raediate  traditi  sunt  illis  verbis  Joan,  XXI  15,  16,  17: 
Pasce  agnos  meos^  pasce  oves  mcas^  tum  doctrinae  Con- 
ciliorum,  ex  quibus  unum  proferam  generale  Lateranense 
IV,  cujus  haec  verba :  Romana  Ecclesia ,  disponente 
Domino ,  super  omnes  alias  ordinariae  potestalis  obtinet 
principatum ;  tum  Sanctis  Ecclesiae  Patribus,  qui  Ro- 
nianum  Pontiflcem  certatim  appellant  Pastorem  Pasto- 
rum  ,  Episcopum  Episcoporum  ,  Episcopum  universalem  ; 
tum  denique  doctrinae  catholicae  de  Romani  Pontificis 
Primatu.  Facultas  Theologica  Parisiensis  anno  1683: 
Antiquae  suae  in  Sedcm  Apostolicam  reverenliae  csse  duxit 
hic  brcviter  de  ea  praefari,  disertequc   rcpertercj   quod 

olim  non  semel  professa  est3  Romanum  Episcopum  esse 
jure  divino  Summum  in  Ecclesia  Pontificem,  cui  omnes 
Christiani  parere  tenentur,  et  qui  immediate  a  Chrislo 
non  honoris  solum,  sed  potestatis  et  jurisdictionis  Prima- 
tum  habeat  in  tota  Ecclesia.  Idque  debent  Catholici  omnes 
profiteri.  Jara  vero  si  Romanus  Episcopus  est  divino  jure 
Summus  in  Ecclesia  Pontifex ,  si  immediate  a  Christo 
Primatum  potestatis  et  jurisdictionis  in  tota  Ecclesia 
habuity  si  omnes  Christiani  eidem  parere  tencntur,  ma- 
nifeste  falsa,  atque  etiam  catholicae  doclrinae  adversa 
eorum  opinio  est,  qui  docent  Pontificem.  nihil  in  Ecclesia 
posse ,  praeterquam  in  casibus  extraordinariis  ad  sup- 
plendam  aliorum  negligentiam.  Praeclare  igitur  Natalis 
ab  Alexandro  mentera  suam ,  imo  vero  doctrinam  Ec- 
clesiae  catholicae  sic  explicat  dissertatione  IV  in  saecu- 
lum  I  schol.  3 :  Romanus  Pontifex  summam  habet,  eam- 
que  ordinariam  >  in  Ecclesia  universa  poteslatem  et  au- 
ctoritatem ;  quam  non  extraordinariis  dumtaxat  casibus, 
sed  semper  exercere  potest  et  in  fideles  universos  et  in 
ipsos  Ecclesiae  totius  Episcopos,  quia  Pastorum  omnium 
iwus  est  Pastor. 

Vide  Zallinger  Jur.  eccl.  pub.  cap.  4  §.  341,  et  Ennodium 
Faventinum  De  Romani  Pontificis  Primatu  part.  secunrla  capi- 
tibus  5  et  6. 

§.   18. 

DE  RATIONE  DETERMINANDI  OFFICIA 
ET  JURA  PRMATUS 

In  determinandis  ofliciis  atque  juribus,  quae  Primatui 
cohaerent,  aliqui  Canonistae  hac  ratione  argumentari  so- 
lent.  Nempe  ajunt,  omnia  Primatus  officia  ac  munera  in 
tuenda  conservandaque  Ecclesiae  unitate  sita  esse,  ideoque 
tantara  in  Primatu  potestatem  auctoritatemque  inesse , 
quanta  ad  eum  finem  obtinendum  est  prorsus  necessaria. 
Itaque  concludunt,  ea  omnia  et  sola  esse  Primatus  jura, 
sine  quibus  unilas  Ecclesiae  christianac  conservari  non 
polcst. 

Verum  qui  sic  argumentantur  in  eo  peccant,  quod  jura 
Primatus  iis  limitibus  coarctant,  quos  Christus  minime 
posuit.  Primatus  quidem  ad  tuendam  conse^vandaraque 
unitalem  institutus  est;  veruntamen  multa  eaque  praeclara 
jura,  obtinendo  frai  raaxirae  consentanea,  hoc  est,  jubendi, 
judicandi,  cogendique  potestatem  a  Christo  ipso  accepit, 
quo  melius  supremam  in  Ecclesia  universa  potestatem 
exerceat. 

Hinc  Tridentina  Synodus  sess.  XIV  cap.  7  :  Merito , 
inquit ,  Pontipces  Maximi  pro  suprema  poteslate  sibi  in 
Ecclesia  universa  tradita  causas  aliquas  criminum  gra- 
iwres  sjio  potuerunt  pcculiari  judicio  reservare.  Igitur 
jura  Primatus  profluunt  lum  ex  fi>e  tuendae  unitatis  , 
tum  ex  summa  et  plena  potestate  ,  qua  Pontifex  ad 
explendum  raunus  suum  in  tota  Ecclesia  potitur. 

Scile  admodum  Auctor  Operis,  quod  insciibitur  «  Quis  est 
Petrus?  Sive  qualis  Petri  Primatus  »  Ratisbonae  1791  pag.  97 
et  seqq. :  Pervulgatum  hodie ,  ait,  ac  tantum  non  universale 
inter  nostros  Canonistas  axioma  est ,  idque  oppido  fallax  et 
aequivocum :  cum  primatus  propter  unitatem  ecclesjae  sit, 

NIEIL    PRIMATEM    POSSE ,    QUOD  AD   UNITATEM   NON   SIT   NECES- 

SARIUM.  Hoc  axiomate ,  ut  ajunt ,  indubitabili ,  certissimoque 
assumpto  sequelas  inde  plurimas  derivant,  queis  totam  quantam 
summi  Pontificis  potestatem  aut  arctissime  contrahere,  aut  pe- 
nitus  enervare,  irritamque  facere  allaborant.  Cum  enim  ex  una 
•parte  circa  dogmata  fidei  morumque  Papae  sententiam  negent 
esse  infallibilem ,  nisi  per  accedentem ,  et  quidem  universalem 
Episcoporum  consensum;  cum  insuper  ex  altera  parte  nihil 
concedant  a  Papa  statui  et  imperari  posse,  nisi  quod  absolute 
necessarium  sit  ad  conservandam  Ecclesiae  universalis  unitatem, 
ad  hanc  vero  nulla  sit  necessaria  lex  circa  disciplinam,  utpote 
quae  pro  varietate  locorum  varia  esse  possit ;  consequitur  Pon- 
tificiam  auctoritatem,  tam  quoad  res  fidei  et  morum ,  quam  et 
disciplinae,  per  se  ipsam  nihil  amplius  valere ,  sed  sine  omni 
jam  ejficacia  esse,  irritamqve,  ac  nullam.  Ita  juris  episcopalis 
restauratores  hodiemi  ( si  Superis  placet )  scopum  consiliorum 
suorum  attigisse  sibi  videntur,  magnoque  sibi  plausu  adjubilant. 
Sed  triumphi  paeana  ante  victoriam  canunt. 

Satisne  bona  fide  vel  primum  jam  principium  ponitur  vcrbis 
hisce  indeterminatis  et  aequivocis:  primatus  est  propteruni- 
tatem?  Quaero  ex  ipsis,  quam  unitatem  intelligant,  an  fidei 
tantum,  an  dupliccm  illam,  quae  a  Christo  in  sua  Ecclesia  i7i- 
stituta  est,  tam  fidei,  quam  et  obedientiae  unitatcm?  Si  pri- 
mum  illud  tacite  intendant ,  eo  ipso  manifesta  jam  ipsorum 
fallacia  est:  Christus  enim  non  solum  ejusdern  fidei,  scd  etiam 
ejusdem  obedientiae  suam  voluit  esse  dilectam  sponsam  unius 
viri ,  seu  unum  corpus  sub  uno  Capite ,  unum  ovile  sub  uno 
Pastore.  Jti  aitero  eoque  integro  lantum  sensu  firmum  stat  hoc 
principium :  primatus  a  ciiristo  institutus  est.  it  i  na  in 

principii  veritate  pleno  in  lumine  posita ,  nonne  in  aprico  est 
nuda  consequentiae  falsitas ;  ergo  papa  nihil  potest  ,  quod 
ad  unitatem  non  necessarium?  Quam  haec  inania  et  fallacia 
verba !  Ita  potius  debuisset  fieri  conclusio :  ergo  cum  papa 
imperat  }  necessario  obediendum  est.  Ipsa  enim  obedientia 
ad  unitatem  a  Christo  institutam  necessaria  est :  hinc  omnes 
suas  fideles  oviculas  Petro  subditas  esse  voluit ,  cui  soli  jus 
totum  ovile  pascendi  dedit :  pasce  oves  meas. 

§.    19. 

DE    ESSENTIALIBUS  ET  ADVENTITIIS 

JURIBUS   PRIMATUS 

Distinctio  inter  jura  Primatus  essentialia  et  adventitia 
nova  est,  sicut  nomina  ipsa  nova  sunt,  et  plane  excogi- 
tala  ad  potestatera  Priraatus  deprimendam.  Jura  essentia- 
lia  dicunt,  quibus  semper  et  ubique  Summi  Pontifices 
usi  sunt :  adventitia  vero,  quae  ex  veteri  Ecclesiae  disci- 
plina  in  confirmandis  Episcopis ,  et  plerisque  causis  fi- 
niendis  non  a  Summo  Pontifice ,  sed  a  Metropolitis ,  et 
Conciliis  provincialibus  exercebantur.  Cum  itaque  Summi 
Pontifices,  commutata  Ecclesiae  disciplina,  haec  posteriora 
jura  sibi  adjudicaverint,  ea  profecto  non  essentialia  jura 
Primajus,  sed  prorsus  adventilia  habenda  esse  contendunt. 

Hac  super  re  animadvertendum  in  primis  est,  jura 
Melropolitarum,  Conciliorumque  provincialium  ab  Ecclesia 
originem  duxisse;  neque  enim  Christus  provincias  desi- 
gnavit,  neque  Metropolitas  instituit,  neque  ea  de  re  ullum 
Apostolis    mandatum   dedit  5   et  quamquam  Doctores  non 

consentiant  inter  se  circa  originem  et  potestatem  Metro- 
politarum,  Conciliornmqne  provincialium,  cum  alii  a  Sede 
Apostolica,  alii  ab  Ecclesiarum  consuetudine  ortam  esse 
conlendant  ( de  quo  infra  disputabimus )  ;  illud  tamen 
apud  omnes  compertum  est,  eorum  originem  et  potesta- 
tem  institutioni  humanae  tribuendam  esse. 

Ea  igitur  potestas ,  quam  Metropolitae ,  Conciliaque 
provincialia  in  Episcopos  comprovinciales  humana  insti- 
tutione  exercebant ,  non  erat  eorum  propria  et  nativa ; 
tantummodo  ejus  potestatis  usus  ipsis  tribulus  fuerat.  Ipsa 
vero  potestas  in  Pontifice  residebat,  ut  qui  ratione  Pri- 
matus  divinitus  instituti  omnem  potestatem  Ecclesiasticam 
in  se  complectitur.  Hinc  Metropolitae,  et  Concilia  pro- 
vincialia  in  usu  eorumdem  jurium  aucloritati  Primalus 
omnino  suberant :  quapropter  Siricius,  Innocentius,  Zosi- 
mus ,  aliique  Romani  Pontifices  provinciarum  fines ,  et 
jura  Metropoleon  statuerunt  ;  Episcoporum  electiones,  ju- 
dicia  lata,  resque  ceteras  a  Metropolilis  et  Conciliis  pro- 
vincialibus  gestas,  aut  confirmarunt,  aut  resciderunt,  quo- 
rum  exemplorum  plena  est  ecclesiastica  historia. 

Itaque  verissime  dictum  est  a  Thomassino  in  notis  ad 
suum  opus  de  vet.  et  nov.  Eccl.  discipl. :  In  Pontifice 
tota  semper  plenitudo  potestatis  residet ,  etsi  non  totam 
semper  exerceat.  Ubi  ergo  per  se  exercere  coepit,  non 
jure  aliunde  comparato ,  sed  jure  proprio  usus  est.  Ex 
quibus  perspicue  liquet,  jura,  de  quibus  loquimur,  a  Me- 
tropolitis,  et  Conciliis  provincialibus  ad  Romanos  Ponti- 
fices  non  advenisse  tamquam  nova  et  adventitia,  propter- 
ea   quod  nullum  jus    novum  et  adventitium  accedere   ad 

eos  potuit  3  qui  ratione  Primatus  plenitudinem  potestatis 
habebant. 

Praeclare  Thomassinus  in  notis  ad  suuui  opus  de  nova  et  ve- 
teri  Ecclesiae  disciplina  animadvertit,  eam  potestatem  a  Conci- 
1-iis  provincialibus  in  Rom.  Pontificem  non  esse  translatam, 
eique  velut  novum  jus  accrevisse,  quo  antea  carerel;  sed  quam 
semper  alicubi  exercuerat,  eam  supersedentibus  Conciliis  pro- 
vincialibus  coepisse  ubique  terrarum  solus  exercere.  Et  deinde: 
Ubi  jus  ab  inferiori  ad  superiorem   devolvitur,  non  accipit  ab 

inferiori,  nec  usurpat  in  inferiorem  superior Non  repetere 

potest  a  superiori  inferior Solemne  enim  est,  jura  omnia  ad 

superiores  ab  inferioribus  devolvi^  et  omnium  prorsus  potestatum 
spirilualium  jura   ad  Summum  Pontificem  devolvi  posse,  quia 

summus  omnium  vertex  est Si  autem  haec  jura  a  Conciliis 

provincialibus  ad  Summum  Pontificem  devolvuntur,  quia  summus 
omnium  vertex  est,  perperam  ergo  inde  infertur,  quod  ea  ex 
sese  non  habeat,  quod  ea  usurpet,  quod  contrario  usu  possit 
amittere. 

§.   20. 

DE  JURE  DEFINIENDI  CONTROVERSIAS 
DE  FIDE  ET  MORIBUS 

His  praeposilis,  ad  Primatus  jura  singillatim  enucleanda 
accedamus.  Doctores  aliqui  sic  ea  distribuunt,  ut  alia  in 
Ecclesiara  dispersara,  alia  in  Ecclesiam  congiegatam,  hoc 
est  in  Concilia  generalia  ,  exerceantur.  De  Conciliis  ge- 
neralibus  dictum  salis  est  in  Praenotionibus ;  nunc  vero 
de  aliis  juribus  acturi,  a  jure  defmiendi  quaestiones  fidei 
et  morum  initium  ducimus. 

Itaque  Romanus  Pontifex  constitutus  est  catholicae  do- 
ctrinae  magister,  et  judex  controversiarum  de  fide  et  mo- 
ribus,  de  quo  catholicorum  nemo  dubitat.  An  vero  ejus 
judicium,  cum  ex  cathedra  loquitur,  infallibile  sit,  non- 
nulli  Theologi  in  dubitationem  adducunt,  putantes  Ponti- 
ficis  judicium  non  esse  irreformabile,  nisi  consensus  Ec- 
clesiae  accesserit.  Sed  antiqua  et  potior  sententia  est, 
quae  Romano  Pontifici  de  rebus  fidei  et  morum  univer- 
sam  Ecclesiam  docenti  privilegium  infallibilitatis  vindicat. 
In  alterutra  sententia ,  qui  catholici  esse  volunt ,  debent 
definitionibus  summi  Pontificis  non  modo  obsequentes  se 
praebere ,  verura  etiam  interno  mentis  assensu  audire  et 
credere.  Oum,  ut  praeclare  ait  Petrus  Ballerini  in  appen- 
dice  de  infallibil.  Pontif.  in  definit.  dogmat.  §.  10,  ex 
fine  et  officio  primatus  dcfinit  aliquid  credendum  vel 
damnandum  ex  catholica  fide  _,  et  obediendum  quidem 
iis  apostolicis  judiciis  etiam  assensu  fidei  et  obsequio 
intemoj  ui  vel  ipsi  Episcopi  Gallicani  confessi  sunt ,  et 
ita  praestandam  ipsis  eam  fidei  unitatem ,  quam  cum 
centro  catholicae  unitatis  necessariam  traditio  docet.  Quam 
quidem  obligationem  denunciavit  S.  Petrus  act.  cap.  15 
v.  7  his  verbis :  Viri  fratres  vos  scitis ,  quoniam  ab 
antiquis  diebus  Deus  in  nobis  elegit  per  os  mcum  audire 
genteSj  et  credere.  Non  dixit  per  os  meum  audire,  et 
Ecclesiae  vel  Apostolorum  consensum  expectare,  sed  au- 

DIRE    ET    CREDERE. 

Haec  quidem  de  Pontificis  infallibilitate  sententia  multis 
Sacrarum  Scripturarum,  et  Sanctorum  Patrum  testimoniis 
demonstratur;  qua  de  re  Theologi  disserere  copiose  solent. 

5* 

Sed  quoniam  ad  Canonistas  quoque  pertinet ,  ecclesiasti- 
carum  Constitutionum'  vim  potestatemque  perspectam  et 
exploratam  habere,  sic  imum  saltem  argumentum,  et  illud 
quidem  planum,  sed  omnino  efficax  et  invictum  promen- 
dum  est,  ex  quo  facile  intelligatur,  Pontificis  definitiones 
a  veritate  deficere  nunquam  posse,  ut  proinde  necesse  sit 
eisdem  tamquam  catholicis  veritatibus,  et  externo  obsequio, 
et  interno  cordis  assensu  firmiter  adhaerere. 

Argunientum  autem  ex  fine  Primatus  hac  ratione  con- 
ficitur.  Catholici  omnes  confitentur,  Primatum,  quem  Petro 
et  Successoribus  Christus  contulit,  ad  unitatem  maxime 
fidei  in  Ecclesia  confirmandam  institutum  esse,  ejusdemque 
Primatus  auctoritatem  non  solius  vigilantiae,  adhortationis, 
et  directionis,  sed  verae  et  propriae  jurisdictionis  aucto- 
ritate  contineri ,  et  eam  denique  jurisdictionem  tantam 
esse,  quanta  ad  christianos  in  fide  et  Religione  conti- 
nendos  necessaria  est.  Non  enim  dici,  ac  ne  putari  qui- 
dem  potest,  Christum  dedisse  Pontifici  munus  conservan- 
dae  unitatis,  et  non  dedisse  potestatem  ac  vim,  sine  qui- 
bus  eadem  unitas  conservari  nequeat.  Sed  Pontifex  uni- 
tatem  fidei  custodire  non  potest,  nisi  ejusdem  definitiones 
certam  et  irreformabilem  credendi  regulam  constituant  5 
cui  omnes  subesse  teneantur.  Si  enim  subortara  de  fide 
et  Religione  controversiam  Pontifex  ex  cathedra  definiat, 
et  nihilominus  integrum  fidelibus  sit  assentiri  vel  dissen- 
lire ,  quia  Pontifex  falli  potuit ,  unitas  fidei  nulla  erit , 
sed  perpetuae  dissensiones ,  totque  et  tam  dissonantes  in 
fide  et  Religione  sententiae ,  quot  in  Ecclesia  et  quam 
diversa  sunt  capita. 

Sed  inquiunt,  definitionibus  judiciisque  dogmaticis  Sura- 
raorum  Pontificura  obsequendura  esse  provisorie,  seu  non 
dogmatizando  contrarium,  quamdiu  non  reclamat  Ec- 
clesia,  eoque  pacto  schismata,  et  sententiarum  dissidia 
removeri.  At  vero  si  ad  unitatem  in  fide  exigendam 
opus  est  praesidio,  sive  accessione  consensus  saltem  ta- 
citi  Ecclesiae,  aut  Episcoporum,  Primatus  utique  nec 
aptus  erit,  nec  idoneus  ad  illud  efficiendum,  cujus  gra- 
tia  institutus  est.  Praeterea  cum  nomine  Ecclesiae,  quae 
reclamare  potest,  praesertim  Episcopi  intelligantur,  illud 
reliquum  est,  quod  judicium  Pontificis  judicio  peculiaris 
cujusque  Episcopi  subsit;  cum  nemo  reclaraare  jure  pos- 
sit,  nisi  cognita  causa  judicaverit  Pontificem  in  sua  de- 
finitione  erravisse.  Igilur  ea  sententia  dignitati  et  fini 
Primatus  omnino  detrahit.  Sed  officit  etiam  tum  fidei, 
tum  animarum  tranquillitati,  propterea  quod  nullus  foret 
promptus  et  efficax  modus,  quo  nascentes  haereses  sta- 
tim  opprimerentur,  nam  sero  medicina  paratur,  cum  ma- 
lum  invaluit :  anceps  et  incerta  maneret  fides ,  quam 
Gatholici  sequi  deberent,  quoad  Ecclesiae  judicium  expe- 
ctaretur:  nulla  denique  esset  certa  via  et  expedita,  qua 
Ecclesiae  consensus  investigari  posset,  ideoque  nihil  fir- 
mum  immotumque  haberetur,  cui  assensus  fidei  adhae- 
reret.  Quamdiu  enim  consensus  Ecclesiae  expectandus 
erit?  an  consensus  fidelium  postulatur,  an  Episcoporura 
tantum?  an  omnium,  an  plerorumque?  quid  si  qui  re- 
clamaverint?  quis  judex  erit  in  numeratione  consentien- 
tium  et  dissidentium,  ut  inde  compertum  sit,  an  consen- 
tientiura  numerus  satis  sit  catholico  dogmali  stabiliendo  ? 

quis  hunc  suificientem  consensum  fidelibus  annuntiabit? 
Semper  itaque  in  sententia  adversariorum  locus  dubi- 
tandi  esset  reliquus,  cujus  dubitationis  nullus  est  insti- 
tutus  judex,  nec  proinde  Christus  Eeclesiae  suae  satis 
consuluisset.  Quas  ob  res  si  ad  Ecclesiae  unitatem  in 
fide  conservandam  Primatus  a  Christo  positus  fuit,  ne- 
cesse  profecto  est,  ut  Pontifex  in  suis  definitionibus 
errare  non  possit,  et  ipsius  proinde  judicium  christiani 
omnes,  et  judices  etiam  rainores  sequi  debeant. 

Yide  Bellarrainum  de  Rom.  Pontifice  lib.  4  cap.  3  et  seqq., 
Melchiorem  Canum  delocis  tlieolog.  lib.  6,  Jacobum  Serrydissert. 
1.  de  Rom.  Pontif.  falli  et  fallere  nescio,  Cardinalem  Orsium 
de  irreformabili  Rom.  Pontificis  in  defmiendis  fidei  controversiis 
judicio,  Petrum  Ballerinium  de  vi  ac  ratione  Primatus  Rom.  Pon- 
tificis  cap.   15. 

5-   21. 

DE    JURE    PRAVORUM    LIBRORUM 
LECTIONIS  INTERDICENDAE 

Quiqui  imperium  inter  homines  tenent,  non  modo  jure 
possunt,  verum  etiam  ratione  muneris,  quo  funguntur, 
omnino  debent  ea  omnia  removere  et  tollere,  quae  com- 
munitati  afferunt  detrimentum.  Atqui  nemo  non  intelligit 
quantum  Societatibus  noceant  libri  mali,  qui  a  rectis  creden- 
di  vivendique  regulis  ahducunt,  mores  corrumpunt,  dissidia 
et  seditiones  adversus  legitimas  potestates  concitant,  omnia 
denique  divina  et  huraana  jura  miscere,  perturbare,  et 
convellere  student,  ita  ut  non  temere  dixeris,  nullum  jam 

esse  in  civitate  malum,  quod  ipsi  non  fecerint.  Jure  igitur 
ac  merito  Hebraei,  Graeci,  Romani  dein  Imperatores,  om- 
nesque  bene  constitutae  Societates  in  hujusmodi  pestifero 
et  impio  librorum  genere  exterminando  assiduam  diligen- 
temque  operam  posuerunt.  Sic  etiam  Ecclesia  Catholica, 
ne  depositum  fidei,  et  animarum  salus  in  discrimen  ad- 
duceretur,  libros  Religioni  ac  moribus  noxios  perpetuo 
notavit,  eorumque  lectionem  interdixit.  Cum  Paulus  venisset 
Ephesum,  et  divinum  verbum  annunciaret,  multi  ex  eis, 
qui  fuerant  curiosa  sectati  contulerunt  libros^  et  combus- 
serunt  coram  omnibus,  quod  legimus  Actorum  Apost. 
XIX.  Hic  autem  non  commemorabimus  judicia ,  quibus 
Ecclesia  in  Conciliis  generalibus  nulio  non  tempore  pra- 
vos  libros  damnavit,  eosque  legi  et  retineri  vetuit.  Quae 
quidem  judicia ,  quoniam  ad  fidem  et  mores  pertinent , 
sunt  omnis  erroris  expertia.  Episcopi  etiam,  sive  seorsum, 
sive  in  Conciliis  Provincialibus  congregati,  libros  damnare, 
eoruraque  lectionem  interdicere  consueverunt :  qua  in  re 
potuerunt  errori  obnoxii  esse ;  et  praeterea  eorum  juris- 
dictio  terminis  Dioecesium  vel  Provinciarum  circumscri- 
bebatur. 

At  in  primis  Romani  Pontifices  in  hac  peste  librorum 
avertenda  solliciti  maxime  fuerunt :  cumque  in  judiciis 
de  fide  et  moribus  non  secus  atque  Ecclesia  errare  non 
possint ,  ut  supra  diximus ,  suisque  legibus  christianos 
omnes  obstringant,  hinc  universo  ex  orbe  catholico  libri, 
de  quibus  aliqua  suspicio  suberat,  ad  Romanos  Pontifi- 
ces  miltebantur,  ut  qui  eorum  judicio  probati  essent  re- 
ciperentur,   qui  vero  improbati  ab  omnium  raanibus  eri- 

perentur.  Jam  inde  a  saeculo  tertio  Dionysius  Alexandri- 
nus  ad  Dionysium  Suramum  Pontificem  libros  quatuor 
misit,  ut  nosceret  an  recte  de  Trinitate  scripsisset.  Et 
Augustinus  libros  quatuor  contra  duas  Pelagianorum  lit- 
teras  ad  Bonifacium  Pontificem  misit,  significans  sese  ea 
scripta  mittere  non  tam  discenda  quam  examinanda,  ct 
nbi  forsitan  aliquid  displicuerity  emendanda.  Libri  Ori- 
genis  ad  Pontianum  Pontificem,  liber  Pelagii  ad  Inno- 
centium  I,  libri  Priscillianistarum  ad  S.  Leonem  M.  missi 
fuerunt,  et  eorumdera  Ponlificum  judicio  condemnati. 
Athanasius  Presbyter  ad  Gregorium  Magnum  confugit, 
ut  suspicione  haeresis  se  purgaret :  Gregorius  veritus,  ne 
quid  fraudis  subesset ,  illius  Episcopum  Joannera  Con- 
stantinopolitanum  interrogandum  censuit.  Joannes  autem 
se  adversus  Presbyterum  commotum  fuisse  respondit,  pro- 
pterea  quod  apud  eum  codex  inventus  esset  haeretica 
labe  contaminatus ,  et  codicem  ipsum  Gregorio  recogno- 
scendum  raisit:  quem  quia,  inquit  Pontifex  ep.  66  lib. 
6,  ad  nos  studuit  pro  satisfactione  transmittere^  priores 
ejus  partes  sollicita  lectione  percurrimus.  Et  quoniam 
manifesta  in  eo  haereticae  pravitatis  venena  reperimus , 
ne  denuo  debuisset  legi  vetuimus.  In  quem  locum  Mau- 
rini :  Agnosce ,  inquiunt ,  antiquam  in  Romanis  Ponti/i- 
cibus  libros  aliquos  prohibendi  potcstatem ,  et  consuetu- 
dinenij  cui  parere  tenebantur  etiam  Orientalis  Ecclesiae 
alumniy  Constantinopolitano  Patriarchae  aut  alteri  cdio- 
quin  subditi. 

De  jure  et  modo   libros   fidei  et  moribus  noxios  vrohibendi 
diligentei'  disseruit  Jacobus  Gretscrus  Operum  tom.  13,  et  Ga- 

briel  Putherbeus  in  suo  Theotimo,  qui  sunt  libri  tres  de  expur- 
gandis  malis  libris  :  Franciscus  Ant.  Zacharia  scripsit  Historiam 
polemicam  de  prohibilione  librorum.  Yide  etiara  Joannem  Devoti 
Inst.  Canon.  lib.  4  lit.   7. 

S-  22. 
DE  JURE  FERENDI  LEGES 

Recta  administratio  Ecclesiae  postulat?  ut  Ecclesiastica 
disciplina  bene  ordinata  consistat,  ubi  collapsa  sit  instau- 
retur,  interdum  etiam  temporibus  et  locis  accommodanda. 
Oflicium  autem  et  jus  ferendarum  legum  universalium  de 
Ecclesiastica  disciplina  ad  Romanum  Pontificem  pertinet, 
quia  supremum  Ecciesiae  Caput  est,  cui  pascendi^  regendi, 
et  gubernandi  universalem  Ecclesiam  a  D.  N.  Jesu  Chrisio 
plena  potestas  tradita  fuit^  quae  est  Concilii  Florentioi 
definitio.  Quomodo  enim  totius  gregis  Pastor  reget , 
gubernabitque  Ecclesiam,  si  jure  ferendarum  leguin  desti- 
tuatur,  ita  ut  nequeat  jubere,  quae  recta  sunt,  et  prohi- 
bere  contraria?  Igitur  ii,  qui  Primatum  non  modo  honoris, 
sed  verae  jurisdictionis  divinitus  institutum  agnoscunt 
( agnoscere  autem  debent  qui  catholici  esse  volunt  )  , 
fateantur  necesse  est,  potestatem  ferendarum  legum  ita 
Summorum  Pontificum  esse  propriam,  ut,  ea  sublata,  Pri- 
matus  etiam  divinitus  institulus  evertatur. 

De  Constitutionibus,  sive  legibus  Roman.  Pontificum  diximus 
etiam  in  Praenotionibus,  itemque  de  earum  proinulgatione,  ac- 
ceptatione,  neque  non  de  Placito  regio.  Haec  omnia  huc  quo- 
que  pertinent,  et  digna  sunt,  quae  ante  oculos  habeantur. 

DE  JURE  TUENDI  SACROS  CANONES 

Ex  cura  totius  Ecclesiae  Petro  ejusque  Successoribus 
concredita  oritur  oflicium  et  jus  naviter  curandi,  ut  sacri 
canones  ab  omnibus  observentur.  Hinc  Bonifacius  I  ep. 
6  ad  Jrlilar.  Arelat.  ait:  Convenit,  Papas  paternarum 
sanctionum  diligentes  esse  custodes.  Roraanis  quidera  Ponti- 
ficibus  perpetuo  summae  laudi  datum  est,  quod  sanctis- 
simas  Patrum  regulas  et  ipsi  coluerint  sumraopere,  et 
ab  omnibus  servandas  diligentissime  curaverint. 

Huic  juri  cohaeret  jus  aniraadvertendi  in  eos,  qui  contra 
fecerint.  Sunt  enira  Roraani  Pontifices,  non  modo  sacrorum 
canonum  custodes,  sed  etiam  vindices.  Quid  nimirum  ea 
cura  prodesset  sine  vi  ad  coercendum  idonea?  Quapropler 
Caelestinus  I  in  epist.  ad  Episcopos  per  Apuliara,  et 
Calabriam:  Quisquis.  inquit,  conatus  fuerit  tentare  prohi- 
bita^  sentiat  censuram  Apostolicae  Scdis  minime  dcfuturam. 
Quae  enim  sola  admonitionis  auctoritate  non  corrigimus^ 
nccesse  est  pcr  sevcritatem  congruentem  regulis  vindicemus. 
Et  Leo  Magnus  in  epist.  ad  Episcopos  per  Campaniara, 
Picenura,  et  Tusciara  haec  habet:  Omnia  decrctalia  consti- 
tuta  tam  beatae  memoriae  Innocentii^  quam  omnium 
Decessorum  nostrorum^  quae  de  ecclesiasticis  ordinibus, 
ct  canonum  promulgata  sunt  discipliniSy  ita  a  vestra 
dilcctione  custodiri  debcre  mandamus^  ut  si  quis  in  illa 
commiserit,  veniam  sibi  deinceps  noverit  denegari.  Quis 
vero  ignorat  ea,  quae  contra  Quarto-deciraanos,  Rebapti- 

zantes3  atque  alios  Ecclesiasticis  legibus  repugnantes  a 
Victore,  Stephano,  ceterisque  Pontificibus  gesta  sunt? 
Ille^  Leo  scilicet  Pontifex  Romanus,  ait  Auctor  Defens. 
Declarationis  Cler.  Gallic.  in  Corollario  ad  calcem  ejusdem 
operis,  latrocinalem  Synodum  valere  non  est  passus:  impe- 
ratoria  potestate  fretum  Alexandrinum  Dioscorum  fregit, 
ad  instaurandam  cognitionem  Imperatorem  perpulit.  Chal- 
cedonensis  Synodi  auctor,  ac  deinde  executor  ad  consta- 
biliendam  communem  Ecclesiae  fidem  invicta  potentia 
stelit.  Eadem  exequendi  auctoritate  freti  Gelasius ,  ac 
deinde  sequuti  Romani  Pontifices  adversus  Imperatores , 
ac  Regiae  urbis  Antistites  in  Chcdccdonensem  Synodum 
rebellantes  nulla  nova  Synodo  indigere  se  professi,  tanta 
egere  confidentia  tantaque  vi,  ut  Imperatores >  totamque 
orientalem  Ecclesiam  ad  condemnandos  perduelles  sola 
jam  Sedis  Apostolicae  auctoritate  perpulerint  -  Constan- 
tinopolitani  Praesules  alta  spirantes,  et  Principum  gra- 
tia  ferocienteS;  et  a  Nestorianis  Acacianisque  temporibus 
Ecclesiae  graves  >  tamquam  in  schisma  erupturos  animo 
providcrent,  qua  gravitate  poterant,  coercebant  -  Itaque 
eorum  tanta  vis  fuit,  ut  Agapetus  Papa  exul  et  supplex 
Constantinopolitanum  Praesulem  ( Anthimum  )  ad  pristi- 
nam  Trapezuntinam  Sedem  contra  Canones  dimissam 
amandaret ;  ab  hac  quoque  dejiceretj,  nisi  rectam  profi- 
teretur  fidem. 

Ex  quibus  salis  supcrque  refellitur  eorum  error,  qtii  conten- 
dunt  Summum  Romanum  Pontificem  sacrorum  Canonum  merum 
executorem  esse ;  ideoque  monere  et  hortari,  sed  nulla  in  con- 
tumaccs,  nisi  in  ipsis  Canonibus  sancita,  poena   animadvertcrc 


78    LIB.  II.  C.  I.  DE  R.  PONTIFICE  EJUSQ.  ADJUTORIBUS 

posse.  Et  hi  quidem  impetum  faciunt  in  Primatum  jurisdictionis 
Sancto  Petro  ejusque  Successoribus  divinitus  traditum,  cum  ab 
eo  auferant  coercendi  jus,  sine  quo  omnis  actus  jurisdictionis 
contemni  impune  potest. 

S-    24. 

DE  JURE  DISPENSANDI  SUPER  GENERALIBUS 

ECCLESIAE   LEGIBUS 

Generalis  regula  est,  legis  vinculum  relaxari  posse  au- 
ctoritate  eorum ,  qui  aut  legem  condiderunt ,  aut  parem 
cum  iis  polestatem  tenent,  ex  notissimo  juris  axiomate : 
Cujus  est  legem  condere^  ejus  etiam  est  illius  obligatio- 
nem  remittere.  Itaque  Pontifex  super  omnibus  ecclesia- 
sticis  legibus,  et  canonibus  quoque  Conciliorum  generalium 
ad  disciplinam  pertinentibus,  dispensandi  potestate  potitur, 
utpote  qui  omnem  jurisdictionem  Ecclesiasticam,  seu  ple- 
niludinem  poteslatis  ab  ipso  Christo  accepit.  Ad  hoc  jus 
comprobandum  potest  argumentum  etiam  dnci  ab  ipsa 
dispensationum  necessitate.  Enimvero  ad  spiritualem  fi- 
delium  gubernationem,  atque  adeo  ad  ipsam  Ecclesiastici 
regiminis  rationem  pertinet,  ut  in  Ecclesia  sit  qui3  neces- 
sitatis  aut  utilitatis  causa  intercedente,  potestatem  habeat 
legis  relaxandae.  Cui  autem  nielius  quam  Pontifici  eam 
potestatem  tribuemus  ? 

Huc  accedit  constans  Ecclesiae  Traditio ,  Patrum  et 
Doctorum  consensus,  ac  generalium  Conciliorum  teslimo- 
nia,  quibus  liaec  Pontificis  potestas  comprobatur.  Gene- 
ralis  Synodus   VIII   dispensationes    aliquas    non    quidem 

Iargita  est ,  sed  a  Romano  Pontifice  flagitavit :  qna  de 
re  Natalis  Alexander  diss.  de  Photiano  schisraate  §.  22 
haec  habet :  Scripserunt  etiam  ad  eumdem  Pontipcem 
( Hadrianum  II )  Basilius  Augustus,  et  Ignatius  Patriar- 
cha,  ejus  Sanctitatem  roganteSj  ut  de  Lectoribus  plurimis 
ordinatis  a  Photio  sententiam  diceret  _,  de  quibus  non 
judicarat  SynoduSy  an  a  Sacerdotii  ordinatione  in  per- 
petuum  removendi  essent ,  eisve  gratiam  faceret  ob  Ec- 
clesiae  necessitatem.  Rogabant  eliam  3  ut  cum  Theodoro 
Metropolita  Cariae  dispensarel^  eique  restitueret  Episco- 
patum ,  quia  multa  pro  Ignatio  passus  fuerat ;  nec  de- 
fecerat  ad  Photium ,  nisi  tormentis  ccmpulsus.  Interce- 
debant  denique  pro  Paulo  Carlophylace ,  ut}  concessa  ipsi 
venia,  posset  acl  Episcopatum  promoveri.  Magnificum  sane 
pro  Romani  Pontificis  Primalu  testimonium ,  quod  Sy- 
nodus  Oecumenica  dispensationes  a  Summo  Pontifice  ro- 
get ;  eique ,  non  aliis  Patriarchis ,  potestatem  a  Christo 
concreditam  agnoscat  temperandi  severitatem  canonum } 
qui  ab  Ecclesia  recepti  sunt  universa.  Ipsum  Basileense 
Concilium ,  quod  sane  Romani  Pontificis  auctoritati  mi- 
nus  favit,  haec  habet  in  epist.  synodica:  Per  Concilium 
autem  statuta  in  nullo  derogant  potestati  Summi  Pon- 
tificis ,  quin  pro  tempore  >  loco  y  causisque ,  et  personis, 
utilitate  vel  necessitate  suadente,  moderari  dispensareque 
possit.  Quamobrem  Auctor  defensionis  declarationis  Cleri 
Gallicani  part.  3  lib.  2  cap.  16  professus  est:  Sedis  Apo- 
stolicae  dispensationcs  nemo  catholicus,  ncmo  veri  rcgi- 
minis  sciens ,  aut  rerum  ccclcsiasticarum  gnarus  abstu- 
lerit. 

Gerson,  ait  Febronius,  eam  dispensandi  facnltatem  in  Ro- 
mano  Pontifice  non  videtur  admittere.  Sed  admiltunt  praestan- 
tissimi  quique  Theologi  et  Canonistae,  admittunt  quotquot  in 
orbe  sunt  Catholici,  qui  earum  legum  relaxationem  ab  uno 
Pontifice  petunt,  admiltunt  Concilia  generalia.  Num  hi  omnes 
et  Gersoni  et  Febronio  et  eorum  asseclis  auctoritate  non  prae- 
stant? 

S-   25. 
DE  JURE  APPROBANDI  ORDINES  REGULARES 

Quidam  Doctores  putant  approbationera  Ordinum  Re- 
gularium  ad  Ponlificem  pertinere  ex  jure  tantum  positivo, 
quatenus  Concilia  Lateranense  IV,  et  Lugdunense  II  de- 
creverunt,  ne  deinceps  sine  Apostolicae  Sedis  approba- 
tione  nulhis  novus  Ordo  instituerelur  ob  pericula  et  per- 
tnrbationes ,  qnae  ex  nimia  Religionum  frequentia  oriri 
poterant  ( cap.  fin.  de  relig.  domibus,  et  cap.  unic.  eod. 
tit.  in  6  ).  Verum  aliquae  rationes  proferri  possunt,  pro- 
pter  quas  ea  approbatio  ad  Sunimum  Pontificem  jure 
suo  pertinere  videatur.  Primo  quidem ,  quia  hujusmodi 
jus  ad  rectam  Ecclesiae  administrationem  conducit;  haec 
autem  administratio  ad  Summum  Pontificem  in  primis 
pertinet;  deinde  vero  quia,  ut  ait  Sylvius  in  2  2  q.  186 
art.  1  ,  majores  causae ,  quae  salutem  animae  tangunt  > 
reservari  solent  Secli  Apostolicae  ;  Religionum  autem  ap- 
probatio  ad  majores  causas  pertinet:  quia  denique  absque 
approbatione  Rcligiones  neque  securitatem  haberent,  ncque 
immobilitatem ;  possent  enim  errores  in  statutis  continerij 
ct  facile  posscnt  Congregationes  dissoki.  Et  sane  nec  sc- 


§.  XXY.  DE  JURE  APPROB.   ORDINES  REGUL.  81 

curitatem,  nec  immobilitatem  Congregaliones  religiosae 
olim  habuerunt,  dura  monasteriorum  conditores,  pro  suo 
quisqne  arbilrio ,  monasticam  disciplinam  temperabant : 
non  securitatem ,  qnia  contingere  poterat,  ut  regulae  ad 
evangelicam  perfectionem  comparandam  minns  essent  aptae 
et  accommodatae:  non  immobilitatem,  quia  tot  erant  re- 
gulae,  quot  monasteria,  et  regulae  ipsae  passim  mutatae, 
et  plures  non  raro  in  eodem  monasterio  propositae.  Ap- 
probatio  igitur  Summi  Pontificis  adeo  necessaria  habita 
est,  ut  sine  ea,  nec  Religiones,  nec  vota  solemnia  con- 
sistant. 

Melchior  Canus  in  docto  et  eleganti  opere  de  Locis  theolo- 
gicis  lib.  5  cap.  5  scripserat:  Ordines  vel  probare,  vel  refel- 
lere,  quoniam  non  e  scientia  id  solum,  sed  etiam  e  prudentia 
pendet,  non  ad  ea  pertinet,  in  quibus  Summus  Pontifex  errare 
nequit.  Cum  autcm  ea  verba  aliquibus  Theologis  et  Canonistis 
plena  inconsideralissimae  temeritatis  videreniur,  quo  sensu , 
eoque  recto,  intelligenda  essent,  Hyacinthus  Serry  in  Praefa- 
tione,  quam  ante  illud  opus  praemisit,  cap.  11  demonstrare 
studuit.  Confer  itaque  utrumque  Auctorem. 

S-   26. 
DE  JURE  C/VNONIZANDI 

Dnplex  ratio  est  sacro  et  pnblico  cultu  eos  prosequendi 
qui  ob  martyrium,  aut  eximias  virtutes  raagna  cuin  san- 
ctitatis  faraa  obierunt,  qnarum  altera  Beatificatio,  altera 
Canonizatio  appellari  consuevit.  Gonzalez  in  cap.  Audi- 
vimus    de    reliq.    et    venerat.    Sanctorum :    Canonizatio , 

inquit ,  nunquam  licuit  Episcopis ;  Beatificatio  vero  pri- 
mis  Ecclesiae  saeculis  ab  illis  fiebat.  Primis  scilicet  Ec- 
clesiae  saeculis  Episcopi  permittebant,  ut  alicui  cullus  et 
honor  beatorum  in  suis  peculiaribus  Dioecesibus  exhi- 
beretur.  Canonizatio  autem,  qua  decernitur  aliquem  in 
Ecclesia  universa  pio  cultu  et  honore  colendum  esse? 
nunquam  nisi  auctoritate  Romani  Pontificis  fieri  potuit; 
quod  idem  Gonzalez  citato  loco  sic  explicat :  Cum  San- 
ctus  canonizatus  proponatur  ab  omnibus  fidelibus  colen- 
duSy  et  nemo  nisi  Pontifex  praesit  cunctis  fidelibus , 
tantum  Pontifex  potest  Sanctos  canonizare.  Accedit  quod 
solemnis  canonizatio  est  una  de  majoribus  causis ,  quae 
inter  christianos  proponi  potest ,  et  pcr  consequens  ejus 
cognilio  ad  Pontificem  spectat  ex  juribus  adductis  in 
cap.  Majorcs  de  bapiismo.  Deinde  quia  miraculorum 
approbatio  inler  fidei  quaestiones  recenseiur ,  sed  quae- 
stio  fidei  ad  Pontificem  referenda  est,  igitur  tantum 
per  Pontificcm  canonizatus  publice  vcnerari  potest.  Hinc 
Henricus  Pirrhing  ad  eumdem  titulum  Deeretaliura :  Ex 
quo ,  inquil ,  infcrtur  quod  Episcopi  non  possunt  cano- 
nizare  aliquem  etiam  pro  suis  Dioecesibus  tantum^  imo 
nec  Legatus  a  latere  ne  quidcm  cx  speciali  commis- 
sionc  Summi  Pontificis^  quia  is  non  potest  dclcgare  altcri 
res  fidei. 

Itaque  jure  et  merito  Alexander  III,  dum  cap.  Au- 
divimus  de  reliq.  et  venerat.  Sanctorum  his  verbis  usus 
est:  Etiamsi  per  eum  miracula  ficrenl,  non  liccrct  vo- 
bis  ipsum  pro  Sanclo  absque  aucloritate  Romanae  Ec- 
clesiae  publice  venerari,  et  Innocentius  III  eod.  tit. :  Re- 

liquias  de  novo  inventas  nemo  publice  venerari  praesu- 
mat ,  nisi  priust  auctoritate  Romani  Pontificis  fuerint 
approbatae ,  jus  canonizandi  unius  Apostolicae  Sedis  pe- 
culiare  et  proprium  esse  asseruerunt.  An  vero  horum 
Pontificum  ea  mens  fuerit,  ut  jus  etiam  beatificandi  Apo- 
stolicae  Sedi  reservari  voluerint,  Doctores  disputant.  Pa- 
pebrochius  in  Propyleo  Maji  dissert.  20  ait:  Neque  tunc 
putaverunt  Episcopi  sublatam  sibi  facultatcm  circa  infe- 
rioris  ordinis  eultum  9  quem  Beatorum  dicimus  9  modo 
ab  O/ficio  et  Missa  abstineretur.  Sed  Urbanus  VIII  omnem 
dubitandi  rationem  omnino  sustulit ,  facultate  etiam  bea- 
tificandi  plane  aperteque  Romanae  Sedi  reservata. 

Quaestio  est,  an  dccreta  canonizationnm  sint,  ut  ajunt,  in- 
faUibilia;  et  in  utramque  partem  multa  disseruntur.  Nobis  sa- 
tis  erit  verba  S.  Thomae  quodlib.  9  art.  16  in  medium  pro- 
ferre:  Certum  est,  inquit,  quod  judicium  Ecclesiae  universalis 
errare  in  iis,  quae  acl  fidem  pertinent,  impossibile  sit.  Jn  aliis 
vero  sententiis,  quae  ad  particularia  facta  pertinent,  ut  cum 
agitur  de  possessionibus,  vel  de  criminibus,  vel  de  hujusmodi, 
possibile  est,  judicium  Ecclesiae  errare  propter  falsos  testes. 
Canonizatio  vero  Sanctorum  medium  est  inter  haec  duo.  Quia 
tamen  honor,  quem  Sanctis  exhibemus,  quaedam  professio  fidei 
est,  qua  Sanctorum  gloriam  credimus,  pie  credendum  est,  quod 
neque  etiam  in  his  judicium  Ecclesiae  errare  possit.  Et  in 
responsione  ad  2  inquit:  Divina  Providentia  praeservat  Ec- 
clesiam,  ne  in  talibus  pcr  fallibile  testimonium  hominum  fal- 
latur. 

De  tolo  hoe  argumenlo  vide  Benedictum  XIV  de  Servorum 
Dei  Beatificatione,  et  Beatorum  Canonizatione. 

§.   27. 
DE  JURE  EPISCOPATUUM  ERIGENDORUM 

Novi  Episcopatus  eriguntur  per  Cathedrae  Episcopalis 
institutionem,  et  per  Territorii,  seu  Dioecesis  circurascri- 
ptionem.  Siquidem  in  loco  apto  5  a  quo  Episcopatus  no- 
raen  accipit ,  et  unde  Episcopus  totam  Dioecesim  regit , 
Episcopalis  Cathedra  constituitur,  ad  eamque  certum  Ter- 
ritorium  adjungitur,  suisque  finibus  circumscribitur.  Per 
hanc  vero  territorii,  sive  Dioecesis  designalionem  ?  atque 
circumscriptionem  jurisdictio  Episcoporum  deterrainatur , 
ita  quidem  ut  Episcopus  ad  Episcopalem  Cathedrara  le- 
gitime  evectus3  mox  Episcopalem  jurisdictionem  in  fideles 
omnes ,  qui  intra  fraes  Dioecesis  sunt ,  exercere  possit , 
sed  ultra  eos  fines  ei  progredi  nunquam  licet.  Hinc  Con- 
cilium  Antiochen.  can.  9.  statuit,  Episcopum  nihil  agere 
debere,  nisi  ea  tantnm  quae  acl  suam  Dioecesim  perti- 
nent  secundum  antiquam  a  Palribus  nostris  regulam  con- 
sthutam.  At  vero  antiqui  Patres  nostri  eam  regulam  ab 
ipsis  Apostolis  acceperunt,  quandoquidein  Aposloli  in  fun- 
dandis  Ecclesiis  potestatem  Episcoporum  certis  locorum 
limitibus  coercuerunt.  Ita  S.  Paulus  Timotheura  Ephesi 
Episcopum  fecit,  Titura  insulae  Cretae,  Dionysium  Areo- 
pagilam  Corinthi  constituit  Episcopos ,  ita  S.  Joannes 
Polycarpum  Smyrnae  dedit  Episcopuin,  atque  ita  ab  Apo- 
stolis  jugiter  faclum  est:  quamobrera  lib.  de  unit.  Eccles. 
praeclare  scripsit  S.  Cyprianus :  Singulis  Pasloribus  por~ 
tio  gregis  fuit  adscriptaj  quam  regat  unusquisque  ct  gu- 
bernet. 

Hoc  loco  quaeri  solet,  si  Episcopus  extra  suam  Dioe- 
cesim  quidquam  egerit,  id  eritne  ratum  et  firmum  ?  Jam 
vero  videndum  est ,  utrum  id  quod  egit ,  ad  potestatem 
ordinis ,  an  vero  ad  potestatem  jurisdictionis  pertineat. 
Si  de  potestate  ordinis  quaestio  est,  si  ex.  gr.  Confirnia- 
tionem ,  vel  Sacramentum  ordinis  ministravit ,  dummodo 
materiam  et  formam  adhibuerit,  quam  ex  Christi  insti- 
tutione  Ecclesia  Catholica  semper  adhibuit ,  idque  facere 
sibi  proposuerit,  quod  facit  Ecclesia,  minime  dubitandum 
est,  quin  Sacramentum  confecerit,  ideo  quod  polestas 
ordinis ,  cum  nec  auferri  unquam  possit ,  nec  amitti , 
uti  perpetuo  manet,  sic  perpetuo  vim  suam,  et  efficaciam 
retinet ;  Episcopus  tamen  illicite  egit,  poenisque  obnoxius 
est  per  canones  constitutis ,  propierea  quod  in  alienas 
oves  contra  Ecclesiae  leges  officium  Pastoris  sibi  arroga- 
vit.  Nulli  Episcopo  liceat,  decrevit  Concii.  Triden.  sess. 
6.  de  reform.  cap.  5;  cujusvis  privilegii  praetextu  Pon- 
tificalia  in  alterius  Dioecesi  exercere^  nisi  de  ordinarii 
loci  expressa  licentia ,  et  in  personas  eidem  Ordinario 
snbjectas  tantum ;  si  secus  factum  fuerit ,  Episcopus  ab 
exercitio  Pontificalium ,  et  sic  ordinati  ab  exercitio  or- 
dimim  sint  ipso  jure  suspensi. 

Quod  vero  ad  potestatem  jurisdictionis  attinet,  cum  ea 
profluat  vel  ex  publico  munere^  quocum  conjuncta  est,  et 
ordinaria  dicitur,  vel  ex  alterius  delegatione,  quae  dele- 
gata  vocatur,  hinc  manifestum  est,  Episcopum  nulla  ju- 
risdictione  praeditum  in  eos  esse,  qui  neque  ratione  mu- 
neris  Episcopalis ,  neque  ratione  delegationis  ei  subditi 
sunt,  proindeque  si  quid  egerit,  omnia  ab  eo  gesta    ex 

6* 

defectu  jurisdictionis  non  modo  illicita  habenda  erunt, 
verum  etiam  nulla  et  irrita  ,  idque  in  foro  tum  interno 
tum  externo  locum  habet.  Ad  forum  internum  spectat 
decretum  Concil.  Trid.  sess.  14.  cap.  7.  de  Sacramento 
Poenitentiae:  Quoniam  natura  et  ratio  judicii  illud  ex- 
poscit  y  ut  sententia  in  subditos  dumtaxat  fcratur  >  per- 
stiasum  semper  in  Ecclesia  Dei  fuit>  et  verissimum  esse 
Synodus  haec  confirmat  >  nullius  momenti  absolutioncm 
eam  esse  debere,  quam  Sacerdos  in  eum  profert,  in  quem 
ordinariam y  aut  subdelegatam  non  habet  jurisdktionem, 
Ad  forum  autem  externum  spectat  ejusdem  Concilii  Tri- 
dentini  decretum  sess.  14.  cap.  8.  de  reform.,  quo  Prae- 
lati,  etiam  dignitate  Episcopali  praediti,  vetantur  contra 
Clericos  sibi  non  subditos  quorumcumque  etiam  atrocium 
criminum  reos ,  nisi  cum  proprii  ipsorum  Clericorum 
Episcopi ,  si  apud  Ecclesiam  resederit ,  aut  personae  ab 
ipso  Episcopo  deputandae  interventu  procedere :  alias 
processus,  et  inde  secuta  quaecumque  viribus  omnino 
careant. 

Verum  ut  eo  unde  discessimus ,  revertamur ;  quisnam 
crigendorum  Episcopatuum  jus  habeat  dicendum  est.  Di- 
cimus  autem,  et  sine  ulla  dubitalione  aflirmamus,  Eccle- 
siam  eamque  unam  eo  jure  praeditam  esse;  idque  mani- 
festum  est  ex  natura  ipsius  rei,  quae  tota  spiritualis  est, 
ideoque  potestali  solius  Ecclesiae  obnoxia ;  agitur  enim 
de  spirituali  regimine  animarum,  de  portione  gregis  sin- 
gulis  Episcopis  assignanda,  de  finibus  spirituali  eorumdem 
potesft-ati  constituendis,  ut  inter  Ecclesiarum  Rectores  tum 
ordo ,    lum    unitas  servetur ;  idque  facili  negotio  tum  ex 

facto  Apostolorum,  tum  ex  deeretis  Conciliorum,  tum  ex 
Apostolicis  Constitnlionibus ,  denique  ex  perpetua  et  ge- 
nerali  totius  Ecclesiae  disciplina  confirmatur. 

Petrus  de  Marca  de  Concord.  Sacerd.  et  Imp.  lib.  II. 
cap.  9.  quaestionem  ponit,  an  Principes  potestate  polleant 
novos  Archiepiscopatus  ,  aut  Episcopatus  instituere.  Qua 
de  re  priusquam  respondeat,  illud  scite  animadvertit,  quod 
ubi  primum  Imperatores  aggressi  sunt  novis  Archiepisco- 
patibus ,  vel  Episcopalibus  erigendis  operam  dare ,  Inno- 
centius  I.  in  Epistola  ad  Alexandrum  Antiochenum  Epi- 
scopurn,  nec  non  Generale  Concilium  Chalcedonense  can. 
11.  vehementer  obstiterunt,  ne  ullum  Ecclesiae  juribus 
detrimentum  inferretur.  In  Galliis  Childebertus  Francorum 
Rex  Episcopatum  Meloduni  fundaverat  ad  petitionem  ple- 
bis ,  ejusque  rei  oppugnatorera  validum  invenit  Leonem 
Senonensem  Episcopum  in  Epistola  ad  eumdem  Regem 
data.  Et  consensu  Sigiberti  Regis  in  Castro  Dunensi  facta 
fuerat  novi  Episcopatus  institutio,  curaque  Pappolus  Car- 
notensis  Episcopus  aegre  adinodum  id  tulisset,  res  delata 
est  ad  Concilium  Parisiense  celebratum  anno  573.,  quod 
acta  omnia  rescidit.  Igitur  Gallicana  Ecclesia ,  ut  ipse 
ait ,  in  eamdem  sententiam  cum  Synodo  Chalcedonensi , 
et  Innocentii  decreto  conspiravit ,  putavitque  nefas  esse 
Regum  imperio  Episcopatus  novos  institui.  Totum  vero 
caput  hisce  verbis  concludit :  Quare  non  est  quod  a  com- 
muni  universalis  Ecclesiae  sensu  recedamus  foeda  in  Prin- 
cipes  adulationc,  ut  contigit  Marco  Antonio  de  Dominis 
qui  Episcopatuum  institutionem  Regibus  perpcram  et  con- 
tra  ipsos  Canones  asseruit  ?  cujus   sentendam  recentiores 

aliqui  amplexi  sant.  Tota  rei  istius  disponendae  ralio 
ad  Ecclesiam  pertinet,  guemadmodum  dixi. 

At  vcro  Ecclesia  quemadmodum  Episcopatus  erigit,  sic 
etiam  supprimit,  conjungit,  el  dividit,  namque  omnis  res 
per  quascumque  causas  nascitur ,  per  easdem  dissolvitur 
reg.  1.  juris  in  quinto  Decretalium.  Huc  quoque  spectat 
haec  regula  jnris  civilis :  Nihil  tam  naturale  est ,  quam 
eo  genere  quidque  dissohi ,  quo  colligatum  est  reg. 
35.  ff.  de  divers.  reg.  juris.  Non  fit  autera  suppressio  ? 
nisi  ob  gravissimas  causas,  de  quibus  ad  Ecclesiam  per- 
tinet  dijudicare.  Illud  exploratum  est  in  aliquibus  civita- 
tibus  Episcopales  Cathedras  fuisse  suppressas  in  vindictam 
et  poenam  alicujus  atrocis  sceleris  c.  fin.  caus.  25.  quaest. 
2.,  earumque  Dioeceses  instar  fundi  cum  territorio  alte- 
rius  Episcopatus  conjunctas ,  planeque  confusas ;  quod 
conjunctionis  genus  a  Canonistis  vocatur  unio  per  con- 
fusionem. 

Quod  vero  ad  unionem  sive  conjunctionem  beneficio- 
rum  attinet,  reliqui  sunt  cluo  modi5  quibus  beneficia  con- 
juDguntur;  primo  per  subjectionem,  ut  ajunt,  cum  scilicet 
una  Ecclesia  tanquam  inferior  superiori  subjicitur :  haec 
autem  conjunctio  vix  adhibetur  in  beneficiis,  in  Episco- 
patibus  nullo  raodo ;  secundo  per  aequalitatem ,  quando 
nerape  duae,  aut  plures  Ecclesiae  ita  conjunguntur  ut  ea- 
rum  quaelibet  ab  uno  eodemque  Pastore  regatur,  salvis 
singnlarum  Ecclesiarum  juribus  et  privilegiis.  Hujus  unio- 
nis  per  aequalitatem ,  quae  etiam  unio  aeque  principalis 
vocatur ,  non  pauca  exempla  in  Episcopatibus  habemus. 
Conjunguntur  aulem  duo,  aut  plures  Episcopatus,  quando 

non  longo  itineris  spatio  a  se  scjnncti  sant.,  nec  tanta 
popitli  multitudo  est,  ut  singulos^  sicut  olim  fuit,  habere 
debeant  Sacerdotes,  cap.  48.  caus.  16.  quaest.  1.;  aut 
quando  hostilis  impietas  diversarum  civitatum  ita  deso- 
lavit  Ecclesias  _,  ut  reparandi  eas  spes  nulla  >  deficiente 
populo,  remanserity  c.  49.  caus.  16,  quaest.  1.  Interdura 
etiam  ad  honorandara  civitatem  aliquam  Episcopatus  in 
ea  constituitur  3  et  si  reditus  Episcopali  dignitati  pares 
non  suppetant,  cum  finitimo  Episcopatu  conjungitur ,  ut 
unus  Episcopus  utrique  Dioecesi  praesit. 

Contra  vero  dividuntur  Episcopatus,  cum  ex  uno  fiunt 
duo  vel  plures.  Hujusmodi  divisiones  prohibentur.  c.  ma- 
joribus,  et  c.  dilecto  de  Praebend.  et  Dignitat.,  ideoque 
Canonistae  docenl,  beneficia  non  esse  dividenda,  ne  ratione 
quidem  divini  cultus  augendi,  eo  quod,  ut  ait  Lotterius 
lib.  1.  quaest.  28.  n.  63.  et  64.  haec  sola  causa  non  est 
sufficiens  ad  inducendam  divisionem  beneficiorum  et  prae- 
bendarum^  et  si  aliter  diceretur,  sequeretur  quod  semper 
ex  illa  causa  augmenti  divini  cultus  esset  locus  divisioni 
beneficiorum  contra  jura  praedicta.  Augmentum  hujus- 
modi  cultus  divini  acl  hunc  effectum  non  habetur  in 
consideratione  ex  numero  beneficiorunij  nisi  ubi  Ecclesia 
propter  defectum  beneficiatorum  suis  debitis  officiis  cle- 
fraudaretur.  Ouae  qnidem  in  Episcopatibus  dividendis 
multo  magis  ante  oculos  habenda  sunt ,  atque  tenendum 
nullam  eosdem  dividendi  legitimam  causam  esse  praeter 
necessitatem,  cum  scilicet  animarum  saluti,  quae  suprema 
lex  est ,  nulla  alia  ratione  consuli ,  ac  provideri  possit. 
Hinc  Levrenius  in  Foro  Bcneficiali  part.   3.  sect.  2.  cap. 

2.  quaest.  961.  quaerit  qua  de  causa  et  qualiter  divisio 
Dioecesis  cum  erectione  novae  Cathedralis  fieri  et  pcrmitli 
possit ,  et  respondet ,  dum  ex  Dioecesis  ampliludine  et 
itineris  asperitate,  nimiumque  incommodum  rcdditur  Pa- 
stori  oves  statulis  temporibus  visitarc^  rccognoscere^  ipsis- 
que  ovibus  pastorem  adire ,  justam  ccnseri  causam  fa- 
ciendi  divisionem  Dioeccsiuniy  ait  Card.  de  Luca  in  Mi- 
scellan.  d.  1.  n.  115.  Attamcn  certa  ct  dctcrminata  re- 
gula  cuicumque  casui  applicabilis  desuper  statui  non  potest: 
plura  siquidcm  quam  dicta  causa  rcquisita  ad  id  rcqui- 
runlur^  ca  praescrtim  ut  antiquae  Ecclesiae  dignitas  non 
vilescat ;  ac  etiam  nova  convenicntcm  quoque  dignitatcm 
sortiri  et  conservare  valeat. 

Hactenus  de  Episcopatuiim  erectione,  deque  eorum  sup- 
pressione?  conjunctione  et  divisione  dictum  est,  et  nobis 
quidem  satis  dixisse  videmur ,  cum  ea  praesertim ,  quae 
in  medium  prolulimus ,  adeo  certa  explorataque  sint,  ut 
a  nullo  Doctore  catholico  in  controversiam  vocentur.  Sed 
quoniam  potestate  eorum  omnium  agendorum  praeditam 
unam  Ecclesiam  esse  affirmavimus ,  reliquum  est,  ut  pa- 
lam  faciamus,  quinam  Ecclesiae  nomine  intelligendi  sint5 
num  Pontifices,  num  Patriarcliae,  num  Metropolitae,  num 
Concilia,  num  denique  singuli  Episcopi. 

Huic  quaestioni  tum  de  facto,  tum  de  jure  responde- 
bimusj,  eo  vel  magis  quod  alterum  ab  altero  illustratur. 
Quod  itaque  ad  factum  attinet,  operae  pretium  erit  ani- 
madvertere,  Ecclesiae  disciplinam  liac  in  re  ter  mutatam 
esse ;  alia  enim  fuit  ab  incunabulis  Ecclesiae  ad  saecu- 
lum  VI.,  alia  ab  hoc  saeculo  ad  saeculum  VIII.,  alia 
denique  a  saeculo  VIII.  ad  nostra  tempora. 

Ab  incunabulis  Ecclesiae  ad  saeculum  VI.  novi  erige- 
bantur  Episcopatus  a  Synodis  Provincialibus,  consentiente 
Metropolitano,  postulante  Episcopo  vel  annuente^  ad  cujus 
Dioecesim  pertinebat  Ecclesia ,  in  qua  Sedes  Episcopalis 
collocabatur .  Id  ex  canone  15.  Concilii  Africani  com- 
pertum  est ;  et  ex  facto  S.  Augustini  >  qui  Fussalensi 
Castello  millibus  quadraginta  ab  Hippone  sejuncto  Epi- 
scopum  ordinari  curavit  a  Primate  Numidiae ,  Romano 
Pontifice  inconsulto,  ut  constat  ex  ipsius  Augustini  Epi- 
stola  261.  Ita  Natalis  Alexander  historiae  ecclesiasticae 
saec.  V.  cap.  6.  art.  2. 

Cum  vero  in  scholion  1.  ejusdem  articuli  religiosi 
Censores  notassent  haec  verba  Romano  Pontifice  incon- 
sulto  erigebantur  Episcopalus,  respondit,  hanc  disciplinam 
quinto  saeculo  viguisse  probavi :  citato  nempe  canone  Con- 
cilii  Africani,  tum  facto  S.  Augustini,  aliisque  ab  historia 
Ecclesiastica  ductis  argumentis.  Qnam  quidem  controver- 
siam  Constantinus  Roncaglia  in  suis  notis  ad  historiam 
Ecclesiaslicam  ejusdem  Natalis  Alexandri  cum  praeterire 
nollet,  nec  etiam  deberet,  non  immerito  amplexus  est 
P.  Thomassini  sententiam ,  quam  expressit  hisce  verbis  : 
Maxime  ante  sextum  saeculum  non  semper  accessisse  Ro- 
mani  Pontificis  expressum  consensum  in  novorum  Epi- 
scopatuum  erectione^  animadvertit  Thomassinus  de  nov. 
et  vet.  Eccles.  discipl.  part.  1  lib.  I.  cap.  54.  Liberum 
integrumque  dixit  fuisse  Conciliis  Generalibus,  ac  Me- 
tropolitis  novos  erigere  Episcopatus,  dummodo  quas  pro 
hac  re  Ecclesia  legcs  institucrat.,  servarentur.  Cum  in 
iis  servandis  minus  religiosi  fuisscnt  Antistiics  Africani, 

etiam  in  exiguis  pagis  Episcopos  creando _,  iilos  monel 
S.  Leo  ep.  87.  non  in  quibuslibet  castellis  Episcopos 
esse  consecrandos,  jussitque  minutulos  hujusmodi  Epi- 
scopatuS;  cum  deinceps  vacarent,  omnino  supprimi. 

At  vero  in  Ecclesia  orientali  erigeiidorum  Episcopatuum 
tota  cura  atque  sollicitudo  concredita  fuit  Patriarchis  An- 
tiocheno,  et  Alexandrino,  a  quibus  postquam  Provinciae 
Ecclesiasticae  illic  constitutae  fuerunt,  ad  Metropolitas  et 
Concilia  Provincialia  dimanavit.  In  Ecclesia  vero  occiden- 
tali  non  solum  a  Metropolitis  et  Conciliis  Provincialibus, 
veruin  etiam  bene  multas  Episcopales  Sedes,  ait  Thoraas- 
sinus,  jam  inde  ab  incunabulis  Ecclesiae  ab  Antistitibus 
Komanis  constitutas  fuisse  prolixe  docui  part.  1.  lib.  I. 
cap.  14.  et  part.  2.  lib.  I.  cap.  11.  Praeserlim  vero 
in  Provinciis  ad  professionem  christianam  traduclis  novi 
Episcopatus  a  Sede  Apostolica ,  ejusve  auctoritate  erige- 
banlur ;  quo  spectat  Innocentii  I  epistola  ad  Episcopum 
Eugubinum,  ubi  ait.  manifestum  esse  in  omnem  Italiamy 
Gallias ,  Hispanias,  Africam  atque  Siciliam,  et  insulas 
interjacentes  nullum  instituisse  EcclesiaSy  nisi  eos,  quos 
venerabilis  ApoUolus  Petrus,  vel  ejus  Successores  consti- 
tuerunt  Sacerdotes.  Et  haec  satis  de  quinque  primis  Ec- 
clesiae  saeculis  dicta  sint. 

Saeculis  vero  VI.  VII.  et  VIII.  non  amplius  Metro- 
politis,  et  Conciliis  Provincialibus  integrum  fuit,  ut  an- 
lehac,  Episcopatus  erigere,  nisi  simul  auctoritas  Romani 
Pontiiicis  intercederet.  Pluribus  autem  ex  causis ,  ait 
Constantinus  Roncaglia  cit.  loco ,  Romani  Pontificis  au- 
cloritas  exigebatur.  Et  primo  si  novi  erigendi  erant  Epi- 

scopatus  iis  in  locis ,  ubi  noviter  fidei  lumen  illuxerat , 
cum  nova  haec  Evangelii  promulgatio  fieri  soleret,  pro- 
movente  ac  mandante  Romano  Pontifice ,  non  poterant 
viri  Apostolici  novis  ovibus  novos  dare  pastores ,  nisi 
idem  consuleretur.  Cumque  pariter  Ecclesiae  aggregandae 
essent  novae  Provinciae ,  quo  non  se  protendebat  cetero- 
rum  Episcoporum  auctoritas^  ibi  novas  extollere  Sedes 
illius  tantum  erat  potestatis^  quae  nullis  finibus  coarcta- 
tur.  Deinde  quidquid  peculiares  Synodi  decernebant  non 
ita  inconcussum  firmumque  erat^  ut  quandoque  posteriores 
Synodi  non  infirmarent^  vel  Principes  ipsi  infectum  vel- 
lent.  Contra  id  vero  quod  prima  Sedes  statuerat^  infe- 
riores  Sedes  insurgere  haud  poterant  0  et  Principes  ipsi 
religioni  ducebant  infringere.  Non  raro  etiam,  dum  novis 
Episcopis  propriae  Dioeceses  erant  assignandae ,  cum  fini- 
timis  Episcopis  de  sibi  usurpata  conquerentibus  jurisdi- 
ctione  lites  poterant  oriri ,  ad  quas  dirimendas  nxdla 
magis  idonea  poleslas ,  quam  Bomani  Pontificis.  Illud 
demum  in  novis  conslituendis  Ecclesiis  poterat  intercedere, 
quod  necessaria  foret  aliqua  Canonum  dispensatio ,  ac 
proinde  primam  Sedem  fuisse  adeundam,  cujus  est^  dum 
ila  exposcant  vel  necessilas  vel  utilitas^  Canonum  rigorcm 
emollescere. 

Sed  postquam  Occidentis  Imperium  saeculo  V  extin- 
ctum  est,  Imperatores  Orientis,  aliique  Summi  Principes 
coeperunt  in  suis  quisque  Provinciis  de  Epjscopatibus 
erigendis  sollicitos  se  ostendere,  ad  eosque  dotandos,  tuen- 
dosque  sese  paratos  exhibere.  Prima  Justinianay  ait  Tho- 
massinus  de  nov.  et  vet.  Eccl.  discipl.  p.  1   lib.  I.  cap. 

19,  n.  2,  patria  erat  Justiniani^  ouaeque  Acrida  ante 
vocabatur^  subcraique  Archiepiscopo  Thessalonicensi.  Hanc 
urgente  Jmperatore  Vigilius  Papa  in  Archiepiscopatum., 
sive  Exarchatum  erexit ,  subjectis  ei  Provinciis ,  quae 
Thcssaloniccnsi  Exarchatui  dctractac  sunt>  ct  attributo  ei 
Vkariatu  Sedis  Romanae,  quatem  jam  olim  habuerat 
Episcopus  Thessalonicensis.  His  itaque  saeculis ,  atque 
etiam  in  omne  posterum  tempus,  praecipua  quoque  Sum- 
morum  Principum  ratio  in  erectionem  Episcopatuum  ha- 
bita  est  propler  Ecclesiae  utililatem. 

At  exacto  saeculo  VIII.  non  quidem  illico  ?  nullaque 
interposila  mora3  sed  sensim  ac  pedetentim  Ecclesiae  di- 
sciplina  hac  in  re  usque  eo  mutari  coepit,  ut  tandem 
potestas  erigendorum  EpiscopatuiuT»  ad  solum  Pontificem 
rediret.  Praeclare  Thomassinus  de  nov.  et  vet.  Eccl. 
discipl.  lih.  I.  part.  1.  c?.p.  56.  n.  14,  Longa ,  ait , 
temporis  serie  rerumque  vicissitudine  factum  est  ut  con- 
stitucndi  Episcopatus  novos  potestas  penes  solum  Roma- 
num  Pontificcm  essct.  ISon  quod  id  sibi  juris  ipse  reser- 
vavcrit,  ut  imminuta  Episcoporum  jurisdictione  augeret 
suam ;  sed  quod  aut  negHgentiores  essent  Episcopi  alii 
in  profcrcndis  christianae  Religionis  finibus  ?  aut  quod 
id  honoris  primae  Scdi  haberent }  aut  quod  Pontifwi 
Principes  confidcrcnt  magis^  aut  quod  Petri  Scdem  fre- 
quentius  populi  adirent^  aut  quod  zclo  ficlei  magis  ar- 
deret  Pontifcx.  Nisi  ita  mavis^  quod  divino  ita  consilio 
provisum  sit^  ita  haec  omnia,  dispcnsante  spiritu  illo  ipso 
Christij  qui  Ecclesiam  formansy  fingensque^  et  Caput  illi 
praestituens,  Capitique  virtutem  indens^  legemque  addens 

confirmandi  cetera ,  et  illustrissima  quaeque  sui  corporis 
membra ,  jam  incle  ab  incunabuUs  Ecclesiae  praelusit 
praemonstravitque,  quocl  illi  augurandum  esset  cle  futuri 
per  Capitis  maxime  sui  vim  et  charitatem  incrementis , 
quando  Pctri  una  ct  altera  concione  tam  numerosa  ple- 
bium  multitudo  christianae  se  causae  ct  rcligioni  adjun- 
xit.  His  causis  fieri  potuit,  ut  ad  Petri  Successorcs  tota 
haec  rediret  potestas _,  non  ante  eis  legis  ullius  imperio 
reservata ,  quam  usus  et  consuetudo  plurium  saeculorum 
propriam  illis  fecisset. 

Sed  jara  eo  loci  pervcnimus,  quo  oportet  quacstionem 
juris  instituere.  Quaerilur  itaque  quo  jure  Surami  Pon- 
tifices  ,  Metropolitis ,  Conciliisque  provincialibus  amotis  , 
erectiones  Episcopatuum,  suppressiones,  divisionesque,  et 
id  genus  alia  sibi  solis  tribuerint  ?  Dicendum  est  autem 
id  jure  optirao  fecisse ;  naraque  communis  Doctorum , 
certaque  et  explorata  sententia  est  eam  potestatem  ad 
Summos  Pontifices  pertinere  jure  Primatus  \  idque  per- 
spicuum  est  ex  divina  Ecclesiae  institutione;  quod  quidem 
argumentum  adraodum  docte  cumulateque  tractat  cl.  Pe- 
trus  Ballerini  de  Potest.  Eccl.  Cap.  II.  n.  5.  hac  forma: 
Potestas  illa  illimitata  in  totum  mundum  Apostoiis  ab 
ipso  Chrislo  tradha^  necessaria  quidem  fuit  in  illis  ini- 
tiiSj  ut  sua  citius  aedificaretur  Ecclesia^  ac  proinde  omnes 
poterant  ubique  praedicare  Evangelium,  ubique  Ecclesias 
particulareSj  et  Episcopalus  erigcre,  consecrare  Episcopos^ 
Prcsbyleros  etc,  et  quaelibet  alia  Apostolatus  offivia  cxer- 
cere.  At  hoc  jus  immediatum  in  totum  mundum^  ct  in 
omnes  Ecclesias  ex  peculiari  neccssitate  ac  utilitatc  illis 

initiis  iributum^  in  aliis  Apostolis  extraordinarium  fuit, 
quod  bono  ejusdem  unitatis  non  debebat  in  Episcopos 
eorum  successores  transire ;  in  Petro  autem  _,  cujus  au- 
ctoritas  ratione  Primatus  ob  ipsius  unitatis  bonum  debe- 
bat  esse  perpctua,  et  in  Successores  ejus  propagari,  or- 
dinarium  esse  debuit  y  et  in  Successoribus  ejusdem  Ro- 
manis  Pontificibus  ordinarium  debet  agnosci.  Cum  vero 
extraordinaria  aliorum  Apostolorum  potestas  in  universum 
mundum  illis  initiis  necessaria,  non  debcret  Episcopis 
ipsorum  successoribus  aequo  jure  competere^  ne  magna  in 
Ecclesiis  jam  aedificatis  confusio  fieret>  si,  aeque  ac  Apo- 
stoli,  omnes  Episcopi  omnia  possent  ubique  ,  sed  potius 
expediret  diversas  Dioeceses  designare  >  et  Episcopatus 
diversos  erigere,  ita  ut  singuli  Episcopi  suae  cuique  Dioe- 
cesi  pracficercntur  y  gregique  adsignato  facilius  prospice- 
rcnt.  Haec  designatio  Dioeceseon  et  subditorum  _,  quam 
Christus  non  instituit,  sed  Apostolis,  eorumque  successori- 
bus  commisit ,  non  est  divini  immutabilis  juris.,  sed  ec- 
clesiasticiy  ul  proinde  ad  disciplinam  mutabilem  pertinens^ 
subcst  potissimum  dispositioni  Successorum  S.  Petri,  qui 
cum  ex  eodem  S.  Petri  primatu  jus  ordinarium  habent 
in  universam  Ecclesiam  ;  tum  vero  eodem  ordinario  jure 
uti  possunt  in  Dioeceses  singulas,  aeque  ac  in  illas  Aposto- 
li  extraordinario  jure  uti  poterant.  Ex  hac  potestate  in 
Diocccscs  omnium  Episcoporum,  quae  in  solis  Petri  suc- 
cessoribus  ex  divini  juris  primatu  est  ordinaria^  Roma- 
na  Scdcs  potest^  si  cxpediat,  Episcopalus  aliquos  suppri- 
mcrc,  novos  erigere,  unum  dividere  in  duos. 

Id    confirmalur    auctoritate  S.  Bernardi    ep.  CXXXI : 

Plenitudo  potestatis^  inquit,  super  unircrsas  orbis  Ecclesias 

singulari   praerogativa    Apostolicae   Sedi    donata   est 

Potest,  si  utile  judicaverit^,  novos  ordinare  Episcopatus^ 
ubi  hactenus  non  fuerunt.  Potest  eos^  qui  suntj,  alios 
deprimere^  alios  sublimare,  prout  ratio  sibi  dktaverit, 
ita  ut  de  Episcopis  creare  Archiepiscopos  liceat^  et  e 
converso ,  si  necesse  visum  fuerii.  Et  in  cap.  Sicut  de 
exces.  Praelat.  haec  habentur :  Sicut  unire  Episcopatus , 
atque  potestati  subjicere  alienae  ad  Summum  Pontifcem 
pertinere  dignoscitur^  ita  Episcopi  est  Ecclesiarum  suae 
Dioecesis  unio  et  subjectio  earumdem.  Sed  undenam  di- 
gnoscilur  uniones  Episcopatuum,  et  subjectiones  ad  Sum- 
mum  Pontificem  pertinere ,  Episcopum  vero  uniones  et 
subjectiones  Ecclesiarum  suae  Dioecesis  tantummodo  ef- 
ficere  posse  ?  Id  certe  quidem  dignoscitur,  spectata  utrius- 
que  potestate.  Pontifex  enim  Episcopatus  ubique  erigit, 
unit,  supprimit  et  dividit,  quia  ratione  Primatus  in  Ec- 
clesiam  universam  jurisdictionem  obtinet,  Episcopus  autem 
solas  unit  suae  Dioecesis  Ecclesias ,  propterea  quod  ejus 
potestas  finibus  Dioecesis  continetur.  Ex  quibus  illud 
quoque  perspicuum  est,  uniones  Episcopatuum ,  subjectio- 
nes,  et  cetera  id  genus  alia  ad  Summum  Pontificem  Pri- 
matus  ergo  pertinere. 

Acta  Cleri  Gallicani  in  erectione  Episcopatus  Blesensis 
hoc  prooemio,  veluli  totius  rei  fundamento  et  cardine  ni- 
tuntur,  Cum  pro  Ecclesiae  bono  et  augmento  Dioeccsium 
divisio,  et  Ecclesiarum  Calhedralium  erectio  ad  Summum 
Pontificeniy  Sanctamque  Sedcm  Apostolicam  de  jure  per- 
tincre  dignotcafur  :  (Memoires  du  Clerge  tom.  II  col.  91). 

7 

Postrema   verba  ex  superiori  canone  sumpta  sunt?  atque 
adeo  ad  Primatum  referuntur. 

Verum  ne  lougus  sim  ?  postquam  Thomassinus  ex  mo- 
numentis  rerum  Ecclesiasticarum  diligenler  exposuit,  quem- 
admodum  potestas  erigendorum  Episcopatuum  per  varios 
Ecclesiasticae  jerarchiae  gradus  transivit,  ac  denique  tota 
in  uno  Pontifice  constitit  part.  1.  de  nov.  et  vet.  Eccl. 
discipl.  lib.  I.  cap.  55.  n.  15.  scribit  his  verbis :  Dixi- 
mus  jam  supra  y  simillima  haec  esse  fluminum ,  quae 
post  decursa  ingentia  spatia  in  mare  redeunt ,  unde 
exiere ....  Nihil  igitur  accessit  ad  Pontificem,  cum  solus 
totam  eam  potestatem  exercere  coepit;  est  ea  propria  et 
nativa  Primatus^  quem  Pontifex  in  Ecclesiam  universam 
ab  ipso  Christo  accepit.  Quapropter  solus  ejus  potestatis 
usus  delegari  potuit,  ita  quoque  revocari.  Praeclare  Sche- 
lestratius  Antiq.  Eccles.  tom.  II.  diss.  6.  cap.  4.  art.  1.: 
aliud  est  usus  juris ,  aliud  jus  ipsum  per  se  alicui 
competens. 

Praeter  citatos  Auctores  vide  Innocentium  I.  ep.  25.  ad  De- 
cent.  Eugubin.  n.  2.  apud  Coustant.  epistol.  Roman.  Pontif. 
col.  856 ;  Argiro  discept.  eccl.  discept.  11.,  Barruel  (du  Pape, 
et  de  ses  droits  religieux  tom.  II.  part.  4.  cap.  4.),  Febronium 
Abbreviatum  tom.  II.  cap.  4.  §•  9.,  Antifebronium  vindicatum 
part.  3.  dissert.  7.  cap.  2.  et  3. 

§.   28. 
DE  JURE  CREANDI  EPISCOPOS 

In  primis  ob  oculos  habenda  est  definitio  Tridentinae 
Synodi  sess.  23  cap.  8  :  5*  quis  dixerit^  Episcopos,  qui 


§.  XXVHI.  DE  JURE  CREANDI  EPISGOPOS  99 

auctoritate  Romani  Pontificis  assumuntur^  non  esse  legiti- 
mos  et  veros  EpiscopoS;  sed  figmentum  humanum,  anathe- 
ma  sit.  Ex  qua  dogmatica  definitione  intelligimus,  prae- 
stantissimum  jus  esse  Romani  Pontificis  nullis  aut  loci  aut 
temporis  limitibus  circumscriptura  creandi  ubique  Episco- 
pos,  qui  legitimi  ac  veri  Episcopi  sint,  et  haberi  omnino 
debeant.  Hinc  doctissimus  Hallier  de  sacris  elect.  p.  III  lib. 
I  sess.  5  cap.  4  §.  1  num.  18:  Certe,  inquit,  non  dubi- 
tant  catholicij  quin_,  juxta  definitionem  Tridentini,  Epi- 
scopi,  qui  auctoritate  Romani  Pontificis  assumuntur^  sint 
veri  et  legitimi  Episcopi.  Et  art.  3  §.  6  num.  45  :  Certum 
est,  Romanum  Pontificem  summam  habere  potestatem,  ut 
per  totum  christianum  orbem  Episcopos  constituat. 

Haec  autem  catholica  veritas  confirmatur  atque  illustra- 
tur  can.  7  eadem  sess.  23  :  Si  quis  dixerit,  eos,  qui  nec 
ab  ecclesiastica  et  canonica  potestate  rite  ordwatl,  neg 
missi  sunt,  sed  aliunde  veniunt^  legitimos  esse  Verbi  et 
Sacramentorum  Ministros :  anathema  sit.  Igilur  Episcopi 
non  ex  sola  ordinatione  legitimam  exercendae  auctoritatis 
Episcopalis  facultatem  consequuntur,  secus  vel  ipsi  schisma- 
tici  ea  potestate  legitime  uterentur;  sed  insuper  legitima 
missio  necessaria  est,  per  quam  jurisdictionem  obtineanr, 
riteque  exerceant.  Erit  itaque  in  Ecclesia  potestas  aliqua, 
quae  missionis  tribuendae  jus  habeat :  non  enim  Christus 
satis  Ecclesiae  suae  consuluisset,  si5  imposita  necessitate 
missionis,  potestatem  non  designasset,  a-qua  missio  petenda 
et  obtinenda  esset.  Atqui  ea  potestas  solius  Romani  Ponti- 
ficis  propria  est,  idque  ex  jure  divino,  quod  multis  rationi- 
bus  comprobatur.  Enimvero  potestas  creandorum  Episco- 

porum  ad  Romanos  Pontifices  pertinet  eodem  jure,  quo  ad 
S.  Petrum,  ceterosque  Apostolos  pertinuit,  propterea  quod 
Romanus  Pontifex  est  S.  Petri  Successor,  totiusque  Apo- 
stolicae  potestatis  haeres ;  atqui  ea  potestas  ad  S.  Petrum 
et  Apostolos  pertinuit  jure  divino,  scilicet  ex  ipsius  Christi 
institutione,  ergo  eodem  jure  ad  Romanum  Pontificem 
pertinet. 

Praeterea  in  omni  bene  ordinata  societate  niunus  con- 
stituendi  Magistratus,  qui  Provincias  administrent,  ad  eum 
pertinent,  qui  toti  Communitati  praeest ;  atqui  ex  divina 
institutione  toti  Ecclesiae  Romanus  Pontifex  praeest;  ergo 
institutio  Episcoporum,  qui  singulas  Dioeceses  administrent, 
ad  Romanum  Pontificem  pertinet,  qui,  ut  verbis  utar 
Concilii  Tridentini  sess.  24  cap.  1  muneris  sui  officio 
debet  idoneos  Pastores  singulis  Ecclesiis  pracficere. 

Et  ea  quidem  potestas  propria  est  unius  Romani  Pontifi- 
cis,  quippe  qui  unus  Petri  Successor,  et  totius  x\postolicae 
potestatis  haeres,  eique  uni  pascendi^  regendi,  et  gubernan- 
di  miivcrsalcm  Ecclesiam  a  Jesu  Christo  D.  N.  plena 
potestas  tradita  fuit. 

Sed  ajunt  olim  Patriarchas,  Primates,  et  Metropolitas 
ea  potestate  usos  esse.  Ila  quidem.  Yerum  undenam  ejus 
potestatis  usus  ad  eos  pervenit  ?  Certe  quidem  non  a  Deo  ; 
enimvero  ex  divina  institutione  Episcopi  omnes  sunt  pares 
inter  se  ordine  et  potestate,  idque  exploratissimum  est. 
A  quonam  igitur  Patriarchae,  Primates,  et  Metropolitae 
eam  poteslalem  acceperunt  ?  Ab  Apostolica  Sede,  a  qua 
una  ejus  potestatis  usus  concedi  potuit,  ideo  quod  in  ea 
una  ex  divina    institutione  et  jus  creandorum    Episcopo- 

rum,  et  plenitudo  ecclesiaslicae  potestatis  residet,  el  cui 
Episcopi  omnes  debent  esse  obsequentes.  Et  revera  ex 
Cathedra  Petri  profecta  est  ea  dignitatis  potestatisque 
praerogativa,  qua  primum  illae  sedes  auctae  fuerunt,  quae 
deinde  Patriarchales  appellatae  sunt,  ejusdemque  potestatis 
praerogativa,  labentibus  annis,  certo  cum  discrimine  gra- 
duum  ad  Metropolitas  permanavit,  ut  divisis  jam  Provinciis 
ecclesiastica  negotia  facilius  et  commodius  expedirent. 

Hinc  Patriarchae,  Primates,  et  Metropolitae  in  con- 
stituendis  Episcopis  non  erant  omnino  liberi,  sed  in  ejus 
potestatis  usu  formam  ab  eadem  Apostolica  Sede  praescri- 
ptam,  vel  probatam  sequi,  accurateque  servare  debebant. 
Quapropter  Romani  Pontifices  potestate  sua  usi  sunt  primo^ 
ut  ait  Nat.  Alex.  His.  Eccles.  saec.  IX  et  X  cap.  5  art. 
3  n.  3  et  4,  cum  jure  suo  Metropolitanus  abusus  erat, 
confirmando  contra  canones.  Secundo  cum  dispensatione 
opus  eraty  quae  a  solo  Pontifice  Romano^,  qui  unus  per  to- 
tum  orbem  de  canonibus  dispensare  potest,  concedi  posset. 
Tertio  cum  Metropolitanus  officio  suo  non  fungebatur. 

Praeterea  Romani  Pontifices  institutionem  Episcoporum, 
ubi  et  quando  id  optimum  factu  rati  sunt,  sibi  penitus 
reservarunt :  qua  in  re,  quoniam  jure  suo  usi  sunt,  nemini 
injuriam  fecerunt.  Namque  Patriarchae,  Primates,  et  Me- 
tropolitae  jus  creandorum  Episcoporum,  sive  ejus  polestatis 
usum  Apostolicae  Sedi  divinitus  datum,  neque  possessione, 
neque  praescriptione,  neque  consuetudine,  neque  ulla  insli- 
tutione  humana  sibi  acquirere,  neque  Romani  Pontifices 
eodem  se  abdicare  potuerunt,  quia  jus  divinum  nullo 
hominum  facto  et  institulione  abrogari,  immutari,  inverti 
potest.  7* 

Ex  quibiiSj,  ut  rem  concludam  non  meis,  sed  hisce 
Hallieri  verbis  de  sacr.  elect.  et  ordinat.  part.  3  art.  3 
§.  6  num.  55,  duo  ista  Summis  Pontificibus  competere 
colligimuSy  Episcoporum  ubique  terrarum  creandorum  cu- 
ram  et  potestatem,  qua  si  aliquando  usi  non  fuerint, 
moderationi  eorum  ac  prudentiae  tribucndum,  utpote  qui 
melius  ac  commodius  per  alios  a  se  constitutos  Palriar- 
chaS;  Primates,  Metropolitanos^  ordinationem  aut  delectum 
fieri  posse  censuerint,  quam  per  se  ipsos.  Si  quando 
autem  uti  voluerint^  et  expedire  judicaveritU^  nemo  quae- 
rere   possit,    qua  auctoritate  id  faciant^  cum  auctoritatc 

Petri   id  facturi  deprehendantur Haec  est  ea,  quam 

toties  inculcavimus,  Romanae  Ecclesiae  praerogativa^  ut 
ordinationibus  firmitatem  auctoritatemque  ob  Principatum 
ecclesiasticum  conciliet  nec  absque  ejus  communicatione 
plenitudinem  officii,  ut  loquitur  Bernardus,  seu  executio- 
nem  legitimam  aliquis  consequalur.  Ilaec  Apostolicae 
Cathedrae  praerogativa  est ;  haec  Primatus  dignilas ;  hoc 
non  novuniy  sed  ipsius  Ecclesiae  constitutioni  coaevum^ 
quod  semper  viguit^  privilegium. 

Initio  Clemcns  V  Sedi  Apostolicae  reservavit  Ecclesias,  qua- 
rum  Episcopi  in  Romana  Curia  decedunt  Extrav.  Etsi  in  tem- 
poral.  de  Praeb.  inter  communes,  Benediclus  XII  alias  reservatio- 
nes  fecit  Extrav.  Ad  regimen  eodem  tit.  Denique  per  Regulas 
Cancellariae  collatio  omnium  Ecclesiarum  Calhedralium  Summo 
Ponlifici  reservala  fuit.  Quae  quidem  reservationes  factae  sunt 
ad  avertenda  complurima  mala,  quae  ex  ambitione  hominum, 
ex  studiis  partium ,  ex  populi  factionibus  oriebantur.  Vide 
Thomassinum  de  veter.  et  nov.  Eccles.  discipl.  tom.  2  lib.  2  cap. 
33  n.  5. 


103 

§•   29. 

DE  TRANSLATIONE  CESSIONE  SEU  RENUNCIATIONE 
ET  DEPOSITIONE  EPISCOPORUM 

Innocentius  III  cap.  2  de  translatione  Episcoporum  sic 
loquitur :  Cum  fortius  sil  spirituale  vinculum^  quam  car- 
nale,  dubitari  non  debet,  quin  omnipotens  Deus  spiriluale 
conjugium^  quod  est  inter  Episcopum  et  Ecclesiam,  suo 
tantum  judicio  reservaverit  dissolvendum.  Non  humana^ 
sed  potius  divina  potestate  conjugium  spirituale  dissolvi- 
tWj  cum  per  translationem,  depositionem^  aut  cessionem 
auctoritate  Romani  Pontificis  (  quem  constat  esse  Vica- 
rium  Jesu  Christi  )  Episcopus  ab  Ecclesia  removetur ; 
et  ideo  tria  haeCj  quae  praemisimuSj  non  tam  constitu- 
tione  canonica^  quam  institutione  divina  soli  sunt  Roma- 
no  Pontifici  reservata.  Enimvero  cum  unus  Pontifex  vi 
Primatus,  seu  institutione  divina,  potestatem  habeat  Epi- 
scopos  instituendi,  illud  plane  consequitur,  quod  ipsi  uni 
institutione  divina  jus  sit  transferendi  Episcopos  :  qui  enim 
transfertur,  is  alterius  Ecclesiae  Episcopus  constituitur ; 
institutiones  autem  Episcoporura  ad  Roraanum  Pontificem 
divino  jure  spectare  jara  diximus.  Praeterea  unus  Pontifex 
spirituale  vinculum  solvit,  quo  Episcopus  cum  priori  Ec- 
clesia  conjungebatur,  tuni  quia  ex  regula  juris  res  per 
quascumque  causas  nascitur^  per  easdem  dissolvitury  tum 
praesertim  quia  spirituale  conjugium  inter  Episcopum  et 
Ecclesiam  non  huraana,  ut  ait  Innocentius,  potestate  dis- 
solvitur,  sed    polestate    divina,    hoc  est  potestale  adnexa 

Primatui,  qui  divinitus  cum  ampla  illa  in  totam  Ecclesiam 
auctoritate  institutus  est.  Quamvis  vero  priscis  temporibus 
Episcoporum  translationes  ex  indulgentia  Sanctae  Sedis 
a  Conciliis  provincialibus  factae  fuerint,  progressu  tamen 
temporis,  unde  ex  quadam  indulgentia  permanaverant,  eo- 
dem  ob  Ecclesiae  utilitatem  revocatae  sunt. 

Sed  jam  de  cessione  seu  renunciatione  dicendum  est. 
Cuilibet  licet  Magistratu  ecclesiastico  se  abdicare,  et 
etiam  Pontificatu  Maximo,  quod  S.  Caelestinus  Cardi- 
nalium  omninm  concordi  consilio  et  assensu  auctoritate 
apostolica  statuit  et  decrevit,  idque  suo  exemplo  compro- 
bavit.  Ouod  decretum  inter  Constitutiones  alias  ad  per- 
petuam  rei  memoriam  de  fratrum  suorum  consilio  du- 
xit  redigendum  Bonifacius  VIII,  ut  patet  ex  cap.  quo- 
niam  1  de  renunc.  in  6.  Qua  de  re  vide  Martinum  Bo- 
nacinam  de  legitima  Pontificis  electione  disp.  1  quaest. 
1  punct.  1  num.  22,  Azorium  Institut.  MoraL  part.  2 
lib.  4  cap.  6,  et  Christianum  Lupum  in  secunda  Prooe- 
miali  dissertatione  de  Simoniae  crimine  et  variis  ad 
ipsum  spectantibus  cap.  2  part.  4,  ubi  existimat  Caele- 
stinum  V  non  primum  fuisse  Pontificum,  qui  se  Ponti- 
ficatu  Maximo  abdicarunt. 

Verum  his  praetermissis,  nemini  fas  est  auctoritate 
propria  ecclesiasticum  Magistratum  deponere,  si  Boma- 
num  Poutificem  excipias,  qui  supra  se  ex  hominibus  habet 
neminem.  Itaque  Episcopi,  de  quibus  praesertim  agimus, 
quasi  spiritualis  adulterii  reos  se  faciunt,  si  propriam 
Ecclesiam  deserant  sine  venia  Pontificis :  namque  abdica- 
tio  Episcopatus  fieri  debet  ex  legitima  causa  Apostolicae 

Sedi  probata,  et  spirituale  vinculum,  quo  Episcopi  Ecclesiae 
suae  obligantur,  ab  eadem  Apostolica  Sede  laxandum  est. 

Quod  vero  ad  jus  deponendi  attinet :  Perentoriam  dare 
sententiam,  iniquit  S.  Bernardus  epist.  239  ad  Eugenium, 
ad  depositionem  Episcoporum.,  solius  Romani  Pontificis 
noscitur  esse.  Itaque  a  primis  usque  saeculis  eo  jure  Ro- 
mani  Pontifices  usi  sunt.  Agapetus  Anthimum  Compatriar- 
cham  Constantinopolitanum  deposuit,  et  Mennam  in  ejus 
locum  Episcopum  consecravit.  Quapropter  Natalis  Alexan- 
der  Hist.  Ecclesiast.  saec.  VI  c.  2  art.  7  :  Primatum , 
inquit,  gloriosius  exercere  non  poluit  Romanus  Pontifex, 
quam  Constantinopolitanum  Patriarcham  haerelicum  exau- 
ctorandO;  et  in  ejus  locum  alium  ordinando^  idque  nidla 
Synodo  convocata.  Sic  etiam  Legali  S.  Leonis  in  Con- 
cilio  Chalcedonensi  dixerunt:  Sanctissimus  et  Beatissimus 
Papa,  caput  universalis  Ecclesiae,  Leo  per  nos  vicarios 
suos  Petri  Apostoli  praeditus  dignitate^  episcopali  eum 
( Dioscorum )  dignitate  nudavit  ( Apud  Mansi  tom.  X 
Conciliorum ).  Et  Concilium  Tridentinum  sess.  6  cap.  1 
de  reform.  decrevit ,  Episcopos  in  suis  Ecclesiis  non  re- 
sidentes  Romano  Pontifici  denunciandos  esse,  qui  in  ipsos 
absentes ,  prout  cujusque  major  aut  minor  contumacia 
exegeril,  suae  supremae  Sedis  auctoritate  animadvertere, 
et  Ecclesiis  ipsis  de  Pastoribus  utilioribus  providere  po- 
terity  sicut  in  Domino  noverit  salubriter  expedire. 

In  Canonicatibus  etiam,  et  Parochiis,  ceterisque  Beneficiis 
locuin  habent  translationes,  renunciationes,  et  resignationes, 
itemque  depositiones,  et  degradationes,  dc  quibus  late  disserunt 
Scriplores  Juris  ecclesiastici  privati  in  tractatu  de  Beneficiis. 

S-  30 
DE  JURE  EPISCOPOS  VEL  INVITOS  DESTITUENDI 

In  primis  quaeritur ,  an  Episcopus  sine  suo  vitio  aut 
culpa  debeat  interdum  sese  Episcopatu  abdicare.  Jam 
vero  ex  christianae  caritatis  praecepto,  et  ex  ipsa  natu- 
rali  ratione  edocemur,  bonuin  publicum  potius  habendum 
esse  privato  bono.  Nemo  autem  dubitat ,  quin  Ecclesiae 
et  animarum  salus  sit  privata  Episcopi  utilitate,  et  tem- 
porali  ipsius  honore  longe  majus  bonum,  et  maxirae  ex- 
petendum.  Igitur  si  ejusmodi  sint  rerum  ac  temporura 
rationes,  ut  Ecclesiae  et  animarum  salus  periclitetur,  nisi 
Episcopus  loco  cesserit,  sive  quod  ipse  omnino  nequeat 
suae  plebi  prospicere,  sive  quod  raala  plebs  ipsura  oderit, 
penilusque  deserat,  neque  ulla  reliqua  sit  spes  illius  mali 
averlendi ,  tunc  quidem  Episcopus  debet  Episcopatum 
sponte  dimittere ,  ac  profiteri ,  non  sibi ,  sed  animarum 
saluti  se  natum  ordinatumque  Episcopum  fuisse.  Praeclare 
ad  rem  noslram  Augustinus  in  lib.  de  gestis  cum  Eme- 
rilo  num.  5  et  seqq. :  Quid  enim  dubitemus  Redemptori 
nostro  sacrificium  islius  humilitalis  offerrc?  An  vero  ille 
cle  Caelis  in  Jtumana  membra  descendit^  ut  membra  ejus 
essemuSy  ct  nos,  ne  ipsa  ejus  membra  crudeli  divisione 
lanienlur.  descendere  de  Cathedris  formidamusP  Episcopi 
proplcr  christianos  populos  ordinamur.  Quod  ergo  chri- 
stianis  populis  ad  christianam  paccm  prodest ,  Jwc  dc 
nostro  Episcopatu  faciamus.  Hujus  rei  illustre  exemplum 
reliquit  S.  Gregorius  Nazianzenus,  qui  siudio  pacis  Epi- 
scopatu  Constantinopolitano  se  sponte  abdicavil. 

Sed  quid  juris  erit,  si  Episcopus  expers  omnis  culpae 
Episcopatum  dimiltere  renuat  ?  Poteritne  Pontifex  ipsum 
vel  invitura  destituere?  Abbas  in  cap.  Sua  nobis  de  cou- 
firmat.  utili  vel  inutili,  Fagnanus  in  cap.  4  de  translat. 
§.61,  Pirrhing  de  transl.  §.  2  num.  13  nihil  omnino 
dubitant ,  quin  Ponlifex  ob  gravissimam  ,  et  praesertdi 
ob  publicam  causam  id  possit,  idemque  sentit  Gersonius 
ipse,  qui  de  Statibus  Ecclesiae  consideratione  III  haec 
habet:  Status  praelationis  episcopalis  habuit  in  Aposto- 
liSj  et  Successoribus  uswn  et  exercitium  suae  potestatis 
sub  Papa  Petro  et  Successoribus  ejus,  tamquam  sub 
liabente,  vel  habentibus  plenitudinem  fontalem  episcopalis 
auctorilatis ;  unde  quoad  talia  minores  Praelati,  scilicet 
Curati  subsunt  Episcopis,  a  quibus  usus  suae  potestalis 
quandoque  limilatur  et  arcetur,  et  sic  a  Papa  posse 
feri  circa  Praelatos  majores  ex  certis  et  ralionabilibus 
causis  non  est  ambigendum.  Et  deinde  cons.  4:  Status 
episcopalis  non  ita  Statui  Papcdi  subest^  quod  illum 
possit  Papa  annullare^  sicut  nec  Status  Papalis  poteU 
humanitus  destrui;  nihilominus  idem  Status  episcopalis 
quoad  acquisitionem  isti  pcrsonac,  et  quoad  sui  exercitium 
subest  rationabili  Papae  voluntati  ad  utilitatem  Ecclesiae. 

Et  re  quidem  vera  certum  apud  omnes  catholicos  ex- 
ploraluraque  est,  Pontificem  divino  jure  nihil  non  posse, 
quod  ad  Ecclesiae  unitatem  vel  servandam,  vel  resti- 
tuendam  conducat.  Pontifex  itaque  ob  animarum  peri- 
cula,  vel  scditiones,  aliaque  mala  propulsanda ,  quae 
aliter  vitari  nequeant,  sumina  potestate  praeditus  erit 
Episcopos    vel    invitos    destituendi.    Celebre    est    dictum 

S.  Hieronymi  in  dialogo  contra  Luciferianos  num.  9: 
Ecclesiae  salus  in  Summi  Sacerdotis  dignitate  pendet, 
cxd  si  non  exsors  quaedam,  et  ab  omnibus  eminens  de- 
tur  potestaSj,  tot  in  Ecclesiis  efficientur  schismata,  quot 
Sacerdotes. 

Sed  illud  poterit  injustum  aliquibus  videri,  quod  poena 
affieiatur  Episcopus5  qui  non  deliquit.  Praeclare.  S.  Tho- 
mas  2  2  quaest.  108  art.  4:  Voena,  inquit,  dnpliciter 
potest  considerari.  Uno  modo  secundum  rationem  poe- 
naey  et  secundum  Jwc  poena  non  debetur  nisi  peccato, 
quia  per  poenam  reparatur  aequalitas  justitiaey  in  quan- 
tum  ille ,  qui  peccando  nimis  secutus  est  suam  volunta- 
tem,  aliquid  contra  suam  voluntatem  patitur.  Alio  modo 
potest  considerari  poena  ^  in  quantum  est  medicina  non 
solum  sanativa  peccati  praeteriti.,  sed  etiam  praeservativa 
apeccato  futuro,  vel  etiam  promotiva  in  aliquod  bonum. 
Et  secundum  hoc  aliquis  interdum  punitur  sine  culpa, 
non  tamen  sine  causa.  Doctrinae  Divi  Thomae  mirifice 
consentit  regula  23  de  R.  J.  in  6,  hoc  est :  Sine  culpa, 
nisi  subsil  causa ,  non  est  aliquis  punicndus.  Ergo  si 
causa  subsit,  aliquis  etiam  sine  culpa  puniri  poterit.  Ita- 
que  si  id  Ecclesiae  necessitas  exposcat  5  Episcopus  con- 
queri  jure  nequit,  quod  Episcopatu  privetur:  causa  enim 
Ecclesiae  temporali  ipsius  Episcopi  utilitati  longe  multum- 
que  praestat. 

At  vero  Episcopum  deslitutum  compensatione  aliqua 
leniendum  esse  libenter  sentimus  cum  De  Petra  tom.  1 
comm.  in  constit.  2  Leonis  IX  num.  39,  ubi  ait :  Ali- 
quod    discrimcn    cst    in    casu    rcnunciationis   ob   culpam 

propriam ,  et  illius ,  quae  pt  ob  culpam  plebis  ^  vel  ex 
causa  intrinseca  justa.  Secundo  enim  casu  debet  dari 
compensaiio  aequalis^  vel  debet  assignari  congrua^  habito 
respectu  ad  Ecclesiam^  quam  dimittitj,  et  ad  qualitatem 
dimittentis.  Grotius  ipse,  postqnam  supremo  Principi  po- 
testatem  tribuit  subditos  ob  publicae  necessitatis  aut  uti- 
litatis  causas  quaesito  jure,  vel  munere  privandi,  compen- 
sationem ,  si  fieri  tamen  possit,  dandam  esse  aestimavit. 
En  ipsius  verba  de  jure  belli  et  pacis  lib.  II  cap.  14 
§.  7  :  Sed  hoc  quoque  sciendum  est ,  posse  subditis  jus 
etiam  quaesitum  auferri  per  Regem  duplici  modo  _,  aut 
in  poenam  >  aut  ex  vi  supereminentis  dominii.  Sed  ut 
id  fiat  ex  vi  supereminentis  dominii  _,  primo  requiritur 
utilitas  publica _,  deinde  ut ,  si  fieri  potest  ^  compensatio 
fiat  eij  qui  suum  amisit  ex  communi. 

Harum  destitutionuru  exempla  cum  alias,  tum  nostra  prae- 
sertim  aetate  in  Gallia  habuimus  totius  Eeclesiae  consensione 
roborata. 

§•  31. 

DE  JURE  DANDI  COADJUTORES 

Interdum  contingit,  ut  Episcopus  aut  senio5  aut  mala 
valetudine  affeclus ,  non  solum  ad  obeunda  ministeria 
Ordinis ,  verum  etiam  ad  regimen  et  administrationem 
gerendam  Dioecesis  impotens  evadat.  Impotentem  vero 
Episcopum,  nisi  sponte  Episcopatum  dimittat,  vel  invitnm 
cogere  ad  illum  diraittendum  inliumanura  prorsus  videtur; 
nara    afliicto   non  est  addenda  a/flictio  ,  sed  ipsius  mise- 

riae  miserendum ,  ut  Ioquitur  Innocentius  III  cap.  5  de 
Clerico  aegrotante.  Tunc  itaque  Goadjutor  dandus  est, 
cujus  opera  et  consilio  Dioecesis  recte  administretur.  Sunt 
autem  Coadjutores  duplicis  generis :  alii  enim  constituun- 
tur  ad  tempus,  quoad  scilicet  Episcopus  vixerit,  aut  con- 
valuerit :  alii  vero  sunt  Coadjutores  perpetui ,  qui  cum 
jure  successionis  conslituuntur ;  adeoque  mortuo  Episcopo 
in  ejus  locum  succedunt. 

Hoc  loco  monendum  est ,  in  Ecclesiis  nimis  ab  Urbe 
dissitis  Episcopos,  qui  ob  aetatem,  valetudinera,  aliaraque 
causam  ope  aliorum  indigent ,  posse  unum ,  vel  plures 
sibi  Coadjutores  cum  assensu  Capituli  ad  terapus  consti- 
tuere.  Si  vero  Episcopus  sibi  prospicere  nequeat,  fortasse 
quod  compos  sui  non  sit,  tum  eidem  per  ejus  Capitulum, 
aut  duas  Capituli  partes,  unus  aut  alter  Coadjutor  recte 
datur ,  et  si  Episcopus  contradicat ,  tota  res  Apostolicae 
Sedi    aperienda  est ,  ut  Ecclesiae  necessitati  provideatur. 

At  vero  de  Coadjutoribus  cum  futura  successione  con- 
stiluendis  a  Concilio  Tridentino  cap.  7  sess.  25  de  re- 
format.  sancitum  est :  Si  quando  Ecclesiae  cathedralis ., 
aut  monaslerii  urgens  necessitas^  aut  evidens  utilitas  po- 
stulet  Praelato  dari  Coadjutorem,  is  non  alias  cum  fu- 
tura  successione  detur^  quam  haec  causa  prius  diligenter 
a  Summo  Romano  Pontifice  sit  cognita.  Itaque  Coadju- 
tor  haereditarius  rite  recteque  non  constituitur,  nisi  Summi 
Pontificis  auctoritate ;  tum  quia  constitutio  Coadjutoris 
cum  futura  successione  inter  causas  majores  refertur  ( cap. 
unico  de  Cleric.  aegrot.  in  6 ) ;  tum  quia  constitutio  hu- 
jusmodi  Coadjutoris  est  novi  Episcopi  institutio,  quando- 


§.  XXXI.  DE  JIRE  DANDI  COADJUTORES  111 

quidem  Coadjutor  sine  nova  collatione  in  Episcopatum 
vacantem  succedil :  institutiones  autem  Episcoporum  ad 
Romanum  Pontificem  divino  jure  pertinere  supra  demon- 
stratum  est. 

Yide  Interpretes  Decretalium  in  cap.  3  tii.  6  De  Clerico  ae- 
grotante,  vel  debilitato,  Thomassinum  lib.2part.  2  cap.  55  et 
seqq.,  Barbosam  Jur.  Eccles.  univers.  lib.  3  c.  10,  et  Pignatellum 
tom.  4  cas.  ult.  Consultat.   137. 

'i   32. 
DE  JURE  FERENDI  CENSURAS 

Excommunicationis  gladius,  ait  Concilium  Triden.  sess. 
25.  cap.  3.  de  reform;  nervus  est  Ecclesiasticae  discipli- 
nae>  et  ad  continendos  in  officio  populos  valde  salutaris. 
Namque  ut  ait  Cyprianus  ep.  62.  hoc  glaclio  superbi  et 
contumaces  necantur,  cum  de  Ecclesia  ejiciuntur.  Jam 
vero  non  modo  Cathari  et  Albanenses,  Wicleffus,  Hussius, 
aliique  haeretici,  sed  aliqui  Scriptores  etiam,  qui  catholici 
haberi  volunt,  omni  studio  conati  sunt  hujusmodi  gladium 
e  manibus  Sacrorum  Antistitum  auferre,  aut  ita  ejus 
aciem  retundere,  ut  amplius  feriendo  par  non  esset.  Ho- 
rum  errores  modeste  refutabimus. 

Itaque  Excommunicatio  bifariam  dividitur.  Una  est  ex- 
communicatio  ita  dicta,  quia  communicationi,  seu  commu- 
nioni  opponituiv,  et  definitur  communionis  negatio.  Eccle- 
siae  enim  inter  se  communicabant  tum  per  litteras  com- 
municaloriaS;  quae  etiam  canonicac  et  formatac  dicebantur, 

invicem  dalas  et  acceptas,  tum  per  benignam  in  communio- 
nem  et  synaxim  admissionem  eorum,  qui  ab  una  ad  aliam 
Ecclesiam  veniebant.  Itaque  propter  haeresim,  aut  aliud 
grave  crimen  interdum  factum  est,  ut  una  Ecclesia  segre- 
garet  sese  a  communione  alterius  Ecclesiae,  eamque  veluti 
excommunicaret.  Verum  hujusmodi  excommunicatio  non 
erat  actus  auctoritatis  et  jurisdictionis  ecclesiasticae  ;  nam- 
que  eum  possumus  in  communionem  non  recipere,  in  quem 
nullam  jurisdictionem  potestatemque  habemus.  Ita  S.  Epi- 
phanius  Salaminae  Episcopus  Joanni  Episcopo  Hierosolymi- 
tano,  neutiquam  sibi  subdito,  communionem  denegavit, 
eo  quod  compertum  habuisset,  eumdem  Origenis  dogmata 
erroresque  defendere. 

Alia  vero  proprie  dicta  Excommunicatio,  quae  etiam 
major  et  anathcma  dicitur,  in  potestate  Clavium  fundata 
est,  per  quam  graviorum  criminum  rei  a  communione 
Ecclesiae,  et  totius  populi  christiani  tanquam  membra 
contaminata  et  putrida  abscinduntur.  Anathema  vero  ab 
excommunicatione  non  differt,  nisi  propter  solemnitates, 
quae  in  eo  ferendo  adhibentur ;  de  quibus  vide  Pontificale 
Romanum  titulo  de  Ordine  cxcommunieandi. 

Potestas  vero  ferendi  excommunicationem  majorem , 
sive  anathema  ad  Ecclesiae  Praepositos  pertinet,  ut  ea 
poena  animadvertere  in  eos  possint  qui  gravius  delin- 
quunt :  quemadmodum  enim  ad  continendos  in  officio 
homines  unicuique  reipublicae  jus  est  expellendi  sontes  a 
societate  sua,  sic  etiam  Ecclesiae,  utpote  perfectae  Reipu- 
blicae,  eamdem  potestalem  esse  pro  certo  habendum  est. 
Yerum  hujusmodi  potestas  ex  alio  nobiliosi  fonte  iu  Ixe- 
ciores  Ecclesiae  manavit. 

Apostolus  Paulus  1.  ad  Corinth.  c.  5.  dum  incestuo- 
sum  Corinthium  excommunicavit ,  his  verbis  usus  est : 
Ego  judicavi  ut  praescns  eum  _,  qui  sic  operatus  est^  in 
nomine  Domini  Nostri  Jesu  Christij  congrcgatis  vobis  et 
meo  spiritu ,  cum  virtute  Domini  Nostri  Jesu  Christi 
tradere  hujusmodi  Sathanae  etc.  Igitur  sententia  excom- 
municationis  pronunciatur  a  Paulo  in  nomine  et  in  vir- 
tute  Domini  Nostri  Jesu  Christi ,  hoc  est  potestate  ab 
ipso  Christo  accepta.  Quam  quidem  potestatem  Christus 
Ecclesiae  dedit,  cum  ligandi  solvendique  potestatem  Petro 
et  Apostolis  impertitus  est,  eamque  plane  significavit,  cum 
jussit  eum,  qui  Ecclesiam  non  audiret,  tanquam  cthnicum 
et  publicanum  haberi.  Quid  enim  aliud  est  aliquem  tan- 
quam  Ethnicum  et  Publicanum  habere,  nisi  eum  ab  Ec- 
clesia ,  sacrisque  omnibus  repellere  ?  Et  quid  aliud  est 
aliquem  ab  Ecclesia  sacrisque  repellere,  nisi  eum  excom- 
municare  ?  Igitur,  ex  illis  Christi  verbis,  facta  Antistitibus 
Ecclesiae  potestas  est  Christianos  graviter  peccanles  con- 
tumacesque  excommunicandi.  Praeterea  hanc  excommuni- 
candi  potestatem  a  Christo  Ecclesiae  traditam  fuisse  per- 
spicuum  est  ex  perpetua  ipsius  Ecclesiae  traditione,  scri- 
ptis  Sanctorum  Patrum,  decretis  Pontificum  et  Concilio- 
rum  canonibus  evidenter  confirmala  ;  eaque  potestate  usae 
sunl  anliquae  Synodi,  Nicaena  adversus  Arium,  Ephesina 
adversus  Nestoriiun,  aliaeque  passim.  Quemadmodum  ita- 
que  homo  per  baptismum  fit  membrum  Ecclesiae,  in  qua 
est  bonorum  omnium  spiritualium  communicatio ,  ita  per 
excommunicalionem  ab  Ecclesia  ejicilur,  atque  adeo  Sa- 
cramenlis,  sacrificiis,  suffragiis,  sacris  oificiis,  pietale  ec- 

clesiastica,  uno  verbo,  juribus  oranibns  privatur,  quae  per 
baptismum  adquisiverat. 

Atque  hi  sunt  ex  jure  divino  excommunicationis  effe- 
ctus ;  proindeque  haec  Lutheri  propositio,  Excommunica- 
tioncs  sunt  tantum  poenae  externac ,  nec  privant  homi- 
nem  communibus  spiritualibus  Ecclesiae  orationibus  a 
Leone  X,  merito  ac  jure  damnata  fuit.  Cujus  magistri 
doctrinam  praesertim  Jansenistae  sequuti  sunt ,  atque 
adeo  in  Pistoriensem  Synodum,  quae  Jansenistarum  erro- 
ribus  a  primo  capite  usque  ad  extremum  referta  est,  ea- 
dem  propositio  verbis  fere  totidem  translata  fuit,  nempe 
e/fectum  excommunicationis  exteriorem  dumtaxat  esse , 
quia  tantummodo  natura  sua  excludit  ab  cxteriori  com- 
municatione  Ecclesiae  :  quae  quidem  propositio  a.  consti- 
tutione  dogmatica  Auctorcm  fidei  reprobata  fuit  his  notis 
et  censuris  appositis ,  falsa,  pcrniciosa,  in  arliculo  23. 
Lutheri  damnala ,  ad  minus  erronca.  Hac  de  re  Estius 
in  libri  quarti  senlentiarum  distinctionem  decimam  octa- 
vam  ita  scribit :  Erat  haec  Luiheri  ratio ;  per  fidcm  s 
spem  et  charitatem_,  reliquasque  virtutes^  quae  bona  sunt 
spiritualia  >  homo  efficitur  membrum  Ecclesiae.  Ea  vero 
bona  non  possunt  ulla  Ecclesiae  potestate  aufcrri ,  sed 
deperduntur  propria  cujusque  voluntate.  Non  iqilur  ex- 
communicatio  spoliat  hominem  bonis  spiritualibus.  At  vero 
idem  Estius  praeclare  animadverlit,  alia  essc  bona  spiri- 
tualia^  in  quibus  substantia  vilae  spiritualis  consistit^,  uti 
fides  _,  spes ,  charitas  >  et  reliquae  virtutes ,  ct  virtutum 
opera ;  alia  vero  esse  accidentalia ,  quibus  scilicct  homo 
ad  priora  illa  bona  adipiscenda   adjuvatur  ;    talia    sunt 

aliena  merita,  orationcs,  suffragia^  quibus  etiam  Sacra- 
menta  connumerantur.  Qnibus  praepositis  concludit,  prio- 
ris  quidem  generis  bona ,  cum  sint  hominis  interna  >  et 
ab  ejus  voluntate  dependeant ,  non  posse  per  ecclesiasti- 
cam  potestatem  ab  homine  auferri ;  posterioris  autem 
generis  bona  posse  auferri  statim  ac  a  corpore  >  in  quo 
talia  bona  communicantur  >  aliquis  excluditur ;  quemad- 
modum  et  in  aliis  Communitatibus  contingit  >  eum  qui 
excludilur  a  Communitate ,  simul  excludi,  atque  excidere 
a  privilegiis  et  commodis  cjusdem  societatis. 

At  vero  praeter  dictos  excomraunicationis  effectus  ex 
jure  divino  manantes,  Apostoli,  quamcumque  societatem, 
communicationem,  commercium  etiam  civile  cum  excom- 
municatis  interdixerunt  ep.  2  Joan.  v.  10  et  11,  Pauli 
ad  Titum  cap.  3  v.  10,  idque  ad  avertenda  perversio- 
nis  pericula,  ne  scilicet  Catholicorura  animi  erroribus, 
pravisque  excomraunicatorum  opinionibus  inficerentur.  Ve- 
rum  hujusmodi  lex  in  nova  disciplina  aliquantulum  re- 
laxata  fuit;  namque  per  canonem  Concilii  Constantiensis 
a  Martino  V  approbatum  qui  incipit  ad  evitanda,  quiquc, 
ut  ait  Bendictus  XIV.  de  Synod.  Dioec.  lib.  VI  cap.  5., 
in  suo  robore  permansit>  non  obstantibus  contrariis  subsc- 
quentibus  Constilutionibus  Conciliorum  Basilecmis  et  La- 
teranensis,  ii  tantummodo  excomraunicali  vitandi  sunt,  in 
quos  excommunicationis  sententia  a  judice  pronunciata, 
et  insuper  publicata^  vel  denunciata  specialitcr  ct  ex- 
presse  fuit,  itemque  ii  qui  in  Clericura  violentas  manus 
injecerunt,  quos  etiam  a  judice  non  denunciatos  vitare 
debemus.  Atque  hinc  orlum  discrimen  est    inter    excom- 

municatos  vitandos,  et  non  vitandos.  Igitur  cum  iis  ex- 
coinmunicatis,  qni  per  judicis  sententiara  nominatim  et 
publice  denunciati  fuerunt,  aeque  ac  cum  publicis  Cle- 
ricorum  percussoribus  minime  licet  ullam  sive  in  sacris^ 
sive  in  civilibus  rebus  communionem  habere.  Et  quidem 
quod  pertinet  ad  res  sacras  et  divinas ,  omnis  cum 
iisdem  communicatio  semper  et  quibuscumque  sine  ulla 
exceptione  vetita  est ;  commercium  vero  civile  interdum 
perraittitur  quibusdara  certis  gravibusque  de  causis,  quae 
enumeranlur  hoc  trito  versiculo 

Utihj  leXy  humile,  res  ignorata^  necesse 
Prima  itaque  causa  excusans  est  Vtile,  hoc  est  uti- 
litas  animae  vel  corporis  oranino  gravis  ;  2.  Lex  nempe 
conjugii,  propter  quam  conjux  cum  conjuge  conversari 
potest :  3.  Humile  scilicet  debitum  subjeclionis  ex.  gr. 
filiorura  erga  parentes,  Clericorum  erga  proprios  Antistites, 
militum  erga  duces :  4.  est  Res  ignorata  videlicet  juris 
vel  facti:  5.  denique  Necesse,  nempe  gravis  aliqua  ne- 
cessitas.  Qui  vero  sine  ulla  ex  hisce  causis  cum  excom- 
municato  vitando  communicat ,  is  excommunicationein 
minorem  contrahit,  per  quam  a  Sacramentis  suscipiendis, 
obtinendisque  beneficiis  arcetur.  Atque  hoc  unum  est,  in 
quo  si  quis  deliquerit,  excommunicatione  minori  irretitur ; 
nam  reliqua  delicta  omnia  quotiescumque  a  jure  vel  ab 
homine  excommunicatione  multantur,  semper  tenendum 
est,  excommunicationis  vocabulo  intelligi  excommunica- 
tionem  majorcniy  eam  nempe,  de  qua  supra  diximus  et 
dicendum  est  adhuc.  Celerum  excommunicatio  minor  a 
quolibet  Sacerdote  ad  excipiendas  confessiones  approbato 

tolli  potesl,  et    Clericus  ea    irretitus  non   fit    irregularis, 
si  in  ordine  ministraverit. 

Cum  excommunicatis  vero  toleratis^  seu  non  vitandis 
ex.  gr.  cum  haereticis,  schismaticis,  aliisque  excommu- 
nicatis,  qui  expresse  et  nominatim  a  jutlice  denunciati  non 
sunt,  communicare  licet  in  rebus  civilibus,  caute  tamen 
prudenterque,  ne  ex  eorum  consortio,  eorum  quoque  er- 
roribus  imbuamur.  Verumtamen  non  defuerunt  Theologi, 
qui  in  certis  rerum  eventibus  ab  omni  culpa,  ut  ait  Be- 
nedictus  XIV.  de  Synod.  Dioec.  lib  VI.  cap.  5.  et  seqq. 
absolvunt  catholicos^  qui  cum  haereticis  et  schismaticis 
nominatim  non  denunciatis  communicant  in  divinis,  at- 
que  etiam  Sacramenta  ab  iisdem  recipiunt.  De  qua  com- 
municatione  in  divinis  multa  erudite  lateque  disserit  lau- 
datus  Pontifex  cit.  loco. 

Ceterum  excommunicatio  major  cum  poenarum  eccle- 
siasticarum  gravissima  sit,  non  debet  nisi  ob  magnum 
crimen  infligi ;  namque  gladius  excommunicationis  sobrie, 
magnaque  circumspectione  exercendus  est,  cum  experien- 
tia  doceat ,  si  temere }  aut  levibus  ex  rebus  incutiatur } 
magis  contemni _,  quam  formidari ,  et  perniciem  potius 
parcre,  quam  salutem,  Concil.  Triden.  sess.  25.  cap.  3. 
de  reformat.  Quae  quidem  verba,  immo  vero  totum  illud 
caput  non  cursim  raptimque  legendum,  sed  perlegendum, 
intentaque  mente  considerandum  omnibus  est,  et  praeser- 
tim  in  ferendis  excommunicationibus ,  quae  dicuntur  ab 
homine^  non  a  jure^  quando  nempe  homo  potestate  prae- 
ditus ,  ex.  gr.  Episcopus  ob  faclum  vel  crimen  aliquod  , 
de    qno    nihil    in    jure    stalutum   est,   excommunicationis 

poenani  inlentat.  Magnopere  enim  cavendnni  est,  ne.  sine 
admodnm  gravi  et  urgenti  causa,  sine  idoneis  et  legitimis 
probationibus ,  sine  monitionibns,  ant  non  servata  forma 
jndiciali  quemqiiam  excommunicatione  percellat. 

Ouod  vero  pertinet  ad  excommunicationes ,  quae  sunt 
a  jure,  videndum  est  utrum  canones^  sive  leges  Ecclesia- 
sticae  ad  quaedam  coercenda  graviora  crimina  excom- 
municationem  comminentur,  an  vero  inferant.  Lex  excom- 
municationem  comminatur,  dum  his,  vel  similibus  verbis 
utitur :  excommunicetur ,  ab  ingressu  Ecclesiae  arceatur 
suh  poena  excommunicationiSy  sub  interminatione  anathe- 
mgtis,  quibus  verbis  excommunicatio  non  fertur,  sed  fe- 
renda  decernitur,  et  proinde  excommunicatio  ferendae 
sententiae  nominatur.  Si  vero  lex  hasce  vel  id  genus  alias 
verborum  formulas  adhibeat,  excommunicamus  ipso  jure^ 
ipso  facto  j  sub  poena  excommunicationis  statim^  illico 
incurrendacj  excommunicationi  ipso  faclo  subjaceat^  per- 
spicuum  est  ,  excommunicationem  ab  ipsa  lege  inferri , 
ideoque  dicitur  excommunicatio  latae  sententiae.  Dum  ex 
verbis ,  quibus  lex  utilur ,  non  satis  intelligitur  ,  utruin 
excommunicatio  sit  ferendae^  an  latae  sentcntiae,  censenda 
est  ferendae ,  quia  in  poenis  benignior  est  interpretalio 
facienda  ex  reg.  45.  in  6. 

Lucnlentissimum  habemus  utriusque  excommunicationis 
exemplum  in  Concilio  Antiocheno  anno  341.,  namque 
canone  1.  ita  statuitur:  Omnes^  qui  ausi  fuerint  dissolvere 
definitionem  sancti  et  magni  Concilii^  quod  apud  Nicaeam 
congregatum  cst  de  salutifera  solemnitate  sacratissimi 
Paschae    excommunicandos  et  de  Ecclesia  pellendos  esse 

censemus.  En  excommunicatio  ferendae  sententiae.  Si  quis 
autem  eorurhj  prosequitur  canon,  qui  praeesse  noscuntur 
Ecclesiae ,  aut  Episcopus^  aut  Praesbxjter >  aut  Diaconus 
post  hanc  definitionem  tentaverit  ad  subversionem  popu- 
lorunij,  Ecclesiarumque  perturbationem  seorsum  colligerey 
et  cum  Judaeis  pascham  celebrare^  S.  Synodus  alienum 
jam  hinc  ab  Ecclesia  judicavit.  En  excommunicatio  latae 
sententiae. 

Verum  de  utraque  excommunicatione  seorsum  aliqua 
dicenda  sunt.  Itaque  excommunicatio  ferendae  sententiae 
praemissis  monitionibus  et  probationibus ,  et  audito  reo 
infligenda  est.  Concilium  Lugdunense,  quod  Gregorio  X. 
Pontifice  habitum  est,  judicibus  permiserat  aut  tres  mo- 
nitiones  adhibere ,  aut  unam  pro  tribus ;  sed  Tridentina 
Synodus  cit.  loco  duas  saltem  praemittendas  decrevit.  De 
hac  excommunicatione  quaestiones  alicujus  raomenti  nul- 
lae  sunt. 

Sed  excommunicationes  latae  sententiae  variae  a  non- 
nullis  Scriptoribus  exagitantur.  Eas  Van  -  Espenius  Jur. 
eccl.  univers.  part.  3.  tit.  11.  cap.  6.  novitatis  insimu- 
lat,  atque  autumat  ad  recentioris  aetatis  discrplinam  per- 
tinere,  ac  saeculo  XII,  aut  ad  summum  XI  in  Ecclesiam 
invectas  esse.  Contra  hanc  opinionem  praeter  canonem  1. 
Concilii  Antiocheni  supra  relatum  apertissime  faciunt 
Concilii  Laodicensis  canon  29. ,  Qui  reperti  fuerint  ju- 
daizare  analhema  sint  in  Christo ,  Synodi  Gangrensis 
viginti  canones,  quorum  singuli  concluduntur  his  verbis, 
anathcma  sit,  Concilii  Eliberitani  canones  1.  2.  3.,  ca- 
non  8.  Concilii  Turonensis  I,  pluraque  alia    antiquitatis 

monumenta ;    verum    non    est  operae  pretium  in  re  adeo 
explorata  diutius  immorari. 

Hisce  vero  excommunicationibus  valde  infensus  fuit 
Godscalchus  Rosemundus  Theologus  Lovaniensis,  qui  eas 
censuit  plus  noxias  esse,  quam  utiles,  proindeque  prorsus 
tollendas  ;  in  suo  Confessionali  cap.  20.  ita  scribit :  Ex- 
pediens  esset>  ut  omnes  excommunicaliones  latae  scnten- 
tiae  in  Jure  vel  Statutis  contentae ,  quarum  usus  nullus 
est .,  aut  plus  obest^  quam  prodest ,  expressa  revocationc 
cassarcntur  in  Provinciis  ct  Dioeccsibus ,  et  in  Ecclcsia 
universa.  Quapropter  Benedictus  XIV.  de  Synod.  Dioec. 
lib.  X  cap.  1.,  antiquissimi  earumdem  excommunicatio- 
num,  et  constautis  in  Ecclesia  usus  ratione  habita,  hacc 
Godscalchi  assertio ,  inquit,  qua  parte  omnes  excommu- 
nicationes  latae  sententiae  tanquam  perniciosas  deleri  et 
abrogari  vcllct ,  auclax  est  >  communem  enim  Ecclesiae 
usum  condemnat  et  Concilia,  Summos  Pontifices,  omncs- 
que  Ecclcsiarum  Praesules  tacite  carpit.  Sed  non  minus, 
immo  vero  multo  etiam  magis  audax  Pistoriensis  Syno- 
dus  extilit,  quae  non  dubitavit  asserere,  necessarium  esse 
juxta  leges  naturalcs  et  divinas,  ut  sive  ad  excommuni- 
cationem ,  sive  ad  suspcnsionem  praeccdere  dcbeat  exa- 
men  personale  7  atque  adeo  sententias  dictas  ipso  facto 
non  aliam  vim  habere  >  nisi  scriae  comminationis  sine 
ullo  actuali  effcctu.  Cui  propositioni  per  Constitutionem 
dogmaticanwl uctorem  fidei  haec  nota  inusta  fuit :  Falsa, 
temeraria ,  prrniciosa  Ecclcsiae  potestati,  injuriosa,  er- 
ronca.  Excommunicationes  vero  latae  sententiae  injustas 
emnique    eflectu    carentes    ea  Synodus  notavit ,  quia  pro 

certo  posuit  ( utrum  ex  ignorantia,  an  vero  ex  malitia5 
Dei  sit  judicium)  per  illas  excommunicationes  homines 
non  monitos,  non  auditos,  non  reos  legitime  probatos  e 
numero  christianorum  segregari ,  alque  extra  Ecclesiam 
ejici.  Id  est  falsissimum.  Namqne  admonitio  canonica  est 
promulgatio  legis,  quae  aliquid  fieri  jubet  aut  vetat,  in- 
dicta  poena  in  eos,  qui  contra  fecerint,  excommunicatio- 
nis  latae  sententiae,  et  ipsa  lex  est  veluti  loco  perpetuae 
monitionis ,  cum  omnibns  objecta  sit.  Qui  ergo  legem 
frangit,  qua  scit  excommunicalionem  illico  et  ipso  facto 
irrogari  in  eos,  qui  non  obtemperaverint,  is  profecto  suam 
contumaciam ,  et  Ecclesiae  contemptum  satis  aperte  de- 
clarat,  et  quantum  ad  forum  internum  pertinet,  et  coram 
Deo  excommunicatione  irretitur;  sed  in  foro  externo,  et 
coram  hominibus  non  est  habendus  excommunicatus,  nisi 
per  judicis  sententiam  reus  criminis  legilime  probetur. 
Gerson  in  tract.  de  vita  spirit.  anim.  lect.  4.  corollar. 
14.  praeclare  observat,  excommunicationem  latae  senten- 
tiae  hoc  efficere ,  ut  absque  processu  alio  judiciali ,  aut 
nova  constitutione  possit  juclex  statim  probato  facto,  vel 
confessatOy  ferre  juris  sententiam,  et  eamclem  publicare ; 
non  sic  ubi  canones  essent  solum  fercndae  sententiae  _, 
quoniam  monitiones  et  processus  secundum  terminos  juris 
perquirerentur  multiplices.  Hac  de  re  prae  ceteris  legen- 
dus  est  Theophilus  Raynaudus  de  Monit.  eccl.  part.  2. 
c.  20.  opp.  tom.  14. 

Initio  diximus  potestatem  excommunicandi  Antistitibus 
Ecclesiae,  scilicet  Episcopis,  eoque  magis  Antistitis  supre- 
mo   Romano   Pontifici  a  Christo    datam    esse,    ad    quos 

proinde  ea  potestas  jure  divino  pertinet.  Praelati  vero 
saecnlares  cnm  Territorio  separato,  Moderatores  Ordinum 
Religiosorum,  et  generatim  omnes  jnrisdictionem  habentes 
in  foro  externo  possnnt  eadem  potestate  uti  ex  jure  ec- 
clesiaslico  \  non  vero  Parochi :  namque  ut  optime  disserit 
Hurtad  de  Excommunic.  disputat.  12.  difficul.  1.  n.  2. 
Communiter  Doctores  negant  Parocho  potcstatem  ordina- 
riam  excommunicandi.  Et  merito^  quia  nec  ex  suo  mu- 
nere  .,  nec  ex  jure  habct  potcstatem  y  seu  jurisdiclionem 
in  foro  contentioso  :  Ubi  notanda  sunt  ea  verba  ncgant 
Parocho  potcstatem  ordinariam  ;  nihil  enim  impedit,  quo- 
minus  Parochorum  aliquis  potestate  extraordinaria  ex.  gr. 
ex  privilegio,  vel  legitime  praescripta  consuetudine  excom- 
municationem  in  suos  Parochianos  ferat.  Ouod  si  cap. 
Cum  ab  Ecclesiarum  de  offic.  Jud.  ordin.  excomnnmica- 
tionem  a  Plebano  S.  Pancratii  de  Lucar  in  suos  Clericos 
et  laicos  latam  Alexander  III  ratam  habuit,  tenendum 
profecto  est ,  Plebanum  extraordinaria  potestate  egisse  , 
quemadmodum  Theologi  et  Canonistae  fere  omnes  eam 
Decretalem  interpretanlur  respectu  habito  ad  munus  Pa- 
rochiale,  ad  jus  divinum  et  ecclesiasticum,  atque  ad  ipsius 
Ecclesiae  sensum,  sive  praxim,  quatenus  eam  potestatem 
ordinariam  nusquam  Parochi  exercuerunt.  At  vero  Petrus 
Mingonius  disceptatione  Florenliae  edita  an.  1732.  De 
etninentiori  Parochorum  dignitate  supra  Canonicos  non 
dubitavit  Alexandri  III.  mentem  aliter  interpretari,  atque 
interpretatione  sua,  quasi  certo  solidoque  fundamento  ni- 
xus  probare  contendit,  Parochos  polestate  ordinaria  in 
foro    externo    praeditos  ?    ideoque    excommunicare    posse. 

Eum  confutavit  Joannes  Dominicus  Larius  dissertatione 
Pisis  edita  an.  1733.  Confer  Gonzalez  ad  cit.  cap.  de 
offic.  Jud.  ordin.,  et  Benedictum  XIV.  de  Synod.  Dioec. 
1.  V.  cap.   4.  n.   2.  Oua  de  re  haec  satis  sint. 

Nunc  videndum  nobis  est  quid  intersit  inter  Pontifi- 
cis  et  Episcoporum  polestatem,  sive  spectentur  personae, 
quae  a  communione  Ecclesiae  segregari  possunt,  sive 
causae5  propter  quas  segregantur.  Ouod  ad  personas 
pertinet  jam  diximus  excommunicandi  jus  in  potestate 
ligandi  fundatum,  et  jurisdictionis  ecclesiasticae  partem 
esse;  ideoque  Anlistiti  potestas  est  excommunicandi  eos, 
qui  suae  jurisdictioni  obnoxii  sunt;  Pontifex  vero  ea  po- 
testate  in  omnes  Christianos  utitur,  quia  quotquot  in 
Ecclesia  sunt  ratione  Primatus  subjectos  habet.  Sed  Fe- 
bronius  in  hac  re  eamdem  Pontifici  potestatem  tribuit 
ac  Episcopis.  Negat  enim  ullam  Pontifici  potestatem  esse 
in  eos,  qui  extra  suam  Dioecesim  versanlur,  et  propriis 
Episcopis  subjiciuntur;  ex  quo  fit,  ut  tum  Pontifex,  tum 
Episcopi  in  sua  quisque  Dioecesi,  non  in  aliena,  excom- 
municandi  ejicendique  a  propriae  dumtaxat  Ecclesiae 
communione  jus  habeant.  Oui  quidem  perniciosissimus 
et  capitalis  error  tum  Primatum  jurisdiciionis,  tum  cen- 
trum  unitatis  funditus  everlit.  Praeclare  Ballerinus  in 
Vindiciis  auctoritaiis  Pontificiae  cap.  7  n.  7.  Febronius 
ex  falso  sui  sijstematis  principio  Romano  Fontifci  sub- 
ditos  negaty  qui  aliis  Episcopis  subjiciuntur;  quod  ever- 
tit  ipsam  Primatus  naluram,  qua  idem  Pontifex  prae- 
sidet  singulis  et  omnibus  tum  Episcopis,  tum  ovibus 
yregis  dominici....  Et  cum  ille,  qui  in  omnes   et  singu- 

los  catholicos  jus  habet,  aliquem  excommunicatione^  et 
anathemate  plectit,  eum  non  solum  a  swa,  et  Romanae 
particularis  Ecclesiae  communione  ejicit^  verum  etiam 
praecidit  et  ejicit  a  communione9  et  unitate  totius  Eccle- 
siae  catholicacy  quae  ipsi  tanquam  capiti  catholicae  com- 
munionis  et  adhaeret,  et  adhaerere  debet  jure  primatus^ 
nec  fieri  potest^  ut  quisquam  ab  eo  praecisus^  non  sit 
ctiam  praecisus  ab  ipsa  Ecclesia,  quae  eidem  communio- 
nis  centro  ex  institutione  Christi  immobUiter  adhaerescit. 
Eos  vero ,  qui  a  proprio  Episcopo  excommunicati 
fuerunt,  certum  est  neque  absolvi,  neque  in  communio- 
nem  recipi  posse ;  namque  recta  regiminis  Ecclesiastici 
ratio  postulat,  ratas  fixas  manere  poenas,  quibus  una 
Ecclesia  in  sontes  animadverterit:  idque  etiam  Sacris 
Canonibus  sancitum  fuit.  Proinde  Episcopi  ex  antiquo 
more  institutoque  per  epistolas  communicatorias  ,  sive 
formatas _,  de  quibus  initio  diximus,  celeris  Episcopis 
eos  denunciabant,  quibus  Sacrorum  communione  inter- 
dixerant,  eamque  disciplinam  Pontificale  Romanum  ser- 
vari  jussit ;  sic  enim  parte  3.  de  Ordine  excommunic. 
ct  absolv.  praescribit:  Epistola  Presbyteris  per  Paro- 
rhias,  et  ctiam  vicinis  Episcopis  mittalur,  continens  no- 
men  excommunicali^  et  excommunicationis  causam^  ne 
quis  pcr  ignorantiam  ulterius  illi  communicet. 

S-  33. 
DE  JURE  CASUUM  RESERVANDORIM 

Ad    Sacramentum     Poenitentiae     administrandum    non 
modo  necessaria  est  potestas  Ordinis,  qua  remittuntur  pec- 

cata,  vel  retinentur,  verum  etiam  potestas  Jurisdictionis; 
neutraque  sine  altera  satis  est.  Ea  siquidem  est  Sacra- 
menti  Poenitentiae  natura,  ut  instar  judicii  conficiendum 
sit;  ideoque  Sacerdos  cum  judicis  personam  gerere  et 
sedere  pro  Tribunali  debeat,  atque  dijudicare  utrum  pec- 
cata  remittenda  sint,  an  retinenda,  perspicuum  est  ad 
illud  judicium  rite  recteque  instituendum  perficiendumque 
necesse  esse,  ut  potestatem  habeat  tum  cognoscendi  de 
culpa  poenitentis,  tum  etiam  praescribendi  aliquid  vel 
imperandi,  quod  poenitens  praestare  omnino  debeat. 

At  quonam  jure  Sacerdos  poterit  cognoscere  de  culpa 
poenitentis  ut  eum  absolvat,  eique  praescribere  vel  impe- 
rare  aliquid,  si  poenitens  ejus  jurisdictioni  non  subsit? 
Nullo  quidem  jure.  Restat  igitur  ut  cum  Ordinis  poles- 
tate  conjungenda  sit  potestas  Jurisdictionis,  sine  qua  Sacra- 
mentum  neque  licite,  neque  valide  administratur. 

Praeclare  S.  Thomas  lib.  IV.  contra  Gent.  cap.  72. 
Minister  inquit,  Ecclesiae  in  usu  Clavium  judicium 
quoddam  exercet;  nulli  autem  judicium  committitur, 
nisi  in  sibi  subditos:  unde  manifestum  est,  quod  non 
quilibet  Sacerdos  quemlibet  potest  absolvere  a  peccato^  ut 
quidam  mentiuntur^  sed  eum  tantum,  in  quem  accipit 
potestatem.  Et  in  supplem.  quaest.  8.  art.  4.  Oportet 
ille  qui  dispensator  hujus  sacramenti  constituitur^  sit  quod 
talis  qui  possit  imperare  aliquid  agendum.  Imperium 
autem  non  compctit  alicui  in  alienum,  nisi  ei  qui  habet 
super  eum  jurisdictionem ;  et  ideo  de  necessitate  hujus 
Sacramenti  est  non  solum  ut  ministcr  habeat  ordincm, 
sicut  in  aliis  Sacramentis,  sed  etiam  quod  habeat  juris- 

dictionem.  Et  idco  sicut  ille.,  qni  non  est  Sacerdos^  non 
potest  Jwc  Sacramentum  conferre^  ita  nec  ille  qui  non 
habet  jurisdictionem. 

Verum  hac  de  re  dubitare  amplius  non  licet,  postquam 
Tridentina  Synodus  sess.  24.  cap.  6.  definivit  absolutio- 
nem  Sacerdotis  a  Christo  Domino  inslitutam  esse  ad 
instar  actus  judicialis^  quo  ab  ipso  velut  judice  sententia 
pronunciatur  :  et  cap.  7.  Quoniam  igitur  natura  et  ratio 
judicii  illud  exposcit^  ut  sententia  in  subditos  dumtaxat 
feratur ,  persuascm  seuper  in  ecclesia  dei  fltt  ,  et  ve- 
rissimum  esse  Synodus  haec  confxrmat ,  nullius  momcnti 
absolutionem  eam  esse  debere  >  quam  Sacerdos  in  eum 
profert,  in  quem  ordinariam  aut  subdelegatam  non  ha- 
bet  jurisdictionem.  Ouod  antea  a  Concilio  Florentino  de- 
fiuitum  fuerat,  in  Decreto^  scilicet,  Ministrum  Sacramenti 
Poenitentiae  esse  Sacerdotem  Jiabentem  auctoritatem  absol- 
vendi  ordinariam^  vel  ex  commissione  Superioris. 

At  vero  isthaec  doctrina  catholica,  quam  tota  anliqui- 
tas  tenuit,  primo  quidem  in  Galliis  oppugnari  coepta  est: 
quapropter  Sacra  Facultas  Parisiensis  hanc  propositionem 
Validitas  Sacramenti  Poenitentiae  non  pendet  a  jurisdi- 
ctione  hac  censura  notavit :  Haec  propositio  est  erroneay 
et  sapit  Jiaeresim  a  Concilio  Tridentino  damnatam ;  item 
hanc  proposilionem  Sacerdotes  omncs  sive  Pastorcs  sint  y 
sive  non  sint^  conjuncti  sunt  in  potestate  ligandi  ct  sol- 
vendi,  et  ex  CJiristi  instilutione  subditos  Jiabent :  Jii  sub- 
diti  sunt  CJiristianus  Orbis  ita  notavit :  Haec  propositioj 
quae  asscrit  omnibus  Sacerdotibus  cx  institulione  Clirisli 
attributos  csse  subditoSj  in  quos  ligandi  ct  solvendi  potc- 

statem  in  ordinatione  acceptam  exerccant  indepcndeiUcr 
ab  Episcopi  missione ,  hosque  subditos  esse  orbem  chri- 
stianum,  fcdsa  esty  Ecclesiasticae  Hicrarchiae  destrucliva 
et  erronea.  Vid.  Collectio  judic.  tom.  III.  p.  I.  pag.  211. 
Et  cum  quidam  Edm.  Amiot  in  Theologica  Facullate 
licentiandus  eamdem  propositionem  defendere  ausus  esset, 
eam  retractare  coactus  fuit,  et  publice  profileri,  in  unoquo- 
que  Sacerdote  practcr  illam  omnem  potcstatcm ,  quarn 
accepit  in  ordinatione ,  aclhuc  requiri  jurisdictionem  ab 
Ecclesia  sive  ordinariam^  sive  delegatam^  ut  valide  absol- 
vat.  Ibidem  p.  II.  pag.  280. 

Veruntamen  hujusmodi  error  e  Gallia  depulsus  in 
Italia  patronum  invenit  Aloisium  Litta  Canonicum  Me- 
diolanensem,  quem  Joannes  Baptista  Guadagnini^  et  Geor- 
gius  Sicardi  cum  paucis  assentatoribus  sequuti  sunt.  Igi- 
tur  Aloisius  Litta  verilus  non  est  asserere  ,  Sacerdotem 
potestatis  jurisdictionis  expertem  valide  absolvere ,  et  si 
a  casibus  reservatis  absolvat,  ejus  absolutionem  illicitam 
esse,  non  invalidam,  apertissime  contradicens  Tridentinae 
Synodo,  quae  pronunciavit  hujusmodi  Sacerdotis  absolu- 
tionem  nullius  momenti  esse  5  et  can.  11.  anathemate 
feritj  qui  dixerit^  casuum  reservationem  non  prohibcre^ 
quominus  Sacerdos  a  reservatis  vere  absolvat. 

Sed  hic  non  finis  errorum.  A  Concilio  Tridentino  de- 
finitum  fuit  sess.  14.  can.  9.  Si  quis  dixcrit  absolutio- 
nem  sacramentalem  non  cssc  actum  judicialem,  anathema 
sit.  Id  quidem  fateri  Aloisius  Litta  visus  est ;  verunta- 
men  ait  sine  ulla  potestate  jurisdictionis  actuin  fieri  ju- 
dicialem    posse    per    quoddam   compromissum ,  propterca 

quod  poenitens  diim  Sacerdoti  se  subjicit,  eura  cohstituit 
sibi  arbitrum,  adeoque  judicem  cum  potestate  sententiam 
proferendi ,  et  judicandi.  Ex  quo  quam  multi  et  quam 
graves  errores ,  immo  haereses ,  atque  impietates  conse- 
quanlur,  solide  luculenterque  ostendit  doclissimus  P.  Herm. 
Cristianopulus  in  egregio  opere,  Della  nullita  delle  asso- 
luzioni  nei  casi  riservati.  Citata  vero  Aloisii  Littae  epi- 
stola  in  pravorum  librorum  Indicem  relata  fuit  decreto 
S.  Congregationis  die  2.  Augusti  1790. 

His  positis,  ad  rem  nostram  proxime  accedamus.  Pote- 
stas  jurisdictionis,  sine  qua  Sacerdos  nec  licite,  nec  va- 
lide  absolvit ,  est  potestas  in  subditos ,  adeoque  ad  eos 
solum  pertinet,  qui  subdiios  habent.  At  non  quilibet  Sa- 
cerdos  ex  jure  divino  subditos  habet ,  sed  tantummodo 
Pontifex  in  Ecclesia  universa,  et  Episcopi  in  sua  quisque 
Dioecesi ;  ideoque  ab  iis  jurisdictio  ad  absolutionem  va- 
lide  impertiendam  necessaria  in  Sacerdotes  inferiores  de- 
scendit,  ita  tamen  ut  auctoritati  superiori  semper  obnoxia 
maneat,  sive,  ut  ajunt,  subordinata,  atque  adeo  coarctari, 
atque  etiam  auferri  potest.  Praeclare  Gerson  in  tractatu 
de  Statibus  Ecclesiae  C  n>iueratione  tertia:  Status,  inquit, 
Praelationis  Episcopalis  habuit  in  Aposlolis  et  Successo- 
ribus  usum  vel  exercitium  suae  potestatis  sub  Petro  et 
Successoribus  cjus ,  tanquam  sub  habenie  vel  habentibus 
plenitudinem  fonfalem  Episcopalis  auctorilatis.  Unde  et 
d  talia  minores  Praelati  subsunt  Episcopis^  a  quibus 
usus  suae  potcstatis  quandoque  limilatur  vel  arcetur  >  et 
sic  a  Papa  posse  fieri  circa  Praelatos  majores  ex  certis 
et  rationabilibus  causis  non  est  ambigendum.  Itaque  Pon- 

tifex  in  Ecclesia  universa ,  et  Episcopi  in  sua  quisque 
Dioecesi  coarctare  possunt  inferiorum  Sacerdotum  jurisdi- 
ctionem,  et  quaedam  graviora  crimina  sibi  suoque  judicio 
relaxanda  reservare.  Quam  catholicam  doctrinam  Triden- 
tina  Synodus  tradidit  sess.  14.  cap.  7.  de  Casuum  re- 
servatione :  Magnopere  y  inquit ,  ad  christiani  populi  di- 
sciplinam  pertinere  Sanctissimis  Patribus  nostris  visum 
esty  ut  atrociora  quaedam  et  gravia  crimina  non  a  qui- 
busviSj  sed  a  summis  dumtaxat  Sacerdotibus  absolveren- 
tur.  Unde  merito  Pontipces  Maximi  pro  suprema  pote- 
state  sibi  in  Ecclesia  universa  tradita  causas  aliquas 
criminum  graviores  $uo  potuerunt  pecidiari  judicio  re- 
servare.  Neque  dubitandum  est ,  quando  omnia ,  quae  a 
Deo  suntj  ordinata  sunty  quin  hoc  idem  Episcopis  omni- 
bus  in  sua  cuique  Dioecesi ,  in  aedificationem  tamen  y 
non  in  destructionemy  liceat,  pro  illis  in  subditos  tradita 
supra  reliquos  inferiores  Sacerdotes  auctoritate,  praeser- 
tim  quoad  illa,  quibus  excommunicationis  censura  adnexa 
est.  Hanc  autem  delictorum  reservationem  consonum  est 
divinae  auctoritati  non  tantum  in  externa  politia ,  sed 
etiam  coram  Deo  vim  habere.  Et  eadem  sessione  can.  1 1 . 
Si  quis  dixerit  Episcopos  non  habere  jus  reservandi  sibi 
casuSj  nisi  quoad  externam  politiam,  atque  ideo  casuum 
reservationem  non  prohibere.,  quominus  Sacerdos  a  reser- 
vatis  vere  absolvat ,  anathema  sit.  Itaque  Ludovicus  Ha- 
bert  de  Poenit.  cap.  7.  haec  habet :  de  fide  est  Sum- 
mum  Pontificem  et  Episcopos  posse  sibi  reservare  casus, 
a  quibus  inferiores  Sacerdotes  absolvere  nequeunt  eiiam 
in  foro  conscientiae,  nisi  potestaie  ab  illis  delegata.  Epi- 

scopi  absolvere  possunt  a  peccatis  Summo  Pontifici  reser- 
vatis  subditos,  qui  prae  infirmitate,  aut  alio  impedimento 
ad  Sedem  Apostolicam  recurrere  nequeunt.  Eos  igitur  qui 
recurrera_possunt,  ab  Episcopis  absolvi  nequeunt.  Et  Syl- 
vius  Comraentario  in  tertiam  partem  S.  Thomae  quaest. 
XX.  art.  2.  Sacerdotem^  inquit,  non  semper  posse  absol- 
vere  suum  subditum,  eo  quod  Superior  possit  aliqua  sibi 
reservare ,  in  quibus  judicium  inferiori  non  committat. 
Esse  autem  in  Ecclesia  potestatem  reservandi  quaedam 
peccata ,  eamque  reservationem  non  tantum  in  foro  ex- 
terno,  sed  etiam  coram  Deo  mm  habere  ,  dogma  catho- 
licum  est  definitum  in  Concilio  Tridentino  sess.  14.  cap. 
7.  et  can.  11.  Et  ne  quis  fcrte  putaret,  hujusmodi  re- 
servationibus  eos  tantummodo  teneri,  qui  delegatam,  non 
autera  eos  qui  ordinariam  jurisdictionera  habent,  idem 
Auctor  citato  loco  ad  quaestionem,  Qui  possint  peccata  re- 
servare^  respcndet :  Id  eos  posse^,  qui  habent  ordinariam 
jurisdictionem  in  foro  couscisntiae.  Cum  enim  possint 
jurisdictionem  aliis  delegare,  possunt  etiam  ampliorem 
vel  strictiorem  concedere.  Neque  solum  hoc  possunt  re- 
spectu  eorum,  quibus  dehgant,  sed  etiam  respectu  ha- 
bentium  jurisdktionem  ordinariam ,  si  illi  sint  ipsis 
inferiores.  Unde  Romanus  Pontifex  potest  reservare  sibi 
casus  respectu  quorumcumque  Praelatorum>  et  Episcopus 
respectu  Parochorum.  Hinc  Martinus  V  in  Concilio  Con- 
stantiensi  circa  finem  inter  reliquas  interrogationes  ponit 
hanc:  Utrum  credat  auctoritatem  jurisdictionis  Papae  et 
Episcopi  esse  majorem  in  solvcndo,  ligandoque  auctori- 
tate  simplicis  Saccrdolis  etiam  habentis  curam  anima- 
rum. 

Febronius  de  Statu  Ecclesiae  lib.  II.  pag.  283  edit. 
Francof.  et  Lipsiae  an.  1770  ea  qua  solet  asserendi 
audacia  Papales^  inquit,  quorumdam  criminum  reserva- 
tiones  suam  originem  et  fundamentum  habent  non  in 
jure  divinO;  et  proxime  a  Christo^  sed  in  consensu  Epi- 
scoporum  et  auctoritate  Ecclesiae;  siquidem  pluribus  sae- 
culis  penes  Episcopos  fuit  plena  et  omnimoda  auctoritas 
absolvendi  in  foro  poenitentiali  cujuscumque  quantumvis 
enormis  sceleris  reos^  neque  iis  saeculis  ulla  erat  reser- 
vatio  papalis  in  foro  illo  poenitentiali  nota.  At  circa  sae- 
cidum  undecimum  coeperunt  Episcopi  ipsi  nonnullos  gra- 
viorum  criminum  reos  ad  Sedem  Apostolicam  mittere ; 
idque  vel  ut  a  Pontifice  reconciliarentur^  vel  ut  a  Pon- 
tifice  poenitentia  imponeretur ,  qua  demum  peracta  _,  ab 
Episcopis  absolverentur.  Nec  tantum  in  particulari  aliquo 
casu  poenitentes  ad  Sedem  Apostolicam  mittebant ,  sed 
subinde  etiam  generali  decreto  alicujus  criminis  reos  non 
ab  Episcopis  aut  Archiepiscopis  >  sed  a  solo  Pontifice 
absolvendos  decernebant.  Hoc  vero  hac  ratione  factum 
videtur  _,  ut  hac  reservatione  difficilior  esset  obtinendi  a 
crimine  commisso  absolutio,  atque  hac  difficultate  a  cri- 
mine  committendo  retraherentur. 

Duo  hic  affirraat  Febronius.  Primum  est  reservationes 
papales  circa  saeculum  undecimum  ex  facto  Episcoporum 
originem  duxisse :  addendum  tamen  erat,  aliqua  reserva- 
tionum  exempla  longe  ante  saeculum  undecimum  reperiri. 
\lterum  est  hujusmodi  reservationibus  homines  a  peccando 
deterreri.  Sane  bene  :  verum  hoc  confirmat  tales  reserva- 
tiones   non  injuste ,  non  fraudulentcr  introductas  fuisse^ 

quando  ipsi  Episcopi  sua  praxi  testabantur  talem'  disci- 
plinam  salubrem  fore^  ut  scite  animadvertit  Auctor  ope- 
ris  >  quod  inscribitur  Febronius  abbreviatus  cum  notis 
tom.  IV  in  notis  ad  §.  VI. 

Denique  Febronius  ita  coneludit :  Per  mox  enarratas 
illas,  et  successive  communes  redditas  quorumdam  reorum 
ad  Sedem  Apostolicam  pro  absolutione  remissiones ,  tan- 
dem  quaedam  universalis  consuetudo,  et  in  hac  fundata 
juris  Papalis  species  enata  est ,  suum  habens  in  Eccle- 
siarum  consensu  fundamentum. 

Haec  conclusio  falsis  et  inanibus  conjecturis  nititur. 
iVwm,  ut  verba  Ballerinii  de  potest.  Eccles.  p.  186.  mea 
faciam,  num  quorumdam  Episcoporum  observantia^  qua 
inilio  particulares  casus  Apostolicae  Sedi  detulerunt^  pro- 
bare  potest  consensum  omnium^  qui  de  tali  potestate  abs 
se  abdicanda  ne  cogitarunt  quidem?  Num  qui  initio 
detulerunt  eos  casus  ad  eamdem  Sedem^  potestatem  quae 
isti  Sedi  non  competeret ,  eidem  quasi  suo  juri  renun- 
ciantes  tribuisse  dicendi  sunt?  Num  5.  Petrus^  qui  omnia 
solvere  et  ligare  poterat  ex  institutione  ipsius  Chrisli , 
non  potuisset  in  illis  casibus  absolvere ,  nisi  hanc  pote- 
statem  sibi  Episcopi  concessissent  ?  Num  minor  est  Ro- 
manorum  Pontifcum  auctoritas^  in  quos  idem  Petri  Pri- 
matus  ac  jurisdictio  transivit?  Nonne  ipsum  Tridentinum 
Concilium  totum  reservandi  jus  non  in  delationem  Epi- 
scoporum  _,  sed  in  supreniam  potestatem  sibi  ( Summo 
Pontifici)  in  Ecclesia  universa  traditam  expresse  retulit? 

Ad  haec  Febronius :  Bono0  inquit,  jure  dicere  potuit 
dixitque  S.  Synodus,  Summum  Pontificem  pro  suprema 

potestate  sibi  in  Ecclesia  universali  tradita  potuisse  quae- 
dam  graviora  crimina  reservare,  abstrahendo  a  quo  haec 
ei  portio  potestatis  tradita  sit ,  utrum  nempe  a  jure  di- 
vino,  an  a  consensu  Episcoporum. 

Haec  postrema  animadversio  facile  diluitur.  Concilium 
abstrahit,  hoc  est  reticet,  non  meminit  a  quo  ea  potestas 
Pontificibus  tradita  fuerit.  Ita  quidem.  At  Concilium  non 
reticet,  sed  meminit?  sed  apertis  verbis  docet  qua  pote- 
state  Pontifices  quaedam  sibi  graviora  crimina  reservare 
possunt;  cujus  quidem  potestatis  indole  et  nalura  cognita 
plane  intelligilur  a  quo  eadem  potestas  manaverit.  Con- 
cilii  verba  haec  sunt :  Merito  Pontifices  Maximi  pro 
suprema  potestate  sibi  in  universa  Ecclesia  tradita  cau- 
sas  aliquas  criminum  graviores  suo  potuerunt  pecidiari 
judicio  reservare.  Igitur  Pontifices  Maximi  in  quibusdam 
criminibus  reservandis  suprema  potestate  utuntur  in  Ec- 
clesia  universa  sibi  tradila;  atqui  suprema  potestas,  quam 
Summi  Pontifices  in  Ecclesia  universa  tenent,  non  eis  ab 
Ecclesia,  sed  ab  ipso  Christo  tributa  fuit,  quod  catholici 
omnes  profitentur;  ergo  causas  criminum  graviores  sibi 
reservant  jure  divino,  sive  ex  ea  potestate,  quam  ab  ipso 
Christo  acceperunt. 

Sed  de  casuura  reservatione  satis.  Qui  plura  desiderat  prae- 
ter  Auctores  supra  citatos  videat  Thomassinum  de  vet.  et  nov. 
Eccles.  discipl.  tom.  I.  lib.  2  cap.  13,  Mansium  Animadvers.  in 
Thomas.  tom.  III.  edit.  Luc.  1728  pag.  636,  Pontas  in  Diction. 
de  casuum  reserv.,  Petrum  Ballerinium  in  Vindic.  Auctorit. 
Pontific.  cap.  IV.  n.  5,  Card.  Gerdil  Animadv.  in  Comm.  Fe- 
bronii  in  suam   retract.   proposit.  24,  Zacchariam  in  Antife- 

9* 

bronio  vindicato  parL  III.  Dissert.  VII.  cap.  4,  et  passim 
Theologos  in  Tractatu  de  Sacramento  Poenitentiae. 

S-   34. 
DE  RESERVATIONE  BENEFICIORUM 

Generalis  regula  est,  inquit  Zallinger  lib.  III  tit.  V 
de  PFaebend.  et  Dignit.,  Episcopum  in  sua  Dioecesi 
omnia  conferre  Beneficia  saltem  non  collegialia  >  eoque 
jure  tamdiu  utitur,  donec  alius  jus  sibi  competens  osten- 
dat;  atque  hoc  est*  quod  Doctores  ajunt,  Episcopum 
pro  conferendis  Benepciis  habere  intentionem  fundatam 
in  jure^  cap.  1    de    Cappell.    Monach.,    Gratianns    can. 

Omnes  10 Sed  intentio  fundata  in  jure,  quam  Epi- 

scopi  habent  pro  conferendis  bcneficih  suae  Dioecesis^ 
spectato  ipso  jure,  idest  verbis  et  mente  SS.  Canonum^ 
minime  obest  juri  et  potestati  RR.  Ponlificum  beneficia 
confercndi,  cap.  2  de  Praebend.  et  Dignit.  in  6,  Cle- 
raent.  1   ut  lite  penden.  nil.  innov. 

Quo  quidem  jure  conferendi  aliarum  Dioecesium  be- 
neficia  Summi  Pontifices  usi  sunt,  in  primisque  S.  Gre- 
gorius  M.,  quem  suspicari  non  licet  jus  alienum  inva- 
dere  voluisse;  sed  cum  esset  antiquarum  regularum  stu- 
diosissimus,  id  profecto  egit,  quod  ab  Innocentio  I, 
Leone  M.?  aliisque  Pontificibus  actum  fuisse  compererat. 
Plurimas  S.  Gregorii  M.  epistolas,  quibus  ea  res  com- 
probari  potest,  Thomassinus  congessit  p.  II  lib.  1  cap. 
41.  Ex  iis  vero  unam  satis  sit  in  medium  profene  libri 
tertii  epistolam  14,   in    qua    ad  Episcopum   Importunum 

ita  scribit:  Ea  quae  provide  disponuntur;  fraternitatem 
tuam  credimus  libenter  amplecti.  Et  quia  Ecclesiam  San- 
ctae  Mariae  quondam  campisokis  in  tua  Parochia  po- 
sitam  Praesbijtero  vacare  cognovimus^  praesentem  por- 
titorem  Dominicum  Praesbyterum  in  eadem  Ecclesia,  ut 
praeesse  debeat^  nos  scito  deputasse.  Ideoque  fraternitas 
tua  ei  emolumenta  ejusdem  Ecclesiae  facias  sine  cun- 
ctatione  praestari,  et  decimae  fructus  indictionis.  qui 
jam  percepti  suntj,  praedicto  viro  fac  sine  mora  restitui, 
quatenus  ejusdem  Ecclesiae  utilitates^  cujus  emolumenta 
consequitur^  Deo  adjuvante.,  sollicite  valeat  procurare. 

Pontifices  autera  solebant  hanc  agendi  rationem  tenere: 
primo  naraque  litteras  sic  dictas  monitorias  ad  Episcopum 
dabant,  quibus  nempe  Episcopus  monebatur,  ut  beneficium 
vacans  certo  viro  ecclesiastico  conferret.  Si  Episcopus 
monitionem  pro  nihilo  duxisset,  litteras  praeceptorias 
adhibebant ;  et  quateuus  Episcopus  ne  praeceptis  quidem 
parere  voluisset,  litteras  executorias  mittebant,  constituto 
nempe  Executore,  qui  Pontificis  jussa  exequeretur. 

Hujusmodi  litteris  affinia  erant  mandata  de  providen- 
doy  quibus  mandabatur  Episcopo^  vel  alii  Collatori,  ut 
designato  Clerico  benefieium  aliquod  conferret.  Horum 
mandatorum  auctor  extitisse  Hadrianus  IV.  aliquibus  vi- 
detur.  Erant  autem  ista  mandata  duplicis  generis ;  alia 
enim  dabantur  pro  beneficiis,  quae  jam  vacarent :  alia 
vero  pro  beneficiis  vacaturis;  atque  haec  posteriora  man- 
data  etiam  gratiae  expectativae  dicebantur.  Sed  postea 
visum  est  Pontificibus  certa  quaedam  beneficia  sibi  reser- 
vare,  hoc  est  suae  collationi  addicere,  ita  ut  reliquorum 
omnium  collatio  ad  Episcopos  pertineret. 

His  positis,  quaestio  fit  quo  jure  Summi  Pontifices 
beneficia  aliarum  Dioecesium  sibi  reservent?  Responde- 
mus  eodem  profecto  jure,  quo  graviora  quaedam  crimina 
suo  peculiari  judicio  reservare  potuerunt,  scilicet  jure 
Primatas  pro  sua  in  Ecclesia  universa  sibi  tradita  po- 
testate,  tum  pro  supremo  si  non  dorainio,  at  certe  su- 
prema  Ecclesiasticorura  bonorura  omnium  admnistratio- 
ne,  ita  ut,  quod  singulis  Episcopis  in  sua  cuique  Dioe- 
cesi  agere  licet,  rd  quin  Summo  Pontifici  in  qualibet 
Dioecesi  liceat  dubitandum  minime  sit,  cum  ipse  Ec- 
clesiarum  omnium  curam  et  sollicitudinem  gerat,  et 
bene  de  Ecclesia  meritis,  pro  ea  laborantibus,  litteratis, 
et  pauperibus  ad  eum  confugienlibus  consulere,  ut  par 
est,  et  prospicere  debeat.  Ad  haec  adde  Sacrorum  Cano- 
num  praescripta,  de  quibus  omnibus  late  disserunt  Pichler 
in  lib.  III  Decret.  tit.  5.  n.  41.,  Biner  dissert.  1.  de 
jure  beneficiali;  Pirrhing  de  praeb.  et  dignit.  sect.  3.  §. 
1.  n.  74.  Thomassinus  tom.  II.  lib.  1.  cap.  31.,  Gard. 
Gerdil  in  Comment.  a  Justino  Febronio  in  suam  retra- 
ctationem  edito  animadv.  31.,  Zaccharia  in  Antifebronio 
vindic.  diss.  VII.  toto  cap.  5.,  aliique  permulti. 

Sed  ajunt :  si  Summi  Pontifices  illud  jus  potestatemque, 
qua  in  conferendis  beneficiis  usi  sunt  tura  ratione  Primatus, 
tum  ratione  supremae  bonorum  Ecclesiaslicorum  admini- 
strationis,  tum  denique  Sacrorum  Canonum  praescripto 
habuissent,  quomodo  fieri  poterat,  ut  non  solum  aliquot 
Ecclesiae,  verum  etiam  integra  regna,  ipsaque  generalia 
Concilia  ejus  mandatis  et  reservationibus  obsisterent  ? 
Atqui    veheinenter    obstiteruut.    Priusquara   iis,    qui  liaec 

objiciunt,  satisfaciamus,  praeponendum  est  in  hanc  rem, 
quemadmodum  in  ceteras  res  humanas,  irrepere  quosdam 
abusus  potuisse.  Id  fatetur  Innocentius  IV  ;  namque  in 
ejus  Bulla,  quae  extat  in  additionibus  ad  Matthaeum 
Parisium,  reservationes  mandataque  omnia  irrita  fecit, 
quae,  ut  ait,  et  qnalilas  temporis,  quod  diebus  istis  potis- 
simum  fuit,  ob  eorum  malitiam  modis  variis  redimen- 
dum,  et  nonnullorum  importuna  instantia  extorsit.  Ita- 
que  regna  integra  non  de  jure  conquesta  sunt,  sed  de 
juris  ipsius  usu,  nempe  ut  est  apud  Rigantium  Com- 
ment.  in  reg.  1  Cancellar.  §.  1  n.  12:  Pontipciis  re- 
servationibus  utcumque  specialibus  obsequutae  sunt  Na- 
tiones  omnes,  quamdiu  servata  regula  boni  et  aequi, 
aut  pauperibus  aut  indigenis  beneficia  distribuebantur, 
Sed  restilere  Angli,  dum  earum  Provinciarum  opes  de- 
ferri  videbant  in  Italiamj  et  rursus  obstitere  tum  Angli, 
cum  Hispani,  quum  a  Pontificibus  Avenione  residentibus 
Jwminibus  Gallis  sua  sacerdotia  conferri  viderent.  Igitur 
de  jure  Pontificum  nulla  extitit  controversia;  de  ejus 
usu  contenliones  inciderunt,  quae  deinde  sublatae  sunt 
per  Concordata  seu  pacta  conventa,  quae  Apostolica  Se- 
des  cum  Summis  Principibus  inivit. 

Quod  vero  ad  Concilia  generalia  pertinet,  primum  in 
Constantiensi,  deinde  in  Basileensi  Concilio  de  moderandis 
reservationibus  actum  est ;  res  tamen  ad  exitum  non  per- 
venit.  At  Concilium  Tridentinum  sess.  XXIV.  cap.  19. 
mandata  de  providendo,  quae  expectativae  dicuntur5  et 
alias  quascumque  gratias  ad  beneficia  vacatura  prorsus 
abolevit,  reservationes  integras  reliquit. 


138    LIB.  II.  C.  I.  DE  R.  PONTIFICE  EJUSQ.  ADJUTORIBUS 

Quae  quidera  orania  magis  favent  Sumraorura  Pontifi- 
cum  juribus,  quam  eis  obsint. 

Si  fas  est  aperte  dicere  quod  sentimus,  quotiescumque  agitur 
de  quavis  reservatione,  qua  facultates  Episcoporum  coarctan- 
tur  in  animo  tum  Pontificum  tum  Episcoporum  quasi  inscul- 
pta  esse  oporteret  haec  Petri  Ballerini  verba  in  Vindic.  auct. 
Pontif.  cap.  4  n.  4  magni  consilii  et  prudentiae  plena:  Non 
debent  quidem  Pontifices  passim  ac  temere  Episcoporum  facul- 
tates,  et  jura  quavis  de  causa  diminuere,  limitare,  sibique  at- 
tribuere:  id  enim  in  publicum  damnum,  et  magnam  Ecclesia- 
rum  perturbationem  deflecteret.  At  si  causa  iusta  occurrat,  qua 
utile  vel  necessarium  bono  publico  judicent  aliquid  tale  efficere, 
sibive  nonnulla  reservare,  quis  id  Pontificiae  supremae  pote- 
stati  negare  auserit?  Ecclesiae  certe  bonum  et  naturalis  ordo 
postulant,  ne  Primatui  totius  Ecclesiae  haec  potestas  in  ipsas 
Episcoporum  facultates  negetur.  Quum  enim  Episcopi  cum  suis 
facultatibus  instituti  fuerint  a  Christo  in  bonum  Ecclesiae, 
non  vero  Ecclesia  in  Episcoporum,  hi  utilitati,  vel  necessitati 
Ecclesiae  ila  debent  studere,  ut  non  inique  ferant,  si  ex  uti- 
litate  vel  necessitate  ejusdem  Ecclesiae  aliquot  facultatum  sua- 
rum  restrictionem,  moderationem,  aut  reservationem  suprema 
potestas  faciendam  censuerit. 

§.  35. 
DE  JURE  CONCEDENDI  EXEMPTIONES 

Natalis  Alexander  dissert.  1 2  in  saecul.  XVI  de  Syn. 
Trid.  art  16  num.  41,  quaravis  putet  Episcopos  im- 
mediate  a  Deo  jurisdictionem  accipere,  attamen  Dioe- 
cesuirij,  inquit,  divisio  subditorumque  designatio  a  Romano 
Pontifice  pendet.,  qui  et  justis  de  causis  immunitates  ac 

privilegia  ecclesiis^  vel  monasteriis  concedere  potest,  qui- 
bus  ab  ordinaria  jurisdictione  solvantur  et  eximantur. 
Sicut  itaque  in  potestate  Romani  Pontificis  positum  est, 
portionem  gregis,  ex.  gr.  oppidum,  ejusque  incolas  uni 
Dioecesi  subtrahere,  et  alteri  subjicere,  sic  poterit  ecclesias, 
et  monasteria,  in  aliqua  Dioecesi  sita,  suae  jurisdictioni 
reservare. 

Exemptiones  autem  hujusmodi  veteri  more  institutoque 
Ecclesiae  nituntur.  Patriarchae  Orientales  jam  inde  a 
priscis  Ecclesiae  saeculis  nova  monasteria  in  Episcoporum 
Dioecesibus  aedificata  jure  Stauropegii  declarabant  sibi 
in  posterum  subjecta  fore:  quamobrem  Thomassinus  de 
nova  et  vet.  Eccl.  disciplina  part.  1  lib.  3  cap.  31  num. 
1 5  affirmat,  dubitandum  non  esse,  quin  saeculo  jam  VII 
essent  in  Patriarchatu  Costantinopolitano  bene  multa  coe- 
nobia  ab  Episcoporum  Dioecesanorum  spirituali  jurisdi- 
ctione  prorsus  absoluta ,  et  uni  immediate  subjecta  Pa- 
triarchae  Constantinopolitano  3  et  Exarcho  Patriarchali } 
quem  ille  ad  omnium  monasteriorum  adminisirationem 
delegabat.  In  Synodo  etiam  Carlhaginiensi  sub  Bonifacio 
Episcopo  an.  525  apud  Labbeum  legimus,  exemptionem 
a  jurisdictione  Liberati  Episcopi,  quantumvis  dissentien- 
tis ,  monasterio  Abbatis  Petri  concessam  fuisse  ?  prolatis 
in  medium  antiquioribus  exemptionum  monumentis ,  de- 
cretisque  Synodorum  :  Neque  enim,  respondit  Bonifacius, 
poterimus  statuta  mutare,  quae  per  tot  Sacerdotes  instin- 
ctu  divino  servata  noscuntur.  Quis  porro  inficias  ibit , 
quod  Patriarchis  Synodisque  provincialibus  olim  licuit, 
id  Romano  Pontifici  non  licere  ? 

Denique  in  quinque  Conciliis,  nimirura  Viennensi,  Con- 
stantiensi,  Lateranensi  IV,  Lateranensi  V,  et  Tridentino 
de  exemptionibus  actum  est,  neque  istud  jus  Summi  Pon- 
tificis  in  dubitationem  adductum,  neque  exemptiones  sub- 
latae^  sed  aliquae  tantummodo  regulae  mira  sapientia 
conditae,  quae  ad  legitimas  causas,  et  usum  exemptionum 
pertinent.  Ex  iisdem  etiam  Conciliis  apertissimum  est, 
jus  exemptionum  concedendarum  nunc  uni  Romano  Pon- 
tifici  reservatum  esse. 

Quamquam  Episcopalis  ordo  divinitus  institutus  sit,  sive  ut 
ait  Apostolus,  Episcopi  positi  sint  a  Spiritu  Sancto  regere  Ec- 
clesiam  Dei,  portio  tamen  ejus  gregis,  quem  quisque  regat,  a 
Christo  determinata  non  fuit,  sed  prudenti  Ecclesiae  arbitrio 
relicta;  id  quod  infra  demonstrabimus.  Itaque  divinis  Episco- 
porum  juribus  nulla  fit  injuria,  dum  Ecclesia,  Monasterium,  vel 
persona  aliqua  ratione  muneris,  aut  dignitatis,  aliave  justa  de 
causa  a  jurisdictione  alicujus  Episcopi  eximitur.  Illud  accedit, 
quod  Concilia  et  Pontifices  semper  caverunt,  ne  jwivilegia  et 
exemptiones,  quae  variis  titulis  plerisque  conceduntur ,  pertur- 
bationem  in  Episcoporum  jurisdictione  excitarent,  et  exem- 
ptis  occasionem  laxioris  vitae  praeberent:  Concil.  Trident. 
sess.  24  cap,  11  de  reform. 

§.  36. 
DE  JURE  PERCIPIENDI  ANNATAS 

Annatae  sunt  certae  pensiones ,  aut  certae  pecuniae 
quantitates,  quae  ex  Episcopatuum,  aliorumque  Beneficio- 
rum  fructibus  primi  anni  Romano  Pontifici,  sive  Came- 
rae    Apostolicae    solvuntur.    Jara   vero  naturali  et  divino 

jure  docemur  subsidia  illis,  qui  in  Ecclesia  operantur,  im- 
pertienda  esse?  ideoque  in  primis  Romano  Pontifici,  qui 
omnium  Ecclesiarum  curam  et  sollicitudinem  gerit,  et 
maxima  onera  et  sumptus  sustinere  cogitur.  Oua  de  re  Apo- 
stolus  I  ad  Corinth.  9  :  Si  nos^  inquit,  vobis  spiritualia 
seminavimuSy  magnum  est,  si  nos  carnalia  vestra  meta- 
mus?...  Nescitis  quoniam  qui  in  Sacrario  operantuTy  quae 
cle  Sacrario  sunty  edunt ;  et  qui  altari  dcserviuntj  cum 
altari  participant?  Ita  et  Dominus  ordinavit  iis^  qui  Evan- 
gelium  annuncianty  de  Evangelio  vivere.  Quemadmodum 
itaque  Summo  Legis  veteris  Sacerdoti  a  minoribus  Sa- 
cerdotibus  et  Levitis  suarum  decimarum  decimae  ex  di- 
vino  praecepto  solvebantur,  ita  simillimo  quoque  munerc 
a  Praelatis  inferioribus  colendum  esse  Romanum  Vonti- 
ficem;  idque  convenienter  per  annatas  perfici,  fatetur  ipse 
Gersonius  in  opusc.  de  simonia. 

At  vero  non  defuerunt,  qui  exactionem  annatarum  tam- 
quam  simoniacam  vel  injustam  traduxerunt.  Tournelius 
in  locis  theologicis  de  Concilio  Basileensi  haec  habet : 
Respondeo  cum  ill.  De  Marca ,  Natali  Alexandro ., 
Fagnano  juris  pontificii  peritissimo  >  Feuret  et  cdiis , 
annatas  solvere  nec  simoniacumj  nec  injuslum.  Responsio 
haec  est  contra  Molineum ,  Launojum  etc.  Tum  allatis 
in  eam  rem  Conciliorum  Viennensis ,  et  Constantiensis  5 
et  Apostolicarum  Constitutionum  auctoritatibus  sic  conficit 
argumentum  :  Omnibus  curam  animarum  habentibus  pie 
solvuntur  decimae.  Porro  Romanus  Pontifex  jure  divino 
constitutus  est  Pastor  omnium  fidelium^  ct  omnium  Ec- 
clesiarum  curam  gerere  debct.  Ergo  annatas  absquc  ullo 

vitio  recipere  potest ,  easque  pie  ac  rationabiliter  confe- 
runt  Praesules  designati.  Et  Barthel  Dissert.  Praelim. 
de  Concord.  cap.  3  sect.  3  num.  5  rectissime  ratiocina- 
tur  hoc  modo :  Doctrinale  judiciorum  de  hac  quaestione^ 
utrum  exactio  annatarum  sit  simoniaca,  non  Magistratus 
politici,  sed  Praelatorum  et  Doctorum  Ecclesiae  proprium 
est ;  et  finitiva  ea  de  re  sententia  ad  Episcopos  _,  Ponti- 
ficem  ipsum,  et  Concilia  pertinet  juxta  gravissima  verba 
Basilii  Imperatoris  in  allocutione  Synodi  VIII  Oecume- 
nicae  :  «  Laico  cuicumque  nulla  ratione  de  ecclesiasticis 
causis  disputandi  fas  esse  dico ,  haec  enim  excutiendi , 
et  in  utramque  partem  agitandi  Patriarcharum ,  Sacer- 
dotum  et  Doctorum  est  officium ,  quibus  a  Deo  ligandi 
et  solvendi  potestas  est  concessa.  Nam  laicus^  etsi  omnis 
pietatis  et  sapientiae  laude  praestet^  tamen  laicus  est,  et 
oviSy  non  pastor  ».  Porro  Doctores^  Episcopi,  Pontipces 
Maximi;  Ecclesia  per  orbem  diffusa^  annatas  subventio- 
nis  titulo  exigi ,  solvique  posse  agnoscunt^  sentiunt^  ju- 
dicant;  sive  ante,  sive  post  Bullarum  concessionem  exi- 
gantur.  Horum  itaque  judicio  standum  est  quoad  juris 
quaestionem  in  hac  causa. 

De  annatis  copiose  diligenterque  scripserunt  Thomassinus  de 
vet.  et.  nov.  Eccles.  disciplin.  part.  3  lib.  2  cap.  56  n.  5,  Na- 
talis  Alexander  Hist.  eccl.  saec.  XV.  et  XVI  diss.  9  de  annatis 
art.  3;  et  Fagnanus  in  cap.  Praeterea  1  Ne  Praelati  vices  suas. 

§.  37. 
DE  JURE  MITTENDI  LEGATOS  SEU  NUNTIOS 

Prima  Legatorum  divisio  est,  quod  alii  extraordinarii 
sint,  alii  ordinarii.  Extraordinarii  mittuntur  ad  peculiare 
negotium  expediendum,  quorum  proinde  officium  absoluto 
negotio  expirat.  Ita  Zosimus  Pontifex  S.  Augustinum  in 
Caesariensem  Mauritaniae  civitatem  legavit :  sic  Pontifices 
ad  cogenda  generalia  Concilia,  eisque  praesidendum,  Le- 
gatos  saepe  miserunt.  Ordinarii  sunt,  qui  non  alicui  pe- 
culiari  negotio  addicti,  sed  ad  quascumque  causas  eccle- 
siasticas  mittuntur,  quorum  proinde  officium  diuturnum 
est  atque  perpetuum.  Hujus  generis  fuerunt  Responsales, 
seu  Apocrisarii,  qui  assidue  apud  Principes  Legati  erant, 
ut  omnia  quae  emergerent  negotia  expedirent,  et  responsa 
seu  mandata  exequerentur  eorum,  a  quibus  missi  fuerant. 
Horum  originem  Hincmarus  Rhemensis  tom.  I  part.  206 
deducit  ab  aetate  Constantini  Magni :  ex  quo  perspicuum 
est,  vix  data  Ecclesiae  pace^  legationes  stabiles  extitisse. 
At  praeter  Apocrisarios ,  qui  in  aula  regia  moraban- 
tur,  munus  legationis  stabilis  quibusdam  dissitarum  atque 
illustrium  civitatum  Episcopis  Romani  Pontifices  concre- 
diderunU  qui  Vicarii  Apostolici  vocati  sunt,  qualis  fuit 
Vicariatus  Thessalonicensis  in  Illyrico,  Arelatensis  in 
Gallia.  At  saeculo  Ecclesiae  IX  Vicariatus  Apostolici 
rariores  evaserunt,  ex  iisque  originem  suam  duxerunt  Legati 
natiy  qui  Ecclesiarum  suarum  praetextu  legationis  sibi 
vindicant  dignitatem  ( cap.  9.  de  Legatis).  Cum  enim 
Romani  Pontifices  solerent  Episcopos  quarumdam  illustri- 

ura  civitatum  eo  munere  decorare,  inde  factnra  est,  ut 
generali  tandera  concessione,  aut  consuetudine  quadam 
jus  Apostolici  Vicariatus  Sedibus  earuradera  civitatura 
adnecteretur,  atque  adeo  non  amplius  personalis  dignitas, 
sed  realis  habita  est ;  quae  quidem  sine  nova  Apostolicae 
Sedis  concessione  in  successores  transiret.  Hoc  privilegio 
aucta  est  Ecelesia  Salisburgensis  in  Germania,  Rhemensis, 
Bituricensis,  et  Lugdunensis  in  Gallia,  Pisana  in  Italia, 
Toletana  in  Hispania  etc  ;  earumque  Ecclesiarum  Episcopi 
dicti  sunt  tura  Legati  nati^  tura  etiara  Primates^  quod 
primuni  honoris  et  dignitatis  locura  inter  Episcopos  suae 
legationis  tenerent. 

^  eruin  lmjusmodi  Legatis  natis,  sive  Primatibus  a 
saeculo  XV  titulus  sine  re,  sive  solum  nomen  sine  ulla 
potestate  relictum  est.  Nunc  itaque  soli  Legati  raissi,  hoc 
est,  Cardinales  a  latere  Pontificis  missi,  et  Nuntii  Aposto- 
lici  apud  aulas  regias,  aut  nationes  exteras  legatorura 
munere  funguntur. 

Jara  vero  quod  ad  nostrum  institutum  pertinet,  planis- 
sime  asserimus  Romanis  Pontificibus  jus  esse  hos  Lega- 
los,  eosque  stabiles,  in  exteras  provincias  mittendi.  Nimi- 
rum,  ut  ait  Schottius  in  dissert.  de  Legatis  natis  cap.  1 
§.  o  ;  Ponlifex  Romanus  vi  Primatus  divina  auctoritate 
fundati  consdtutus^  non  tantum  est  cenlrum  unitatis  at- 
que  communionis  catholicae ,  sed  ei  insuper  incumhit 
(jcncralis  et  suprema  cura^  sollieitudo,  atque  superintcn- 
dentia  in  omnes  Ecclesias^  cujus  auctoritate  fidci  et  genc- 
rali*  disciplinae  unitatem  puritatemque  conscrvat,  canonum 
obscrvantiam    promovet   ct    tuetur^    dcficientes    ab    officio 

Praelatos  ad  muneris  sui  executionem  revocat^  eorum 
negligentiam  et  in  cura  pastorali  defectus  supplet^  oppressos 
defenditj,  insufficientes  ac  impotentes  adjuvat^  verbo,  ea 
omnia  exequitur^  quae  Ecclesiae  universalis,  aut  particu- 
laris  cujuscumque  salus^  utilitas^  necessitasve  poslulat. 
Haec  autem  et  similia  negotia  cum  plerumque  ita  consti- 
tuta  sint,  ut  personalem  non  raro  praesentiam  exigant, 
quam  tamen  Pontifex  variis  distentus  impedimentis  per 
se  ipsum  exhibere  non  valet ;  prohiberi  is  certe  nulla 
ratione  poterit^  quominus  per  Legatos  sufftcienti  auctorita- 
te  pro  negotiorum  expediendorum  diversa  natura  inslructos 
has  muneris  sui  partes  expleat. 

At  vero  huic  Romani  Pontificis  juri  respondet  obliga- 
tio  Legatos  hujusraodi  recipiendi,  quod  praeclare  aniraa- 
dvertit  Anton.  Schraidt  Instit.  Jur.  Eccles.  germ.  accommod. 
part.  2.  cap.  1  sect.  3  art.  3  §.  73  his  verbis  :  Quod  si 
Pontifici  jus  perfectum  eos  mittendi  denegari  a  catholico 
non  possit ;  huic  vicissim  ex  altera  Principum  etiam 
supremorum  parte  respondebit  obligatio  in  thesi  saltem 
certa^  ne  Legatos  ejusmodi  ab  ingressu  in  terras  suas 
prohibeanty  aut  legitimis  eorum  functionibus  in  salutem 
animarum  necessariis  sese  obstaculo  ponant.  Neque  hic 
argumentum  duci  poterit  a  Legatis  aliis^  cum  jam  per 
sese  sat  luculentum  appareat  discrimen :  nulli  quippe 
Principi  supremo  quidquam  in  cdterum  itidem  talem^ 
ejusve  terras  juris  competit ;  cum  contra  Pontifici  vi 
Primatus  cura  totius  orbis  chrisiiani  incumbat^  atque  in 
rebus  ad  salutem  animarum  pertincnlibus  ejus  sesc  juris- 
dictio  ubique  protendat. 

10 

Mcmoratu  dignuni  est  judiciura,  quod  theologica  Facultas 
Coloniensis  tulit  an.  1618  adversus  librum  Marci  Antonii  de 
Dorainis  de  Republica  ecclesiastica.  Hic  auctor  caput  12  liberi 
IV  ita  inscripserat:  Legatos  Romani  Pontificis  extra  Ecclesiam 
Romanam  vix  ullam  habere  potestatem.  Censura  Facultatis:  Titu- 
lus  haereticus,  schismaticus,  et  seditiosus.  Itera  n.  22  ejusdem 
capitis:  Postremis  demum  temporibus  Legationes  Romanae,  et 
Nuntiaturae  ad  avaritiam,  ambitionem,  et  ad  sola  negotia  ter- 
renu  et  temporalia  expeditae  sunt,  et  expediuntur.  Nuntii  vero 
Papae  nunc  dierum  ad  Jmperatorem,  Regem,  Potentatus  chri- 
stianos  eodem  pariter  loco  sunt,  quo  Regum  Legati  in  Cariis 
Principum  saecularium  pro  ncgotiis  nimirum  saecularibus  potis- 
simum  tractandis  et  indagandis  commorantes.  Et  certe  si  optimo 
eos  nomine  insigniamus  sunt  oratores,  sin  vero  exploratores. 
Censura  Facullatis:  Falsa,  seditiosa  in  Romanum  Pontificcm, 
ejusque  Legatos  calumniosa. 

De  hoc  argumento  vide  praeclarissimum  opus  Pii  VI  Romae 
editum  an.  1789,  quod  inscribitur  "  Responsio  ad  Metropolitanos 
Moguntinum,  Trevirensem,  Coloniensem ,  et  Salisburgensem  super 
Nunciaturis  Apostolicis  ,,. 

S-  38. 
DE  JURE  RECIPIENDI  RELATIONES 

Ex  cura  et  sollicitudine  omnium  Ecclesiarum,  quae 
divinitus  Romano  Pontifici  commissa  fuit,  illud  etiam 
consequitur,  majores  omnes  causas,  quae  in  singulis  Ec- 
clesiis  vel  provinciis  inciderint,  ad  Apostolicam  Sedem 
referendas  esse,  ut  Pontifex  undique  possit  quae  sunt  sui 
muneris  partes  implere.  Glossator  Decretalium,  ad  cap. 
Quod  translationem  de  off.  Legali ,  duasdeviginii  ejus 
generis  causas  enumerat.  Generatim  vero  causarum  majo- 

rum  nomine,  non  lantum  dubiae  fidei  et  disciplinae  causae, 
sed  universim  causae  omnes  et  negotia^  quae  gravioris 
momenti  sunt,  intelliguntur.  Itaque  jus  hoc  Romani  Pon- 
tificis  non  modo  singuli  quique  Ecclesiarum  Rectores  et 
Patres,  verum  etiam  peculiares  Ecclesiae,  ipsaque  Concilia 
Oecumenica  agnoverunt.  Hujusmodi  relationum  exempla 
sunt,  Corinthiorum  primo  jam  saeculo  de  exortis  inter 
ipsos  dissensionibus  ad  Clementem  I ;  S.  Cypriani  in  con- 
troversia  de  reconciliandis  lapsis  ad  Cornelium ;  Cyrilli 
Alexandrini  in  causa  Nestorii  ad  Caelestinum  :  Vetus  Ec- 
cJesiarum  consueiudo  suadet^  ait  Cyrillus  ad  Caelestinum^ 
iit  hujusmodi  res  Sanctitati  Tuae  communicentur.  Et 
Concilium  Sardicense  anno  341  in  epist.  ad  Julium  Pon- 
tificem  ita  scribit :  Hoc  optimum^  et  valde  congruentis- 
simum  judicabitin%  si  ad  Caput,  idest  ad  Petri  Sedem 
de  singulis  quibusque  provinciis  referant  Sacerdotes.  Et 
Ephesina  Synodus  in  epist.  ad  Caelestinum  Pontificem : 
Est  hoc  vobis  adeo  magis  in  more  positum^  ut  in  omni- 
bus  celebres  sitis^  studiaque  vestra  Ecclesiarum  firmamenta 
constituatis.  Quia  vcro  necesse  est,  ut  omnia,  quae  con- 
sequuta  sunt,  Sanclitati  Tuae  significentur,  non  potuimus 
non  scribere.  Merito  itaque  Innocentius  I  in  epist.  ad 
Vittricium  Rothomagensem  diserte  ait:  Si  majores  causae 
in  medium  fuerint  devolutaej  ad  Apostolicam  Sedem, 
sicut  Synodus  siatuit  et  vetus  consuetudo  exigit^  referantur. 
Et  Bonifacius  I  epist.  15  ad  Rufum  ita  scribit:  Maxi- 
mas  Orientalium  Ecclesias  in  magnis  negoliis,  in  quibus 
opus  csset  disccptaiione  majori^  Sedem  semper  consuluissc 
Ttomanam,  el  quoties  usus  exigit,  ejus  auxiiium  postulas- 

se.  Scmctae  mcmoriae  Athanasius,  et  Petrus  Alexcmdri- 
me  Saccrclotcs  Ecclesiae  hujus  Seclis  auxilium  postula- 
runt.  Cum  Antiochena  Ecclesia  per  multum  tempus  la- 
borarct,  ita  ut  fierent  illinc  propter  hoc  ipsum  saepe 
discursuSy  primo  sub  Miletio,  postea  sub  Flaviano  Apo- 
stolicam  Seclem  manifestum  eH  csse  consultam. 

At  vero  majores  causae  non  ideo  ad  Sedem  Apostoli- 
cam  referendae  sunt ,  nt  nihil  ipsa  inconsulta  definiatur, 
sed  praesertim  ut  ejusdem  Sedis  judicio  et  auctoritate 
dirimantur.  Hinc  Vigilius  Ponlifex  epist.  7  :  Si  qua}  in- 
quit,  certamina  aut  cle  religione,  aut  cle  quolibct  negotiOy 
quocl  ibi  pro  sui  magniludine  tcrminari  non  possit,  eve- 
nerint,  totius  veritatis  indagine  diligenti  ratione  discussa^ 
rationis  acl  nos  seriem  destinantes  Apostolicae  Secli  ter- 
minanda  scrvale.  Et  S.  Gregorius  Magnus  ad  Episcopum 
Larissensem  :  Si  qua,  inquit,  mediocris  est  quaestio,  co- 
gnoscatur,  vel  huc  acl  Apostolicam  Sedem,  si  ardua  est, 
dcducaiur  .  quatenus  nostrae  audientiae  sententia  deci- 
datur. 

Theodoritus  Cyri  Episcopus  in  epistola  ad  S.  Leonem  M. , 
quae  est  n.  52  inter  ipsius  Leonis  epistolas  toui.  I,  morem 
referendi  ad  Aposlolicam  Sedem  graviora  quaeque  ecclesiastica 
negotia  ab  ipsa  Apostoloruin  aetate  repetit,  quandoquidem 
Aposlolus  Paulus,  ut  ait  ad  Magnum  Vetrum  se  contidit,  ut  iis, 
qui  Antiochiae  de  tegali  conversatione  ambigebant,  explicatio- 
neni  ab  ipso  referret.  S.  Hieronymus  epistola  123  ad  Ageruchiam 
n.  10  opp,  tom.  1  scribit:  Cum  in  chartis  ecclesiasticis  juva- 
rem  Damasum,  Romanae  Urbis  Episcopum,  et  Orientis  Occi- 
denlisque  Synodicis  cohsullationibus  responderem  etc.  Hujusmodi 
responsn,  quae  Hieronymus  meraorat,   pluraque    alia    antiquis- 

sima  documenta  injuria  temporum  interierunt,  sed  tamen  multa, 
eaque  certissima  supersunt,  quae  diligenter  collegit  auctor 
operis  Quis  est  Petrus?  seu  Qualis  Petri  Primatus,  parte  3 
corollario  2;  ubi  Roraanorum  Pontificum  jus  recipiendarum 
relationum  orani  argumentorum  genere  tuetur. 

S-  39. 
DE  JURE  APPELLATIONUM 

S.  Bernardus  lib.  30  de  consideratione  ad  Eugenium 
cap.  2:  Appellatur^  inquit,  de  toto  mundo  ad  Te.  Id 
quidem  in  testimonium  singidaris  Primalus  Tui.  Ouod 
quidem  jus  recipiendanim  appellaiionum,  non  humana, 
sed  divina  institutione  Primatui  inhaerere,  ita  praeclare 
comprobat  Benedicius  XIV  de  Synodo  Dioecesana  lib.  4 
cap.  6:  Est  hujusmodi  appellationum  jus  adeo  necessa- 
rio  adnexum  cum  Romani  Pontificis  in  universam  Ec- 
clesiam  jurisdictionis  Primalu,  ut  nemo  possit  illud  in 
controversiam  adducere,  nisi  et  hunc  velit  perfracte  in- 
ficiari.  Etenim  cum  Primatus  praerogativa  Romanus 
Pontifex  sit  supremus  in  Ecclesia  judex^  cuique  datur 
per  appellationem  ipsius  implorare  luilionem;  ab  infe- 
rioris  quippe  sententia  superioris  tribunal  adire  omni- 
bus  concessum  esse^  ipsa  naturalis  aequitas  dictat  et 
persuadet. 

Nihilo  tamen  minus  divinam  hanc  Romanae  Sedis  prae- 
rogativam  Doctores  aliqui  in  controversiam  adducere  non 
dubitarunt,  contendentes  jus  appellationum  a  Sardicensi 
Concilio  originem  duxisse,  et  ita  quidem,  iti  per  canones 
Sardicenses  non  verae  et  proprie  dictae  appellationis,  sed 

revisionis  dumtaxat  jiis  Apostolicae  Sedi  tributum  fuerit. 
Adversus  hanc  opinionem  Natalis  Alexander  dissert.  28 
in  saeculum  IV  multa  argumentorum  copia  demonstrat, 
jus  appellationum  recipiendarum  non  vi  canonum  Sardi- 
censium,  sed  ratione  Primatus  ad  Romanum  Pontificem 
pertinere;  canones  vero  Sardicenses  de  proprie  sic  dicta 
appellatione,  non  de  una  causarum,  ut  ajunt,  revisione 
loquutos  esse. 

Romanum  autem  Pontificem  appellare  non  modo  Epi- 
scopis  licet,  sed  etiara  Presbyteris,  aliisque  Clericis  in- 
ferioribus ,  quia  supremus  omnium  judex  est.  Verura 
quod  ad  Presbyteros  et  Clericos  inferiores  pertinet,  jus 
appellandi,  ipsis  Pontificibus  sic  volentibus,  nunc  majo- 
rem,  nunc  minorem  araplificationem  accipere  potuit.  Ita 
Innocentius  I  sua  auctoritate  firmavit  Concilium  Milevi- 
tanum,  quo  Clerici  vetabantur  ab  Episcopis  provinciae 
suae  appellare;  qua  de  re  confer  Rellarminum  de  Rom. 
Pont.  lib.  II.  c.  24. 

Nemini  vero  licet  a  sententia  Pontificis  appellare. 
Cuncta  per  mundum  novit  Ecclesidj,  quoniam  quorumlibet 
sententiis  ligata  Pontificumj,  Sedes  B.  Petri  Apostoli  jus 
habeat  resohcndi,  ntpote  quae  de  omni  Ecclesia  fas  ha- 
beat  judicandi  _,  neque  cuiquam  de  ejus  liceat  judicare 
judicio :  siquidem  ad  illam  de  qualibet  mundi  parte  Ca- 
nones  appellari  voluerint^  ab  illa  autem  nemo  sit  appella- 
re  permissus :  ita  epist.  7  ad  Episcopos  Dardaniae  scripsit 
Gelasius  Papa,  cujus  auctoritatem  Nicolaus  I  epist.  8  ad 
Michaelem  Imperatorem  adhibuit.  Itaque  a  Sumnii  Pon- 
tificis  judicio  ad  Concilium  generale  Appellantes  jure  me- 

ritoque  damnati  sunt  Constitutione  Pii  II ,  quae  incipit 
Execrabilis,  et  Constitutione  Julii  II,  cujus  initium  Susce- 
ptis,  aliisque  Summorum  Pontificum  Constitutionibus.  Ipse 
Petrus  de  Marca  fateri  cogitur,  a  Pontifice  ad  Concilium 
appellationes  a  veteri  disciplina  alienas  esse.  Certe  quidem 
hujusmodi  Appellantes  id  unum  spectant  atque  nioliuntur, 
ut  Pontificis  auctoritatem  eludant,  et  ecclesiastica  judicia 
irrita  fiant.  Itaque  hujus  generis  appellationes  perniciosae 
sunt  regimini  Ecclesiae,  quia  auctoritas  legitima  Pontificis 
labefactatur,  imperandi  vis  evertitur,  et  inobedientia  inulta 
manet.  Exitiosae  sunt  paci  et  unitati ,  quia  facilis  schi- 
smati  panditur  aditus ,  difficilior  autem  fit  medela.  Exi- 
tiosae  sunt  fidei ,  quia  haereses  impune  grassantur,  pro- 
pterea  quod  nec  semper,  nec  quacumque  de  caiisa  Con- 
cilia  haberi  possunt.  Uno  verbo ,  a  sententia  Pontificis 
ad  Concilium  appellare,  numquid  aliud  est  quam  impune 
velle  in  errore  et  iniquitate  perseverare,  alios  corrumpere, 
et  Ecclesiam  perturbare  ?  Quid  quod  S.  Antoninus  do- 
ctrina  et  sanctitate  clarissimus  p.  3  sum.  tit.  23  cap.  3 
de  appell.  Papae  §.  3  affirmare  non  dubitavit :  Sentire 
qaod  a  Papa  ad  Concilium  appellari  possit,  est  haere- 
ticunij  et  contra  illum  articulum  s.  ecclesiam  catholi- 
cam:  nam  si  licitum  esset  appellare  a  Papa^  et  ille,  ad 
quem  appellatur^  esset  Caput>  sic  Papa  non  esset  Caput, 
vel  essent  duo  Capita^  quod  esset  monstruosumP 

De  tota  hac  rc  copiose  admodum  acourateque  disserit  Joan. 
Devoti  Juris  Canonici  universi  publici  et  privati  libro  2  in  Ap- 
pendice  ad  titulum  Decrelalium  dc  Appellationibus. 

5-  40. 

DE  ADJUTORIBUS  SUMMI  PONTIFICIS 
ET   PRIMO  DE  S.   R.   E.   CARDINALIBUS 

Hactenus  de  Primatu  Summi  Pontificis,  ejusque  juribus 
et  ofiiciis  dictum  est.  Non  omnia  lamen  et  singula  ipsius 
jura  et  ofiicia  enumeravimus,  sed  aliqua  tantum  eaque 
potiora,  ex  quibus  cetera  inlelligi  facili  negoiio  polerunt. 
Verum  hoc  loco  praetereundi  non  videntur  Cardinales^ 
Legati  a  latere^  et  Nuntii  Apostolici,  qui  in  lotius  Ec- 
clesiae  administratione  sunt  Romani  Pontificis  Adjutores. 
De  his  itaque  breviter  dicenius;  et  primum  de  nomine, 
et  origine  Cardinalium. 

Cardinalium  nomen  antiquissimum  est;  quivis  enim  Epis- 
copus,  aut  Presbyter,  aut  Diaconus,  qui  certae  alicujus 
Ecclesiae  proprius  et  ordinarius  Minister  esset,  Cardinalis 
dicebatur,  quia  eidem  Ecclesiae  suae  tamquam  cardo 
afiixus  foret,  atque  ideo  Ecclesia  circa  eum,  veluli  valva 
circa  cardinem,  volveretur.  Ouare  apud  ecclesiasticos  scri- 
ptores  saepissime  verbum  occurrit  cardinandi  seu  incar- 
dinandi,  hoc  est,  certae  Ecclesiae  perpetuo  addicendi. 
Ouod  sane  vocabulum  opportune  usurpabatur,  ut  proprii, 
et  quasi  fixi  et  immobiles  Ecclesiarum  Ministri  seu  Pastores 
ab  iis  probe  distinguerentur,  qui  veluti  subsidiarii^  et  ad- 
ventitii,  vel  ad  determinatum  tempus,  aut  ob  peculiarem 
causam  alicui  Ecclesiae  addicebantur.  Hoc  itaque  sensu 
in  omnibus  passim  Ecclesiis  praeter  Episcopum  Cardina- 
lem,  id  est  proprium  et  ordinarium  Episcopum,  erant 
Presbyteri  et  Diaconi  Cardinales,  qui  Ecclesiis  el  Titulis 


§.  XL.  DE  ADJUTORIB.  S.  PONT.  S.  R.  E.  CARDWALIBUS    153 

Presbyterorum,  aut  Diaconorum  praeficiebantur.  Sed  ad 
Romanam  Ecclesiam  quod  attinet,  in  ea  erant  Tituli, 
sive  Ecclesiae,  iu  quibus  sacri  conventus  fiebanl,et  Sacra- 
menta  administrabantur,  ideoque  Presbyteris  concreditae, 
unde  Cardinales  Presbyteri:  erant  et  Diaconiae  in  Urbis 
regionibus,  hospitales  nempe  domus  cum  adhaerenlibus 
Sacellis  et  Oratoriis,  Diaconis  idcirco  commissae,  unde 
Cardinales  Diaconi,  qui  etiam  Regionarii  vocabantur. 

Nullus  aulem  Romae  extabat  Cardinalis  Episcopus,  cum 
unus  Romanus  Pontifex,  tanquam  proprius  Episcopus  Ro- 
manam  Ecclesiam  administraret.  Verum  in  hanc  Ecclesiarn 
cooptali  postea  sunt  septem  vicinarum  civitatum  Episcopi; 
ex  quo  coepit  Cardinalium  dignitas  illustrior  fieri.  Id 
factum  est  undecimo  forte  saeculo,  quamvis  non  desint 
scriptores,  qui  antiquius  tempus  assignant,  quos  inter 
Thomassinus  part.  I  lib.  II  cap  116.  De  hac  Episcoporum 
in  Romanam  Ecclesiam  cooptatione  Onuphrius  Panvinius 
in  lib.  de  Episcopalibus  Tilulis  et  Diaconiis  haec  habet: 
Ecclesiae  Lateranensi  quae  est  specialis  Sedes  Romani 
PontificiS;  propter  suam  et  Episcopi  Romani  excellentiam^ 
septcm  Episcopi  cx  circumvicinis  civitatibus  assignati  sunt^ 
qui  suis  stalis  solemnibusque  diebus  singuli  coram  Ponii- 
fice  in  eadem  Basilica  celebrarent  divina  mysteria^  vel 
Pontifici  celebranti  assistentcs  essent.  Hi  fuerunt  Episcopus 
Hosiienis,  Porluensis,  Albanensis,  Praeneslinus,  Sabinensis, 
Tusculanus  et  S.  Rufinae  seu  Sylvae  Candidae,  qui  et 
Episcopi  Suburbicarii  vocantur.  Verum  hodie  sex  tanlum 
reliqui  sunt,  postquam  Ecclesia  S.  Rufinae  seu  Syhae 
Candidae  Episcopatui  Portuensi  a  Callixto  II  unita   fuit. 

Quamquam  autem  Romanae  et  aliarum  Ecclesiarum 
Cardinales  fuerint  nomine  et  origine  pares,  attamen  Ro- 
mani  Cardinales  omnium  nobilissimi  semper  habiti  sunt, 
ideo  quod  praecipua  pars  essent  Presbyterii  Pontificis, 
seu  Cleri  Romani,  ad  quem  electiones  Summorum  Pontifi- 
cum  praecipue  pertinebant,  eosdemque  Pontifices  in  ma- 
ximis  Ecclesiae  negotiis  opera  et  consilio  juvabant;  quin 
imo  Romanam  et  universalem  Ecclesiam  saepius,  vacante 
Sede,  administrabant.  At  gradatim  contigit,  ut  quae  initio 
fuerunt  Cardinalium  Romanorum  cum  reliquo  Clero  com- 
munia,  deinceps  Cardinalibus  solis  tributa  sint;  ex  quo 
factum  est,  ut  Cardinales  Romani  ad  tantam  amplitudi- 
dinem  evecti  fuerint. 

In  Ecclesia  Romana  Cardinalium  numerus  incertus 
olim  fuit  et  vagus.  Ineunte  saeculo  duodecimo  septem 
Cardinales  Episcopi,  viginti  octo  Presbyteri^  et  octode- 
cim  Diaconi  fuisse  videntur;  sed  is  numerus  adeo  im- 
minui  coepit,  ut  electioni  Nicolai  III  octo  tantum  Car- 
dinales  interfuerint.  Rursus  autem  in  dies  adauctus  est 
eorum  numerus,  praecipue  occasione  schismatis  Avenio- 
nensis,  cum  duo  et  interdum  tres  de  Pontificatu  con- 
tendentes,  suos  quisque  Cardinales  creabant,  qui  ejus 
partibus  adhaererent.  At  Sixlus  V  Constitutione  edita 
air.  1586,  quae  incipit  Postquam  verus,  decrevit,  ne 
Cardinales  in  posterum  plures  essent,  quam  septuaginta  ; 
et  allera  Const.,  quae  incipit  Religiosa  Sanctorum,  eis- 
dem  Cardinalibus  sex  Episcopatus  Suburbicarios  supra 
memoratos,  quinquaginta  Titulos  Presbyterales,  et  qua- 
hiordecim  Diaconias  assignavit. 

Cardinales  ab  uno  Pontifice  creantur;  Imperatori  au- 
tem,  et  aliquibus  Regibus  privilegiuni  concessum  est  ad 
eam  amplissimam  dignitatem  unum  vel  plures  nominandi. 
Dotes  autem  eorum,  quibus  tam  insignis  praerogativa 
conferenda  est,  Tridentina  Synodus  recenset  sess.  25 
cap.  1  de  reform. 

DE  OFFICIO  ET  DIGNITATE  CARDINALIUM 

Duo  autem  sunt  insigniora  Cardinalium  munera^  quo- 
rum  primo  Sede  plena,  altero  Sede  vacanle  funguntur. 
Sede  plena  Senatum  Summi  Pontificis  constituunt,  eique 
in  administratione  totius  Ecclesiae  assidue  praesto  sunt 
consilio  atque  opera.  Sicut  enim  antiquitus  Romani  Pon- 
tifices  nihil  grave,  nisi  facto  Presbyterio,  id  est,  con- 
vocalo  Clero,  decernebant,  ita  modo  gravioris  momenti 
negotia,  audito  Cardinalium  consilio,  pertractant  atque 
absolvunt.  Hinc  Tridentina  Synodus  sess.  26  de  reform. 
cap.  1 :  Cardinaliumj  inquit,  consilio  apud  Sanctissimum 
Romanum  Ponlificcm  universalis  Ecclesiae  administratio 
nititur.  Ob  id  muneris  Cardinales  a  S.  Bernardo  vo- 
cantur  Collaterales,  Comiliarii,  et  Coadjutores  Romani 
Pontificis.  Igitur  non  unius  Dioecesis  aut  provinciae, 
quemadmodum  Episcopi  seu  Archiepiscopi,  sed  omnium 
christiani  orbis  Ecclesiarum  cum  Romano  Pontifice  cu- 
ram  gerunt,  et  Patriarchas,  Archiepiscopos,  ac  reliquos 
Ecclesiae  gradus  cum  Pontifice  ipso  judicant,  cum  ipsi 
a  solo  Pontifice  judicentur,  lit  habetur  ex  Const.  Euge- 
nii  IV  an.  1438  edita,  quae  incipit  Non  mediocri. 

Itaque  Benedictus  XIV.  de  Synodo  Dioecesana  lib.  III. 
cap.  10.  n.  1.  agens  de  Conciliis  Generalibu*  et  Natio- 
nalibus,  quibus  Cardinales  simul  cum  Episcopis  iniersint, 
primas  Cardinalibus  supra  Episcopos  deferi:  hi  siquidenij, 
ait,  etsi  Episcopali  careant  charactere,  ob  eorum  tamen 
officium  ac  dignitatis  praestantiam  JEpiscopis  praeferuntur, 
supra  quos  sedisse  legimus  in  Concilio  Lugdunensi  I; 
idque  allatis  aliorum  Conciliorum  exemplis  decretisque 
summorum  Poniificum  confirmat.  Ast  Febronius  incredi- 
bili  audacia  clamavit  eo  pacto  divinum  instilutum  ever- 
sum  fuisse ,  propterea  quod  Episcopi  divinae,  Cardinales 
humanae  instiiulionis  essent.  Zallwein  eiiam  cum  Febro- 
nio  seotire  visus  est.  Contra  quos  Febronius  abbreviatus 
cum  notis  adversus  neoteficos  Theologos  el  Canonistas 
lom.  IV.  §.  IX.  num.  1.  Episcopi,  ait,  potcstate  et  mi- 
nisterio  potiores^  excellentiores  sunt :  sed  nullihi  in  sacris 
Scripturis  legimuS;  quod  alios  praecedere ,  omnibus  prae- 
poni.  ct  extrinseco  honorc  pracferri  debeant.  Habent  ergo 
Episcopi  praecellenliam  potestatis  et  Ministerii ,  de  qua 
ipsis  nihil  detrahitur.  E  contra  Cardinales  potiorem  lo- 
cum  tencnt  in  Consistorio  Pontificis^  in  CongregationibuSj, 
in  Conciliis  etc.  ubi  nulli  actus  et  functiones  hierarchicae 
intercedunt  y  idque  non  ex  dignitate  poteslatis^  sed  pro- 
pter  officium.  Et  num.  4.  An  ignorat  forte  Zallwein  at- 
que  Fcbronius  quod  in  Ecclesia  Constantinopolitana  septem 
Diaconi  Cruciferi  y  quin  etiam  Sxjncelli  idcst  simplices 
Clericiy  aut  Monachi  familiares  et  commensalcs  Patriar- 
chae  in  Synodis  loco  superiore^  et  prac  Episcopis  conse- 
derinij  ut  observal  Christianus  Lupus  in  Schol.  et  Not. 

ad  Canon.  Conciliorum  tom.  2.  pag.  1474.  et  tom.  3. 
pag.  441  ?  Cur  Legati  Pontipcis  in  Conciliis  etiam  solo 
Presbyteratu  et  Diaconatu  insigniti  prae  Episcopis  prio- 
rem  locum  occupant ,  et  ante  hos  subscribunt ,  quod  in 
antiquissimis  Conciliis  vidimus  ?  Si  hic  abusus,  si  contra 
institutum  Chrisli  esty  tunc  abusus  jam  a  primis  saeculis 
in  utraque  Ecclesia  Orientali  et  Occidentali  viguisset^  ct 
Christi  institutum  eversum  fuisset^  sed  non  ita  sentie- 
banty  neque  ita  rem  interpretati  sunt  veteres  Episcopi 
atque  Patres.  Tandem  oculos  ad  ipsas  Ecclesias  Episco- 
pales  et  Collegia  Canonicorum  convertant  hi  viri,  di- 
cantque,  quare  Canonici  Diaconi,  Subdiaconi^  etc.  prae 
Sacerdotibus  qui  Canonici  non  sunty  in  Choro,  in  Syno- 
do}  in  Processionibus,  et  ubique  primum  et  eminen- 
tiorem  locum  occupent^  his  ad  inferiora  subsellia  remis- 
siSy  nisi  quia  Canonici  Collaterales  Episcopi  dicuntur^ 
et  cum  eo  unum  corpus  efficiunt? 

Sede  autem  vacante  alterura  praestantissimum  Cardi- 
nalium  mnnus  est  Romani  Pontificis  electio.  Nicolaus  II 
in  conventu  Episcoporum  Romae  habito  Cardinalibus 
permisit  Pontificis  electionem  5  veruntamen  non  vetuit 
reliquum  Clerum,  et  populum  ad  electionem  accedere. 
Sed  Alexandri  III  decreto  edito  in  Concilio  Lateranensi, 
quod  extat  in  cap.  Licet  6  de  elect.,  Clero  omnino^  et 
populo  a  Pontificis  electione  exclusis,  ea  ad  Cardinales 
solos  tunc  primum  redacta  est  ad  evitanda  scandala. 
\erum  de  Summi  Pontificis  electione  dicemus  infra. 
Itaque  in  locum  Cleri  sutTecti  sunt  Cardinales,  tum  quia 
primi  et  praecipui  sunt  Episcopi,  Presbyteri,    et   Diaconi 

Romanae  Ecclesiae,  tum  quia  ecclesiastica  negotia  optime 
nnrunt,  et  ceteris  melius  judicare  possunt,  quisnam  sit 
ad  tantum  dignitatis  fastigium  eligendus. 

Sed  quamvis  electio  Summi  Pontificis  ad  solos  Car- 
dinales  pertineat,  in  eos  tamen,  Sede  vacante,  non  transit 
jnrisdictio  Pontificis,  quae  a  Christo  dimanans  nonnisi 
personae  eorumdem  Pontificum  collata  est:  quare  nec 
regiminis  ecclesiastici  formam  immutare,  nec  Constitu- 
tiones  seu  leges  universales  condere,  neque  canones  re- 
laxare  ullo  pacto  valent,  sed  ea  omnia  futuro  Pontifici 
reservantur,  quemadmodum  edixit  Pius  IV  in  Bulla,  cu- 
jus  initium  In  eligendiz.  Cardinalis  tamen  Poenitentiarii 
Majoris,  et  Cardinalis  Camerarii  officia,  atque  adeo  fa- 
cultates  per  mortem  Pontificis  non  expirant,  quod  ex 
citata  Bulla  Pii  IV  compertum  est.  Ceterum,  vacante 
Sede,  Cardinalium  officia  atque  adeo  jura,  praeter  Summi 
Ponlificis  electionem,  in  eo  sunt  posita,  ut  Ecclesiam  et 
temporales  ditiones  Romanae  Ecclesiae  tueanlur  ( cap. 
llbi  periculum  de  electione  in  6). 

Canonistae  solent  qnaestionem  institnere,  cninam  jus  esset 
Pontificis  eligendi,  si  ob  maximum  infortunium  Cardinales  omnes 
interirent?  Hac  de  re  copiose  disserunt  Hostiensis  in  cap.  Licet 
veibo  inter  Cardinales  tit.  de  elect.  et  electi  potest.,  Abbas  in 
idem  caput,  Pirrhing  ad  eumdem  titulum  de  eleclione  sectione  9. 
Bellarminus  de  Clericis  lib.  1  cap.  10.  Igitur  qui  sunt  harum 
quaeslionum  cognoscendarum  cupidi,  eosdem  Doctores,  aliosque 
ab  iis  citatos  videre  poterunt. 

5-   42. 
DE  LEGATIS  A  LATERE  ET  NUNTIIS  APOSTOLICIS 

Superiori  §.33  de  variis  Legatorum  speciebus,  ni- 
mirum  de  Responsalibus  seu  Apocrisariis,  de  Vicariis 
Apostolicis,  deque  Legatis  natis  seu  Primatibus  dictum 
est  3  simulque  animadvertimus ,  nomen  eorum  dignitatis 
permansisse ,  ipsam  vero  dignitatem  saeculo  XV  penitus 
extinctam  esse.  Igitur  a  saeculo  XV  ad  nostram  usque 
aetatem  in  eorum  locum  suffecti  sunt  Legati  missi ,  hoc 
est,  Cardinales  a  latere  Pontificis  niissi^  et  Nuntii  Apo- 
stolici ,  de  quorum  munere  et  potestate  verba  facturi 
sumus. 

Iam  vero  Legati  a  latere,  et  Nuntii  Apostolici  in  mul- 
tis  potestate  pares  sunt,  sed  in  multis  plane  differunt. 
Pares  sunt 

1.°  Quia  utriusque  aucloritas  ordinaria  est  ad  instar 
Proconsulum,  aliorumque  Praesidum,  quibus  olim  Roma- 
ni  certas  provincias  moderandas  committebant  ( cap.  2  de 
off.  Leg.  in  6  ) .  Quare  auctoritate  ordinaria  possunt  edere 
statuta,  quae  perpetuam  vim  habeant,  per  textum  in  cap. 
Nemini  de  off.  Leg.  3  in  quo  haec  habentur :  Nemini 
dubium  esse  volumuS;  quin  Legatorum  Apostolicae  Sedis 
statuta  edita  in  provincia  sibi  commissa  durent^  tamquam 
lierpeluci;  licet  eamdem  poslmodum  sint  egrcssi. 

2.°  Quia  universas  causas ,  quae  per  appellationem  , 
vel  querimoniam  ad  eorum  audientiam  perveniunt,  audire 
possunt  et  dcbent  ( cap.  1  eodem  tit. ). 

3.°  Quia  ipsorum  officiuni  non  expirat  morte  Pontili- 
cis,  a  quo  mittuntur  ( cap.   2  eod.   in  6). 

Sed  Legatus  a  latere  in  multis  eminet  dignitate  et 
auctoritate.  Aequum  enim  est,  ut  Cardinalis  Legatus  a 
latere  Pontifieis  missus  ceteris  Legatis  sive  Nuntiis  digni- 
tate  et  jure  antecellat.  Dignitate  quidem  eminet,  quia,  ipso 
in  aliquam  provinciam  adventante,  minorura  Legatorum? 
si  ibidem  fuerint,  auctoritas  silet  ( cap.  8  de  off.  Leg. ). 
Deinde  Apostolicae  dignitatis  insignibus  utitur,  eoque 
praesente,  Archiepiscopus^  et  Palriarcha  nequeunt  praeferre 
Crucera  ( cap.   23  de  privileg. ). 

Praeterea  Legatus  a  latere  eminet  auctoritate,  quia  in 
provincia  Legationis  suae  quoscumque  percussores  Cleri- 
corum  absolvit,  confert  tura  Beneficia  liberae  collationis 
cum  Ordinario  concurrens,  et  inter  ipsos  datur  praeven- 
tioni  locus,  tum  etiam  Beneficia  patronatus  ecclesiastici, 
non  tamen  laici ;  et  aliis  hujusmodi  juribus  potitur,  quae 
late  explicant  interpretes  ad  tit.  de  off.  Leg,  in  6. 

Haec  autem  omnia  Nuntiis  Aposlolicis  denegantur,  tan- 
tumque  eis  licet  in  sua  provincia  absolvere  sibi  subditum 
ab  excommunicatione  ob  violentam  manuin  injectionem  in 
Clericum.  Cetera  vero  ipsorum  jura  ex  Pontificiis  diplo- 
matibus,  quibus  instruuntur,  dignoscenda  omnino  sunt. 
Quin  irao  non  solum  de  Nuntiis  Apostolicis,  verura  etiara 
de  ipsis  Legatis  a  latere  certa  regula  slatui  nequit,  quod 
ad  ipsorura  potestatem  attinet,  cum  a  Cardinali  De  Luca 
discursu  33  ad  Conc.  Trid.  verissime  traditum  sit,  icl 
totum  pendere  a  tenore  facultatum. 

Lcgatorum  potcstatem  late  explicat  Giraldus  Exposit.  Jur. 
Pontific.  part.  1  tit.  20  sect.  170,  et  passim  Inlerpretcs  omnes 
lib.  1  Decretalium  ad  tit.  XXX  de  officio  Legati. 

CAPUT   II. 


M  EPISCOPIS  BORUMQUB  JURIBUS 
ET  OFFICIIS 


Apostoli,  ut  ait  Tertullianus  de  praescriptione  adversus 
haereses  cap.  20,  Ecclesias  apud  unamqamque  civitatem 
condiderunt.  Itaque  in  singulis  Ecclesiis  Episcopus  positus 
fuit,  qui  ipsas  regeret.  Ouamobrem  Cyprianus  in  epist. 
59  alias  55  scripsit :  Singulis  Pastoribus  porlio  gregis 
fuit  adscriptay  quam  regat  unusquisque.,  et  gubernet.  At 
vero  inter  ipsos  singularium  Ecclesiarum  Episcopos  varii 
honoris  et  potestatis  gradus  constituti  sunt.  Primum  au- 
tem  dignitatis  et  honoris  gradum  obtinent,  Patriarchae  ; 
allerum  Exarchi^  et  Primates  tenent ;  in  tertio  Mctrope- 
litae  positi  sunt ;  hos  denique  Episcopi  subsequuntur.  De 
his  itaque  diversis  Episcoporum  gradibus,  deque  sitig;;- 
lorum  graduum  juribus  et  officiis  dicere  aggredimus*. 
Sed  operae  pretium  est  pauca  praeponere  antequain  in 
diversis  hujusmodi  explanandis  gradibus  versemur. 

Episcopi  sunt  Apostolorum  successores,  ergo  eamdem 
ac  Apostoli  potestatem  habent.  Hoc  pacto  nonnulli  Cano- 
nistae  argumenlantur.  Ouod  quidem  arguinentum  si  recte 
se  haberet,    quot    sunt  Episcopi,    tot    essent  Apostoli.  At 

11 

vero  falsum  est,  in  Apostolatus  potestatem  Episcopos  suc- 
cedere,  quod  facili  negotio  demonstrabimus. 

Apostoli  praeter  singularia  quaedam  dona  supernatura- 
ralia,  veluti  miraculorum,  linguarum,  prophetiae,  infalli- 
bilitatis,  et  similia,  quibus  missionem  suam  comprobarent, 
amplissima  etiam  potestate  a  Christo  donati  fuerunt,  quam 
quidem  potestatem  in  tres  veluti  partes  seu  species,  nem- 
pe  in  potestatem  Apostolatus,  Sacerdotii  et  Episcopatus 
partiri  et  dividere  recte  possumus. 

Ad  Apostolatum  pertinet  potestas,  sine  loci  ullius  aut 
gentis  exceptione,  fidem  ubique  praedicandi,  Ecclesias 
fundandi,  Episcopos  costituendi,  tum  Episcopis  a  se  consti- 
tutis,  tum  eorum  subditis  regulas,  praecepta,  legesque 
praescribendi,  et  cetera  ejus  generis  agendi.  Haec  autem 
potestas  Apostolatus  extraordinaria  fuit,  et  idcirco  fundatis 
ordinatisque  Ecclesiis,  tamquam  completo  opere  propter 
quod  concessa  fuerat,  cum  Apostolis  interiit.  Petri  privile- 
gium,  ait  De  Marca  in  tractatu  de  singulari  Primatu  Petri 
cap.  8,  reale  fuit  in  Ecclesiae  perpetuum  commodum,  non 
autem  pcrsonalc,  cujus  generis  erat  reliquorum  Aposto- 
lorum  dignitas.  Hi  namque  Ecclcsias  per  varias  orbis 
provincias  insiituentes^  singulas  suis  finibus  circumscripias, 
Episcopis  propriis  regendas  committebant^  sicque  munere 
a  Christo  sibi  delato  fungebantur.  Et  Natalis  Alexander 
dissert.  IV  in  saeculum  I  §.  4  ait:  Cum  Apostoli  fere 
omnes  fixas  sedes  non  habuerint>  Episcopi  Apostolorum 
successorcs  dici  non  possuntj  nisi  in  qenere,  ut  loquunlur 
Theologi  nostri  Polemicij,  idest  dici  non  possunt  speciadm 
successores  Andrcae,  vel  Philippi,  quorum  auctoritas^  cum 
extraordinaria  essct.  cum  ipsis  intcriit. 

Sacerdotii  potestas^  quae  in  conficiendo  Sacrificio  et 
remittendis  peccatis  versatur,  Presbyteros  successores  ha- 
buit;  sive,  ut  verbis  utar  Tridentinae  Synodi  sess.  23 
cap.  15  a  Domino  Salvatore  nostro  Apostolis  eorumque 
successoribus  in  Sacerdotio  potestas  tradita  consecrandi^ 
offerendij,  et  minislrandi  Corpus  et  Sanguinem  ejus^  nec 
non  peccata  dimittendi  et  retinendi. 

Denique  Potestas  Episcopatus  totam  ordinis  potestatem 
complectebatur,  et  simul  potestatem  peculiares  Ecclesias 
regendi  ac  gubernandi.  In  hanc  itaque  potestatem  Episcopi 
succedunt  ?  quamobrem  Tridentina  Synodus  citata  ses- 
sione  23  cap.  4  declarat,  Episcopos,  qui  in  Apostolorum 
locum  successerunt ,  ad  hierarcliicum  ordinem  praecipue 
pertinere,  et  positos,  sicut  Apostolus  ait,  a  Spiritu  Sancto 
regere  Ecclesiam  Dei. 

Cum  igitur  Episcopi  in  singularium  Ecclesiarum  regi- 
men  Apostolis  succedant,  illud  consequitur,  potestatem  et 
jurisdictionem  Episcoporum  intra  fines  Ecclesiae,  ad  quam 
legitime  missi  sunt,  coerceri.  Usu  namque,  ait  Natalis 
Alexander  citato  loco,  etiam  ab  Ecclesiae  incunabulis 
receptum  est,  ut  certis  Ecclesiis  singuli  Episcopi  praefi- 
ciantur,  ut  patet  ex  Apostolo^  ep.  ad  Titum  cap.  1: 
Hujus  rei  gratia^  inquit^  reliqui  tc  Cretae^  ut  ea  quae 
desunt  corrigas^  et  constituas  per  civitatcs  Presbyteros^ 
sicut  et  ego  disposui  tibi.  Sic.  etiam  Petrus  Ep  :  1  Cap : 
5.  ad  Episcopos  ait:  Pascite  qui  in  vobis  cst  gregem 
Dci.  Ad  Apostolos  autem  dictum  est :  Ite  in  universum 
Mundunij  praedicate  Evangelium  omni  Creatum  clc.  Ex 
his  enim  verbis  constat,  Episcopos  Aposlolorum  successores 

uni  loco  addictos  fuisse,  cujus  liraitibus  eorum  potestas 
coarctaretur.  Propterea  consuetudo  Ecclesiae  ab  apostolicis 
teraporibus  obtinuit,  ut  Metropolitae  et  Patriarchae  ipsi 
certas  haberent  constitutas  provincias  aut  Dioeceses,  quas 
regerent ;  neque  potestatem  ullara  in  alienis  Dioecesibus 
exercere  poterant.  Hac  Ecclesiae  consuetudine  nitebatur 
S.  Hieronymus  adversus  Joannem  Hierosolymitanum  Epi- 
scopum.  Hinc  Concilium  Nicaenum  inhibuit  can.  15,  ne 
Episcopus  a  civitate  in  civitatem  transiret.  Porro  qua 
ratione  potuit  Concilium  Nicaenum  uni  loco  Episcopum 
addicere,  cui  auctoritate  divina  in  omnes  Ecclesias,  citra 
ullam  exceptionem,  aut  limitationem,  jus  concessura  es- 
set?  Episcoporum  igitur  potestas  ad  omnes  omnino  Ec- 
clesias  non  se  porrigit. 

Praeterea  animadvertendum  est,  Episcopos  facta  legiti- 
ma  assignatione  plebis  quamquam  legitimi  propriique 
Pastores  sint,  non  tamen  plenitudinem  potestatis  exercere 
posse.  Bossuetus  in  sermone  cle  unitate  Ecclesiae  ad  eam 
rem  comprobandam  utitur  argumento  ab  eadem  unitate 
ducto.  Sic  enim  ratiocinatur :  Cum  Christus  Dominus 
jurisdiclionem  universalem  et  potentiorem  vm  commiserit, 
cumque  vero  eamdem  multis  aliis  communem  esse  voluerit^ 
necessario  $equitur>  ut  in  istis  eadem  auctoritas  subordi- 
nata  sit :  duo  enim  pluresve  Summi  Imperantes  in  uno 
eodemque  potestatis  genere  independentes  omnino  repu- 
gnant :  quae  autem  a  Deo  sunt^  ordinata  sunt.  Et  revera 
Episcopatus  ex  Cypriani  sententia  unus  est3  quemadmodum 
Ecclesia  una  est,  et  proinde  pars  Episcopatus  ab  unoquo- 
que  Episcopo  in    solidum   tenetur,    quatenus   unusquisque 

Episcopus  regit  suam  peculiarem  Ecclesiam,  quae  totius 
Ecclesiae  pars  est.  Sunt  multi,  ut  idem  Cyprianus  loqui- 
tur,  arboris  rami,  sed  una  arbor.  At  vero  si  peculiares 
Episcopi  in  suis  Dioecesibus  omnia  possent,  neque  ulli 
superiori  potestati  obnoxii  essent,  tot  essent  distinctae  et 
independentes  Ecclesiae,  quot  Episcopatus,  quemadmodum 
multi  arboris  rami  a  radice  et  reliquo  corpore  disjuncti 
unam  arborem  non  efliciunt.  Verum  hac  super  re  nullus 
dubitandi  Iocus  relinquitur,  cum  fidei  dogma  sit,  Episco- 
porum  potestatem  obnoxiam  esse  Summi  Pontificis  aucto- 
ritati ;  ex  quo  consequitur,  ut  Sedis  Apostolicae  et  sacrorum 
canonum  decretis  Episcopi  subesse  debeant,  eorumque 
potestas  in  ejus  usu  intra  quosdam  limites  restringi  et 
contineri  possit. 

%  43. 

DE  PATRIARCHIS 

Quamquam  primis  Ecclesiae  saeculis  nomen  Patriarchae 
ignotum  fuerit,  quod  nonnisi  sub  Concilii  Chalcedonensis 
tempora  usurpari  coepit,  res  tamen,  seu  dignitas  eo  nomine 
significata  extabat  omnino.  Namque,  ut  observat  Natalis 
Alexander  Hist.  Eccl.  saec.  IV  cap.  5  art.  1,  spectatis- 
simae  erant  in  Ecclesia  tres  Sedes  primariae^  quae  ceteris 
eminebant  omnibus^  quod  a  S.  Petro  fundatae  essent., 
Romana  scilicet^  Alexandrina^  et  Antiochena.  Quarum 
Episcopi  jurisdictione  ampliori  fruebantur,  mullisque  non 
modo  provinciiS;  verum  etiam  Diocccsibus  praecrant.  De 
his  Nicacni  Concilii  I  canon  6  :  «  Antiqua   comuetudo 

11* 

servetur  per  Aegtjptum^  Lybiam,  et  Pentapolim,  ita  ut 
Alexandrinus  Episcopus  horum  omnium  habeat  potestatem, 
quia  et  Urbis  Romae  Episcopo  parilis  mos  est.  Similiter 
autem  et  apud  Antiochiam  ceterasque  provincias  suis 
privilegia  serventur  Ecclesiis ».  De  his  et  canon  secundus 
Constantinopolitani  Concilii :  «  Secundum  regidas  consti- 
tutas  Alexandriae  quidem  Episcopus  ea  quae  sunt  in 
AegyptOj,  tantum  gubernet  :  Orientis  autem  Episcopi 
solius  Orientis  curam  gcrant^  servatis  honoribus  primatus 
Ecclesiae  Antiochenaej,  qui  in  regulis  Nicaenae  Synodi 
continentur ».  Romani  Patriarchae  non  meminitj  quia 
nulli  praescribi  poterant  ipsi  limiles ;  cum  ejus  jurisdi- 
ctio  et  auctoritas  in  lotum  orbem  christianum  funderetur. 
Hactenus  Natalis  Alexander,  cui  Doctores  omnes  facile 
concedunt,  Ecclesias  patriarchales  Romanam,  Alexandri- 
nam ,  et  Antiochenam  a  S.  Petro  fundatas  fuisse ;  dant 
quoque  lihentcr,  Principis  Apostolornm  institutionem  ad 
conciliandam  eisdem  Ecclesiis  quamdam  auctoritatem  et 
splendorem  plurimum  valuisse.  Sed  contendunt ,  jura  et 
privilegia  patriarchalia,  quihus  Alexandrina  et  Antiochena 
Ecclesiae  auctae  fuerunt,  ex  sola  Petri  fundatione  originem 
non  hahuisse,  neque  etiam  hahere  potuisse.  Namque  Apo- 
stolica  fundatio  Ecclesiam  Apostolicam  facit,  non  patriar- 
chalem ;  hinc  plures  alias  Ecclesias  Petrus  fundavit  re- 
xitque ,  nec  tamen  patriarchales  hahitae  sunt ;  sic  etiam 
Ecclesiae  ah  Apostolis  fundatae  dictae  sunt  Aposlolicae , 
non  item  patriarchales.  Enimvero  ad  patriarchalem  Ec- 
clesiam  constituendam  necesse  est,  ut  eadem  Ecclesia  tum 
super  Ecclesias ,  tum  super  Metropolitas  non  unius ,  sed 

plurium  provinciarum  insignibus  privilegiis  et  juribus 
augeatur. 

Qnaeritnr  itaqne  undenara  jnra  et  privilegia  patriar- 
chalium  Sedinm  orta  sint?  De  Marca,  Valesius,  Pagius, 
Allatius ,  Thomassinus ,  aliique  doctissinii  viri  priraam 
palriarchalis  potestatis  originem  Apostolicae  institutioni  5 
hoc  est,  S.  Petro  attribuunt ;  contra  vero  Dupinius,  aliique 
praesertim  recentiores  Canonistae  non  Apostolis,  sed  an- 
tiquis  Ecclesiarum  moribus  acceptam  referunt.  Nos  pro 
instituti  nostri  ratione  argumenta  utriusque  sententiae  bre- 
viter  indicabimus. 

Itaque  Doctores,  qui  Patriarcharum  originem  a  receptis 
Ecclesiarum  moribus  derivant3  ita  ratiocinantur.  Quum 
Ecclesia  Alexandrina,  et  Antiochena  plurium  provinciarum 
essent  capita,  ad  quas  proinde  ceteri  Episcopi  negotiorum 
causa  frequentes  conveniebant ,  quum  etiam  ab  iisdem 
Sedibus  lux  evangelicae  veritatis  circumstantibus  provinciis 
refulserit,  hinc  faclum  est,  ut  earura  Episcopi  veluti  Pa- 
rentes  aliarnra  Ecclesiarum  haberentur,  et  progressu  tem- 
poris ,  Episcopis  non  repugnantibus ,  quaedam  sibi  jura 
super  alias  Ecclesias  vindicarent.  Rem  vero  ita  se  habuisse 
satis  compertum  esse  existimant  ex  canone  6  Concilii 
Nicaeni,  qui  est  hujusmodi :  Antiqui  mores  serventur  in 
AcgyptO;  Lybia^  et  Pcntapoli^  ut  Alexandrinus  Episcopus 
horum  omnium  hahcat  potcstatcm.  Verba  enim  antiqui 
mores  serventur  arbitrantur  satis  ostendere  non  jus  no- 
vum  a  Concilio  conditum ,  sed  veterera  consuetudinem , 
qua  jus  patriarchicum  nitebatur,  confirmatam  esse.  Con- 
cludunt  igitur  Palriarcharum  potestatem  moribus  et  con- 

sueludine  primum  inductam,  postea  Conciliorum  decretis 
constabilitam. 

Alterius  sententiae  patroni  in  primis  ajunt ,  Concilii 
Nicaeni  canonem  Dupinio  suisque  asseclis  minime  favere. 
Nam  quaestio  est  de  prima  patriarchalium  jurium  origine, 
de  qua  ne  verbum  quidem  in  eo  canone ;  in  eoque  tan- 
tummodo  agitur  de  constituendis  finibus,  intra  quos  Pa- 
triarcharum  potestas  in  posterum  contineretur.  Igitur  ea 
verba  aistiqui  mores  serventur  ad  fmes  Patriarchatuum 
designandos,  non  vero  ad  originem  patriarchalium  jurium 
demonstrandam  pertinent. 

Quibus  positis,  ex  notissima  S.  Augustiui  regula  lib. 
IV  de  Baptismo  contra  Donalistas  cap.  24 :  Quod  uni- 
versa  tenet  Ecclesia^  nec  Conciliis  institutum^  sed  semper 
retentum  est,  nonnisi  auctoritate  Apostolica  traditum  re- 
ctissime  creditur ,  legitime  inferunt ,  patriarchalia  jura , 
cum  adeo  antiqua  sint  ut  eorum  origo  non  appareat , 
neque  a  Conciliis  instituta,  sed  semper  in  Ecclesia  retenta 
fueruit,  non  a  moribus  et  antiqua  Ecclesiarum  consuetu- 
dine,  bene  vero  ab  institutione  Apostolica  profecta  esse. 

Ouae  quidem  sententia  videtur  nobis  probabilior  esse, 
et  quasi  certa ,  eo  vel  maxime  quod  in  scriptis  Sancto- 
rum.  Palrum  passim  legimus,  patriarchales  Sedes  a  Petro 
condccoratas  et  sublimatas  fuisse ;  quibus  verbis  aperte 
signilicalur ,  ea  omnia  privilegia  potestatemque ,  quibus 
insignitae  fuerunt,  ab  ipso  Pelro,  non  aliunde  accepisse. 
Verum  hoc  loco  praeterire  non  possumus  haec  verba  S. 
Leonis  Magni  in  epist.  XIV  ad  Anastasium  Thessaloni- 
censem  Episcopum  :   Inter  beatissimos  Apostolos  in  simi- 

litudine  honoris  fuit  quaedam  discretio  potestalis;  et  quum 
omnium  par  esset  electio^  uni  tamen  datum  est ,  ut  ce- 
teris  praeemineret.  De  qua  forma  Episcoporum  quoque 
est  orta  distinctio  ^  et  magna  ordinatione  provisum  est , 
ne  omnes  sibi  omnia  vindicarent  *  sed  essent  in  singulis 
provinciis  singidi^  quorum  inter  fratres  haberetur  prima 
sententia;  et  rursus  quidam  in  majoribus  urbibus  consti- 
tutij,  sollicitudinem  susciperent  ampliorem^  per  quos  ad 
unam  Petri  Sedem  universalis  Ecclesiae  cura  conflue- 
ret,  et  nihil  usquam  a  suo  Capite  dissideret.  Igitur  Apo- 
stoli  Metropolitas  in  singulis  provinciis,  et  in  majoribus 
urbibus  Patriarchas  instituerunt,  sequuti  exemplura  ipsius 
Christi,  qui  regimen  Ecclesiae  suae  ita  constituit,  ut  Pe- 
trus  Apostolis,  et  Petri  Successores  ceteris  Episcopis  au- 
ctoritate  praeessent. 

De  his  uberius  et  fusius  disserunt  Petrus  De  Marca 
Concord.  Sacerdot.  et  Imper.  lib.  1  cap.  3  §.  73  Tho- 
massinus  Vet.  et  nov.  Eccles.  discipl.  part.  1  lib.  1  cap. 
7  et  8,  Pagius  Critica  ad  an.  97?  Dupinius  Discipl.  Ec- 
cles.  diss.  1   §.   8. 

De  origine  Patriarcharum  reliquae  duae  sunt  opiniones, 
de  quibus  non  valde  laborandura  est,  cura  solido  funda- 
mento  careant.  Prima  est  Launoji ,  qui  in  sexto  canone 
Concilii  Nicaeni  actum  esse  contendit  de  jure  metropoli- 
tico ,  non  vero  de  jure  patriarchico  ?  quia  canon  Metro- 
politas  nominat,  non  Patriarchas ;  ex  quo  consequeretur., 
Patriarchatum  non  modo  Ecclesiarum  Antiochenae ,  et 
Alexandrinae,  verum  etiam  Ecclesiae  lloraanae  in  univer- 
suni  Occidentcm  eo  Concilio  recentiorem  esse. 

Launojo  respondet  Natalis  Alexander  Hist.  Eccl.  saec. 
IV  dissert.  20  propos.  1  5  nomen  Patriarcharum  post 
Nicaenae  Synodi  tempora  invaluisse  >  sed  rem  ipsam 
nihilominus  extitisse  ante  Concilium  Nicaenum.  Natura 
enim  ita  comparalum  est _,  ut  nomina  rebus  ipsis  poste- 

riora  sint Canon  sextus  Nicaenae  Synodi  Metropoli- 

tanos  nominat,  non  Patriarchas :  quoad  proprium  nomen 
concedo ;  quoad  rem  ipsam  nego.  Et  revera  Nicaenum 
canonem  de  Patriarchis  loqiuitum  esse,  sic  probat  initio 
ejusdem  dissertationis :  Episcopi,  qui  Dioecesim^  id  est, 
multas  provincias  regunt _,  non  sunt  Metropolitani  sim- 
plices,  sed  Palriarchae  ;  atqui  canon  sextus  Nicaeni  Con- 
cilii  agit  de  Episcopis ,  qui  regunt  Dioecesim  >  id  est , 
multas  provincias ,  et  quibus  subsunt  plures  Melropolita- 
ni ;  non  agit  igitur  de  simplicibus  Metropolitanis ,  sed 
de  Patriarchis.  Agit  enim  hic  canon  de  Alexandrino 
EpiscopOj  cui  Aegyptij  Libyae,  Pentapoleos,  Thebaidis, 
Mareotae,  Ammoniacae^  et  Mareotidis  provinciae  parebant, 
ut  ex  Sancto  Epiphanio  haeresi  68^  ct  ex  illo  canonc 
coUigilury  et  cui  decem  ad  minus  Melropolitae  suberant^ 
ut  colligitur  ex  epistola  Thcodosii  Imperatoris  ad  Dios- 
corum,  quae  refertur  in  Concil.  Chalcedon.  actione  pri- 
ma.  Agit  de  Antiocheno  Episcopo^  cui  subjiciebantur 
omnes  Orientis  provinciae^  ut  colligitur  ex  Sancto  Joanne 
Chrysostomo  homilia  3  ad  populum  Aniiochenum,  et  ex 
Sancto  Hicronymo  in  epistola  ad  Pammachium :  Asiana^, 
Ponticaj  et  Thracicay  Dioecesibus  exceptis^  quae  ab  Exar- 
chis  suis  administrabantur  una  cum  suis  Synodis^  ut 
constat  ex  canone  11  Synodi  Constantinopolilanae  Occu- 

menicae  II.  Acjit  denique  de  Romano  Episcopo^  qui  toti 
Occidenti  praeerat,  ut  colligitur  ex  Sancto  Basilio  epi- 
stola  105  ex  Sancto  Augustino  lib.  1  contra  Julianum 
cap.  2;  ex  Sancto  Hieronymo  in  epistola  ad  Marcum  et  in 
lib.  advcrsus  Vigilantium^  et  ex  Innocentio  I  in  epistola 
ad  Decentium  Eugubinum  Episcopum.  Agit,  inquam,  de 
Romano  Pontifice>  cui  septem  vel  octo  Dioeceses  subjicie- 
bantur^  nimirum  duae  in  Italia,  solidum  Illyricum^  quocl 
ex  una  Dioecesi  postea  in  duas  discerptum  cst>  Galliae, 
Rritanniae,  Hispaniae^  et  Africa.  Itaque  canon  sextus 
Nicaeni  Concilii  agit  de  Episcopis^  qui  Dioecesim  regunt^ 
id  est  multas  provincias^  et  quibus  subsunt  plures  Metro- 
politani :  ac  proinde  non  agit  de  simpUcibus  Mctropolita- 
niSj  sed  de  Patriarchis. 

Altera  opinio  eorum  est,  qui  censent,  Patriarchas  et 
Metropolitas  jnre  divino  institntos.  Opinio  omnino  falsa; 
nam  catholici  Doctores  omnes  consentiunt,  graduum  et 
potestatis  inter  Episcopos  distinctionem  a  Christo  institn- 
tam  non  esse,  adeoqne  Episcopos  divino  jure  esse  pares 
inter  se  ordine  et  potestate.  Ratum  illud,  ait  Thomassi- 
nus  de  vet.  et  nov.  Eccl.  discipl.  p.  1.  lib.  cap.  7,  cer- 
tumque  est,  jure  divino  niti  Principatum  Episcoporum  in 
privatis  Dioecesibus^  tum  Papae  super  Episcopos  omnes 
orbis:  cum  Metropolitanorum^  Exarchorum,  Patriarcha- 
rumque  aucloritas  ecclesiastica  ab  institutionc  oricjinem 
ducat.  Ouare  Dupinius  de  antiq.  Eccl.  discipl.  diss.  1 
§.  6:  MetropoUticam,  inquit,  aut  patriarckicam  dicjni- 
tatem  a  Chrislo  institutam  fuisse;  mcrum  commentum  cst^ 
quod  ne  verisimilitudinis  uidcm  umbram  habct. 

Patriarchis  Alexandrino  et  Antiocheno  duo  postea  Patriar- 
chae  accesserunt.  Nam  Antistites  Constantinopolitani  auctori- 
tate  Synodi  Constantinopolitanae  \,  et  subreptitio  canone  28 
Synodi  Chalcedonensis  fulli  cum  Rornanis  Pontificibus  de  pa- 
triarchali  dignitate  diu  et  perlinaciter  concertarunt.  Denique 
Apostolica  Sedes  tum  eamdem  Ecclesiam  Constantinopolitanam, 
tum  etiam  Ecclesiam  Hierosolymitanam  eo  insigni  titulo  in 
Concilio  Chalcedonensi  jam  donatas  Patriarchatus  honore  et 
juribus  exornavit.  Innocentius  autem  III  in  Concilio  Latera- 
nensi  IV  hunc  dignitatis  ordinem  inter  Patriarchas  constituit; 
ut  post  Romanam  Ecclesiam,  quae  disponente  Domino  super 
omnes  alias  ordinariae  potestatis  obtinet  principatum,  Constan- 
tinopolitana  primum,  Alexandrina  secundum,  Antiochena  ter- 
tium,  Hierosolymitana  quartum  locum  obtineat. 

S-  u> 

DE  PATRIARCHARUM  JURIBUS 

Inter  Jura  Patriarcharum  tria  erant  praecipua.  Primum 
erat  jus  consecrandi  Metropolitas,  eisque  pallium  tribu- 
endi,  postquam  tamen  ipsiraet  Patriarchae  a  Roraano 
Pontifice  pallium  accepissent.  Ordinationes  vero  Episcopo- 
rum  ad  Metropolitas  pertinebant.  Verum  hac  in  re  non 
una  eademque  obtinuit  ubique  disciplina:  nam  Patriarcha 
Alexadrinus  peculiari  jure  fruebatur  non  modo  Metropo- 
litas,  sed  cunctos  etiam  sui  Patriarchatus  Episcopos  confir- 
mandi  consecrandique.  Hinc  per  Nicaenam  Synodum 
damnata  est  Meletii  Lycopolitani  Episcopi  audacia,  pro- 
pterea  quod  per  provincias  Aegypti,  quarum  Meletius  Metro- 
politanus  erat,  Episcopos  ordinasset,  eoque  pacto  sibi  jus 
arrogasset,  quod  ad  Patriarcham  Alexandrinum  pertinebat. 

Alterum  Patriarcharum  jus  erat,  ex  provinciis  sibi  sub- 
jectis  Synodos  cogere,  eisdemque  praesidere. 

Tertium  erat  a  Metropolitarum  judiciis  appellationes 
accipere. 

Erant  praeterea  Patriarchis  alia  jura,  jus  ex.  gr. 
canones  ad  universam  Ecclesiam  spectantes  Metropolitis 
et  Episcopis  patefaciendi,  jus  enormium  criminum  veniam 
sibi  reservandi,  jus  Stauropegii,  et  alia  ejusdem  generis, 
quae  apud  canonicae  rei  interpretes,  et  praesertim  apud 
Thomassinum  de  vet.  et  nov.  Eccl.  discipl.  part.  1  lib. 
1  cap.  9,  et  lib  11  cap.  58,  et  apud  eruditum  Auctorem 
dissertationis  cle  Patricirchis  Romae  ann.  1776  editae, 
abunde  descripta  atque  illustrata  inveniuntur. 

Enunciati  quatuor  Orientis  Patriarchatus  jamdudum  extincti 
sunt,  una  permanente  Romana  Sede,  quae  perpetuo  stabit  in 
ea  petra,  in  qua  divinitus  fundata  est.  At  ex  ruinis  Patriar- 
chatuum  Orientalium  pro  sectarum  multitudine  et  varietate 
multi  Patriarchae  emerserunt,  inter  quos  Antiochenus  Patriar- 
cha  Graecorum  Melchitarum,  Patriarcha  Antiochenus  Maroni- 
tarum,  Antiochenus  Patriarcha  Syrorum,  Patriarcha  babylonen- 
sis  nationis  Chaldaeorum  in  Mesopotamia,  et  Patriarcha  Ciliciae 
Armenorum,  qui  catholici  sunt,  communionem  et  gratiam  Apo- 
stolicae  Sedis  habentes.  Hisce  Patriarchis  eadem  fere  jura, 
quibus  Patriarchae  antiqui  fruebantur,  Apostolica  Sedes  largiri 
solet.  Sed  necesse  est,  ut  novus  quisque  Patriarcha  ad  prae- 
scriptas  formulas  et  calholicam  fidem  profiteatur,  et  sacramen- 
tum  fidelitatis  praestet,  tum  suae  electionis  confirmationem,  et 
pallium  a  Romano  Ponlifice  consequatur.  Vidc  Constitut.  Bene- 
dicti  XIV  Naper  ad  Nos  datara  die  16  martii  1743. 

In  Ecclesia  Occidcntali  sunt  alii  Palriarchac  minores  dicti, 
vidclicct  Patriarcha  Venctus,  Ulyssiponensis,  et  Indiarum,  qui 

Romanae  Sedis  privilegio  Patriarcharura  nomine  donati  fuerunt, 
jurisdictioue  tamen  Metropolitas  non  superant. 


§.  45. 
DE  EXARCHIS  PRIMATIBUS  ET  ARCHIEPISCOPIS 

Tres  in  Ecclesia  Orientali  Exarchi  extiterunt,  Ephesinus, 
Heracleensis,  et  Caesareensis.  Hi  fere  omnia  Patriarcharum 
jura  exercebant,  paulo  quidem  Patriarchis  inferiores,  Me- 
tropolitis  tamen  diginitate  superiores.  Sed  jamdudum  in- 
terierunt;  quandoquidem  ex  eorum  provinciis  Patriarchatus 
Constantinopolitanae  Ecclesiae  erectus  fuit. 

Primales  initio  vocati  fuerimt  Episcopi,  qui  principem 
locum  aliquem  in  Ecclesia  tenerent.  Sic  Romamim  Pontifi- 
cem  legimus  totius  Ecclesiae  Primatem  inlerdum  vocatum 
esse;  et  Concilium  Chalcedonense  act.  16;  Ecclesia  Ro- 
mana,  inquit  semper  habuit  Primatum.  Et  in  eodem 
Concilio  Patriarcha  vocatur  Primas  Dioeceseos.  In  Africa 
Metropolitae  vocabantur  Primates,  seu  primae  Sedis 
Episcopi;  id  quod  ex  cap.  19  colleclionis  Africanorum 
Conciliorum  manifestum  est.  Prima  autem  Sedes  in  pro- 
vinciis  Africae  non  erat  alicui  Ecclesiae  affixa?  sed  jus 
metropoliticum,  seu  Primatus,  de  civitate  alia  iu  aliam 
transferebatur,  et  semper  Episcopo,  qui  non  aetate,  sed 
ordinatione  senior  esset,  tribuebatur;  excepta  Carthagine, 
cujus  Episcopus  provinciae  Africae  sic  dictae  firmiter 
Metropolita  seu  Primas  habebatur.  Extra  quoque  Africam 
Metropolilae  Primates  provinciae  dicebantur.  In  Concilio 
Bracarensi  I  can.  6  haec  habenlur:  Item  placuit,  \d  conscr- 

vato  Metropolitani  Episcopi  Primalu  ceteri  Episcoporum 
secundum  suae  ordinationis  tempus  alius  alio  sedendi  de- 
ferat  locum.  Et  S.  Leo  Magnus  ep.  53  ad  Anatolium 
CP.  Episcopum  scribit:  Non  convellantur  provincialium 
jura  Primatuum^  nec  privilegiis  antiquitus  institutis  Me- 
tropolitani  fraudentur  Antistites. 

Primates  vero  peculiari  et  proprio  nomine  appellantur 
Episcopi  earum  Sedium  episcopalium,  quiluis  Sedibus 
Vicariatus  Apostolici  dignilas  quondam  adnexa  fuit : 
hujusmodi  sunt  Arelatensis,  Lugdunensis  in  Gallia,  Mo- 
guntinus  in  Germania,  Toletanus  in  Hispania,  Pisanus 
in  Italia,  aliique.  His  modo  solum  honoris  nomen  sine 
ulla  potestate  relictum  est:  qua  de  re  supra  diximus  §.  44. 

Quod  denique  ad  Archiepiscopos  attinet,  S.  Isidorus 
Hispalensis  in  tract.  de  Etymologiis  cap.  12,  ex  quo 
sumptus  est  can.  Clericus  dist.  21:  Archiepiscopus^  inquit, 
graeco  dicitur  vocabido^  quod  sit  summus  Episcoporum: 
tenet  enim  vicem  Apostolicam^  et  praesidet  tam  Melro- 
politaniS;  quam  Episcopis.  Modo  autem  Archiepiscopus, 
et  Metropolita  idem  sonant,  neque  amplius  duae  sunt  distin- 
ctae  dignitates,  sed  una  eademque:  quin  imo  si  contingat 
ut  Archiepiscopus  nullos  Episcopos  Suffraganeos  habeat, 
neque  est,  neque  Metropolita  dici  poterit. 

Confer  Daudc  S.  I.  in  Jlierarch.  cap.  4. 

S-  46. 
DE  METROPOLITIS 

Metropolita  est  civitatis  Metropolis,  sive  civitatis  in 
provincia  principis,  Episcopns  qui  toti  provinciae  praeest. 
De  Metropolitarum  origine  Doctores  disputant,  num  sci- 
licet  ea  dignitas  ab  Apostolis,  an  post  eorum  aetatem 
ab  Ecclesia  instituta  fuerit.  Nos  eorum  sententiam  firmiter 
tenemus,  qui  Apostolos  arbitrantur  metropolilicae  dignitatis 
auctores  extitisse.  Hujus  Apostolicae  institulionis  specimen, 
illudque  perspicuum,  exhibet  factum  S.  Pauli  Apostoli, 
qui  Titum  toti  insulae  Cretae,  et  Timotheum  toti  provin- 
ciae  Asiae  praefecit.  Hac  tamen  de  re  non  attinet  plura 
dicere,  namque  argumenta,  quae  ad  ostendendam  Aposto- 
licam  Patriarcharum  originem  jam  attulimus,  hanc  nostrain 
sententiam  mirifice  confirmant. 

Porro  Metropolitae  ex  vigenti  disciplina,  et  praesertim 
ex  Trideritinae  Synodi  decretis  in  omnes  suae  provinciae 
Episcopos  jurisdictionem  habent.  Magna  quidem  fuit  olim 
Metropolitarum  auctoritas  in  suos  Episcopos  Suffraganeos ; 
namque  Episcopi  suffraganei  apud  suos  Metropolitas  ac- 
cusari  debebant,  can.  7  Concilii  Carthaginiensis  III,  quin 
imo  ab  eis  excommunicari  poterant  ( cap.  52  de  sent. 
exeommun. ).  At  vero  Concilium  Tridentinum  judicialem 
Metropolitarum  potestatem  imminuit ;  nam  cap.  8  sess. 
13  de  reform.,  et  plenius  sess.  24  cap.  5  decrevit,  ut 
eausae  criminalcs  graviorcs  contra  Episcopos^  quae  dcpo- 
sitione  aut  privationc  dignae  sint,  ab  ipso  tantum  Summo 
Romano   Pontifice   cognoscantar  el  termincntur.   Minorcs 

vcro  criminales  cansae  Episcoporum  in  Concilio  tantnm 
provinciali  cognoscantur  et  tcrminentur,  vcl  a  deputandis 
per  Concilium  provinciale.  Quia  vero  de  causis  civilibus 
Episcoporum  uihil  in  eodem  Concilio  statutum  fuit,  idcirco 
ex  communi  Canonistarum  sententia  permanet  jus  anti- 
quum,  quo  sancitum  est,  ut  civiles  Suffraganeorum  causae 
apud  Metropolitas  agantur. 

Metropolitis  integrum  est  tertio  quoque  anno  Episcopos 
provinciae  ad  Concilium  provinciale  convocare,  et  non 
obedientes  poenis  coercere. 

Demum  Metropolitae  suorum  Suffraganeorum  negligen- 
tiam  supplent,  eosque  tum  ad  servandam  rcsidentiae  legem 
compellunt,  tnm  ad  seminaria  erigenda. 

Sed  Metropolitae  in  Dioeceses  Suffraganeorum  nulla 
jurisdictione  pollent,  nisi  in  appellatione^  in  sacra  visitatio- 
ne,  et  in  devolutione.  Primo  itaque  in  appellaiione;  namque 
jus  dicunt  inter  eos,  qui  a  sententia  Suffraganeorum  ad 
eos,  provocant.  Secundo  in  visitatione  ;  olim  Metropolitae, 
utcumque  ita  res  postulare  sibi  videbatur,  Dioeceses  Suffra- 
ganeorum  lustrare  poterant  ( cap.  1  de  cens.  in6).  At 
Synodus  Tridentina  huic  rei  modum  quemdam  coustituit, 
ut  nimirum  a  MetropolitaniSj,  etiam  post  plene  visitatam 
propriam  Dioecesim,  non  visitentur  cathcdralcs  Eccle- 
siae  y  neque  Dioeceses  suorum  Comprovincialium^  nisi 
causa  cognita  et  probata  in  Concilio  provinciali  ( sess. 
24  cap.  3  de  reform. ).  Tertio  denique  in  devolutione; 
si  enim  Capitulum  cathedrale  intra  octo  dies  ab  Episcopi 
obitu  Vicarium  capitularem  eligere  neglexerit,  facultas 
eumdem  Vicarium  constituendi  ad  Metropolitam  devol- 
vitur.  1 2 

Vide  Usserium  de  origine  Episcoporum  et  Metropolit.,  De  Marca 
de  concord.  Sacerd.  et  Imper.  lib.  6  cap.  4  .  5,  et  Thomassi- 
num  de  vet.  et  nov.  Eccl.  discipl.  lib.  1  part.  1  cap.  2 

§■   47. 
DE  CRUCE  ET  PALLIO 

Insignia  Patriarcharum,  Primatum,  et  Metropolitarum 
sunt  crux,  quae  ipsis  praefertur,  et  pallium,  quod  super 
vestes  pontificales  defertur.  De  more  praeferendae  crucis 
disserit  Thomassinus  de  vet.  et  nova  Eccl.  discipl.  p.  1 
lib.  II  cap.  8,  et  denique  concludit,  praelatas  esse  cruces 
Pontificibus  primum  Romanis }  inde  Legatis  pontificiis  _, 
ac  denique  Archiepiscopis ,  quod  nemini  non  persuasis- 
simum  esset,  nusquam  eos  procedere,  nusquam  progredi^ 
nisi  ad  Christi  crucem  imperiumque  aut  constabiliendumy 
aut  propagandum.  Hoc  insigne  primum  a  Sede  Aposto- 
lica  suis  Legatis,  deinde  Patriarchis,  postea  Primatibus, 
demum  aliquibus  Archiepiscopis  concessum  est.  Aetate 
vero  Clementis  V  jus  praeferendae  crucis  Archiepiscopi 
omnes  obtinuerant;  id  quod  manifestum  est  ex  Clemen- 
tina  II  de  privilegiis :  Archicpiscopo  per  quaevis  loca 
cxempta  suae  provinciae  facienti  transitum^  aut  ad  ea 
forsan  declinanti ,  ut  crucem  ante  se  libere  porlare   fa- 

ciat sacro  probante  ConciliOj,  praesentis  Constitutionis 

serie  duximus  concedendum. 

Origo  pallii  antiquissima ,  sed  incerta.  Quidam  arbi- 
trantur,  pallium  nihil  aliud  initio  fuisse,  quam  imperiale 
indumentura,  quod  Constantinus  Magnus,  aliique  Impera- 

tores  Romanis  Pontificibus  et  Patriarchis  concesserunt ; 
et  processu  temporis  factum  esse,  ut  veluti  sacrum  orna- 
mentura,  et  plenitudinis  officii  pontificalis  symbolum  ha- 
beretur. 

Aliqui  contra  putant,  S.  Linum,  qui  ann.  69  Sum- 
mum  Pontificatum  tenuit,  auctorem  pallii  extitisse :  liber 
vero  pontificalis  tradit,  S.  Marcum  Pontificem  instituisse, 
ut  Episcopus  Ostiensis  j  qui  consecrat  Episcopum  Vrbis , 
pallio  uteretur.  Quae  quidem  opinio,  quoniam  apocryphis 
el  imbecillibus  monumentis  nititur,  plerisque  omnibus  non 
probatur. 

Verum  ex  opinionum  discrepantia  satis  intelligitur , 
certum  monumentum  nullum  extare,  quo  vera  origo  pallii 
perspecta,  planeque  cogniia  habeatur.  Illud  vero  certum 
est,  quod  veteres  scriptores  omnes,  qui  de  pallio  loquuti 
sunt,  non  illud  ornamentum  profanum,  sed  sacram  vestem, 
signuraque  rei  sacrae  fuisse  testantur :  quae  testiraonia 
faciunt  contra  opinionem  eorum,  qui  pallium  Imperatori- 
bus  acceptum  referunt.  Sic  acta  Metrophanis  Patriarchae 
Constantinopolitani  apud  Pholium  biblioth.  cod.  256  re- 
ferunt ,  eum ,  postquam  senio  confectus  rogante  Constan- 
tino  Magno  successorem  Alexandrum  sibi  designaverat , 
pallium  in  sacra  mensa  deposuisse ,  ut  successori  trade- 
retur.  Igitur  pallium  regnante  etiam  Constantino  Magno, 
quem  primum  ejusdem  auctorem  ostentant ,  inter  sacras 
vestes  recensebalur.  Saeculo  vero  V  Isidorus  monachus 
et  Presbyter  Ageyptius  lib.  I  epist.  136  haec  habet : 
Episcopi  pallium^  non  e  lino,  secl  e  lana  confectum,  ovis 
pellem   denotat ,  quam  aberrantem  quaerens  Dominus  in 

proprios  humeros  sustulit.  Episcopus  enim  Christi  typum 
gerens  illius  munere  fungitur ,  et  omnibus  ipso  habitu 
ostendit;  se  boni  et  magni  Pastoris  imitalorem  esse,  qui 
gregis  infirmitates  ferre  voluit.  Atque  attende  sedulo:  cum 
enim  verus  ipse  Pastor  accedit,  apertis  venerandis  evan- 
geliis.  et  assurgit  Episcopus^  et  imitationis  vestem  depo- 
nit.  Et  Symmachus  Pontifex  ineunte  saecnlo  VI  in  epi- 
stola  ad  Theodorum  Laureacensem  Episcopum  ita  scribit : 
Idcirco  palliOj,  quod  ex  Apostolica  carit-ate  tibi  destina- 
mus ,  quo  uti  debeas  secundum  morem  Ecclesiae  tuae , 
solerter  admonemus y  pariterque  volumus  ut  intclligas , 
quia  ipse  vestitus ,  quo  ad  missarnm  solemnia  ornaris , 
signum  praetendit  crucis^  pcr  quod  scito  te  cum  fratri- 
bus  debere  tompati ,  et  mundialibus  illecebris  in  ajfectu 
crucifigi. 

Pallium  intra  tres  a  consecratione  menses  petendum  est  a 
Summo  Pontifice  consueta  formula,  hoc  cst,  instanter,  instan- 
tius,  instantissime;  propterea  quod,  ut  S.  Gregorius  Magnus 
ad  Brunichildam  Reginam  scribit  cap.  prisca  dist.  100;  Honor 
pallii  nisi  fortiter  postulanti  dari  non  debet.  Electus  autem  Ar- 
chiepiscopus  petere  debet  per  se  ipsum,  si  Romae  adsit,  per 
procuratorem  vero,  si  absit;  neque  pallium  ei  conceditur,  nisi 
prius  fidelitatem  et  obedientiam  erga  Summum  Pontificem  jure- 
jurando  spoponderit.  In  Archiepiscopis  illud  est  peculiare,  inquit 
Benedictus  XIV  de  Synod.  Dioec.  lib.  II  cap.  5,  quod  ne  per 
consecrationem  quidem  assequantur  plenitudinem  officii  sui,  nisi 
pallium  receperint  a  Romano  Pontifice,  ex  cap.  Nisi  specialis  de 
auctoritate  et  tisu  pallii ;  non  quod  pallium  aliquid  superaddat 
consecralioni  quoad  Ordinis  potestatem,  sed  quia  liberum  praebet 
accepti  Ordinis  exercitium,  et  archiepiscopalis  muneris  quamdam 

veluti  perfectionem  affert,  et  complementum.  Itaque  Metropolita 
ante  pallii  receptionem  neque  se  Archiepiscopum  nominare, 
neque  Synodum  provincialem  indicere  potest,  neque  chrisma 
conficere,  neque  dedicare  Basilicas,  neque  ordinare  Clericos, 
neque  Episcopos  consecrare  (cap.  28  Super  eo  de  elect. ). 

Solus  Romanus  Pontifex  semper  et  ubique  pallio  uti  potest; 
ceteri  nonnisi  intra  fines  suae  jurisdictionis,  et  statis  certisque 
diebus,  de  quibus  Pontificale  Romanum  part.  1  tit.  de  Pallio. 

Pallium  serael  acceptum  Tersonae  sic  inhaeret,  ut  alteri  com- 
modari  non  possit,  nec  transit  ad  haeredes  dignitatis,  neque 
Archiepiscopus  ab  una  ad  aliam  Sedem  translatus  pallium  secum 
defert,  sed  novum  semper  petendum  est;et  ubi  Archiepiscopus 
obierit,  pallium  seu  pallia,  si  plura  acceperit,  cum  eo  humanda 
sunt. 

S-   48. 
DE   EPISCOPIS 

Superest  modo  ut  sermonem  de  Episcopis  instituamus. 
Ex  instituti  nostri  ratione  videndum  nobis  est,  quae  sint 
jura  et  officia  Episcoporum  propria,  quaeque  singuli  Epi- 
scopi  in  sua  quisque  Dioecesi  exercere  possint,  et  etiam 
debeant.  Praecipua  hujusmodi  officia  posita  sunt  in  do~ 
cendoy  in  curando  cidtu  divino,  et  recta  Sacramentorum 
administratione ,  ceterisque  id  genus  ,  de  quibus  dicturi 
sumus ;  jura  vero  sita  sunt  in  jubendo,  judicando^  pu- 
niendOy  dispensandO;  et  adminislrando.  Quae  quidem  jura 
et  officia  pertinent  quoque  ad  Patriarchas ,  Primates ,  et 
Archiepiscopos,  quippe  qui,  etsi  Episcopis  suflraganeis  et 
provinciis  praesint,  iidem  tamen  habent  suam  peculiarem 
Ecclesiam,  quam  sicut  Episcopi  regunt. 

12* 

Episcopi  Titulares  in  eodem  ac  ceteri  Episcopi  digni- 
tatis  gradu  locati  sunt ;  in  consecratione  siquidera  chara- 
cterem  episcopalem ,  eique  adnexam  potestatem  ,  uti  veri 
Episcopi,  recipiunt ;  tantummodo,  cum  propriam  Dioece- 
sim  non  habeant,  ejus  potestatis  usu,  et  jurisdiclione  pri- 
vantur.  Obtinent  quidem  alicujus  cathedralis  Ecclesiae 
tilulum ,  veruntaraen  sine  jure  administrandi.  Vocantur 
etiam  Episcopi  in  partibus  Infidelium ,  propterea  quod 
exornantur  titulo  alicujus  earum  Ecclesiarum ,  quae  sub 
jugo  Infidelium  gemunt ,  quod  factum  est ,  ne  memoria 
antiquae  dignitatis  earumdera  Ecclesiarum  penilus  obli- 
teretur. 

In  ecclesiasticis  hisloriis  non  desunt  vetusta  exempla 
Episcoporum ,  qui  solius  honoris  causa  Episcopi  conse- 
crati  fuerunt.  Nunc  vero  non  creatur  Episcopus  sine  ti- 
tulo.  Hujusmodi  tamen  Episcopi  veluti  inertes  inutilesque 
contemnendi  non  sunt,  eorum  enim  opera  Summi  Ponti- 
fices  saepius  utuntur,  eo  quod  aliqua  sunt  munera,  quae 
decentius  Episcopo  committuntur,  quam  Presbytero  ;  prae- 
terea  SufTraganei  sive  adjutores  dantur  Episcopis,  qui  per 
semetipsos  ob  senium,  aut  malam  valetudinera,  aut  pro- 
pter  Dioecesiura  ampliludinem  ordinationibus,  aliisque  fun- 
ctionibus  sacris  operam  dare  nequeunt. 

In  Episcoporum  numero  Chorepiscopos  habendos  esse 
putarunt  Henricus,  Hammondus,  Guillelmus,  Beveregius, 
et  alii,  idque  ob  eam  praesertim  causara,  quia  Athanasius 
in  apolog.  contra  Arian.:  Mareotes,  inquit,  regio  est  Ale- 
xandrina,  in  qua  nunquam  Episcopus  fuit  aut  Clwrepi- 
scoptiSj,  sed  universae  illius  regionis  Ecclcsiae  Alexandri- 

no  parent  Episcopo.  Presbyteri  autem  singuli  suos  vicos 
habent  maximos ,  qui  decem  circiter  sunt }  imo  plures 
numero.  Ex  quibtis  nempe  verbis  cum  Presbyteri  ab  Epi- 
scopis  et  Chorepiscopis  discernantur,  statim  concluserunt, 
Chorepiscopos  eosdem  ac  Episcopos  fuisse. 

Alii  vero  rati  sunt ,  Chorepiscopatum  fuisse  Ordinem 
sacrum  ab  Episcopatu  et  Presbyteratu  plane  distinctum , 
quia  in  can.  2  Concilii  Chalcedonensis  sic  decernitur : 
Si  quis  Episcopus  per  pecuniam  ordinaverit  Episcopum 
vel  Clwrepiscopum ,  aut  Presbyterum  vel  Diaconum,  vel 
quemlibet  de  his^  qui  connumerantur  in  ciero,  aut  pro- 
moverit  per  pecunias  Dispensatorem^  aut  Defensorem,  vel 
Mansionariumy  vel  quemquam  omnino,  qui  subjectus  est 
requlae,  proprii  gradus  periculo  subjacebit.  Ex  hoc  siqui- 
dem  canone  videtur  Chorepiscopatus  inter  sacros  Ordines 
numerari ,  qui  per  ordinationem  seu  manuum  impositio- 
nem  conferuntur,  dum  eodem  canone  ecclesiastica  officia, 
quae  per  promotionem,  et  non  per  ordinationem  tribuun- 
tur ,  seorsum  ab  Ordinibus  recensentur.  Erit  ergo ,  ait 
Thomassinus  de  nov.  et  vet.  Eccl.  discipl.  p.  1  lib.  2 
cap.  1,  si  his  stare  volumus^  Chorepiscopatus  unus  e  sa- 
cris  Ordinibus ,  atque  adeo  divinae  institulionis.  At  hoc 
( prosequitur  idem  Auctor )  cum  ejus  novitate  aut  aevi 
brevitate  consistere  minime  potest.  Non  Chorepiscopos  tria 
priora  saecula  habuere^  nullos  postrema. 

Nos  itaque  in  eorum  sententiam  libenter  imus ,  qui 
Chorepiscopos  putant  Presbyteros  fuisse;  1.°  quia  Chore- 
piscopi  ex  canone  10  Concilii  Antiocheni  ab  uno  tantum 
civitatis    Episcopo    ordinabantur ,   Episcopi  vero  a  tribus 

Episcopis  consecrandi  erant ;  2.°  quia  Episcopos  in  vicis 
et  pagis  constituere  canones  vetabant,  contra  vero  Chor- 
episcopi  non  alibi ,  quara  in  vicis  conslituebantur ;  3.° 
quia  Chorepiscopi  a  Neocaesariensi  Synodo  ad  similitu- 
dinem  septuaginta  discipulorum  instituti  dicuntur,  at  Epi- 
scopi  non  discipulorum  modo,  verum  etiam  Apostolorum 
successores  semper  habiti  sunt. 

Erant  tamen  Chorepiscopi  non  exiguae  dignitatis,  quia 
in  pagis  et  oppidis  Episcoporum  vices  gerebant ;  adeoque 
Chorepiscopi  dicti  sunt  quasi  ruris  Episcopi,  eosque  Vi- 
carios  Episcoporum  appellavit  Synodus  Neocaesariensis 
anno  314  cap.  3:  Vicarii,  inquit,  Episcoporum,  quos  Grae- 
ci  Chorepiscopos  vocant.  Praeerant  ruris  Presbyteris  et 
Ecclesiis ,  easque  visitabant ,  Clericis  ruralibus  in  aliam 
Ecclesiam  abeuntibus  dabant  litteras  dimissorias,  Subdia- 
conos  aliosque  minores  Clericos  ordinabant ;  quin  etiam 
si  episcopali  charactere  insigniti  fuissent  ( quandoquidem 
Chorepiscopi  interdum  eligebantur ,  qui  jam  Episcopi 
erant),  Presbyteros  quoque  et  Diaconos  consecrabant,  ex 
delegatione  tamen ,  seu  consulto  prius  Urbis  Episcopo , 
cui  Chorepiscopus  subjicitur  ipse  et  regio,  ut  statuit  Sy- 
nodus  Antiochena.  In  civitate  coram  Episcopo  et  urbanis 
Presbyteris  poterant  sacris  operari,  quod  ceteris  ruris 
Presl>yteris  non  licebat.  Denique  nonnulli  Chorepiscopi 
interdum  sederunt  in  Synodis  generalibus ,  et  suffragium 
tulerunt,  non  quidem  ratione  Chorepiscopatus,  sed  potius 
vel  delegatione,  vel  substitutione  in  locum  absentium  Epi- 
scoporum ,  vel  ex  Ecclesiae  indulgentia ,  vel  demum  ra- 
tione  Ordinis  episcopalis,  quo,  ut  diximus,  aliqui  Chore- 
djscopi  ornabantur. 

Cum  vero  Chorepiscopi  tot  rauneribus  decorati  intra 
potestatis  suae  limites  non  se  continerent  ?  cumque  nec 
canones  Conciliorum ,  neque  Decretales  epistolae  Pontifi- 
cum,  quibus  Chorepiscoporum  coercebatur  insolentia,  satis 
fuissent  ad  eos  in  officio  continendos,  factum  est  ut  ipso- 
rum  ordo  penitus  extinctus  fuerit. 


DE  OFFICIO  DOCENDI 

Primum  et  praecipuum  munus  Episcoporum  est,  popu- 
lum  docere  res  omnes,  quae  ad  aeternam  salutem  condu- 
cunt,  et  curare  diligentissime,  ut  depositum  fidei  moruraque 
praecepta  incorrupte  atque  integre  serventur.  Quia  vero 
ad  Religionis,  vitaeque  integritatem  custodiendam,  conser- 
vandamque  maxime  accommodata,  atque  utilis  est  prae- 
dicatio  verbi  Dei,  idcirco  Tridentina  Synodus  sess.  5 
cap.  2  de  reform.  statuit;  omnes  Episcopos,  Archiepiscopos, 
PrimateS;  et  omnes  alios  Ecclesiarum  Praelatos  teneri 
per  se  ipsos,  si  legitime  impediti  non  fuerint^  ad  prae™ 
dicandum.  Porro  ad  Episcopum  spectat  concionatores 
designare  ac  mittere,  qui  in  sua  Dioecesi  divinum  verbum 
annuncient;  idcirco  praeter  Parochos,  quibus  ad  animarum 
curam  semel  probatis  jus  et  officium  est  plebem  sibi 
commissam  erudire,  nemini  permissum  est  sine  venia  Epis- 
copi  praedicare,  ne  Regularibus  quidem  in  Ecclesiis  suo- 
rum  Ordinum,  nisi  benedictionem  ab  Episcopo  acceperint; 
namque  generatini  a  Tridentina  Synodo  sancitum  est  sess. 
24  cap.  4  de  reform:  Nidhis  sive  Saecularis  sive  Regu- 

laris  etiam  in  Ecclesiis  suorum  Ordinum^  contradicente 
Episcopo,  praedicare  praesumat. 

Praeterea  ne  doctrina  catholica  falsis  opinionibus,  erro- 
ribusque  depravetur,  officium  Episcopi  est  diligenter  vigi- 
lare,  ne  quid  fidei  niorumque  disciplinae  adversum  in 
scholis  privatis  vel  publicis  tradatur.  Ad  eumdem  Epi- 
scopum  spectat  in  seminariis  et  collegiis  Clericorum 
magistros  designare,  aut  approbare,  eaque  praescribere, 
quae  ab  ipsis  magistris  doceantur.  Nemini  quoque  licet 
librum  aliquem,  sive  aliam  quamcumque  scripturam 
■imprimere  vel  imprimi  facere,  ut  ait  Concilium  Latera- 
nense  V  sess.  10  nisi  prius  Epicopus  librum  ipsum 
expenderit^  ejusque  edendi  veniam  scriptis  exaratam 
dederit.  Denique  Episcoporura  est,  ex  Tridentina  Synodo 
sess.  24  cap.  3  de  reform.,  sanam  orthodoxamque  doc- 
trinam  expulsis  haeresibus  inducere. 

Sed  Episcopus  nequit  quaestiones  ad  fidei  morumque 
doctrinam  pertinentes  definire.  In  hanc  sententiam  Joannes 
Gersonius  de  examine  doctrinarum  consid.  3  haec  habet: 
Aliquae  sunt  doctrinae  palam  haereticae  apud  omnes; 
aliae  dubiae  simplicibus,  sed  manifestae  sapientibus  et 
peritis;  tertiae  celuti  neutrae  habentes  pro  se  Doctores 
cum  raiionibus  in  utramque  partem  probabilibus,  nec  in 
una  tantum  Dioecesi,  vel  paucis,  sed  apud  omnes  chris- 
tianos,  aut  longe  plurimos.  Est  ergo  veritas,  quod  in 
primis  et  secundis  auctoritas  inferiorum  Praelatorum  se 
cxtendit;  et  in  suos  tantummodo,  in  tertiis  vero  nequa- 
quam,  quoniam  merito  dicuntur  majores  causae  fidei 
propter    difftcultatcm    dccisionis    cum   periculo    scandali. 


§.  xlix.de  officio  docendi  187 

ideo    sunt  ad  Sedem  Ecclesiae,  vel    ad  Sedentem  in    ea 
referendae. 

Quoraodo  in  quaestionibus  nondum  ab  Ecclesia  definilis  se 
gerere  Episcopi  debeant,  late  explicat  Benedictus  XIV  de  Syno- 
do  Dioecesana  lib.  7  cap.   1,  2,  3  et  seqq. 

S.  50. 

DE  RELIQUIS  EPISCOPORUM  OFFICIIS 

Alterum  Episcoporum  oflicium  est  curare  divinum 
cultum,  et  videre,  ne  quid  peccetur  in  Sacrificio  Missae, 
in  divinis  officiis  celebrandis,  in  Sacramentorum  admini- 
stralione  ,  in  dierum  festorum  religiosa  sanctaque  obser- 
vantia,  in  reverentia  Ecclesiis  sacrisque  locis  debita. 

Praeterea  excubandum  Episcopo  est  pro  clericalis  Or- 
dinis  disciplina  tuenda,  et  ubi  opus  fuerit  instauranda, 
pro  laicis  in  officio  continendis,  pro  moribus  emendandis, 
et  pravis  usibus  tollendis. 

Cum  vero  Episcopi  recte  fungi  muneribus  officii  sui 
non  possint,  nisi  gregi  suo  invigilent^  alque  assistant  (Conc. 
Trid.  sess.  23  cap.  1  de  reform.)^  consequens  est,  ut  in 
Dioecesi  residere,  sive  commorari  debeant,  neque  iisdem 
liceat  in  aliis  versari  regionibus,  relicto  grege,  cui 
praepositi  sunt.  Deinde  cum  officium  et  sollicitudo  Epis- 
copi  non  in  aliquem  locum  aut  partem  Dioecesis,  sed  in 
totam  Dioecesim  ipsam  feratur,  hinc  inter  praecipua 
ipsius  munera  recensetur  totius  Dioecesis  visilatio,  quam 
ipse  per  semetipsum,  vel  si  legitimo  impedimento  tenealur, 
per  alium  visitatorem  obire  debet,  et   si    quotannis  pro- 

pter  ejus  latitudinem  visitare  non  poterit^,  saltem  majo- 
rem  ejus  partem,  ita  tamen  ut  tota  biennio  per  se^  vel 
per  visitatores  suos  compleatur.  Concil.  Trident.  sess.  24 
cap.  3  de  reform. 

Denique  non  postremum  Episcoporum  officium  est 
Sacrificium  offerre  pro  populo,  curamque  suscipere  pupil- 
lorum,  viduarum,  et  eorum  qui  in  paupertate  sunt,  opisque 
alienae  indigent. 

5-  m 

DE  JURE  JUBENDl 

Ex  cap.  Conquerente  16  de  offic.  Judic.  Ordinar. 
Palermitanus,  aliique  passim  lnterpretes  colligunt  omnia 
jura,  quae  Episcoporum  propria  sunt.  Nos  ex  instituti 
nostri  ratione  ea  tantum  jura  expendimus  ,  quae  ad 
exlernum  Ecclesiae  regimen  pertinent.  Horum  duplex  genus 
est,  quorum  primum  ea  jura  complectitur,  quae  ex  con- 
tenliosa  jurisdictione  fluunt,  et  nimirum  jus  jubendi,  leges- 
que  ferendi,  jus  cognoscendi  definiendique  causas,  et  jus 
in  sontes  debitis  poenis  animadvertendi.  Alterum  genus 
ex  iis  juribus  constat,  quae  ad  voluntariam  jurisdictionem 
spectant:  sunt  autem  jus  dispensandi,  et  jus  administrandi. 
De  quibus  omnibus  breviter  dicendum  est,  et  primum 
de  jure  jubendi. 

Cum  Episcopi  positi  sint  a  Spiritu  Sancto  regere  Ec- 
clesiam  Dei,  nemo  catholicorum  negat,  et  Episcopis  jus 
esse  jubendi  seu  ferendi  leges,  et  unumquemque  debere 
sui    Episcopi    legibus    obtemperare.    Quocirca    Apostolus 

fidelem  populura  monuit:  Obedite  Praepositis  vestris,  et 
subjacete  eis;  ipsi  enim  pcrvigilant  quasi  rationem  pro 
animabus  vestris  reddituri .  Innumera  sunt  sanctorum 
Patrum  loca,  quae  hanc  jubendi  parendique  divinam 
legem  apertissime  confirmant,  quae  omnia  in  medium 
proferre  et  longum  esset  nimis,  et  non  necessarium. 

At  vero  Episcopus  vel  in  Synodo  Dioecesana  leges 
jubet,  vel  extra  Synodum.  Apud  Canonistas  certum  est, 
leges  in  Synodo  latas  perpetuas  esse,  cum  sint  regulae 
stabiles  communitati  propositae,  ideoque  in  suo  robore 
permanere,  etiamsi  Episcopus  supremum  diem  clauserit; 
perpetuas  inquam,  non  immutabiles;  namque  ab  ipsomet 
legislatore,  vel  ab  ejus  successore  deleri  possunt,  vel  im- 
mutari.  Veruntamen  in  disputatione  positum  est,  an  leges 
ab  Episcopo  extra  Synodum  latae,  et  per  simplex  edictum 
promulgatae,  post  mortera,  aut  renunciationem,  aut  transla- 
tionem  ipsius  Episcopi  adhuc  vigeant.  Assentimur  autem 
iis  qui  perpetuas  esse  affirmant,  tum  quia  ea  est  natura 
legis  ut  sit  perpetua,  tum  quia  leges  ab  Episcopis  latae 
sive  in  Synodo,  sive  extra  Synodum,  vim  oranem  ab  eo- 
dem  Episcopo  accipiunt. 

At  vero  Episcopus  leges  condere  potest,  quas  ad 
vitia  coercenda,  virtutem  promovendam,  depravatos  populi 
mores  reformandos,  et  ecclesiasticam  disciplinam  aut  resti- 
tuendam  aut  fovendam  necessarias  et  utiles  arbitratur.  Sic 
etiam  legibus  lalis  corrigit,  et  emendat,  si  qua  sibi  cor- 
rigenda,  emendandaque  esse  videantur.  Publicas  et  privatas 
preces  pro  Ecclesiae  necessitate,  aliisque  justis  de  causis 
indicit;  et  generatira  potest  Episcopus  ea  jubere,  quae  pro 

locorum,  personarum,  ac  temporum  ratione  ad  Dei  cultum, 
et  salutem  animarum  conducunt,  et  prohibere  contraria. 
Sed  rainime  potest  leges  condere,  quae  Juri  ecclesiastico 
communi  adversentur.  Siquidem,  ut  praeclare  scripsit 
Cardinalis  Bona  in  epist.  259  ad  Joannem  Baptistam 
Thiersio,  commanes  Eclesiae  legeSj,  ritiiSj  et  consuetudi- 
nes  ubique  receptae  ejus  dumtaxat  auctoritate  tolli  vel 
mutari  possunt,  cujus  est  in  universam  Ecclesiam  auctori- 
tas  et  poteslaS;  alioquin  ingens  fierct  disciplinae.  et  Hie- 
rarchiae  ecclesiasticae  perturbatio.  Vide  Benedictum  XIV 
de  Synod.  Dioec.  lib.  12  cap.  1. 

S-  52. 
DE  JURE  JUDICANDI  ET  PUNIENDI 

Regimen  Ecclesiae,  quod  divino  jure  Episcopis  concre- 
ditum  est,  aut  nihil,  aut  certe  parum  eflicax  esset,  si 
Episcopi  judicandi  puniendique  potestate  carerent.  Itaque 
catholicorum  nemo  dubitat,  quin  causae  spirituales  neque 
non  ad  negolia  ecclesiastica  spectantes,  privative  ut  ajunt, 
ad  forum  Ecclesiae  pertineant.  Crimina  quoque,  quae 
fidem  aut  religionem  laedunt,  solus  judex  ecclesiasticus 
cognoscit,  et  in  reos  animadvertit. 

Sed  quoniam  de  potestate  Ecclesiae  judiciali  et  coer- 
ciliva  dictum  est  lib.  I  §.  6  et  7,  et  deinceps  lib.  III 
de  causis,  quae  ad  forum  Ecclesiae  pertinent,  singillatim 
dicendum  erit;  idcirco  satis  erit  hoc  loco  admonere 
causas  omnes  ad  forum  ecclesiasticum  quoquo  modo 
pertinentes,  etiamsi  beneficiales  sint,  itemque  matrimoniales, 

et  criminales  ab  Ordinariis  Locorum  in  prima  instantia 
cognoscendas  atque  definiendas  esse ,  quod  Tridentina 
Synodus  edixit  cap.  20  sess.  24  de  reform. 

Praeterea  sicut  in  potestate  iubendi  judicandique  peni- 
tus  insita  est  potestas  coercitiva^  qua  criminosi  et  contu- 
maces  coercentur,  ita  ab  Epscopis  virga  adhiberi  potest, 
quam  minitatus  est  Apostolus  ep.  I  ad  Corinth.  cap.  4: 
Quid  vultis  in  virga  veniam  ad  vos?  Quin  imo  si  mitiores 
poenae  non  prosint,  contumaces  a  communione  Ecclesiae 
abscindi  poterunt.  At  in  poenis  infligendis  ea  norma 
servanda  est,  quam  Episcopis  proposuit  eadem  Tridentina 
Synodus  sess.  13  cap.  1.  de  reform. 

S-  53. 
DE  JURE  DISPENSANDI 

Incidunt  saepe  justae  causae,  propter  quas  privati  ho- 
mines  aliqua  lege  solvuntur,  quia,  ut  scribit  Symmachus 
Papa  in  epistola  ad  Avitum  Viennensem,  quod  fit  praeter 
regulani;  modo  sit  ex  justa  causa^  non  infringit  regu- 
lam ;  quam  sola  pervicacia  et  antiquitatis  contemptus 
laedit.  Nam  quamvis  a  Patribus  statuta  diligenti  obser- 
valione,  et  observanti  diligentia  sunt  custodienda >  nihilo- 
minus  propter  aliquod  bonum  de  rigore  legis  aliquid 
relaxatur ,  quod  et  ipsa  lex  cavisset  si  praevidisset ;  et 
saepe  crudele  esset  insistere  legi ,  cum  observantia  ejus 
csse  praejudiciabilis  Ecclesiae  videtur;  quoniam  leges  ea 
intentione  latae  sunt  ut  proficiant,  non  ut  noceant. 

Itaque    Episcopi    in   omnibus  legibus  sive  ab  se,  sive 

ab  eorum  praedecessoribus,  vel  in  Synodo  Dioecesana , 
sive  extra  Synodum  latis  dispensare  possunt ;  omnis  enim 
res  per  quascumque  causas  nascitur  per  easdcm  dissol- 
vitur.  At  vero  super  legibus  Summorum  Pontificum  et 
Conciliorura  generalium,  et  universim  super  jure  ecclesia- 
stico  communi,  nulla  est  Episcopis  dispensandi  facultas  j 
idque  ut  ait  Garcia  part.  2  cap.  5  num.  351,  provenit 
ex  natura  rei ,  quia  Episcopus  est  inferior ,  et  inferior 
non  habet  potestatem  in  superiorem,  nec  in  ejns  legem. 
Hinc  Archiepiscopus  Trevirensis  ad  Imperatorera  Jose- 
phuin  II  ejus  fratrem  scite  admodum  ita  scripsit :  Mihi 
persuadere  nullo  modo  potui^  Episcopos  originarie  pote- 
statem  habuisse  dispcnsationes  concedendi ,  quarum  ab 
octodecim  retro  saecidis  ne  vel  unum  datur  exemplum.... 
Nequaquam  igitur  Summus  Pontifex  Episcopos  dispen- 
sandi  potcstate  spoliavit,  nec  se  eadem  spoliaverunt  Epi- 
scopi  y  cum  illa  nunquam  sint  potiti.  Idque  non  a  qua- 
dam  humana  reservatione  profluit^  sed  a  lcge  naturaliy 
quae  leges  superioris  ab  inferiorum  potestate  eximit. 
Vide  Colloquia  Doctoris  Ingolstadiensis  de  rebus  ad  Ec- 
clesiae  doctrinam  et  disciplinam  pertinentibus  Dusseldor- 
pii  1789. 

Haec  veritas  auctoritate  sacrorum  canonum  confirmatur. 
Innocentius  III  cap.  20  de  Electione  manifeste  significat, 
neminem  posse  a  canone  dispensare ,  qui  saltem  parem 
cum  latore  canonis  potestatem  non  habcat.  Et  Joannes 
XXII  cap.  unic.  de  religios.  domib.  inter  Extravagantes 
ejusdem  Pontiftcis  palam  edixit,  Episcopis  non  Hccre  quid 
concedere  contra  formam  Concilii  generalis. 

Sunt  tamen  aliqui  eventus,  in  quibus  Theologi  passim 
et  Canonistae  docent  licere  Episcopis  in  jure  communi 
tlispensare.  Itaque  Episcopi  non  totius  Dioecesis  vel  ali- 
cujus  Communitatis  gratia,  sed  tantummodo  pro  privatis 
personis,  justisque  de  causis  jus  communc  relaxant. 

1.°  Ex  jure  id  permittente.  Sic  Episcopi  polestatem 
habent  dispensationis  tribuendae  super  bigamia  similitu- 
dinaria  cap.  4  Sane  de  cleric.  conjug.,  et  cap.  1  Qui 
Clerici  vel  voventes :  dant  veniam  filiis  illegitimis  ad  mi- 
nores  ordines  et  ad  unum  simplex  beneficium  cap.  1  de 
fil.  presb.  in  6.  Dispensant  in  irregularitatibus  omnibus 
et  suspensionibus  ex  delicto  occulto  provenientibus,  exce- 
pta  ea  quae  oritur  ex  homicidio  voluntario,  et  exceptis 
aliis  deductis  ad  forum  contentiosum  9  Concil.  Trident. 
sess.  24  cap.  6  de  reform.  Eos  interstitiorum  lege  sol- 
vunt ,  qui  minoribus  vel  etiam  majoribus  ordinibus  ini- 
tiandi  sunt,  Conc.  Trident.  sess.  23  cap.  11  de  reform. 
Et  qui  ad  aliquem  ordinem,  omissis  inferioribus,  ascen- 
derit,  quique  per  saltum  promotus  dicitur,  cum  eo  si  non 
ministraverit,  poterunt  Episcopi  ex  legilima  causa  dispen- 
sare ,  ut  inquit  Trident.  Synod.  sess.  23  cap.  13  de 
reform.  Eximunt  etiam  a  lege  proclamalionum,  quae  ante 
matrimonium  fieri  debent ,  Conc.  Trident.  sess.  24  cap. 
1   de  reform.  matrim. 

Praeterea  Episcopi  relaxant  tum  vota  simplicia,  si  quin- 
que  excipias  vota,  scilicet  castitatis,  religionis,  et  trium 
peregrinationum ,  quae  per  Extravag.  Et  si  Dominici 
gregis  de  poenit.  et  remi&s.  Summo  Pontifici  reservata 
sunt,  tum  juramenta,  quia,  ut  ait  Tabiena  v.  jurare   q. 

13 


194     LIB.  II.  C.  II.   DE  EPISC.  EORUMQ.  JUR.   ET  OFFICHS 

20,  nullum  juramentum  est  Poniifici  rcservatum :  verum 
cle  his  legendi  sunt  Theologi  in  tractatu  de  Religione. 

2.°  Ex  legilima  consuetudine.  Idcirco  Episcopi  dispen- 
sant  in  jejuniis,  in  festorum  observantia,  et  cum  iis,  qui 
jus  petendi  debitum  conjugale  jam  amiserint.  Generatim 
vero  consuetudo  legilime  praescripta  jurisdictionem  confert 
cap.  9  de  offic.  jud.  ordin.',  atque  adeo  fieri  potest,  ut 
Episcopi  aliquarum  Dioecesium  quasdam  dispensationes 
super  jure  communi  licite  et  valide  largiantur,  propterea 
quod  ipsorum  Decessores  eadem  potestate  usi  sunt.  Sed 
praeter  ceteras  conditiones  ,  quas  ea  consuetudo  comites 
habere  debet ,  duae  sunt  praecipuae ,  quarum  prima  est 
ut  consuetudo  sit ,  ut  ajunt ,  immemorabilis ,  aut  saltem 
centum  annos  sine  ulla  intermissione  perstiterit  j  altera 
est  ut  per  eam  ecclesiasticae  disciplinae  nervus  non  di- 
rumpatur.  Confer  Bened.  XIV  de  Synod.  Dioec.  lib.  9 
cap.  2. 

3.°  Ex  praesumpta  et  interprelativa  Pontificis  dclega- 
tione.  Hinc  Episcopus  relaxare  potest  occultum  impedi- 
menlum ,  propter  quod  matrimonium  publice  conlractum 
non  consistit  ;  imo  non  desunt  raagni  nominis  auctores , 
qui  Episcopo  facultatem  asserunt  auferendi  occultum  diri- 
mens  impedimentum,  quod  matrimonio  contrahendo  obsit, 
si  tales  urgeant  circumstantiae  rerum,  ut  neque  Summus 
Pontifex  consuli,  nec  malrimonium  sine  scandalo  et  in- 
famia  differri  possit.  In  eo  siquidem  rerura  eventu,  si 
ad  tol  mala  praecavenda  non  alius  suppetat  modus,  prae- 
sumi  debet  Summum  Pontificem  ex  suavi  et  provida  Ec- 
clesiae  gubernatione  dispensandi  facultatem  Episcopo  de- 
le^are. 

4.°  Denique  ex  speciali  delegatione.  Interdum  enim 
Pontifices  quasdam  dispensandi  facultates  Episcopis  con- 
ferunt.  De  quibus  nihil  attinet  dicere ,  nisi  quod  earum 
limites  praetergredi  nunquam  licet. 

Existunt  autem  duae  quaestiones  valde  graves,  quarum 
prima  est,  ntrum  in  dubio  Episcopo  liceat  dispensare. 
Plurimi  Doctores  affirmant  tum  ex  natura  reservationis  , 
quae  odiosa  est,  adeoque  restringenda ,  tum  ex  natura 
jurisdictionis  Episcopalis ,  cui  in  rebus  dubiis  favendum 
est  ,  tum  denique  ex  utilitate  fidelium ,  queis  onus  Apo- 
stolicam  Sedem  adeundi  imponendum  non  est,  nisi  certis 
de  causis  et  exploratis.  Haec  tamen  argumenta  aliquibus 
videntur  non  satis  firma  ob  eam  praesertim  causam,  quia 
destituuntur  omni  auctoritate  canonum  ;  namque  ,  ut  ait 
Sanchez  de  matrim.  lib.  8  disp.  6  num.  8,  nullibi  in- 
venio  posse  Episcopum  vere  dispensare  in  hoc  dubio.  Et 
Franciscus  Hennus  tract.  de  legib.  dist.  3  q.  15  a.  4 
conclus.  4  :  Conceesionem  dispensandi ,  ait ,  habent  Epi- 
scopi  respectu  legum  Poniificiarum  secundum  aliquos  in 
dubiiSj  an  casus  egeat  dispensatione.  Sed  crediderim  re- 
currendum  esse  ad  Sedem  Apostolicam  y  quia  in  dubiis 
pars  tutior  est  tenenda.  Idque  pro  certo  habendum  vide- 
tur ,  dum  agitur  de  Sacramentis  ex  propositione  ab  In- 
nocentio  III  damnata:  Licet  sequi  opinionem  probabilem 
de  valore  Sacramenli^  relicta  tutiore.  Nihilominns  tamen 
S.  Alphonsus  de  Ligorio  in  sua  Theologia  Morali  lib.  1 
appen.  2  cap.  3  de  privilegiis  Episcoporum  ita  scribit : 
In  impedimentis  dirimcnlibus  solus  Pontifex  potest  dis- 
pensare.   Quod    si  impcdimenlum  esset  dubium^  commu- 

nissima  est  sententia  posse  etiam  Episcopum  dispensare.... 
et  quamvis  Sanchez  in  tractatu  de  matrimonio  lib.  8 
disp.  6  num.  8  id  neaet,  tamen  in  decalogo  lib.  4  cap. 
40  num.  26  videtur  se  relractasse ;  ibi  enim  ait  tam- 
quam  ex  regula  generali  «  Cum  dispensationis  conservatio 
«  sit  odiosa^  est  restringenda  ad  casus  certos;  dubii  enim 
«  non  comprehcnduntur  sub  reservatione  ». 

Altera  quaestio  est,  num  Episcopus  possit  aliquem  lege 
solvere,  quando  conditor  canonis  eam  sibi  facultatera  non 
reservavit.  Plerique  omnes  Doctores  pernegant,  ideo  quod 
dispensationes,  ut  ajunt,  non  sunt  ex  iis  quae  competunt, 
si  non  prohibeantur ,  sed  ex  iis  quae  non  competunt , 
nisi  concedantur.  Id  confirmant  ex  cap.  Dilectus  de  tem- 
por.  ordin. ,  ubi  expresse  decretum  est :  Cum  illi  ( Epi- 
scopo)  hujusmodi  dispensatio  minime  sit  permissa,  ipsi 
obtcmpcrare  non  debuit  in  hac  parte.  Praeterea  ut  bene 
animadvertit  Fagnanus  in  cap.  Nimis  de  fil.  presbyt. ; 
Mos  sacrorum  canonum  et  Conciliorim  est  fere  ubique 
simplicitcr  praecipere  aut  prohibere  quid  faciendum  sit, 
vel  non  facicndum ;  raro  autem  descendunt  ad  prohibi- 
tionem  dispcnsationis.  Unde  si  liceret  Episcopis  dispen- 
sare^  quoticscumque  dispensatio  in  spccie  non  prohibcturj 
consequenter  csset  in  eorum  facultate  totum  jus  communc 
ct  Concilia  universalia  subvertere  in  singulis  casibus  dis- 
pensando,  quod  est  erroncum  asscrcre.  In  hanc  sententiam 
sic  recte  ratiocinatur  P.  Engel  de  min.  et  obed.:  Frustra 
canones  expresse  illam  facultatem  dispensandi  in  certis 
casibus  conccderenty  si  alias  de  jurc  Episcopo  compctc- 
ret. 

Solent  aliqui  objicere  caput  Nupcr  de  sent.  excomm., 
ubi  legitur:  Quia  tamen  conditor  canonis  ejus  absolutionem 
sibi  specialiier  non  retinuit^  eo  ipso  concessisse  videtur 
facultatem  aliis  relaxandi.  Respondetur  antem  in  eo  ca- 
none  non  de  legibus  relaxandis,  sed  de  absolutionibus  a 
censuris  et  peccatis  disceptari ;  quae  duo  maxime  difFe- 
runt.  Absolutione  enim  a  peccatis  et  censuris  non  dero- 
gatur  legi,  dispensatione  vero  lex  vulneratur,  sive  ut  ait 
Suarez  de  legibus  lib.  6  cap.  1 4 :  Absolutio  non  est 
contra  aut  praeter  legem  superioris,  sed  secundum  illam; 
dispensatio  autern  derogat  legi.  Praeclare  Thomassinus 
part.  1  lib.  2  cap.  13  :  Eo}  inquit,  fundamento  nititur 
ea  Canonistarum  distinctio ,  quando  docent  eo  differre 
dispensationes  ab  absolutionibus^  quod  dispensare  non  pos- 
sint  Episcopi,  nisi  ubi  illa  eis  expresse  in  jure  potestas 
conceditur ;  at  absohere  a  quibuscumque  possint  crimi- 
nibus,  nisi  ubi  expresse  Pontifici  Summo  reservata  fuerit. 
Quippe  Ordo  episcopalis  plenissimam  complectitur  pote- 
statem  remittendorum  peccatorum ,  non  rclaxandarum 
legum. 

§.  54 

DE  JURE  ADMINISTRANDI 

Quintum  denique  jus  Episcoporum  in  administrando 
versatur .  Administrare  est  spiritualem  curam  suarum 
ovium  gerere,  resque  ad  Dei  cultum  et  pietatis  opera 
pertinentes  disponere,  diligenterque  curare.  Itaque  Epi- 
copus  ex  officio  et  jure  administrandi  1.°  Ecclesias  et 
Beneficia  erigit,    supprimit,    servatis    sacrorum    canonum 

regulis:  2.°  Ecclesias  parochiales,  Praebendas,  et  Beneficia 
omnia  suae  Dioecesis  confert,  nisi  fuerint  reservata,  vel 
affecta;  3.°  Deligit  eos,  qui  clericali  militiae  adscribi,  et 
Ordinibus  iniliari  postulant:  4.°  Munera  et  officia  eccle- 
siastica  iis  defert,  quos  idoneos  comperit:  5.°  In  rectam 
administrationem  bonorum  etiam  temporalium  ad  Ecclesias 
et  Loca  Pia  pertinenlium  incumbit:  6.°  Piarum  voluntatum 
executionem  curatj  quin  imo,  ex  Tridentino  Concilio  sess. 
22  cap.  8  de  reform.  Episcopi  etiam  tamquam  Apostoli- 
cae  Sedis  Delegati  in  casibus  a  jure  concessis  (quando 
nempe  executores  a  pio  fundatore  designati  in  suo  munere 
fungendo  segnes  negligentesque  fuerint)  omnium  piarum 
dispositionum,  tam  in  ultima  voluntate,  quam  inter  vivos 
sunt  exccutores,  7.°  Denique  Episcopis  potestas  est  ea 
omnia  curandi  et  agendi,  quae  ad  rectam  suae  Dioecesis 
adniinistrationem  pertinent. 

Antequam  huic  capiti  finem  faciamus,  non  abs  re  visum 
est  de  potestate  Episcoporum  ea  notare,  quae  sequuiUur. 
Theologi  et  Canonistae  disputant,  utrum  potestas  juris- 
dictionem  immediate  a  Deo  ipso,  an  potius  a  Romano 
Pontifice  Episcopis  conferatur  ?  De  qua  re,  ait  Zallinger 
jar.eccl.pnbl.  §.  363,  animadverte  primo :  omnis  sacra 
et  ecclesiastica  potestas  remote  ac  primo  est  a  Deo  tam- 
quam  gratiae  collatore.  Secundo :  potestas  Ordinis  tam 
in  Episcopis,  quam  Presbyteris  certe  a  Deo  est  proxime 
et  immediate ,  a  quo  positis  signis  sacramentalibus  con- 
secrationis  vcl  ordinationis ,  et  character  imprimitur ,  et 
potcstas  confcrlur ,  quae  dcin  nullius  hominis  arbitrio 
auferri ,    imminui ,    amplificari   potest.    Tertio:   polcstas 

Ponlificiac  ac  summac  jurisdictionis  certe  immediate  et 
proxime  a  Deo  est ;  cum  enim  Electores  Papae  illam 
jurisdictionem  non  contineant ,  eam  a  se  in  Subjectum 
quod  eligunt,  derivare  non  possunt.  Nihil  igitur  agunt, 
nisi  ut  personam  designent,  cui  Ckristus  potestatem  a  se 
institulam  secundum  promissioncm  suam  dein  conferat. 
Singulari  hoc  exemplo  abutendum  non  est  ad  quaevis 
alia  genera  collatae,  et  acceptae  potestatis.  Uti  enim  Epi- 
scopus  in  Presbyteros  jurisdictionem  pro  foro  interno,  vel 
etiam  externo  derivat ;  sic  non  repugnat  >  ut  Pontifex , 
in  quo  est  plenitudo  sacrae  potestatis ,  ejus  partem  in 
illos  transmittat,  qui  in  partem  sollicitudinis  vocari  solent. 

Multa  dici  possent  in  utraraque  sententiam,  verum  ad 
id,  quo  spectamus,  non  est  necesse ;  nobis  in  animo  est 
tyrones  praemonere ,  ue  in  errorem  inducantur ,  eo  quod 
aliqui  Canonistae  in  ea  quaestione  pertractanda  ita  ver- 
santur,  ut  aut  Episcoporum,  aut  Pontificis,  et  hujus  ma- 
xime,  potestatem  deprimant.  Cavendum  itaque  ab  iis  est, 
qui  censent  potestatem  Episcoporum  sic  a  Pontifice  im- 
pertiri ,  perinde  ac  si  Episcopi  ministri,  aut  vicarii  Ro- 
mani  Pontificis  essent ;  itemque  ab  iis  ,  qui  arbitrantur 
eam  potestatem  immediate  a  Deo  ita  conferri,  ut  Episco- 
pos  consliluant  veluti  Corregentes  Ecclesiae,  vel  Optimates. 
Nemini  igitur  plus  tribuendum  ,  quam  veritas  ipsa  con- 
cedat,  ideoque  in  alterutra  sententia  seraper  ob  oculos 
habendura  est,  Episcopos  esse  veros  Pastores  Rectoresque 
suarum  ovium,  sed  tamen  ipsorum  potcstatem  intra  fuics 
Dioecesium  contineri,  et  Suraino  Pontifici  obnoxiara  osse. 

Disputant  ctiam,  quae  sit  ecclesiastici  regirainis  forma, 
an  democratica,  an  aristocratica,  an  vcro  monarchica? 

Jam  vero  non  est  democratica ;  hic  turpissimus  fuit 
error  Richerii,  qui  docuit,  potestatem  ecclesiasticam  chri- 
stiano  populo  ?  sive  toti  Ecclesiae  corpori  datam  esse , 
quem  errorem  superiori  lib.  2.  §.  13  refutavimus ,  nec 
proinde  necesse  est  in  hujus  argumenti  tractatione  iterum 
versari.  Bellarminus  quidem  controvers.  lib.  1  de  Rom. 
Pont.  cap.  3  ait,  in  forma  regiminis  ecclesiastici ,  suum 
quemdam  in  ea  locum  habere  democratiam ,  cum  nemo 
sit  ex  omni  christiana  multitudine^  qui  ad  Episcopatum 
vocari  non  possit,  si  tamen  dignus  eo  munere  judicetur. 
Verum,  ut  observat  Zallinger  jur.  eccl.  publ.  §.  362  3 
huic  quidem  assertioni  quoad  rem  nemo  catholicorum 
facile  refragabitur ;  quoad  loquendi  modum ,  qui  secun- 
dum  receptas  de  Imperii  forma  notiones  disserit ,  aegre 
quisquam  assentietur.  Nam  distinguenda  est  forma  reipu- 
blicae  a  rcgiminis  seu  gubernationis  modo.  Si  quis  Rex 
regni  sui  officia  et  dignilatcs  ex  aequo  distribuat  pro 
meritis  ac  virtute  cujusque^  nulla  nobilitatis  habita  ra- 
tione ,  non  ob  id  ejus  regnum  formam  democraticam 
induit;  quae  quidem  forma  ex  solo  subjecto  potestatis 
summae  dcterminatur. 

Neque  forma  regiminis  ecclesiastici  est  aristocratica ; 
huic  enim  maxime  repugnat  Primatus  honoris  et  jurisdictio- 
nis  divinitus  institutus,  qno  unus  Romanus  Pontifex  S. 
Petri  Successor  universae  Ecclesiae  praeest.  Igitur  qui 
meram  aristocratiam  in  Ecclesiam  inducunt,  catholicum 
dogma  Primatus  omnino  deslruunt:  quapropter  facultas 
theologica  Lovaniensis  propositionem  M.  Antonii  de  Dominis 
lil).   1   de  rep.  eccl.  num.  1 2,  in  qua  asserebat,  Ecclesiam 

Spiritu  Christi  instructam^  et  in  singulis  Ecclesiis  voluisse 
monarchiam,  et  in  se  totam  aristocratiam,  ut  altera  al- 
terius  vitia  corrigeret,  hac  gravissima  censura  notavit: 
Propositio  haeretica  et  schismatica^  quatenus  asserit^  re- 
gimen  universalis  Ecclesiae  esse  aristocralicum. 

Cum  igitur  regimen  ecclesiasticum  non  sit  neque  demo- 
craticum3  neque  aristocraticum,  consequens  est,  illud  esse 
monarchicum.  Ouoniam  vero  Episcopi  sunt  veri  Pastores 
suarum  ovium,  et  in  Conciliis  generalibus  veri  judices,  hinc 
communior  sententia  est  regimen  ecclesiasticum ,  illud 
quidem  monarchicum  esse,  aliqua  tamen  aristocratiae  spe- 
cie  temperatum.  In  quam  sententiam  cl.  Zallinger  jur.  eccl. 
publ.  §.  362  ita  praeclare  animadvertit:  Temperamentum 
istud  aristocraticum  non  tale  intclligi  debet,  quale  in 
Statibus  profanis  esse  solet,  quorum  forma  mixta  ex 
divisione  jurium  summi  imperii  ita  oritur^  ut  quod  in 
uno  subjecto  inest  jus>  non  idem  in  altero  insit^  neque 
ab  altero  pendeat.  Discrimen  facit  singularis  unitas  > 
atque  unitatis  conservandae  obligatio^  quam  Christus  suae 
Ecclesiae  propriam  fecit.  Nam  primo  ipsa  potestas  Epi- 
scoporum  quae  temperamentum  illud  aristocraticum  cfficit, 
perpeluo  et  ex  nalura  sua  alligata  est  ad  centrum  uni- 
tatis;  ac  supremam  potestatem  Yicarii  Christi^  eidemquc 
subordinata,  ut  proinde  haec  mixtio  aristocratica  non 
absoluta^  secl  limitata  sit.  Secundo  quidquid  juris  com- 
petit  Episcopis,  id  emincnte  quadam  ratione  inest  in 
Primate  Ecclesiae^  ac  Summo  Vicario  Christi.  Ilacc,  ni 
fallor^  de  aliis  formis  profanis  ex  monarchia  et  aristo- 
cratia  mixtis  asseri  haud  possunt. 

•       LIBER  III. 

DE  PERSONIS  ET  REBUS 
ECCLESIASTICAE  POTESTATI  SUBJECTIS 


Quae  personae,  quaeque  res  Ecclesiasticae  potestati 
obnoxiae  sint,  hoc  tertio  et  postremo  Institutionum  nostra- 
rum  libro  dicturi  sumus.  Doctores  facile  consentiunt,  tum 
christianos  omnes,  tum  eas  res,  quae  ad  Dei  cultum  et 
animarum  salutem  pertinent,  potestati  Ecclesiae  obnoxias 
esse.  Verum  in  hujus  potestatis  usu  nihil  ferme  agere 
Ecclesia  potest,  quin  obtrectatores  et  hostes  inveniat :  hi 
siquidem  imperio  civili  ita  favent,  ut  illud  contra  fas  jus- 
que  quocumque  intrudere  conentur.  Ouapropter  de  eccle- 
siastica  potestate,  quid  scilicet  sive  in  personas  sive  in  res 
Ecclesia  possit,  disserere  aggredimur.  Ouo  in  negotio  sane 
difficili  danda  est  opera,  ut  probatas  Doctorum  senten- 
lias,  praeserlim  vero  Tradilionem  et  Sacram  Scripturam 
magistram  ducemque  sequamur. 

CAPUT  I. 

S-  ^ 

DE  PERSONIS 

Et  quoniam  duplici  Personarum  genere  Ecclesia  constat, 
Laicis  nempe  et  Clericis,  primo  dicendum  est  quemadmo- 
dum  laici  potestati  ipsius  Ecclesiae  subduntur :  secundo 
agendum  de  Clericis  eorumque  immunitate,  circa  quam 
tam  multa  a  Theologis  et  Canonistis  disputata  sunt :  tertio 
denique  videndum,  an  electio  personarum,  per  quam  ad 
magistratus  dignitatesque  ecclesiasticas  via  panditur,  ad 
unam  Ecclesiam  pertineat. 

S-  *«■ 

DE  LAICIS 

Ut  Laici  reipublicae  legil)iis  tamquam  cives  subjiciuntur, 
ita  per  baptismum  inter  fdios  Ecclesiae  cooptati  ejus  im- 
perio  obnoxii  sunt.  Rectoribus  namque  Ecclesiae,  in  pri- 
misque  Petro  curam  et  regimen  totius  gregis  Christus  ipse 
contulit,  potestalemque  dedit  jubendi,  judicandi,  poenisque 
coercendi,  de  quibus  in  superioribus  libris  satis  dixisse 
arbitramur.  Itaque  christiani  omnes  Ecclesiam  audire  de- 
bent,  quo  spectant  ea  Christi  verba  Luc.  X  16^  et  Joan. 
XIII  20  :  Qui  vos  audit  me  audit,  qui  vos  spernit  me 
spernity  ideoque  in  ipsum  Christum  peccat,  qui  Ecclesiam 
non  audit,  eique  non  obtemperat. 

Ecclesiae  vero  imperanti  aut  docenfi  obedientem  se 
quisque  praebere  debet  in  iis  omnibus,  quae  ad  cultum 
Dei,  et  salutem  animarum  spectant.  Hinc  S.  Paulus  in 
epist.  ad  Hebraeos  XIII  17:  Obedite,  inquit,  Praepositis 
vestriSj  et  subjacete  eis  et  statim  subdit:  Ipsi  enim  per- 
vigilant,  quasi  rationem  pro  animabus  vestris  reddituri. 
Ii  etiam  qui  in  altissimo  dignitatis  gradu  collocati  sunt, 
Reges  ipsi  et  supremi  Magistratus ,  cum  fllii  Ecclesiae 
sint,  eidem  Ecclesiae  parere  debent:  quapropter  Gelasius 
Papa  ad  Anastasium  Imperatorem:  Tanto  inquit  gravius 
pondus  est  Sacerdotum^  quanto  etiam  pro  ipsis  Regibus 
in  divino  sunt  reddituri  examine  rationem.  Et  in  can. 
11  dist.  96  haec  habentur:  Si  Imperator  catholicus  est, 
filius  est,  non  Praesul    Ecclesiae.    Quod    ad   religionem 

compelit  discere  ei  convenit,  non  docere Deus  enim 

volnit,  saeculi  potestates^  si  fideles  sunt,  Ecclesiae  suae 
Saeerdotibus  esse  subjectas.  Atque  hanc  perpetuam  fuisse 
Ecclesiae  doctrinam  manifestum  est  ex  Concilio  Illibe- 
ritano  can.  2,  3,  55  et  56,  Arelatensi  I  can.  7,  ex 
Basilii  ad  Athanasium  epist.  61,  Ambrosii  epist.  40  n. 
17  ad  Theodosium,  ex  aliisque  Conciliis  et  Patribus. 
Eadem  Natalis  Alexandri ,  et  cl.  Bossuet,  aliorumque 
Theologorum  et  Canonistarum  sententia  est. 

S-  67. 
DE  CLERICIS  EORUMQUE  IMMUNITATE 

Clerici  non  secus  ac  laici  Ecclesiae  legibus  ejusque 
imperio  subduntur.    Praeterea    a    Clericis    parendum    est 

sacris  canonibus,  qui  sunt  de  vita  et  honestate  Clericorum, 
deque  reliquis  eorum  ofliciis  constituti.  Ouod  vero  ad 
leges  civiles  attinet,  Bellarminus  de  Clericis  lib.  1  cap. 
28:  Non  suntj  inquit,  exempti  clerici  ab  obligationc 
legum  civilium,  quae  non  repugnant  sacris  canonibus  vel 

officio  clericali Nam  clerici^  praeterquamquod  clerici 

sunt;  sunt  etiam  cives  et  partes  quaedam  reipublicae  politi- 

cae.  Igitur  ut  tales  vivere  debent  civilibus  legibus alio- 

quin  magna  perturbatio  et  confusio  in  Ecclesia  oriretur ,  si 
clerici  non  servarent  civiles  leges  in  conmterciis  civilibus 
et  humanis.  Secundo  probatur  ex  confessione  Pontipcum 
et  Imperatorum,  Nicolaus  Primus  in  epistola  ad  Micha- 
elem  prope  finem  dicit,  Deum  divisisse  Pontipciam  auclo- 
ritatem  ab  imperiali;  ut  et  christiani  Imperatores  pro 
aeterna  vita  Pontificibus  indigerent^  et  Pontifices  pro 
cursu  temporalium  tantummodo  rerum  imperialibus  legi- 
bus  uterentur.  Imperalor  Valentinianus  in  epistola  ad 
Episcopos  Asiae,  quam  refcrt  Thcodoretus  inlib.  IV  hist. 
cap.  8  scribit:  »  Probos  Episcopos  non  solum  Dei^  sed 
cliam  Regum  legibus  obtemperarc  ».  Dcnique  S.  Joannes 
Chrysostomus  in  cap.  13  ad  Rom.  dicit:  «  Christi  Evan- 
gelio  non  tolli  politicas  leges,  et  ideo  debere  etiam  Sa- 
cerdotes  et  Monachos  eis  parere  ». 

Haec  autem  omnia  Bellarminus  eodem  loco  ita  explicat : 
Nec  volumus  dicere  his  lcgibus  teneri  Clericos  obligatione 
coactiva^  sed  solum  directiva.  Quibus  verbis  significatur, 
Clericos  non  posse  civiles  leges  impune  despicere ;  at  si 
deliquerint  non  a  laico,  sed  ab  ecclesiastico  judice  pu- 
niendos  esse. 

Veruin  in  Jure  publico  ecclesiastico  quaeri  soIet?  utrum 
hoc  privilegium,  quo  Clerici  a  foro  laico  exiniuntur, 
introductum  fuerit  jure  divino,  an  humano. 

Natalis  Alexander  hist.  eccles.  saec.  XV  et  XVI  cap. 
7  in  schol.  4  ad  artic.  2  ita  scribit :  Immunitatem  ec- 
clesiasticam  quoad  spirituales  causas  et  mere  ecclesiasticas^ 
juris  esse  divini  fateor  :  sed  quod  spectat  causas  temporalcs 
et  profanaSy  ut  solutionis  debitorum^  et  criminum,  quac 
a  viris  ecclesiasticiSj,  non  quatcnus  Clerici,  sed  quatenus 
homincs  sunt  improbi,  committuntur,  ut  furtay  homicidia, 
sacrilegia  etc,  eorum  immunitatem  esse  juris  divini  con- 
cedcre  non  possum. 

Covarruvias  practic.  quaest.  cap.  31  auctores  citat  tum 
eos  qui  privilegium  fori  a  jure  divino,  tum  eos,  qui  ab 
liumano  jure  profectum  esse  contendunt ;  atque  etiam  ar- 
gumenta  profert,  quibus  utraque  pars  sententiam  suam 
tuetur,  et  concludit :  In  his^  quae  vcre  et  proprie  spiri- 
tualia  et  ecclesiastica  sunt,  Clerici  apotestate  et  jurisdi- 
ctione  Principis  saccularis  jure  divino  eximuntur.  In 
rebus  temporalibus^  et  in  criminalibus^  quae  spiritualia 
non  attinent,  Cleriei  et  eorum  res  non  sunt  jure  divino 
a  jnrisdiclionc  Principum  saccularium  exempti.  Talis  au- 
tem  opinio  his  argumentis  nititur,  teste  eodem  Covarruvia  : 
Primum^  inquit,  ex  eo  quod  nulla  sit  evangelicae  legis 
ct  novi  Testamenti  lcx,  quae  Clcricos  a  jurisdictione  Prin- 
cipum  saccularium  exemerit ;  el  ideo  dici  potest ,  eos  lecjc 
humana,  excmptos  esse.,  cum  non  apparcat  divina  lcx,  quae 
vcre  divina  sity  et  post  Christi  adventum  vim  et  potestalem 
i .,  cx  qna  Clerici  fuerint  cum  corum  rcbus  a  juris- 

diclione  Principum  saecularium  exempti.  Secundo^  quia 
in  primitiva  Ecclesia  Clerici  et  eorum  res  jurisdictioni 
Regum  et  Imperatorum  suberantj  ut  constat  ex  multis 
Imperatorum  etiam  christianorum  legibus  et  Constitutioni- 
bus  latis  de  personis  ipsis  et  rebus  ecclesiasticis.  Tertio 
principaliter  deducitur  ex  auctoritate  Pauli^  qui  cum  vi- 
deret  causam  suam  inique  tractari,  acl  Caesarem  appellavit. 
Quarto  idem  manifeste  constat  ex  eodem  Paulo  ad  Rom. 
cap.  1 33  ubi  scribit :  Omnis  anima  potestatibus  sublimio- 
ribus  subdita  sit.  Quo  in  loco  Chrysostomus  annotavit  ^ 
illic  obedientiam  injungi  omnibus,  etiam  si  quis  evange- 
lisla  sit ,  aut  propheta ,  cum  illa  subjectio  pietatem  mi- 
nime  subvertat.  Quinto  haec  ipsa  opinio  comprobatur  te- 
stimonio  Petri  in  ep.  I  cap.  2  ita  ad  omnes  etiam  Sa- 
cerdotes  scribentis :  Subditi  estote  dominis  vestris  sive 
Regiy  sive  Ducibus  ab  eo  missis. 

At  vero  qui  contra  sentiunt,  asserimtqne  exemptionem 
Clericorum  etiam  in  civilibus  negotiis  et  criminibus  ad 
jus  divinum  referendam  esse,  ii  quidem  validioribus  ar- 
mis  pugnare  videntur.  Sed  ne  longiores  simus  ?  hoc  uno 
argumento  contenti  erimus  a  Traditione  Ecclesiae  ducto5 
quod  est  hujusmodi.  Quando  Traditio,  ut  ait  Franciscus 
Suarez  in  defensione  catholicae  fidei  lib.  IV  cap.  8,  est 
constans  ac  perpetua>  ostendere  solet  jus  divinumj  prae- 
sertim  quando  non  apparet  ratio  illam  tribuendi  aposto- 
licae  institutioni :  talis  autem  esse  videtur  Traditio  hujus 
exemptionis ;  est  nempe  adeo  antiqua^  ut  nullum  cjus 
agnoscatur  initium ;  nam  pro  temporum  opportunitale 
scmper  servata  est>  praecipue  vero  post  tcmpora  christia- 

norum  Imperatorum.  Hanc  siquidem  Clericorum  immu- 
nitalem  ab  aetate  Constantini  Magni  ad  nostra  nsque 
tempora  perpetuo  constanterque  observatam  fuisse,  res  est 
adeo  nota  et  manifesta ,  ut  in  dubium  vocari  nequeat. 
Sub  Imperatoribus  autem  ethnicis  ( prosequitur  Suarez ) 
non.  potuit  quidem  executioni  mandari  respectu  magistra- 
tuum  infidelium ,  qui  Ecclesiae  non  parebant,  quod  acl 
factum  pertinet ;  jus  autem  Ecclesiae  non  defuit,  cujus 
signum  est ,  quia  semper  Praelati  ecclesiastici  hoc  jus 
immunitatis  observare  fecerunt,  quantum  inter  ipsos  fidc- 
les  fieri  poterat.  Ad  id  probandum  maximo  argumento 
esse  possunt  ea  S.  Pauli  verba  ad  Thimotheum  ep.  I 
cap.  5:  Adversus  Presbyterum  accusationem  noli  reci- 
pere,  nisi  sub  duobus,  aut  tribus  teslibus.  Quibus  verbis 
poteslas  recipiendarum  adversus  Presbyteros  accusationum 
non  tribuitur,  sed  agnoscitur.  Eademque  verba^  inquit 
idem  Auctor  cit.  libro  cap.  1 3 ,  supponunt  jam  tunc 
fuisse  episcopale  tribunal  pro  Clericorum  causis  dijudi- 
candis  erectum.  Estque  attente  considerandum  >  Paulum 
non  loqui  de  solis  causis  ecclesiasticis ,  sed  de  querelis 
contra  Clericos  in  causis  criminalibus ,  nam  in  illis  fit 
propric  accusalio;  et  cum  Paulus  indefinitc  et  simpliciter 
loquatur^  non  est  restringenda  illius  sententia  ad  crimina 
ecclcsiastica ;  de  quocumque  ergo  crimine  poterat  et  de- 
bcbat  tunc  Presbyter  accusari  in  tribunali  ecclesiastico. 

Cum  igitnr  res  ita  se  habeant,  et  proinde  cum  Cleri- 
corum  iramunitas  a  foro  laico  in  Ecclesia  perpetuo  et 
constanler  observata  fuerit ,  ejusque  originem  et  initiuin 
ncque  ad  Apostolos,  neque  ad  Suranios  Pontifices,  neque 

ad  Concilia  Episcoporum  referre  possimus,  plane  coniici- 
tur  eam  immunitatem  a  jure  divino  profectam  esse. 

Atque  haec  sententia  auctoritate  Conciliorum  mirifice 
comprobatnr.  Namque  Concilium  Lateranense,  Leone  X 
Pontifice,  sess.  9  inquit :  Cum  a  jure  tam  divino,  quam 
humano  laicis  potestas  nulla  in  ecclesiasticas  personas 
attributa  sit.  Et  Concilium  Coloniense  part.  1  cap.  20 
affirmat,  immunitatem  esse  vetustissimam ,  jure  pariter 
divino  et  humano  introductam.  Sic  etiam  Concilium  Tri- 
dentinum  sess.  25  cap.  20  de  reformat. :  Ecclesiae,  ait, 
et  personarum  ecclesiasticarum  immunitas  Dei  ordina- 
tione,  et  canonicis  sanctionibus  constituta  est. 

Veruntamen  Clerici  sive  divino  sive  humano  jure  a 
foro  laicali  exempti  fuerint,  illud  procul  dubio  apud 
omnes  certum  est,  eam  immunitatem  nec  tolli  posse,  nec 
abrogari.  Neque  enim  solum  ii,  qui  ad  jus  divinura  eam 
referunt,  ita  sentire  coguntur,  propterea  quod  jus  divinum 
abrogari  nequit;  sed  etiam  illi  ipsi,  qui  a  jure  humano 
inductam  fuisse  contendunt,  idem  omnino  sentiunt,  quia 
utile  quidem  est,  ut  iniquit  Covarruvias  pract.  quaest.  citato 
cap.  31  num.  3?  et  denique  necessarium  ad  liberius  et 
rectius  ministrandum  Ecclesiis^  quod  Clerici  et  eorum  res 
sint  a  judicibus  saecularibus  immunes^  praesertim  eo 
quod  haec  immunitas  maximam  originem  ducat  a  divinis 
veteris  Testamenti  institutionibuSj  a  Sanctorum  Patrum 
tcstimoniiSj  a  pnblicisque  Impcratorum  quorundam  conccs- 
sionibuS;  ut  tandcm  tolus  fere  orbis  christianus  in  hanc 
exemptioncm  propter  pubJicam  utilitatcm  conscnscrit. 
Quae  quidem   rationes    adeo    graves    eidem  Covarruviae 

14 

visae  sunt,  nt  affirmare  non  dubitaverit,  potuisse  Summos 
Ecclesiae  Pontifices  Clericos  et  eorum  res  jurisdictione 
saeculari  eximere,  idque  conveniens  fuisse  et  esse  chri- 
stianae  reipublicae ,  non  tantum  in  spirilualibus,  quod 
jure  divino  erat  institutum,  sed  et  in  temporalibus.  Et 
num.  4  sentit  cum  sententia  eorum,  qui  probant  et  asse- 
verant,  nec  Summum  Pontificem  posse  tollere  Clericorum 
exemptionem  a  jurisdictione  sacculari  quoad  omnes  Cle- 
ricoSy  et  quoad  omnes  causas  in  universum,  licet  optime 
possit  eam  exemptionem  quoad  quosdam  Clericos ,  et 
quoad  quasdam  causas  revocare. 

Et  Duvalius,  qui  in  libro  de  potestate  Pontificis  part. 
3  exemptionem  Clericorum  in  causis  et  criminibus  civi- 
libus,  tota  quanta  est,  humano  juri  attribuit,  fatetur  tamen 
quaest.  3,  Principem  absque  peccato  eam  universaliter 
tollere  non  possey  aut  ad  eas  angustias  redigere  ut  hoc  in 
opprobrium  et  contemptum  ordinis  ecclesiastici  cedat , 
maxime  cum  haec  immunitas  jam  ubique  locorum  et 
gentiumy  quibus  christianum  illuxit  lumcn,  sit  recepta, 
sitque  veluti  juris  gentium,  quod  a  nemine  immutari 
potesty  nedum  abrogari. 

Praeter  laudatos  Auctores  vitle  Benedictum  XIV  de  Synod. 
Dioeces.  lib.  IX  cap.  9  n.  8.  Ant.  Dandinum  Alteserra  in  Vin- 
dic.  Jurisd.  Eccl.  lib.  1  cap.  2.  et  Emmanuelem  Gonzalez  in 
cap.  4  de  Immunitate. 

§.   58. 
DE  ELECTIONE 

Apostolis  vita  functis,  Episcoporura  electio  fuit  penes 
Episcopos  Provinciae  cura  Glero  ac  populo  congregato. 
Hinc  S.  Athanasius  ep.  ad  Episc.  orthod.  n.  2  Opp. 
tom.  1  demonstrat,  Gregorium  in  Sedem  Alexandrinam 
invasisse  ideo  praesertim,  quod  ejus  electio  facta  non 
fuerit  secundum  verba  Pauli,  congregatis  populis  et 
spirilu  ordinantium  cum  virtute  D.  N.  Jesu  Chrisli.  Et 
Apostoli ,  ut  legimus  Act.  VI,  Diaconos  a  multitudine 
designatos  ordinarunt. 

Ex  hac  eligendi  forma,  cujus  nonnulla  exempla  m 
Sacra  Scriptura  habentur,  Doctores  aliqui  sibi  visi  sunt 
rectissime  posse  concludere:  1 ,°  in  electionibus  Episcopo- 
rum  suas  partes  tribuendas  esse  christianae  plebi,  idque 
jure  divino:  2.°  injuriam  proinde  populo  factam  esse, 
dum  eo  jure  vel  ejus  juris  usu  privatus  est,  nova  eli- 
gendorum  Episcoporum  disciplina  invecta:  3.°  denique 
eos,  qui  in  civitate  imperant,  quique  populi  jura  comple- 
ctuntur  universa,  posse  sibi  eas  partes,  quas  in  hujusmodi 
electionibns  populus  obtinuit,  vindicare. 

Verum  ubinam  extat  jus  illud  divinum,  quo  tota  cou- 
clusio  nititur  ?  Nusquam  quidem  certe.  Neque  enim  in 
Sacra  Scriptura,  neque  in  Traditione  quidquam  est,  quo 
jus  illud  divinum  probari  possit.  Sunt  quidera  in  sacris 
litteris  aliqua  ejus  rei  exempla,  sed  nullum  praeceptum , 
nulla  lex?  praescriptum  nullum,  unde  ejus  juris  compro- 
bandi  argumentum  vel  probabile  duci  queat. 

Praeterea  si  jus  illnd  divinum  extitisset,  initio  saltem 
Ecclesiae,  ab  Apostolis  Virisque  Apostolicis  semper  et 
ubique  servatum  esset.  At  nusquam  legimus  Petrum  et 
Paulum,  et  reliquos  Apostolos  in  constiluendis  Episcopis 
populum  adhibuisse.  In  Ecclesia  Alexandrina  a  Marco 
usque  ad  Heraclam  et  Dionysium  Episcopos  sacrae  ele- 
ctiones  a  Clero  factae  sunt  sine  ullo  suffragio  et  consorlio 
plebis;  quod  scripsit  S.  Hieronymus  ep.  146  ad  Evagrium: 
Nam  et  Alexandriae?  iniquit,  a  Marco  Evangelista  usque 
ad  Heraclam  et  Dionysium  Episcopos,  Presbyteri  semper 
unum  a  se  eleclum,  in  excelsiori  gradu  collocatum  Epi- 
scopum  nominabant.  Sic  etiam  ex  Historia  Ecclesiastica 
liquet  in  aliquibus  Ecclesiis  interdum  christianam  plebem 
ad  sacras  electiones  receptam,  interdum  quoque  rejectam 
fuisse.  Igitur  munus  ferendi  suffragii  vel  testimonii,  quod 
aliquando  totius  populi  proprium  fuit  divino  jure  ad 
eumdem  populum  non  pertinebat;  idque  duabus  distinctis 
propositionibus  egregie  demonstrat  Natalis  Alexander  Hist. 
eccl.  saec.  I  dissert.  8.  Sola  proinde  concessione  et  in- 
dulgentia  Ecclesiae  suffragium  et  testimonium  populi  adhi- 
bitum  est,  tum  ut  optimi  quique  et  vulgo  probati  Anti- 
stites  eligerentur,  quo  spectat  illud  Cypriani  epist.  68: 
Episcopus  deligatur^  plebe  praesente^  quae  singulorum 
vitia  plenissime  novit,  et  uniuscujusque  actum  de  ejus 
conversatione  perspexit :  tum  etiam  ne  invito  populo  dare- 
tur  Episcopus,:  Nulla  ratio  sinit^  ut  inter  Episcopos 
habeantur,  qui  nec  a  Clericis  sunt  clecti>  nec  a  plebibus 
sunt  expctiti,  ut  ait  S.  Leo  Magnus  epist.  167  ad 
Rusticum  cap.   1. 

At  vero  sive  ex  can.  2  Concilii  Nicaeni  II,  et  can. 
22  Concilii  Constantinopolitani  IV,  quibus  laici  homines 
ab  electionibus  excludebantur,  sive  ex  can.  35  dist.  63, 
quo  sancitura  est,  ut  a  Canonicis  sine  populi  testiraonio 
ac  suffragio  Episcopi  eligerentur,  sive  denique  ex  consue- 
tudine  (  unicuique  enim  harum  trium  sententiarum  sui 
patroni  extiterunt ),  factura  est,  ut  populus  ab  Episcopo- 
porum  electionibus  prorsus  amoveretur,  citius  quidem  in 
Graeca,  quara  in  Latina  Ecclesia;  et  apud  Graecos  jus 
omne  eligendi  sine  ullo  populi  testimonio  aut  suffragio  in 
Episcopis  permansit:  apud  Latinos  vero  ad  Canonicos 
vacantis  Ecclesiae  Cathedralis  delatum  est.  Quod  jus 
obtinebat,  cura  Decretales  Gregorii  IX  prodierunt. 

Nara  etsi  jure  divino  ex  Christi  institutione  fixum  et 
immutabile  sit  neminem  fore  legitimum  Ecclesiae  Mini- 
strum,  qui  nec  ab  ecclesiastica  et  canonica  polestale  rite 
ordinatns,  nec  missus  fuerit^  quae  est  definitio  Concilii 
Tridentini  sess.  23  can.  7,  quod  tamen  ad  formam  ele- 
ctionum  attinet,  Christus  eam  rem  arbitrio  Ecclesiae  reli- 
quit;  quod  ex  varia  Episcoporum  eligendorum  ratione 
manifestum  est.  Quia  vero  Piomani  Pontifices,  ut  lib.  II 
§.  28  demonstratum  est,  potestatem  creandorum  Episco- 
porum  divinitus  acceperunt,  idcirco,  sine  eorum  consensu 
et  auctoritate  Episeopum  constituere  fas  est  nemini;  ipsi 
leges  dederunt,  ex  quarum  praescripto  electiones  fieri  debe- 
rent,  ortas  de  iisdem  controversias  dijudicarunt,  et  rejectis 
iis  qui  non  legitime  electi,  aut  minus  idonei  erant,  alios 
suo  lubitu  Episcopos  consituerunt,  alque  etiam  potestatem 
aliis  datam,  cum  visum  est  id  satius  esse,  ad  se  revocarunt. 

De  electione  Suramorum  Pontificum  aliquitl  proferendum 
est.  S.  Gregorius  lib.  5  epist.  20 :  Cunctis,  inquit,  Evan- 
gelium  scientibus  liquet ,  quod  voce  dominica  sancto  et 
omnium  Apostolorum  Petro  Principi  totius  Ecclesiae  cura 
commissa  est.  Ipsi  quippe  dicitur :  petre  amas  me?  pasce 
oves  meas.  Reliqui  vero  Pontifices  S.  Petri  Successores 
per  electionem  creati  sunt ;  sed  varia  fuit  eligendi  Pon- 
tificis  ratio  pro  varia  temporura  vicissitudine.  Qualuor 
itaque  tempora  distinguenda  sunt. 

l.°  A  Lino,  qui,  ut  ait  Eusebius  Hist.  eccl.  1.  3  cap. 
2,  post  Petri  marlyrium  primus  Ecclesiae  Romanae  Epi- 
scopatum  suscepit,  ad  Simplicium  usque,  qui  anno  467 
Pontifex  renunciatus  est.  Tam  longo  temporis  spatio  Ro- 
mani  Pontifices,  praesente  ac  testimonium  dicente  populo, 
tum  Cleri  suffragio,  tura  Episcoporum  judicio  electi  fue- 
runt.  Vacanle  autem  Sede,  Romanus  Clerus  in  graviori- 
bus  totius  Ecclesiae  negotiis  consulebatur,  ejusque  judicia 
remotiores  etiam  Ecclesiae  magni  faciebant ;  quod  prae- 
sertim  ex  S.  Cypriani  litteris  manifestum  est. 

2.°  A  Simplicio  ad  Zachariam,  hoc  est,  ab  anno  467 
ad  annum  741.  Jam  ab  anno  476  Odoacer  Rex  Heru- 
lorura,  devicto  Augustulo,  Italia  potitus  erat.  Mortuo  au- 
tem  Simplicio  sancivit ,  ne  novus  Pontifex  se  inconsulto 
eligeretur.  Quae  res  antea  inaudita  ut  aliqua  religionis 
specie  contegeretur ,  Rasilius  Praefectus  Praetorio  ipsius 
Odoacris  Vicarius  dixisse  fertur:  Admonitione  beatissimi 
viri  Papae  nostri  Simplicii ,  quam  ante  oculos  scmper 
habere  debemus ,  hoc  nobis  meministis  sub  obtestatione 
fuisse  mandatunij  ut  propter  illum  strepitum  et  venera- 

bilis  Ecclesiae  detrimentum,  si  eum  de  hac  luce  transire 
contigerit ,  non  sine  nostra  consultatione  cujuslibet  cele- 
braretur  electio.  Quare  Baronius  ad  annum  483  §.  11: 
VideSy  inquit,  quibus  artibus  sacculares  potestates  immi- 
scere  se  conatae  sint  in  electione  Romani  Pontipcis.  Po- 
luit  forte  rogasse  eum  Simplicius  Papa ,  ut  ad  compri- 
mendas  turbas  dissidiaque  vitanda  praeslo  esset  futurae 
electioni  Successoris  Pontificis,  non  autem  ut  absque  ejus 
considtatione  electio  haud  fieret.  Verum  Pontifices  Sira- 
plicii  Successores  Odoacris  legem  contempserunt.  Nam 
Symmachus  P.  in  Conciliis  Romae  habitis  an.  500  ,  et 
502  tum  eam  legem  abrogavit,  tum  etiam  statuit,  ut  ille 
Pontifex  haberetur,  qui  consentientibus  totius  ecclesiastici 
Ordinis  suffVagiis  creatus  esset,  aut  si  studia  in  partem 
diversam  animos  inclinarent,  vinceret  sententia  plurimo- 
rum ;  quod  decretum  extat  apud  Labbeum  tom.  4  Con- 
ciliorum ,  et  apud  Gratianum  can.  Si  transitus  Papae 
dist.  79. 

At  vero  Odoacer  regno  ac  vita  a  Theodorico  Gotho- 
rum  Rege  privatus  est.  Quo  facto  Theodoricus  non  solum 
confirmandi,  sed  etiam  eligendi  Romani  Pontificis  jus 
sibi  usurpavit.  Huic  rei  cum  Clerus  Senatusque  Romanus 
primum  obstitisset,  deinde  evitandi  novi  schismatis  gratia 
assensus  est ,  eaque  lege  res  composita,  ut  in  posterum, 
more  pristino,  Clerus  eligeret  Romanum  Pontificem,  quem 
Rex  assensu  suo  confirmaret.  Victis  denique  pulsisque 
Italia  Gothis,  cum  Justinianus  Roma  potirelur,  jus  con- 
firmandae  electionis  Romani  Pontificis  sibi  arrogavit,  quod 
jus  Successores  mordicus  tenuerunt;  quin  imo,  teste  Ana- 

stasio  in  vita  Agathonis,  pro  electionis  confirmatione  cer- 
tam  pecuniae  summam  exigebant.  At  Constantinus  Pogo- 
natus  Imp.  pristinam  Ecclesiae  libertatem  reslituit,  voluit- 
que  ut  Pontifex  canonice  electus  sine  ulla  foedissimi  tri- 
buti  solutione ,  et  sine  ullo  Imperatoris  aut  Exarchae 
consensu  statim  ordinaretur.  Verum,  ut  ait  Papebrochius 
in  Conatu  chronico-historico  pag.  199  num.  3,  hujus 
privilegii  usu  frustrata  videtur  fuisse  Romana  Ecclesia  > 
quamdiu  sub  graecis  Imperatoribus  fuit :  nam  usque  ad 
regnum  Longobardorum  in  Italia,  et  Zachariam  Papam 
quarto  post  decessoris  obitum  die  ordinatum^  nemo  fuit^ 
cujus  ordinationem  non  praecesserit  sex  hebdomadarum, 
ut  minimum  interponlificium^  plerumque  autem  mensium 
duorum  et  amplius ;  ut  videalur  Justinianus  junior  patri 
succedens  nullam  habere  voluisse  talis  privilegii  rationem^ 
sed  inhaesisse  ei ,  quod  idem  Constantinus  pater  suus 
sub  Leone  dederat,  ut  relevaretur  quantitas^  quae  solita 
erat  dari  pro  ordinatione  Pontipcia  facienda.  Eadem 
sententia  est  Cardinalis  Baronii  ad  annum  686  num.  3. 
Sed  Cajelanus  Cenni  in  notis  chronologicis  ad  Anastasium 
in  vita  Cononis ,  et  Mansius  in  notis  ad  Baronium  pu- 
tant  ab  Imperatore  Justiniano  II  Pogonati  Imperatoris 
legem  abrogatam  non  fuisse,  ideo  quod  ejus  abrogationis 
nullum  perspicuum  documentum ,  nec  indicium  quidem 
ullum   afferatur. 

3.°  A  Zacharia  ad  Nicolaum  II,  hoc  est,  ab  anno 
7  41  ad  annum  1058.  Zacharias  itaque  anno  741  Pon- 
tifex  inauguratus  est.  Qui  putant  libertatem  electionum  , 
quam    Pogonatus   Imperator  concesserat ,  a  Justiniano  II 

ademptam  non  fuisse,  ii  quoque  censent,  Joanni  V,  qui 
anno  685  primus  post  legem  Pogonati  electus  Pontifex 
extitit,  omnium  itidem  primo  conligisse,  ut  nec  expectata, 
nec  petita  Imperaloris  confirmatione  Pontificalum  iniret. 
Qui  vero  de  Imperatore  Justiniano  II  non  bene  existimant, 
ii  omnino  contendunt  Zachariam  fuisse  primum,  qui  sine 
ulla  Imperatorum  confirmatione  totius  Ecclesiae  admini- 
strationem  suscepit.  Id  vero  apud  omnes  certum  est,  tum 
Zachariam ,  tum  reliquos  ex  eo  tempore  Pontifices  sese 
ab  injusta  oblinendae  confirmationis   servitute   vindicasse. 

Hoc  loco  illud  unum  monemus ,  omnem  fidem  merito 
denegari  duobus  canonibus ,  qui  sunt  apud  Gratianura , 
nimirum  canoni  Hadrianus  22  dist.  63 ,  qui  profertur 
his  verbis :  Hadrianus  autem  Papa  cum  universa  Synodo 
tradiderunt  Carolo  ( Magno )  jus  et  potestatem  eligendi 
Pontificem ,  et  ordinandi  Apostolicam  Sedem :  itemque 
canoni  In  Synodo  23  eadem  dist.  63  ,  in  quo  pseudo- 
pontifex  Leo  VIII  ad  exemplum  B.  Hadriani  Olhoni  I 
Imperatori  potestatem  concessisse  dicitur  Romanum  Pon- 
tificem  eligendi.  Utrumque  hujusmodi  canonem  commen- 
titium  esse  demonstrant  Baronius  ad  annum  774  §.  10 
et  ad  annum  964  §.  22,  Petrus  De  Marca  lib.  8  de 
Concordia  cap.  12  §.  9,  et  Sandinius  in  dissertatione  19 
de  falsa  Synodo  sub  Hadriano  I  circa  jus  eligendi  Ro- 
manum  Ponlificem,  et  investituras  concedendi  Episcopis. 

4.°  A  Nicolao  II.  hoc  est,  ab  anno  1058  ad  nostra 
tempora.  Nicolaus  II  in  Romano  conventu  Cardinalibus 
Episcopis  principaliter,  ut  ait  S.  Petrus  Damiani  ad  Ca- 
dolaum  Parmensem  Episcopum  lib.   1   epist.   20,  potcsta- 

tem  dedit  Romanum  Pontificem  eligendi ,  sic  tamen  ut 
reliquus  Clerus  et  populus  ad  consensum  novae  electionis 
accederet.  Decretum  habes  apud  Baronium  ad  annum 
1059  §.  25,  apud  Labbeum  tom.  9  concil. ,  et  apud 
Gratianum  can.  In  nomine  Domini  dist.  23.  Alexander 
vero  III  decreto  edito  in  Concilio  Lateranensi,  quod  extat 
cap.  Licet  6  de  elect. ,  sancivit,  ut  ille  absque  ulla  ex- 
ceptione  ab  universali  Ecclesia  Romanus  Pontifex  habca- 
turty  qui  a  duabus  partibus  ( Cardinalium )  concordanti- 
bus  electus  fuerit  et  receptus.  Itaque  ab  Alexandro  III,  ut 
annotavit  Panvinius  ad  Platinam  pag.  157,  Clero  omnino 
et  populo  a  Pontificis  electione  exclusis,  ea  ad  Cardinales 
solos  primum  redacta  est  ad  evitanda  in  posterum  schi- 
smata. 

Oui  de  forma  hujus  electionis  faciendae,  de  Conclavis 
disciplina  et  legibus  plura  nosse  desiderat,  consulat  Joan- 
nem  Devoti  in  Jure  Canonico  universo  publico  et  privato 
ad  tit.  VI  lib.  1  Decretalium. 

Pirrhing  ad  titulum  de  electione  sectione  9  eam  quae- 
stionem  pertractat,  an  nimirum  Romanus  Pontifex  possit 
sibi  Successorem  eligere.  Aliqui  putant  id  fieri  posse,  et 
revera  factum  esse  tum  a  S.  Petro,  qui  sibi  Successorem 
destinavit,  tum  ab  aliis  Pontificibus,  cum  praesertim  la- 
tere  propter  persecutiones  cogebantur.  Afferunt  etiam  exem- 
pla  aliquorum  Episcoporum,  qui  primis  Ecclesiae  saeculis, 
ut  ait  Baronius  ad  annum  426  §.  13,  quos  sanctissimos 
scirent,  eos  ad  episcopale  munus  deligebant. 

Ouod  ad  Episcopos  attinet,  certum  est,  primis  Eccle- 
siae    saeculis    in    more    positum  fuisse,  ut  Episcopi  sibi 

successorem  designarent.  Sed  Suramus  Pontifex  Hilarus 
Concilio  duodequinquaginta  Episcoporum  Romae  celebrato, 
quinque  canones  ad  constituendam  Ecclesiae  disciplinam 
edidit,  atque  horum  postremo  cavit,  ne  quis  Episcopus 
sibi  eligeret  successorem.  Quod  vero  ad  Pontifices  perti- 
net,  si  annales  et  antiquae  Ecclesiae  monumenta  perscru- 
temur,  nullum  profecto  certum  exploralumque  exemplum 
inveniemus  ullius  Pontificis,  qui  sibi  Successorem  elegerit. 
Contra  vero  compertum  habemus,  Bonifacium  II,  ut  licen- 
tiae  Regum  Gothorum  in  designandis  Pontificibus  occur- 
reret,  habito  Romae  Concilio,  elegisse  Vigilium  Diaconum, 
qui  sibi  succederet,  Clero  tum  consentiente,  tum  consen- 
sum  suum  jurejurando  et  chirographis  confirmante.  Cujus 
rei,  utpote  sacris  legibus  et  libertati  electionum  contrariae, 
adeo  Clericos  et  Bonifacium  ipsum  poenituit,  ut  Pontifex 
alio  congregato  Concilio,  decretum  abrogaret,  ignique  tra- 
deret.  Itaque  si  veteribus  exemplis  standum  est ,  haec 
potius  obstant  hujusmodi  electionibus,  quam  faveant. 

In  hodierna  vero  disciplina  videntur  canones  cum  facto 
Bonifacii  II  consentire,  quos  Pirrhing  magno  numero  con- 
gerit,  et  rationibus  auctoritateque  illustrat.  Ad  canones 
accessit  decretum  Pii  IV,  quo  sancitum  est,  Pontificem, 
Cardinalibus  quoque  consentientibus ,  non  posse  Succes- 
sorem  sibi  eligere.  Raynaldus  ad  ann.  1561  §.  9  :  Oc- 
casionem ,  inquit .,  hujus  sanctionis  reslituendae  potius 
quam  instituendae ,  cum  jam  olim  in  Concilio  Romano 
sub  Bonifacio  II  emanaverit ,  videlur  ex  parte  innucre 
Victorellus  in  additionibus  ad  vitam  Pii  IV,  quam  Diana 
part.  10  tract.  5  «  Dc  potestate  Pontificis  eligendi  sibi 

Successorem  »  rctidit ,  qucm  lcctor  sciendi  cupidus  con- 
sulere  potest,  invenietque  agitalam  inter  Canonistas  quae- 
Uionem,  sit  ne  hoc,  jure^  ut  vocant,  divino  an  canonico 
vel  7iaturali  interdictum :  quam  ctiam  conlroversiam  do- 
ctissimc  more  suo  expendit  Prosper  Fagnanus  in  2  part. 
primi  Dccrelal.  cap.  Accepimus  de  pactis  num.  16. 

§.    59. 
DE  REGIA  NOMINATIONE 

Jam  diximus  ,  atque  etiam  argumentis  confirmavimus 
non  jure  divino ,  sed  tantummodo  indulgentia  Ecclesiae 
facliun  esse,  ut  olim  christianus  populus  ad  Episcoporum 
electiones  reciperetur,  et  proinde  cum  jus  illud  nunquam 
extiterit ,  neque  etiam  in  Summos  Priucipes  transferri 
potuit.  Nonnulli  itaque  Canonislae  aliam  viam  inierunt, 
ut  jus  Episcopos  eligendi  vel  nominandi  Summis  Prin- 
cipibus  adsererent ,  atque  affirmare  non  dubitarunt ,  jus 
ipsum  in  jure  majestalico,  sive  in  summo  imperio  con- 
tineri.  Verum  haec  opinio  mirum  quantum  a  veritate 
discrepat.  Electio  enim  Episcoporum  est  pars  ecclesiastici 
regiminis ,  quod  proinde  ad  Ecclesiam  perlinet.  Neque 
vero  civile  imperium  omnia  potest  ideo  quod  summum 
est :  lum  enim  civilis ,  tum  etiam  ecclesiastica  potestas 
summa  est,  utraque  tamen  in  genere  suo  ;  et  quemadmo- 
dum  civilium  Magistratuum  eligendorum  potestatem  Ec- 
clesia  non  habet,  sic  etiam  Principihus  laicis  nullum  jus 
est  Magistratus  ecclesiaslicos  sive  Episcopos  eligendi. 

Id  sapientissimi  Principes  facto  ipso  professi  sunt ;  jus 
enim  suarum  ditionum  Episcopos  nominandi  per  privile- 
gia,  aut  pacta  et  conventa  a  Sede  Apostolica  impetrarunt. 
Quapropter  Natalis  Alexander  Hist.  eccles.  saec.  XV,  et 
XVI  diss.  1 1  art.  6  n.  7 :  Non  prohibetur,  inquit,  Prin- 
cipibus ,  ne  Episcopos  Ecclesiis  designent ,  si  id  ipsis 
ecclesia  concesserit  vel  permiserit  ;  quod  quidem  eo 
casu  praestabunt  non  jure  imperh,  sed  praesidii  ad  Ec- 
clesiam  juvandam^  et  nominatio  regia  vim  electionis  ha- 
bebity  quatenus  Rex  ut  Ecclesiae  defensor ,  et  ut  populi 
caput  y  seu  ut  persona  inter  Clerum  et  laicos  media , 
utrumque  ordinem  in  negotio  electionis  Episcoporum  re- 
praescntaty  sive  utriusque ,  jura  exercet,  ecclesia  conce- 
dente.  Et  Gaspar  Juenin  in  Commentario  historico  et 
dogmatico  de  Sacramentis  dissert.  X  cap.  5  art.  5  haec 
habel :  Naturalis  ralio  docet  ovibus  non  convenire ,  ut 
pascant  ac  regant^  sed  tantum  ut  regantur  et  pascantur. 
Verum  eligere  Pastores  actus  est  regiminis  et  guberna- 
tionis ;  laicis  igitur ,  utpote  ovibus  tantum ,  nequaquam 
competit _,  nisi  concesserit  ecclesia^  ut  rcvera  alias  in- 
dulsit ,  et  nunc  etiam  Principibus  indulget ,  cum  facid- 
tatem  facit,  ut  in  regnis }  quibus  praesunt  y  Episcopos 
nominent  ct  praesentent  Papae ,  a  quo  canonice  insti- 
tuuntur. 

Jus  igitur  nominandi  Episcopos  a  Romano  Pontifice 
tribuitur ,  ab  eoque  nominalio  regia  confirmanda  est ; 
postquam  enim  constiterit,  eum,  qui  nomiuatus  est,  tanto 
munere  dignum  esse ,  tum  nominatio  confirmatur,  nomi- 
natus  scilicet  Episcopus  instiluitur,  et  potestatem  jurisdi- 
ctionis  consequitur. 

Episcopi  ante  consecrationem  tum  catholicam  fidem  profiten- 
tur  ex  formula  a  Pio  IV  praescripta,  tum  fidelitatem  et  obedien- 
tiam  Romano  Pontifici  promittunt,  interposito  jurejurando.  De 
hujus  jurisjurandi  antiquitate  et  aequitate  plures  Canonistae 
scripserunt;  sed  vide  Barthelium,  celebrem  GermaniaeCanonistam 
eumque  minime  suspectum,  in  Opusculo  de  Pallio  capite  XI,  et 
Thomassinum  vct.  et  nov.  Eccl.  disciplin.  parl.  2  lib.  2  cap.  46. 

CAPUT   II. 


5-  60. 

DE   REBUS 

Res^  circa  quas  ecclesiastica  potestas  versatur,  in  dtias 
classes  dividuntur,  quarum  prima  regulam  fidei  et  morum, 
et  altera  disciplinam  respicit. 

Defmitiones  fidei  et  morum  ad  Ecclesiam  pertinere 
apud  omnes  catholicos  certum  est;  Principes  christiani^ 
ait  De  Marca  de  Concordia  Sacerdotii  et  Imperii  lib.  II 
cap.  6,  de  fidei  controversiis  leges  ferre  non  possunt,  cum 
haec  sit  Ecclesiae  Christi  potestas,  cui,  ut  cohimnae,  fidci 
chrislianae  praedicatio  secundum  Scripturarum  et  veteris 
Traditionis  tenorem  innilitur.  Unde  perfidiam  Arii  non 
ConstantinuSj  sed  Synodus  Nicaena  discussit.  Macedonium 
et  Apollinaristas  Synodus  Constantinopoli  coacta,  non  vero 
Theodosius  Imperator  haereseos  damnarunt.  Ncstorii 
amentiam  Synodus  Ephesina,  et  Eutychetis  delirium  Chal- 
cedonense  Concilium,  non  Theodosius ,  aut  Marcianus 
anathemate  perculerunt.  Hoc  aperlissime  professi  sunt 
ipsi  PrincipeSj  ut  in  re  certissima  argumentis  congerendis 
non  sit  opus.  Hac  de  re  satis  dictum  est  superioribus 
libris. 

Disciplina  vero  ecclesiastica  est  vel  dogmatica3  vel 
liturgica,  vel  externa.  Dogmatica  est,  quae  originem  suam 
ipsi  Chrislo  acceptam  refert.  Hujusmodi  sunt  maleria  et 
forma  Sacramentorum,  itemque    forma    ecclesiastici    regi- 

minis,  seu  ecelesiastica  Hierarchia,  quam  divinitus  insti- 
tutam  esse  Tridentina  Synodus  definivit.  Quae  quidem 
nulli  humanae  potestati  obnoxia  sunt.  Huc  etiam  spectat 
illud  disciplinae  genus,  quae  vulgo  fundamentalis,  seu 
substantialiSj  sive  dogmati  adnexa  dicitur,  quae  videlicet 
ita  dogmati  cohaeret,  ut  salvo  dogmate,  abrogari  non 
possit.  Talis  est  disciplina  sanctissimam  Eucharistiam  ado- 
randi,  quae  cum  dogmate  realis  praesentiae  Christi  tantam 
conjunctionem  habet,  ut  eadem  disciplina  nequeat  aboleri, 
quin  simul  veritati  dogmalis  detrahatur 

Disciplina  liturgica  est,  quae  ad  Sacramenta,  caerimo- 
nias,  ritusque  sacros,  rerumque  sacrarum  dignitatem  et 
reverentiam  pertinet.  Hoc  disciplinae  genus  in  potestate 
unius  Ecclesiae  positum  est.  De  ritibus.,  ait  De  Marca  in 
Prolegomenis  ad  libros  de  Concordia  Sacerdotii  et  Imperii, 
caerimoniiSj  Sacramentis,  Cleri  functione,  conditionibus, 
ccnsura,  et  disciplina  canones  a  ConciliiSj,  et  decreta  a 
Pontifcibus  Romanis^  tamquam  de  materia  sibi  subjcctay 
frequentissime  eduntur,  et  vix  ulla  proferri  potest  consti- 
tulio  vcterum  Principum,  quae  hac  de  re  lata  fuerit  ex 
mero  potcstatis  saecularis  imperio.  Secutas  quidem  hac 
in  parte  lcges  publicas  vidcmus;  sed  non  antecessisse 
juxta  mentem  Jusliniani^  qui  Novella  83  aity  ipsas  lcges 
post  canones,  et  ad  illos  fovendos  cdi.  Quod  discrimen 
si  accurate  expcndisscnt  ncolcrici  quidam,  non  adco  se 
ubsurdis  opinionibus  implicuissent,  quibus  auctoritalem 
Principum  idtra  limites  a  Deo  praescriptos  porrigunt. 

Denique  disciplina  externa  ea  est,  quae  externam 
Ecclesiae    gubernalionera,    e.    g.    electiones    Praelatorum, 

ipsorum  jurisdictionem,  formam  ecclesiasticae  administra- 
tionis,  judiciorum  ordinem  determinat,  vel  externas  fide- 
lium  actiones  ,  quatenus  christiani  sunt  et  Ecclesiae 
membra,  moderatur.  Hoc  disciplinae  genus  politiam  eccle- 
siasticam  vocavit  forte  omnium  primus  Theodoretus  Histor. 
Eccl.  lib.  I  cap.  8,  ubi  de  Nicaenis  Patribus  verba 
faciens  sic  loquutus  est:  Post  haec  rnrsus  in  unum  conve- 
nientes  de  ecclesiastica  politia  vigenti  leges  conscripsere. 
Harum  Institutionum  initio  diximus,  Regalistas  nihil 
non  moliri,  ut  res,  quae  ad  Religionem  pertinent,  si  non 
omnes,  at  eas  certe,  quae  vel  externae,  vel  rei  temporali 
adnexae  sunt,  civili  imperio  subjiciant.  Multa  etiam  circa 
matrimonium,  causasque  matrimoniales ,  et  temporalia 
Ecclesiae  bona  eidem  imperio  concedunt.  Ouibus  de 
rebus  cum  breviter  dilucideque  disserendum  nobis  sit5 
dicemus  1.°  de  rebus  spiritualibus:  2.°  de  matrimonio 
et  causis  matrimonialibus:  3.°  de  rebus  spiritualibus  rei 
temporali  adnexis:  4.°  denique  de  bonis  Ecclesiae  tem- 
poralibus. 

S-  61. 
DE   REBUS  SPIRITUALIBUS 

Spirituales  dicuntur  illae  res5  quibus  Deus  colitur,  et 
homines  ad  aeternam  salutera  ducuntur ,  uti  sunt  Sacra- 
menta,  Missae  Sacrificium,  dies  festi,  preces  sacrae,  vota, 
jejunia,  et  cetera  ejusdem  generis. 

Jam  vero  in  iis  omuibus,  quae  ad  culluni  Dei  et  sa- 
lutem   animarum  spectant ,  omnis  a  Christo  potestas  do- 

cendi,  jubendi,  judicandi,  puniendi  et  solvendi  Ecclesiae 
tradita  fuit ;  idque  variis  harum  Institutionum  locis  satis 
probasse  confidimus ,  proindeque  necesse  non  est ,  novis 
argumentis  et  rationibus  eamdem  rem  confirmare ,  sed 
potius  operae  pretium  esse  arbitramur,  opiniones  contra- 
rias  refutare. 

Itaque  ajunt,  essentialia  Religionis  christianae  ab  ac- 
cidentalibus  secernenda.  Essentialia  autem  nomiuant  tuni 
quae  ad  doctrinam  fidei  morumque  praecepta,  tum  quae 
ad  Sacramenta  et  sanctissimum  Missae  Sacrificium  perti- 
nent,  et  haec  tantummodo  asserunt  in  potestate  Ecclesiae 
posita  esse.  Cetera  vero  omnia,  quae  accidcntalia  vocant, 
in  potestatem  summorum  Principum  conferunt. 

Adversus  hanc  opinionem ,  quae  praesertim  proxime 
elapso  saeculo  propagari  coepta  est,  facit  ea  Tertulliani 
sententia    cap.    21   de  praescript.:  id  scilicet  esse  domi- 

NICUM  ET  VERUM  7  QUOD  SIT  PRIUS  TRADITUM  ,  ID  Al  TEM 
EXTRANEUM  ET  FALSUM,  QUOD   SIT    POSTERIUS    IKMISSUM.    ApO- 

stoli5  Concilia,  Summi  Pontifices  et  Episcopi  disciplinae 
canones  perpetuo  condiderunt ,  neque  ab  ullo  Scriptore 
catholico  eorum  potestas  in  controversiam  adducta  est , 
neque  etiam  adduci  potuit :  enimvero  ex  Sacris  Litteris 
apertissime  docemur,  christiani  populi  curam  et  regimen 
Petro,  et  Aposlolis,  eorumque  Successoribus  traditum  ab 
ipso  Christo  fuisse ;  et  S.  Paulus  ( Act.  XX  28  )  apertis 
verbis  pronunciat :  Spiritus  Sanctus  posuit  Episcopos  re- 
gere  Ecclesiam  Dei.  Jam  vero  Ecclesia  regitur  non  sola 
fldei  morumque  doctrina ,  sed  etiam  legibus  disciplinae ; 
imo  vero  regere  proprie  vereque  siguificat  ordinare,  (ju- 

bernare,  moderari,  quae  ad  externara  gubernationem  per- 
tinent.  Hinc  opinio  eorum ,  qui  Principibus  potestatera 
tribuunt  ferendarum  legum  de  externa  disciplina ,  mihi 
videtur,  ait  B.  Cardinalis  Thomasius  opusc.  16  tom.  7, 
continere  haeresim  oppositam  revelationi  divinae ,  quam 
nobis  Dominus  manifeslavit  in  libris  novi  Testamenti. 
Disciplina  enim  exterior  et  visibilis  Ecclesiae  sita  est  in 
regimine  Ecclesiae  visibilis ;  quod  regimen  non  homo , 
sed  Deus  non  Regibus ,  sed  Episcopis  dedit  ^  ut  Deus 
ipse  revelavit  per  os  Apostoli  dicentis :  Attendite  vobis 
et  universo  gregi ,  in  quo  vos  Spiritus  Sanctus  posuit 
Episcopos  regere  Ecclesiam  Dei. 

Neque  dicas ,  externas  res  omnes  in  Principum  pote- 
state  sitas  esse ;  quippe  Ecclesia  non  puros  spiritus  regit, 
sed  homines  corpore  et  spiritu  concretos,  adeoque  societas 
externa  est  et  visibilis.  Praeterea  consequeretur,  non  Ec- 
clesiae,  sed  civili  Imperio  potestatem  esse  circa  doctrinam 
fidei  et  praecepta  morum,  Sacramentorum  administratio- 
nem,  liturgiam,  caerimonias  divini  cultus,  aliaque  id  ge- 
nus,  quae  actibus  rebusque  externis  et  visibilibus  constant : 
quod  nemo  catholicus  affinnabit. 

Veruni  Canonistarum  aliqui  aliam  favendi  Principibus 
rationera  excogitarunt.  Dicunt  enini,  catholicos  Principes 
esse  Ecclesiae  sacrorumque  canonum  tutores,  quos  scilicet, 
ut  ait  Concilium  Tridentinum  sess.  25  cap.  20  de  re- 
form.,  Deus  sanctae  fidei  Ecclesiaeque  proteclores  esse 
voluit.  Istud  vero  oflicium  tuitionis  sacrorum  canonum 
ila  dilatant,  ut  ex  tuloribus  legislatores  faciant ;  cum- 
([ue    juribus    decertare    nequeant ,    ad    facta    confugiunt, 

afferuntque  Imperatorum  exempla ,  qui  jure  tuitionis  de 
externa  disciplina  leges  ediderunt,  et  praesertim  Justinia- 
num  laudant,  qui  in  rescripto  ad  Dacianura  Metropolitam 
Bizacii  in  Africa  sibi  jus  attribuit  dhciplinae  in  melius 
augendae. 

Sed  in  primis  videndum  est ,  quae  sit  hujusmodi  tui- 
tionis  vis  et  potestas.  Joannes  Domat,  auctor  valde  doctus, 
Jur.  Publ.  lib.  I  tit.  19  ita  scribit :  Ad  potestatem  et 
officium  Principum  pertinet  praestare  Ecclesiae  suarum 
ditionum  totum  id  protectionis  et  auxilii ,  quo  potest 
indigere.  Atque  hujus  rei  causa  Principes  christiani  plu- 
res  edidere  leges  ad  imperandam  custodiam  et  executio- 
nem  legum  Ecclesiae,  uli  videmus  in  Codicibus  Impera- 
torum  christianorum  Theodosii  et  Juslinianij  et  in  edi- 
ctis  Regum  Francorum^  qui  iis  complexi  sunt  innumeras 
leges  Religionem  respicientes.  Id  autem  non  ipsi  fecerunt 
quasi  ad  condendos  canones ,  vel  ut  se  legislatores  aut 
judices  ecclesiasticarum  rerum  erigerent ,  ac  si  in  eis 
inesset  potestas  ad  ordinandas  res  ecclesiasticas ,  sicuti 
incst  ad  ditioncs  suas  gubernandas ;  sed  fecerunt  solum 
ad  luendam  observantiam  legum^  quas  Ecclesia  et  pote- 
states  spirituales,  quibus  Deus  Ecclesiae  regimen  commisit^ 
condiderunt;  et  ad  defendendam  et  promovendam  execu- 
lionem  quoad  ea,  quae  in  istis  legibus  sunt  ad  ordinem 
extcriorem  spectantia.  Certum  itaque  est,  tuitionis  officium, 
illud  quidem  nobile  et  Christiano  Principe  dignum ,  in 
Ecclesia  defendenda,  non  in  ea  regenda  versari. 

Quod  vero  ad  exempla  pertinet,  Juslinianus  leg.  13 
Cod.  de  sent.  et  interloc.  decernit ,    non    exemplis ,    sed 

legibus  judicandum ;  et  Innocentius  III  c.  27  de  elect. : 
Non  debemuSj  inquit,  atlendere  solummodo  quid  factum 
sity  sed  potius  quid  sit  faciendum.  Jam  vero  Beveregius 
inter  Protestantes  notissimus  et  celeberrimus  in  Prolego- 
menis  ad  Synodicon,  sive  Pandectas  canonum  ab  Ecclesia 
Graeca  receptorum,  num.  2 :  Si  de  fide ,  ait ,  loquamur 
christianay  et  legibus  ad  ecclesiasticam  spectantibus  disci- 
plinam ,  ipsi  etiam  Imperatores  christiani  ingenue  mul- 
toties  professi  sunt  ^  nihil  sibi  juris  in  istiusmodi  san- 
ciendis  legibus  tributum  esse.  Sic  Constantinus  Magnus , 
ValentinianuS;  MarciamiSj  Theodosius^  aliique.  Quin  ipse 
etiam  omnium  peritissimus  legum  Imperator  Justinianus 
in  ea  fuit  sententia,  leges  nempe  civiles  non  praccedere 
debere^  sed  sequi  ecclesiasticas,  idque  sine  dedignatione. 
Quapropter  verissime  dictum  est  a  Natali  Alexandro  Hist. 
eccl.  saec.  VI  cap.  7  art.  2  :  Leges  de  rebus  ecclesiasti- 
cis  a  saecularibus  Principibus  conditae  nullius  sunt  mo- 
menti,  nisi  ab  Ecclesia  ratae  habeantur. 

§•  62. 
DE  MATRIMONIO 

De  Matrimonio  duae  sunt  quaestiones ,  quae  in  Jure 
publico  ecclesiastico  instituuntur.  Prima  est :  cuinam  po- 
testas  sit  impedimenta  matrimonium  diriinentia  consti- 
tuendi  ?  Altera  est :  quisnam  in  causis  matrimonialibus 
sit  judex  'zompetens  ?  A  prima  initium  facimus. 

Potestatem  constituendi  impedimenta  matrimonium  di- 
rimenlia   alii    solis  Principibus  ,  alii  Ecclesiae  soli ,  alii 

tum  Ecclesiae,  tum  Principibus  tribuerunt.  Priorem  sen- 
tentiam  docuerunt  Protestantes,  qui  matrimoninm  dumta- 
xat  humanum  et  civilem  contractum  arbitrantur.  Ex  hoc 
enim  errore  consequitur,  absolutam  Regibus  esse  in  ma- 
trimonio  potestatem,  quandoquidem  humani  civilesque  con- 
tractus  saecularium  Principum  legibus  in  unaquaque  so- 
cietate  continentur.  Hanc  sententiam  anathemate  perculit 
Tridentinum  Concilium  sess.  24  de  sacr.  matrim.  can. 
4 :  Si  guis  dixerit  Ecclesiam  non  potuisse  conslitucrc 
impedimenta  matrimonium  dirimentia,  anathcma  sit.  Ve- 
rum  nonnulli  auctores ,  qui  cum  haereticis  sentire ,  et 
calholici  haberi  volunt  ?  definitionem  Concilii  Tridentini 
malis  artibus  eludere  conati  sunt.  Joannes  Launojus,  in 
opere  de  regia  in  matrimonium  potestate,  interpretatus  est 
Ecclesiae  nomine  designatum  a  Tridenlinis  Patribus  fuisse 
non  ordinem  Sacerdotum,  sed  universum  fidelium  coetum, 
et  in  primis  Reges  atque  Principes,  ad  quos  ea  potestas 
proprie  pertinet,  et  quorum  nomine  et  auctoritate  ab  or- 
dine  Sacerdotali  exercetur.  Launoji  audaciam  compressit 
Auctor  observationum  in  librum  M.  J.  Launoji  Tkcolo- 
gi  Parisicw<i$j  qui  inscribitur  de  regia  in  matrimonium 
potestate ,  ubi  et  malam  Launoji  fidem  in  testibus  cor- 
rumpendis ,  truncandis  et  adulterandis ,  et  ejus  fallacias 
aliaque  id  genus  ingenuo  scriptore  prorsus  indigna  detexit. 
Alteram  sententiam  tuentur  catholici  fere  omnes.  Ex 
quo  enim  matrimonium  ad  dignitatem  Sacramenii  elatum 
est  ?  potestatem  impedimenta  dirimentia  constifuendi  ad 
unam  Ecclesiam  pertinere  oportet,  quae  ab  ipso  Deo  col- 
latam  hal>et  circa   res    spirituales    jurisdictionem.    Hujus 

argumenti  vim  perspexit  Calvinus  ipse  lib.  4  Instit.  cap. 
19  §.  17:  Ubi  enim  semel,  inquit,  obtinnere  caihoiici , 
matrimonium  esse  Sacramentum _,  conjugalium  causarum 
cognitionem  ad  se  traxerunt,  quippe  res  spiritualis  erat 
profanis  judicibus  non  attrectanda. 

Tertiam  denique  sententiam,  quae  hanc  potestatem  tum 
Ecclesiae,  tom  Principibus  concedit,  amplexati  sunt  pauci 
numero  doctores  cum  Sanchez,  qui  lib.  7  disp.  3  num. 
2  haec  habet :  Absque  dubio  dicendum  csl  >  posse  Prin- 
cipem  saecularem  ex  genere  et  natura  suae  poleslatis 
matrimonii  impedimenla  dirimentia  fdelibus  sibi  subditis 
ex  justa  causa  suis  legibus  indicere  eo  pacto ,  quo  id 
Pov.tifcx  Summus  potest.  Fatetur  autem  hanc  potestatem 
reservare  sibi  Pontifices  potuisse ;  quare  Principes  modo 
nequeunt  impedimenta  matrimonium  dirimentia  constituere. 
Eamdem  sententiam  tradit  Petrus  Soto  lib.  4  de  matrim. 
in  fine.  Veruntamen  ab  hujusmodi  sententia  valde  distat 
opinio,  quam  Canonicus  Litta  Mediolanensis?  aliis  etiam 
erroribus  famosus,  explicavit  in  opere  italice  conscripto 
«  De  jure  constituendi  impedimenta  matrimonii  ».  Siqui- 
dem  hic  auctor  in  constituendis  impedimentis  dirimenti- 
bus  mutuam  utriusque  potestatis  consensionem  postulat , 
ita  tamen  ut  plane  significet^  Ecclesiae  potestalem  esse 
non  proprie  constituendi,  sed  tantum  proponendi  impedi- 
menta  matrimonium  dirimentia  \  idqoe  adhibitis  publicae 
utililatis  et  honestatis  rationibus ,  quibus  optimi  quique 
Principes  ad  eadem  impedimenta  adoptanda,  suaque  au- 
ctoritate  roboranda  moveantur.  In  hac  itaque  re  nihil 
Ecclesiae  praescriptio  valet,  nisi  quae  proposuerit,  eadem 


232      LIB.  III.  C.  II.  DE  REBUS  ECCL.  POTEST.  SUBJECTIS 

Principum  auctoritate  confirmentur.  Igitur  haec  opinio 
Protestantium  opinioni  plane  congruit,  qui  omnem  ea  in 
re  Principibus  potestatem  tribuunt,  Ecclesiae  nullam. 

Nos  vero  sententiam  nostram  explicantes  primum  aflir- 
mamus,  Ecclesiae  potestatem  esse  impedimenta  matrimo- 
nium  dirimentia  constituendi,  et  eam  quidem  non  precariam, 
neque  a  Principibus  acceptam,  sed  omnino  propriam  et 
nativam.  Id  probatur  ex  natura  christiani  matrimonii, 
quod  prorsus  spiritualis  est,  idque  argumenti  genus  in 
secunda  sententia  exponenda  breviter  attigimus.  Deinde 
confirmatur  ex  usu  Ecclesiae,  quae  vel  a  prima  aetate 
hanc  potestatem  semper  et  ubique  in  ipsos  quoque  Prin- 
cipes  explicavit.  In  hoc  argumento  egregie  versalus  est 
Gerbesius  in  tract.  de  potestate  Ecclesiae  et  Principum 
supcr  impedimentis  matrimonii,  ubi,  teste  Van-Espenio 
Juris  ecclesiastici  universi  part.  2  tit.  13  cap.  1  num. 
18,  plura  anliquitatis  testimonia  et  exempla,  quae  Ec- 
clesiae  potcstatem  ponendi  impedimenta  matrimonii  evin- 
cunt ,  per  omnia  saecula  deducit,  ostenditque _,  hanc  au- 
ctoritatem  accepisse  Ecclesiam  a  Christo ,  eamquc  jure 
proprio  a  primis  saeculis  usque  ad  haec  tempora  semper 
hac  auclorilate  usam  fuisse^  eamquc  quodammodo  neces- 
sariam  esse^  ut  Ecclesiae  Pastores  providere  queant,  quo 
fideles  matrimonium  ita  incant ,  ut  Sacramenti  effectum 
spiritualem  assequantur.  Quamobrem  idem  Van-Espenius 
eod.  cap.  num.  10  concludit :  Igitur  flum  Traditionis 
insecuta  Synodus  Tridenlina  recte  anathema  dixit  in 
cum,  qui  dixerit^  Ecclesiam  non  potuisse  constitucre  im- 
pedimcnta    dirimentia  ,    vel    in  iis  constituendis  errasse. 

Hanc  autem  potestatem  non  ex  Principum  indulgentia 
tacita  vel  expressa  in  Ecclesiam  manasse,  sed  ei  omnino 
propriam ,  et  a  Chrislo  collatam  esse ,  tum  multis  aliis 
gravissimis  rationibus,  tum  praecipue  ex  can.  3  Triden- 
tinae  Synodi  sess.  24  de  matrim.  demonstratur.  Sed 
praestat  audire  Pium  YI  in  suis  litteris  ad  Card.  Ar- 
chiepiscopum  Meclinensem  die  2  februarii  1782  datis , 
in  quibus  ita  disserit :  Nolum  eliam  est ,  quod  can.  3 
ejusdem  sessionis  24  definitum  est,  posse  Ecclesiam  con- 
slituere ,  ut  plures  gradus  impediant  ac  dirimant.  Cum 
ergo  nullo  unquam  tempore  dogma  fidei  falsum  esse  pos- 
sitj  necesse  est,  ut  ab  Ecclesiae  origine  et  omni  anteacto 
tempore  verum  fuerit,  et  omni  consequenti  aetate  verum 
futurum  sil  y  Ecclesiam  ea  ?  quae  a  Concilio  asserilur  y 
potestate  pollere.  At  si  tacita  scdtem  Principum  rcquire- 
retur  ad  habendam  potestatem  concessio,  sequeretur  illucl 
primis  Ecclesiae  temporibus  sub  Principibus  nimirum 
ethnicis  verum  esse  non  potuisse^  neque  hoc  tempore  ve- 
rum  esse  posse  illis  in  locis  ?  in  quibus  Christi  fdeles 
degunt  sub  infdelium  dominatione^  et  si  ob  aliquam,  ut 
vocant ,  rationem  Stalus  Principes  revocata  ea ,  quae 
obtendiiur  3  indulgentia  et  concessione ,  abrogare  sancita 
ab  Ecclesia  impedimenta  valerent,  fieri  posset  ut  vcrum 
esse  desineret ,  quod  a  Tridentino  defnitum  est ,  idque 
portenli  exisleret^  ut  aliquando  dicendum  foret  Ecclcsiam 
non  posse^  quod  Ecclesiam  posse  Spiritus  Sanctus  Oecu- 
menicae  Synodi  oraculo  declaravit.  Sed  rem  plane  con- 
fecit  idem  Pontifex  in  Bulla  dogmatica  Auctorem  fidei 
adversus  Synodum  Pistoriensem,  ubi  sub  numero  59  ita 

declarat  atque  definit :  Doctrina  Synodi  ad  supremam 
civilem  dumlaxat  potestatem  originarie  spectare ,  contra- 
ctui  matrimonii  apponere  impedimenta  ejus  generis,  quae 
ipsum  nullum  reddunt ,  dicunturque  dirimentia  _,  quod 
jus  originarium  practcrca  dicitur  cum  jure  dispensandi 
essentialiter  conncxum.,  subjungens  supposito  assen.su \,  vel 
connivcntia  Principum  poluisse  Ecclesiam  constituere  im- 
pcdimcnta  dirimcniia  ipsum  contractum  matrimonii^  quasi 
Ecclcsia  non  scmper  potucrit  ac  possit  in  christianorum 
matrimoniis  jure  proprio  impedimenta  constituere ,  quae 
matrimonium  non  solum  impedianty  sed  et  nullum  rcd- 
dant  quoad  vinculum^  quibus  christiani  obstricti  tcncan- 
tur  etiam  in  terris  infrfclium,  in  eisdemque  dispensare  : 
canonum  3,  4,  9,12  sess.  24  concilh  tridentini  ever- 
siva,  haeretica. 

Secundo  loco  aflirmamus,  Principibus  laicis  potestatem 
non  esse  impedimenta  matrimonium  dirimentia  constituen- 
di.  Id  autem  intelligimus  de  matrimoniis  christianorum, 
cum  nemo  dubitet,  quin  Principes  valeant  infidelium 
nuptiis,  quae  contraclus  mere  naturales  et  civiles  sunt, 
tum  quod  ad  civiles  effectus,  lum  quod  ad  vinculum  con- 
jugale  perlinet,  impedimenta  ponere.  At  matrimonii  chri- 
stiani  vinculum  a  Principum  voluntate  non  pendet:  namque 
res  sacra  et  spiritualis  efTecta  est  ac  proinde  potestati 
Ecclesiae  attributa. 

At  vero  quaenam  adversariis  ratio  est,  quamobrem  ea 
potestas  in  Principes  conferatur?  Matrimonium  ajunt, 
quamvis  ad  Sacramenti  dignitatem  elatum  sit,  suapte 
natura  tamen  et  primo  loco  naturalem  civilemque  contra- 

etum  esse:  omnes  vero  contractus  propter  bonum  puhlicum 
auctoritati  Principum  obnoxios  esse,  eaque  de  causa  ma- 
trimonii  contractum  a  Principibus  irritum  fieri  posse.  Ne- 
que  eo  casu,  uti  adversarii  regerunt,  civiles  leges  Sacra- 
mentum  attingunt,  sed  contractum  unum  tollunt  irritumque 
faciunt;  sublato  autem  civili  contractu,  qui  est  materia 
Sacramenti,  nequit  Sacramentum  amplius  consistere,  quia 
sine  materia  nullum  Sacramentum  conlicitur. 

Verum  prorsus  negamus,  in  civili  contractu  materiam 
Sacramenti  sitam  esse,  sed  in  contractu  ad  praescriptum 
ecclesiasticarum  legum  celebrato;  quaproter  S.  Thomas 
in  supplem.  quaest.  54  ar.  4  ad  1:  Sicut  Deus,  inquit,  non 
conjungit  illos^  qui  conjungunlur  contra  divinum  prac- 
ceptuniy  ita  vec  conjungit  illos^  qui  conjunguntur  contra 
Ecclesiae  praeceptum^  quod  habet  eamdem  obligandi  effica- 
cium,  quani  habet  divinum  praeceplum.  Id  perspicuum  est 
ex  facto  et  consensu  totius  Ecclesiae;  ea  namque  matrimo- 
nia,  quae  contra  leges  a  Conciliis  et  Summis  Pontificibus 
latas  contracta  essent,  irrita  perpetuo  habita  sunt.  Saeculares 
quidem  Principes  possunt  matrimoniis  contrahendis  leges 
dare;  sed  unaquaeque  lex  tantum  valet,  quantum  est  in 
potestate  Legislatoris.  Cum  igitur  saecularium  Principum 
potestas  res  tantummodo  temporales  ac  civiles  modere- 
tur,  consequitur  eorum  leges  circa  matrimonia  in  ordine 
solum  civili  ratas  esse,  adeo  ut  matrimonia  adversus  eas 
leges  inita  civilibus  efFectibus,  quantum  sciiicet  attinet  ad 
dotem,  successionem,  haereditatem  et  alia  hujus  generis, 
priventur:  spirituale  autem  christiani  matrimonii  vinculum 
ejus  ordinis  est,  ut  civiles  leges  ad  eum  pertingere  nullo 

modo  possint.  Huc  pertinet  caput  1  de  sponsal.  et  matr.? 
ubi  malrimonium  inter  virum  Francum  et  mulierem  de 
Saxonia,  repugnante  civili  lege,  contractum  a  Synodo  Tri- 
buriensi  validum  declaratum  est,  et  rubrica  ejusdem  capitis 
enunciatur  his  verbis:  Matrimonium  solo  consensu  con- 
trahitur,  ncc  invcdidatur^  si  consuetudo  patriae  non 
servetur.  Huc  facit  etiam  commonitio  Cleri  Gallicani 
ad  Ludovicum  XIII  de  regio  ipsius  edicto,  quo  nuptiae 
a  filiisfamilias  initae  absque  parentura  consensu  nullae  et 
invalidae  decernebantur.  Clero  autein  Gallicano  ea  de  re 
admodum  sollicito  et  anxio  responsum  est:  Verba  ista 
valide  et  invalide  contracta  matrwonia  noii  esse  aliter 
explicanda^  quam  per  solam  rclalioncm  ad  contractum 
civilem.  Et  S.  Thomas  in  supplemen.  quaest.  57  art.  2 
explicans,  cur  legalis  cognatio  ex  adoptione  orta  raatri- 
raonium  dirimat,  inquit,  quia  filius  adoptalus  conversatur  in 
domo  patris  adoptantis,  sicut  filius  naturalis,  idco  Icgibus 
humanis  prohibitum  est  inter  talcs  matrimonium  contrahi, 
ct  talis  prohibitio  est  pcr  Ecclesiam  approbata^  et  inde  est, 
quod  lcgalis  cognatio  matrimonium  impediat.  El  ad  4:  Di- 
ccndum^  inquit,  quod  prohibilio  legis  humanae  non  sufficeret 
ad  impedimentum  matrimonii^  nisi  interveniret  Ecclesiae 
auctoritas,  quae  idem  etiam  intcrdicit.  Ex  quibus  omni- 
bus  satis  exploratum  est,  potestatem  impedimenta  dirimen- 
tia  jure  proprio  constitueudi  ad  Ecclesiam  certe  pertinere; 
Principibus  vero  integrum  esse  suis  subditis  contra  civi- 
les  leges  copulatis,  licet  ea  matrimonia  ratione  Sacramen- 
ti  et  vinculi  inde  prognati  valida  sint,  effectus  civiles  dene- 
gare;   idque  satis    est    ad  eos    in  officio  continendos,  ne 

Principum  leges  contemnant.  Subditi  enim  a  similibus 
nuptiis  facile  abstinebunt,  dum  plane  norunt  ex  civilium 
effectuum  privatione  gravissima  damna  tum  sibi,  tum  libe- 
ris  imminere. 

Putaraus  rem  gratam  et  utilem  facturos,  si  in  medium  pro- 
feramus  gravissima  verba,  quibus  facultas  theologica  Lovanien- 
sis  a  Carolo  Lotharingiae  Duce  sententiam  rogata  respondit. 
Sunt  autem  hujusmodi :  Extra  dubium  esse  positum,  penes  sae- 
culares  Principes  esse  potestatem  irritantia  impedimenta  statuendi 
respectu  matrimoniorum  non  baptizatorum  sibi  subditorum, 
quatenus  primis  Ecclesiae  saeculis  impedimenta  matrimonii  a 
Principibus  tum  ethnicis,  tum  christianis  constituta  admisit 
Ecclesia.  Saeculo  quarto  Theodosius,  christianus  pientissimusque 
Imperator,  decretum  tulit,  quo  consobrinorum  matrimonia  irrita 
decernebantur ;  cujus  decreti  cum  elogio  meminit  S.  Ambrosius 
epist.  66  ad  Paternum. 

Nunquam  Principes  saeculares  potuere  irrita  facere  matrimo- 
nia  fidelium,  quoad  omnes  effectus,  nisi  consentiente,  et  robur 
addente  Principum  edictis  ipsa  Ecclesia.  Hoc  docet  S.  Thomas 
(  quem  passim  Theologi  sequuntur  ) :  namque  tametsi  jus  aliquod 
in  matrimonia  potestati  civili  competere  non  diffiteatur,  dum 
dicit  L.  4  sent.  dist.  34  q.  1  a.  1  ad  4  jure  naturae,  divino, 
ecclcsiastico,  et  civili  impedimenta  dirimentia  constitui  posse ; 
circa  Christianorum  tamen  matrimonia,  eorum  esse  restrictam 
jmtestatem  asserit,  dum  ait  L.  4  dist.  42  q.  2  a.  2  ad  4 :  pro- 

HIBITIO  LEGIS  HUMANAK  NON  SUFFICERET  AD  IMPEDIMENTUM  MA- 
TRIMONII,    NISI    INTERVENIRET    ECCLESIAE    AUCTORITAS,    QUAE    IDEM 

etiam  interdicit.  Quae  vcrba  saltem  de  fidelium  matrimoniis 
intelligi  debent ;  cum  nemo  sit,  qui  in  dubium  revocet,  utrum 
Principes  saeculares  matrimonia  infidelium,  seu  non  baptizato- 
rum,  quoad  omnes  effectus,  irritare  valeant.  Idem  factis  historicis 
valet  demonstrari.  Pallavicinus  enim  lib.  22  Hist.  Conc.  Trid. 

c.  4  refert,  Regis  Galliae  oratores  diu  multumque  institisse 
apud  Patres  Concilii,  ut  matrimonia  filiorumfamilias  non  con- 
sentientibus  parentibus  contracta  irritarentur ;  quod  Patres  post 
diuturnum  examen  multis  et  gravibus  de  causis  abnuerunt.  An 
ita  per  oratores  institisset  Rex  Galliae,  si  penes  se  lianc  pote- 
statem  esse  reputasset  ?  An  Ecclesia  abnuente  generale  impedi- 
mentum  constituere  pro  omnibus  christianis  fidelibus,  Rex  Chri- 
stianissimus  pro  suis  subditis  legem  irritantem  non  tulisset  ? 

Hoc  tamen  Galliae  Reges  nunquam  attentarunt,  et  proinde  id 
esse  posse  non  existimarunt ;  varii  quidem  Galliae  Reges  ma- 
trimonia  filiorumfamilias  absque  parentum  consensu  contracta, 
nulla  et  irrita  declararunt ;  at  quoad  effectus  civiles  tantum, 
quod  eorum  non  excedit  potestatem.  Talia  autem  matrimonia 
quoad  e/fectus  tantum  civiles  esse  irrita  patet  ex  Ludovici  XIII 
resj)onso:  Hic  enim  Galliae  Clero  super  dicta  clausula  sollicito 
et  anxio  respondit,  non  valide  contrahi,  intelligi  ouoad  ef- 
fectus  civiles  :  quorsum  tam  inquieta  Cleri  Gallicani  sollicitudo, 
ut  Regis  edicti  tolleretur  ambiguitas,  si  Principi  saeculari  po- 
testas  competeret  contractus  matrimoniales  sic  irritandi,  ut  nec 
naturale  vinculum  inducere,  nec  Sacramenti  materia  esse  pos- 
sint  ? 

Igitur  qualiscumque  sit  quorumdam  Galliae  Parlamentorum 
circa  talia  malrimonia  praxis  et  sentcntia,  si  ambigua  sit,  ad 
praedictam  Ludovici  XIII  declarationem,  et  ad  mentem  illius 
est  explicanda ;  si  vero  inveniatur  adrersa,  per  eamdcm  erit 
emcndanda. 

Ecclesiae  Gallicanae  circa  talia  matrimonia  sententiam  manife- 
stam  facit  Habertus,  qui  Cleri  Gallicani  nomine  scribens  adver- 
sus  Rcgii  edicti   detrectatores  sub   titulo  optati   galli   sic  ait: 

TAMQUAM  DIVINI  JURIS  INTERPRETIS  AC  ORACULI  DE  VERITATE, 
DE  VVLIDITATE,  SUBSTANTIA,  CAUSIS,  PARTIBUS,  CONTRACTU  CON- 
SENSUQUE,  IT  MATERIA  ET  FORMA,  CONDITIONIBUSQUE,  EFFECTIS- 
QUE  SACRAMENTI  MATRniONIl  DFCERNERE,  UNIUS  ECCLESIAE  EST. 
1D    FIDEI    CAPUT    ESSE    NEMO    DUBITAT    ORTHODOXUS.    Qliod  si    tam- 

quam  fidei  caput  in  ipsismet  Galliis  adstruitur,  soli  Ecclesiae 
competere  potestatem  statuendi  conditiones  requisitas  ad  validi- 
tatem  contractus  matrimonialis,  quatenus  ad  Sacramentum  ordi- 
nem  habet,  potestati  civitijus  non  est  adscribendum,  quo  valeat 
contractum  matrimonialem  irritum  facere,  nisi  in  ordine  ad 
effectus  civiles.  Ipse  Van-Espen,  quem  nemo  suspicabitur  nimium 
Ecclesiaslicis  favisse,  Ecclesiae  jus  tribuit  impedimenta  matri- 
monii  dirimentia  privative  statuendi :  sic  enim  scribit  Juris 
Eccl.  Univ.  p.  2  /.  1  tit.  13:  quidquid  sit,  hoc  constat,  jam 

PLURIBUS  SAECULIS,  ECCLESIAM,  ET  QUIDEM  PRIVATIVA  AUCTORI- 
TATE,  ET  CUM  EXCLUSIONE  PRINCIPUM  SAECULARIUM  IMPEDIMEiNTA 
DIRIMENTIA  IiNTER  CATHOLICOS  ORDINASSE,  EAQUE  PRO  TEMPORE, 
ET  LOCORUM  CIRCUMSTANTIIS  NONNUISQUAM  EXTENDISSE,  VEL  LIMI- 
TASSE,  AUT  ETIAM  RELAXASSE;  AC  PER  CONSEQUENS  NEGARI  NON 
POTEST,  QUIN  ECCLESIA  HAC  POTESTATE  A  PRIMIS  SAECULIS  PACIFICE 
USA    SIT. 

Constat  etiam,  impedimenta  matrimonii  stetisse  auctoritate 
Ecclesiae,  quae  Principes  saeculares  cessare  volebant;'  nam  cum 
Theodosius  statuisset  irrita  matrimonia  in  secundo  gradu  con- 
sanguinitatis,  illud  decretum  sic  suum  fecit  Ecclesia,  ut  cum 
Arcadius  et  Honorius  illud  revocassent,  hoc  minime  obstante  idem 
impedimentum  perseveraverit. 

S-  63. 
DE  CAUSIS  MATRIMONIALIBUS 

Tridentina  Synodus  sess.  24  de  matrim.  can.  12  ge- 
neratim  defmivit :  Sl  quis  dixerit  causas  matrimoniales 
non  spectare  ad  judices  ecclesiaslicos,  anathema  sit. 

Non  exinde  tamen  (  verba  sunt  Benedicti  XIV  de  Sy- 
nod.  Dioec.  lib.  IX  cap.  9 )  quod  causac  matrimoniales 
fori  sint  ecclesiastici ,  fas  erit  Episcopo  quidquid  matri- 

monium  attingit  >  sibi  suoque  tribunali  adjudicare ,  sed 
causarum  naluram  attente  inspicere  et  dislinguere  debet. 
Tria  sunt  causarum  matrimonialium  genera.  Aliquae  ver- 

santur  circa  initi  conjugalis  foederis  firmitatem Aliae 

sunt  causae  excitatae  aut  super  validitate  sponsalium , 
aut  super  jure  instituendi  divortium  quoad  thorum  _,  et 
quoad  cohabitationem....  Aliae  demum  sunl  causae^  quae 
connexionem  quidem  habent  cum  malrimonio ,  sed  res 
mere  politicas  et  temporales  direcle  atque  immediate 
respiciunt. 

Itaque  dicimus,  duo  tantum  priora  causarum  matrimo- 
nialium  genera  ad  ecclesiasticos  judices  pertinere.  Et  exor- 
dium  sumentes  a  primo  genere ,  quod  est  earum  causa- 
rum ,  quae  super  initi  conjugalis  foederis  firmitate  ver- 
santnr,  perspicuum  est,  dum  causa  agitur  de  firmitate 
foederis  conjugalis ,  idem  esse  ac  si  quaestio  de  Sacra- 
menti  validitate  instituatur.  Namque  Sacramentum  nullo 
modo  est  a  matrimoniali  contractu  diversum  aut  disjun- 
ctum,  tamquam  res  a  re,  aut  tamquam  res,  quae  extrin- 
secus  superveniat.  Sed  Sacramentum  et  matrimonium  una 
atque  eadem  res  est;  sive  matrimonium  est  Sacramentura, 
quod  Tridentina  Synodus  definivit  sess.  24  can.  1  :  Si 
quis  dixerit;  matrimonium  non  esse  vere  et  proprie  unum 
ex  septem  legis  evangelicae  Sacramentis  a  Christo  Domino 
institutum^  anathema  sil.  Hinc  S.  Thomas  in  supplemento 
tert.  part.  quaest.  42  art.  3  ad  2  ait :  Actus  exteriores^ 
et  verba  exprimentia  consensum  directe  faciunt  nexum 
quemdam^  qui  est  Sacramcntum  malrimonii.  Igitur  cum 
foedus  conjugale  Sacramentum  sit,  de  Sacramenlis  autem 

judieare  ad  unam  Ecclesiam  pertineat,  palam  est  causas 
omnes,  quae  firmitatem  conjngalis  foederis  sive  matrimo- 
nium  spectant,  in  foro  dumtaxat  ecclesiastico  dijudican- 
das  esse. 

Sed  ajunt,  plures  eosque  graves  Theologos  docere, 
matrimonium  sine  Ministro  Ecclesiae,  et  sine  aliqua  Re- 
ligionis  caerimonia  initum,  non  esse  vere  et  proprie  Sa- 
cramentum,  sed  tamen  verum,  firmum,  et  legitimum  ma- 
Irimonium  habendum  esse:  quam  quidem  opinionem  Mel- 
chior  Canus  de  Iocis  theologicis  lib.  \  III  cap.  5,  quan- 
lum  potuit ,  tueri  et  illustrare  conatus  est.  Cum  igitur 
( hac  ratione  concludunt )  Sacramentnm  a  contractu  ma- 
trimonii  dividi  possit ,  id  consequens  est ,  ut  non  omnes 
de  firmitate  matrimonii  quaestiones,  seu  causae  ad  forum 
Ecclesiae  deferendae  sint. 

Huic  argumento  respondemus ,  neque  Canum ,  neque 
alios  ejusdem  opinionis  patronos  ita  contractum  matrimo- 
nii  a  Sacramento  dividere,  ut  contractus  et  Sacramentum 
seorsum  existant ,  sed  tantummodo  contendere,  interdum 
posse  verum,  firmum,  et  Iegitimum  matrimonium  contrahi, 
quin  sit  Sacramentum.  At  vero  cum  matrimonium  ita 
initur ,  ut  vere  et  proprie  Sacramentum  sit ,  tunc  plane 
fatenlnr ,  contractum  et  Sacramentum  non  duas  esse  res 
inter  se  distinctas  ,  ita  ut  una  ab  altera  secerni  possit , 
sed  unam  eamdemque  rem ,  quia  contractus  matrimonii 
est  maleria  Sacramenti.  Hinc  Melchior  Canus  citato  loco 
disserens  de  matrimonio  ita  inilo ,  ut  sit  etiam  Sacra- 
menlurn:  Verba^  inquit,  cmtrakentium  sunt  Sacramenluni, 
id  est ,  contractus  est   Sacramentum.    Et    paulo    posl    ila 

16 

concludit :  Verba  igitur  contrahentium  materia  Sacramenti 
sunty  sive,  ut  verba  S.  Thomae  iterum  usurpemus,  actus 
exterioreSy  et  verba  exprimentia  consensum  directe  faciunt 
nexum  quemdam \,  qui  est  Sacramentum  matrimonii. 

Praeterea  Benedictus  XIV  de  Synod.  Dioec.  lib.  VI 
cap.  7  :  Scimus  profecto^  ait,  esse  Theologosy  qui  in  ipso 
fidelium  matrimonio  contractum  a  Sacramento  ita  divi- 
dunt  j  ut  illum  omnino  perfectum  quandoquc  consistere 
credant,  quin  ad  Sacramenti  excellcntiam  pertingat.  Sed 
quidquid  sit  de  hac  opinione ,  quam  nos  quidem  nunc 
in  medio  rclinquimus,  ea  certe  locum  nullum  vindicare 
sibi  potest  apud  eos,  qui  Tridentina  lege  obstringuntur : 
etenim  qui  praeter  formam  a  se  praescriptam  matrimo- 
nium  contrahere  attentant ,  eorum  Tridenlina  Sijnodus 
non  Sacramentum  modo_,  sed  contractum  ipsum  irritum 
diserte  pronunciat,  atque,  ut  ejus  verbis  utamur,  eos  ad 
sic  contrahendum  omnino  inhabiles  reddity  et  hujusmodi 
contractus  irritos  esse  decernit. 

S-  64- 

DE  CAUSIS  SUPER  SPONSALIBUS  ET  DIVORTIO 

Sequitur  genus  alterum  causarum,  quae  circa  sponsalia 
et  divortiiim  instituuntur.  Jam  vero }  inquit  Benedicius 
XIV  de  Synod.  Dioec.  lib.  IX  cap.  1 ,  causae  excitatae 
aut  super  validitate  sponsalium ,  aut  super  jure  insli- 
tuendi  diuortium  quoad  thorum  et  cohabitationem  ob 
illum  resp^ctwuj,  quem  habent  ad  matrimonii  Sacramen- 
tumy  ad  solum  judicem  ecclesiasticum  deferuntur ;  quod 

deducitur  ex  cap.  10.  Ex  litteris  de  sponsalibus,  et  ex 
cap.  Porro  de  divortiis. 

Praeterea  in  hisce  causis  judicandis  saepenumero  oc- 
currunt  quaestiones,  quae  ad  mores  pertinent,  et  negligi 
nullo  pacto  debent :  de  his  vero  in  foro  civili  nulla  co- 
gnitio  est  ,  neque  etiam  esse  potest.  Ob  hanc  rationem 
Protestantes  ipsi  censuerunt ,  causas  de  sponsalibus  et 
divortio  a  Consistoriis  judicandas  esse.  Cujus  rei  locu- 
pletissimus  testis  est  Boehmerus,  scriptor  inter  eos  valde 
celeber ,  qui  Juris  Ecclesiastici  Protestantium  tom.  II  tit. 
2  §.  14  ita  scribit :  Protestantes  quamvis  negent,  matri- 
monium  esse  Sacramentum  >  aestimarunt  tamen  majores 
nostriy  matrimoniales  causas  ad  casus  conscientiae  esse 
referendaSj  quorum  cum  non  habeatur  ratio  in  foro  sae- 
culari,  merito  easdem  judicio  ecclesiastico  esse  delegan- 
das.  Et  §.  25 :  Adeo  vero  causae  matrimoniales  ad  Con- 
sistoria  nostra  spectant^,  ut  doctrina  Juris  Pontificii  uni- 
versa  de  hac  materia  recepta  sit.  Pertinent  itaque  ad 
Consistorium  etiam  causae  sponsaliorunt,  si  vel  maxime 
sint  de  futuro,  et  quamvis  hae  rationem  Sacramenti  non 
habeant  de  Jure  Pontificio ,  hoc  ipsum  tamen  eas  suo 
foro  vindicavit ,  et  ad  ejus  exemplum  praxis  Protestan- 
tium.  Et  denique  §.  27  :  Similiter  in  causa  adulterii , 
malitiosae  desertionis ,  insidiarum  vitae  structarum  _,  vel 
saevitiarum  simplicium,  quatenus  ad  divortium,  vel  sepa- 
rationem  quoad  thorum  et  mensam  agitur  _,  cognitio  est 
Consistorii. 

Tertium  causaruni  matrimonialium  genus  causas  mere  civi- 
les  complectitnr,  veluti  de  dotibus,  de  donationibus  propter  nu- 
ptias,  de  alimentis,  de  successione  hereditaria,  et  id  genus 
alias.  De  quibus  nihil  attinet  dicere,  nisi  quod  hujusmodi  causae 
ad  forum  civile  pertinent. 

S-  65. 
DE  REBUS  ET  CAUSIS  CONNEXIS  SEU  MIXTIS 

Sunt  res  aliquae  sive  jura,  quae  quidem  vere  et  proprie 
spiritualia  non  sunt,  sed  cum  spiritualibus  connectuntur. 
Hujus  generis  sunt  Beneficia  Ecclesiastica^  sacra  nempe 
ministeria,  quae  temporales  redditus  perpetuo  adnexos 
habent,  sic  eliam  Juspatronatus,  Decimae,  et  reliquae  res 
temporales,  quae  rebus  spiritualibus  adhaerent. 

Hae  res  cum  spiritualibus  connexae  vocari  etiam  solent 
mixtac ,  quia  versantur  circa  rem  temporalem,  cum  spi- 
rituali  conjunctam,  et  propemodum  admixtam;  nonnulli 
tamen  Canonistae  eas  contendunt  res  mixtas  appellari 
debere,  non  quae  spirituale  aliquid  cum  temporali  adjun- 
ctum  habent  3  sed  quae  vel  privilegio  aut  diuturna 
consuetudine  utrique  potestati  ecclesiasticae  et  civili  com- 
munes  evaserunt ,  veluti  delicta  3  quae  mixti  fori  di- 
cuntur ,  in  quibus  alterutri  potestati  licet  priori  loco 
negotium  occupare.  Verum  quaestione  de  nomine  prae- 
termissa,  quaerendum  potius  est  cujusnam  auctoritati  et 
judicio  res  hujusmodi  subjiciantur  ?  Joan.  Devoti  in 
Prolegomenis  in  Jus  Canonicum  universum  cap.  XII  §. 
19:  Ut  rectum,  inquit,  ferri  possit  judicium^  ac  justi 
ponantur  fincs  ecclesiaslicae  et  civilis  potestatis,  illud  mihi 

in  primis  obscrvandum  videtur,  cujus  auctoritate  et  le- 
gibus  ea  res,  de  qua  quaeritur,  conslituta  sit.  Neque 
enim  dubitare  quis  potest^  quin  is>  qui  rem  aliquam  con- 
stituit,  legesque  tulit,  cum  quibus  eadem  administraretur , 
omnem  in  ea  jurisdictionem  et  auctoritatem  habere  debeat. 
Atqui  ab  Ecclesia  instituta  sunt  beneficia,  juspatronatus, 
decimae,  jus  funeris  et  sepulturae^  jura  multa  et  privi- 
legia  Episcoporum,  jura  Parochorum  et  cetera^  quae  aut 
spiritualia,  aut  spiritualibus  annexa  sunt,  de  iisque  omni- 
bus  ab  Ecclesia  leges  praescriptae  sunt.  Cuncta  igitur  ab 
ejus  auctoritate  pendere  debent. 

Ex  quibus  illud  etiam  manifestum  est,  causas  omnes, 
qnae  de  rebus  temporalibus  spirituali  adnexis  in  judicio 
versantur,  ad  forum  Ecclesiae  pertinere  ;  namque  cognitio 
causae  ad  eum  spectat,  cujus  jurisdictioni  res,  de  qua 
agitur,  subjecta  est.  Hinc  Alexander  III  cap.  3  de  judic. : 
Causa,  inquit,  jurispatronatus  ita  conjuncta  est  et  connexa 
spiritualibus  causis,  quod  nonnisi  ecclesiastico  judicio 
valeat  lerminari.  Recte  itaque  scriptum  est  a  Tannero 
tom.  IV  disp.  8  n.  166:  Causae  spirituali  adnexae  ab 
Ecclesia  noscendae  et  judicandae  sunt^  tum  ex  jure 
communi  cap.  2  et  3  de  foro  competcnti,  et  cap.  3  de 
judiciis,  tum  eo  etiam,  quod  judex  laicus  jurisdictionis 
spiritualis  plane  incapax  censealur.  Namque  res  temporalis 
desinit  esse  talis,  cum  fuerit  annexa  spirituali,  ut  ait  Pi- 
chler  in  Summa  Jurisprud.  sacr.  univer.  lib.  2  tit.  2  n. 
44. 

Quamquam  vero  causae  spiritualibus  adnexae  ad  judi- 
dicem   ecclesiasticum  spectent,   non  solum  si   quaestio  sit 

16* 


246      LIB.  III.  C.  II.  DE  REBUS  ECCL.  POTEST.  SUBJECTIS 

proprietati$j  seu  juris  quod  dicunt  petitorium,  verum  etiam 
si  quaestio  possessionis  agitetur;  similes  tamen  causae  ali- 
quibus  in  provinciis?  si  judicium  proprietatis  sit,  ad  ec- 
clesiasticum  quidem  judicem  remittuntur;  sed  in  judicio 
possessionis  apud  forum  civile  tractari  solent,  quoties 
agitur  de  retinenda  vel  recuperanda  possessione,  non  item 
si  de  adipiscenda  quaestio  sit. 

Hac  super  re  Covarruvias  practic.  quaest.  cap.  37 
conclusione  prima  animadvertit,  non  posse  laicum  judicem 
secundum  rigorem  juris  cognoscere  de  causa  possessoria 
Beneficii  ecclesiaslici^  cum  ad  justificandam  possessionem 
in  hoc  casu  sit  necessaria  quaedam  summaria  probalio  ali- 
cujus  tituli  apparentisy  nec  aliter  possit  possessio  obtineri. 
Et  iterum :  Opinor ,  judicem  saecularem  nec  in  inter- 
dicto  adipiscendae y  ncc  retinendae,  nec  recuperandae 
posse  cognoscere  de  causa  possessoria  Bencficiorum  eccle- 
siasticorum;  maxime  quia  in  hac  specie  non  solet  con- 
troversia  conlingere  nisi  inter  Clericos,  et  ideo  cum  reus 
Clericus  sit,  ad  judicem  ecclesiasticum  erit  causa  deferen- 
da^  perpensis  juris  utriusque  principiis^  et  conclusionibus 
admodum  receptis^,  licct  causa  possessoria  nihil  haberet 
mixlum  proprietatis,  nec  esset  in  ea  quid  spirituale, 
imo  tota  esset  omnino  temporalis.  Et  quamquam  in  ceteris 
causis  non  beneficialibus  videatur  in  eam  sententiam  pro- 
clivis  esse,  secundum  quam  licet  saeculari  judici  in  causa 
possessionis  judicare,  ita  ut  in  secunda  conclusione  asserat: 
Quoties  tractabitur  de  causa  possessionis  decimarum, 
jurispatronatuSj,  juris  praescntandi^  juris  eligendi^  quia 
in  hisce  casibus  non  est  ad  possessorium  jus    necessaria 

proprietatis  examinatio^  jndex  saecularis  erit  competens, 
et  coram  eo  poterit  causa  expediri,  quia  temporalis 
censetur;  subdit  tamen:  Verum  si  diligenter  examina- 
verimus  rationes  et  auctoritates,  quibus  haec  secunda 
conclusio  probari  solet,  plane  manifcstum  fiet,  non  esse 
satis  certam  nec  tutam^  imo  prorsus  omni  legum  et 
canonumy  quibus  standum  est,  auxilio  destitutam.  Est  enim 
regula  Juris  Pontificii^  quae  dictat >  causas  ecclesiasticas 
tractandas  et  examinandas  fore  apud  judices  ecclesiasticos, 
non  apud  saeculares,  c.  2  de  judic.  Ecclesiastieas  autem 
causas  intelligo  non  de  rebus  temporalibus  Ecclesiarum> 
sed  de  rebus  spiritualibus  Ecclesiarum,  et  de  hiSj  quae 
quasi  spiritualia  censentur,  et  constat,  causam  possessoriam 
etiam  simplicemy  et  indistincte  dici  ecclesiasticam^  ut 
probari  et  deduci  poterit  ex  textu  in  Clement.  unica  de 
causa  possess.  et  propriet.y  et  in  Clement.  unica  de 
sequest.  possess.  et  fructuum,  et  ideo  falsam  esse  censeo 
secundam  conclusionem.  Verura  de  causis  connexis  cum 
spiritualibus  late  disserit  Benedictus  XIV  de  Synod.  Dioec. 
lib.  IX  cap.  95  et  Auctor  Coraraentarii  de  finibus  utriusque 
potestatis. 

Quod  vero  ad  causas  crirainales  attinet,  praeponendum 
est  criraina  dividi  in  ecclesiastica,  civilia^  et  mixta. 
Ecclesiastica  sunt5  quae  fidem  aut  Religionem  directe 
laedunt,  qualia  sunt  apostasia,  haeresis,  schisma,  simo- 
nia3  et  hujus  generis  alia.  Civilia  sunt,  quae  directe  laedunt 
rempublicam,  uti  homicidium,  furUim,  peculatus,  et  similia. 
Denique  mixta  sunt,  quae  Religioni  et  reipublicae  nocent, 
veluti  adulteriuni ,  concubinatus,  sortilegia,  et  hujusmodi 
alia. 

Causas  de  criminibus  ecclesiasticis  solus  judex  eccle- 
siasticus  etiam  contra  laicos  cognoscit  et  judicat;  siqiiidem 
judicium  est  de  re  spirituali,  seu  de  crimine,  quod  contra 
fidem,  aut  Religionem  patratum  est.  Civilia  crimina 
judex  laicus  contra  laicos  cognoscit,  sontesque  justis 
debitisque  poenis  coercet.  Crimina  mixta,  tum  Ecclesiae, 
tum  civilis  reipublicae  judicio  et  coercitioni  obnoxia  sunt; 
ita  tamen  ut  inter  utrumque  forum,  si  laicus  fuerit  reus, 
sit  locus  praeventioni,  ut  nimirum  causa  ab  eo  foro 
noscalur,*  quod  alterura  praevenit,  sive  primum  actum 
judicialem  exercuit. 

Sunt  tamen  qui  exislimant,  primura  illud  causaruin 
genus,  quod  crimina  ecclesiastica  respicit,  inter  causas 
mixtas  recensendum  esse;  ideo  quod  haeresis,  sehisma, 
et  alia  id  genus  crimina,  non  modo  Ecclesiae,  verum 
etiam  reipublicae  nocent:  in  eaque  sententia  fuisse  videtur 
Natalis  Alexander,  dum  Hist.  Eccl.  saec.  IV  cap.  2 
scripsit,  causas  mixlas  esse,  cum  non  Ecclesiae  solum., 
sed  reipublicae  pax  et  tranquUlitas  in  discrimen  vocatur. 
Jam  vero  si  hujusmodi  causae  vocentur  mixtae  ratione 
effectuS;  quatenus  ecclesiasticam,  et  civilem  societatera 
offendunt,  ita  ut  lum  Ecclesiae,  tum  reipublicae  veheraenter 
intersit  communi  saluti  prospicere,  non  quidem  repugna- 
bimus,  imo  etiam  fatebimur,  ad  ea  crimina  coercenda 
nihil  esse  aptius  et  efticacius  conspiratione  et  concordia 
utriusque  societatis.  Si  vero  mixtae  dicautur  raiione 
compctentiae,  ita  scilicet  ut  competat  non  modo  Ecclesiae, 
sed  etiam  civili  potestati  de  iisdem  causis  cognoscere 
et    decernere,    nuilo    pacto  possumus  consentire ;  namquc 

agitur  de  causis  spiritualibus,  quarum  cognitio  et  judi- 
cium,  u t  supra  ostendimus,  ad  unam  Ecclesiam  per- 
tinet. 

De  causis  criminalibus  ecclesiasticis,  et  mixtis  confer  cita- 
tum  Commentarium  de  finibus  utriusque  potestatis,  Alteserram 
in  quarto  et  sexto  Vindiciarum  libro,  et  Horatium  Martam  de 
Jurisdictione  per  et  inter  Judicem  Ecclesiasticum  et  saecularem 
exercenda* 

§.  66. 
DE  APPELLATIONE  AB  ABUSU 

Oui  putant  Curiam  Episcopalem,  aut  Judicem  ecclesia- 
sticum  sua  potestate  in  aliqua  ferenda  sententia  abusum 
esse,  ii  solent  in  aliquibus  regionibus  ad  Principem  laicum, 
sive  ejus  Curiam  appellare;  quae,  appellatio  ab  abusu 
nuncupatur.  Quaeritur  itaque,  an  hujusmodi  appellalio 
valeat,  et  liceat?  Qua  de  re  aliqua  dicenda  sunt. 

Jam  vero  jndex  ecclesiasticus  sua  potestate  abuti  potest, 
vel  injustam  sententiam  pronunciando,  vel  judicialem  or- 
dinem  non  servando.  Si  appellatio  fiat  ralione  injustitiae, 
vocatur  appellatio  timplex  et  mera  ;  si  autem  appellatio 
ob  non  servatum  judiciorum  ordinem  interponatur,  appel- 
latio  tamquam  ab  abusu  nominatur.  Inter  utramque  ap- 
pellationem  illud  intercedit,  quod  in  priori  appellatione 
Princeps  sive  judex  laicus  de  re  ecclesiastica  cognoscit  et 
judicat,  an  scilicet  sententia  cum  sacris  canonibus  congruat, 
uec  ne:  in  appellatione   vero  tamquam  ab   abusu   non  de 

jure,  sed  de  facto  cognoscit,  utrum  ex.  gr.  ecclesiasticus 
judex  legitimos  testes,  et  ipsos  litigantes  audierit,  ari  suffi- 
cientem  defensioni  locum  dederit,  an  denique  alia  in  re, 
quae  ad  judiciorum  ordinem  pertineat,  potestate  sua  abu- 
sus  sit. 

Communis  vero  est  Canonistarum  sententia,  meram  et 
simplicem  appellationem  in  qualibet  causa  spirituali  et 
ecclesiastica  illicitam  et  nullam  esse,  cum  earum  rerum 
cognitio  ad  solam  Ecclesiam  pertineat.  Petrus  de  Marca 
lib.  IV  cap.  19  §.5  de  Concordia  Sacerdotii  et  Imperii 
liaec  habet:  Simplicem  et  meram  appellationem  a  Curia 
ecclesiastica  ad  Curiam  regiam  in  Gallia  nunquam  ad- 
missam  fuissc  fatcntur  Petrus  de  Cugneris  art.  14^  Ma- 
sucrius  tit.  de  appellat.  §.  22^  et  Joannes  Galli  quacst. 
161.  Et  Joannes  Petrus  Gibert  potestati  laicae  admodum 
addictus  prima  part.  Prolegom.  ad  Jus  Canonicum  tit.  8 
sect.  3  :  Magistratus^  ait,  usurparent  auctoritatem^  quae 
sibi  non  compelit^  si  appellaliones  tamquam  ab  abusu 
admitlerentj  cum  sententia  non  est  ccidentcr  contraria 
Icgibus  Ecclesiaej  quia  in  hoc  casu  agitur  de  interpre- 
tatione  eanonum,  quae  non  competit  Principi:  legis  in- 
tcrprctatio  pendet  ab  eo,  qui  ejus  ferendae  auctorita- 
tcm  habet. 

Quaestio  igitur  in  eo  vertitur,  an  appellationes  tamquam 
ab  abusu  proprie  dictae,  in  quibus  nempe  appellans  de 
violato  ordine  judiciali  conqueritui\,  licitae  rataeque  ha- 
bendae  sint?  Hujusmodi  vero  appellationum  patroni  tribus 
argumentis  utuntur.  Primum  cst,  inter  christiani  Principis 
officia  illud  csse  praecipuum,  quod  curam  et  defensionem 

Ecclesiae  sacronimque  canonum  respicit;  ideoque  Princi- 
pem  non  modo  posse,  sed  etiam  curare  debere,  ne  contra 
canones  et  recepta  Ecclesiae  jura  quidquam  perpetretur, 
et  si  quid  hujusmodi  a  judice  ecclesiastico  commissum 
fuerit,  propulsare  et  emendare.  Alterum  argumentum  est, 
summis  Principibus  jus  potestatemque  esse,  eos  omnes, 
qui  in  ipsorum  ditione  sunt,  a  vi  el  oppressione  defendere; 
et  idcirco  si  judex  ecclesiasticus  injuriam  inferat,  fas 
erit  et  oppresso  ad  Principem  confugere,  et  Principi  ap- 
pellationem  recipere.  Tertium  denique  argumentum  su- 
mitur  ex  can.  Nos  si  incompelenter  caus.  2  q.  7  c.  41, 
quo  Leo  IV  Ludovico  Imperatori  sic  scribit:  Nos  si  in- 
competenter  aliquid  egimus,  et  subditis  justae  legis  tra- 
mitem  non  conservavimus^  vestro^  ac  missorum  vestro- 
rum  volumus  emendari  judicio. 

Verum  quod  ad  primum  attinet,  Princeps  saecularis, 
si  custos  est  et  executor  canonum,  omnino  debet  eorum- 
dem  canonum  regulas  sequi,  suaque  auctoritate  tueri,  et 
propterea  quando  etiam  judices  ecclesiastici  in  canones 
peccarent,  cum  ipsi  canones  mandaverintj  Superiorem 
esse  adeundum  qui  illatas  injurias  corrigat^  si  Princi- 
pes  velint  esse  canonum  custodes  et  executores^  in  hoc 
incumbere  debent^  ut  qui  de  inferioribus  judicibus  jure 
queruntur^  ad  superiores  Ecclesiae  judices  confugiant: 
quod  praeclare  dictum  est  a  Roncaglia  in  dissert.  21 
Nat.  Alexandri  Hist.  Eccl.  saec.  IV  §.  2. 

Ex  quibus  in  promptu  responsio  est  ad  secundum  ar- 
gumentum ;  siquidem  qui  vim  passus  est  5  poterit  a  sen- 
tentia    judicis    inferioris   ad  superiorem  judicem  ecclesia- 

sticum  appellare.  Sed  ajunt,  si  judex  superior  aut  nolit, 
aut,  quod  facilius  evenire  potest,  injuriam  ab  inferiori 
judice  illatam  comprimere  nequeat  ?  nonne  licebil  Magi- 
stratus  laici  praesidium  quaerere  ?  Id  quidem  necessariae 
defensionis  jure  aliquando  licebit ;  qua  de  re  legendae 
sunt  animadversiones  ejusdem  Roncaglia  in  cap.  2  Syn- 
opsis  Hist.  Eccl.  IV  saecul.  Natalis  Alexandri  §.  3. 

Ouod  denique  spectat  ad  canonem  Incompctcntcr ,  is 
falso  tribuitur  Leoni  IV,  probabilius  videlur  Leoni  III 
adscribendus.  Quare  ignotus  est  ejus  canonis  auctor,  neque 
etiam  comperta  res  est,  de  qua  agebatur,  an  scilicet  ec- 
clesiastica  fuerit ,  an  civilis.  Nihil  ergo  concludi  ex  eo 
polerit. 

Antonius  Faber  lib.  V!I  in  Cod.  tit.  28  def.  8  num.  3  ob- 
servat,  hunc  appellationum  usutn  plerumque  magnas  inter  utrius- 
que  jurisdictionis  Magistratus  rixas,  interdum  etiam  tragoedias 
excitasse ,  non  sine  magno  totius  Reipublicae  christianae  et 
scandalo  et  detrimento:  quam  ob  causam  fuisse  hanc  appellandi 
speciem  antiquis  omnibus  jurisconsultis  incognitam.  Quare  au- 
diendus  est  Ivo  Carnotensis  ep.  159:  Siqui,  ait,  aliquando  se 
praegravatos  ipsius  Ecclesiae  auctoritate  conqueruntur ,  hoc  eis 
cojisilium  damus,  ut  non  descendant  in  Aegyptum  propter  au- 
xilium. 

§.    67. 

DE  BONIS  ECCLESIAE 

Ante  Constanlinum  M.  Ecclesiae  bona  fuerunt  plerum- 
que  res  mobiles  ex  fidelium  spontaneis  largitionibus  com- 
paratae.    Profecto  res  immobiles ,  persecutione  saeviente , 

perpetuis  direptionibus  patuissent ;  nam  celari  non  pote- 
rant,  aut  alio  asportari.  Atqui  tamen  Ecclesia  per  illud 
temporis  spatium  bonis  stabilibus  non  penitus  caruit : 
siquidem  Alexandro  Severo  Imperatore ,  cum  chrisliani  , 
ut  scribit  Lampridius  inter  Script.  hist.  Augtisjt.  pag.  131 
edit.  Paris. ,  quemdam  locum  ,  qui  publicus  fuerat ,  oc- 
cupassent ,  contra  popinarii  dicerent  sibi  eum  deberi  > 
Imperator  rescripsit ,  melius  esse  ut  quomodocumque  ibi 
Deus  colatur,  quam  popinariis  dedatur.  Et  Thomassinus 
de  nov.  et  vet.  Eccl.  discipl.  part.  3  lib.  1  cap.  3  : 
Cum  y  inquit ,  Paulus  Samosatenus  morem  gerere  detre- 
ctaret  decreto  Concilii  Antiochiac  adversus  eum  congre- 
gati,  nec  domo  ecclesue  excedere  vellet,  jussit  Aurclia- 
nus  Imperalor  illi  eam  addici ,  ad  quem  episcopi  ita- 
liae  et  romanus  praesul  rescripsisseut.  Fateamur  ergo 
necesse  esl  fidelium  pietate  et  largitione  Ecclesiae  dono 
dalas  esse  terras ,  domos ,  haeredilates  ante  et$am  quam 
habenas  Imperii  christiani  Principes  tractare  incoepissent, 
eorumque  fundorum  Episcopos  usumfructum  et  admini- 
strationem  habuisse  penes  se,  ut  eos  tuerentur  etiam  ju- 
dicio  et  ope  Principum  nondum  christiano  nomine  et 
mysterio  initialorum. 

Praeterea  nemini  dubium  esse  potest,  quin  anle  Cou- 
stantinum  domos ,  agros  et  hortos  Ecclesia  possederit  3 
cum  haec  omnia  eidem  restitui  Imperator  jusserit.  Fiscus 
adversus  55.  Ecclesias  nihil  obloqui  ausus,  ea  quae  ali- 
quando  injuste  detinuit,  Ecclesiis  juste  reslituat.  Omnia 
ergo ,  quae  ad  Ecclcsias  visa  fuerint  pcrtinerc,  sivc  do- 
mus  possessio  sit ,  sive  agri ,  sive  horti,  seu  quaecumquc 

alia  nullo  jure,  quod  ad  dominium  attinet ,  imminulo^ 
sed  omnibus  integris  manentibus ,  restitui  jubemus ,  ut 
est  apud  Eusebiura  lib.  2  de  vita  Constantini  cap.  39. 
Lege  quoque  lata  potestatem  omnibus  fecit  ex  bonis  suis 
quidquid  vellet  Ecclesiis  testamento  relinquendi.  Habeat 
unusquisque  licentiam  sanctissimo^  catholico,  venerabilique 
Concilio  decedens  bonorum  quod  optaverit  relinquere. 
Non  sint  cassa  judicia  ejus ;  nihil  est ,  quod  magis  ho- 
minibus  debeatur^  quam  ut  supremae  voluntatis^  postquam 
aliud  jam  velle  non  possunt,  liber  sit  slylus,  et  licitum, 
quod  iterum  non  redit,  arbitrium^  leg.  habeat  unusquis- 
que  C.  de  SS.  Ecclesiis.  Denique  ex  aliorum  Impera- 
torum  legibus  libera  cuique  potestas  tributa  est  vel  testa- 
inento ,  vel  actibus  inter  vivos  quaecumque  bona  in  Ec- 
clesiam  transferendi  1.  19  Cod.  de  SS.  Eccl.,  et  passim 
eod.  tit. 

Ex  quibus  legibus  paulatim  crevit  Ecclesiae  patrimo- 
nium,  deinde  etiam  magna  praediorum  bonorumque  copia 
auctum  est,  tum  quia  ex  leg.  20  Cod.  de  Episc.  si  Cle- 
rici  vel  Monachi  intestati  nullis  legitimis  haeredibus  re- 
lictis  decessissent,  eorum  bona  Ecclesiae  vel  monasterio, 
cui  addicti  erant,  devolvebantur ,  tum  quia  ipsorum  ple- 
rique  dum  se  Altari  vel  raonasterio  dedicabant,  bona  sua 
vel  eorum  partera  in  Ecclesias  vel  monasteria  transfere- 
bant ,  tura  quia  orane  id ,  quod  Monachi  acquirerent , 
raonasterio  acquirebant.  Ad  haec  omnia  piae  summorum 
Principum  et  chrislianae  gentis  largitiones  accesserunt. 
Sed  Ecclesiae  acquisitiones  uberiores  factae  sunt  ex  uten- 
tium  parsiraonia  et  provida  administralione,  et  potissimum 

ex    Iaboriosa    soli    cultura    maximura  incrementum  acce- 
perunt. 

S-    68. 
DE  JURE  ACQUIRENDI  ET  POSSIDENDI 

Ea  quae  diximus  ad  factum  pertinent ;  nunc  de  jure 
videndum  est.  Quaeritur  itaque :  undenam  Ecclesia  jus 
habet  bona  stabilia  et  frugifera  acquirendi  et  possidendi? 
Respondere  non  dnbitamus  :  ex  divina  institutione.  Narn- 
que  Christus  in  Dei  cultum  et  animarum  sahitem  Eccle- 
siam  instituit,  et  quoniam  perpetuam  esse  voluit,  minime 
dubitare  licet,  quin  eam  quoque  voluerit  iis  omnibus  po- 
tiri,  quae  forent  ad  finem  consequendum  necessaria.  Atqui 
ad  Dei  cultum  et  salutem  animarum  aedificanda  sunt 
templa  et  altaria,  comparanda  ornamenta  et  vasa  sacra , 
aliaque  ad  divinum  cullum  spectantia ,  alendi  sunt  Epi- 
scopi,  Presbyteri  et  Ministri,  qui  Ecclesiae  serviant ,  et 
toto  animo  atque  opera  in  aeternam  salutem  hominum 
curandam  incumbant,  Clerici  in  litteris  et  disciplina  ec- 
clesiastica  instituendi,  et  cetera  ejus  generis  procuranda  ; 
quae  quidem  omnia  sine  magnis  sumptibus  fieri  non 
possunt.  Igitur  Ecclesia  ex  sua  institutione  et  divini  Fnn- 
datoris  voluntate  jus  habet  sive  pecunias,  sive  bona  sta- 
bilia  et  frugifera  sibi  comparandi ,  acquirendi  et  possi- 
dendi,  ut  quae  ad  faciendos  sumptus  necessaria  sunt,  ea 
in  promptu  habeat.  Ouapropter  ante  Constantin .un  M. 
sanctissimi  Ecclesiae  Antistites  et  Patres  non  dubitarunt 
domos,  agros,  et  hortos  nomine  ipsius  Ecclesiae  recipere 
et  possidere,  licet  lunc  temporis  Ecclesia,  eo  quod  tam- 

quam  collegium  ilUcitum  habebatur,  jure  civili  vetaretur 
arcam  retinere,  eoque  minus  res  soli  possidere,  1.  1  ff. 
Quod  cujusq.  universit.  nomin.  Apostolus  Paulus  I  ad 
Cor.  IX  y.  11  jam  scripserat :  Si  nos  vobis  spiritualia 
seminavimus9  magnum  est9  si  nos  carnalia  veUra  meta- 
mus?  Et  v.  14:  Ita  ct  Dominus  ordinavit  iis  9  qui 
Evangclium  annunliant9  de  Evangelio  vivcre. 

Confer  Monetam  contra  Catharos  et  Waldenses9  Com- 
mentarium  de  finibus  utriusque  poteslalis,  Mamacchii  Opus 
italice  scriptum  de  libero  Ecclesiae  jure  acquircndi  et 
possidendi. 

Hoc  loco  de  lege  Amortizationis  disserendum  esset, 
sed  pauca  notare  sufficiat.  Hujusmodi  Jege,  quam  manuum 
mortuarum  vocant ,  translationes  bonorum  in  Ecclesiam 
aliaque  Loca  Pia  sine  litteris  amortizationis^  id  est,  sine 
consensu  laicae  potestatis,  nullae  et  irritae  declarantur. 

P.  Maurus  de  Schenkl  in  suis  Institutionibus  Juris 
ecclesiastici  §.  410  asserit ,  praeler  quaedam  exempla , 
alias  esse  raiiones  multas ,  quae  lcgcs  amortizationis  in 
cerlis  adjunclis  justas  csse  posse  persuadent.  Rationes 
autem ,  quas  ipse  affert ,  tres  praecipue  sunt :  1.°  quia 
hacc  Principis  lex  non  circa  bona  Ecclesiae  9  sed  circa 
bona  civilia  versalur  :  2.°  quitt  cum  Ecclesia  semcl  ac- 
quisita  alienari  vetet  ob  utililalem  Ecclesiae  9  cur  similc 
quid  Principi,  servato  recto  ordine,  non  liceat  ob  bonum 
reipublicae  ?  3.°  quia  per  hanc  legcm  Ecclesiastici  et 
Ecclesia  non  prirantur  jure  acquisito 9  scd  acquiroido 9 
ct  quidem  jure  acquirendi  bona  solum  iis  haud  neces- 
$aria9  privantur  aulcm  co  jure  boni  publici  causa. 

Verum  non  difficile  opus  videtur  hujusmodi  rationibus 
respondere.  Enimvero  quod  ad  primum  argumentum  per- 
tinet,  lex  amortizationis  quamvis  verbo  tenus  in  laicorum 
bona  feratur,  re  tamen  vera  in  detrimentum  Ecclesiae 
vertitur.  Vetantur  enim  laici  bona  sua  in  Ecclesiam  trans- 
ferre  non  propter  laicos  ipsos ,  sed  propter  Ecclesiam  , 
ne  scilicet  Ecclesia  rebus  et  fortunis  augeatur.  Huc  fa- 
ciunt  verba  legis  7  7  §.  Donationis  ff.  de  Legatis  2 :  Non 
quaeri  oportet  cam  quo  qitis  loquatur }  sed  in  quem 
voluntath  intentio  dirigalur.  Cum  itaque  lex  verbis  qui- 
dem  \n  laicos  concepta  sit  ?  ejus  tamen  intentio  et  vis 
omnis  in  Ecclesiam  feratur ,  manifestum  est  Ecclesiae 
libertati  ejusque  juribus  adversari. 

Ad  allerum  argumentum  respondemus ,  inter  legem 
amortizationis  et  legem  de  non  alienandis  Ecclesiae  bonis 
maximum  discrimen  esse.  Lex  enim  amortizationis  priva- 
tos  vetat  in  Ecclesias  et  Loca  Pia  ullam  bonorum  suorum 
partem  transferre:  proinde  privati  possunt  res  omnes,  qua- 
rum  dominium  habent,  alienare,  donare,  testamento  relin- 
quere ,  atque  etiam,  prout  iis  libuerit,  consumere  et  dis- 
perdere,  dummodo  ne  in  Ecclesias  et  Loca  Pia  quidquam 
omnino  conferant.  Contra  vero  per  legem  de  non  alie- 
nandis  Ecclesiae  bonis  non  vetantur  Clerici  bona  patri- 
monialia  alienare,  quorum  liberum  dominium  et  admini- 
strationem  retinent ,  sed  vetantur  Ecclesiarum  bona  alie- 
nare,  quorum  ipsi  nec  dominium,  nec  proprietatem  ullam 
habent. 

Praeterea  alienationem  bonorum  Ecclesiae  non  modo 
sacri    canones ,    sed    civiles    quoque    leges    prohibuerunt. 

17 

Namque  a  Leone  Imperatore  per  suam  conslitutionem 
leg.  14  Ccd.  de  SS.  Ecclesiis  sancitnm  est,  ca  qude  ad 
beatissimae  Ecclesiae  jura  perlinent ,  vel  posthac  forte 
pertinuerint ,  tamquam  ipsam  sacrosanctam  et  religiosam 
Ecclesiam .  intacta  convenit  vcnerabiliter  custodiri ,  et 
sicut  ipsa  Religionis  et  fidei  mater  perpetua  est,  ita  ejus 
patrimonium  jugiter  se^vetur  illaesum.  Imperatores  etiam 
Anastasius  leg.  17  Cod.  de  SS.  Eccles.,  et  Jnstinia- 
nus  novel.  7  et  120  eamdem  legem  ubiqne  locorum 
ratam  firmam  haberi  volnenmt.  Quin  imo  aliqui  Canoni- 
stae  putant ,  ex  ipso  naturali  jure  et  divino  nefas  esse 
ecclesiastica  bona  alienare.  Joannes  Gaspar  Barthel  in 
Opusculis  juridicis  tom.  II  opusc.  8  art.  1  de  rebus 
Ecclesiae  non  alienandis  hanc  qnaestionein  instituit :  An 
non  alienatio  jure  quoque  divino  et  naturali  Praelatis 
Ecclesiac  sit  prohibita  ?  Et  respondet :  Et  quidcm  jure 
divino  inducta  videtur  hujusmodi  prohibitio.  Nam  rei  um 
Deo  oblalarum  alienationem  et  distractionem  a  Jure  Mo- 
saico  prohibitam  fuisse  constat  in  Lcvit.  c.  XXVII  ibi: 

OMNE  QUOD  DEO  CONSECRATOI  FUERIT  ,  SIVE  HOMO  ,  SIVE 
ANDIAL,    SIVE    AGER    NON    VENIET,    IVEC    REDIMI    POTERIT.    Sed 

quaestio  haec  sequenti  distinctione  melius  solidiusque  re- 
solvilur.  Alienationem  videlicet  rci  ecclesiasticae  sine  jusla 
causa  factam  hodie  adhucdum  jure  divino  imo  naturaii 
prohihitam  esse ;  alienationem  vero ,  quae  fit  cum  legi- 
tima  causa,  scd  non  servatis  solemnitatibus^  dc  jure  lan- 
tum  humano  prohiberi.  Prior  pars  conclusionis  patet  ex 
regula :  quod  omne  praeccplum,  a  Deo  dalum  in  lege 
veteri    pertincns   ad  jus  naturale ,  perseveret  quoque  dc 

jure  divino  in  lege  nova  >  ut  patet  in  praeceptis  Deca~ 
logi ;  alienatio  autem  bonorum  Ecclesiae  primo  modo 
sumpta  procul  dubio  contra  jus  naturale  videtur  esse ; 
nam  cum  ista  bona  Ecclesiae  tamquam  ad  pios  usus 
unice  collata,  et  hoc  sensu  palrimonium  Christi  sub  sola 
Praelatorum  fideli  custodia  existant _,  ideo  ea  alienare 
sine  justa  causa,  esset  ea  dilapidare  et  injusle  alienare 
rem  alienam,  quod  juri  naturali  utique  adversatur y  ac 
propterea  raptores  alienantes  dicunlur  can.  ounes  eccl. 
raptores  caus.  17  q.  4.  Unde  quis  dubitet  eosdem  pec-> 
care  contra  legem  divinam  ? 

Itaque  argumentum,  quod  a  lege  de  bonis  Ecclesiae 
non  alienandis  ad  tuendam  amortizazionis  legem  adhibe- 
tur,  niliil  probat:  utriusque  enim  legis  dispar  conditio  est 
ex  dispari  fine  et  natura  rerum;  in  argumentis  vero  a 
pari  oportet  omnia  esse  paria. 

Illud  tertio  loco  objicitur,  legem  amortizationis  publici 
boni  causa  latam  esse,  ne  per  iugentes  Ecclesiae  divitias 
respublica  detrimentum  caperet;  idque  propterea  ex  legi- 
tima  causa  factum  esse,  quia  optimi  Principis  est  utili- 
tatem  publicam  tueri. 

At  aliquibus  Canonistis  ea  lex  videtur  in  falsa  prae- 
sumptione  fundari:  ii  namque  existimant  tantum  abesse, 
ut  bona  in  Ecclesiam  et  Loca  Pia  translata  reipublicae 
noceanr,  ut  etiam  maxime  prosint.  In  hoc  argumento  late 
versatus  est  P»  Antonius  Desing  integro  libro ,  cujus 
inscriplio  est  «  Opes  Sacerdotii  num  reipubliae  noxiae  », 
ubi  rationibus  et  factis  deinonstrat  quot  et  quantas  ex  iis 
opibus  ulilitates  imperium  civile  perceperit,  ut  denique  con- 

cludat,  legem  araortizationis  non  valere,,  eo  quod  lex  fun- 
data  in   falsa  praesumptione  facti  minime  subsistit. 

Alii  vero  Auctores  alias  rationes  afferunt,  cur  lex 
amortizationis  tamquam  irrita  et  illicita  habenda  sit. 
Facile  concedunt  imperio  civili  jus  potestatemque  esse  ea 
omnia  removere,  quae  utililali  publicae  obstare  videaatur, 
dumraodo  tamea  res  juste  et  legitime  agatur:  ooa  eaim 
quod  videtur  ad  boaura  publicuai  pertinere,  id  confestim 
fieri  potestj  nihil  imo  fieri  potest,  quod  sit  iujustum. 
Atqui  ajunt  eam  legem.,  qua  oranes  et  singuli  cives 
vetantur  aliquid  bonorum  suorum  Ecclesiis  Locisque  Piis 
religionis  et  pietatis  causa  donare,  non  modo  alienam  ab 
ea  moderatione,  qua  in  imperando  adhibenda  est,  sed 
etiam  injustam  esse,  tum  habita  ratione  civium,  quibus 
suarum  rerum  in  pias  causas  trasferendarum  libera  pote- 
stas  adimitur,  tum  certe  habita  ratione  Ecclesiae,  cui 
irapediinento  est,  quominus  jure  acquirendi  et  possidendi 
frui  possit,  quod  quidem  jus  apertissime  ad  eam  perti- 
nere  jara  demonstraviraus. 

Id  insuper  est  Ecclesiae  libertati  immunitatique  contra- 
rium.  Pirrhing  in  quinque  libros  Decretalium  ad  tit.  de 
Constitutionibus  sect.  2  §.  2:  Illa^  inquit,  sunt  contra 
libertatem  Ecclesiarum  et  personarum  ecclesiasticarum 
per  quae  non  tantum  violantur  privilegia  ipsis  concessa 
jure  communi  positivO;  sive  canonicOj  sive  civilij,  sed 
eliam,  imo  mullo  magis,  per  quae  auferuntur  Ecclesiis 
et  ecclesiasticis  personis  jura^  quae  ipsis  jure  divinOj  seu 
naturali  et  gentium  competuntj  sive  ea,  quae  ipsis  com- 
munia    sunt  cum  aliis  membris  reipublicae  etiam  laicis. 


§.  LXVin.  DE  JURE  ACQUIREINDI  ET  POSSIDENDI    261 

Sed  per  talem  legem  ( amortizationis  )  vel  statutum  hoc 
fit ;  ergo  per  illud  dcrogatur  libertati  Ecclesiarum  et 
personarum  ecclesiasticarum  etiam  naturali _,  sive  quae 
jure  naturali  et  gentium  ipsis  competit.  Quod  quidem 
argumentum  multis  exquisitisque  rationibus  confirmat  ci- 
tato  loco. 

Itaque  P.  Vitus  Pichler  in  Summa  jurisprudentiae 
sacrae  universae  tit.  11  de  constitut.  uum.  35:  Ab  au- 
ctoribus }  inquit ,  tamquam  leges  Ecclesiae  injuriosae  et 
irritae  reprobantur \  quae  prohibent  subditis _,  ne  bona 
immobilia  vendant  _,  donent ,  aut  alio  modo  alienent  in 
Ecclesias  et  ecclesiasticas  personas ;  ita  Doctores  in  cap. 
frnal.  de  Immunit.  Eccl.  in  6  ;  et  praeter  cdios  Augu- 
stinus  Michel  in  Theolog.  Canon.  Moral.  appendice  2 
tom.  1  de  legibus  amortizationis ,  ubi  ait :  «  5/  dicas 
rationem  publicam  efjlagitare  tales  leges _,  ne  scilicet  ex- 
hauriatur  territorium^  et  nervus  fere  omnis  trausferatur 
ad  manus  mortuas  Religiosorum  et  Clericorum  y  repono 
viam  omnibus  apertam  ad  Summum  Pontificem  }  qui  re 
ad  se  delata,  et  justitia  causae  cognita^  facile  consentiat 
iu  talem  legem  vel  statutum^  si  subsit  justa  causa  ». 

In  eaoi  Augustini  Michel  sententiaui  Philippus  Friderich  in 
dissertatione  De  eo  quod  justam  est  circa  amortizationem  ita 
seribit :  Ut  palam  fiat,  non  esse  cur  merito  Pontificis  circa 
eausas  ecclesiasticas  judicium  detrectent  adversarii,  pauca  de- 
libo  ex  Thomassino.  S.  Pius  V  ad  necessitatem  regni  Gallici 
concessit  Carolo  IX  alicnare  fundos  ecclesiasticos  ad  quindecim 
mille  libras  redilu  annuo  assurgentes.  Gregorius  XIII  consensit 
in  distrahenda    praedia    ecctesiastica   decies   ccntena   millia  li- 

brarum  aequantia.  Henrico  III  Sixtus  V  permisit  venditionem 

fundorum  ecclesiasticorum  ad  centum  mille  philippaeos  reditus 
annui,  Hcet  Clerus  jam  eo  anno  contulisset  auri  decies  centena 
millia  et  ampiius.  Quicl  Ecclesiae  et  Ecclesiastici  ad  utilitatem 
reipublicae  praestiterint  subsidii  his  nostris  temporibus  per  dona 
gratuita  tum  in  Gallia  et  Hispania,  tum  in  Austria  et  llalia, 
extant  illustriora  documcnta  ,  quam  ut  adversarii  lamentari 
possint,  onera  reipublicae  solis  incumbcre  laicis.  Neque  ncgabit 
Pontifer,  premcnte  reipublicae  nccessitate,  ea  praesidia  e  bonis 
Ecclesiae  inferioris,  quae  eontulit  e  gnzoplnjlacio  Ecclesiae  Ro- 
manae.  Refert  Auctor  Theatri  Europaei  ad  annum  1083  7  Aug. 
Innocentium  XI  Imperatori  submisisse  ter  centum  mille  coro- 
nalos,  addita  amplissima  facultate  ex  ipsis  tcmplis  vasa  sacra 
et  cimclia  ad  usum  belli  Turcici  in  monetas  conflandi. 

Vicfe  eliam  Joannis  Philippi  Hahan  dissertalionern  ,,  De  eo 
quod  justum  est  circa  bonorum  immobilium  acl  manus  mortuas 
translationem  ,,  et  La  Croix  Theol.  Moral.  I.  4.  n.  1390,  a 
quibus  designantur  auelores,  qui  in  utramque  sententiam  scri- 
pserunt. 

S-   69. 
DE  RONIS  ACQUISITIS 

Ouae  haclenus  dicta  sunt,  ea  pertinent  ad  bona  acqui- 
reoda;  reliquum  est,  ut  de  bonis  ab  Ecclesia  jam  acqui- 
silis  aliquid  dicanius.  Jam  vero  nemo  sane  dubitare 
potest,  quin  Ecclesia  et  Loca  Pia  siiarum  reruni  dominium 
habeant.  Qui  enim  eisdem  sua  bona  tradidenmt,  ii  quidem 
transferendi  dominii  jus  habebant;  et  illud  in  eos  translu- 
lerunt,  qui  acquisitioois  et  dominii  capaces  erant.  Yalida 
ergo  et  legitima  fuit  eorum  bonorum  traditio  et  possessio, 
ideoque  dominium  el  proprietas  in  Ecclesias  et  Loca  Pia 

transivit.  Ex  quo  consequitnr5  eadem  bona  pleno  jure 
ad  solam  Ecclesiam  pertinere,  eaque  imperio  civili  nulla 
ratione  obnoxia  esse. 

At  dices:  num  igitur  Ecclesiae  bona  a  dominio  emi- 
ncnti  immunia  sunt?  Dominium  eminens,  ait  Grotius  de 
jure  belli  et  pacis  lib.  1  §.  6,  est  facultas  eminens, 
quae  superior  esl  jure  vulgariy  alpole  communitali  com- 
pelens  in  partes  et  res  partium  boni  communis  causa. 
Ouae  vero  sint  illae  partes  et  res  partium  ita  explicat 
eod.  lib.  cap.  3  §.  6:  Dominium  eminenSj  quod  civitas 
habct  in  cives  et  res  civium  ad  usum  publicum.  Quam- 
quam  vero^  ut  ait  Soto  de  just.  et  jur.  lib.  4  q.  4.  art. 
1  concl.  1?  facultatibus  subditorum  Princeps  uli  possitj 
quando  eidem  reipublicae  luendae  et  administrandae 
necesse  fuerit,  ii  tamen,  ex  quorum  bonis  et  facultatibus 
publicae  necessitati  subventum  est,  non  plus  suslinere 
oneris  debent  quam  ceteri,  sed  damnura,  quod  passi 
sunt,  ex  publico,  ut  ajunt,  resarciendum  est.  Hoc  quoque 
sciendum  est^  ait  Grotius  de  jur.  belli  ac  pacis  1.  2 
cap.  1 4  §.  7,  posse  subditis  jus  etiam  quaesitum  auferri 
ex  vi  supcremintis  dominiij  sed  ut  fiat  ex  vi  superemi- 
nentis  dominii  primum  requirilur  utilitas  publica^  deinde 
utj  si  fieri  potest,  compensatio  fiat  ei,  qui  suum  amisit, 
ex  communi;  et  lib.  3  cap.  2  §,  7:  Addendum  est,  id 
cum  fit,  Civitalem  teneri  kis  qui  suum  amittuntj  sarcire 
damnum  de  publico.  Iiaque  Coccejus  copiosus  et  diligens 
interpres  Grotii  in  cap.  3  lib.  1  aii:  Duo  necessario 
Auctor  requirit:  1.°  utilitatem  publicdm:  2.°  ut  si  uni 
jus  auferatur,  rcparalio  fiat  ex  publico.    Hanc    Hugonis 

Grolii  doctrinam  Doctores  Juris  politici  ad  unum  omnes 
sequuti  sunt. 

His  positis  de  bonorum  ecclesiasticorum  immunitate  et 
libertate  ab  eminenti  dominio  quaestionem  praetermittimus, 
cum  palam  factnri  simus  eas  esse  sacrorum  canonum 
praescriptiones ,  ut  civilis  societas  in  publicis  neces- 
sitatibus  plus  utilitatis  ex  bonis  Ecclesiae  capiat,  quam 
ex  tali  eminenti  dominio  latura  esset. 

Qua  super  re  in  primis  animadverto,  Episcopos  et 
Coenobia  nunquam  destitisse  ad  sublevanda  regnorum 
calamitates  magnas  largitiones  facere;  quod  multis  exem- 
plis  demonstrat  Thomassinus  vet.  et  nov.  Eccl.  discipl. 
part.  3  1.  1  cap.  28,  et  seqq.  De  hisce  largitionibus 
Constantinus  Roncaglia  in  nota  ad  cap.  VII  art.  7 
historiae  eccl.  Natalis  Alexandri  saec.  XIII,  et  XIV  haec 
Jiabet:  Hujusmodi  largitiones  vehit  jure  naturae  dictante 
ficbantj  cum  gratitudinis  virtus  exposcat^  eos  donis  affici, 
qui  Ecclcsias  nedum  extruxerunt,  sed  et  locupletarunt; 
cum,  ubi  de  communi  damno  avertendo  agitur,  communibus 
riribus  propuhandum  videalury  et  cum  acl  avertendam 
ipsarum  Ecclesiarum  ruinam  multum  conducat  laicos  his 
largitionibus  promereri:  sunt  enim  multoties  velut  scmina 
uberem  segetem  reddentia. 

At  vero  duo  canones  a  duobus  Conciliis  generalibus, 
canon  scilicet  decimus  nonus  a  Concilio  Lateranensi  111, 
et  canon  quadragesimus  sextus  a  Concilio  Lateranensi  IV 
ea  de  re  conditi  fuerunt,  ne  etenim,  ait  Roncaglia  loco 
citato  sub  donariorum  nomine  gravissimae  invalescerent 
exactioncs,  e.o  magis  quod  Principum  preces  mandati  vim 

obtinentj  ideo  rebus  Ecclesiae  Coneilia  suis  decretis  con- 
sulere  non  destitere.  Concilium  Lateranense  III  indulsit, 
quod  ubi  laicorum  opes  impares  essent  pro  publicis  neces- 
sitatibus  amovendis,  id,  judicantibus  Episcopis  et  Clero, 
quod  necesse  esset  ex  proventibus  Ecclesiae  tribueretur. 
Concilium  Lateranense  IV  etiam  Papae  consensum  expe- 
ctandum  sancivit;  et  Concilium  Constantiense  una  Epi- 
scopi,  Clerij  ac  Pontificis  consensum  ad  aliquid  Principibus 
de  rebus  Ecclesiae  tribuendum  voluit  intervenire.  Neque 
vero  est,  cur  imperium  civile  pigeat  hujusmodi  consensum 
postulare;  non  etenim  Ecclesiae  bona  vi  et  hostilem  in  mo- 
dum  invadenda  sunt,  sed  opus  est  consensu  et  auctoritate  Ec- 
clesiarum,  et  praesertim  illius,  qui  his  rebus  praeest5  quique 
reipublicae  calamitatibus  et  saepe  opem  tulit,  et5  cum  opus 
esl,  ferre  non  renuit.  Ipsa  naturalis  ratio  suadet,  nemini 
fas  esse  in  rem  alienam  etiani  sibi  debitam  contra  domini 
voluntatera,  vel  eo  inconsulto  invadere:  primo  enim  res 
petenda  est,  ne  sacra  dominii  jura  violentur.  Est,  ut  ait 
Puffendorfius  Jur.  Nat.  et  Gent.  I.  2  cap.  6  §.  5  ea 
dominii  vis,  ut  dominus  res  suas  ipse  possit  dispcnsare, 
etiam  ad  quas  alteri  tradendas  obligatur.  Ex  quo  con- 
sequiturj  quod  res  ab  altero  sibi  debilas  non  statim  ipse 
quis  involare  queat,  sed  dominum,  ut  sibi  eas  iradat, 
poscere  debeat. 

Verura  ut  eo5  unde  digressi  sumus5  revertamur,  sacris 
canonibus  sancitum  est5  societati  civili,  quam  vera  neces- 
sitas  premitj  opem  auxiliumque  ex  bonis  Ecclesiae  fereudum 
esse,  alque  id  semper  ab  Ecclesia  factum  fuisse5  monu- 
mentis  hisloriae  comprobatur.  At  vero  Ecclesiae  subsidia 

18 

non  modo  voluntaria,  sed  etiam  gratnita  sunt.  Dum  impe- 
rium  civile  eminenti  dominio  utitur,  ex  communi  Doctorum 
sententia  tenetur  id  quod  acceptum  est  compensare.  Sed 
Ecclesia  nullam  vel  levissimam  compensationem  postulat; 
ea  siquidem  de  re  nihil  in  sacris  canonibus  praescriptum 
legimus.  Quid  igitur  amplius  fieri  ab  Ecclesia  poterat? 

Atque  haec  de  bonis  Ecclesiae  satis  dicta  sint,  et  con- 
cludimus  his  S.  Ambrosii  verbis  de  offic.  ministror.  lib.  2 
c.  28:  Eoc  maximum  incentivum  misericordiae,  ut  com- 
paliamur  alienis  calamitatibuSj  necessitales  aliorum>  quan- 
tum  possumuS;  juvemuS;  et  plus  interdum  quam  possumus. 
Melius  est  enim  pro  misericordia  causas  praestare  vel 
invidiam  perpeti,  quam  praetendere  inclementiam,  ut 
nos  aliquando  in  invidiam  incidimus^  quod  confregerimus 
vasa  mystica,  ut  captivos  redimeremus.  Aurum  Ecclesia 
habet  non  ut  servet,  sed  ut  eroget  et  subveniat  in  neces- 
sitatibus. 

Et  hic  Institutionibus  Juris  Publici  Ecclesiastici  finem 
facimus  parati  quemcumque  erroreni,  in  quem  lapsi  si- 
mus,  corrigere. 

HOC    VERO    OPUS    QUALECUMQUE    SIT 

BEATISSIMAE    VIRGINI   MARIAE 

AB    ANGELO    SALUTATAE 
DAMUS     DONAMUS     DICAMLS 

cia  ibid.  Residentia  in  Dioecesi  187.  Visitalio  Dioecesis 
ibid. 
Episcoporum  Jura.  Jus  jubendi,  legesque  ferendi  188.  Num 
leges,  exlra  Synodum  latae,  sint  perpetuae  189.  Eorum  le- 
ges  juri  communi  conlrariae  sunt  irritae  190.  Jus  judicandi 
et  puniendi  190.  Jus  dispensandi  in  legibus  ab  se,  vel  a 
suis  Praedecessoribus  eliam  in  Synodo  Dioecesana  latis  191. 
Non  dispensant  in  legibus  Pontificum  et  Conciliorum  ge- 
neralium,  sive  in  jure  communi  192.  In  aliquibus  casibus 
dispensant  etiam  in  jure  communi  193  et  seqq.  An  dis- 
pensent  in  dubio  195.  An  dispensent,  quando  Legislator 
sibi  dispensationem  non  reservavit  196.  Jus  administrandi 
197.  Quae  res  hoc  jure  conlineantur  197  et  seqq. 
Episcopi  tilulares,  sive  in  partibus  infidelium  182. 
Exarchi  174. 
Excommunicatio.  Vid.  Censurae. 

Exemptiones.  De  jure  Ponlificis  eas  concedendi  138  et  seqq. 

F. 
Farum    ecclesiasticum   criminale  semper  a  foro  poenitentiali 
distinctum  24   et  seqq. 

H. 
Hierarchia  Ordinis  divinitus  instituta  17. 

I. 
Jurisdictio  ecclesiastica.  Ejus    definitio    18.  Ad  eam  acquiren- 

dam  necessaria  tum  ordinatio,  tum  missio  19. 
Jus  publicum  et  privatum.  Utriusque  notio  4  et  6. 

Jusjuranduin  Episcoporum    fidelitatis   et  obedientiae  Romano 
Pontifici  222.  Ejusdem  antiquitas  et  aequitas  ibid. 

L. 

Laici.   Reges   etiam   et    supremi   Magistratus   potestati   Eccle- 

siae  obnoxii  sunt  203  et  204. 
Legati.  Alii  extraordinarii,  alii  ordinarii  143.  Legati  Nati  143. 

Legati  Missi   144.  Jus   Romani   Pontificis  eosdem  vel  sta- 

biles  in    exteras   provincias   mittendi    ibid.  et   seqq.  Jura 

Legatorum  a  latere  159. 
Libri  fidei  et  moribus  noxii.  De  jure  Pontificis  eorum  lectionis 

interdicendae  72  et  seqq. 

M. 
Matrimonium.  Impedimenta    matrimonium   dirimentia  Ecclesia 

statuit  232.  An   Principes  statuere   possint   234.  et  seqq. 

Causae  matrimoniales  de    firmitate   conjugii  ad  Ecclesiam 

pertinent  239.  Item  causae  de  Sponsalibus  et  divortio  242. 

An  contractus  civilis  secernatur  a  malrimonio  240  et  seqq. 
Metropolitae.  Eorum  institutio    66    et    176.  Eorum  jura    anti- 

qua    176.   Jura    hodierna    ibid.    et    seqq.    Jura   honorifica 

praeferendae  crucis,  et  pallii  178. 
N. 
Nominatio  regia  Episcoporum  220.  Quo  jure  nitalur  221. 
Nuntii  Apostolici.  De  jure  Ponlificis  eos  etiam  stabiles  in  exte- 

ras  provincias  mittendi  143  et  seqq.  Eorum    jura  159  et 

seqq. 

0. 
Ordines  Religiosi.  De  jure  Pontificis  eos  approbandi  80. 

P. 
Pallium.  Ejus  origo  178.  Ejus   concessio,   jura,  et   usus    179 

et  180. 
Parochi.  Eorum  institutio  non  a  Christo,  sed  ab  Ecclesia  52. 
Patriarchae.  Eorum  nomen  165.  Numerus  166  et  seqq.  Eorum 

institutio    166.    Eorum  jura    172.    Insignia  178.    Patriar- 

chae  minores  172. 
Poenae  ecclesiasticae.  Quotuplices   sint   28.  Earum  vis  et   na- 

tura  29  et  seqq. 

Pontifex.  S.  Petri  Successor  53.  Ejus  immediata  potestas 
in  omnem  Ecclesiam  62.  An  ejus  judicium  irreformabile 
in  definiendis  controversiis  de  fide  et  moribus  69.  Variae 
eligendi  Pontificis  formae  214  et  seqq.  An  Pontifex  possit 
sibi  Successorem  eligere  218. 
Primatus  S.  Petri  13.  Finis  Primatus  56.  Ejusdem  nexus 
cum  Romana  Sede  59.  Ratio  determinandi  jura  Primatus 
64.  An  admittenda  jura  essentialia  et  adventitia  66.  S. 
Petrus  Romae  obiit  54. 
Primates.  Quinam  sic  vocati  144  et  175.  Eorum  jura  et  insi- 

gnia  144  et  178. 
Protestantium  crrores.  De  Statu  Ecclesiae  6  et  7.    Eorum  ar- 
gumenta    ex   Sacris    Lilteris   41.    Ex    natura    Religionis 
44.  Et   ex    indole  rerumpublicarum  46.   Singulorum  con- 
futatio  cit.  loc. 

R. 
Regalistae  quare   sic    dicti   7.  Quas   res  et  jura  imperio  ci- 
vili  tribuant  ibid.  et  225. 
Regimen.  Quaenam  sit  forma   regiminis    ecclesiastici  199.  Non 

pendet  ab  imperio  civili  226  et  seqq. 
Relationes.  De  jure  Pontificis  eas  accipiendi  146. 

Res   spirituales   potestati    Ecclesiae   subjectae    223    et   225. 

Item  rcs  connexae,  seu  mixtae  cum  spiritualibus  244. 
Richeristarum  errores  7  et  49.  Eorum  confutatio  50  et  51. 
Romanus  Pontifex.  Vide  Pontifex. 

U. 
Unitas  fidei  et  communionis  58. 

V. 
Vicarii  Apostolici  143. 

